ישיבת מליאה, כנסת 16, פרוטוקול מספר הישיבה החמישים-ושלוש של הכנסת השש-עשרה, 2003-07-31 00:00

אריה האן: מסמכים שהונחו על שולחן הכנסת 139

אריה האן: הצעת חוק האזרחות והכניסה לישראל (הוראת שעה), התשס"ג-2003 139

ואיכות הסביבה): הצעת חוק התוכנית הכלכלית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (מס' 2), התשס"ג-‏2003 141

משה גפני: הצעת חוק להארכת תוקפן של תקנות שעת-חירום (יהודה והשומרון וחבל-עזה - שיפוט בעבירות ועזרה משפטית), התשס"ג-2003 188

ואיכות הסביבה): אורי יהודה אריאל (האיחוד הלאומי - ישראל ביתנו): 190

מאיר שטרית: הצעות לסדר-היום 193

אריה אלדד: שאילתות ותשובות 198

אריה אלדד: 246, 247.

אריה אלדד: הפרטת התחבורה הציבורית בבאר-שבע 199

אריה אלדד: 268.

אריה אלדד: שכר השופטים 202

אריה אלדד: 314.

אריה אלדד: קיצוץ בקצבת הבטחת הכנסה 204

אריה אלדד: הצעה לסדר-היום 206

דני נוה: אורי יהודה אריאל (האיחוד הלאומי - ישראל ביתנו): 209

דני נוה: 183.

דני נוה: מחלקת היולדות בבית-החולים "סורוקה" 211

דני נוה: 288.

דני נוה: החזר תשלום נסיעה באמבולנס 213

דני נוה: 339.

דני נוה: סיוע לבית-החולים "מעייני הישועה" 216

דני נוה: 386.

דני נוה: ביצוע בדיקות ומתן תרופות שעלותן גבוהה 217

דני נוה: 423.

דני נוה: תמותת תינוקות בישראל 219

דני נוה: הצעה לסדר-היום 220

עבד-אלמאלכ דהאמשה: הצעות לסדר-היום 226

גדעון עזרא: אורי יהודה אריאל (האיחוד הלאומי - ישראל ביתנו): 233

עבד-אלמאלכ דהאמשה: הצעות לסדר-היום 235

גדעון עזרא: אורי יהודה אריאל (האיחוד הלאומי - ישראל ביתנו): 239

אריה אלדד: הצעה לסדר-היום 242

טלב אלסאנע: הצעה לסדר-היום 245

אופיר פינס-פז: הצעות לסדר-היום 249

המשפטים יוסף לפיד: הצעות לסדר-היום 253

יעקב אדרי: אורי יהודה אריאל (האיחוד הלאומי - ישראל ביתנו): 260

יעקב אדרי: הצעות לסדר-היום 264

יעקב אדרי: הצעה לסדר-היום 268

זאב בוים: הצעות לסדר-היום 270

נסים זאב: הצעה לסדר-היום 275

יצחק כהן: הצעת חוק אימוץ ילדים (תיקון מס' 4), התשס"ג-‏2003 278

שאול יהלום: אורי יהודה אריאל (האיחוד הלאומי - ישראל ביתנו): 282

המשפטים יוסף לפיד: שאילתות ותשובות 283

ראובן ריבלין: 235.

ראובן ריבלין: טיפול משרד המשפטים בתופעת ההסתה 283

ראובן ריבלין: 283.

ראובן ריבלין: בית-המשפט לנוער 285

ראובן ריבלין: 313, 319.

ראובן ריבלין: חקירת עימות בין שוטרים לבין תושבים בדואים באזור תל-ערד 287

שאול יהלום: הצעת חוק הנכים (תגמולים ושיקום) (תיקון מס' 22) (ניכוי דמי השתתפות בביטוח סיעודי), התשס"ג-2003 294

שאול יהלום: הצעת חוק השיפוט הצבאי (תיקון מס' 44) (הורדה מדרגה עקב חיוב בבית-משפט), התשס"ג-‏2003; 297

שאול יהלום: הצעת חוק השיפוט הצבאי (הוראות לעניין הדין המשמעתי), התשס"ג-2003 297

נסים זאב: שאילתות ותשובות 303

זאב בוים: 255.

זאב בוים: אבטחת בסיסים ומוצבים 304

זאב בוים: 322.

זאב בוים: פיצול ימי מילואים 306

זאב בוים: 344.

זאב בוים: שכר העובדים ב"גלי צה"ל" 307

זאב בוים: 350.

זאב בוים: גירושו של סטודנט לירדן 309

זאב בוים: 361.

זאב בוים: קטינים במעצר מינהלי 310

יעקב מרגי: 567.

יעקב מרגי: הצבת חיילי צה"ל במחסומים 312

ראובן ריבלין: היום יום חמישי, ב' באב התשס"ג, 31 בחודש יולי 2003 למניינם.

ראובן ריבלין: רבותי חברי הכנסת, אדוני השר, אני מתכבד לפתוח את ישיבת הכנסת.

ראובן ריבלין: ישיבת הכנסת היום ארוכה וממושכת.

ראובן ריבלין: היא הישיבה האחרונה בכנס הקיץ של הכנסת בשנה זו.

ראובן ריבלין: לאחר מכן אנחנו יוצאים לפגרה, שכמובן תיקטע לפי דרישתם של 20 חברי כנסת לכנס את הכנסת לדיון מיוחד כזה או אחר.

ראובן ריבלין: הכנסת תהיה בפגרה ממחר ועד לאחר החגים.

ראובן ריבלין: אני מקדם בברכה את שר החקלאות, אשר כבר נותן לנו אווירת חג החופש בלבושו היום.

ראובן ריבלין: כמובן שבכנסת ישראל אפשר לאנשים להתלבש בצורה יפה ומכובדת, אבל לא תמיד פורמלית.

ראובן ריבלין: רבותי, הודעה למזכיר הכנסת.

אריה האן: ברשות יושב-ראש הכנסת, הנני מתכבד להודיעכם, כי הונחו היום על שולחן הכנסת:      לדיון מוקדם - הצעת חוק זכויות נפגעי עבירה (תיקון - חילוט הכנסות מפרסום ספר או כתב יד הקשור לפשע), התשס"ג-2003, מאת חבר הכנסת איתן כבל; הצעת חוק יישוב סכסוכי עבודה (תיקון - בוררות חובה בשירותים ציבוריים חיוניים הנשלטים על-ידי מונופולים ממשלתיים), התשס"ג-2003, מאת חבר הכנסת אמנון כהן וקבוצת חברי הכנסת; הצעת חוק הימנעות מהארכת חיים, התשס"ג-2003, מאת חבר הכנסת רומן ברונפמן; הצעת חוק מס רכוש וקרן פיצויים (תיקון – פיצויים על נזקי פעולות איבה), התשס"ג-2003, מאת חבר הכנסת יעקב מרגי וקבוצת חברי הכנסת; הצעת חוק הגבלת השימוש של קטינים בסמים מסוכנים, סמי מרץ ותרופות הרגעה, התשס"ג-2003, מאת חבר הכנסת אלי בן-מנחם  וקבוצת חברי הכנסת; הצעת חוק לתיקון פקודת מס הכנסה (מיסוי מקור שנפסק), התשס"ג-2003, מאת חבר הכנסת יצחק וקנין וקבוצת חברי הכנסת; הצעת חוק מס ערך מוסף (תיקון - פטור ממס על מכירה למלכ"ר), התשס"ג-2003,  מאת חבר הכנסת נסים זאב וקבוצת חברי הכנסת; הצעת חוק-יסוד: השפיטה (תיקון - מינוי שופטים לבית-המשפט העליון), מאת חבר הכנסת דוד טל; הצעת חוק הנזיקים האזרחיים (אחריות המדינה) (תיקון - פטור מאחריות בנזיקין למתגוננים מפעולה מלחמתית), התשס"ג-2003, מאת חבר הכנסת ניסן סלומינסקי; הצעת חוק העונשין (גילויי גזענות כלפי דת או קבוצה דתית), התשס"ג-2003, מאת חבר הכנסת ישראל אייכלר; הצעת חוק איסור לשון הרע (קובלנה על פגיעה בציבור), התשס"ג-2003, מאת חבר הכנסת ישראל אייכלר; הצעת חוק להסדרת הפיקוח על כלבים (תיקון - אימוץ כלב ממאורת רשות), התשס"ג-2003, מאת חבר הכנסת איתן כבל; הצעת חוק לתיקון פקודת התעבורה (בדיקות רפואיות תקופתיות), התשס"ג-2003, מאת חבר הכנסת גלעד ארדן; הצעת חוק זכויות נפגעי עבירה (תיקון - נפגע עבירת תנועה), התשס"ג-2003, מאת חבר הכנסת ישראל אייכלר; הצעת חוק הגנת הצרכן (תיקון - מידע על שירותי אינטרנט), התשס"ג-2003, מאת חברת הכנסת מל פולישוק-בלוך וקבוצת חברי הכנסת; הצעת חוק הרשות לארכיון המרכזי לתולדות העם היהודי, התשס"ג-2003, מאת חבר הכנסת קולט אביטל  וקבוצת חברי הכנסת; הצעת חוק העונשין (תיקון - עבירות זנות), התשס"ג-2003, מאת חברי הכנסת רשף חן, חמי דורון ורוני בריזון; הצעת חוק בתי-המשפט (איסור פרסום פרטי חשוד), התשס"ג-2003, מאת חבר הכנסת רשף חן וקבוצת חברי הכנסת; הצעת חוק-יסוד: הכנסת (תיקון - גיל הבוחר), מאת חבר הכנסת מאיר פרוש; הצעת חוק העונשין (תיקון - היתר עריכת הגרלות על-ידי מוסד ללא כוונת רווח), התשס"ג-2003, מאת חבר הכנסת יצחק וקנין וקבוצת חברי הכנסת; הצעת חוק לתיקון פקודת מס הכנסה (פטור לעולה), התשס"ג-2003, מאת חברי הכנסת  יורי שטרן, אורי יהודה אריאל, אליעזר כהן ומיכאל נודלמן; הצעת חוק הקמת קרן למתפנים מרצון מהתנחלויות, התשס"ג-2003, מאת חבר הכנסת איתן כבל; הצעת חוק אשרור אמנות בין-לאומיות, התשס"ג-2003, מאת חברי הכנסת  חמי דורון,  אהוד רצאבי  ואילן שלגי; הצעת חוק בנק ישראל (תיקון - שכר עובדים), התשס"ג-2003, מאת חבר הכנסת אהוד רצאבי  וקבוצת חברי הכנסת; הצעת חוק פניות הציבור, התשס"ג-2003, מאת חבר הכנסת ישראל אייכלר; הצעת חוק המפלגות (תיקון - בחירת רשימות מועמדים לכנסת), התשס"ג-2003, מאת חבר הכנסת אופיר פינס-פז; הצעת חוק להפרדה חד-צדדית ברצועת-עזה, התשס"ג-2003, מאת חבר הכנסת אופיר פינס-פז; הצעת חוק לתיקון דיני הראיות (הגנת ילדים) (תיקון - עדות קטין שלא בפני הנאשם), התשס"ג-2003, מאת חבר הכנסת אופיר פינס-פז; הצעת חוק הבחירות (דרכי תעמולה) (תיקון - איסור תעמולה הקשורה במתנות), התשס"ג-2003, מאת חבר הכנסת  מוחמד ברכה, עסאם מח'ול ואחמד טיבי; הצעת חוק התגמולים לנפגעי פעולות איבה (תיקון - קצבה למי שנישא בשנית), התשס"ג-2003, מאת חבר הכנסת אליעזר כהן; הצעת חוק משפחות חיילים שנספו במערכה (תגמולים ושיקום) (תיקון - תגמולים), התשס"ג-2003, מאת חברת הכנסת אורית נוקד; הצעת חוק הרשויות המקומיות (משמעת) (תיקון - השעיית עובד שהחלה נגדו חקירה פלילית), התשס"ג-2003, מאת חבר הכנסת גלעד ארדן; הצעת חוק כלי הירייה (תיקון - שמירת זכאות רשיון), התשס"ג-2003, מאת חבר הכנסת יובל שטייניץ; הצעת חוק לתיקון פקודת המועצות המקומיות [נוסח חדש] (הרכב המועצה), התשס"ג-2003, מאת חבר הכנסת אילן ליבוביץ  וקבוצת חברי הכנסת; הצעת חוק האזרחות (תיקון), התשס"ג-2003, מאת חברי הכנסת שאול יהלום, ניסן סלומינסקי וגילה פינקלשטיין; הצעת חוק שמירת הניקיון (תיקון - חילוט רכב לשולח פסולת ממשאית), התשס"ג-2003, מאת חבר הכנסת יורי שטרן; הצעת חוק לתיקון פקודת צבא-הגנה לישראל (קביעת סדרי הצהרת אמונים לצה"ל), התשס"ג-2003, מאת חברת הכנסת יולי תמיר; הצעת חוק לתיקון פקודת מס הכנסה (אי-ניכוי הוצאות בגין עבודה בשעות המנוחה), התשס"ג-2003, מאת חבר הכנסת יעקב ליצמן; הצעת חוק המועצות המקומיות (תיקון - חובת אזרחות), התשס"ג-2003, מאת חבר הכנסת יורי שטרן; הצעת חוק ועדה לבדיקת מינויים בוועדות תכנון ובנייה, התשס"ג-2003, מאת חבר הכנסת  איוב קרא; הצעת חוק ביטוח בריאות ממלכתי (תיקון - פטור לעולים), התשס"ג-2003, מאת חבר הכנסת אמנון כהן; הצעת חוק הרשויות המקומיות (גמלאות לראש רשות וסגניו) (תיקון - פנסיה צוברת), התשס"ג-2003, מאת חברי הכנסת  מוחמד ברכה ודוד אזולאי  וקבוצת חברי הכנסת; הצעת חוק אי-שחרור אסירים ביטחוניים במסגרת הסדר שני לפני סיום הרצת מאסרם, התשס"ג-2003, מאת חבר הכנסת משה כחלון; הצעת חוק תגמולים לחיילים ולבני משפחותיהם (חבלה שלא בעת מילוי תפקיד) (תיקון - השוואת תנאים לבעלי דרגת נכות קלה), התשס"ג-2003, מאת חברת הכנסת גילה פינקלשטיין וקבוצת חברי הכנסת; הצעת חוק שירות הכבאות והחילוץ, התשס"ג-2003, מאת חבר הכנסת דוד אזולאי וקבוצת חברי הכנסת; הצעת חוק משפחות חיילים שנספו במערכה (תגמולים ושיקום) (תיקון - מימון הוצאות משפט), התשס"ג-2003, מאת חברת הכנסת  זהבה גלאון; הצעת חוק הנכים (תגמולים ושיקום) (תיקון - סיוע לבן משפחה של נכה הסובל מהלם קרב), התשס"ג-2003, מאת חברת הכנסת זהבה גלאון; הצעת חוק רישוי עסקים (תיקון - הוספת תנאים לרשיון), התשס"ג-2003, מאת חבר הכנסת דוד אזולאי וקבוצת חברי הכנסת; הצעת חוק לתיקון פקודת העיריות (פטור מארנונה למתקני צבא, משטרה ומד"א), התשס"ג-2003, מאת חבר הכנסת  אריה אלדד; הצעת חוק התכנון והבנייה (תיקון - מעונות לחוסים), התשס"ג-2003, מאת חבר הכנסת דוד אזולאי; הצעת חוק שירות ביטחון (תיקון - התייצבות לשירות מילואים), התשס"ג-2003, מאת חבר הכנסת יאיר פרץ וקבוצת חברי הכנסת; הצעת חוק קבורת אדם המבצע פעולת טרור, התשס"ג-2003, מאת חבר הכנסת רוני בריזון; הצעת חוק הסדרת הבטיחות בשימוש בגז הבישול הביתי, התשס"ג-2003, מאת חבר הכנסת שלום שמחון; הצעת חוק אזור סחר חופשי בירושלים (פטורים והנחות ממסים), התשס"ג-2003, מאת חברת הכנסת קולט אביטל וקבוצת חברי הכנסת; הצעת חוק תרומת ביציות להפריה חוץ-גופית, התשס"ג-2003, מאת חברת הכנסת  קולט אביטל וקבוצת חברי הכנסת; הצעת חוק לעידוד פעילות עסקית (תיקוני חקיקה), התשס"ג-2003, מאת חבר הכנסת אמנון כהן; הצעת חוק כלי הירייה (תיקון - הפקדת כלי ירייה), התשס"ג-2003, מאת חבר הכנסת  אברהם הירשזון; הצעת חוק הקמת בתי-חולים בטייבה, אום-אל-פחם וסח'נין (תיקוני חקיקה), התשס"ג-2003, מאת חברי הכנסת  אחמד טיבי, מוחמד ברכה ועסאם מח'ול; הצעת חוק הגנת הצרכן (תיקון - פקיעת התקשרות שנעשתה בעקבות מכירה מיוחדת), התשס"ג-2003, מאת חבר הכנסת  שאול יהלום; הצעת חוק לתיקון פקודת האגודות השיתופיות (ייצור ואספקת תוצרת חקלאית), התשס"ג-2003, מאת חבר הכנסת  שלום שמחון; הצעת חוק הנכים (תגמולים ושיקום) (תיקון - ועדה רפואית עליונה), התשס"ג-2003, מאת חבר הכנסת אליעזר כהן; הצעת חוק שירות ביטחון (תיקון), התשס"ג-2003, מאת חברת הכנסת מל פולישוק-בלוך וקבוצת חברי הכנסת; הצעת חוק שכר מינימום (תיקון - שכר מינימום למאבטחים), התשס"ג-2003, מאת חברת הכנסת  קולט אביטל וקבוצת חברי הכנסת; הצעת חוק רישוי עסקים (תיקון - עשיית נקב בגוף), התשס"ג-2003, מאת חברת הכנסת גילה פינקלשטיין וקבוצת חברי הכנסת; הצעת חוק לתיקון פקודת התעבורה (חילוט רכב שעבר עבירות תנועה), התשס"ג-2003, מאת חברת הכנסת גילה פינקלשטיין; הצעת חוק חנייה לנכים (תיקון - השוואת תנאים לקבלת תג נכה למי שנעשה נכה לראשונה לאחר שמלאו לו 65 שנים), התשס"ג-2003, מאת חבר הכנסת שאול יהלום; הצעת חוק חנייה לנכים (תיקון - תג נכה בסייגים), התשס"ג-2003, מאת חבר הכנסת אריה אלדד; הצעת חוק מניעת הפקת רווחים מביצוע עבירה, התשס"ג-2003, מאת חבר הכנסת ניסן סלומינסקי; הצעת חוק למדיניות לאומית לשמירה על שטחים פתוחים, התשס"ג-2003, מאת חברי הכנסת  מיכאל מלכיאור,  ענבל גבריאלי,  אבשלום וילן  ולאה נס; הצעת חוק בחירת היועץ המשפטי לממשלה, התשס"ג-2003, מאת חבר הכנסת יעקב ליצמן; הצעת חוק דחיית שירות לתלמידי ישיבות שתורתם אומנותם, התשס"ג-2003, מאת חבר הכנסת  חיים רמון; הצעת חוק שידורי רדיו תורניים, התשס"ג-2003, מאת חבר הכנסת יצחק וקנין וקבוצת חברי הכנסת; הצעת חוק הטיס (תיקון - איסור קביעת גיל מרבי לטייסים), התשס"ג-2003, מאת חבר הכנסת אליעזר כהן; הצעת חוק האפוטרופוס הכללי (נכס עזוב של נספה בשואה), התשס"ג-2003, מאת חבר הכנסת אברהם הירשזון; הצעת חוק הבטחת הכנסה (תיקון - קצבה לנכי רדיפות הנאצים), התשס"ג- 2003, מאת חברי הכנסת  קולט אביטל ואברהם הירשזון; הצעת חוק העונשין (תיקון - הפסקת היריון), התשס"ג-2003, מאת חברי הכנסת נסים זאב ויצחק כהן; הצעת חוק הנפקת רשיונות נשק לכל הדורשים מקרב חיילי צה"ל המשרתים במערך המילואים, התשס"ג-2003, מאת חבר הכנסת  איוב קרא; הצעת חוק שירות הציבור (הגבלות לאחר פרישה) (תיקון - הארכת תקופת ההגבלות), התשס"ג-2003, מאת חבר הכנסת אמנון כהן; הצעת חוק יסודות התקציב (תיקון - מניעת חריגה בשכר), התשס"ג-2003, מאת חבר הכנסת אהוד רצאבי וקבוצת חברי הכנסת; הצעת חוק רשות שדות התעופה (תיקון - מערך חלופי של שדות תעופה), התשס"ג-2003, מאת חבר הכנסת חמי דורון וקבוצת חברי הכנסת; הצעת חוק חסימת אתרים פורנוגרפיים במוסדות ציבור, התשס"ג-2003, מאת חבר הכנסת יאיר פרץ וקבוצת חברי הכנסת; הצעת חוק החברות הממשלתיות (תיקון - הגבלת שעבוד חברה בהפרטה), התשס"ג-2003, מאת חבר הכנסת חיים כץ; הצעת חוק המועצה לביטחון חברתי וכלכלי, התשס"ג-2003, מאת חבר הכנסת מתן וילנאי; הצעת חוק המקרקעין (שבח, מכירה ורכישה) (תיקון - סדרי דין במס שבח), התשס"ג-2003, מאת חבר הכנסת  אהוד רצאבי וקבוצת חברי הכנסת; הצעת חוק יישוב סכסוכי עבודה (תיקון - הפניית סכסוכי עבודה לטיפולו של המוסד לבוררות מוסכמת בשירותים הציבוריים), התשס"ג-2003, מאת חברת הכנסת  גילה גמליאל; הצעת חוק הכניסה לישראל (תיקון - דחיית ההרחקה לנפגע מעבירה של סחר בני אדם לעיסוק בזנות), התשס"ג-2003, מאת חברת הכנסת זהבה גלאון וקבוצת חברי הכנסת; הצעת חוק לתיקון פקודת האגודות השיתופיות (קביעת בן ממשיך), התשס"ג-2003, מאת חבר הכנסת שלום שמחון; הצעת חוק טיפול בקטינים נפגעי עבירות מין או אלימות, התשס"ג-2003, מאת חברי הכנסת מיכאל מלכיאור, ענבל גבריאלי, קולט אביטל, אבשלום וילן ואורית נוקד; הצעת חוק רשות שירותי הדת היהודיים, התשס"ג-2003, מאת חבר הכנסת משה גפני; הצעת חוק שיפוט בתי-דין רבניים (נישואין וגירושין) (תיקון - מועד מתן פסק-הדין), התשס"ג-2003, מאת חברת הכנסת גילה פינקלשטיין; הצעת חוק החברות הממשלתיות (תיקון - פיטורי דירקטור), התשס"ג-2003, מאת חבר הכנסת אילן ליבוביץ  וקבוצת חברי הכנסת; הצעת חוק בתי-דין רבניים (קיום פסקי-דין של גירושין) (תיקון - הגברת אמצעי אכיפה), התשס"ג-2003, מאת חברת הכנסת גילה פינקלשטיין וקבוצת חברי הכנסת; הצעת חוק החברות הממשלתיות (תיקון - הגבלת שכר מנהל), התשס"ג-2003, מאת חברת הכנסת מל פולישוק-בלוך וקבוצת חברי הכנסת; הצעת חוק תקציב ייעודי, התשס"ג-2003, מאת חבר הכנסת יעקב מרגי וקבוצת חברי הכנסת; הצעת חוק הרשויות המקומיות (ייעודי כספי הקבוצות למטרות מימון המשפחתונים), התשס"ג-2003, מאת חברי הכנסת עסאם מח'ול, מוחמד ברכה ואחמד טיבי; הצעת חוק ביטוח בריאות ממלכתי (תיקון - ביטול תשלום על שירותי רפואה מונעת), התשס"ג-2003, מאת חבר הכנסת אריה אלדד וקבוצת חברי הכנסת; הצעת חוק החברות הממשלתיות (תיקון - מינוי דירקטורים), התשס"ג-2003, מאת חבר הכנסת מאיר פרוש; הצעת חוק-יסוד: השפיטה (תיקון - חוק שאינו עומד באמות מידה שנקבעו בחוק-יסוד), מאת חבר הכנסת  מיכאל איתן; הצעת חוק לעידוד השקעות הון בחקלאות (תיקון - הארכת תקופת ההטבות במס ומסלול הטבות חלופי ליחיד), התשס"ג-2003, מאת חבר הכנסת שלום שמחון; הצעת חוק הרשויות המקומיות (בחירת ראש הרשות וסגניו וכהונתם) (תיקון), התשס"ג-2003, מאת חבר הכנסת יובל שטייניץ; הצעת חוק התכנון והבנייה (תיקון - זכאות לתבוע פיצויים בגין תוכנית דרך), התשס"ג-2003, מאת חבר הכנסת  אריה אלדד; הצעת חוק האזרחות (תיקון - שלילת אזרחות), התשס"ג-2003, מאת חבר הכנסת  איוב קרא; הצעת חוק הקוסמטיקה, התשס"ג-2003, מאת חבר הכנסת  אמנון כהן; הצעת חוק לתיקון פקודת מס הכנסה (ביטול מקדמות מס), התשס"ג-2003, מאת חבר הכנסת חמי דורון וקבוצת חברי הכנסת; הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004), התשס"ג-2003, מאת חברי הכנסת מוחמד ברכה, עסאם מח'ול ואחמד טיבי; הצעת חוק להגבלת הריסה וענישה על בנייה בלתי חוקית במגזר הערבי (הוראת שעה), התשס"ג-2003, מאת חברי הכנסת  אחמד טיבי, מוחמד ברכה  ועסאם מח'ול; הצעת חוק המסחר ברכב משומש, התשס"ג-2003, מאת חבר הכנסת אילן ליבוביץ וקבוצת חברי הכנסת; הצעת חוק העונשין (תיקון - איסור מכירת מוצרי טבק לקטין), התשס"ג-2003, מאת חבר הכנסת איוב קרא; הצעת חוק מס ערך מוסף (תיקון - סייג לניכוי מס על תשומות), התשס"ג-2003, מאת חבר הכנסת איוב קרא; הצעת חוק החברות הממשלתיות (תיקון - הגבלת אשראי לרכישת חברה בהפרטה), התשס"ג-2003, מאת חבר הכנסת חיים כץ; הצעת חוק קיזוז מסים (תיקון - קיזוז חוב כנגד חוב מס), התשס"ג-2003, מאת חבר הכנסת יורי שטרן וקבוצת חברי הכנסת; הצעת חוק הבנקאות (שירות ללקוח) (תיקון - ריבית על יתרת זכות), התשס"ג-2003, מאת חבר הכנסת יצחק כהן וקבוצת חברי הכנסת; הצעת חוק הרשות הממלכתית לתרבות ואמנות, התשס"ג-2003, מאת חברי הכנסת  אחמד טיבי, מוחמד ברכה ועסאם מח'ול; הצעת חוק סיוע לענף התיירות (תיקוני חקיקה) (הוראת שעה), התשס"ג-2003, מאת חברת הכנסת מל פולישוק-בלוך וקבוצת חברי הכנסת; הצעת חוק יסודות התקציב (תיקון - פטור מדמי חכירה לבתי-כנסת), התשס"ג-2003, מאת חבר הכנסת יעקב ליצמן; הצעת חוק נכי רדיפות הנאצים (תיקון - כפל קצבה), התשס"ג-2003, מאת חבר הכנסת  אברהם הירשזון; הצעת חוק הרשויות המקומיות (בחירת ראש הרשות וסגניו וכהונתם) (תיקון - התניית מועמדות ברשימה מפלגתית בהפקדת פיקדון), התשס"ג-2003, מאת חבר הכנסת אברהם הירשזון; הצעת חוק הגנת הפרטיות (תיקון - מסירת נתוני תקשורת), התשס"ג-2003, מאת חבר הכנסת גדעון סער; הצעת חוק נכי רדיפות הנאצים (תיקון - ביטול מועד העלייה לישראל כתנאי לקביעת זכאות לתגמולים), התשס"ג-2003, מאת חברי הכנסת קולט אביטל, אחמד טיבי,  אבשלום וילן ודני יתום; הצעת חוק שחרור מוקדם של אסירים, התשס"ג-2003, מאת חבר הכנסת אריה אלדד; הצעת חוק ביטוח בריאות ממלכתי (תיקון - שירותי הסעה לחולים), התשס"ג-2003, מאת חברי הכנסת עזמי בשארה, ג'מאל זחאלקה וואסל טאהא; הצעת חוק הביטוח הלאומי (תיקון - קצבת זיקנה ודיון בזכאות לקצבת נכות לעולים), התשס"ג-2003, מאת חבר הכנסת  אמנון כהן; הצעת חוק מענק מיוחד לעידוד הנגב (תיקוני חקיקה), התשס"ג-2003, מאת חבר הכנסת יעקב מרגי וקבוצת חברי הכנסת; הצעת חוק שירות המדינה (מינויים) (תיקון - ייצוג הולם לחייל משוחרר ולמתנדבי השירות הלאומי), התשס"ג-2003, מאת חבר הכנסת גלעד ארדן וקבוצת חברי הכנסת; הצעת חוק מס רכוש וקרן פיצויים (תיקון - נזקי שיטפונות), התשס"ג-2003, מאת חבר הכנסת נסים דהן וקבוצת חברי הכנסת; הצעת חוק עבודת נשים (תיקון - חובות מעסיק בפועל), התשס"ג-2003, מאת חברת הכנסת  גילה גמליאל; הצעת חוק המים (תיקון - חובת בדיקה ודיווח עצמיים וקביעת עבירות קנס), התשס"ג-2003, מאת חבר הכנסת  אהוד רצאבי וקבוצת חברי הכנסת; הצעת חוק בית-הדין לעבודה (תיקון - סייג לדיון בלא נציג ציבור), התשס"ג-2003, מאת חבר הכנסת  אילן ליבוביץ  וקבוצת חברי הכנסת; הצעת חוק עידוד תרומת איברים, התשס"ג-2003, מאת חברי הכנסת עזמי בשארה, ג'מאל זחאלקה וואסל טאהא; הצעת חוק מרשם האוכלוסין (תיקון - תעודות זיהוי חדשות והמרת תעודות זיהוי), התשס"ג-2003, מאת חבר הכנסת נסים זאב; הצעת חוק הביטוח הלאומי (תיקון - איסור קיזוז כספים ממקבלי קצבאות על-ידי ביטוח לאומי), התשס"ג-2003, מאת חבר הכנסת  איוב קרא; הצעת חוק עידוד מקומות חנייה בישראל, התשס"ג-2003, מאת חבר הכנסת  אליעזר כהן; הצעת חוק הבטחת הכנסה (תיקון - בעלי משק חקלאי), התשס"ג-2003, מאת חבר הכנסת שלום שמחון; הצעת חוק ביטוח בריאות ממלכתי (תיקון - רופא תורן בכל יישוב מעל 10,000 תושבים), התשס"ג-2003, מאת חבר הכנסת איוב קרא; הצעת חוק סדר הדין הפלילי (תיעוד חזותי של עדות מוקדמת), התשס"ג-2003, מאת חבר הכנסת רשף חן וקבוצת חברי הכנסת; הצעת חוק מבקר המדינה (בירור תלונות על משרד מבקר המדינה), התשס"ג-2003, מאת חבר הכנסת אברהם הירשזון; הצעת חוק קביעת מזוזה במבני ציבור, התשס"ג-2003, מאת חבר הכנסת יעקב ליצמן; הצעת חוק קליטת חיילים משוחררים (מסירת מידע בדבר לימודים לחיילים משתחררים) (תיקון מס' 3), התשס"ג-2003, מאת חברת הכנסת  גילה גמליאל; הצעת חוק מס ערך מוסף (תיקון - מועד החיוב במס), התשס"ג-2003, מאת חברי הכנסת אליעזר כהן ויורי שטרן; הצעת חוק רכישת מקרקעים (אישור פעולות ופיצויים) (תיקון - פקיעת רכישת מקרקעים), התשס"ג-2003, מאת חברי הכנסת עזמי בשארה, ג'מאל זחאלקה  וואסל טאהא; הצעת חוק לתיקון פקודת הקרקעות (רכישה לצורכי ציבור) (פקיעת רכישה), התשס"ג-2003, מאת חברי הכנסת עזמי בשארה,  ג'מאל זחאלקה וואסל טאהא; הצעת חוק מקרקעי ישראל (תיקון - איסור העברת בעלות), התשס"ג-2003, מאת חבר הכנסת  אברהם הירשזון; הצעת חוק הרשויות המקומיות (תיקון - תוצאות הבחירות), התשס"ג-2003, מאת חבר הכנסת יובל שטייניץ; הצעת חוק הספקת חשמל (הוראת שעה) (תיקון - תחילה ותוקף), התשס"ג-2003, מאת חברי הכנסת  עזמי בשארה, ג'מאל זחאלקה וואסל טאהא; הצעת חוק הביטוח הלאומי (תיקון - השבת תשלומי מעביד בגין שירות מילואים), התשס"ג-2003, מאת חבר הכנסת  אהוד רצאבי וקבוצת חברי הכנסת; הצעת חוק למניעת זיהום אוויר הנגרם מפליטת גזים מתנורי הסקה ביתיים המוסקים בחומר מוצק, התשס"ג-2003, מאת חבר הכנסת אהוד יתום; הצעת חוק שירות ביטחון (תיקון - סמכויות, חובות וזכויות של חיילי משמר הגבול), התשס"ג-2003, מאת חברי הכנסת רשף חן, אילן שלגי, אתי לבני ואהוד רצאבי; הצעת חוק לעידוד הביקורת הפנימית (תיקון - עידוד הביקורת הפנימית), התשס"ג-2003, מאת חבר הכנסת חמי דורון וקבוצת חברי הכנסת; הצעת חוק ביטוח בריאות ממלכתי (תיקון - פטור לגמלאים), התשס"ג-2003, מאת חברי הכנסת עסאם מח'ול, מוחמד ברכה ואחמד טיבי; הצעת חוק עבודת נשים (תיקון - הודעה מוקדמת לפיטורין), התשס"ג-2003, מאת חבר הכנסת  גילה גמליאל; הצעת חוק הסכמים לנשיאת עוברים (תיקון - הורים מיועדים), התשס"ג-2003, מאת חברת הכנסת  אורית נוקד; הצעת חוק משפחות חד-הוריות (תיקון - גיל ילדים), התשס"ג-2003, מאת חברת הכנסת  גילה גמליאל.

אריה האן: תודה רבה.

ראובן ריבלין: רבותי חברי הכנסת, אנחנו עוברים לסעיף הראשון בסדר-היום: שאילתות בעל-פה.

ראובן ריבלין: סגן השר לביטחון פנים ישיב על שאילתא בעל-פה מס' 69, מאת חבר הכנסת יעקב ליצמן.

ראובן ריבלין: חבר הכנסת ליצמן יקרא את השאילתא בעל-פה בנושא: אבטחת תלמודי-תורה ובתי-ספר חרדיים בחופשת הקיץ.

יעקב ליצמן: אדוני היושב-ראש, כנסת נכבדה, נדמה לי, אדוני היושב-ראש - - -

ראובן ריבלין: לא, לא, אדוני.

ראובן ריבלין: נא לקרוא את השאילתא.

יעקב ליצמן: רגע אחד - - -

ראובן ריבלין: לא, אין רגע אחד.

יעקב ליצמן: אני אקרא, אבל יש לי - - -

ראובן ריבלין: לא, אדוני.

ראובן ריבלין: אדוני רוצה לקרוא את השאילתא?

יעקב ליצמן: אני לא הולך להוסיף על השאילתא, אבל נדמה לי שהגשתי את השאילתא לשרת החינוך ולא לשר לביטחון הפנים.

יעקב ליצמן: משום מה העבירו אותה לשר לביטחון הפנים, שזה לא שייך דווקא אליו.

ראובן ריבלין: יסמוך אדוני על הממשלה שהיא יודעת מה לענות.

ראובן ריבלין: ישאל נא את השאלה.

ראובן ריבלין: יש פרזומציה שהיא ניתנת לסתירה, אבל היא בכל זאת הנחה.

ראובן ריבלין: הנחה הניתנת לסתירה.

ראובן ריבלין: רבותי, סדר-היום ארוך וממושך, אני מבקש להתחיל.

יעקב ליצמן: אני לא בא להתווכח.

יעקב ליצמן: אדוני היושב-ראש, ב"קו עיתונות דתית", בא' בתמוז התשס"ג, 1 ביולי 2003, פורסם כי מתחילת חופשת הקיץ הופסקה האבטחה בבתי-הספר החרדיים ובתלמודי-תורה, אף-על-פי שהתלמידים ממשיכים ללמוד, וכך אלפי ילדים אינם מאובטחים.

יעקב ליצמן: ברצוני לשאול: האם הידיעות נכונות?

יעקב ליצמן: אם כן - מדוע אין מאבטחים מוסדות אלה בחופשת הקיץ?

יעקב ליצמן: 3.

יעקב ליצמן: מה ייעשה לתיקון המצב?

יעקב ליצמן: תודה.

ראובן ריבלין: תודה לחבר הכנסת ליצמן.

ראובן ריבלין: ישב ויוכל אחר כך לשאול שאלה נוספת.

ראובן ריבלין: אדוני השר, בבקשה.

יעקב אדרי: אדוני היושב-ראש, חברי הכנסת, מכובדי השר, חבר הכנסת ליצמן – 1.

יעקב אדרי: התשובה חיובית.

יעקב אדרי: 2.

יעקב אדרי: משטרת ישראל פועלת בנושא תקצוב מערך האבטחה של מוסדות חינוך בהתאם להנחיית מנכ"ל משרד ראש הממשלה.

יעקב אדרי: על-פי הנחיה זו, החל משנת הלימודים התשס"ג תקן שעות האבטחה במוסדות החינוך מתוקנן באופן דיפרנציאלי, בהתאם לשעות הפעילות הפורמליות של משרד החינוך, כפי שנקבעו על-ידי משרד החינוך.

יעקב אדרי: בהתאם לאמור קבעה מנכ"לית משרד החינוך בחודש אוגוסט 2002 את עקרונות האבטחה במוסדות החינוך בשנת הלימודים התשס"ג.

יעקב אדרי: בעקרונות אלה נקבע כי אבטחה תוקצה מ-1 בספטמבר 2002 ועד ל-30 ביוני 2003.

יעקב אדרי: כמו כן נקבע סל שעות האבטחה לאשכולות גני-הילדים - שש שעות ביום; לבתי-ספר יסודיים - שש שעות ביום; ולבתי-הספר העל-יסודיים - שבע שעות ביום.

יעקב אדרי: העקרונות האלה חלים גם על המגזר החילוני וגם על המגזר הדתי והחרדי.

יעקב אדרי: משטרת ישראל מתוקצבת על-ידי האוצר רק לכיסוי אבטחה בהתאם לעקרונות הנ"ל.

יעקב אדרי: כל המסגרות הונחו בצורה ברורה להציב אבטחה במימון עצמי מעבר לסל השעות והזמנים שנקבעו על-ידי משרד החינוך.

יעקב אדרי: 3.

יעקב אדרי: הנושא אינו מצוי בסמכות הטיפול של המשרד לביטחון הפנים.

ראובן ריבלין: אני מאוד מודה לסגן השר.

ראובן ריבלין: ישמע אדוני סגן השר את שאלתו הנוספת של חבר הכנסת ליצמן.

ראובן ריבלין: הרב גפני - יהדות התורה השתלטה על כל השאילתות בעל-פה - רוצה גם הוא לשאול שאלה נוספת על חשבון ליצמן.

ראובן ריבלין: בבקשה.

יעקב ליצמן: אדוני היושב-ראש, כפי שסגן השר לביטחון הפנים הצהיר, משרד החינוך פשוט מסרב לענות על זה, ואני מוחה על כך שדבר ששייך אליו - והוא עצמו אמר את זה כאן - משום מה הם מתחמקים מלתת תשובה.

יעקב ליצמן: אני לא יודע איך להגדיר את זה, אבל אני חושב שזה מעבר לחוצפה.

יעקב ליצמן: דבר שני, אדוני היושב-ראש, האם סגן השר לביטחון הפנים יכול להסביר לי, אם בגלל חוסר תקציב במשרד הביטחון יפקירו גם את הביטחון של אזרחי המדינה?

יעקב ליצמן: למה רק במוסדות חינוך מפקירים את הביטחון בגלל העדר תקציב?

ראובן ריבלין: תודה רבה לחבר הכנסת ליצמן.

ראובן ריבלין: אדוני השר ישמע עוד שתי שאלות - האחת של חבר הכנסת אבשלום וילן, שאינו מתנועתו של הרב ליצמן, ולאחר מכן הרב גפני, אם לא יהיה אחר שיבקש לדבר.

אבשלום וילן: אדוני היושב-ראש, סגן השר לביטחון הפנים, למיטב ידיעתי גני-ילדים על-פי חוק חייבים לפחות שני מאבטחים.

אבשלום וילן: אתה אומר שמשרד החינוך נותן מענה, אבל אנחנו יודעים שהוא לא נותן מענה, ואז שני הורים צריכים כל יום להופיע כמאבטחים.

אבשלום וילן: כלומר, המדינה לא ממלאת את תפקידה.

אבשלום וילן: השאלה שלי היא: אם אתה משאיר את זה לטוב לבם של ההורים - כן יכולים, לא יכולים - איך אתה מתמודד עם הסוגיה?

אבשלום וילן: אז אתם לא ממלאים את החוק.

ראובן ריבלין: תודה.

ראובן ריבלין: חבר הכנסת גפני, בבקשה.

משה גפני: אדוני היושב-ראש, אדוני סגן השר, מעבר לנושא הכללי שהועלה כאן, אני מבקש לדעת: ביישוב קדימה יש בית-ספר של החינוך העצמאי.

משה גפני: היה דיון בוועדת הפנים של הכנסת על כך שאין אבטחה, שראש המועצה המקומית איננו נותן אבטחה בבית-הספר בכל שנת הלימודים.

משה גפני: היה על כך דיון והמשטרה הודיעה שהיא נותנת את חלקה וראש המועצה מסרב, ולכן במשך כל שנת הלימודים אין אבטחה בבית-הספר של החינוך העצמאי בקדימה.

משה גפני: האם המשרד לביטחון פנים לא מתערב בדבר כזה, כאשר מדובר באבטחת תלמידים וראש המועצה מתנכל לעניין והמשרד מוכן לתת את הכסף?

ראובן ריבלין: תודה, חבר הכנסת גפני.

ראובן ריבלין: האומנם?

ראובן ריבלין: הוא שאל, האומנם.

יעקב אדרי: חבר הכנסת ליצמן, אני אומר שוב, שהעקרונות והחלוקה נקבעים על-ידי משרד החינוך, והמשרד לביטחון הפנים פועל בדיוק על-פי החלוקה, כפי שנקבעה על-ידי משרד החינוך.

יעקב אדרי: לשאלתו של חבר הכנסת אבו וילן - אני חושב שההחלטה לגבי גני-ילדים היא על אשכולות גנים ולא על גנים בודדים.

יעקב אדרי: לפיכך הנושא ברור מאוד, ובמקום שיש אשכולות - יש אבטחה, במקום שאין - זה לפעמים חל על ההורים.

יעקב אדרי: לשאלתו של חבר הכנסת גפני - אם תואיל ותפנה אלי את הנושא, אטפל בו באופן אישי ואשיב לך באופן ישיר.

ראובן ריבלין: האם אדוני ענה גם לווילן ולגפני?

יעקב אדרי: כן.

ראובן ריבלין: אני מאוד מודה לסגן השר לביטחון הפנים יעקב אדרי.

ראובן ריבלין: אני עובר לסגן השר יצחק לוי, שישיב על שאילתא בעל-פה מס' 67, שהוגשה לשר לענייני דתות מאת חבר הכנסת משה גפני בעניין מינוי דיינים.

ראובן ריבלין: חבר הכנסת גפני, בבקשה.

ראובן ריבלין: עכשיו נראה מי ייקח טרמפ עליך.

משה גפני: אני מודה לך, אדוני היושב-ראש.

משה גפני: אדוני סגן השר, הרב חיים דרוקמן והרב יוסף אביאור מכהנים כדיינים בבית-הדין המיוחד לענייני גיור.

משה גפני: רצוני לשאול: האם נבחרו רבנים אלה על ידי הוועדה למינוי דיינים?

משה גפני: אם כן - מתי?

משה גפני: 3.

משה גפני: אם לא - כיצד הם מכהנים כדיינים, והאם הם נחשבים עובדי מדינה?

ראובן ריבלין: תודה לחבר הכנסת גפני.

ראובן ריבלין: כבוד השר.

קריאה: - - -

ראובן ריבלין: הוא כבוד השר לענייני דתות.

קריאה: סגן השר.

ראובן ריבלין: הוא סגן השר שהוא השר לענייני דתות.

ראובן ריבלין: אני לא טועה, רבותי.

ראובן ריבלין: יש גם דרגה אישית.

ראובן ריבלין: אל תשכחו אף פעם שיש גם דרגה אישית.

ראובן ריבלין: בבקשה, כבוד השר.

יצחק לוי: 1-3.

יצחק לוי: הם אינם דיינים על-פי חוק הדיינים, ולכן הם לא מונו על-ידי הוועדה למינוי דיינים.

יצחק לוי: הם דיינים על-פי אישור של הרב הראשי לישראל, שהוא ראש העדה היהודית.

יצחק לוי: כידוע, יש מעמד לראש העדה היהודית בנושא גיור - כמו שיש מעמד לראשי עדות אחרות - ועל כן, על-פי החוק, ראש העדה היהודית יכול למנות דיינים רק לנושאי גיור.

יצחק לוי: אגב, הם גם לא מורשים לשבת בדין בעניינים אחרים, אלא הם יושבים רק בהרכבים לענייני גיור.

יצחק לוי: הרב אביאור הוא עובד מדינה, על-פי חוזה מיוחד שהוכן עבורו ועבור שאר דייני בתי-הדין לגיור - אגב, יש 35 כאלה - על-ידי נציבות שירות המדינה.

יצחק לוי: הרב חיים דרוקמן אינו עובד מדינה.

יצחק לוי: אני רוצה להזכיר שהרב חיים דרוקמן היה עד לפני כמה חודשים חבר הכנסת, ובוודאי הוא לא יכול היה להיות עובד מדינה.

יצחק לוי: הרב חיים דרוקמן, מאז נכנס לכנסת בקדנציה הקודמת, גם אינו חבר בית-הדין לגיור עד היום, וגם אינו יושב בדין יחד עם הרכב כלשהו.

יצחק לוי: תודה רבה.

ראובן ריבלין: תודה.

ראובן ריבלין: חבר הכנסת גפני בוודאי מוותר על שאלה נוספת.

ראובן ריבלין: אה, לא - בבקשה, חבר הכנסת גפני ישאל שאלה נוספת, ואחריו - חבר הכנסת אברום בורג.

ראובן ריבלין: אברהם בורג, אדוני רוצה את הטקסט כדי לקרוא?

משה גפני: אדוני היושב-ראש, אדוני סגן השר, האמת היא שקצת התקשיתי בהבנת התשובה, אבל אני בכל אופן - - -

צבי הנדל: - - -

משה גפני: זה לא משום שלא הסברת טוב, אלא מכיוון שאני לא הבנתי.

משה גפני: אם הוא עובד מדינה, הרי מה שקרה - אני מתבסס על מה שכתוב בעיתונות - מה שקרה זה שבעצם בגיל 65 צריך לפרוש לפנסיה.

משה גפני: נשיא בית-המשפט העליון העריך, שיוכלו להמשיך ולכהן כאשר מדובר בשופטים, ואותו דבר בדיינים.

משה גפני: אחת מהשתיים - אם יש להם כושר לדיינות - וזו גם שאלה שאני שואל - האם יש להם כושר לדיינות - בסדר, מעמדם כשופטים, אבל אם הם עובדי מדינה, למה הם לא פורשים לפנסיה?

משה גפני: דרך אגב, שלא תהיה אי-הבנה, אני בעד הרב דרוקמן ובעד הרב אביאור - -

צבי הנדל: - - -

משה גפני: - - אני מדבר על המינהל התקין.

ראובן ריבלין: תתרכז בשאלות, בלי הכרזות בעד מי אתה ובעד מי אתה לא.

ראובן ריבלין: תתרכז בשאלה.

משה גפני: השאלות שלי: 1.

משה גפני: האם יש להם כושר לדיינות?

משה גפני: 2.

משה גפני: האם הם עובדי מדינה?

משה גפני: 3.

משה גפני: אם כן - האם הם לא הגיעו לגיל הפנסיה?

ראובן ריבלין: אני מאד מודה לחבר הכנסת גפני.

ראובן ריבלין: חבר הכנסת אברהם בורג.

ראובן ריבלין: אדוני חבר הכנסת בורג, בבקשה, נא להיות צמוד לטקסט.

אברהם בורג: אדוני היושב-ראש, כבוד השר, כנסת נכבדה, מקובלים עלי דבריו והנחייתו של היושב-ראש, לכן לא אגיד שאני בעד הרב גפני.

אברהם בורג: אבל, אפרופו ענייני דיינות וכושר לדיינות, פורסם - ואני אינני יודע, אני לא בדקתי - אבל פורסם בשעתו שהרב הראשי האשכנזי לישראל, אין לו כושר לדיינות והוא איננו דיין.

אברהם בורג: הוא לא כיהן אפילו, דומני, כדיין בהיותו רב עירוני.

אברהם בורג: היום, מתוקף תפקידו, הוא יכול להיות - נעזוב את ההסדרים - ראש בית-הדין הרבני העליון.

אברהם בורג: נשווה את הדבר - דומה הדבר למי שמונה להיות נשיא בית-המשפט העליון בלי שהוא היה דיין בבית-משפט לתעבורה אפילו.

צבי הנדל: בלי שהוא למד משפטים.

ראובן ריבלין: לא מפריעים בשאילתות בעל-פה.

אברהם בורג: אולי הוא למד, אבל לא הוכשר, לא קיבל הסמכה.

ראובן ריבלין: והשאלה.

אברהם בורג: שאלתי לשר: 1.

אברהם בורג: האם הדבר הזה ראוי בעיניו?

אברהם בורג: 2.

אברהם בורג: האם ייזום השר - או סגן השר במשרד ראש הממשלה לענייני משרד הדתות - האם ייזום השר תיקון בהצעת חוק, שמי שאין לו הכושר הזה, לא יכול להיות מועמד לרבנות ראשית בישראל?

ראובן ריבלין: תודה לחבר הכנסת אברהם בורג.

ראובן ריבלין: סגן השר - בדרך כלל לא נהוג, אבל אם אדוני, כאש בעצמותיו השאלה - לא סגן השר לוי, אלא סגן השר הנדל - אדוני ביקש שאלה נוספת?

ראובן ריבלין: אם אדוני רוצה - אנחנו עדיין לא החלטנו מה מעמדם של סגני שרים כחברי הכנסת, אבל הואיל ואדוני - אני יודע שהדבר כאש בעצמותיו.

צבי הנדל: מכובדי היושב בראש, חברי חברי הכנסת והשרים, אדוני השר לענייני דתות, קניתי את התואר.

צבי הנדל: נושא הגיור הוא נושא רגיש.

צבי הנדל: אנחנו נמצאים במהלך לאומי אדיר שעם ישראל חזר לארצו.

צבי הנדל: יש הבדל עצום בין גיור פרטי של אדם בודד לבין מהלך לאומי.

צבי הנדל: מה משרדך מתכוון לעשות על מנת ליצור הרכבים נוספים ועל מנת לעודד אנשים - מה שלא מקובל ביהדות, בגלל הנושא של מהלך לאומי גדול - ללמוד יהדות ולהתקבל לעם היהודי בצורה מכובדת, וכדין?

ראובן ריבלין: תודה רבה.

ראובן ריבלין: כבוד השר לענייני דתות.

משה גפני: אדוני היושב-ראש - - -

אבשלום וילן: האם מבחינת התקנון מותר לסגן שר?

ראובן ריבלין: אמרתי והבעתי - אנחנו נדון על זה בפגרה ונחליט.

ראובן ריבלין: סגני שרים יכולים למשל להשתתף בוועדות - - -

צבי הנדל: גפני, הוא מחמם אותך.

ראובן ריבלין: חבר הכנסת גפני רוצה שכל השאילתות יהיו רק מיהדות התורה - -

משה גפני: לא, לא.

ראובן ריבלין: - - אבל התקנון מאפשר לי, אני מוכרח לומר - - -

אברהם בורג: תשאיר - - - מדי פעם כמה.

ראובן ריבלין: הוא לא ברור, כן.

ראובן ריבלין: כבוד השר לענייני דתות.

יצחק לוי: אדוני היושב-ראש, רבותי חברי הכנסת, לחבר הכנסת גפני - אבקש את הקשבתך - אינני יודע אם יש להם כושר לדיינות או לא, אבל אין צורך בכושר לדיינות.

יצחק לוי: הם לא עוסקים לא בענייני "חושן משפט" ולא בענייני "אבן העזר".

יצחק לוי: הם עוסקים בענייני גיור בלבד, והם קיבלו הסמכה מהרב הראשי לישראל - שהוא נשיא בית-הדין הגבוה, בית-הדין הגדול - לדון בענייני גיור, והם דנים בענייני גיור.

יצחק לוי: אגב, זה מהלך שהובל בקדנציות הקודמות כדי באמת לענות על השאלה, או על הבעיה, או על המציאות שנוצרה בעקבות עלייתם של הרבה מאוד עולים מרוסיה או מחבר המדינות, שאינם יהודים.

יצחק לוי: ולכן, הורכבו הרכבים מיוחדים, ולמיטב ידיעתי לא הוצרכו לכושר לדיינות - כפי שהוצרך בבית-דין רגיל - אלא הוצרכו לאישור נשיא בית-הדין הגדול, הרב הראשי לישראל, והם קיבלו את האישור.

יצחק לוי: בנושא עובדי המדינה והפנסיה – א.

יצחק לוי: הרב דרוקמן, אמרתי שאינו עובד מדינה ואינו חבר בבית-הדין, כלומר צריך להוציא את הרב דרוקמן מכל הסיפור.

יצחק לוי: בנושא הרב אביאור - אכן הוא הגיע לגיל פנסיה וקיבלנו אישור מנציב שירות המדינה להאריך את כהונתו - נדמה לי עד סוף 2003 או עד סוף 2004, אני לא רשמתי את זה לעצמי - אז הוא יהיה דיין עוד או חצי שנה או שנה וחצי ולאחר מכן הוא יפרוש.

יצחק לוי: הדברים נעשים יחד עם הנציבות.

יצחק לוי: כל חוזה שנגמר או כל אדם שמגיע לגיל פנסיה, יוצא לגמלאות, אלא אם כן, כידוע בכל משרדי הממשלה, יש פנייה מיוחדת לנציבות בבקשה חריגה.

יצחק לוי: היתה אצל הרב אביאור בקשה חריגה כזאת והוא קיבל הארכה מסוימת, ולכן הוא עדיין מכהן.

יצחק לוי: כמובן, כאשר ההארכה הזאת יפוג תוקפה, הוא בוודאי יצא לפנסיה כמו כולם.

יצחק לוי: לשאלתו של חבר הכנסת בורג - לרב מצגר אין כושר לדיינות, ואני חושב שהעניין שהעלית - - -

מאיר פרוש: שאלת השאלות היא מתי ייכנס הכסף לישיבות.

ראובן ריבלין: חבר הכנסת פרוש, קודם אדוני ישב.

ראובן ריבלין: חבר הכנסת פרוש, פעם ראשונה.

ראובן ריבלין: רק לשבת ולדבר.

ראובן ריבלין: לא ידברו בעמידה.

מאיר פרוש: 31 ביולי, והכסף לישיבות עוד לא נכנס.

ראובן ריבלין: דבר שני, אני מלמד את חבר הכנסת החדש - -

מאיר פרוש: - - -

ראובן ריבלין: - - חבר הכנסת פרוש - הואיל ואתה חבר כנסת חדש מאוד, אני אומר לך - בשאילתות בעל-פה אין קריאות ביניים.

מאיר פרוש: כחברים.

ראובן ריבלין: אין.

ראובן ריבלין: כחברים - אחרי זה אני - - -

יצחק לוי: לחבר הכנסת בורג - לרב מצגר, למיטב - - -

מאיר פרוש: 31 ביולי ולא נכנס הכסף לישיבות.

ראובן ריבלין: חבר הכנסת פרוש.

מאיר פרוש: שיגיד מלה בעניין.

ראובן ריבלין: חבר הכנסת פרוש, פעם שנייה.

ראובן ריבלין: בבקשה.

יצחק לוי: לחבר הכנסת בורג - לפי מיטב ידיעתי, לרב מצגר אין כושר לדיינות.

יצחק לוי: הסוגיה הזאת נדונה בבית- המשפט.

יצחק לוי: הוגשה תביעה לפסול את הרב מצגר מיכולתו לשמש כרב ראשי או לפחות כנשיא בית-הדין הגדול.

יצחק לוי: זה כבר נדון.

יצחק לוי: דעת היועץ המשפטי לממשלה - - -

יצחק כהן: - - -

יצחק לוי: סליחה, בית-המשפט.

ראובן ריבלין: אדוני חבר הכנסת כהן, אתה מאוד מפריע לשר לענות.

ראובן ריבלין: אדוני היה שר לענייני דתות, ויש לו עוד רגע שאילתא.

ראובן ריבלין: למה להפריע כל הזמן?

צבי הנדל: - - -

יצחק לוי: היועץ המשפטי לממשלה נתן חוות דעת, שלפיה על-פי החוק הקיים אין אפשרות למנוע מהרב מצגר גם למלא את תפקיד נשיא בית-הדין הגדול, וכך בית-המשפט קיבל את עמדתו.

יצחק לוי: כלומר, היום, הרב מצגר, אף שאין לו כושר לדיינות, ראוי לשמש בכל התפקידים.

יצחק לוי: האם זה ראוי - לדעתי זה לא ראוי; האם יש צורך לתקן את החקיקה - לדעתי יש צורך לתקן את החקיקה.

יצחק לוי: אני מזכיר לכנסת, שממשלת ישראל החליטה להעביר חוק חדש בכל נושא הרבנות - בעיקר בנושא הרבנות הראשית לישראל: צמצום של רב אחד, וכן הלאה - והעניין הזה נדון במסגרת החוק הזה.

יצחק לוי: כלומר, הכישורים לרב ראשי לישראל יידונו, או נדונים, בוועדה בראשות השר סילבן שלום, והשאלה הזאת עולה - האם באמת נכון לבוא ולחייב שרב ראשי לישראל יהיה בעל כושר לדיינות, או לא.

יצחק לוי: על כל פנים, הסוגיה היא בוודאי ראויה, והיא נדונה, ואני מקווה שהיא תבוא לפתרון.

יצחק לוי: לשאלה השלישית, של סגן השר חבר הכנסת הנדל: ידידי צבי הנדל, אינני יודע אם זה שהוא השיב זה תקדים או לא תקדים, ויושב-ראש הכנסת ידון בזה בוודאי.

ראובן ריבלין: הוא כבר שאל.

יצחק לוי: אין צורך כיום בהרכבים נוספים.

יצחק לוי: הבעיה אינה בהרכבים נוספים.

יצחק לוי: היום אין תור.

יצחק לוי: כל תיק שמגיע להרכב לגיור נדון בתוך שבועיים, ואין תור.

יצחק לוי: דרך אגב, 90% מאלה שבאים מקבלים גיור כבר בדיון הראשון.

יצחק לוי: 5% נשלחים ללימוד נוסף ו-5% מסורבים.

יצחק לוי: אבל, 90% מתגיירים מייד.

יצחק לוי: לכן, אין תור.

יצחק לוי: הבעיה היא יותר הרצון להתגייר, כלומר אם נצטרך עוד דיינים, אני מתאר לי שלא תהיה בעיה לקבל תקנים נוספים לדיינים.

יצחק לוי: דרך אגב, אלה לא תקנים של דיינים עם העלות של דיינים ושל שופטים ופנסיות של שופטים.

יצחק לוי: כפי שאמרתי, מדובר בדיינים רק לנושא גיור באישור הרב הראשי לישראל - לא בדרג וברמה של המשכורת של אותם דיינים.

יצחק לוי: לגבי הרב פרוש, אני מבקש סליחה אבל רק במלה אחת: הכסף יעבור בתחילת השבוע הבא.

ראובן ריבלין: לא.

ראובן ריבלין: הרב פרוש - אין צורך.

נסים זאב: - - -

ראובן ריבלין: חבר הכנסת זאב.

מאיר פרוש: - - -

יצחק לוי: אני מקווה לחודשיים.

יצחק לוי: ועדת הכספים אישרה - - - לפני יומיים.

ראובן ריבלין: כבוד השר, לחבר הכנסת פרוש אדוני יענה לאחר מכן בזמנו החופשי.

ראובן ריבלין: תודה רבה.

נסים זאב: חבר הכנסת פרוש - - -

ראובן ריבלין: חבר הכנסת נסים זאב, אני קורא לך לסדר פעם ראשונה.

ראובן ריבלין: כבוד סגן השר לביטחון פנים ישיב על שאילתא בעל-פה מס' 65, מאת חבר הכנסת יצחק כהן, בנושא: חילול בית-הכנסת המרכזי באשקלון.

ראובן ריבלין: חבר הכנסת יצחק כהן, בבקשה.

יצחק כהן: נודע לי, כי בליל שבת נפרץ בית-הכנסת המרכזי באשקלון, הוצתו ונקרעו ספרי קודש והפרוכת ונזרע הרס.

יצחק כהן: הידיעה ודאי נכונה.

ראובן ריבלין: נא להיות צמוד לטקסט.

יצחק כהן: האם הידיעה נכונה?

יצחק כהן: זו ידיעה נכונה.

יצחק כהן: ראיתי זאת במו-עיני.

ראובן ריבלין: אדוני, תודה רבה.

ראובן ריבלין: אדוני יקרא את השאילתא.

יצחק כהן: אדוני, למה אתה כועס?

ראובן ריבלין: אני לא כועס.

יצחק כהן: אתה כל הזמן כועס.

יצחק כהן: מה קרה?

ראובן ריבלין: אדוני יעמוד בהוראות התקנון.

יצחק כהן: מפחדים לעמוד פה.

ראובן ריבלין: אדוני יקרא.

ראובן ריבלין: אף אחד לא מפחד.

יצחק כהן: בסדר, אבל אפשר להגיד את זה בנעימות.

יצחק כהן: למה בכעס?

ראובן ריבלין: אני אומר את זה בדיוק כפי שאדוני מתנהג.

יצחק כהן: לא.

יצחק כהן: אדוני, אני מצטער מאוד.

ראובן ריבלין: תודה רבה.

ראובן ריבלין: לסגור לו.

יצחק כהן: לא.

יצחק כהן: איזה מין דבר זה?

ראובן ריבלין: כבוד סגן השר, האם אדוני קרא את השאילתא?

ראובן ריבלין: בבקשה להשיב.

ראובן ריבלין: נא להשיב.

יעקב אדרי: לקרוא את השאילתא?

ראובן ריבלין: לא.

ראובן ריבלין: השאילתא נקראה.

ראובן ריבלין: היא מונחת לפני - - -

יעקב אדרי: 1.

יעקב אדרי: התשובה חיובית.

יעקב אדרי: אכן בית-הכנסת נפרץ.

יעקב אדרי: 2-3.

יעקב אדרי: נפתח תיק חקירה בגין עבירות של הצתה וגרימת נזק.

יעקב אדרי: החקירה נמשכת.

יעקב אדרי: הנושא מטופל גם במישור המודיעיני.

יעקב אדרי: 4.

יעקב אדרי: הנתונים שיובאו להלן כוללים גם מוסדות דת ובתי-עלמין של נוצרים ומוסלמים, שכן לא ניתן לשלוף מהמערכת הממוחשבת נתונים סטטיסטיים לגבי מוסדות יהודיים בלבד.

יעקב אדרי: הנתונים שיובאו להלן כוללים את כלל התיקים שנפתחו בגין פגיעה במוסדות דת ובתי-עלמין, ורובם נוגע לפגיעה במוסדות דת.

יעקב אדרי: מדובר בעבירות של התפרצות, גנבה, הצתה וגרימת נזק.

יעקב אדרי: האם חבר הכנסת רוצה גם מספרים?

יצחק כהן: כן.

יעקב אדרי: להלן המספרים: בשנת 2000 נפתחו 144 תיקים - 29 תיקים פוענחו ובשבעה תיקים כבר הוגשו כתבי אישום.

יעקב אדרי: 113 תיקים נסגרו בעילה של עבריין לא נודע, שכן לא אותר חשוד כלשהו.

יעקב אדרי: בשנת 2001 נפתחו 167 תיקים - 32 תיקים פוענחו, ובעשרה תיקים כבר הוגשו כתבי אישום.

יעקב אדרי: 131 תיקים נסגרו בעילה של עבריין לא נודע.

יעקב אדרי: בשנת 2002 נפתחו 181 תיקים - 31 תיקים פוענחו, ובארבעה תיקים כבר הוגשו כתבי אישום.

יעקב אדרי: 147 תיקים נסגרו בעילה של עבריין לא נודע.

יעקב אדרי: במחצית הראשונה של שנת 2003, ינואר עד יוני, נפתחו 99 תיקים - 16 תיקים פוענחו, וטרם הוגשו כתבי אישום.

יעקב אדרי: 83 תיקים נסגרו בעילה של עבריין לא נודע.

ראובן ריבלין: תודה לסגן השר יעקב אדרי.

ראובן ריבלין: חבר הכנסת יצחק כהן, שאלה נוספת - עכשיו, לא צמוד, ומה שאדוני רוצה.

יצחק כהן: אדוני היושב-ראש, אדוני סגן השר, ראיתי את זה.

יצחק כהן: זה הזכיר לי את ה"קריסטלנאכט" - "ליל הבדולח".

יצחק כהן: בית-כנסת חרב לגמרי והרוס לגמרי.

יצחק כהן: דרך אגב, אתם מחפשים עבריינים, וזה לא עבריינים.

יצחק כהן: תחפשו את המסיתים מהבית הזה.

יצחק כהן: פה יש מפלגה ויושב-ראש מפלגה שמסיתים ללא הרף.

יצחק כהן: אלה התוצאות.

ראובן ריבלין: מה השאלה?

ראובן ריבלין: חבר הכנסת יצחק כהן, מה אדוני רוצה לשאול את השר?

יצחק כהן: אני רוצה לשאול את סגן השר לביטחון פנים: אתה אומר לי שמאות תיקים לא מפוענחים.

יצחק כהן: מה אתם חושבים לעשות כדי כן לפענח, שלא נהיה עדים ללילות בדולח נוספים כאלה.

ראובן ריבלין: תודה רבה לחבר הכנסת.

ראובן ריבלין: חבר הכנסת דהאמשה, בבקשה.

ראובן ריבלין: סגן השר בוים.

עבד-אלמאלכ דהאמשה: כבוד היושב-ראש, אדוני סגן השר, בעיר אשקלון קיימים עד היום הזה מסגד ישן - המסגד של העיר אשקלון קיים עד היום - וגם בית-קברות מוסלמי.

עבד-אלמאלכ דהאמשה: האם נשמרים המקומות הקדושים האלה, או שמא גם הם פרוצים לכל מיני מעשי פשע ועבירות?

עבד-אלמאלכ דהאמשה: מה יעשו המשטרה והמשרד לביטחון פנים כדי לשמר את המקומות האלה ולשמור על כבודם?

ראובן ריבלין: תודה לחבר הכנסת דהאמשה.

ראובן ריבלין: כבוד סגן השר ישיב על שתי השאלות - שאלתו של השואל חבר הכנסת יצחק כהן ושאלתו של השואל הנוסף.

יעקב אדרי: חבר הכנסת יצחק כהן, באופן אישי, בעקבות שיחה שהיתה לנו בשבוע שעבר, בדקתי עם מפקד התחנה.

יעקב אדרי: לצערי הרב, לא אחת יש התפרצויות של ילדים.

יצחק כהן: - - -

יעקב אדרי: ביקשתי ממנו לתת את מלוא תשומת הלב לעניין הזה.

יעקב אדרי: חבר הכנסת יצחק כהן, אני מקווה מאוד שבכל זאת הנושא הזה יפוענח.

יעקב אדרי: עושים מאמץ מיוחד.

יעקב אדרי: אבל, לא הייתי רוצה לעשות השוואות, כפי שעשית.

יעקב אדרי: אני חושב שזה לא המקום.

יצחק כהן: - - -

יעקב אדרי: אני לא הייתי מקבל את ההשוואות האלה.

ראובן ריבלין: בכתב.

ראובן ריבלין: אדוני לא צריך לתת דבר שהוא לא היה מוכן לו.

יעקב אדרי: נכון.

ראובן ריבלין: חבר הכנסת דהאמשה בהחלט שאל שאלה עניינית, אבל אתה לא היית מוכן לה, בצדק.

ראובן ריבלין: חבר הכנסת דהאמשה, אם ירצה אדוני ישלח מכתב למשרד לביטחון פנים ויקבל בכתב את כל הנתונים.

ראובן ריבלין: סגן השר לביטחון פנים ישיב על שאילתא בעל-פה מס' 70, מאת חבר הכנסת נסים דהן, בנושא:

ראובן ריבלין: אספקת אוכל בהכשר הבד"ץ בכלא "מעשיהו".

ראובן ריבלין: סגן היושב-ראש דהן, בבקשה.

מאיר פרוש: - - -

ראובן ריבלין: קודם צריך לשאול, ואחר כך לענות.

נסים דהן: אדוני היושב-ראש, כבוד סגן השר, נודע כי אסירי אגף לש"ם - לשומרי מצוות - בכלא "מעשיהו" נתבקשו להוכיח כי הקפידו על הכשר בד"ץ מילדותם, כי למדו במוסדות תורה וכי ילדיהם לומדים בתלמודי-תורה, וזאת כתנאי לקבלת אוכל בהכשר בד"ץ.

נסים דהן: הדבר ימנע מבעלי-תשובה לקבל אוכל בהכשר בד"ץ.

נסים דהן: ברצוני לשאול: האם הידיעה נכונה?

נסים דהן: אם כן - מי קבע דרישה זו?

יעקב אדרי: 1-2.

יעקב אדרי: שירות בתי-הסוהר כגוף ממלכתי מספק לאסירים/עצורים מזון כשר בהכשר הרבנות הראשית לישראל, כמקובל בכל מוסד ממלכתי.

יעקב אדרי: לפנים משורת הדין הוחלט כי רק אוכלוסיית האסירים/העצורים החרדים, אשר אכילת מזון בהכשר בד"ץ היתה חלק בלתי נפרד מאורח חייהם טרם המאסר, יוכלו להמשיך ולקבל מזון בהכשר הבד"ץ.

יעקב אדרי: הנושא הוסדר בפקודת נציבות שב"ס מאז שנת 1999, ובנוהל מיוחד - מחודש ינואר 2000.

יעקב אדרי: בוועדה הדנה בבקשת האסיר לקבל מזון בהכשר בד"ץ משתתפים סגן הרב הראשי לשב"ס, רב בכיר, ובמידת הצורך גם הרב הראשי לשב"ס.

יעקב אדרי: רב בית-הסוהר נקבע כמפקח על הנוהל האמור.

יעקב אדרי: הקריטריונים המצטברים המקנים זכאות לקבלת מזון מהדרין בבית-סוהר הם כדלקמן: א.

יעקב אדרי: האסיר השתייך ערב כליאתו בבית-הסוהר לאחד מהמגזרים החרדיים שבהם נהוג לאכול "מהדרין" בלבד; ב.

יעקב אדרי: האסיר מקפיד ביותר לקיים מצוות ולדקדק בביצוע ההלכות הכתובות ב"שולחן ערוך" ונושאי כליו, זאת בהתאם לבדיקת רב היחידה; ג.

יעקב אדרי: האסיר אינו אוכל את המזון המסופק, המבושל, המוגש במטבחי שירות בתי-הסוהר - -

ראובן ריבלין: חבר הכנסת אפללו, הייתי מאוד רוצה שראש הממשלה ימנה את אדוני לשר, אבל זה לא בידי.

ראובן ריבלין: אסור לשבת על כיסאות הממשלה.

יעקב אדרי: - - וגם לא הכשר רבנות רגילה או הרבנות הראשית לישראל; ד.

יעקב אדרי: האסיר רוכש מוצרי קנטינה "מהדרין" בלבד; ה.

יעקב אדרי: האסיר מקפיד על אכילת מזון "מהדרין" בלבד גם בעת שהותו, מסיבה כלשהי, מחוץ לכותלי הכלא.

יעקב אדרי: בבחינה נוספת של הנושא בשב"ס הוברר, כי בשל העלות הכספית הגבוהה מאוד לא ניתן להרחיב את אוכלוסיית הזכאים מעבר לאמור לעיל.

ראובן ריבלין: חבר הכנסת דהן, בבקשה.

ראובן ריבלין: לאחר מכן - חבר הכנסת פרוש וחבר הכנסת דהאמשה.

ראובן ריבלין: סגן היושב-ראש דהן, בבקשה.

נסים דהן: כבוד סגן השר, אני ממש המום מהתשובה שאתה נותן.

נסים דהן: יש הרגשה כאילו האוכל הוא משהו של פינוק, שאפשר להתפנק לגביו.

נסים דהן: זאת אומרת, שמישהו הולך לנצל את הבד"ץ כדי לקבל אוכל יותר טוב.

נסים דהן: כולנו יודעים שבאוכל בד"ץ הוא מקבל אוכל פחות טוב, עם פחות מבחר, והוא יקבל אוכל לא כמו בהגשות רגילות.

נסים דהן: הוא לא יכול לבחור לעצמו את כל סוגי המזון והבשר.

נסים דהן: המבחר מצומצם למספר מאוד מוגבל של בשרים ומספר מצומצם מאוד של ירקות.

נסים דהן: ואז, חושבים שמישהו שמבקש פתאום בד"ץ מתחיל להתפנק.

נסים דהן: זה דבר ראשון.

נסים דהן: דבר שני - אוכל הוא דבר קיומי.

נסים דהן: הגע בעצמך, אדוני כבוד סגן השר, שמישהו בכלא החליט להיות צמחוני.

נסים דהן: היעלה על דעתך שלא ייתנו לו אוכל צמחוני רק כיוון שבכלא הוא התחיל להיות צמחוני?

ראובן ריבלין: והשאלה?

נסים דהן: אדוני, עד הסוף.

נסים דהן: שלישית, אדוני כבוד סגן השר, אתם עוברים על החוק.

נסים דהן: בג"ץ כבר הורה בסוגיה הזאת.

נסים דהן: להזכיר לך, בג"ץ בתיק מס' 13265 של כבוד השופט בייזר מ-19 בספטמבר 1996 קבע: "באגף לש"ם - כל מי שנמצא באגף לש"ם רשאי וזכאי וחייב לקבל אוכל בהכשר בד"ץ".

ראובן ריבלין: תודה.

ראובן ריבלין: השאלה היא, האם ומה אתם מתכוונים לעשות עם זה?

ראובן ריבלין: זו לא הצעה לסדר-היום.

ראובן ריבלין: אדוני ישאל.

נסים דהן: אדוני, משפט אחרון לפני השאלה?

ראובן ריבלין: בבקשה.

נסים דהן: אם כן, מי שנכנס לכלא, ואפילו הוא לא הצהיר בכניסתו שהוא צריך לאכול בד"ץ ובעת שהותו בכלא הוא הגיע למסקנה שהוא רוצה לאכול בד"ץ, האם אתם תרעיבו אותו עד שהוא יוכיח לכם שהוא אוכל בד"ץ?

נסים דהן: זו השאלה.

ראובן ריבלין: תודה.

ראובן ריבלין: חבר הכנסת פרוש, בבקשה.

מאיר פרוש: אדוני היושב-ראש, מכובדי סגן השר אדרי, אני יודע שאתה רגיש וער וכואב לך אם פוגעים במסורת.

מאיר פרוש: העובדה שיש הנחיה שאם אחד כזה שנכנס לכלא ולא אמר שהוא רוצה אוכל כשר, לא יקבל כל ימי שבתו בכלא את האוכל - הנחיה כזאת קיימת.

יעקב אדרי: - - -

מאיר פרוש: הוא לא הודיע מראש כשהוא נכנס לכלא.

ראובן ריבלין: לא.

ראובן ריבלין: אדוני ישיב לו.

מאיר פרוש: עכשיו, השבוע ניתנה הנחיה, שהאסיר צריך להוכיח שלמד בישיבה וילדיו לומדים בתלמוד-תורה.

מאיר פרוש: אם זה לא כך, הוא לא מקבל אוכל כשר.

מאיר פרוש: זו השאלה.

מאיר פרוש: אתה, שאתה רגיש למסורת וכואב לך שפוגעים ברוצים אוכל כשר, תענה לנו תשובה.

ראובן ריבלין: זו כבר הבעת דעה.

ראובן ריבלין: חבר הכנסת פרוש, זו כבר הבעת דעה.

ראובן ריבלין: חבר הכנסת דהאמשה, בבקשה.

מאיר פרוש: - - -

ראובן ריבלין: חבר הכנסת פרוש.

ראובן ריבלין: חבר הכנסת פרוש, בעמידה - רק ליד המיקרופון.

מאיר פרוש: כשר בד"ץ.

ראובן ריבלין: הבנו.

ראובן ריבלין: אתה היית כל כך בהיר שאתה לא מתאר לעצמך.

ראובן ריבלין: אפילו אני הבנתי את שאלתך.

ראובן ריבלין: חבר הכנסת דהאמשה, בבקשה.

עבד-אלמאלכ דהאמשה: כבוד היושב-ראש, מכובדי סגן השר, אכן מדובר בשמירת מצוות דת ופולחן של אנשים הנמצאים בכלא.

עבד-אלמאלכ דהאמשה: ברצוני לשאול על אסירים מוסלמים בכלא "דקל" בבאר-שבע, שהגיעה אלי תלונתם, שזה שבועות לא מרשים להם שם להתפלל תפילת יום שישי בציבור.

עבד-אלמאלכ דהאמשה: זו תפילה שאיננה יכולה להתקיים שלא בציבור, וחייבים לעשות זאת במקום טהור ונקי.

עבד-אלמאלכ דהאמשה: מה עשה משרדך בנדון?

עבד-אלמאלכ דהאמשה: האם יתאפשר לאסירים האלה לקיים את תפילתם ופולחנם כמצוות דתם בתוך בתי-הכלא?

ראובן ריבלין: תודה לחבר הכנסת דהאמשה.

ראובן ריבלין: סגן השר ישיב על שלוש השאלות.

יעקב אדרי: לשאלת חבר הכנסת נסים דהן, אני חושב שהקריטריונים נקבעו על-ידי צוות של רבנים.

יעקב אדרי: אני חושב שהנושא כרוך כנראה בהוצאות די כבדות, ומותר להגיד גם את זה.

יעקב אדרי: בכל מקרה, בל נשכח שמדובר באוכל כשר.

יעקב אדרי: מוגש אוכל כשר.

יעקב אדרי: יש דבר אחד שלא רוצים לנצל, שאדם שלא אכל בד"ץ פתאום בא ואומר "אני רוצה בד"ץ".

נסים דהן: הוא אוכל פחות טוב.

נסים דהן: למה שהוא ירצה - - -

ראובן ריבלין: חבר הכנסת דהן, שאלתך הובנה, והוא עונה.

ראובן ריבלין: הוא לא יכול לענות יותר ממה שהוא עונה.

ראובן ריבלין: אדוני יגיש אי-אמון בשבת.

יעקב אדרי: חבר הכנסת דהן, אם קבעו קריטריונים, כנראה בכל זאת יש דברים בגו.

יעקב אדרי: דבר נוסף - אם יש בג"ץ, תן לי אותו בבקשה והוא יכובד.

ראובן ריבלין: הוא נתן.

ראובן ריבלין: הוא נתן.

יעקב אדרי: אבדוק אותו.

יעקב אדרי: הרב פרוש, אותו דבר.

יעקב אדרי: אני חושב שהתשובה היא אותה תשובה.

יעקב אדרי: נקבעו כללים מאוד ברורים.

יעקב אדרי: כולנו רגישים לנושא הזה.

יעקב אדרי: הקריטריונים נקבעו, שוב, על-ידי צוות מוסמך של השב"ס, ואין לי להוסיף על העניין הזה.

יעקב אדרי: חבר הכנסת דהאמשה, תעלה את הנושא שלך בכתב, אבדוק אותו ואשיב לך.

עבד-אלמאלכ דהאמשה: אדוני יכול לענות שהולכים לשמור על זכותם להתפלל.

ראובן ריבלין: אדוני אמר שהוא לא יודע.

ראובן ריבלין: הוא לא מודע.

יעקב אדרי: אבדוק.

עבד-אלמאלכ דהאמשה: מדיניות המשרד.

ראובן ריבלין: צריך גם להבין שחבר הכנסת אדרי הוא סגן שר טרי.

מאיר פרוש: בצדק - - -

ראובן ריבלין: איש לא אמר.

ראובן ריבלין: אני מאוד מודה לחבר הכנסת יעקב אדרי.

ראובן ריבלין: אדוני חבר הכנסת דהאמשה ישלח מכתב למשרד לביטחון פנים עם כל השגותיו ויקבל תשובה.

ראובן ריבלין: אם לא - יקבל אישור לשאילתא.

עבד-אלמאלכ דהאמשה: שלחתי.

עבד-אלמאלכ דהאמשה: השאלה פשוטה: מה מדיניות המשרד בנדון?

עבד-אלמאלכ דהאמשה: האם יאפשר לאסירים להתפלל?

ראובן ריבלין: עכשיו הוא לא היה מוכן לנושא הזה.

ראובן ריבלין: הוא בא עם נושא הבד"ץ.

ראובן ריבלין: בא לחפש את משה ומצא את מוחמד.

ראובן ריבלין: שר הפנים ישיב על שאילתא בעל-פה מס' 71, מאת חבר הכנסת שאול יהלום, בנושא: מתן תושבות קבע לכושים העבריים בדימונה.

ראובן ריבלין: חבר הכנסת יהלום, בבקשה.

ראובן ריבלין: אדוני יהיה צמוד לשאלה.

שאול יהלום: אדוני היושב-ראש, אדוני השר, כנסת נכבדה, לאחרונה פורסם כי תוענק תושבות קבע לכושים העבריים בדימונה, אך לא תוענק אזרחות למגוירים ליהדות, לפי החלטתו של שר הפנים.

שאול יהלום: ברצוני לשאול: 1.

שאול יהלום: האם נדונה מדיניות זו בממשלה?

שאול יהלום: 2.

שאול יהלום: מה היו הנימוקים למתן תושבות קבע לכושים העבריים?

שאול יהלום: 3.

שאול יהלום: כיצד מתיישבת המדיניות הזאת עם החלטות ממשלה קודמות ועם חוות דעת של היועץ המשפטי לממשלה בנושא?

ראובן ריבלין: תודה.

ראובן ריבלין: אדוני שר הפנים, בבקשה.

אברהם פורז: אדוני היושב-ראש, חבר הכנסת יהלום, בתשובה על השאילתא: 1—2.

אברהם פורז: הכושים העבריים נמצאים בארץ כבר עשרות שנים, והם נמצאים במעמד של תושב ארעי.

אברהם פורז: התוצאה היא, שמדי שנתיים משרד הפנים צריך לטרוח ולהאריך להם את אשרות השהייה - דבר שגורם לשני דברים נוספים: א.

אברהם פורז: הם לא יכולים להקים יישוב עצמאי בנגב, והם רוצים להקים יישוב כזה; ב.

אברהם פורז: הם אינם יכולים לשרת בצבא כי רק תושב קבע משרת.

אברהם פורז: זו קהילה שנמצאת אתנו הרבה מאוד שנים, ואף אחד איננו מעלה על הדעת להוציא או לגרש אותם.

אברהם פורז: לכן, החלטתי שהגיע הזמן לשים קץ לאנומליה הזאת ולתת להם את המעמד שלו הם ראויים - מעמד של תושבי קבע.

אברהם פורז: אני חושב שהם ראויים לזה, והם גם ציבור נאמן למדינת ישראל ומזדהים עם המדינה.

אברהם פורז: אני חושב שזה צעד נכון.

אברהם פורז: אשר לעניין הגיורים, קיבלתי על עצמי את הסיכום שהיה עם ראש הממשלה, ולפיו גיורים שנעשים על-ידי גורמים מוסמכים בארץ, קרי על-ידי בתי-דין שאושרו על-ידי הרבנות הראשית, יקנו מעמד של אזרח בישראל.

אברהם פורז: זה לא משנה את דעתי האישית, שאני מקווה שתתקבל בסופו של דבר, שגם גיורים שנעשים על-ידי הקונסרבטיבים והרפורמים צריכים להיות מוכרים כגיור.

אברהם פורז: 3.

אברהם פורז: אין שום בעיה משפטית בקשר לכושים העבריים ולמתן מעמד של תושבי קבע.

אברהם פורז: זה נבדק מבחינה משפטית, וזה בתוקף הסמכות.

אברהם פורז: אני גאה שעשיתי את הצעד הזה, כי הגיע הזמן לעשות עמם את המחווה הזאת ולתת להם בעצם הכרה דה-יורה למצב דה-פקטו.

אברהם פורז: הרי הם תושבי קבע.

אברהם פורז: מי יכול לומר שאדם שנמצא פה כבר 30 שנה הוא תושב ארעי?

אברהם פורז: איזו ארעיות זאת?

ראובן ריבלין: תודה לשר הפנים.

ראובן ריבלין: אדוני חבר הכנסת שאול יהלום, שאלה נוספת.

ראובן ריבלין: אחריו - חברי הכנסת מרגי ודהאמשה.

שאול יהלום: אדוני השר, אני מודה על התשובה, אם כי אדוני יודע שכל השאלות שלנו הן על סדרי העדיפויות של השר.

שאול יהלום: הכושים העבריים, שאדוני כל כך משבח, במחלקת המחקר של משטרת ישראל נכתב רק לאחרונה, בחודש פברואר, שהמשטרה עוקבת אחר הקהילה שנים, וכפי שהוצג בדיון אצלכם, מתוארת הקהילה כבעלת מאפייני כת, ועולה תמונה שבחסות אורח החיים, האידיאולגיה והאמונה של הכת מתבצעת שורת עבירות פליליות.

שאול יהלום: לעומת זאת, אדוני יודע שאני אישית, אני לא מדבר על מדיניות כללית, בנושא של הגיורים, פונה לאדוני יום-יום, ואנשים שגוירו לא מקבלים אזרחות.

שאול יהלום: אז באיזה מקום יש כאן מהירות וכאן השהיה.

שאול יהלום: אומר שסדר-העדיפויות של השר הוא בניגוד להחלטות.

ראובן ריבלין: תודה לחבר הכנסת יהלום.

ראובן ריבלין: חבר הכנסת מרגי, בבקשה; מרגי.

יעקב מרגי: אחת ולתמיד, מרגי.

יעקב מרגי: הייתי שואל את שר הפנים, מדוע הוא לא מטפל בבעיות השלטון המקומי, ההולך וקורס, ומצפצף על דוחות המבקר, במקום לטפל בבעיה הדמוגרפית, שממילא עם החינוך הקלוקל של המדינה גורמת לכך שבעשורים הבאים היהודים יהיו מיעוט.

יעקב מרגי: אנא הפסק עם הציניות שלך והתחל להיות שר הפנים, ולא השר המקומם.

ראובן ריבלין: תודה רבה על השאלה המאוד קשה.

ראובן ריבלין: חבר הכנסת דהאמשה, בבקשה.

עבד-אלמאלכ דהאמשה: כבוד היושב-ראש, מכובדי השר, בשכנות לתושבי דימונה, מושא השאילתא, מתגוררים ערבים בדואים בנגב.

עבד-אלמאלכ דהאמשה: בזמן האחרון ניכרת מדיניות משרד הפנים להתכחש לאזרחותם.

עבד-אלמאלכ דהאמשה: היו מקרים שאנשים החליפו תעודת זהות, ובתעודה החדשה הושמט עניין האזרחות ולא נרשם בכלל, והם נדרשים, ככל שנזקקים לזה, להגיש בקשה לאזרחות, כאילו עכשיו הם הופכים להיות אזרחי המדינה.

עבד-אלמאלכ דהאמשה: מה יעשה משרדך בנדון, והאם ההתכחשות הזאת יושם לה קץ?

ראובן ריבלין: תודה לחבר הכנסת דהאמשה.

ראובן ריבלין: כבוד שר הפנים, אני רוצה בהזדמנות זו לברך אותך כשר המצטיין מבחינת הכנסת.

ראובן ריבלין: בכל פעם שנדרשת להשיב על שאילתא, באת בכל שעה שנקבעה לך, בזמן, לא היה שבוע שלא ענית על השאילתות על אתר, ואני מוכרח לומר שחברי הכנסת לא הקלו על חייך, גם בשאלות האישיות, שלא היססת לענות עליהן בצורה הישרה והישירה ביותר.

ראובן ריבלין: תודה רבה לך בשם הכנסת.

מאיר פרוש: - - -

ראובן ריבלין: בבקשה, עכשיו הוא עונה.

אברהם פורז: אדוני היושב-ראש, תודה רבה לך.

אברהם פורז: אני עדין לא התרגלתי לכך שאני שר, אז אני עדיין בא לכנסת באופן מתמיד.

אברהם פורז: לשאלות של חבר הכנסת יהלום: הכושים העבריים הם טבעונים, ואני בתור צמחוני - הם הולכים אפילו צעד אחד רחוק יותר.

אברהם פורז: אני לא חושב שיש בקרבם פעילות פלילית רבה יותר מאשר בקרב ציבור ישראלי רגיל.

אברהם פורז: לכן, להדביק להם איזה תו של פליליות, אני חושב שזה דבר לא נכון.

אברהם פורז: לגבי רישום גרים, ניתנה על-ידי הנחיה למינהל האוכלוסין, כפי שציינתי קודם, בהתאם לסיכום שהיה אצל ראש הממשלה.

אברהם פורז: זה רק עניין טכני, אני לא מעכב את זה.

אברהם פורז: אני מודה בזה שבמינהל האוכלוסין אצלנו, לא רק בתחום הזה אלא גם בתחומים אחרים, לפעמים יש בעיות של עיכובים וביורוקרטיה וזה לא פשוט.

אברהם פורז: מי שטוען שאני לא מתעסק בענייני השלטון המקומי, לדעתי אינו יודע מה הוא סח.

אברהם פורז: עד לפני שעתיים עוד הייתי ער, ישבתי פה וטיפלתי בנושא איחוד הרשויות המקומיות בכנסת, שזה עניין מוחלט של שלטון מקומי.

אברהם פורז: אני גם עוסק כמעט בכל שבוע במספר רב של פניות של רשויות מקומיות שנמצאות במצוקה, ואני משתדל למצוא עבורן פתרונות.

אברהם פורז: אשר לשאלה של חבר הכנסת דהאמשה, אתמול הוא הביא לי תלונה של איזו גברת ערבייה ישראלית, שטוענת שכאשר היא ביקשה לחדש את תעודת הזהות לא רשמו שהיא אזרחית ישראלית.

אברהם פורז: זה נודע לי אתמול לראשונה.

אברהם פורז: קיבלתי את הפרטים ממנו, ואני מבטיח שהוא יקבל תשובה לאחר שאבדוק.

עבד-אלמאלכ דהאמשה: יש לך מדיניות - - -

אברהם פורז: אין מדיניות.

אברהם פורז: תראה, שלילת אזרחות זה לא דבר שבסמכותי.

אברהם פורז: או שיש לה אזרחות או שאין לה.

אברהם פורז: אם יש לה, היא תקבל תעודת זהות עם אזרחות.

ראובן ריבלין: תודה לשר הפנים.

ראובן ריבלין: סגן שר הביטחון ישיב על שאילתא בעל-פה מס' 66, מאת חבר הכנסת אורי אריאל, בעניין: בקשה לקבלת מידע על הסרט "ג'נין ג'נין".

ראובן ריבלין: בבקשה.

אורי אריאל: אדוני היושב-ראש, אדוני סגן שר הביטחון, לוחמי הקרב בג'נין פונים במשך כחצי שנה למשרדך ולגורמים מטעמכם בבקשה לקבל מידע ונתונים על הסרט "גנין ג'נין", אך טרם נענו.

אורי אריאל: ברצוני לשאול: מדוע טרם נמסר מסמך רשמי חתום ממשרדך בנוגע לטענות שצוינו בסרט?

אורי אריאל: 2.

אורי אריאל: מדוע לא הוגש לנציגות הלוחמים של הקרב בג'נין מסמך רשמי המתאר את דרך הכנסת מחנה הפליטים לקרב?

אורי אריאל: תודה.

ראובן ריבלין: כבוד סגן השר, זאב בוים, בבקשה.

זאב בוים: אדוני היושב-ראש, חבר הכנסת אורי אריאל, לשאלה הראשונה והשנייה - שר הביטחון נפגש לאחרונה עם נציגי הלוחמים והמשפחות השכולות, וכן שר הביטחון שלח לבא-כוח הלוחמים את עמדתו והתייחסותו ביום 22 ביולי 2003.

זאב בוים: המכתב הזה מתייחס לטענות בדבר התנהגות חיילי צה"ל וקובע כי הן חסרות כל שחר, מופרכות מכול וכול, ואין הן אלא פרי תעמולה כוזבת.

ראובן ריבלין: תודה רבה.

ראובן ריבלין: חבר הכנסת אורי אריאל, שאלה נוספת.

ראובן ריבלין: חבר הכנסת אורי אריאל, בזמננו נפגשנו עם האנשים, ולאחר מכן שר הביטחון נענה לבקשה.

ראובן ריבלין: בבקשה.

ראובן ריבלין: נא לשבת, מי שרוצה להצביע.

אורי אריאל: אדוני, סגן שר הביטחון, אנחנו שומעים על מגמות הולכות וגוברות בקרב אויבינו להפיק סרטים, סרטונים, חומר שמבזה ומשמיץ - - -

טלב אלסאנע: - - -

ראובן ריבלין: לא, זו כבר שאלה נוספת.

ראובן ריבלין: אולי אדוני לא שם לב.

ראובן ריבלין: סגן השר, הוא רצה לומר שאני לא מקפיד עם אריאל כפי שהקפדתי עם אחרים, אז אני מסביר לו שזאת השאלה הנוספת.

ראובן ריבלין: הוא נכנס כאורח לשעה, ומעיר הערה מייד.

ראובן ריבלין: מה אני יכול לעשות?

ראובן ריבלין: זכותו של חבר כנסת להימצא באולם מתי שהוא רוצה.

ראובן ריבלין: בבקשה.

אורי אריאל: להווי ידוע שאדוני היושב-ראש מקפיד אתי על קלה כחמורה, ואני מודה לו על כך.

אורי אריאל: אדוני, סגן שר הביטחון, היות שיש מגמות הולכות וגוברות להשמיץ את חיילי צה"ל בצורה שאין לה שום בסיס, אין לה אח ורע, והמטרה היא להשחיר את הפנים של צה"ל בכלל, של מדינת ישראל, וגם אולי להקשות עליהם בפני בית-דין בין-לאומי זה או אחר, אודה לך אם תוכל למסור לנו עכשיו או במועד אחר, איך מערכת הביטחון מתארגנת כדי לתת תשובות הולמות במהירות הנכונה, בזמן של תקשורת כה מהירה וכה רחבה, בכפר הגלובלי שבו אנו כולנו חיים.

ראובן ריבלין: תודה רבה.

ראובן ריבלין: שאלה נוספת, חבר הכנסת מאיר פרוש, בבקשה, ואחריו - חבר הכנסת טלב אלסאנע.

מאיר פרוש: אדוני היושב-ראש, סגן השר, אני מנצל את ההזדמנות כדי לשאול שאילתא נוספת:

מאיר פרוש: נמסר לי שאמורים לצאת במכרז לגבי הקנטינות והאוכל - - -

ראובן ריבלין: חבר הכנסת פרוש, יש שאלה על "ג'נין ג'נין"; כל שאלה שנובעת מזה או דומה לזה.

ראובן ריבלין: חבר הכנסת בחוכמה רבה משווה את כל הדתות בארץ, ובצדק.

מאיר פרוש: רציתי לומר, שאם יוצא מכרז, יש לעשות מכרז שמאפשר לכולם לקחת את האוכל מהקנטינות.

מאיר פרוש: אבל, אני רוצה לומר לך, וזו השאלה: אדוני אמר לשר הפנים, שהוא מכבד את הכנסת.

מאיר פרוש: היום הוא הוזמן לוועדה לביקורת המדינה, והוא לא הופיע.

מאיר פרוש: זו פגיעה בעבודת הכנסת.

מאיר פרוש: אתה שיבחת אותו.

מאיר פרוש: שיבחת אותו.

ראובן ריבלין: בסדר, אדוני.

ראובן ריבלין: חבר הכנסת פרוש, אתה לא תלך ותדבר ותשליט פה טרור, שמעת?

מאיר פרוש: אתה שיבחת אותו.

מאיר פרוש: אתה שיבחת אותו.

ראובן ריבלין: אתה כל הזמן הולך ומדבר.

ראובן ריבלין: אדוני ישב.

ראובן ריבלין: הוא לא ידבר כשהוא הולך.

מאיר פרוש: שיבחת אותו.

מאיר פרוש: שיבחת אותו.

מאיר פרוש: שיבחת אותו.

מאיר פרוש: הוא לא הופיע.

ראובן ריבלין: תודה רבה לחבר הכנסת פרוש.

ראובן ריבלין: חבר הכנסת טלב אלסאנע, לעניין "ג'נין ג'נין".

מאיר פרוש: שיבחת אותו.

מאיר פרוש: שיבחת אותו.

ראובן ריבלין: אני קורא לך לסדר בפעם הראשונה, חבר הכנסת פרוש.

טלב אלסאנע: אדוני היושב-ראש, חברי הכנסת, כבוד סגן השר - -

מאיר פרוש: - - -

ראובן ריבלין: חבר הכנסת פרוש, פעם שנייה.

טלב אלסאנע: - - המלחמה במחנה הפליטים ג'נין וההשלכות שלה קיבלו הדים בכל העולם, מאחר שבתים נהרסו וחפים מפשע נפגעו.

טלב אלסאנע: שאלתי היא, מדוע לא מאפשרים לשדר את הסרט "ג'נין ג'נין", שמייצג את המציאות הקטסטרופלית שהיתה שם, ושנית, מה תוצאות הבדיקה - -

צבי הנדל: שקר.

ראובן ריבלין: חבר הכנסת הנדל.

טלב אלסאנע: - - של גורמי הביטחון לאירועים שהיו בג'נין ולהריגתם של חפים מפשע שם?

ראובן ריבלין: תודה רבה.

ראובן ריבלין: סגן השר, נא להשיב.

זאב בוים: אדוני היושב-ראש, חברי הכנסת - -

ראובן ריבלין: חברי הכנסת אלדד ושריד, יואילו לאפשר לסגן השר להשיב.

ראובן ריבלין: חבר הכנסת אריאל, סגן השר משיב לך.

ראובן ריבלין: קצת נימוס אלמנטרי.

ראובן ריבלין: סגן השרה הנדל וחבר הכנסת הנכבד שריד, נא לא להפריע לחבר הכנסת אריאל לשמוע את תשובתו של סגן השר.

ראובן ריבלין: בבקשה.

זאב בוים: - - אני חושב שחבר הכנסת אריאל צודק לגבי המגמה של השחרה והשמצה, ובעניין הסרט "ג'נין ג'נין", זוהי פשוט עלילת דם.

זאב בוים: הייתי אומר, ואני גם הצעתי את זה לשר ואשוחח על זה עם היועץ המשפטי לממשלה, שמדינת ישראל תצטרך לתבוע, וזה ראוי שהיא תתבע את מי שהיום תובע מבית-המשפט בזכות חופש היצירה וההבעה לאשר לו להקרין את "ג'נין ג'נין" - אותו, את מוחמד בכרי צריך שהמדינה תתבע על ההסתה ועל ההשמצה ועל ההשחרה.

עבד-אלמאלכ דהאמשה: - - -

ראובן ריבלין: חבר הכנסת דהאמשה, לא קוראים קריאות ביניים לסגן השר כשהוא עונה.

ראובן ריבלין: בבקשה.

זאב בוים: כך שבעניין הזה אני חושב שהשאלה היותר-רחבה היא לא רק למערכת הביטחון, אלא לממשלת ישראל בכלל, לשליחיה, למערכת ההסברה.

זאב בוים: אבל אני חושב שקונקרטית יותר זה יהיה נכון, זו אמירה נכונה, שהמדינה היא זו שתתבע את בכרי על ה"יצירה" הזאת שהוא מבקש לתת לה הכשר.

זאב בוים: לגבי שאלתו של חבר הכנסת טלב אלסאנע, כשאירעה המלחמה בג'נין, מייד אחריה אתם כאן צעקתם על הטבח שנטבחו 500 פלסטינים חפים מפשע.

זאב בוים: חשבתי שאת טענת הכזב הזאת במשך הזמן - - -

מוחמד ברכה: - - -

טלב אלסאנע: - - -

ראובן ריבלין: חבר הכנסת ברכה.

ראובן ריבלין: חבר הכנסת טלב אלסאנע, אתה יודע מה אמרת שם.

ראובן ריבלין: אמרת דברים קשים.

ראובן ריבלין: הוא עונה לך.

ראובן ריבלין: זו לא הצעה לסדר-היום.

זאב בוים: אתה תקשיב לי.

זאב בוים: אני הקשבתי לך, נכון?

זאב בוים: עכשיו חכה בסבלנות.

ראובן ריבלין: אם אדוני אינו מסוגל לשמוע את התשובה, ישאל שאלה ויצא.

ראובן ריבלין: אבל הוא עונה.

ראובן ריבלין: אתה לא יכול לקרוא לו קריאת ביניים.

ראובן ריבלין: זו לא הפרוצדורה.

זאב בוים: אחרי שהוזמה טענת הטבח, לא על-ידינו, על-ידי גורמים שבדקו, מטעם האו"ם, מטעם ארגונים שבדרך כלל הם לא חובבי ציון ואוהדי מדינת ישראל – הגופים האלה אישרו את הנתונים שאנחנו מסרנו כל הזמן.

זאב בוים: היתה שם לחימה קשה, נהרגו שם אנשים תוך כדי קרב.

זאב בוים: חיילי צה"ל, כדי להגן על אזרחים חפים מפשע שהטרוריסטים השתמשו בהם במחנות הפליטים במלחמה הזאת כמגינים חיים, שילמו בחייהם כדי לא לפגוע באזרחים.

זאב בוים: אז אתה בא ומספר לנו עכשיו על טענות הכזב, מנסה לשחזר ולשכתב את זה?

טלב אלסאנע: - - -

ראובן ריבלין: תודה לסגן השר.

ראובן ריבלין: נא להגיש הצעה מיוחדת לסדר-היום, עם 20 חתימות, נדון על זה.

ראובן ריבלין: תודה רבה.

ראובן ריבלין: סגן שרת החינוך, התרבות והספורט ישיב על שאילתא בעל-פה מס' 68, של חבר הכנסת אבשלום וילן, בנושא: פירוק מינהלת נעל"ה.

אבשלום וילן: אדוני היושב-ראש, רבותי חברי הכנסת, למרות התערבות ראש הממשלה בנושא, מינהלת נעל"ה ממשיכה בהליך הפירוק.

אבשלום וילן: רצוני לשאול: 1.

אבשלום וילן: מדוע לא מבוצעת הוראת ראש הממשלה להחזיר את תוכנית נעל"ה לתפקוד מלא?

אבשלום וילן: 2.

אבשלום וילן: האם יעשה זאת משרדך, ואם כן – כיצד?

ראובן ריבלין: תודה לחבר הכנסת וילן.

ראובן ריבלין: סגן השרה הנדל יענה.

ראובן ריבלין: בבקשה, אדוני.

צבי הנדל: אדוני היושב-ראש, מכובדי השרים, חברי הכנסת, חבר הכנסת וילן, 1.

צבי הנדל: קביעתך שהוראת ראש הממשלה להחזיר את תוכנית נעל"ה לתפקוד מלא אינה מבוצעת, אין לה יסוד.

צבי הנדל: 2.

צבי הנדל: לצורך יישום הנחייתו של ראש הממשלה להמשיך את ההתקשרות עם מינהלת נעל"ה, הוקמה ועדת היגוי, המורכבת מנציגי משרד החינוך והסוכנות, שהם הגופים המתקצבים את הפרויקט.

צבי הנדל: בעצם ימים אלה סיימה הוועדה את הכנת החוזה החדש, ובהמשך פונה המשרד לחשב הכללי באוצר, שהוא זה שצריך לאשר קבלת פטור ממכרז פעם נוספת ולאפשר בכך התקשרות מיידית עם מינהלת נעל"ה.

צבי הנדל: אני מוסיף ואומר, שבשביל להגיע לחשב הכללי, כשכבר עשינו את הפנייה, הוחזרנו לוועדת רכישות - יש פרוצדורה כזאת בתוך המשרד - ורק אחרי שעוברים אותה, ונדמה לי שאתמול בערב היא ישבה, אם אני לא טועה, אחרי החלטת ועדת הרכישות מגיעים לחשב הכללי.

צבי הנדל: כל זה אני מספר כי עד שהחשב הכללי לא פוטר ממכרז, היועץ המשפטי לממשלה לא מאשר לנו להוציא מכתבים להחזיר את העובדים שבעצם קיבלו מכתבי פיטורים.

צבי הנדל: כל התהליך הזה הסתיים בימים אלה.

ראובן ריבלין: תודה.

ראובן ריבלין: שאלה נוספת לחבר הכנסת וילן.

ראובן ריבלין: אחריו – חברת הכנסת קולט אביטל וחבר הכנסת שאול יהלום.

אבשלום וילן: אדוני סגן שרת החינוך, אני מבקש שלכנסת ישראל נאמר לא רק את האמת, גם את כל המידע ואת כל המידע הרלוונטי.

אבשלום וילן: אני רוצה להוסיף ולשאול אותך, צוות נעל"ה, 30 איש, שפיטרתם אותו, והיה דיון שלם על זה בוועדה המשותפת של ועדות החינוך והקליטה, ונאמרו לכם דברים כדרבונות - האם זו רק בעיה טכנית של החשב הכללי?

אבשלום וילן: ואם כן, מה עושה מר לייטר, העוזר המיוחד, סמנכ"ל של שרת החינוך, בכל הפרשה הזאת?

אבשלום וילן: מדוע בפרויקט היפה ביותר בתחום קליטת העלייה אתם מכניסים פוליטיקה מהסוג הכי פחות נאה?

ראובן ריבלין: תודה רבה.

ראובן ריבלין: חברת הכנסת קולט אביטל, מעניין לעניין באותו עניין.

ראובן ריבלין: אחריה – חבר הכנסת שאול יהלום.

קולט אביטל: אדוני סגן השר, אנחנו עוקבים מאוד מקרוב אחרי כל הנושא הזה.

קולט אביטל: מכתבי הפיטורים לא הוחזרו.

קולט אביטל: יש בידי שתי הוועדות חומר כתוב ממשרד החינוך, שיש הצעת פשרה שלפיה פרויקט נעל"ה במתכונתו יפעל רק עד סוף דצמבר, והוא מתוקצב עד סוף דצמבר.

קולט אביטל: אם רק לצטט את השר שרנסקי - לא מחליפים סוסים באמצע העלייה.

קולט אביטל: אתה לא יכול להפסיק פרויקט, לפטר אנשים ולצפות שאנשים יגיעו ארצה ויתחילו בעוד שלושה שבועות להיכנס לפרויקטים.

קולט אביטל: לאנשים אין חוזים.

קולט אביטל: תודה.

ראובן ריבלין: אין זה נאום.

ראובן ריבלין: שאלה.

ראובן ריבלין: תאמרי: האומנם?

ראובן ריבלין: כדאי שתהיה שאלה.

קולט אביטל: לפי הוראת יושב-ראש הכנסת: האומנם?

ראובן ריבלין: יפה.

ראובן ריבלין: תודה רבה.

ראובן ריבלין: חבר הכנסת שאול יהלום, בבקשה.

שאול יהלום: אדוני היושב-ראש, אדוני סגן השרה, אני ממש מתפלא על הכיסוי שאתה נותן למגמה, שהיא מגמה של התחמקות מביצוע הוראת ראש הממשלה.

שאול יהלום: הרי אם לא היה כל הדיון וכל הכוונה להפסיק, אנשים היו מקבלים מכתבי פיטורים?

שאול יהלום: לא.

שאול יהלום: היו הרבה תקופות של משברים כאלה ואנשים לא הפסיקו לעבוד ולא קיבלו מכתבי פיטורים.

שאול יהלום: לכן, ביטול המכתבים אינו קשור בשום דבר אלא ברצון ובהחלטה של צמרת משרד החינוך, וחבל שאינכם עושים זאת.

ראובן ריבלין: תודה לחבר הכנסת יהלום.

ראובן ריבלין: סגן השרה ישיב על שלוש השאלות.

צבי הנדל: אני נהנה מהמומחיות של כולם ומההתלהמות, שאין לה מקום.

צבי הנדל: מכובדי, ידידי חבר הכנסת יהלום, משרד החינוך לא פיטר אף אחד.

צבי הנדל: מינהלת נעל"ה היא גוף עצמאי, היא כאילו קבלן.

צבי הנדל: היא עושה מלאכה נהדרת.

צבי הנדל: היו חילוקי דעות: אנחנו ממשיכים בזה עם קבלן חיצוני, או שהמשרד מבצע את הפרויקט.

צבי הנדל: היו דעות לכאן ולכאן.

צבי הנדל: לא הוא הוציא מכתבי פיטורים, הוא גם לא מושך אותם.

צבי הנדל: התהליך שהסברתי הוא לא התחמקות, אם הקשבת, ואני משוכנע שהקשבת לכל מלה, אלא זו פרוצדורה שלפיה צריך לקבל אישור מהחשב הכללי לפטור ממכרז, כי זה גוף חיצוני.

צבי הנדל: יש תהליך שמתבצע.

צבי הנדל: חבר הכנסת אבשלום וילן היקר, אני לא יודע למה אתה ממחזר את השאלות.

צבי הנדל: כולנו יודעים שהיה על זה ויכוח.

צבי הנדל: הרמת קול מצדך או מצד כל אחד אחר לא פותרת בעיות.

אבשלום וילן: יש ראש פרויקט.

אבשלום וילן: מה עושה הנציג שלכם?

ראובן ריבלין: חבר הכנסת וילן, אדוני לא יודע שלא קוראים קריאות ביניים?

ראובן ריבלין: יגיש אדוני הצעה לסדר-היום, זו שאילתא בעל-פה.

ראובן ריבלין: נא להשיב תשובות, לא להתווכח.

ראובן ריבלין: לא, לא, אתה לא יכול, כי אם היית פה בזמן היית מרים יד והיית מקבל ראשון, אבל היו שניים לפניך.

ראובן ריבלין: לא הרמת יד.

צבי הנדל: מי שמזמין את העבודה מהקבלן הוא משרד החינוך, ומותר למזמין העבודה לפקח, להוביל ולהנחות את הקבלן גם אם הקבלן או העומד בראש הוא חבר שלי או שלך.

צבי הנדל: ליושבת-ראש ועדת העלייה, הקליטה והתפוצות, דצמבר הוא סוף שנת כספים, והוא מתוקצב עד דצמבר, כל המדינה מתוקצבת עד דצמבר.

צבי הנדל: הממשלה מעולה ומצוינת, ובעזרת השם יהיה תקציב חדש בשנת 2004, והוא יתוקצב עוד פעם עד דצמבר 2004.

צבי הנדל: תודה.

ראובן ריבלין: תודה רבה לסגן השר.

ראובן ריבלין: תמו השאילתות בעל-פה, ואני מודה לכל השרים וסגני השרים אשר השיבו על השאילתות ומאחל להם חופשה טובה, על מנת שיתכוננו לשאילתות במושב הבא.

ראובן ריבלין: [מס' מ/31; "דברי הכנסת", חוב' י"ג, עמ' 3198; נספחות.

ראובן ריבלין: ]

ראובן ריבלין: חברי הכנסת, אנחנו עוברים לסדר-היום.

ראובן ריבלין: לפי סדר-היום שנקבע על-ידי, אנחנו עוברים להצעת חוק האזרחות והכניסה לישראל (הוראת שעה), התשס"ג-2003, קריאה שנייה וקריאה שלישית.

ראובן ריבלין: העליתי את זה לראש סדר-היום מהטעם של חשיבות הנושא ורצון החברים להביא לידי ביטוי את ההסתייגויות שלהם.

ראובן ריבלין: על-פי התקנון ההסתייגויות יכולות להימשך שעות רבות.

ראובן ריבלין: אני מציע שכל מסתייג יקבל עשר דקות על מנת למצות את כל הסתייגויותיו.

ראובן ריבלין: גם כך מדובר ב-170 דקות.

ראובן ריבלין: פירושו של דבר שזו לא כל סיעה אלא כל מסתייג.

ראובן ריבלין: אם חברי הכנסת יבקשו למצות את התקנון כפי שהוא, אחת מהשתיים: או שוועדת הכנסת תתכנס, או שאני אדחה את זה לסוף היום, משום שאני לא אשאיר את חברי הכנסת להתחיל ב-12 בלילה, ביום האחרון של המושב, לדון בסדר-יום של עשר שעות, לכן זו ההצעה שלי למסתייגים.

ראובן ריבלין: העניין הוא רציני ביותר, אבל בעשר דקות יכול כל חבר כנסת להביע את עמדתו המרכזית בנושא.

ראובן ריבלין: אני מסכים שבאותה סיעה אחד מחברי הכנסת יעביר לאחר את עשר הדקות שלו.

ראובן ריבלין: כל סיעה לפי מספר חבריה תקבל עשר דקות כפול מספר החברים שיסתייגו.

ראובן ריבלין: אני לא אומר אם כן או לא.

ראובן ריבלין: כדי שלא נפתח פה מצב שבו אחליט שבשלב זה אני מסיר את הנושא הזה מסדר-היום ועובר אתו לסוף הישיבה, ואחר כך נשב פה עד יום שישי בצהריים - אין לי בעיה - ואפילו נמשיך עד יום ראשון, אני אכריז על הפסקה ולא אכריז על סיומה של הישיבה - - -

שאול יהלום: - - -

ראובן ריבלין: חבר הכנסת שאול יהלום, אם אדוני היה מראה לי ייפוי כוח, והם היו ממנים אותו לנציג.

אברהם בורג: לא תהיה הצבעה לפני - - -

ראובן ריבלין: בוודאי, אם עכשיו השעה 12:00, ההצבעה לא תהיה לפני השעה 14:00, לא שתיים בלילה, זה ברור.

ראובן ריבלין: אני רואה פה את המסתייגים.

ראובן ריבלין: אני אופטימיסט גדול כשאני אומר שתיים בצהריים.

ראובן ריבלין: אני מציע את הדברים כאן מעל במת הכנסת בלי צורך ללכת לוועדת הכנסת, כי בוועדת הכנסת הרוב מכריע לגבי המיעוט, ויכולים לקבוע שם דברים שיהיו חמורים מאלה שאני מציע.

ראובן ריבלין: עשר דקות לכל חבר הכנסת – זו מידה רבה ומספקת להביע את עמדתם של חברי הכנסת כלפי אותו חוק, שכן לא מדובר פה על כל תג ותג, אלא מדובר כאן על נושא עקרוני.

ראובן ריבלין: אם חברי הכנסת מסכימים, אתחיל בדיון ואגיד לכם גם מה הם סדרי הדיון.

ראובן ריבלין: אני מבקש שהסיעות יענו לי.

ראובן ריבלין: בבקשה, חבר הכנסת בשארה.

עזמי בשארה: אדוני היושב-ראש, אני לא יודע אם שאר המסתייגים מסכימים למה שאני אומר, אבל נבוא לקראתך בכך שלכל מסתייג יהיו עשר דקות לנמק את כל הסתייגויותיו בתנאי שמסתייג יוכל לקחת את מקום חברו המסתייג בסיעה אם הוא לא נמצא.

עזמי בשארה: אני חושב שרוב ההסתייגויות הן קבוצתיות.

ראובן ריבלין: הבחנתי בכך.

עזמי בשארה: אני חושב שעדיף כך.

ראובן ריבלין: אני מודה לך.

ראובן ריבלין: האם חבר הכנסת בשארה התבטא בשביל כל הסיעות?

טלב אלסאנע: מקובל.

ראובן ריבלין: מקובל.

ראובן ריבלין: אם כך, אני רוצה גם לומר לכם מה יהיה סדר הדיון.

ראובן ריבלין: הואיל וקיבלנו אתמול את ההסתייגויות, אבל לא עשינו את סדר הדוברים משום שלא היתה ועדת הסכמות, נקבע שסדר הדוברים יהיה כך: המסתייג הראשון יהיה מהסיעה הגדולה ביותר – אחד מהם, אחר כך הסיעה היותר-קטנה, אחר כך הסיעה היותר- קטנה, ואחר כך חוזרים.

ראובן ריבלין: כל פעם נעשה החלפות בין הסיעות, על מנת שיבוא לביטוי מגוון הדעות.

שאול יהלום: והצבעה לא לפני השעה 14:00.

ראובן ריבלין: זה בטוח.

ראובן ריבלין: אני אופטימיסט כשאני אומר שעה 14:00.

ראובן ריבלין: הריני מכריז לפרוטוקול: ההצבעה בהצעת חוק האזרחות והכניסה לישראל (הוראת שעה), שמרגע זה אנחנו מתחילים את ההסתייגויות בה, לא תוצבע אלא לאחר השעה 14:00 היום, ב' באב התשס"ג, 31 בחודש יולי 2003 למניינם.

ראובן ריבלין: האם ברור?

ראובן ריבלין: שעה 14:00, שהיא גם השעה 14:00 למנייננו.

ראובן ריבלין: ובכן, יושב-ראש ועדת הפנים יציג את הצעת החוק, ומייד נקיים את ההסתייגויות.

ואיכות הסביבה): כבוד היושב-ראש, חברי חברי הכנסת, ב-31 במרס 2002, לפני קצת יותר משנה, נכנס המחבל שאדי טובאסי למסעדת "מצה" בחיפה, פוצץ את עצמו ואת המסעדה, ו-15 איש, יהודים וערבים, נהרגו במקום וקרוב ל-40 איש נפצעו.

ואיכות הסביבה): המחבל המתאבד היה תושב ג'נין, אבל כיוון שאמו היא ערבייה ישראלית, היתה לו תעודת זהות כחולה, היתה לו מכונית בעלת שלט ישראלי צהוב, והוא השתמש באמצעים האלה על מנת להסתובב חופשי, לאסוף מידע ולפגוע בנו במקום שהיה אחד הסמלים לדו-קיום.

ואיכות הסביבה): הפיגוע הזה, שבו התעודה הכחולה והמכונית הישראלית היו חלק מכלים לרצח, היה הסיבה המיידית לשר הפנים דאז, חבר הכנסת אלי ישי, להקפיא את תהליכי קבלת האזרחות והתושבות לפלסטינים תושבי יהודה, שומרון ועזה.

ואיכות הסביבה): לאחר מכן, ב-12 מאי, קיבלה ממשלת ישראל החלטה להקפיא ולהגביל את כל המהלכים הקשורים להתאזרחות ולקבלת מעמד התושב על-ידי פלסטינים תושבי יהודה, שומרון ועזה.

ואיכות הסביבה): מדינת ישראל נהגה בצורה מאוד פתוחה ומאוד הומנית בבקשות של הפלסטינים להתאחד עם בני משפחותיהם - בדרך כלל דרך הנישואים - החיים במדינת ישראל.

ואיכות הסביבה): מ-1993, מתחילת תהליך אוסלו היתה קפיצת מדרגה, הוכפל מספר הבקשות לאיחוד המשפחות שהוגשו על-ידי פלסטינים, וכתוצאה מכך התיישבו בשטחי ישראל בין 130,000 ל-140,000 פלסטינים ובני משפחותיהם, וזה לפי הנתונים של משרד הפנים.

נסים זאב: 130,000 התקבלו?

ואיכות הסביבה): אני מדבר רק על אלה שהתיישבו בצורה חוקית, יש עוד רבבות שהגיעו ונמצאים אצלנו באופן בלתי חוקי.

ואיכות הסביבה): כשני-שלישים מסך הבקשות לאיחוד המשפחות אושרו על-ידי משרד הפנים.

ואיכות הסביבה): באחרונה היה תהליך ישיר, אחר כך נעשה תהליך הדרגתי של קבלת תושבות ארעית, אחר כך תושבות קבע, אחר כך אזרחות.

ואיכות הסביבה): מעניין, כמו שאמרתי, שהמספר הזה הוכפל מאז הסכמי אוסלו.

ואיכות הסביבה): גם מעניין ששני-שלישים מהעוברים לגור אצלנו הם גברים, כאשר בעולם המוסלמי זה כמעט לא קיים שבעל עובר לגור אצל אשה, אלא להיפך.

ואיכות הסביבה): יש בזה מין הצבעת אי-אמון בוטה של הפלסטינים עצמם בשלטון העצמאי שלהם, כי הגל הקודם של הבקשות לאיחוד משפחות לתושבות במדינת ישראל היה מייד עם פתיחת דיוני קמפ-דייוויד הקודמים, כשהתחילו לדבר על אוטונומיה פלסטינית - גם אז מייד רצו הפלסטינים לעזוב את שטחי יש"ע ולהתיישב במדינת ישראל.

ואיכות הסביבה): מעבר לתופעה הזאת, שיש בה היבטים מאוד מאוד מסובכים, כי אנחנו מתווכחים ברמה פוליטית על זכות השיבה, הנה יש לנו זכות שיבה המתבצעת בפועל.

ואיכות הסביבה): מעבר לזה, זוהתה סכנה ביטחונית בהתיישבות של האוכלוסייה הזאת בכפרים שלנו, בערים שלנו, הצטיידות שלהם בתעודות הישראליות, חופש ניידות שלהם בכל שטחי ישראל.

ואיכות הסביבה): גורמי הביטחון גילו שהאוכלוסייה הזאת מהווה תשתית וקרקע נוחה מאוד לפעילות הטרור, לאיסוף מידע, להסעות, למעורבות ישירה בפיגוע טרור, וזה ברור: האוכלוסייה הזאת, כל הקשרים שלה, כל ההקשרים שלה הם בג'נין, ברמאללה, במקומות האלה, ששם הם פוגשים את בני הכפר שלהם, בני הכיתות שלהם, שהם עכשיו בארגוני טרור.

ואיכות הסביבה): יש שם בני משפחה שלהם, ודרכם קל ללחוץ עליהם.

ואיכות הסביבה): זאת אוכלוסייה שמהווה בסיס לפעילות טרוריסטית, וכתוצאה מכך, כבר היום מהווים הפלסטינים שהתיישבו בארץ במסגרת איחוד המשפחות כ-11% מכלל ערביי ישראל המעורבים בפעילות הטרור.

ואיכות הסביבה): נכון להיום, קרוב ל-50 אזרחים ישראלים נהרגו ומעל ל-100 נפצעו בפעילויות החבלה שבהן היו מעורבים פלסטינים בעלי מעמד תושב או אזרח במדינת ישראל.

ואיכות הסביבה): לפי הניתוח הביטחוני הזה קיבלה ממשלת ישראל החלטה שהיא צו השעה - אנחנו נמצאים במלחמה, המלחמה הזאת היא בעלת אופי לאומי ברור, לא אנחנו פתחנו בה, לא אנחנו יזמנו אותה, קיבלנו אותה כתוצאה מטרור מהצד השני, ולכן עלינו להתגונן.

ואיכות הסביבה): חובתה של כל ממשלה קודם כול להגן על אזרחיה, ואם היא מגלה דבר שמהווה סכנה ביטחונית, היא חייבת לתת לזה מענה, ואם היא רואה שאוכלוסייה עוינת מתיישבת בשטחי המדינה שלנו, ומתחילה לפרוס פה תשתית טרור, חובה על הממשלה להגביל את התופעה הזאת.

ואיכות הסביבה): הממשלה עשתה את זה בהחלטתה בחודש מאי אשתקד.

ואיכות הסביבה): היו מעל 500 עתירות לבג"ץ, הבג"ץ דחה אחת אחת את כל העתירות האלה, אבל עם זאת, ביקש הבג"ץ מאתנו, מהמחוקקים, לגבות את החלטת הממשלה בחוק.

אופיר פינס-פז: אסור גם לתת אזרחות לתושבי מזרח-ירושלים?

ואיכות הסביבה): לכן, ממשלת ישראל הגישה לכנסת הצעת חוק שהיא תיקון לחוק האזרחות והכניסה לישראל, וההחלטה הזאת מקפיאה את המצב הקיים.

ואיכות הסביבה): היא לא מאפשרת יותר מתן מעמד של תושב או אזרח במסגרת איחוד המשפחות או במסגרת הכניסה לישראל לתושבי אזור יהודה שומרון וחבל עזה.

ואיכות הסביבה): היא מאפשרת המשך טיפול בבקשות שהוגשו עד כה להסדרת המעמד, אבל הטיפול בבקשות האלה, פירושו השארת המעמד ברמה שהוא היה עד כה.

ואיכות הסביבה): לא יהיה שדרוג ולא יתקבלו בקשות חדשות, אלא לביקור זמני לתקופה קצובה.

ואיכות הסביבה): יהיה שיקול דעת לשר הפנים גם לתת אישור ביקור לצורכי עבודה או לצרכים רפואיים או לביקור זמני למטרה כלשהי וגם לתת מעמד של תושב או אזרח אם זה מעניינה של המדינה או אם זה לאדם שתרם לביטחון המדינה.

ואיכות הסביבה): החוק מאפשר גם דיון במקרים החריגים, והחוק מאפשר קשר הומני בין בני-אדם, אבל לא מאפשר עוד - לפחות בהוראת שעה, שתוקפה לשנה אחת בלבד - קבלת תעודת זהות ישראלית כחולה, עם כל מה שיוצא מכך.

ואיכות הסביבה): דנו בחוק הזה בצורה מאוד מאוד רצינית, הדיונים נמשכו שעות.

ואיכות הסביבה): באו נציגי ארגונים, באו נציגי המשפחות, באו חברי הכנסת מכל סיעות הבית - -

אופיר פינס-פז: בסוף נהגת כמו דיקטטור.

ואיכות הסביבה): - - העירו הערות, נימקו את כל ההסתייגויות שלהם על החוק.

ואיכות הסביבה): תיקנו את החוק, עשינו סיוג לגבי ילדים קטינים, שהממשלה לא הציעה, וזה כתוצאה מהתערבותו, קודם כול, של יושב-ראש הוועדה לקידום מעמד הילד בכנסת, חבר הכנסת מיכאל מלכיאור, הארכנו את תקופת השהות שהשר רשאי לאשר משלושה חודשים לשישה חודשים, בשביל לאפשר, למשל לצורכי עבודה או צרכים רפואיים או צרכים אחרים, שהות אמיתית ולא קצובה.

ואיכות הסביבה): העלינו את רמת הדיון בכנסת, שדרכו לממשלת ישראל תהיה אפשרות לבקש הארכת תוקפה של התקנה הזאת לשנה נוספת או תקופה נוספת כלשהי.

ואיכות הסביבה): בהתחלה, בהצעת הממשלה, מדובר רק באישור של ועדת הפנים של הכנסת, ונכון לתיקון שהכנסתי זה באמצעות מליאת הכנסת.

ואיכות הסביבה): אנחנו מתייחסים לחקיקה הזאת בכובד ראש.

ואיכות הסביבה): היינו שמחים להיות מדינה עם גבולות פתוחים, עם חופש בלתי מוגבל לפרט, עם ביטחון מלא ושלווה ברחובות שלנו, בבתי-קפה, בבתים, בקניונים, בבתי-חולים, בכל המקומות.

ואיכות הסביבה): היינו רוצים לחיות בשכנות טובה ובשיתוף פעולה עם כל השכנים שלנו, אבל השכנים שלנו לא רוצים בכך.

ואיכות הסביבה): השכנים שלנו פתחו במלחמות נגדנו, השכנים שלנו מלמדים את ילדיהם לירות ולשרוף לפני שהם מלמדים אותם לקרוא ולכתוב.

ואיכות הסביבה): אם אנחנו מגיעים לחקיקה, שהיא חקיקה פרובלמטית, חקיקה לא יפה, זה לא מתוך שמחה וצהלה ולא מתוך רצון להקשות על חייו של מישהו, זה מתוך הגנה עצמית מינימלית.

ואיכות הסביבה): ובמלחמה כמו במלחמה.

ואיכות הסביבה): שוב, לא אנחנו פתחנו במלחמה הזאת.

ואיכות הסביבה): השלום שהצענו לשכנים שלנו ב-1993 בהסכמי אוסלו הקפיץ מייד את מספר ההרוגים הישראלים ב-50% לעומת האינתיפאדה הקודמת.

ואיכות הסביבה): השלום שהצענו לשכנים שלנו בקמפ-דייוויד, בתקופת ממשלת ברק, שהציע לחזור לגבולות 1967 - - -

ראובן ריבלין: אדוני, אני מציע להישאר במסגרת החוק ולא להתחיל במדיניות כרגע.

ראובן ריבלין: אדוני צריך לזכור שיש פה הסתייגויות של שלוש שעות.

ואיכות הסביבה): אני מסיים, כבוד היושב-ראש.

ראובן ריבלין: אחר כך יבואו אלי ויבקשו ממני - - -

אופיר פינס-פז: - - -

ראובן ריבלין: חבר הכנסת פינס, אני אומר את הדברים שאתה אומר מלמטה.

ראובן ריבלין: עם כל הכבוד, לא נתחיל עכשיו את כל תולדות הסכסוך הישראלי-הערבי.

טלב אלסאנע: אלה הנימוקים שלו.

ראובן ריבלין: שמעתי.

ראובן ריבלין: אדוני רשום כמסתייג, אולי הוא לא שם לב.

אליעזר כהן: - - -

ואיכות הסביבה): השלום שממשלת ישראל הציעה בקמפ-דייוויד, ב-1999, ובתחילת שנת 2000, אחר כך, השלום של חזרה לגבולות 1967 וחלוקת ירושלים, מה קיבלנו בתגובה?

ואיכות הסביבה): את האינתיפאדה הזאת, שבה מספר ההרוגים גדול פי-עשרה מאשר באינתיפאדה הקודמת.

ואיכות הסביבה): זה השלום.

ואיכות הסביבה): לכן, אנחנו רוצים את הגבולות הפתוחים, את חופש הפרט, את איחוד המשפחות, את כל הזכויות הליברליות.

ואיכות הסביבה): אבל במלחמה כמו במלחמה.

ואיכות הסביבה): הממשלה והדמוקרטיה חייבות להגן על עצמן ועל האזרחים.

ואיכות הסביבה): זו זכות וזו גם חובה, ולכן החקיקה הזאת - -

זהבה גלאון: - - -

ראובן ריבלין: למרצ יש הסתייגות.

ראובן ריבלין: תוכלו לדבר.

ואיכות הסביבה): - - שאנחנו לא שמחים להביא אותה לכנסת, אבל לא אנחנו אשמים במצב העגום הזה.

עזמי בשארה: - - -

ראובן ריבלין: חבר הכנסת בשארה, עוד מעט אתה מדבר.

ראובן ריבלין: תודה, חבר הכנסת בשארה.

ואיכות הסביבה): אני מבקש מהכנסת לאשר את הצעת החוק הזאת בקריאה שנייה ושלישית.

ראובן ריבלין: תודה ליושב-ראש ועדת הפנים ואיכות הסביבה.

ראובן ריבלין: רבותי, פה בכנסת כל אחד מביע את דעתו.

ראובן ריבלין: לפעמים קשה לשמוע.

ראובן ריבלין: רבותי, שימו לב: יש לנו מסתייגים מהליכוד ומשינוי – חבר הכנסת דהאמשה וחבר הכנסת טיבי, כדאי שתשמעו מה שאני אומר – יש לנו מסתייגים מהקואליציה, והואיל ויושב-ראש הוועדה פתח, אני אתחיל עם המסתייגים מהאופוזיציה, לפי גודל הסיעות.

ראובן ריבלין: הואיל וסיעת האופוזיציה הגדולה ביותר שאחד מחבריה הגיש הסתייגות היא מרצ, מרצ תהיה ראשונה.

ראובן ריבלין: אחריה – חבר כנסת מחד"ש.

ראובן ריבלין: אחריו – חבר כנסת מבל"ד, ולאחר מכן – חבר כנסת מרע"ם.

ראובן ריבלין: לאחר מכן נתחיל סיבוב חדש, שבו ניתן לאחד מחברי הקואליציה, אם ירצה לדבר.

ראובן ריבלין: אני מזמין את חבר הכנסת ברונפמן.

ראובן ריבלין: אבקש מחבר הכנסת ברכה להודיע לי מי מדבר מטעמם.

ראובן ריבלין: אני מבין שזה חבר הכנסת ברכה.

ראובן ריבלין: חבר הכנסת בשארה, מי מדבר ראשון מטעמך?

עזמי בשארה: אני.

ראובן ריבלין: אדוני.

ראובן ריבלין: חבר הכנסת דהאמשה, מי מדבר מטעמכם?

עבד-אלמאלכ דהאמשה: אני.

ראובן ריבלין: אדוני.

ראובן ריבלין: ארבעה הדוברים הראשונים כבר רשומים לי: חבר הכנסת ברונפמן, אחריו – חבר הכנסת ברכה, אחריו – חבר הכנסת בשארה, ואחריו – חבר הכנסת דהאמשה.

רומן ברונפמן: אדוני היושב-ראש, אדוני השר, כנסת נכבדה, ראשית אני רוצה להודות לידידי, יושב-ראש הכנסת, על כך שמצא לנכון אתמול, אחרי התרעה שלי ושל חבר הכנסת אחמד טיבי, להתערב - - -

ראובן ריבלין: חברת הכנסת קולט אביטל וכבוד שר האוצר היקר שלי, בייגה שוחט, שאני לא יכול אפילו לומר לגביו לשעבר, זה לא יוצא לי, למה לנהל פה דיונים עכשיו?

ראובן ריבלין: העבודה לא הגישה הסתייגויות.

ראובן ריבלין: למה לנהל פה דיונים?

זהבה גלאון: ככה נראית מפלגת העבודה.

ראובן ריבלין: חברת הכנסת זהבה גלאון, לא הרמתי לך כדור כדי להכות בעבודה.

ראובן ריבלין: בבקשה, חבר הכנסת ברונפמן.

רומן ברונפמן: אני חוזר להתחלה.

רומן ברונפמן: אני רוצה להודות ליושב-ראש הכנסת על כך שמצא לנכון, אחרי פנייתי אליו ואחרי פנייתו של חבר הכנסת אחמד טיבי, להתערב בהליך שנראה לנו הליך לא תקין של חקיקת החוק הזה בוועדת הפנים.

רומן ברונפמן: בעקבות זה הוחזר החוק לרוויזיה נוספת.

רומן ברונפמן: אני רוצה לעבור למהות.

רומן ברונפמן: שמענו נימוקים ביטחוניים, דמוגרפיים, מדיניים, של יושב-ראש ועדת הפנים, חבר הכנסת יורי שטרן, וזאת הבעיה העיקרית של החוק הזה.

רומן ברונפמן: אף אחד לא בא להצדיק שום פעולה שמופנית נגד ביטחון מדינת ישראל ואזרחיה, ולממשלה יש מספיק כלים חקיקתיים, ביטחוניים, מעשיים, כדי להילחם בטרור.

רומן ברונפמן: כי גם ההליך ההדרגתי, שנוהג היום במשרד הפנים, לקבלת סטטוס של תושבות או אזרחות או שהות ארעית אפילו של הפלסטינים מהגדה המערבית ומרצועת-עזה, שולל מכול וכול כל פגיעה של אותו מבקש סטטוס במדינת ישראל, אם יש לו לא רק עבר ביטחוני או חשש לעבר ביטחוני, אלא גם עבר פלילי כלשהו.

רומן ברונפמן: ההליך ההדרגתי שמשרד הפנים נוהג לפיו כבר שנים, מביא בחשבון בדיקה קפדנית של קשרי משפחה, של מרכז חיים, של רצון להשתקע, של פעילות חברתית, כלכלית, של אותו אזרח פלסטיני שמבקש להתאחד עם משפחתו.

רומן ברונפמן: היו הערות רבות מאוד לגבי ההליך ההדרגתי הזה, כי לפעמים הוא פוגע בצנעת הפרט, הוא מבקש תמונות מחתונות, הוא מבקש צילום של אולטרסאונד, אם האשה בהיריון, הוא עוקב אחרי המשפחה במשך למעלה משבע שנים.

רומן ברונפמן: בקיצור, נעשה הכול כדי שהמדינה תגן, במידה רבה בצדק, על ביטחונה ועל ביטחון אזרחיה.

רומן ברונפמן: הצעת החוק באה מהממשלה באיחור של שנה וחודשיים, אדוני היושב-ראש.

רומן ברונפמן: כי במאי 2002 התקבלה החלטת הממשלה בנוסח דומה להצעת החוק הממשלתית, שאוסרת שדרוג, מתן אזרחות, מתן תושבות קבע, לאזרחים ממוצא פלסטיני מחוץ לגבולות מדינת ישראל, והממשלה באה אל הכנסת באיחור של שנה וחודשיים, לבקש לחוקק את החלטתה.

רומן ברונפמן: בינתיים השתנו התנאים.

רומן ברונפמן: ראש הממשלה, שנבחר לא מספסלי האופוזיציה, אמר את מילות המפתח אולי בתפיסת העולם שלנו, שהגיע הזמן לשים קץ לכיבוש.

רומן ברונפמן: בעקבות זה התפתחו תנאים שהביאו בסופו של דבר למה שחלק גדול מהאוכלוסייה הישראלית ביקש מזמן: הפסקת אש, "הודנה".

רומן ברונפמן: הנשיא קצב יצא עם הרעיון הזה, אם אני לא טועה, שנה וחצי קודם לכן.

רומן ברונפמן: והנה, אנחנו כבר בתנאים מדיניים שונים מאלה שהיו במאי 2002, ועדיין אנחנו רוצים להכניס את החלטת הממשלה בספר החוקים של מדינת ישראל, כאשר אנחנו יודעים, אדוני היושב-ראש – אתה יודע ואני יודע וכל חבר כנסת רציני שהתעמק בהצעת החוק הזאת יודע – שזו הצעה, כפי שאמרה היועצת המשפטית של ועדת הפנים, עורכת-הדין פרנקל-שור, שאיננה מידתית.

רומן ברונפמן: היא לא תעמוד במבחן הבג"ץ, מסיבה פשוטה, כפי שהיא אמרה, ואני מצטט אותה, כי היא פוגעת יתר על המידה, יתר על הנדרש בזכויות האדם.

ואיכות הסביבה): ההצעה תוקנה בהתאם להערות של היועצת המשפטית.

רומן ברונפמן: אתה קיבלת זמן.

ראובן ריבלין: מותר לקרוא קריאות ביניים.

ראובן ריבלין: גם אתה יכול לקרוא לו.

ראובן ריבלין: זה לא בית-ספר ויקטוריאני.

ראובן ריבלין: עם זאת, הוא יענה לך.

רומן ברונפמן: אני יכול להתייחס בהסתייגות שלי למה שאמרת.

ראובן ריבלין: כשמישהו יפריע לך, אני מייד אעצור את הזמן.

רומן ברונפמן: מאה אחוז.

רומן ברונפמן: אני חייב להגיד למען ההגינות של ההליך - היועצת המשפטית של ועדת הפנים, עורכת הדין פרנקל-שור, אמרה וחזרה על כך שהתבקשה לחוות את דעתה, ולא עמד הזמן הדרוש לכתיבת חוות דעת.

רומן ברונפמן: לכן כל מה שנאמר, נאמר בעל-פה.

רומן ברונפמן: אבל כל מה שנאמר בעל-פה בוועדה, גם נכתב בפרוטוקול.

רומן ברונפמן: אני לא אעמוד על הבמה ואמציא דברים.

רומן ברונפמן: אני חוזר על מה שהיא אמרה, כי אפשר לבדוק את זה בפרוטוקול.

ראובן ריבלין: רק שאלה, כדי שהפרוטוקול יבין - האם זו לא הצעת חוק ממשלתית?

ואיכות הסביבה): כן.

ראובן ריבלין: אז משרד המשפטים היה אמון על הכנתה.

ואיכות הסביבה): זו הצעת חוק ממשלתית.

ואיכות הסביבה): מי שהציג אותה בוועדה זה המשנה ליועץ המשפטי לממשלה.

ראובן ריבלין: מי הציג אותה מעל במת הכנסת?

רומן ברונפמן: שר הפנים, השר פורז.

ואיכות הסביבה): בוועדה – היועץ המשפטי, וההערות של היועצת המשפטית של הוועדה הוכנסו לנוסח שאנחנו דנים בו היום.

ראובן ריבלין: תודה רבה.

ראובן ריבלין: זה ברור, אני מאוד מודה לך על ההבהרה.

רומן ברונפמן: נכון מאוד, מה שאני מצטט היה לפני שמיעת הצעת החוק בוועדה, ואמרה גם היועצת המשפטית, עורכת-הדין פרנקל-שור, שהשיפור שהיא הכניסה - או שהיא אמרה: ההצעות שהצגתי לוועדה – משפר במעט את הצעת החוק מבחינה מידתית, ותבדוק את זה בפרוטוקול.

רומן ברונפמן: אני עכשיו אוסיף ואומר, שלא כל ההצעות שלה התקבלו.

רומן ברונפמן: לא כל ההצעות שלה התקבלו.

רומן ברונפמן: יותר מזה אני אגיד, רבותי, כי ההצעות של עורכת-הדין פרנקל-שור לא נדונו בוועדה בסופו של דבר, ולא הוצגו לחברי הוועדה, כדי שאנחנו נוכל לבחור חלופה אחת מול חלופה שנייה מול חלופה שלישית.

רומן ברונפמן: זו היתה הסיבה לכך שפניתי ליושב-ראש הכנסת, ואני לא הרביתי לעשות זאת בשבע שנות הכהונה שלי.

רומן ברונפמן: זו הפעם הראשונה שפניתי ליושב-ראש הכנסת וביקשתי לעצור הליך חקיקה לא תקין.

רומן ברונפמן: זו הבעיה העיקרית של החוק הזה, כי הכול התערבב פה – ראיית עולם, מצב מדיני, מצב פוליטי, שינויים גיאופוליטיים, רצון של כמה מחברי הוועדה לשנות את הדמוגרפיה במדינת ישראל.

רומן ברונפמן: התוצאה היא על שולחנה של הכנסת, והכנסת חייבת להחליט אם היא תלך היום ותבזה את עצמה, כי בסופו של דבר, כשהדבר יגיע לבג"ץ, אנחנו נצטרך להציג את הפרוטוקולים של הוועדה, כי הפרוטוקולים של הוועדה יהיו חשופים בפני בג"ץ.

רומן ברונפמן: כשהיועצת המשפטית של הוועדה אומרת במלים אחרות, שהיא לא תוכל להגן על ההצעה הזאת בפני בג"ץ – וזה מה שנאמר – ואנחנו לא דנים בתיקונים שלה, אז מה אנחנו עושים ואיזה סוג חקיקה זה?

רומן ברונפמן: אין חוות דעת כתובה, יש פרוטוקול, אבל כשבג"ץ רוצה לחקור מה היתה כוונת המחוקק, מראים לו את הפרוטוקולים, ולא היתה כוונת המחוקק פה בכלל, כי היא לא נדונה.

רומן ברונפמן: אדוני היושב-ראש – וזה בידיך – יש לנו פה שתי אפשרויות: או להמשיך בהליך חקיקה שאנחנו יודעים מראש שהוא קלוקל, שהוא איננו תקין, שהוא לא יעמוד במבחן הבג"ץ, או להחזיר את הצעת החוק לוועדה לדיון נוסף, כאשר חוות דעת כתובה של היועצים המשפטיים של הכנסת תונח על שולחנה של הוועדה, ואז להחזיר את זה למליאה.

רומן ברונפמן: עכשיו אני רוצה להגיד לך משהו מהותי, לגופו של עניין; לא רק להליך, אלא גם לגופו של עניין.

רומן ברונפמן: התקבלה החלטה תוך כדי שינויים קלים, שבאמת הוכנסו, ואני חייב להגיד גם לזכותו של יושב-ראש הוועדה, שקדמו למבוכה של אתמול שני דיונים שהיו פתוחים לארגונים ציבוריים, ובאמת ניתנה במה לכל ארגון ולכל מוסד שרצה לבוא לוועדה ולהביע את עמדתו.

רומן ברונפמן: עד לפני אתמול הליך החקיקה היה, מבחינתי, ממצה.

רומן ברונפמן: אבל אתמול משהו השתבש, ואנחנו יודעים מה; השעון של הכנסת שיבש את דעתו של יושב-ראש הוועדה, ואסור שזה יקרה, כי הוא היה זקוק עוד ליומיים עבודה, לא יותר מזה.

רומן ברונפמן: אז לא הייתי בא להתלונן עליך, ואז לא הייתי עולה לבמה ומנסה להוכיח לכם שההליך הוא לא חוקתי אפילו.

רומן ברונפמן: מה שאנחנו עושים כרגע זה לא חוקתי.

רומן ברונפמן: אם יש באמת צורך ביום אחד נוסף בחוק כל כך מהותי, אז מה הייתי אני מצפה מחברי?

רומן ברונפמן: בסופו של דבר, אנחנו ברמות אידיאולוגיות לגמרי שונות, אבל אנחנו יחד נבחרנו לכנסת, ואנחנו מכירים מלפני 20 שנה.

רומן ברונפמן: מה אני מחכה מאדם, שהוא בסופו של דבר, גם כשהוא בקצה השני של האידיאולוגיה מבחינתי, אדם מלומד, משכיל ואינטלקטואל ואינטליגנט?

רומן ברונפמן: אני מצפה ממנו שיעמוד על העיקרון שכל - - -

ראובן ריבלין: כדאי שאדוני יסיים, כי הזמן תם.

רומן ברונפמן: אני מתנצל, כי אני לא מרבה לדבר על יחסים בין-אישיים.

רומן ברונפמן: הוא נדרש עוד ל-24 שעות, זה הכול.

רומן ברונפמן: ועכשיו אעבור למהות.

רומן ברונפמן: התיקונים, שהוכנסו בלחץ של הארגונים הציבוריים ובלחץ של חבר הכנסת מלכיאור מהעבודה-מימד, שמשמש יושב-ראש הוועדה לקידום מעמד הילד בכנסת, הם באמת תיקונים - שהתינוק לא יופרד מהמשפחה שלו.

רומן ברונפמן: ומה יעשה ילד שהוא בן 12 וחצי?

רומן ברונפמן: אני שואל את יעקב אדרי, סגן השר.

ראובן ריבלין: מה זה תינוק?

ראובן ריבלין: תינוק זה מונח משפטי?

רומן ברונפמן: לא, דיברו על תינוק, אחר כך גלגלו את זה לגילאים יותר מבוגרים.

רומן ברונפמן: קבעו את ה"דדליין" עד גיל 12.

רומן ברונפמן: מה ייעשה עם ילד בן 12 וחודש?

רומן ברונפמן: הוא יגורש, אבל בואו נחליט שבסופו של דבר אנחנו צריכים להגיד מלים מפורשות.

רומן ברונפמן: אדוני סגן השר לביטחון פנים, אתה גם ממונה על ביצוע החוק הזה בסופו של דבר, מה ייעשה לילד בן 12 וחודש?

ראובן ריבלין: שאלתך ברורה, תודה רבה.

ראובן ריבלין: אדוני סיים את זמנו.

רומן ברונפמן: ואני מבקש שהוא יענה בשם הממשלה, הרי הצעת החוק היא ממשלתית.

ראובן ריבלין: האם חבר הכנסת רן כהן מוכן להעביר את זמנו לברונפמן?

רומן ברונפמן: כן, בוודאי, כי אני מתמצא יותר בזה.

ראובן ריבלין: עוד עשר דקות.

רומן ברונפמן: לא, שתי דקות, אני לא צריך יותר מזה.

ראובן ריבלין: רן כהן, אתה תקבל שמונה דקות, כי הוא כבר מדבר על חשבוני שלוש דקות.

זהבה גלאון: - - -

ראובן ריבלין: לא, רק מי שנוכח פה, חברת הכנסת גלאון.

רומן ברונפמן: אני מוכן גם לסיים.

ראובן ריבלין: רן כהן, האם אדוני מוכן לתת לו מזמנך?

רן כהן: כן, בבקשה, הסכמתי ברצון.

ראובן ריבלין: נותרו לך שמונה דקות.

רומן ברונפמן: חבר הכנסת רן כהן, אבקש דקה אחת.

ראובן ריבלין: לא, דקה כבר לקחת.

ראובן ריבלין: שתי דקות של חבר הכנסת רן כהן, בבקשה.

רומן ברונפמן: כדאי שתדע שהחוק הזה פוגע בעיקר בתושבים של מזרח-ירושלים, שמחזיקים בתעודת הזהות הישראלית, שהם רבים במספר.

רומן ברונפמן: אני לא יודע בדיוק את המספר, אבל אני משער שזה יכול להגיע לעשרות אלפים, אם לא ל-120,000.

רומן ברונפמן: אני לא זוכר מספר מדויק, אבל אפשר לבדוק את זה.

רומן ברונפמן: אתה יודע מה האחוז של הילדים בקרב האוכלוסייה הזאת, ואתה יודע מה הפרופיל, פלוס מינוס, של הילדים המתבגרים, הנערים.

רומן ברונפמן: אנחנו לא מדברים על מקרה אחד, אנחנו לא מדברים על 100 מקרים.

אהוד יתום: - - -

ראובן ריבלין: חבר הכנסת יתום, אתם רוצים למשוך את השעתיים האלה עד הלילה?

רומן ברונפמן: אם אתה תרצה ליישם את החוק הזה, אנחנו מדברים על אלפים שיעמדו לא בפני סכנת גירוש, הם יעמדו על-פי החוק הזה בפני גירוש.

אחמד טיבי: - - -

רומן ברונפמן: ואני שואל, איך אנחנו נגרש ילד בן 12 וחצי או בן 13 או בן 14 או בן 15 ממזרח-ירושלים מעבר ל"קו הירוק"?

רומן ברונפמן: איך נעשה את זה?

רומן ברונפמן: מה תהיה התגובה שלנו - אני לא מדבר על מזרח-אירופה, אני לא מדבר על אירופה ואני לא מדבר על ארצות-הברית - שלך ושלי על זה?

רומן ברונפמן: זאת האחריות של המחוקק.

רומן ברונפמן: ואני חוזר ואני אומר, אף אחד מהמסתייגים – ואני אומר את זה באחריותי, אבל אני אומר את זה קודם כול בעצמי, אני – לא מסתייג מהצורך של המדינה להגן על ביטחונה, אבל אף אחד מאתנו לא יכול לתת יד למעשה החקיקה הזה.

ראובן ריבלין: חבר הכנסת ברכה, בבקשה.

ראובן ריבלין: רבותי, הרי אני עוצר שעון ומעלים עין לפעמים מתחילת הדיון, אבל כשאנחנו קובעים עשר דקות, זה צריך להיות עשר דקות.

ראובן ריבלין: לא מדובר בשלוש דקות בלתי אפשריות, מדובר בעשר דקות.

ראובן ריבלין: בבקשה, לרשות חבר הכנסת ברכה עשר דקות מלאות, כמובן.

ראובן ריבלין: אחריו - חבר הכנסת בשארה.

מוחמד ברכה: אדוני היושב-ראש, כבד לי לומר "כנסת נכבדה", אבל כנסת נכבדה תישאר כנסת נכבדה – כנסת שעלולה לאשר חוק כזה, כנראה מאבדת הרבה מהכבוד שלה.

מוחמד ברכה: אני עומד היום על הדוכן הזה לא רק כדי לתבוע את עלבונם של הכנסת ושל הפרלמנטריזם במדינת ישראל, אלא כדי לתבוע את עלבונם של קורבנות הגזענות בכל מקום ובכל עת.

מוחמד ברכה: כאילו לא למדו שום דבר.

יגאל יאסינוב: מהטרור?

מוחמד ברכה: כאילו לא למדו שום דבר.

מוחמד ברכה: חוזרים על מהדורות חדשות בלבושים שונים ומשונים של אותה גזענות, שבה נכוו רבבות, מאות אלפים ומיליונים.

מוחמד ברכה: הצעת החוק שהכנסת עומדת לדון בה, אין לה שום נגיעה עם ביטחון המדינה, גם סטטיסטית וגם עובדתית.

מוחמד ברכה: כשעמד יושב-ראש הוועדה כאן והתאמץ להביא דוגמאות, הוא נתן דוגמה אחת עם שם, והשאר סטטיסטיקות עלומות ממקורות עלומים, שאין להן שום כוונה לגלות שום דבר.

מוחמד ברכה: אבל אנחנו יודעים את האמת, אנחנו חיים בארץ הזאת, לא נחתנו מהירח.

מוחמד ברכה: אנחנו יודעים בכמה מקרים היו אנשים מעורבים בפעילות של פיגועים ושל טרור.

מוחמד ברכה: אחד, אחד ויחיד, שאמרת את שמו - -

ואיכות הסביבה): אתה רוצה שאני אתן - - -

מוחמד ברכה: - - ובגינו אתם רוצים להעניש ציבור שלם?

ראובן ריבלין: חבר הכנסת ברכה, עצרתי.

רוחמה אברהם-בלילא: מה ההיתממות הפרועה הזאת?

ראובן ריבלין: לאדוני יש הזכות להשיב לכל הדוברים.

ראובן ריבלין: הוא השתתף בישיבות או לא השתתף בישיבות, הוא אומר את האמונה שלו.

ראובן ריבלין: כל זמן שמדובר פה בדבר שהוא בזכות הדיבור וברשות הדיבור והוא לגיטימי, הדמוקרטיה מחייבת אותנו להאזין לדברים קשים.

אחמד טיבי: לכולם מותר להתבטא חופשי?

ראובן ריבלין: מה פירוש "לכולם"?

ראובן ריבלין: לפי דעתי אין בעולם מדינה כמו מדינת ישראל, שבה יכול כל אחד לומר מה שהוא רוצה.

ראובן ריבלין: אין מדינה כזאת בעולם.

אחמד טיבי: אדוני לא היה בוועדת הפנים.

ראובן ריבלין: זה עניין אחר.

אחמד טיבי: סתמו את הפה.

ראובן ריבלין: יכול להיות שזה בגלל נימוסים והליכות.

אחמד טיבי: לא נימוסים והליכות.

אחמד טיבי: לא רצו לשמוע.

יגאל יאסינוב: - - -

ראובן ריבלין: תודה רבה, חבר הכנסת יאסינוב, אני מעיד בפני כל העולם שאתה חבר כנסת פעיל והכול בסדר, אבל טוב שאדוני קורא גם קריאות ביניים.

זהבה גלאון: אדוני היושב-ראש, אין מדינה בעולם שמכניסה לספר החוקים שלה - - -

ראובן ריבלין: שמעתי.

ראובן ריבלין: בהזדמנות זו הבעתי רק את דעתי לגבי מדינת ישראל.

ראובן ריבלין: יש דברים שכמובן הם בוויכוח קשה מאוד בגלל המצב.

ראובן ריבלין: "הם לא ילמדו זאת לעולם", זה דבר שאומר היום גם הימין, לא רק השמאל.

ראובן ריבלין: פעם היה השיר נחלת השמאל, היום גם אומרים "לא ילמדו זאת לעולם" בקמפ-דייוויד, ב"וואי פלנטיישן", ולא ילמדו לעולם.

ראובן ריבלין: עכשיו, רבותי, אנחנו חוזרים לחבר הכנסת ברכה שברשות הקריאה וקריאות הביניים אני השתמשתי הכי הרבה.

ראובן ריבלין: בבקשה, אדוני.

מוחמד ברכה: אדוני היושב-ראש, אני לא עומד על הבמה כדי לתבוע את זכות הדיבור.

ראובן ריבלין: ודאי שלא.

מוחמד ברכה: אני עומד על הבמה כדי לתבוע את זכות הבושה.

ראובן ריבלין: מאה אחוז, מותר לך.

מוחמד ברכה: זכות הבושה.

מוחמד ברכה: אנשים ששייכים לעם שסבל כל כך הרבה מגזענות מביאים הצעת חוק כזאת?

מוחמד ברכה: זו בושה.

מוחמד ברכה: אנשים שיכולים להסתכל בראי על ההיסטוריה של העם שלהם ולא מתביישים להביא את הדבר הזה, זו בושה.

מוחמד ברכה: אני תובע את זכות הבושה בכנסת הזאת.

אריה אלדד: תתבייש.

מוחמד ברכה: מדברים על ביטחון?

מוחמד ברכה: איזה ביטחון?

מוחמד ברכה: בואו נשים את הדברים על השולחן.

אריה אלדד: מי מפריע לך להתבייש?

אריה אלדד: מי מפריע לך להתבייש?

מוחמד ברכה: פה לא מדובר על ביטחון.

מוחמד ברכה: גם בשיטה הקיימת לפני החלטת הממשלה ב-12 במאי 2002, שנושאת אותו תוכן של הצעת החוק הזאת, היה תהליך מייגע ומשפיל של התאזרחות, שהשתרע על כמה שנים, אבל פה מדובר על דמוגרפיה.

מוחמד ברכה: אתם יודעים מה שם הקוד של הדמוגרפיה?

מוחמד ברכה: מדברים על דמוגרפיה, על מאזן דמוגרפי.

מוחמד ברכה: מאזן דמוגרפי זה שם קוד לתורת גזע, שיש אנשים שיכולים להתרבות ויש אנשים שלא יכולים.

מוחמד ברכה: יש אנשים שיכולים להתחתן ויש אנשים שלא יכולים, וזה על-פי מפתח לאומי.

אורי אריאל: מי לא יכול?

מוחמד ברכה: זו תורת גזע, שאף אחד לא יספר סיפורים.

מוחמד ברכה: כל המלים היפות, המתייפייפות – דמוגרפיה, כאילו שזה משהו אקדמי ומדעי.

מוחמד ברכה: זו גזענות, זו תורת גזע.

מוחמד ברכה: אין לה שם אחר.

ראובן ריבלין: הם שם, אנחנו כאן – זה לא גזעני?

גילה גמליאל: זאת המדינה היהודית.

מוחמד ברכה: אדוני, מסתבר שמלאכתם של גזענים נעשית מדי פעם בידי ליברלים.

מוחמד ברכה: השר פורז עומד ומתפתל, אבל הוא דוחף בשם המשמעת הקואליציונית.

מוחמד ברכה: אין שם אחר שלשמו אתה מוכן להקריב משהו, למשל, דבר שנקרא עקרונות?

מוחמד ברכה: למשל, דבר שנקרא דמוקרטיה?

מוחמד ברכה: למשל, דבר שנקרא זכויות אדם?

מוחמד ברכה: למשל, דבר שנקרא הצורך בשמירה על התא המשפחתי?

מוחמד ברכה: למשל, הצורך שהמדינה לא תתערב בחיי אישות?

מוחמד ברכה: שום דבר מזה.

מוחמד ברכה: האיש הזה הלעיט אותנו חודשים ושנים בכל מיני דיבורים על דמוקרטיה ועל ליברליזם ועל זכויות חיות מחמד.

יגאל יאסינוב: קומוניסטים יודעים מה זה - - -

מוחמד ברכה: נו, באמת, תעזוב אותי אתה.

מוחמד ברכה: אתה עוד חסר לי.

ראובן ריבלין: חבר הכנסת יאסינוב.

אחמד טיבי: זה חבר הכנסת יאסינוב.

ראובן ריבלין: חבר הכנסת טיבי.

מוחמד ברכה: רבותי, אני שואל את אנשי שינוי ואת חלק מאנשי מפלגת העבודה, שעמדו בוועדה והצביעו בעד הצעת החוק, או שתקו או התכנסו בתוך עצמם מבושה.

מוחמד ברכה: גם מהם אני תובע את זכות השיבה לבושה, השיבה לבושה.

מוחמד ברכה: איך הגיעו תנועות חשוכות בהיסטוריה האנושית לכס השלטון?

מוחמד ברכה: איך הגיעו?

מוחמד ברכה: על-ידי שתיקת ליברלים למיניהם, שתיקת סוציאל-דמוקרטים למיניהם, שפשוט הכשירו את הקרקע לממשלות של ימין פאשיסטי.

מוחמד ברכה: הליברליזם הזה משקשק מול הימין ומול הלאומנות גם בפוליטיקה וגם בחברה ובכלכלה.

מוחמד ברכה: הכול מותר.

מוחמד ברכה: אתם חושבים שמאהלי החד-הוריות מנותקים מהחוק הזה?

מוחמד ברכה: זה אותו כיוון, זו אותה גישה שמובילה לאותו מקום, לשלטון של עריצות, שיש לו הצדקות כאילו לאומניות-לאומיות, אבל הוא בא כדי לטאטא כל אדם אחר, אם מיעוט ואם חלש.

מוחמד ברכה: זו שיטה שלא הומצאה כאן בישראל, אבל הדבר המוזר ביותר והמגונה ביותר הוא שדווקא המדינה שהגדירה את עצמה – לא אני עשיתי את זה – כמדינת היהודים, בפרלמנט שלה באים ומחוקקים חוק אחר חוק שיכול להיכנס בפאר והדר לתורת הגזע.

אורי אריאל: אתה מגזים.

מוחמד ברכה: מה רוצה החוק הזה לומר?

מוחמד ברכה: להתערב בחיי האישות, להתערב בתא המשפחתי.

מוחמד ברכה: אני לא אתחיל לצטט מהשופט שמגר, מהשופט ברק ומשופטי בית-המשפט העליון, שדיברו על קדושת התא המשפחתי.

מוחמד ברכה: למי אני אצטט?

מוחמד ברכה: למי אני אדבר?

מוחמד ברכה: להנדל?

מוחמד ברכה: לאורי אריאל?

מוחמד ברכה: למי אני אדבר?

מוחמד ברכה: או לגדול הדור יאסינוב?

מוחמד ברכה: למי אני אדבר?

יגאל יאסינוב: דבר אתי, דבר.

יוסי שריד: דבר אליה, דבר אליה.

ראובן ריבלין: חבר הכנסת ברכה, אני עצרתי את השעון, אבל אם אתה תפנה אליהם והם יענו לך, זה יהיה על חשבונך.

ראובן ריבלין: כן, חבר הכנסת הנדל, השעון עומד.

צבי הנדל: היושב-ראש מרשה לי לשאול שאלה קצרה?

ראובן ריבלין: אם הדובר יסכים.

מוחמד ברכה: לא, אני לא מסכים.

ראובן ריבלין: הוא לא מסכים.

ראובן ריבלין: חבר הכנסת טיבי, אני לא מגן על חברי סיעה אחת שבנויה משתי מפלגות מפני חבריהם בסיעה.

ראובן ריבלין: לא מגן.

ראובן ריבלין: אם אתה תפריע לו, אני נותן לו להמשיך.

אחמד טיבי: אדוני, יאסינוב מחליף את גאגולה.

ראובן ריבלין: בוויכוחים כה קשים, אני מציע לא לרדת לרמה אישית או לנושאים אישיים.

ראובן ריבלין: לא כדאי.

ראובן ריבלין: חבר הכנסת יאסינוב, אני מגן על כבודך, אדוני.

ראובן ריבלין: לא ראוי מה שאמר חבר הכנסת טיבי.

ראובן ריבלין: בבקשה.

ראובן ריבלין: הוויכוח מספיק חזק.

טלב אלסאנע: מה הוא עשה?

טלב אלסאנע: - - -

אחמד טיבי: - - -

ראובן ריבלין: לא, חלילה, לא העלבתי.

ראובן ריבלין: חבר הכנסת טיבי חושב שהוא עלב בו.

טלב אלסאנע: זו מחמאה, כבוד היושב-ראש.

ראובן ריבלין: חבר הכנסת טיבי חשב שהוא פוגע בו.

טלב אלסאנע: - - -

אחמד טיבי: - - -

ראובן ריבלין: חבר הכנסת טיבי, אם אתה רוצה לקרוא קריאת ביניים או לדבר - - -

מוחמד ברכה: אני לא הייתי מציע לעשות את הדבר הזה, ואני אומר את הדברים לחברי.

ראובן ריבלין: נכון מאוד.

ראובן ריבלין: אדוני צודק במאה אחוז.

ראובן ריבלין: הוויכוח הוא קשה מכדי שניכנס לוויכוחים חסרי משמעות.

ראובן ריבלין: לא התכוונתי, חלילה, לפגוע בכבודו של חבר הכנסת גאגולה.

ראובן ריבלין: אמרתי שנדמה לי שחבר הכנסת טיבי ניסה, אבל אני חושב שלהיות כמו חבר הכנסת גאגולה – זה לא פחות כבוד מלהיות כמו חבר הכנסת ריבלין.

ראובן ריבלין: תודה רבה, אדוני.

ראובן ריבלין: בבקשה.

מוחמד ברכה: אדוני היושב-ראש, הצעת החוק הזאת מתכוונת להתערב במה שחוקי הטבע לא מאפשרים להתערב בו - חיי האישות.

מוחמד ברכה: החוק הזה לוקח לעצמו סמכויות שהן לא רק מעבר ללוגיקה ולהיגיון האנושי, אלא גם מעבר לחוקי הטבע האנושי - את מי לאהוב ואת מי לא לאהוב; עם מי להתחתן ועם מי לא להתחתן; איך להוליד ילדים ואיך לא להוליד ילדים.

מוחמד ברכה: יכול להיות שהמפלצות האידיאולוגיות ששמענו עליהן לא הגיעו לדבר כזה.

מוחמד ברכה: לאן אתם מידרדרים עם הצעת החוק הזאת?

מוחמד ברכה: לאן הממשלה הזאת מדרדרת את המדינה ואת הפרלמנט, את הכנסת, כשהיא מביאה הצעת חוק כזאת?

מוחמד ברכה: מדינה שרוצה בעצם לכפות במובלע הגירה על אזרחים, אם הם רוצים לבחור את בחיר או בחירת לבם.

מוחמד ברכה: הם לא יכולים להיות אזרחים במדינה שלהם, הם חייבים להגר.

צבי הנדל: שקר.

מוחמד ברכה: זה חוק של שלילת אזרחות.

מוחמד ברכה: זה חוק של הפקעת אזרחות ושל שלילת אזרחות.

צבי הנדל: שקר, שקר.

מוחמד ברכה: זה לא חוק שבא למנוע אזרחות ממישהו; זה חוק שבא לשלול, להפשיט את האזרח מהאזרחות שלו.

אורי אריאל: זה חוק שנועד להגן על החיים.

מוחמד ברכה: זה חוק אנטי-החיים, אבל אני מתיימר לשכנע את אורי אריאל - -

אורי אריאל: - - - הצעקה.

מוחמד ברכה: - - שכל חייו וכל קיומו הפיזי בנויים על גזל?

מוחמד ברכה: אני אשכנע אותך?

מוחמד ברכה: אני מתכוון לשכנע אותך?

ראובן ריבלין: חבר הכנסת אריאל, כל אחד זועק מאמונתו, ופה אי-אפשר לזלזל באמונתו.

צבי הנדל: - - -

ראובן ריבלין: יחד עם זה, כמובן, יש לכם תשובות, אבל התשובה יכולה לבוא רק בהצבעה ובהבעת הדעה.

צבי הנדל: אדוני היושב-ראש, מטיפים בעזה ובח'אן-יונס להתחתן - - -

ראובן ריבלין: חברי הכנסת, אנחנו לא מח'אן-יונס ולא מעזה.

ראובן ריבלין: אנחנו מגוש-קטיף ומירושלים.

צבי הנדל: - - -

טלב אלסאנע: - - - שאתה שקרן.

אחמד טיבי: אתה שקרן - - -

צבי הנדל: - - -

ראובן ריבלין: חבר הכנסת הנדל, כאשר אתה אמרת לחבר הכנסת הנואם "שקרן", רצית לומר "שקר", ולא "שקרן".

ראובן ריבלין: האם זה נכון?

ראובן ריבלין: האם אפשר לתקן את הפרוטוקול כך?

צבי הנדל: כן.

ראובן ריבלין: תודה רבה.

ראובן ריבלין: אז הוא חוזר בו ואומר: לא אמרתי "שקרן", אמרתי "שקר", וזו מלה לגיטימית בהחלט.

ראובן ריבלין: וזה מה שהתכוון חבר הכנסת הנדל – אני מבין הונגרית, חברים.

ראובן ריבלין: תודה רבה, סגן השר, חבר הכנסת צבי הנדל, אני מכבד מאוד את הסכמתך.

ראובן ריבלין: תודה רבה.

ראובן ריבלין: הוא אמר "שקר".

ראובן ריבלין: בבקשה, אדוני.

מוחמד ברכה: אדוני היושב-ראש, זה חוק שתוקף ילדים.

צבי הנדל: כן.

עזמי בשארה: - - -

ראובן ריבלין: חבר הכנסת הנדל, נותרו עוד שתי דקות וחצי נטו, כי לא יעזור, כל אחד יקבל נטו את זמנו, ואני מציע לאפשר לאנשים לומר תורה מסודרת.

ראובן ריבלין: בבקשה.

מוחמד ברכה: זה חוק שתוקף ילדים.

מוחמד ברכה: זה חוק שמתייחס לערך האנושי הראשוני, הטריוויאלי, הנשגב ביותר של הבאת ילדים כאל מזימה.

מוחמד ברכה: זה חוק שפוגע בילדים ומעניש ילדים בעונש הנורא, והוא לקרוע אותם מהוריהם.

מוחמד ברכה: מי שיקבל חוק כזה, סופו שיביא הצעת חוק כדי להשלים את היישום של החוק הזה, שישלול אזרחות של ילדים שנולדו במדינת ישראל.

מוחמד ברכה: סופו שיעשה את זה.

מוחמד ברכה: חבר הכנסת ברונפמן דיבר לפני.

מוחמד ברכה: הרי איך אפשר ליישם דבר כזה, לשלול מההורה ולהשאיר את הילד?

מוחמד ברכה: בסופו של דבר מי שמגיע לביבים האלה – כנראה, יחדור וירד עמוק יותר.

מוחמד ברכה: אדוני היושב-ראש, יש מסננת שאינה מקובלת עלי, שאינה מקובלת עלינו, והיא קיימת: לבדוק, למלא טפסים, לחכות שנה ושנתיים, והתאזרחות הדרגתית.

מוחמד ברכה: הדבר הזה היה קיים, והמדינה יכולה להתגונן.

מוחמד ברכה: אני מסכים עם ברונפמן, מדינה זכאית וחייבת לגונן על עצמה מכל מיני פגיעות באזרחיה, אבל אסור לה בתכלית האיסור לעשות ענישה קולקטיבית על בסיס גזעני, על בסיס לאומי-לאומני.

מוחמד ברכה: אחד הדברים המעניינים בחוק הזה הוא, שיש דרגת ביניים שאפשר לתת למי שהוא תושב – על-פי החוק.

מוחמד ברכה: לא אזרח, תושב.

מוחמד ברכה: הרי אתם רוצים להתגונן בפני טרור.

מוחמד ברכה: מי שעושה את הפיגוע לא צריך את ה"תושב" ולא צריך את ה"אזרח" ולא צריך שום תעודה ממדינת ישראל.

מוחמד ברכה: אם זה כל כך מסוכן, למה עשיתם את שלב הביניים הזה?

מוחמד ברכה: בשביל מה?

מוחמד ברכה: זה מראה שכל הנימוק שעומד ביסודה של הצעת החוק הוא שקרי, והנימוק האמיתי הוא נימוק דמוגרפי גזעני, נימוק של טהרת הגזע.

מוחמד ברכה: אדוני היושב-ראש, אני מייחל – אף שאני לא כל כך אופטימי – שהחוק הזה ייפול, לא מפני שחברי הכנסת הערבים יצביעו נגדו; אני מקווה שיהיה רגע של שפיות, שהחוק הזה ייפול בקולותיהם של חברי הכנסת היהודים, מפני שהם יהודים.

מוחמד ברכה: אם יש ערך לדבר הזה בעיניכם, לא אנחנו צריכים להתנגד.

אורי אריאל: - - -

מוחמד ברכה: לא אנחנו צריכים להתנגד לחוק הזה.

מוחמד ברכה: ההיסטוריה של העם היהודי צריכה להתנגד לחוק הזה, הסבל של העם היהודי צריך להתנגד לחוק הזה.

מוחמד ברכה: ואם באים פה וטוענים שזו מדינת היהודים, נראה אתכם, יהודים.

ראובן ריבלין: תודה רבה לחבר הכנסת ברכה.

ראובן ריבלין: חבר הכנסת עזמי בשארה - גם לאדוני עשר דקות נטו.

אופיר פינס-פז: אדוני היושב-ראש, לפי דעתך החוק עובר בג"ץ או לא?

ראובן ריבלין: אני לא נמצא כאן על מנת לתת חוות דעת משפטית, הואיל והשעיתי את עצמי מלשכת עורכי-הדין עקב בחירתי לכנסת.

יצחק הרצוג: אבל זו הדוגמה הקלאסית לפסילת חוק.

ראובן ריבלין: אני רוצה להפנות את תשומת לבכם שהוא עבר את מסננת משרד המשפטים.

ראובן ריבלין: החוק הוא בהחלט בעייתי.

יצחק הרצוג: ממתי אדוני חושב שהלשכה המשפטית - - -

ראובן ריבלין: לא אמרתי זאת מתוך - - -

צבי הנדל: רצח יהודים הוא לא בעייתי?

ראובן ריבלין: זה נכון, בלי כל ספק.

יצחק הרצוג: - - -

צבי הנדל: - - -

ראובן ריבלין: לפני שחבר הכנסת בשארה מתחיל, אני רק רוצה לומר - - -

צבי הנדל: הם מטיפים - - -

יצחק הרצוג: - - -

ראובן ריבלין: חבר הכנסת הנדל, תודה רבה.

ראובן ריבלין: חבר הכנסת הרצוג, תודה.

ראובן ריבלין: אני נותן לך, חבר הכנסת בשארה, אני פשוט עושה פאוזה קטנה.

ראובן ריבלין: אם אדוני שאל אותי שאלה, אני אענה לו במחוז הפוליטי שאני נמצא בו.

ראובן ריבלין: כאדם שמאמין שארץ-ישראל אחת היא ושנועדנו לחיות יחד כל אזרחי הארץ הזאת במדינת ישראל, פעמים אני תוהה ושואל: מה זה "הם שם, ואנחנו כאן"?

ראובן ריבלין: אני לא מבין.

ראובן ריבלין: האם אין בזה איזה דבר שלא היה עובר את מבחן בג"ץ?

ראובן ריבלין: הם שם, ואנחנו כאן – מה זה?

ראובן ריבלין: אותי הדברים האלה מאוד מטרידים.

ראובן ריבלין: אני מוכרח לומר שגם החוק הזה מטריד אותי.

יוסי שריד: זה לא שם, זה שם – שמי.

ראובן ריבלין: אדוני לא אומר זאת יותר.

ראובן ריבלין: זה נכון, אבל לשמור את מדינת ישראל כמדינת היהודים – זה דבר שיוצר בהחלט בעיה.

יוסי שריד: - - -

ראובן ריבלין: אתה לא השתמשת.

ראובן ריבלין: תודה רבה רבה.

ראובן ריבלין: חבר הכנסת בשארה, אני מאוד מודה לאדוני שאפשר לנו.

ראובן ריבלין: בבקשה, אדוני.

עזמי בשארה: אדוני היושב-ראש, חברי הכנסת, אני באמת מתפלא על כך שחברי הכנסת עומדים על כך וחוזרים ומשננים וחוזרים ומשננים טענה, שראשית, הם יודעים שהיא לא נכונה, ושנית, שהיא לא הוכחה בשום מקום, ואף אחד גם לא טרח להוכיח אותה – גם לא אבי החוק, אלי ישי, שממשיכו הוא משום-מה מפלגת שינוי.

עזמי בשארה: זה פשוט מוזר.

עזמי בשארה: אבי החוק הוא אלי ישי, הוא בעל התקנה, ומי שבא לעשות את החוק זה שר הפנים משינוי, שמתבייש בחוק, אבל יכול בכל זאת לישון בלילה, למרות הליברליזם והבושה.

עזמי בשארה: הם לא ניסו להוכיח בכלל שום קשר בין ביטחון לבין החוק הזה.

עזמי בשארה: מה זה, המקרה ההוא הוא הקשר?

עזמי בשארה: רוב המקרים הביטחוניים שהיו במדינת ישראל – עשו אותם תושבי קבע ואזרחים?

עזמי בשארה: לא.

עזמי בשארה: עשו אותם אנשים מהגדה ומהרצועה.

עזמי בשארה: רוב תושבי הקבע והאזרחים עשו מעשים שפגעו בביטחון מדינת ישראל?

עזמי בשארה: לא.

עזמי בשארה: אז למה חוזרים על זה?

עזמי בשארה: למה הדבר הזה?

עזמי בשארה: אנחנו פרלמנט בכל זאת.

עזמי בשארה: קצת לוגיקה, קצת היגיון – צריך.

עזמי בשארה: למה אנשים עומדים על כך וחוזרים וחוזרים על כך?

עזמי בשארה: לחוק הזה אין קשר לביטחון.

עזמי בשארה: זה חוק הנוגע לדמוגרפיה.

עזמי בשארה: רוצים לצמצם את מספר הערבים במדינת ישראל.

עזמי בשארה: להגיד את זה, צריך להגיד את זה, תגידו את זה, ואז נדע על מה אנחנו מדברים.

עזמי בשארה: אבל מה הסיפור הזה של ביטחון-ביטחון?

עזמי בשארה: מה זה קשור לביטחון?

עזמי בשארה: יש מיליון אזרחים במדינת ישראל.

עזמי בשארה: אולי ניטול את אזרחותם?

עזמי בשארה: ניטול את אזרחותם בגלל זה שיש בעיה ביטחונית.

עזמי בשארה: מה הקטע?

עזמי בשארה: אני רוצה להבין, מה הקשר בין אזרחות לביטחון?

עזמי בשארה: מה הקשר בין תושבות קבע לביטחון?

עזמי בשארה: אין קשר.

עזמי בשארה: העניין הוא דמוגרפי גרידא, והעניין הוא שיקולים אידיאולוגיים שנוצלו.

עזמי בשארה: הרי אותו סיפור קיים עם הפועלים הזרים, רק שאנחנו בני הארץ.

עזמי בשארה: אני לא רוצה שנטופל כמו הפועלים הזרים.

עזמי בשארה: אנחנו בני אותה ארץ – שני עמים בני אותה ארץ, אדוני היושב-ראש.

עזמי בשארה: על כל פנים אני רוצה להגיד כמה דברים מהכתב.

עזמי בשארה: בדרך כלל אני לא קורא מהכתב, אבל הפעם אקרא, כי ברור לי שיש כמה ארגונים שמתכוננים ללכת לבג"ץ, ואני חושב שאנחנו צריכים להגיד את כל הדברים ולמצות את כל ההליכים לפני כן.

עזמי בשארה: אני גם כתבתי לך מכתב, אדוני היושב-ראש, והצעתי שהוועדה לקידום מעמד הילד כן תעורב, והיא לא עורבה – רק באה להתווכח וכו'.

עזמי בשארה: כמו שעושים ועדה משותפת של ועדת הכספים וועדת הפנים לעניין איחוד רשויות, לאיחוד משפחות מגיעה ועדה משותפת של ועדת הפנים והוועדה לקידום מעמד הילד.

עזמי בשארה: היה מגיע שיקימו ועדה משותפת לדון בחוק הזה – זה לא היה אמור ללכת לשם.

עזמי בשארה: וחוץ מזה, אדוני היושב-ראש, אני רוצה להגיד משהו.

עזמי בשארה: הסיפור הזה של חופש הביטוי - ואני יודע, אדוני היושב-ראש, שאתה מנצל כמעט כל הערה כדי להזכיר לנו עד כמה המקום טוב ולדבר על הדמוקרטיה הישראלית, היהודית והדמוקרטית, כפי שאתה חוזר ואומר כל הזמן.

עזמי בשארה: אבל, אדוני, הדמוקרטיה היא לא חופש הביטוי.

עזמי בשארה: הדמוקרטיה גם צריכה ערכים דמוקרטיים.

עזמי בשארה: מה זה חופש הביטוי, להיות פה עד שקר לחקיקת חוקים פאשיסטיים?

עזמי בשארה: זו דמוקרטיה?

עזמי בשארה: תיתן לי לדבר, ואחר כך אתה מחוקק חוק אנטי-דמוקרטי?

עזמי בשארה: לא, דמוקרטיה היא לא רק חופש הביטוי.

עזמי בשארה: אלף-בית בדמוקרטיה הוא חופש הביטוי, אבל אני צריך להתחנן פה על נפשי שיורי שטרן ייתן לי לדבר?

עזמי בשארה: זו הדמוקרטיה?

עזמי בשארה: ובסוף הוא אומר: כן, נתתי לך לדבר.

עזמי בשארה: so what, אם נתת לי לדבר?

עזמי בשארה: אז מה אם אני מדבר?

עזמי בשארה: השאלה מה יוצא בסוף, האם הפרלמנט הזה מחוקק חוקים דמוקרטיים או לא.

עזמי בשארה: זכות חופש הביטוי זה לא להיות אליבי לתהליכים אנטי-דמוקרטיים, לתת את ההרגשה לתשעה - - -

ראובן ריבלין: הרי גם זכות ההצבעה שווה.

ראובן ריבלין: זכות הרוב לטעות.

ראובן ריבלין: דמוקרטיה זו גם זכות הרוב לטעות.

עזמי בשארה: כן, אדוני.

עזמי בשארה: בסופו של דבר דמוקרטיה זה למשול לפי ערכים דמוקרטיים, ולא שאחרי שהרוב נתן למיעוט לדבר, הוא יחליט שהמיעוט יהיה אליבי ועדות שקר לכך שיש דמוקרטיה.

עזמי בשארה: אז שאנחנו נהיה פה תשעה חברי כנסת ערבים בשביל להעיד שמדינת ישראל היא דמוקרטית – זה הכול?

עזמי בשארה: נמאס לנו התפקיד הזה, לאט לאט יימאס התפקיד הזה, ויש הרבה אנשים שאומרים לנו: מה אתם עושים שם בכלל?

עזמי בשארה: מה הקטע הזה?

אורי אריאל: באמת מה אתם עושים?

עזמי בשארה: בדיוק, "מה אתם עושים?" לדבר ולדבר, ואחר כך אורי אריאל מחליט פה.

עזמי בשארה: אז הפאשיזם מחליט.

עזמי בשארה: לא אמרתי "פאשיסט", אמרתי "פאשיזם", אדוני - זה כמו "לא אמרתי 'שקרן', אמרתי 'שקר'".

עזמי בשארה: אדוני היושב-ראש, אני רוצה להגיד כמה מלים הנוגעות למהות החוק: 1.

עזמי בשארה: החוק המוצע שולל באופן מוחלט את שיקול הדעת של שר הפנים במתן מעמד בישראל לפלסטינים שנישאו לאזרחי ישראל.

עזמי בשארה: הוא מונע באופן מוחלט הגשת בקשות לקבלת מעמד ומונע מתן מעמד קבע למי שהגישו בקשה בעבר ובקשתם אושרה.

עזמי בשארה: החוק המוצע הוא בלתי חוקתי באופן קיצוני, גזעני ומפלה בשוללו זכויות יסוד על בסיס לאום.

עזמי בשארה: 2.

עזמי בשארה: אם יעבור החוק, התוצאה תהיה הפרדה כפויה של אלפי אזרחים ואזרחיות ישראל מבני-הזוג שלהם וקריעת אלפי ילדים אזרחי ישראל מהוריהם, תוך רמיסת זכויות היסוד החוקתיות לכבוד, לחיי משפחה ולשוויון, המוגנות בחוק-יסוד: כבוד האדם וחירותו ומעוגנות באמנות הבין-לאומיות שישראל צד להן.

עזמי בשארה: 3.

עזמי בשארה: שר הפנים הודה אמש, במהלך דיון בוועדת הפנים של הכנסת, כי מדובר בחוק שתוצאותיו תהיינה טרגיות, והיועצת המשפטית של ועדת הפנים הזהירה את חברי הוועדה כי החוק אינו מידתי ולא יעמוד במבחן בג"ץ.

עזמי בשארה: אני פשוט מזהיר את חברי הכנסת.

עזמי בשארה: 4.

עזמי בשארה: למצער, ועדת הפנים אישרה אתמול את העברת הצעת החוק לקריאה שנייה ולקריאה שלישית, בלי שחברי הוועדה קיבלו תשובות ונתונים שהתבקשו מנציגי המשרדים הממשלתיים; בלי שאפשרו ליועצת המשפטית של ועדת הפנים להציג בפני חברי הוועדה חוות דעת משפטית מנומקת; בלי שהתאפשר דיון של ממש בהסתייגויות חברי הוועדה, ואף-על-פי שהממשלה לא הציגה נתונים על פגיעה בזכויות ילדים, כנדרש בסעיף 3 לחוק לציון מידע בדבר השפעת חקיקה על זכויות הילד, התשס"ב-2002, למרות ההשלכות החמורות ביותר של החוק המוצע על זכויות ילדים.

עזמי בשארה: החוק להגנה על זכויות הילד דורש: להגיד אם יש מידע בדבר פגיעה בזכויות הילד.

עזמי בשארה: לא ניתן המידע הזה, אף שחברי הוועדה ביקשו מידע כמה ילדים ניזוקו, איך הם ניזוקו.

עזמי בשארה: זה לא ניתן.

עזמי בשארה: 5.

עזמי בשארה: אנשי אקדמיה המתמחים במשפט חוקתי ונציגי ארגוני זכויות האדם בישראל הביעו את דעתם, ולפיה מדובר בחוק בלתי חוקתי באופן קיצוני, הסותר את הוראות חוק-יסוד: כבוד האדם וחירותו, שולל זכויות חוקתיות, נוגד את ערכי היסוד של ישראל ומפר את הוראות המשפט הבין-לאומי.

עזמי בשארה: אגב, את מה שאני קורא, הפיץ ארגון "עדאלה".

עזמי בשארה: 6.

עזמי בשארה: למרות חומרת הפגיעה בזכויות יסוד, הממשלה עושה הכול על מנת לקדם במהירות שיא את הצעת החוק, תוך מניעת קיום דיון ענייני ומושכל בהצעת החוק.

עזמי בשארה: יודגש כי אין כל דחיפות בהעברת החוק, שהרי מדובר באימוץ עיקרי החלטת הממשלה מס' 1813 מיום 12 במאי 2002, אשר נוהגת זה שנה ורבע.

עזמי בשארה: הכול לפי גילוי הדעת של "עדאלה".

עזמי בשארה: 7.

עזמי בשארה: החוק המוצע קובע הסדר מיוחד לטיפול בבקשות למתן מעמד בישראל של אזרחי ישראל שנישאו לפלסטינים - הסדר אשר מפלה לרעה את אזרחי ישראל הנשואים לפלסטינים ואת ילדיהם, שאף הם אזרחי ישראל, לעומת כל שאר אזרחי ישראל הנשואים למי שאינם אזרחים.

עזמי בשארה: כלומר, מפלים את מי שנשוי לפלסטיני, לעומת מי שנשוי למי שאינו פלסטיני.

עזמי בשארה: יש אפליה ברורה פה בחוק.

עזמי בשארה: הלכה למעשה, אזרחי ישראל הנישאים לפלסטינים הם אזרחי ישראל הערבים.

עזמי בשארה: אי לכך החוק המוצע מפלה באופן בוטה ביותר את האזרחים הערבים בישראל, על בסיס לאום.

עזמי בשארה: 8.

עזמי בשארה: החוק המוצע מפר את המשפט הבין-לאומי, האוסר אפליה על בסיס לאום, אוסר במיוחד אפליה כזאת בכל האמור בזכות לאזרחות, ובכלל זה את הוראת סעיף 3(1) להכרזה הבין-לאומית בדבר ביעורן של כל צורות האפליה הגזענית; סעיף 1 לאמנה הבין-לאומית בדבר ביעורן של כל צורות האפליה הגזעית, משנת 1965; סעיף 9 ל-Convention on the Reduction of Statelessness, משנת 1961; ואת הוראת סעיף 3 לאמנה בדבר אזרחות של נשים נשואות, משנת 1957.

עזמי בשארה: על כל האמנות האלה ישראל חתומה.

עזמי בשארה: 9.

עזמי בשארה: החוק המוצע, המורה באופן גורף על אי-שדרוג המעמד אף במקרים שבהם זכו הבקשות לאישור עקרוני והמבקשים קיבלו מעמד זמני, יגרום להתארכות המצב הבלתי-נסבל של קיום משפחה בהעדר מעמד יציב בישראל, ויחייב את האזרחים הישראלים הממתינים זה שנים ארוכות למתן מעמד בישראל לבן-זוגם לחיות בחשש מתמיד ממה שילד יום וממה שיצווה שר פנים זה או אחר.

עזמי בשארה: 10.

עזמי בשארה: החוק המוצע, המורה על מניעה גורפת של הגשת בקשות למתן מעמד בישראל, יגרום לפירוק של משפחות, לקריעת אזרחים ישראלים מבני-זוגם וילדים אזרחים ישראלים מהוריהם.

ראובן ריבלין: אדוני - - -

עזמי בשארה: עברתי את הזמן?

ראובן ריבלין: לא, לא, אני רוצה לומר: אני אתן לאדוני לגמור לקרוא את המסמך, אבל אחרי זה הוא צריך לסיים.

עזמי בשארה: תודה רבה.

עזמי בשארה: אני מסיים מייד.

ראובן ריבלין: מאה אחוז.

ראובן ריבלין: לא, יש לאדוני - - -

ג'מאל זחאלקה: - - -

עזמי בשארה: אני אסיים עם סיום המסמך, ואם לא, אני חושב שאחד מחברי ילווה לי - - -

ראובן ריבלין: בסדר גמור.

עזמי בשארה: אגב, אדוני, אני חייב להגיד לך - - -

ראובן ריבלין: לא, לא, אני אתן לך לגמור את כל המסמך, אבל לא להמשיך אחרי זה.

עזמי בשארה: אני רוצה להגיד לך מחמאה, שהזכרת לי - - -

ראובן ריבלין: אדוני רק יכול להזיק לי אם ייתן לי מחמאה.

עזמי בשארה: אני רוצה להזכיר לך שהזכרת לי - - -

ראובן ריבלין: אני לא מדבר ברמה האישית; אני מדבר ברמה הפוליטית.

עזמי בשארה: לא, לא, מחמאות פוליטיות אני לא אתן לך, גם אם תרצה.

עזמי בשארה: מה פתאום שאתן לך?

ראובן ריבלין: חשבתי שתציין את הליכוד - - -

עזמי בשארה: לא, בקונגרס מלווים זמן מאותה סיעה לאותה סיעה.

עזמי בשארה: אני זוכר הרבה דיונים בקונגרס שבהם מלווים זמן - - -

ראובן ריבלין: בוודאי, על זה אדוני יכול לתת לי קומפלימנטים כמה שהוא רוצה.

עזמי בשארה: החוק המוצע מפר באופן קשה ביותר את זכות היסוד לחיי משפחה, את האיסור להתערב בה באופן שרירותי ואת החובה להגן עליה, המוכרים הן במשפט הישראלי והן במשפט הבין-לאומי, ובכלל זה בזכות הורים לגדל את ילדיהם, כמו גם בחשיבות המרכזית של התא המשפחתי.

עזמי בשארה: הוראות ספציפיות נקבעו בחוקים שונים, שנועדו להגן על היבטיה השונים של הזכות לחיי משפחה, ובכלל זה בסעיף 7 לחוק האזרחות, שאותן נועד החוק המוצע לבטל בכל האמור בפלסטינים.

עזמי בשארה: המשפט הבין-לאומי, ובכלל זה אמנות בין-לאומיות רבות שישראל צד להן, מכיר במפורש בזכות לחיי משפחה, אוסר על התערבות שרירותית בה ומטיל חובה על המדינה להגן עליה.

עזמי בשארה: החוק המוצע יפר את הוראות סעיפים 12 ו-16(3) להכרזה לכל באי עולם בדבר זכויות האדם; סעיף 10(1) לאמנה הבין-לאומית בדבר זכויות כלכליות, חברתיות ותרבותיות משנת 1966; סעיפים 17 ו-23(1) לאמנה הבין-לאומית בדבר זכויות אזרחיות ומדיניות משנת 1966; והפתיח לאמנה בדבר זכויות הילד משנת 1989.

עזמי בשארה: זכות היסוד לחיי משפחה במשפט הבין-לאומי מטילה על המדינה חובה לאפשר לבני או בנות זוג של אזרחים לקבל מעמד במדינה, והגנה מיוחדת ניתנת לזכות הילד לחיות בחיק משפחתו, ובמיוחד עם הוריו.

עזמי בשארה: החוק המוצע יפר את הוראות סעיפים 2, 3, 5, 7, 9, 10(1), 16 ו-18 לאמנה בדבר זכויות הילד משנת 1989.

עזמי בשארה: 12.

עזמי בשארה: הצעת החוק אינה מידתית, באשר התכלית שלקידומה נועדה אינה ראויה, ובהיותה כוללת אמצעים הפוגעים בזכויות החוקתיות במידה אשר עולה על הנדרש.

עזמי בשארה: 13.

עזמי בשארה: יוזמי החוק המוצע מבקשים להצדיק את נחיצותו בכמה מקרים שבהם היו מעורבים מקבלי מעמד בישראל בעקבות איחוד משפחות ב"גלגולם" של פיגועים.

עזמי בשארה: אף אם אלה העובדות, הרי שאין בכך כדי להצדיק את הפגיעה הגורפת בזכויות יסוד של ציבור שלם על לא עוול בכפו, שכן כלל יסודי הוא האיסור על פגיעה בזכויות יסוד על בסיס חשד קולקטיבי ועמום.

עזמי בשארה: 14.

עזמי בשארה: יתר על כן, כפי שעולה מהכתבה שפורסמה בעיתון "הארץ" בינואר 2002, שר הפנים דאז, מר אלי ישי, הנחה את המחלקה המשפטית במשרדו לבדוק דרכים לשינויי חקיקה, וזאת בשל "צורך דחוף במציאת דרכים לצמצום מספר הלא-יהודים המקבלים אזרחות ישראלית, ובכללם ערבים, אשר עלה באופן דרמטי בשנים האחרונות ומאיים על צביונה היהודי של מדינת ישראל".

עזמי בשארה: איזה ביטחון - זה העניין.

מוחמד ברכה: זה עוד לפני שהיה פיגוע.

עזמי בשארה: לפני המסעדה.

ראובן ריבלין: חבר הכנסת ברכה, עכשיו אנחנו על חשבון טאהא וזחאלקה.

עזמי בשארה: זוהי התכלית האמיתית של החוק המוצע, והנימוק הביטחוני אינו אלא כסות שנועד להכשיר את החוק על-ידי הטלת אימה.

עזמי בשארה: 15.

עזמי בשארה: החוק המוצע הינו בלתי מידתי אף בשל היותו בלתי סביר באופן קיצוני, שרירותי וגורף, בשוללו באופן מוחלט את שיקול הדעת של שר הפנים בקבלת בקשות חדשות ובשדרוג בקשות תלויות ועומדות, וזאת באופן אוטומטי, בלא שנדרשת כל תשתית עובדתית בדבר קיום סכנה כלשהי מצד המבקש הספציפי ובלא שניתנת למבקשים כל זכות טיעון.

עזמי בשארה: 16.

עזמי בשארה: וזה הסוף, אדוני - - -

ראובן ריבלין: אדוני יכול, יש לו עוד 20 דקות.

ראובן ריבלין: לקחתי את הזמן.

עזמי בשארה: ממי לקחת?

ראובן ריבלין: מזחאלקה ומטאהא.

ראובן ריבלין: אני אחלק את זה בין שניהם.

ראובן ריבלין: אדוני כבר שלוש דקות מעבר לזמן, זה דקה וחצי מכל אחד.

ראובן ריבלין: נעשה לך הנחה - שליש אני אקח וכל אחד מהם עוד דקה.

עזמי בשארה: 16.

עזמי בשארה: החוק המוצע יחול באופן רטרואקטיבי על בקשות שהוגשו קודם לחקיקתו, תוך פגיעה חמורה באינטרס ההסתמכות של המבקשים.

עזמי בשארה: כלומר, החוק הוא רטרואקטיבי מבחינת תחולתו.

עזמי בשארה: לכן, אדוני היושב-ראש, כל האמור פה מראה שהחוק הזה הוא חוק לא רק בלתי דמוקרטי, אלא הוא גם לא חוקי לפי מדינת ישראל, כי הוא פוגע באמנות שמדינת ישראל חתומה עליהן.

עזמי בשארה: הוא גם לא חוקתי מבחינת העקרונות החוקתיים שעליהם מושתת המשפט הישראלי.

עזמי בשארה: לכן, אדוני היושב-ראש, אני לא חושב שמליאת הכנסת יכולה או צריכה - ואני מבקש מחברי הכנסת שיבינו שזה חוק לא חוקתי.

עזמי בשארה: את שלנו עשינו, אמרנו לכם את זה.

עזמי בשארה: אל תגיד לא שמעתי, אל תגיד לא ידעתי.

עזמי בשארה: ידעת ושמעת, עכשיו יש לך כל האחריות הפרלמנטרית להצביע.

עזמי בשארה: אדוני, הערה אחת - - -

ראובן ריבלין: בבקשה, אז אנחנו עוברים לדקה החמישית.

ראובן ריבלין: השליש שלי גדל.

עזמי בשארה: חבר הכנסת יורי שטרן הביא לנו כאן סטטיסטיקות שאין להן שום קשר עם החוק, אדוני.

עזמי בשארה: אם אתה בעד אוסלו, נגד אוסלו, זה לא שייך לחוק, וגם לא שייך לילדים שנולדו לפני חמש שנים ומחכים לתושבות קבע.

עזמי בשארה: מה הם אשמים באוסלו ומה להם אוסלו ומה הם אשמים במה שהוריהם עשו?

עזמי בשארה: אבל, אדוני, אפילו מהבחינה הזאת זה רק מנמק את מה שאנחנו אומרים.

עזמי בשארה: הרי כשאנשים יכלו לחיות ולהסתובב חופשי ולעבוד פה בלי קיר, בלי גדר, בלי מחסומים, אנשים התחתנו וגרו ברמאללה.

עזמי בשארה: אני מכיר הרבה הרבה נשים בנגב שהתחתנו וגרו בעזה.

עזמי בשארה: הם לא רצו כל כך לגור בבאר-שבע או בנגב.

עזמי בשארה: אף אחד לא רצה כל כך לגור בטייבה או בנצרת.

עזמי בשארה: פעם אנשים אהבו את רמאללה יותר.

עזמי בשארה: לא היתה להם שום בעיה - הם יכלו לעבוד פה, גרו שם ועבדו.

עזמי בשארה: הם לא עשו את החישובים האלה.

עזמי בשארה: אתה רוצה להאשים את אוסלו, תאשים את אוסלו.

עזמי בשארה: רוצה להאשים את הגדר, את המחסום - אבל אנשים לא עשו את החישובים האלה.

עזמי בשארה: אל תחשבו שאנשים תמיד רצו לקבל את הדבר הזה, אבל תמיד אנשים רצו להתחתן ורצו להוליד ילדים.

עזמי בשארה: קשרי משפחה יש תמיד.

עזמי בשארה: תאפשרו לאנשים לזוז ולעבוד במקום חוק כזה.

עזמי בשארה: תאפשרו לאנשים לעבוד במדינת ישראל - הם לא ירצו לגור פה.

עזמי בשארה: לזוז ולעבור חופשי, זה מה שהיה תמיד.

עזמי בשארה: למה היו הרבה יותר בקשות אחרי אוסלו?

ראובן ריבלין: חבר הכנסת בשארה, אדוני יגרום שלחבריו לא יהיה הרבה זמן לדבר.

עזמי בשארה: לא רציתי לגרוע מכל מה שאמרתי, אבל חשבתי לנכון שתדע למה זה קרה.

עזמי בשארה: תודה רבה, אדוני היושב-ראש.

ראובן ריבלין: תודה רבה.

ראובן ריבלין: אדוני עבר בשש דקות את הזמן - שתיים על חשבוני, שתיים על חשבון זחאלקה, שתיים על חשבון טאהא.

ראובן ריבלין: לכל אחד מכם נותרו שמונה דקות.

ראובן ריבלין: אני מודה לחבר הכנסת בשארה.

ראובן ריבלין: חבר הכנסת עבד-אלמאלכ דהאמשה, בבקשה.

ראובן ריבלין: גם לאדוני עשר דקות נטו.

עבד-אלמאלכ דהאמשה: כבוד היושב-ראש, מכובדי השר, חברי חברי הכנסת, לא חברי הכנסת הערבים הם שחייבים לזעוק פה את הזעקה.

עבד-אלמאלכ דהאמשה: אולי גם הם, זה נכון.

עבד-אלמאלכ דהאמשה: זה גם נוגע לציבור הערבי במיוחד - זה גם נכון.

עבד-אלמאלכ דהאמשה: אבל מי שצריך לעמוד פה ולזעוק את זעקת הדמוקרטיה במדינה הזאת - אולי גם אנחנו, אבל לא רק אנחנו.

עבד-אלמאלכ דהאמשה: אני לא רואה את אבירי הליברליזם של שינוי נמצאים פה.

עבד-אלמאלכ דהאמשה: אף אחד מהם.

עבד-אלמאלכ דהאמשה: אפילו השר לעתים אומר: נכפה עלי, אני חייב, משמעת ממשלתית.

עבד-אלמאלכ דהאמשה: למה הוא לא פה?

עבד-אלמאלכ דהאמשה: עם כל הכבוד לחברי הכנסת הנוכחים, והם מכובדים כולם אחד אחד, עדיין הנוכחות הזאת איננה מפגינה התחשבות נכונה וראויה בחוק כזה.

עבד-אלמאלכ דהאמשה: אנחנו עומדים היום על מסעף דרכים.

עבד-אלמאלכ דהאמשה: לעניות דעתי זו הפעם הראשונה שבאופן מוצהר ובחיקוק כתוב שהכנסת מקבלת חוק גזעני נטו.

עבד-אלמאלכ דהאמשה: לא רק חוק גזעני, זה חוק שיש בו טרנספר, אפילו רטרואקטיבי.

עבד-אלמאלכ דהאמשה: לפי דובר משרד הפנים וועדת הפנים, 16,000 בקשות מחכות לאישורן לאיחוד משפחות זה שנים רבות - שלוש, ארבע, חמש ושש ושבע שנים.

עבד-אלמאלכ דהאמשה: 16,000 הבקשות האלה הן של אנשים שהתחתנו והולידו ילדים, והם חיים או בצד הזה של "הקו הירוק" או בצד השני של "הקו הירוק".

עבד-אלמאלכ דהאמשה: אנשים אלה חייבים עכשיו אחת מהשתיים: או להיפרד ולהתגרש או להיות מטרונספרים אל מחוץ לגבולות המדינה.

עבד-אלמאלכ דהאמשה: כל זאת למה?

עבד-אלמאלכ דהאמשה: באים ואומרים לנו שהיה פיגוע במסעדה בחיפה.

עבד-אלמאלכ דהאמשה: כמה עשרות וכמה מאות פיגועים היו עוד חוץ מהפיגוע הזה?

עבד-אלמאלכ דהאמשה: בפיגוע הזה היה אדם שנשא תעודה כחולה לאחר שהיתה לו תעודה חומה, כנראה תושב שטחים.

עבד-אלמאלכ דהאמשה: אני רוצה לקבל את הגרסה כפי שמציגים אותה.

עבד-אלמאלכ דהאמשה: זהו המקרה היחיד שבו היה אדם אחד מעורב באופן ישיר בפיגוע כלשהו.

עבד-אלמאלכ דהאמשה: אני שאלתי את איש משרד הפנים ושאלתי את איש השב"כ בוועדת הפנים: אדוני, כמה מקרים כאלה היו, בין באופן ישיר ובין באופן עקיף?

עבד-אלמאלכ דהאמשה: הוא אמר: בסך הכול עד 20 מקרים באופן עקיף.

אהוד יתום: 18.

עבד-אלמאלכ דהאמשה: 18.

עבד-אלמאלכ דהאמשה: הנה יש לנו גם איש שכנראה יודע יותר טוב.

עבד-אלמאלכ דהאמשה: 18 מקרים באופן עקיף.

עבד-אלמאלכ דהאמשה: כמה אלפי פיגועים היו, אדוני חבר הכנסת, במשך השנתיים וחצי האחרונות?

אהוד יתום: 45 הרוגים, 154 פצועים.

עבד-אלמאלכ דהאמשה: כמה אלפי פיגועים היו, אני שואל.

עבד-אלמאלכ דהאמשה: כמה זה 18, באופן עקיף, מתוך כמה אלפי פיגועים שהיו?

ראובן ריבלין: אם אתה שואל, זה על חשבונך.

עבד-אלמאלכ דהאמשה: אני יודע, אני יודע - על חשבוני, אדוני.

אהוד יתום: חוליות ירושלמיות -87 הרוגים, 11% מכלל ההרוגים, 514 פצועים.

עבד-אלמאלכ דהאמשה: אז בכל מקרה, כל הרוג הוא חשוב, כל טיפת דם היא חשובה - אני לא רוצה שייהרג אחד, אפילו אחד, לא מהצד הזה ולא מהצד ההוא - וזו עמדת יסוד שנדמה לי שלא צריכה הוכחה.

עבד-אלמאלכ דהאמשה: אבל, בוא לא נאבד את העשתונות; בוא לא נאבד את הצפון.

עבד-אלמאלכ דהאמשה: 18 מקרים באופן עקיף היו מעורבים, מתוך אולי 18,000 מקרים נוספים של פיגועים.

עבד-אלמאלכ דהאמשה: אני לא מאמין שהיה פה אחד ל-1,000.

עבד-אלמאלכ דהאמשה: זו סיבה לבוא לכל המשפחות הנשואות - שיש להן ילדים עכשיו, ומחכות זה שנים - ולהגיד להן: לשר לא יהיה שיקול דעת?

עבד-אלמאלכ דהאמשה: הרי החוק הזה הוא גם מיותר.

עבד-אלמאלכ דהאמשה: השר שלל מהם את הזכות הזאת במשך שנים, הוא מעכב את זה עד עכשיו, והוא שולל את זה מתי שהוא רוצה.

עבד-אלמאלכ דהאמשה: וכשהוא נותן - הוא נותן למעטים ביותר.

עבד-אלמאלכ דהאמשה: כמה אנשים קיבלו בעשר השנים האחרונות, מאז אוסלו נגיד, או אפילו לפני אוסלו?

עבד-אלמאלכ דהאמשה: לא הרבה, ולא כמויות, ולא משהו שמאיים על מדינת ישראל, דמוגרפית.

עבד-אלמאלכ דהאמשה: ויש פה איום נוסף בחוק הזה.

עבד-אלמאלכ דהאמשה: מה זה איום דמוגרפי?

עבד-אלמאלכ דהאמשה: מה זה, הערבים לא כשרים במדינת ישראל?

עבד-אלמאלכ דהאמשה: מה עם מיליון וחצי הערבים שחיים פה?

עבד-אלמאלכ דהאמשה: ונוטלים לנו את הכבוד ואת הזכות לבוא פה ולדבר.

עבד-אלמאלכ דהאמשה: אנחנו גם מהווים איום?

עבד-אלמאלכ דהאמשה: מה זה איום דמוגרפי, איך זה?

ראובן ריבלין: חבר הכנסת דהאמשה, יש לנו חבר כנסת שבנו נישא לפלסטינית, והוא לא יכול להביא אותה - חבר כנסת, לשעבר אומנם, אני לא רוצה להזכיר את שמו, אבל אדוני צודק.

עבד-אלמאלכ דהאמשה: באמת, איזה מין כוונה יש בחוק הזה?

עבד-אלמאלכ דהאמשה: אז אנחנו איום דמוגרפי?

עבד-אלמאלכ דהאמשה: אז הערבים איום דמוגרפי?

עבד-אלמאלכ דהאמשה: ואז מטפלים בהם על-פי חוק כזה, חקוק?

עבד-אלמאלכ דהאמשה: זה המסר שאנחנו שולחים היום לציבור?

עבד-אלמאלכ דהאמשה: זה המסר שהכנסת תשלח, אם היא תאשר את החוק הזה?

עבד-אלמאלכ דהאמשה: שר הפנים המכובד - הוא איננו מעז לשבת פה, אני גם יודע למה - כי אני הייתי רוצה לשאול אותו עכשיו - הוא יודע את זה - אילו היה מדובר באיחוד משפחות של חתולים, הוא לא היה מתנגד; אילו היה מדובר - לא להפריד זוגות של בעלי-חיים, הוא היה קם וזועק, ואנחנו חיינו את זה וראינו את זה.

עבד-אלמאלכ דהאמשה: ואני מלווה את מר פורז מ-1996 פה, בכנסת הזאת - -

יולי יואל אדלשטיין: - - -

עבד-אלמאלכ דהאמשה: - - ואני יודע אילו מלחמות הוא עשה בשביל בעלי-חיים.

עבד-אלמאלכ דהאמשה: איש נקי, עם מצפון.

ראובן ריבלין: אני מודה שפעם לא הסכמתי להיות שגריר ישראל במדינה שלא הסכימה שאני אביא את הכלב שלי אתי.

ראובן ריבלין: אני מודה.

עבד-אלמאלכ דהאמשה: יש לנו גם יושב-ראש כנסת מכובד, שמגן על זכויות של בעלי-חיים - בפועל, למעשה - אז אנחנו לא נגן פה על זכויות של אנשים, של בני-אדם?

יוסי שריד: אני פעם סירבתי - - - כי לא נתנו לכלב שלי להביא אותי.

ראובן ריבלין: הכלב שלי אבל - - -

עבד-אלמאלכ דהאמשה: עוד יותר מכובד.

ראובן ריבלין: דרך אגב, זאת הרגשתי, אבל - - - חשבתי שלא יבינו אותי, אז אמרתי מה שאמרתי.

אהוד יתום: - - -

עבד-אלמאלכ דהאמשה: אז באמת.

עבד-אלמאלכ דהאמשה: באמת, נבוא היום ונחוקק חוק כזה מיותר?

עבד-אלמאלכ דהאמשה: חוק של טרנספר, חוק של גזענות; לא היינו גוזרים על בעלי-חיים את הדבר הזה.

עבד-אלמאלכ דהאמשה: אני מאמין שאם היו מביאים עכשיו חוק לעשות איזה טיהור - אני יודע - בגן-חיות, ועל-פי דין לקבוע שנפריד בין החיות ובין הצאצאים הקטנים שלהן – שיהיו או בגן-החיות של קלקיליה או בגן-החיות בתל-אביב.

עבד-אלמאלכ דהאמשה: אתם הייתם מצביעים בעד חוק כזה?

עבד-אלמאלכ דהאמשה: נפריד בין החיות בגן-החיות בקלקיליה, ונגיד - העבירו, הרי לפני שבועיים העבירו כמה קופים לגן-החיות בקלקיליה - עכשיו בחוק הזה נגיד, חיות שבאו מתל-אביב, מחזירים אותן לתל-אביב; וחיות של קלקיליה, גם אם הן בנות-זוג וצאצאים של החיות האלה, אז לא יוכלו לחיות יחד.

עבד-אלמאלכ דהאמשה: אתם הייתם מצביעים בעד חוק כזה?

עבד-אלמאלכ דהאמשה: להפריד בין קופים לחתולים - לא תצביעו, אבל להפריד בין הפלסטינים אתם תצביעו פה.

עבד-אלמאלכ דהאמשה: וזה לא לרעת הפלסטינים, אגב.

עבד-אלמאלכ דהאמשה: זה יהיה אות קין במצחה של המדינה הזאת; זה יהיה אות קין במצחה של הכנסת; זה יהיה אות קין ותעודת עניות ובושה לכל מי שירים את ידו בעד החוק הזה.

עבד-אלמאלכ דהאמשה: הפלסטינים יחיו בצד הזה, בצד ההוא, החיים יימשכו.

עבד-אלמאלכ דהאמשה: אני מקווה שיימשכו בשלום, ואז תצטערו שבעתיים על חיקוק חוקים כאלה.

עבד-אלמאלכ דהאמשה: ואני לא רוצה שתימשך גם שפיכות הדמים, אבל בכל צורה שהיא החיים יימשכו - גם בשלום, גם בלי שלום; גם עם טרנספר, גם בלי טרנספר; גם עם חוק גזעני, בלי חוק גזעני - החיים יעשו את שלהם.

עבד-אלמאלכ דהאמשה: האנשים ימשיכו להתחתן, והם ימשיכו לחיות והם יחיו בצד הזה של הגבול או בצד ההוא - לפי בחירתם, לפי יכולתם, לפי האפשרויות שלהם.

עבד-אלמאלכ דהאמשה: לא נוכל לגבור על זכותם של אנשים לחיות.

עבד-אלמאלכ דהאמשה: לא נוכל לגבור על זכותם של אנשים להתחתן ולהביא ילדים לעולם.

עבד-אלמאלכ דהאמשה: לא בחיקוקים מונעים את זה, ורק קצר-דעת, רק אדם בלתי שפוי, יכול לתאר לעצמו שעל-ידי חקיקה כזאת - נבזית, גזענית, טרנספרית, מבישה, מביכה - יהיה אפשר לשנות סדרי חיים וסדרי אדם.

עבד-אלמאלכ דהאמשה: לא יכול להיות - לא יכול להיות שהחוק הזה יתקבל פה היום.

עבד-אלמאלכ דהאמשה: אנחנו כמובן נצביע נגד - לא רק מפני שזה פוגע בנו, ובציבור הערבי במיוחד - מפני שהוא גזעני.

עבד-אלמאלכ דהאמשה: אני אצביע נגד מפני שזה חוק בלתי דמוקרטי, ואני חרד למצב הדמוקרטיה במדינה הזאת.

עבד-אלמאלכ דהאמשה: חשוב לי שתהיה פה דמוקרטיה וחשוב לי שיהיו פה חוקים לא גזעניים, וחשוב לי שבמדינה הזאת יתפארו שלא מחוקקים חוקים גזעניים ולא עושים את זה באות כתובה.

עבד-אלמאלכ דהאמשה: הגזענות פרחה כל הזמן.

עבד-אלמאלכ דהאמשה: היתה פה אפליה גזעית במשך 50 שנים, ומחינו וזעקנו, אבל מה שונה עכשיו?

עבד-אלמאלכ דהאמשה: מה ששונה עכשיו, שעושים את זה על-פי חוק, על-פי דין - -

ראובן ריבלין: דקה אחרונה.

עבד-אלמאלכ דהאמשה: - - קודם זה נעשה באופן - פעם אחת בטעות, פעם אחת מחוסר תקציב, פעם אחת אי-אפשר לתקן את זה, מכל מיני סיבות, כאשר כולם קמו והוקיעו את זה.

עבד-אלמאלכ דהאמשה: אני לא ראיתי איש שעמד פה על הדוכן - אחראי, שר - שהצדיק או אמר שכן, צריך להפלות את הערבים לרעה.

עבד-אלמאלכ דהאמשה: אף שכולם מודים בזה, זאת המציאות.

עבד-אלמאלכ דהאמשה: עכשיו האפליה הזאת תהיה על-פי חוק ועל-פי דין.

עבד-אלמאלכ דהאמשה: זה מה שגרוע, זה מה שקשה, זה האסון הגדול שיהיה אם תצביעו בעד החוק הזה היום.

עבד-אלמאלכ דהאמשה: תודה רבה, אדוני.

ראובן ריבלין: תודה רבה, גם על העמידה בלוח הזמנים.

ראובן ריבלין: חבר הכנסת אהוד יתום, בבקשה.

ראובן ריבלין: אחריו - חבר הכנסת יוסי שריד, אחריו - חבר הכנסת מח'ול, אחריו - חבר הכנסת טאהא, ואחריו - חבר הכנסת אלסאנע.

רוני בר-און: אני מוותר.

ראובן ריבלין: אדוני מוותר על דבר שאין לו זכות לוותר.

ראובן ריבלין: אדוני יושב-ראש הוועדה, האם אין כלים בחוק היום למנוע ממישהו שהוא מהווה סכנה, להיות אזרח ישראלי?

ראובן ריבלין: רק שנייה, אהוד.

רוני בר-און: מה היתה השאלה?

ראובן ריבלין: האם החוק היום בישראל מאפשר למנוע אזרחות - האם החוק הקיים מאפשר למנוע אזרחות בלי צורך בחקיקה גורפת?

ואיכות הסביבה): כן.

ראובן ריבלין: מכל גורם עוין או מכל - - -

רוני בר-און: התשובה היא כן.

ואיכות הסביבה): המצב היום בהחלט מאפשר לשר הפנים - גם על רקע ביטחוני - לסרב להמשיך בתהליך התאזרחות או אפילו למנוע כניסה.

ואיכות הסביבה): אלא שבכל המקרים של מעורבות אנשים שהגיעו משטחי יהודה, שומרון וחבל-עזה והתיישבו בישראל, והיתה מעורבות שלהם במעשי טרור - לאיש מהם לא היו סימנים קדומים וקודמים לשלילת ההתאזרחות, או התושבות, או משהו.

ואיכות הסביבה): לכן באה ההצעה הזאת.

ואיכות הסביבה): זאת אומרת, אלה לא דברים - - -

ראובן ריבלין: זאת אומרת, החוק הזה בא ואומר כל אחד אשם כל זמן שלא יוכיח את ההיפך.

ואיכות הסביבה): לא אשם.

ואיכות הסביבה): אנחנו - כמו שאני הסברתי את הצעת החוק - - -

ראובן ריבלין: אני מאוד מודה לאדוני.

ואיכות הסביבה): - - - ואני אתן את המענה אחר כך בהסתייגויות.

ראובן ריבלין: מאה אחוז.

ראובן ריבלין: תודה רבה לאדוני.

רוני בר-און: לא רק - - - אלא - - -

ראובן ריבלין: למה אדוני?

ראובן ריבלין: למה ללכת כל כך רחוק?

יוסי שריד: - - - כל אחד ישלם את המחיר, אלא אם כן יבחר אחרת - - -

רוני בר-און: - - -

ראובן ריבלין: תודה רבה.

ראובן ריבלין: חבר הכנסת יתום, אדוני יכול עד עשר דקות, אבל הוא יכול לחסוך לנו גם בדיון הזה אם הוא יכול לדבר פחות מעשר דקות.

אהוד יתום: אשתדל להיות קצר ככל הניתן.

אהוד יתום: אדוני היושב-ראש, חברי חברי הכנסת, קודם כול, אני רוצה להצטרף לדעתו של חבר הכנסת דהאמשה, שבדיון כל כך בעייתי וכל כך עקרוני טוב היה אם היו יושבים כאן במליאה יותר חברי כנסת והיו מתלבטים בסוגיות הכל-כך מורכבות והכל-כך קשות - התלבטויות שאנחנו, חברי ועדת הפנים, התלבטנו בהן במשך שעות מאוד מאוד ארוכות, בדיונים מאוד מאוד ארוכים – מאוד מאוד ארוכים.

אהוד יתום: ואני רוצה כאן לומר לך, אדוני היושב-ראש - נאמרו דברים לגבי דרכי הניהול והליכי הניהול.

אהוד יתום: אני אומנם חצי שנה חבר הכנסת, אבל ישבתי בהרבה מאוד ועדות ונכחתי בהרבה מאוד דיונים.

אהוד יתום: אני רוצה לומר לך – וכאן, אדוני חבר הכנסת, יושב-ראש הוועדה יורי שטרן - כל הכבוד לך על הדרך שבה ניהלת את הדיונים הקשים, המורכבים והארוכים.

אהוד יתום: נתת לכל אדם באשר הוא, חבר הכנסת וכזה שאינו חבר הכנסת, שהגיע לטעון את טענותיו, לא פעם אחת ולא פעמיים, בסבלנות, ברגישות, בדרך-ארץ, עד אשר באמת היה קשה, במצבים מסוימים, לנהל את הדיון הזה כי הנושא בעייתי, באמת בעייתי, אדוני היושב-ראש.

ואסל טאהא: בסופו של דבר נערך עימות בהסתייגויות - - -

אהוד יתום: עוד מעט אתייחס להסתייגויות, חבר הכנסת טאהא.

אהוד יתום: אני חושב ששנינו, מבין האנשים, היו גם נוספים שישבו במהלך כל הדיונים האלה ובאמת השקיעו גם מזמנם וגם ממרצם, כל אחד עם תפיסת עולמו, כל אחד עם הנימוקים, כל אחד עם הבעיות שהיו, אבל לך, אדוני, חבר הכנסת יורי שטרן, אני רוצה לומר, גם אם פה ושם חלקתי על הסבלנות שלך, אני מודה שהסבלנות שלך באמת היתה סבלנות למופת, ונתת לכל האגודות ולכל הארגונים ולכל היוצאים מן הכלל וכאלה שאינם יוצאים מן הכלל לבוא ולטעון את טענותיהם אחת לאחת במשך דקות ארוכות, או במשך שעות ארוכות, וגם אם התשובות שניתנו לאותם אנשים לא השביעו את רצונם, נתת להם את הזכות לומר שוב את דבריהם.

אהוד יתום: ואכן, ביומיים של הדיונים זכית אפילו לציונים לשבח מכל חברי הכנסת שישבו במקום הזה.

אהוד יתום: ואני מודיע לך, אני מקווה שהכנסת הזאת תסיים את פרקה בעוד ארבע שנים ו-x חודשים, ולבטח נשב בדיונים נוספים - אני חושב שזה מודל לחיקוי, הדרך שבה ניהלת את הישיבות הקשות והבעייתיות האלה.

אהוד יתום: אינני שמח היום, חברי חברי הכנסת, אדוני היושב-ראש, לעמוד כאן על הבמה ולדבר בזכות החוק או נגד החוק, והלוואי שלא היינו זקוקים לחוק הזה.

אהוד יתום: הלוואי שלא היינו זקוקים לו.

אהוד יתום: כי זה באמת חוק בעייתי במישורים כאלה ואחרים, ולא בכדי הגיע פעם ראשונה, כפי שאני הבינותי, ראש שירות הביטחון הכללי לוועדת הכנסת לטעון את טיעוניו הביטחוניים, והוא נגע אך ורק בטיעונים ביטחוניים, אפילו שהשאלות שהופנו אליו היו כאלה שניסו לנתב אותו לאפיקים אחרים.

אהוד יתום: הוא עמד, איך אומרים - על זכותו הלגיטימית וגם על המנדט שקיים אצלו לטעון רק את הטיעונים הביטחוניים, שחלק מהם אני אטען כאן עכשיו וחלק אחר כבר נטענו, ובאמת, חבל בחוק כל כך טעון לחזור כל הזמן, אבל אני בהחלט אחזור על הדברים האלה, רק על הכותרות ועל ראשי הכותרות, על מנת להבהיר את הנקודה הבעייתית הזאת.

אהוד יתום: ואתה יודע מה, אדוני היושב-ראש?

אהוד יתום: היו בוועדה הזאת גם מקרים נוגעים ללב.

אהוד יתום: הגיעה אשה בהיריון עם ילד קטן, עם תינוק על הידיים, בן שנה, ועוד ילד בן שלוש שנים, שחיה בנפרד מבעלה, וזה בהחלט בעייתי, אבל היא יכולה להתאחד עם בעלה אם היא רוצה במקום שאולי היא לא רוצה לחיות בו.

אהוד יתום: אבל את אותם קורבנות שגרמו 20 המקרים, או 18 המקרים שבהם נטלו חלק בעלי תעודת זהות כחולה, כאלה שהגיעו בתוקף האי-חוק הזה למדינה שלנו וגרמו - רק חוליות ירושלמיות, אדוני היושב-ראש, בעלי תעודות זהות כחולות גרמו לפיגועים שלמעשה בעקבותיהם קברנו 87 אנשים, ועוד 500 ומשהו אנשים נותרו פצועים, פגועים, בנפש, בגוף, ומטופלים עד עצם היום הזה.

אהוד יתום: אני שאלתי את ראש השב"כ עוד שאלה שלא היתה לו תשובה עליה; שאלתי אותו במהלך הדיון: תאמר לי, אדוני, חוץ מהחוליות הירושלמיות הללו, אנשים שהגיעו בזכות איחוד המשפחות, לכמה נפגעים הם גרמו?

אהוד יתום: בשביל לדעת באמת אם זה היה מקרה אחד, כפי שטוענים כאן.

אהוד יתום: אומנם חבר הכנסת יורי שטרן העיד על מקרה אחד, אבל היו, אני אומר לך, בוודאות מוחלטת, 18 מקרים, מתוכם 11 מקרי התאבדות.

אהוד יתום: ואני חושב שהסטטיסטיקה הזאת מלמדת על כך, שחוץ מ-87 ההרוגים - - -

עזמי בשארה: אותו מקרה שהצביע עליו חבר הכנסת שטרן, האיש לא גר פה, הוא גר בטול-כרם.

אהוד יתום: אדוני, אותו מקרה ששמו הוא שאדי טובאסי, הוא דור שני למקבלי אחמ"ש - איחוד משפחות.

אהוד יתום: זה אותו מקרה.

אהוד יתום: ויש לי כאן, רשומים לי - חבל פשוט להיכנס, בזמן שיש לי, למקרים נוספים.

ראובן ריבלין: ברגע שמפריעים לך אני עוצר את השעון.

אהוד יתום: אני מדבר כאן, וחבר הכנסת טאהא, אתה ישבת אתי ושמעת את ראש השב"כ.

אהוד יתום: אותם נתונים שאני שמעתי אתה שמעת, ואני רציתי לשמוע את ראש השב"כ.

ואסל טאהא: הוא לא ענה לי כששאלתי אותו - - -

ראובן ריבלין: חבר הכנסת טאהא.

אהוד יתום: לא, לא, הוא אמר מפורשות - אני אחזור על מה שהוא אמר, אני רשמתי את מה שהוא אמר.

ואסל טאהא: - - -

ראובן ריבלין: חבר הכנסת טאהא, אתה עוד מעט מדבר.

עזמי בשארה: - - -

אהוד יתום: חבר הכנסת עזמי בשארה, אתה לא שמעת את ראש השב"כ, אז אני אעדכן אותך, ותאמין לי שמה שאני אומר אלה דברים חד-משמעיים, כי גם חבר הכנסת מחו'ל וגם חבר הכנסת טאהא וגם חבר הכנסת זחאלקה נכחו בפגישה הזאת, שהיתה פגישה, איך אמרו?

אהוד יתום: הופעה מרשימה של ראש השב"כ - אני אמרתי, זו לא הופעה מרשימה, היא הופעה כואבת מאוד.

אהוד יתום: כי הנתונים שהציג ראש השב"כ הם כאלה, והוא דיבר למעשה על כך, הוא דיבר על דבר שמשמש מרכיב או כפל כוח בפיגוע כאשר אדם כזה, מצויד בתעודת זהות כחולה - -

עסאם מח'ול: - - -

ראובן ריבלין: חבר הכנסת מח'ול, עוד מעט אדוני מדבר.

אהוד יתום: חבר הכנסת מח'ול, אני מבקש.

אהוד יתום: - - ונוסע ברכב עם לוחית רישוי צהובה.

אהוד יתום: ובדמוקרטיה הישראלית זה באמת בעייתי.

אהוד יתום: וכתוצאה מכך הוא דיבר על גלגול לפיגועים.

אהוד יתום: הוא לא דיבר רק על אלה שבאופן אישי התאבדו.

אהוד יתום: אלה הלכו לעולמם ולקחו אתם עוד, יהודים וערבים כאחד.

ואסל טאהא: - - -

ראובן ריבלין: חבר הכנסת טאהא, אתה הולך לדבר.

ראובן ריבלין: תנו לו לסיים.

אהוד יתום: הוא דיבר על כל שרשרת וגלגול הפיגוע, מהאיתור, מההסעה, מההכוונה, מאיסוף האינפורמציה למבצע, מבניית התשתיות.

אהוד יתום: הוא דיבר על נושא שאני רוצה להזכיר, שלא עלה כאן.

אהוד יתום: אם נגיע למצב שבו תהיה גדר הפרדה בתוואי כזה או בתוואי אחר - והוא דיבר על זה, ראש השב"כ, הוא דיבר על בעיית המכשול הזה - אנחנו נגיע למצב שבו ההתעוררות תהיה הרבה יותר גדולה בקרב החלק שממערב למכשול, כי יהיה התיחום הזה שימזער אפשרויות, לא ימנע, בשום פנים ואופן, אבל ימזער את האפשרויות של אנשים להגיע ממזרח ולבצע פיגועים כאן אצלנו.

אהוד יתום: ועל כן הוא גם הזכיר את התשתית שנתגלתה בג'לג'וליה, את ההסעה שהסיעו המחבלים בפיגוע הקשה של האוטובוס בהר-מירון, ועוד כהנה וכהנה פיגועים עם שמות וגלגולים ומגלגלים ומאכוונים ואוספי אינפורמציה.

אהוד יתום: ועל כן, חבר הכנסת טאהא, אתה צדקת - לא טאהא, דהאמשה - צדקת שבדיון הזה צריכים להיות רוב רובם של חברי הכנסת, לשמוע ממש את הנימוקים הבעייתיים, ואני לא אומר שהם לא בעייתייים, ואי-אפשר להאשים אותי שלא שמעתי את חברי "עדאלה" ואת עורכות-הדין ואת עורכי-הדין וחברי הכנסת היהודים והערבים כאחד, עם כל הטיעונים שלהם - והם טיעונים, אני לא אומר שהם לא טיעונים.

אהוד יתום: אבל צריך גם לשמוע את הטיעונים האחרים ולהגיע לא רק לסטטיסטיקות, להגיע לאותן משפחות שאין באפשרותן להחזיר את יקיריהן.

אהוד יתום: זה נכון שכאן יש מקרים שבהם האשה תלך אחרי בעלה, כנהוג בחברה הערבית, ולא הבעל ילך אחרי אשתו, שזה לא נהוג בחברה הערבית.

אהוד יתום: ואמר את זה אבי דיכטר.

אהוד יתום: במדינת ישראל 67% מכלל המבקשים אחמ"ש הם גברים, תופעה חריגה בעולם המוסלמי, שבו האשה הולכת אחרי הגבר - הוא אמר גם את זה.

ראובן ריבלין: תמיד הולכים למקום שבו יותר טוב לחיות.

ואסל טאהא: זו אפליה כפולה.

עזמי בשארה: - - -

ראובן ריבלין: ואנחנו גאים בזה שיותר טוב לחיות במדינת ישראל.

אהוד יתום: גם אני גאה; אני מעלה את כל הטיעונים אחד לאחד - -

ראובן ריבלין: לא דיברתי נגדך, אני אמרתי רק - אני הייתי הולך אחרי אשתי אם היה יותר טוב לגור במושב, והיא באה אלי, כי יותר טוב לגור בירושלים.

אהוד יתום: מאה אחוז.

אהוד יתום: - - כאלה שעלו כאן וכאלה שעדיין לא עלו כאן, ואכן הבעיה סבוכה.

אהוד יתום: ואני רוצה להזכיר עוד דבר: החוק הזה הוא חוק לשנה אחת בלבד.

אהוד יתום: הלוואי, הלוואי שיפורקו תשתיות הטרור ובעוד חצי שנה נוכל להגיע למצב שבו כאן, בכנסת הזאת, נוכל לבטל את החוק הזה.

אהוד יתום: אני באמת בעד העניין הזה - -

ראובן ריבלין: תודה רבה.

אהוד יתום: - - אבל אנחנו חייבים להגיע למצב שבו, כאשר אין לנו אמצעים אחרים להגן על תושבינו הישראלים, יהודים וערבים כאחד, ננקוט כל דרך אפשרית.

אהוד יתום: תודה רבה לך, אדוני.

ראובן ריבלין: אני מאוד מודה לחבר הכנסת אהוד יתום.

ראובן ריבלין: 28 שניות - אני נתתי לך תמיד בהתחלה יותר.

ראובן ריבלין: אני אמרתי תודה רבה, כי בדרך כלל לוקחים אחר כך עוד דקה, אבל אדוני באמת ממושמע.

ראובן ריבלין: בבקשה, חבר הכנסת יוסי שריד.

ראובן ריבלין: ואחריו - חבר הכנסת עסאם מח'ול.

יוסי שריד: אדוני היושב-ראש, אף שהדברים כבר נאמרו, מן הראוי לחזור ולומר אותם.

יוסי שריד: אני חושב שכאשר מדובר בחוק כזה, בעל משמעויות כאלה, מן הראוי שבכל זאת ספסל הממשלה לא יהיה ריק לחלוטין; ולמחאה הזאת צריך לצרף עוד מחאה על נפקדותו הבולטת במיוחד, המזדקרת לעין במיוחד, של שר הפנים.

יוסי שריד: כאשר דנים בחוק הזה, גם אם הדיון הזה לא נעים לו, גם באופן כללי, ציבורי, וגם באופן אישי, הוא צריך לשבת כאן.

יוסי שריד: שר הפנים אמר שהוא מאוד מתבייש בחוק הזה.

יוסי שריד: אני רוצה לשאול: מה שווה הבושה של שר הפנים?

יוסי שריד: מה משקלה של הבושה הזאת?

יוסי שריד: אם מתביישים לא מחוקקים.

יוסי שריד: אני רוצה לומר לשר הפנים, שכולנו או חלק מאתנו נקלענו למצבים שרצו שנעשה מעשים שמעוררים בנו בושה.

יוסי שריד: אמרנו: לא, אנחנו לא מסכימים.

יוסי שריד: אנחנו מוכנים אפילו לוותר על תפקידנו, ובלבד שלא נצטרך להתבייש.

יוסי שריד: אין רגש יותר קשה ויותר מבייש, הייתי אומר, מן הבושה.

יוסי שריד: אם אתה כל כך מתבייש, אל תחוקק את זה.

יוסי שריד: אם אתה אנוס על-פי הדיבור, הדיבור של הממשלה, אז תפרוש מן הממשלה.

יוסי שריד: כנראה הבושה אינה עמוקה באופן מיוחד.

יוסי שריד: עוד דבר משונה כאשר מדובר בשר הפנים.

יוסי שריד: אני שמתי לב, כפי ששמו לב בוודאי רוב חברי הכנסת, ששר הפנים, מייד עם כניסתו, רצה להוכיח ולהבליט ולסבר את האוזן, שכל מה שהוא יורש מקודמו איננו ירושתו, והוא עשה את זה במופגן.

יוסי שריד: אני יכול להבין את זה, ובמקרים רבים זה אפילו מוצדק.

יוסי שריד: דבר אחד הוא כן קיבל בירושה, מתוך נאמנות יוצאת מגדר הרגיל, שראויה ממש להשתאות.

יוסי שריד: את החוק המביש הזה, שתיכף נדבר עליו, את זה הוא דווקא כן קיבל על עצמו כירושה.

יוסי שריד: אולי זו הסיבה המיוחדת או העיקרית לבושה הזאת, שכנראה בכל זאת היא בושה שמשקלה קל.

יוסי שריד: אדוני היושב-ראש, זה מסוג המעמדים שהכנסת עושה את מה שהיא עושה ולא יהיה חוק.

יוסי שריד: גם אם יהיה חוק, לא יהיה חוק.

יוסי שריד: הכול מבינים את זה.

יוסי שריד: זה לא יכול לעמוד ולא יהיה חוק.

יוסי שריד: זאת אומרת שגם מתבזים וגם כנראה ישליכו אותנו מכל מיני מקומות, לא רק מהעיר, ותיכף אני אדבר גם על זה, וגם בסופו של דבר לא יהיה חוק, כי אין סיכוי שהחוק הזה יבוצע הלכה למעשה.

יוסי שריד: קודם כול, כבר נאמר, וראוי שייאמר שוב, כדי שבאמת איש לא יאמר, לא ידעתי, לא ראיתי, לא שמעתי, לא הזהירו אותי, לא העמידו דברים על חומרתם, על דיוקם: זה לא יעמוד בבג"ץ, זה לא יכול לעמוד בבג"ץ.

יוסי שריד: אדוני היושב-ראש, למה אנחנו עושים את זה לעצמנו, ובעיקר למה אנחנו עושים את זה לבג"ץ, ואחר כך אנחנו עוד באים בטענות לבג"ץ: למה הבג"ץ מתערב?

יוסי שריד: למה נוצר הרושם הזה שהכנסת, כמו איזה גן-ילדים, סרה למרותו של הבג"ץ?

יוסי שריד: הרי אני בטוח שיש הרבה אנשים באולם הזה שמתפללים בלבם פנימה, שגם אם החוק הזה יעבור, הוא ייפסל על-ידי הבג"ץ, כי גם הם מתביישים, לא בושה עמוקה באופן מיוחד, אבל מתביישים.

יוסי שריד: ואחר כך אנחנו עוד מלינים על הבג"ץ.

יוסי שריד: למה אנחנו עושים את זה לעצמנו, כדי שאנחנו ניראה כפי שאנחנו נראים לעתים מזומנות מדי, ובעיקר למה אנחנו עושים את זה לבג"ץ?

יוסי שריד: אנחנו ממש מכריחים את הבג"ץ, אנחנו מזמינים את הבג"ץ, והבג"ץ יודע את זה, כדי להתערב בהליכים האלה, דבר לא רצוי משום בחינה.

יוסי שריד: לחבר הכנסת יורי שטרן אני רוצה לומר מלה מיוחדת.

יוסי שריד: אני מקדיש לך את המשפטים האלה.

יוסי שריד: תראה, החוק הזה, כבר נאמר, לא רק שהוא אנטי-חוקתי, והוא אנטי-חוקתי בעליל מיותר לומר, הוא גם אנטי-יהודי.

יוסי שריד: איך אני יודע שהוא אנטי-יהודי?

יוסי שריד: אני עפר לרגליו של ראש השב"כ.

יוסי שריד: אני מאוד מעריך את ראש השב"כ.

יוסי שריד: לפעמים אני מסכים אתו, לפעמים אני לא מסכים אתו.

יוסי שריד: בכלל אין עניין כזה, וטוב שאין עניין כזה - אורים ותומים, ראש השב"כ.

יוסי שריד: יש ראשי שב"כ בכל מיני מקומות בעולם.

יוסי שריד: שמענו את דברם לא מזמן בהקשרים אחרים לקראת מלחמה מסוימת.

יוסי שריד: לפעמים היו לדברים שחר, לפעמים לא היו לדברים שחר.

יוסי שריד: אני מאוד מכבד את ראש השב"כ, ואני מכבד מאוד את מה שהוא אומר.

יוסי שריד: אני מבקש שלא תכעס עלי במיוחד אם יש דברים שאני מחשיב יותר אפילו מראש השב"כ, ואני אגיד לך מה.

יוסי שריד: אני מפנה אותך, לאחר הדיון, אם יהיה לך זמן תוך כדי, תלך לספרייה, תיקח את ספר התנ"ך, תפתח בפרשת קורח ותקרא שם, זה יעניין אותך.

יוסי שריד: מי אני ומה אני, הרי אתם בכלל אנשי המסורת והאמונה ושלומי אמוני ישראל ומה אתם לא.

יוסי שריד: מי אנחנו?

יוסי שריד: אבק אדם.

יוסי שריד: תקרא שם, זה יעניין אותך, תלמד גם משהו.

יוסי שריד: תקרא שם: האיש אחד חטא ועל כל העדה תקצוף?

יוסי שריד: הרי אף אחד - אני לא יודע אם אף אחד, אני מכל מקום אינני כופר בעובדות.

יוסי שריד: בוודאי יש עובדות קשות.

יוסי שריד: מנפחים, מגזימים, כדי לטהר את השרץ, אבל יש עובדות, והעובדות האלה הן קשות, וצריך להתמודד אתן.

יוסי שריד: אבל גם בתקופה קשה, כאשר המבחן הוא קשה במיוחד, עכשיו המבחן הוא קשה במיוחד, לא כשקל.

יוסי שריד: כשקל כולנו גיבורים, אבל מתי אנחנו מחויבים, כאשר קל או כאשר קשה?

יוסי שריד: על כל העדה תקצוף?

יוסי שריד: לא האיש אחד חטא, אנשים חטאו.

יוסי שריד: על העדה תקצוף, על כל העם תקצוף?

יוסי שריד: זה לא יהודי.

יוסי שריד: הרי אתם יהודים מפוארים, אתם יהודים משכמכם ומעלה, יהודים שביהודים.

יוסי שריד: תהיו קצת יהודים.

יוסי שריד: החוק הזה לא יחזיק מעמד לא רק בגלל הבג"ץ.

יוסי שריד: החוק הזה מזמין ממחר בבוקר - וצריך לראות את זה לנגד העיניים, בכל זאת יש כאן אנשים די מנוסים - גל מחאה בין-לאומי, שישטוף את מדינת ישראל מכף רגל ועד ראש.

יוסי שריד: גינויים ומחאות מכל העברים, מסוף העולם ועד סופו.

יוסי שריד: טוב, כמובן אפשר תמיד לחזור לתקופות של: מה זה מעניין אותנו, מה הם מבינים, הם אנטישמים, הם לא מבינים את בעיות הביטחון הייחודיות והמיוחדות שלנו – הכול מאה אחוז בסדר.

יוסי שריד: האיחוד האירופי ימרר את חיינו, האו"ם ימרר את חיינו, ואני לא מוציא מכלל אפשרות, חבר הכנסת רביץ, שגם ארצות-הברית תאמר את דברה בעניין זה.

יוסי שריד: ואז אנחנו נאמר: מי אתם שתגידו לנו.

יוסי שריד: ויגידו: אתם עצמכם מפירים את זכויות האדם, וגם זה נכון.

יוסי שריד: בסדר, אז אנחנו נגיד.

יוסי שריד: אנחנו במו-ידינו, אדוני היושב-ראש, מחזירים למילון הבין-לאומי ולתודעה הבין-לאומית את המשוואה הזאת של ציונות—

יוסי שריד: גזענות; במו-ידינו ממש.

יוסי שריד: מחר בבוקר תהיה שמחה לכל האנטישמים בכל העולם, לכל שונאי ישראל.

יוסי שריד: אני שואל: למה אנחנו מעוללים את זה לעצמנו?

יוסי שריד: הישראלים, אולי לא רק הישראלים, אוהבים שמדברים אתם במושגים תועלתניים, אנוכיים.

יוסי שריד: לא למה אנחנו עושים את זה לזולתנו, למה אנחנו עושים את זה לעצמנו?

יוסי שריד: הרי אי-אפשר יהיה לעמוד בזה?

יוסי שריד: נניח, אדוני היושב-ראש, שמחר אנחנו יוצאים יחד – אני מעולם לא יצאתי דרך אגב, אבל אל תראה את זה כרמז – למשלחת פרלמנטרית משותפת.

יוסי שריד: ברור לך לגמרי שהנושא הזה יעלה בכל פורום בין-לאומי.

יוסי שריד: אתה יודע שאני רואה את עצמי כציוני לכל דבר.

יוסי שריד: כאשר זה יעלה, אני לא יכול להגן על זה.

יוסי שריד: לא רק שאני לא יכול להגן על זה, אני אחרף ואגדף את החוק המביש הזה.

יוסי שריד: הרי לפעמים צריך לראות משהו קצת מעבר לחוטם.

יוסי שריד: איך אנחנו נסתדר עם החוק הזה?

יוסי שריד: וכאשר יתקבלו החלטות אנטי-ישראליות, מה אנחנו נגיד?

יוסי שריד: אנחנו נגיד: זה לא כל כך חמור.

יוסי שריד: שר הפנים שלנו אמר שהוא מתבייש.

יוסי שריד: יגידו: אה, מה אתם אומרים?

יוסי שריד: שר הפנים שלכם אמר שהוא מתבייש?

יוסי שריד: זה משנה לגמרי את התמונה.

יוסי שריד: סימן שיש בושה במדינה הזאת.

יוסי שריד: לא פסה הבושה במדינה הזאת.

יוסי שריד: מה אנחנו נגיד שם, בפורום, כשאתה ואני ניסע?

יוסי שריד: - אל תראה בזה רמז - מה אנחנו נעשה?

יוסי שריד: אנחנו נעמוד שם ונצא חוצץ ונדבר?

יוסי שריד: על מה?

יוסי שריד: על עוינות העולם.

יוסי שריד: אנחנו, והרבה פעמים בצדק, דרך אגב, אנחנו אומרים כאשר מעוללים לנו מה שמעוללים לנו, ומעוללים לנו לא מעט, הורגים ורוצחים, אנחנו תמיד אומרים, אדוני היושב-ראש, שמעוללים לנו את מה שמעוללים לנו רק מסיבה אחת, כי אנחנו יהודים.

יוסי שריד: נכון?

יוסי שריד: זו אחת המליצות, אבל כמו בכל מליצה, או בחלק ניכר מן המליצות, יש גם גרעין של אמת.

יוסי שריד: מעוללים לנו מה שמעוללים לנו, רק משום שאנחנו יהודים.

יוסי שריד: החוק הזה, מעוללים בו מה שמעוללים, רק משום שהם ערבים.

יוסי שריד: רק משום שהם ערבים.

יוסי שריד: לא בגלל שום דבר אחר.

ראובן ריבלין: חברת הכנסת גלאון, האם גברתי מוכנה לאפשר שתי דקות מזמנך?

זהבה גלאון: כן.

ראובן ריבלין: תודה רבה.

ראובן ריבלין: עכשיו אדוני יכול לדבר כאוות נפשו, ואנחנו נעשה את החשבון אחרי זה.

ראובן ריבלין: חלק על חשבוני, חלק על חשבון זהבה גלאון.

ראובן ריבלין: בבקשה, אדוני.

יוסי שריד: לכן, גם במושגים האלה של איך לא נצא מזה, גם במושגים האלה של תועלתנות, של השיקול האנוכי שלנו, זו שגיאה איומה, חבר הכנסת יורי שטרן.

יוסי שריד: יש חיים, יש עולם, מעבר לחדר הוועדה, מעבר להופעת ראש השב"כ, בכל הכבוד.

יוסי שריד: צריך להסתכל ולראות ולפקוח עיניים ולהבין את המשמעויות מרחיקות הלכת, כי גם אתם מודים שזה חוק חסר תקדים בספר החוקים שלנו, לא כל שכן בספר החוקים של מדינות אחרות.

יוסי שריד: אז למה לעשות את זה?

יוסי שריד: אין אמצעים אחרים?

יוסי שריד: מישהו רוצה לספר לי שאין אמצעים אחרים?

יוסי שריד: לכן, אדוני היושב-ראש, מדובר בחוק שאפשר להגדיר אותו למצער כפשע חקיקתי נגד האנושות.

יוסי שריד: כל חבר כנסת שנותן את ידו לחוק הזה, צריך להבין את המשמעות גם במובן האישי, שלו.

יוסי שריד: כל מי שנותן ידו לחוק הזה, נותן יד לפשע חקיקתי נגד האנושות.

יוסי שריד: כך הוא יצטרך לתת דין-וחשבון לעצמו במעמד הזה, וכך הוא יצטרך לתת דין-וחשבון גם לאחרים.

יוסי שריד: תודה, אדוני.

ראובן ריבלין: תודה רבה לחבר הכנסת שריד.

ראובן ריבלין: בסך הכול ירדה לך דקה, חברת הכנסת זהבה גלאון.

ראובן ריבלין: תודה רבה.

זהבה גלאון: בכבוד.

ראובן ריבלין: חבר הכנסת עסאם מח'ול, בבקשה.

ראובן ריבלין: אחריו - חבר הכנסת טלב אלסאנע.

טלב אלסאנע: חבר הכנסת טאהא.

ראובן ריבלין: סליחה, סליחה.

ראובן ריבלין: חבר הכנסת ואסל טאהא.

עסאם מח'ול: אדוני היושב-ראש, חברי הכנסת, אני רוצה לברך את חבר הכנסת שריד על הנאום והפולמוס הנוקב והאמיתי שהוא עשה כאן.

עסאם מח'ול: אולי הייתי אפילו מסתפק בזה, לתת את עשר הדקות שלי, כדי שחברי הכנסת ישבו ויחשבו על המלים שנאמרו כאן ועל הסכנות הטמונות, כפי שרואה אותן חבר הכנסת שריד מהמקום שלו ומהניסיון שלו, גם בהשלכות על הדמוקרטיה וגם בהשלכות האנושיות של החוק וגם בהשלכות על היחס של הקהילה הבין-לאומית והדמוקרטיה הישראלית לבית הזה ולחוקים של הבית הזה.

עסאם מח'ול: אני אנסה לא לחזור על הדברים, שאני מסכים אתם.

עסאם מח'ול: אני רוצה להגיד, שאולי יש עוד כמה דברים שהיו צריכים לבייש לא רק את שר הפנים, אלא את הבית הזה ואת הדמוקרטיה הזאת, גם בצורה שבה נעשו ההחלטות, או הייתי אומר, נעשה המחטף בחקיקת החוק הזה בימים האחרונים, אף שאי-אפשר להגיד שיושב-ראש ועדת הפנים לא ניסה לתת אפשרות.

עסאם מח'ול: הוא נתן פתחון-פה, הוא נתן אפשרות לדיון הוגן בכמה ישיבות ועדת הפנים.

עסאם מח'ול: אבל, כנראה בשעה מסוימת, ברגע מסוים, הוא קיבל הוראות.

עסאם מח'ול: ההתנהלות של ועדת הפנים וההתנהגות של יושב-ראש הוועדה אתמול בוועדת הפנים - על פניו נראה שהוא קיבל הוראות, ולא מהבית הזה, להעביר את החוק ויהי מה.

ראובן ריבלין: חבר הכנסת מח'ול, נדמה לי שהטלפון אצלך מצפצף?

עסאם מח'ול: לא, זה לא אצלי.

ראובן ריבלין: אז מישהו השאיר אולי על השולחן?

ראובן ריבלין: תודה רבה.

עסאם מח'ול: מישהו התקין לי משהו?

ראובן ריבלין: לא, חס וחלילה.

ראובן ריבלין: החוק הזה יכול להוציא אותך מפה, אבל לא להפקיד לך משהו.

עסאם מח'ול: אני לא יודע, אחרי ישיבות וראש השב"כ ודברים כאלה - - -

ראובן ריבלין: כרגע אנחנו לא דנים בחוק שאתה מדבר עליו.

ראובן ריבלין: דנים רק בחוק שאפשר להוציא אותך.

עסאם מח'ול: אני אומר את הדברים האלה, וחשוב שהציבור ישמע גם כן, וגם בג"ץ, כשידון, תהיה בפניו האינפורמציה הזאת.

עסאם מח'ול: הוועדה דנה בלי שתהיה לרשותה הזכות לקבל בעוד מועד את חוות דעתה של היועצת המשפטית של הוועדה.

עסאם מח'ול: לא מכיוון שאף אחד לא נזכר ואף אחד לא ביקש, אלא מכיוון שהיועצת המשפטית של הוועדה אמרה שיש לה הסתייגויות ויש לה הרבה חששות מהחוק הזה, וכדי שהיא תכין חוות דעת מוסמכת, שהיא תוכל לעמוד מאחוריה - תנו לי קצת זמן, היא התחננה.

עסאם מח'ול: מישהו קבע שלא נותנים לה זמן.

עסאם מח'ול: למה?

עסאם מח'ול: כי זה דחוף.

עסאם מח'ול: למה?

עסאם מח'ול: ככה.

עסאם מח'ול: מישהו הביא את החוק הזה היום לקריאה שנייה ושלישית, תוך כדי גנבת הדמוקרטיה ותוך כדי החלטה, שגם אם היועצת המשפטית מבקשת, תנו לי זמן להכין חוות דעת משפטית - - -

ראובן ריבלין: חבר הכנסת מח'ול, אולי אדוני לא יודע, זה לא על חשבונך, היועצת המשפטית נשאלה אצלי, בחדרי, אם ההליך, מבחינת התקנון, היה - - -

עסאם מח'ול: לא, אני מדבר על דבר אחר, אדוני היושב-ראש.

עסאם מח'ול: לא על עצם ההצבעה אתמול, שיש לי הסתייגות לגביה - - -

ראובן ריבלין: אני מדבר על מהות החוק.

עסאם מח'ול: על מהות החוק.

עסאם מח'ול: היא אמרה בפני הוועדה בצורה שאינה משתמעת לשתי פנים, שהיא מוכנה להכין והיא רוצה להכין חוות דעת משפטית, נוקבת, שיש בה הרבה חששות לגבי המידתיות של החוק הזה, והיא ציינה את הנקודות בעל-פה, אבל אמרה: אני הצטרכתי, היה נחוץ לי, ביקשתי, תנו לי ארכה להכין את זה.

ראובן ריבלין: סליחה, החוק הוא הוראת שעה?

עזמי בשארה: - - -

עסאם מח'ול: תיכף אני אגיד לך מה דחוף.

עסאם מח'ול: דבר שני שעמד על הפרק בדיונים, גם שם נראה שמישהו נתן הוראה: תרמסו את הכול, אין זכויות לאף אחד.

עסאם מח'ול: אין חוק, כי אפשר לרמוס גם חוק בישראל, כי מישהו שהוא מעל לחוק קובע: תנו לי את זה מחר.

עזמי בשארה: כי חוששים מבג"ץ.

עסאם מח'ול: כי על-פי החוק שהכנסת הזאת חוקקה, חוק שנוגע לילדים, מי שמגיש את החוק הזה - על אחת כמה וכמה אם הממשלה מגישה את החוק הזה - צריך לציין ולפרט בגוף החוק, כאשר אתה דן בהכנתו של החוק לקריאה שנייה ושלישית, איך זה משפיע על הילדים.

עסאם מח'ול: באה הוועדה לקידום מעמד הילד ותובעת את הזכות הזאת, ואז מישהו מחליט: אז מה אם יש חוק בישראל?

עסאם מח'ול: אני רוצה חוק מחר.

עסאם מח'ול: למה מחר?

עסאם מח'ול: למה היום?

עסאם מח'ול: למה אי-אפשר בעוד חודשיים, שלושה חודשים, כדי לתת ליועצת המשפטית ארכה, ואז אולי כולם יתביישו בחוק הזה, ולא רק שר הפנים – אני מקווה שאם הם יתביישו הם יצביעו נגד ולא ייעלמו ויתמכו בו.

עסאם מח'ול: גם אני שואל: למה הדחיפות?

עסאם מח'ול: שאלנו את היועצת המשפטית וגם את ראש השב"כ, שניסה לא לענות ישירות, מה חסר בכלים שיש היום בידי הממשלה כדי למנוע את הפיגועים, את גלגול הפיגועים?

עסאם מח'ול: הרי אתם טוענים שהסיבה היא ביטחונית ושב-18 מקרים היו באיזה גלגול של פיגוע אנשים שנוגעים בצורה כלשהי לשאלת איחוד המשפחות.

עסאם מח'ול: אגיד לכם מה האבסורד בדחיפות הזאת.

עסאם מח'ול: אין תשובה.

עסאם מח'ול: בחוק ההתאזרחות הקיים, כפי שהוא, יש מספיק כלים כדי לבדוק, לחשוב, לחשב, לבחון ולמנוע את הגלגול הזה.

עסאם מח'ול: זה קיים ארבע שנים וחצי, חמש שנים, עם כל מיני הגבלות – לפעמים בלתי אנושיות – למען הביטחון.

עסאם מח'ול: בסדר, מותר, מקבלים את זה.

מוחמד ברכה: לא מקבלים, זה קיים.

עסאם מח'ול: זה קיים.

עסאם מח'ול: לא, מקבלים את זה כעובדה, וחיינו עם זה עד עכשיו; היינו רוצים שזה יתוקן, אבל זה לא תוקן.

עסאם מח'ול: מה אומרים עכשיו?

עסאם מח'ול: ראש השב"כ אומר: אם אני סופר את ההרוגים שיכולים לצאת מזה, יש גם מקרים כאלה, ואני רוצה למנוע את זה ולסגור הרמטית, ולכן אני צריך את החוק הזה.

עסאם מח'ול: אני אומר שזה שקר וכזב.

עסאם מח'ול: החוק הזה לא משנה את המצב הקיים, כי הוא בא לעגן בחוק החלטת ממשלה קיימת, שנוהגים לפיה לפחות שנה אחת.

עסאם מח'ול: זאת אומרת, כל הכלים שהשב"כ רוצה היום - לא מחרתיים ולא אחרי הפגרה – שנחוצים לו, כי אחרת ביטחון המדינה ירד לטמיון וילך לאיבוד, קיימים בידיו היום על-פי החלטת ממשלה.

מיכאל מלכיאור: הם יודעים שהחלטת הממשלה לא תעמוד בבג"ץ.

עסאם מח'ול: כן.

עסאם מח'ול: הם יודעים שזו החלטה שלא תעמוד בבג"ץ, מכיוון שזו החלטה שנגועה בגזענות.

עסאם מח'ול: זו החלטה גזענית, אנטי-אנושית, החלטה שקורעת משפחות ומביישת כל משטר דמוקרטי, אז הם רוצים להציל את החלטת הממשלה על-ידי חקיקת חוק.

עסאם מח'ול: הם רוצים לזרוק את כל הרפש הזה על הכנסת ועל הדמוקרטיה הישראלית ולא על ממשלת ישראל.

עסאם מח'ול: אני מעדיף שזה יהיה על מצחה של ממשלת ישראל.

עסאם מח'ול: לכן, גם בשאלות היסוד, כאשר ראש השב"כ דיבר על גלגולי פיגועים, ידוע לכולם כאן שבגלגולי פיגועים רצחניים היו מעורבים גם יהודים ישראלים תמורת כסף.

טלב אלסאנע: משת"פים.

עסאם מח'ול: היו מעורבים משת"פים ובני משת"פים.

עסאם מח'ול: השאלה הבסיסית היא: האם על בסיס זה אתה מוציא החלטה לגבי ההתאזרחות או האזרחות של יהודים ישראלים שגרים למשל באשקלון?

עסאם מח'ול: אני חושב שהחוק הזה הוא חוק אומלל, שפוגע רק בדמוקרטיה הישראלית ופוגע רק בזכות האלמנטרית של הפלסטינים במדינת ישראל ומחוצה לה.

עסאם מח'ול: כדבריו של חבר הכנסת יוסי שריד, זה חוק שמהווה פשע חוקתי.

עסאם מח'ול: תודה רבה.

ראובן ריבלין: תודה רבה.

ראובן ריבלין: אני לא בטוח שהוא אמר פשע חוקתי, אבל חקיקתי.

ראובן ריבלין: בבקשה, חבר הכנסת ואסל טאהא.

ראובן ריבלין: לרשות אדוני שמונה דקות מלאות ושלמות.

ראובן ריבלין: אחריו – חבר הכנסת טלב אלסאנע, עשר דקות.

ואסל טאהא: אדוני היושב-ראש, נשמעו כאן טיעונים ביטחוניים, הדגישו את הפן הביטחוני גם בוועדה וגם כאן.

ואסל טאהא: הממשלה עושה שימוש ציני בטיעונים ביטחוניים כדי להצדיק את החוק הגזעני הזה.

ואסל טאהא: כולנו יודעים שזו ענישה קולקטיבית.

ואסל טאהא: קביעת מדיניות גורפת בשל מקרים בודדים מהווה ענישה של ציבור שלם ופגיעה בזכויות הבסיסיות של אוכלוסייה נרחבת וחפה מפשע.

ואסל טאהא: למה אף אחד מחברי הכנסת שנאמו לא ספר את מקרי הריגול, מכירת הנשק, הפרת האמונים על-ידי אזרחים יהודים?

ואסל טאהא: האם מישהו מכם חשב לשלול את האזרחות שלהם?

ואסל טאהא: אבל כאן, במקרה של ילדים, נשים ואיחוד משפחות, כולם מתאמצים ומעזים לחוקק חוקים כדי לשלול את האזרחות של הילדים האלה, לקרוע אותם מחיק אמהותיהם ולמנוע מהם לינוק את חלב השד של האם.

ואסל טאהא: כולם מתאמצים ומעזים.

ואסל טאהא: למה?

ואסל טאהא: כי האשמה שלהם היא שהם ערבים או פלסטינים.

ואסל טאהא: אדוני היושב-ראש, ההצעה הזאת מבוססת על תפיסה גזענית, שסותרת את עקרון השוויון בין האזרחים, ולכן היא לא חוקית וסותרת את החוק.

ואסל טאהא: חוקי נירנברג זכורים מההיסטוריה כחוקים שמבוססים על אפליה גזעית, בתוכם איסור נישואין בין גזעים שונים, שלילת זכויות של גזע מסוים ועונשים קולקטיביים כבדים למפירי התקנות.

ואסל טאהא: ניתן למצוא את המאפיינים האלה בצורה בולטת ובוטה בחוק הזה, כאשר מפרידים ועושים הבדלה בין דם לדם בנימוקים גיאוגרפיים, או ביטחוניים או לאומיים.

ואסל טאהא: אם הממשלה כבר התחילה להתערב בענייני נישואין, אני מציע לה לחוקק חוק לבטל את משרדי השידוכים בישראל, משום שהיא החליטה ומחליטה עם מי מותר להתחתן ועם מי לא, וגם מה יהיו הסנקציות על מפירי ההחלטה.

ואסל טאהא: ממש מדינה דמוקרטית, נאורה ומתפתחת.

ואסל טאהא: הסיבה האמיתית היא גם דמוגרפית, החשש שהאוכלוסייה הערבית תגדל.

ואסל טאהא: חוששים ממספר הערבים במדינה.

ואסל טאהא: זה חשש שאין לו מקום בשכל ישר ושפוי.

ואסל טאהא: הפחד מגידול במספר הערבים, צריך להוקיע אותו כחסר היגיון.

ואסל טאהא: תמיד אומרים שאזרחים ערבים הם פצצה מתקתקת.

ואסל טאהא: אדוני היושב-ראש, אני רוצה לציין פה, שהיום, בין הנהר לים, יש עם שמספרו הולך וגדל, ואם יש חשש אצל ראש הממשלה והמנהיגים הפוליטיים בישראל, עליהם להיפרד מהשטחים הכבושים, עליהם לצאת, לסגת.

ואסל טאהא: זה החשש הגדול שלהם.

ואסל טאהא: אם חושבים על הנושא הדמוגרפי - יש לסגת, לשים קץ לכיבוש ולתת לעם הפלסטיני מדינה, והחשש הזה ירד מהפרק.

ואסל טאהא: אדוני היושב-ראש, החוק הוא דוגמה לטיהור אתני קלאסי.

ואסל טאהא: במקרה הזה ישראל לא שונה ממדינות פאשיסטיות וגזעניות בעולם.

ואסל טאהא: הרצון האמיתי שאנחנו חשים בכל ההערות ששמענו, אם בוועדה ואם כאן במליאה, וזה לא נאמר בבירור, זה טרנספר - טרנספר בכוח לא הלך, טרנספר מרצון לא הלך, והיום חושבים על טרנספר דרך חקיקה, וזאת עליית מדרגה ופאזה חדשה בגזענות במדינה.

ואסל טאהא: אדוני היושב-ראש, החוק גם נוגד אמנות בין-לאומית שישראל חתומה עליהן, ולפיהן כל אדם זכאי לאזרחות.

ואסל טאהא: זו זכות שנובעות ממנה כל כך הרבה זכויות, והיא גורלית למעמדו ולחייו של אדם, לא רק במדינתו, אלא היא חורצת את גורלו ואת ההתייחסות אליו מצד כל גורם ממשלתי בעולם.

ואסל טאהא: הצעת החוק לא תסייע בשמירה על ביטחון המדינה ועל אזרחיה.

ואסל טאהא: הנימוק שבו השתמשו יוזמי החוק אינו רלוונטי ושקרי, משום שהתוצאות של החוק יהיו הפוכות לגמרי.

ואסל טאהא: הפליית האוכלוסייה במדינה רק תחריף את המצב ותדגיש ביתר שאת את התנאים העלובים ואת חוסר הלגיטימיות שהאוכלוסייה הערבית בישראל זוכה להם.

ואסל טאהא: המבקשים להיות חלק מהמדינה יראו בה רק הצעה המערערת את הזכות למשפחה, לאהבה, ומחזקת את תחושת הקיפוח והניכור של האזרחים כלפי במדינה.

ואסל טאהא: אדוני היושב-ראש, כל מערך הענקת האזרחות נעשה בסמכות שר הפנים, שמתבייש, אגב, בחוק הזה, הוא אמר את זה לא אחת בוועדה, במליאה, בפגישות אישיות.

ואסל טאהא: אדוני היושב-ראש, אני פונה לשר הפנים, הוא מתבייש בחוק הזה, שימשוך אותו.

ואסל טאהא: החוק הזה מהווה מגה-פיגוע.

ואסל טאהא: אם מדברים על פיגועים, ורוצים למנוע פיגועים במדינה, החוק הזה, הצעת החוק הזאת היא מגה-פיגוע בדמוקרטיה ובאנושות.

ואסל טאהא: אני פונה אל שר הפנים למשוך את החוק ופונה לחברי הוועדה שלא לאשר אותו ולהסיר אותו.

ואסל טאהא: תודה.

יולי יואל אדלשטיין: תודה רבה לחבר הכנסת טאהא.

יולי יואל אדלשטיין: חבר הכנסת טלב אלסאנע, לרשותך עשר דקות.

יולי יואל אדלשטיין: אחריו - נציג שינוי, שלא קיבלתי את שמו.

יולי יואל אדלשטיין: אם לא יהיה נציג שמי של סיעת שינוי, ידבר חבר הכנסת רן כהן במשך שמונה דקות.

טלב אלסאנע: אדוני היושב-ראש, חברי הכנסת, השאלה הנשאלת היא, האם החוק הזה באמת נחוץ, האם לא ניתן לחיות בלעדי החוק הזה, האם אין אפשרות אחרת אלא לחוקק את החוק הזה?

טלב אלסאנע: הרי מדינת ישראל התקיימה ועברה תקופות הרבה יותר קשות ללא החוק הזה.

טלב אלסאנע: אי-אפשר לומר שהמצב היה פרוץ בתקופה הקודמת, זאת אומרת, שכל מי שרצה להתחתן היה מקבל אזרחות או תושבות באופן אוטומטי.

טלב אלסאנע: היה חוק שמסדיר את העניין, וגם החוק ההוא קשה ומכביד, אבל בכל זאת הוא שמר על מידה מסוימת של פרופורציה בין הקושי שהוא מציב בפני המשפחות המתחתנות ומבקשות איחוד משפחות לבין האינטרס הביטחוני.

טלב אלסאנע: החוק הזה משתמש בשיקול הביטחוני כדי להכשיר את השרץ הגזעני.

טלב אלסאנע: אין שום שיקול ביטחוני מאחורי החוק הזה.

טלב אלסאנע: השיקול האחד והיחיד הוא שיקול גזעני, שיקול שלדעתי בא ליישם את התורה של פרופסור סופר, שמדברת על הסכנה הדמוגרפית, ולתת לה את הממד החוקי, וגם לתרץ אותה ולהעביר אותה תחת השיקול הביטחוני.

טלב אלסאנע: שמענו גם את אבי דיכטר וגם את אהוד יתום, שאומרים שהערבים ניצלו את תעודות הזיהוי כדי להיכנס למדינת ישראל או לנהיגה ברכבים עם לוחית צהובה.

טלב אלסאנע: אני יודע כמה רכבים גנובים נמצאים כאן עם לוחיות מזויפות ברחובות המדינה; יש גם תעשייה שלמה של זיוף תעודות זיהוי או דרכונים.

טלב אלסאנע: לכן, למה להשתמש בתירוץ הזה של תעודת זיהוי או לוחית רכב כדי לחוקק חוק שמשנה את הסטטוס הקולקטיבי, אשר משנה את המצב החוקי במדינה, כדי למנוע מקרים כגון אלה?

טלב אלסאנע: כל הזמן חשבתי שמדינת ישראל היא מדינה חזקה מאוד, מדינה שיכולה להתמודד עם מדינות ערב, עם צבאות מדינות ערב.

טלב אלסאנע: מתברר היום שהמדינה כל כך חלשה, שהיא חוששת מילד פלסטיני בן שלוש, שנולד עקב נישואים של אזרח מדינת ישראל לפלסטינית מהגדה או מהרצועה.

טלב אלסאנע: אינני מוכן לקבל את הטיעון שהמדינה כל כך חלשה עד שהיא לא יכולה להתמודד עם הסכנה הנובעת מאותו ילד פלסטיני בן שלוש.

טלב אלסאנע: אבל המדינה חלשה מוסרית.

טלב אלסאנע: המדינה הזאת הוכיחה על-ידי החוק הזה את התת-רמה שיש בה מבחינת היחס לאחר.

טלב אלסאנע: ואם יש כישלון כאן, זה הכישלון של התנועה הציונית.

טלב אלסאנע: זו תנועה המוכיחה היום שאין בה מקום לאחר.

טלב אלסאנע: זו תנועה הדוגלת בדיכוי וברמיסה של זכויות האחר והשונה.

טלב אלסאנע: ולכן היא מוכיחה את מה שאמר האלוף בני פלד, שכנראה העם היהודי נכשל בהקמת מדינה.

טלב אלסאנע: אולי הוא יכול לחיות בגלות או בקהילה, אבל במערכת יחסים אזרחית, שוויונית, של מדינה כלפי אזרחיה, היא נכשלת.

טלב אלסאנע: כל יום אנחנו רואים את זה בשורה של חוקים, במושגים - ייהוד הנגב, ייהוד הגליל, הפקעת בתים, הפקעת אדמות, הריסת בתים, והיום המצב מגיע עד כדי אבסורד, שנכנסים לדבר הכי פרטי של האזרח: הזכות האלמנטרית הבסיסית - ואם זו לא זכות יסוד, אני לא יודע מה היא זכות יסוד - ומחליטים עבור אזרח המדינה עם מי יתחתן, עם מי יחיה, עם מי יגור.

טלב אלסאנע: זו זכות טבעית, שאי-אפשר לשלול אותה, אלא במקרה קיצוני שבקיצוני, כשיש סכנה ממשית.

טלב אלסאנע: והשאלה הנשאלת היא, האם יש סכנה ממשית, עד כדי כך.

טלב אלסאנע: מתוך אלפי מקרים של איחודי משפחות עלו על מקרה אחד.

טלב אלסאנע: חבר הכנסת יורי שטרן, אתה יודע שבאותו פיגוע נהרגו גם ערבים אזרחי מדינת ישראל, מטורעאן - -

ואיכות הסביבה): אמרתי את זה.

טלב אלסאנע: - - והיום אתה בא להעניש 10,000 אנשים בשל מעשהו של אחד.

טלב אלסאנע: את האדם האחד הזה יש להעניש במלוא חומרת הדין, אבל לא להעניש אזרחים באופן קולקטיבי, ללא שום עוול, ללא שום מלה.

טלב אלסאנע: כאן אנחנו עושים את הפשע.

טלב אלסאנע: אי-אפשר לבוא ולומר שבחוק הזה יש איזו מידתיות.

טלב אלסאנע: הוא יכול למנוע סכנה לא ודאית, שהסיכוי לה קטן.

טלב אלסאנע: מצד שני, הפגיעה באותן משפחות ודאית בכל משפחה ומשפחה.

טלב אלסאנע: הגורם הנוסף, אדוני היושב-ראש, הוא עצם התוצאה, שבתוך המדינה יהיו שני סוגי אזרחים.

טלב אלסאנע: עד היום כולנו קיבלנו את המצב שיש אזרחות אוטומטית המוקנית ליהודי.

טלב אלסאנע: למרות זאת אנחנו יודעים שיותר מ-40% מאלה שהגיעו לכאן אינם יהודים, אבל קיבלו אזרחות אוטומטית.

טלב אלסאנע: לעומת זאת, האזרחים הערבים, אלה שרצו לקבל אזרחות, היו נתונים לחסדו של שר הפנים, במסגרת שיקולים הומניטריים.

טלב אלסאנע: אבל את החסד הזה של השיקול ההומניטרי, שיקול שר הפנים, גם את זה מבטלים.

טלב אלסאנע: גם את השיקול הבסיסי מפקיעים.

טלב אלסאנע: לכן אי-אפשר לדבר על דמוקרטיה כשיש מערכת חקיקה שונה לאזרחים שונים.

טלב אלסאנע: אינני סבור, רבותי, שהחוק הזה ימנע את הנישואין ממי שרוצה להתחתן עם בחירת לבו, אבל החוק הזה יהפוך את החיים המשותפים לחיים בלתי חוקיים.

טלב אלסאנע: אנשים ימשיכו להתחתן וימשיכו לחיות, אבל אנחנו כאן יוצרים מצב אבסורדי, שאנשים יחיו בניגוד לחוק ושלא כחוק.

טלב אלסאנע: הם יחיו כאן בצדק, כי זו זכותם הטבעית, אבל בניגוד לחוק הגזעני הזה.

טלב אלסאנע: אי-אפשר לומר, רבותי, שכל חוק שזוכה לרוב הוא חוק שאפשר לחיות אתו ולהשלים אתו.

טלב אלסאנע: אנחנו יודעים שכל החוקים של נירנברג עברו ונתקבלו ברוב, יכול להיות ברוב יותר גדול מהרוב שבו יעבור החוק כאן.

טלב אלסאנע: אבל החוקים האלה היו הבסיס לפשע נגד האנושות.

טלב אלסאנע: לכן אסור להסתפק בזה שיש לנו רוב להעביר חוק.

טלב אלסאנע: השאלה היא אם החוק הזה צודק.

טלב אלסאנע: לדעתי, שום רוב לא יכשיר את שרץ הגזענות שבחוק הזה.

טלב אלסאנע: התוצאה תהיה, שנוסף על מאות אלפי העובדים הזרים ששוהים כאן בניגוד לחוק, או בצורה לא חוקית, יחיו כאן אזרחי המדינה, יחיו ילדים, משפחות, אומנם בצורה שהיא לא חוקית על-פי החוק הזה, אבל היא נכונה וצודקת.

טלב אלסאנע: אדוני יושב-ראש הוועדה, אי-אפשר להגיד שמיצית את הדיון בוועדה בסוגיה כל כך קשה, כשאתה מקבל הוראות והנחיות מחוץ לכנסת.

טלב אלסאנע: אדוני, אי-אפשר לדבר על הפרדת רשויות, כשהכנסת שצריכה להיות הריבון, מופעלת על-ידי גורמים חוץ-פרלמנטריים.

ואיכות הסביבה): איך אתה יודע?

טלב אלסאנע: בשל העובדה שיש בעיה למשרד הפנים, עקב הדיון בבית-המשפט הגבוה לצדק בגין עתירות שתלויות ועומדות שם, והחשש שלהם שבית-המשפט יפסול את ההחלטה הגזענית של הממשלה שנתקבלה לפני שנה, ולכן רוצים לחזק אותה החלטה גזענית על-ידי חקיקה – אתה רומס את כללי הדיון ומונע דיון בהסתייגויות על החוק.

אילן שלגי: למה אתה כל הזמן אומר "גזעני"?

אילן שלגי: מספיק עם זה.

אילן שלגי: אל תגזים.

טלב אלסאנע: זה גזעני מיליון פעם ועוד פעם אחת.

זהבה גלאון: זה חוק גזעני.

טלב אלסאנע: אם אתה מתבייש במלה גזעני, תקרא את החוק, והייתי רוצה לראות מה היית אומר אילו במדינה באירופה היו מחוקקים חוק כזה נגד היהודים, ואומרים שיהודי שחי במדינה זו או אחרת באירופה אסור לו להתחתן עם בחורה זו או אחרת – איך היית מגדיר את זה?

טלב אלסאנע: על דברים יותר פשוטים מזה שמענו את הכעס והזעם שלכם.

אילן שלגי: אין מדינה אירופית שמוקפת על-ידי אויבים שרוצים להשמיד אותה.

טלב אלסאנע: סליחה, מה?

אילן שלגי: תראה לי מדינה אירופית שמוקפת על-ידי מדינות שרוצות להשמיד אותה.

טלב אלסאנע: אילו מדינות?

טלב אלסאנע: תפסיק עם התירוץ הזה שהביטחון מכשיר כל שרץ.

טלב אלסאנע: זה שיש מאבקים ויש סכסוכים, תמיד היו.

טלב אלסאנע: אפילו ב-1948, בתקופת הקמת המדינה, כשהמצב המדיני היה הרבה יותר קשה, ומדינת ישראל היתה הרבה יותר חלשה, לא חוקקו את החוק הזה.

טלב אלסאנע: יכלו לחוקק אותו על-פי ההיגיון שלך.

טלב אלסאנע: אבל לא חוקקו כי יש גם היגיון.

טלב אלסאנע: גם למידת הניצול של המצב הביטחוני יש גבול.

יולי יואל אדלשטיין: משפט סיכום.

טלב אלסאנע: רות המואבייה, על-פי החוק הזה, לא היתה מקבלת איחוד משפחות, ואז לא היה נולד המלך דוד.

טלב אלסאנע: לכן החוק הזה הוא חוק אבסורדי, חוק שההשלכות שלו הן מסוכנות הרבה יותר מכל תועלת אפשרית, אם יש כזאת.

יולי יואל אדלשטיין: תודה רבה.

יולי יואל אדלשטיין: חבר הכנסת רן כהן, שמונה דקות לרשותך.

יולי יואל אדלשטיין: אחריו – חבר הכנסת ג'מאל זחאלקה, גם כן עם שמונה דקות.

יולי יואל אדלשטיין: אחריו – חברת הכנסת זהבה גלאון, עם תשע דקות.

זהבה גלאון: תוסיף לי ולרן כהן את הזמן של ג'ומס ושל אבו וילן.

יולי יואל אדלשטיין: אני לא בטוח.

רן כהן: אדוני היושב-ראש, חברות וחברי הכנסת, על מהותו של החוק הזה ועל טבעו מייד אדבר, ואני לא מתכוון לחסוך את שבטי.

רן כהן: אבל על צורתו של החוק הזה, לעניות דעתי, לא יכול להיות שום ויכוח שמדובר בחוק היסטרי.

רן כהן: יש פה איזו היסטריה שהובילה אנשים, לעניות דעתי, לעשות את ההיפך הגמור ממה שהיה צריך לעשות כדי להגיע אפילו ליעדים המוצהרים שלהם.

רן כהן: אנסה בשקט, בנחת, להוכיח את זה.

רן כהן: חבר הכנסת יורי שטרן, אמרת שהיה מקרה, ואולי היו גם כמה מקרים, שבהם היו ערבים מעורבים בפיגועים, ומנסים פה למנוע את כניסתם או את אזרחותם.

רן כהן: לפי ההכללה הזאת, היו גם כמה יהודים שריגלו ובגדו בישראל.

רן כהן: נו, וכי מה, אנחנו נאשים את כל היהודים, או נפעל נגדם?

רן כהן: אני זוכר שכאשר האלוף דאז מתן וילנאי היה ראש אכ"א, פניתי אליו בקשר לאיזה חייל שסילקו אותו מקורס מפני שהוא חתם בכיכר-דיזנגוף על איזו עצומה, אגב, אפילו לא של סרבנות.

רן כהן: ואז אמר לי מתן וילנאי בתפקידו דאז: אני כבר מחכה למרגל הראשון שיצא מכל הרשימות האלה, זה קשקוש.

רן כהן: והחזירו אותו לקורס.

רן כהן: לימים הוא היה קצין מעולה.

רן כהן: רבותי, אתם נוהגים בהיסטריה.

רן כהן: מדוע בהיסטריה?

רן כהן: משום שאין לוקחים מקרים בודדים והופכים אותם לכלל בנוגע לעשרות ולמאות אלפים ולמיליונים.

רן כהן: מזה לא מגיעים לשום טובה ולשום תועלת.

רן כהן: זה לא נכון.

רן כהן: אחד או שניים, או עשרה, או 20, שירצו להיות מפגעים, לא יחכו לאברהם פורז שייתן להם את חוק הכניסה לישראל, כדי שהם יהיו תושבים.

רן כהן: הם ייכנסו ויהיו מפגעים.

רן כהן: השאלה היא אם אתם מתמודדים פה עם המוטיבציה להיות מפגעים בחוק הזה.

רן כהן: בחוק הזה אתם יוצרים מוטיבציה להיות מפגעים.

רן כהן: זה חוק אנטי-ביטחוני.

רן כהן: לא רק שזה לא חוק ביטחוני, זהו חוק אנטי-ביטחוני.

רן כהן: מדוע?

רן כהן: משום שהגורם העמוק, התשתיתי, האובססיבי, שמביא אדם לעיוורון ולעשיית מעשי משטמה מתועבים, שאני מתעב אותם, מעשי הטרור – זו השנאה, זו תחושת הקיפוח, זו תחושת החרפה, זו תחושת הבוז.

רן כהן: כשבחוק כזה אתם יוצרים את כל התחושות האלה, אתם מבעירים בעירה.

רן כהן: אתם לא נלחמים למען הביטחון.

רן כהן: אתם יוצרים עבודה למערכת הביטחון, כיוון שמכאן תיוולד שנאה ומכאן ייוולדו אותם אנשים שירצו בגין שנאתם לשנוא את ישראל, לפגע בה ולפגוע בה.

רן כהן: אומרים לי: הטיעון הביטחוני.

רן כהן: זה לא טיעון ביטחוני.

רן כהן: זה חוק אנטי-ביטחוני.

רן כהן: כי הוא יוצר מוטיבציה לפגוע בישראל ובביטחונה.

ואיכות הסביבה): גם כשאתה הורג מחבלים אתה יוצר מוטיבציה אצל בני משפחה לפגוע בנו.

ואיכות הסביבה): אז מה, תפסיק לפגוע במחבלים?

רן כהן: חבר הכנסת שטרן, אני ממש מודה לך על השאלה.

רן כהן: אתה יודע למה?

רן כהן: כי זה בדיוק ההבדל.

רן כהן: מה שאמרת זה בדיוק ההבדל בין החוק הגורף הזה לבין הפגיעה ההכרחית הנקודתית במפגע, בטרוריסט ובפצצה המתקתקת.

רן כהן: אילו שמת את האצבע שם, אתה יודע שהייתי אתך, ולפעמים גם הייתי לפניך.

רן כהן: מה שצריך זה באמת לפגוע בטרוריסטים האלה מבעוד מועד, לאתר אותם נקודתית ולבודד אותם, כי אין לנו ברירה.

רן כהן: אבל כשאתה מוליד בקרב עשרות אלפי אנשים את תחושת הפגיעה והשנאה והמשטמה והקיפוח, מה אתה מצפה שיקרה?

רן כהן: מה שיקרה זה שמקרבם יצאו אותם אנשים שהתחושות האלה הובילו אותם לעשות דברים, ואתה יודע שאני מתעב אותם.

רן כהן: ואני אומר את זה כדי, חס וחלילה, לא להישמע מסביר.

רן כהן: לא רוצה להסביר.

רן כהן: אז אני בעד מה שאתה אומר, בהם לפגוע.

רן כהן: הדבר השני שאני רוצה לומר, אדוני היושב-ראש - תראו לאילו אבסורדים אנחנו מגיעים.

רן כהן: היום היתה לי ישיבה של הוועדה לבחינת בעיות העובדים הזרים.

רן כהן: במדינת ישראל מסתובבים – ואגב, אף אחד לא יודע את המספר האמיתי – 300,000 עובדים זרים, 280,000, אולי 350,000.

רן כהן: אתה יודע את זה היטב.

רן כהן: אתה מכיר את הפרטים האלה לפני, כי עסקת בזה לפני.

רן כהן: אתה יודע שבמדינת ישראל אנשים יוצרים, וזאת עובדה, מצב שבו הם תושבי קבע פה.

רן כהן: אתה יודע את יחסי למדינת ישראל כמדינה יהודית ודמוקרטית, כי אין לעם היהודי מדינה אחרת בעולם מלבד זאת.

רן כהן: לכן אני למשל נגד זכות השיבה באופן הכי חריף והכי בוטה.

רן כהן: אמרתי את זה לחברי הפלסטינים בכל הזדמנות, בכל מקום, ואני אמשיך להגיד את זה.

רן כהן: אבל עם כל הכבוד, זה אף פעם לא הביא אותנו למצב של להיות אנטי-אחרים, אנטי-גויים באופן טוטלי וגורף, וזה מה שהחוק הזה עושה, משום שהוא יוצר מצב של דה-לגיטימציה להיות משהו אחר.

רן כהן: בנישואים, בהולדת ילדים מדינה נלחמת בילדים?

רן כהן: רבותי, אתם יודעים על מה מדובר, כשמדינה שלי, של העם שלי, שנולדה בתמצית הכי אנושית בעולם כדי להציל עם מפירוק טוטלי, משנאה טוטלית, מהשואה הכי גדולה שהיתה בעולם, ופתאום המדינה שלי רודפת ילדים, אם הם בני 12 או 12 וחודש?

רן כהן: כנסת ישראל?

רן כהן: רבותי, אנחנו לא מתביישים להסתכל בראי היום, כשאנחנו רואים את החוק הזה מובא לכאן לחקיקה על-ידי כנסת ישראל?

ראובן ריבלין: אדוני מגיע לסיום.

רן כהן: אני מסיים, אף שיש לי גם זמן של אחרים.

רן כהן: ג'ומס לא מדבר.

ראובן ריבלין: לא, רק מי שנמצא פה יכול לוותר על זמנו.

ראובן ריבלין: אם הבאת את זה בחשבון, אני לא אקפיד אתך על דקה, דקה וחצי.

רן כהן: אני הבאתי את זה בחשבון, אבל אני כבר מסיים.

ראובן ריבלין: בסדר, אבל יכול לוותר רק מי שנמצא פה.

ראובן ריבלין: מי שלא נמצא פה, זו לא חוכמה שהוא מוותר.

רן כהן: אני אסיים בתוך דקה, אולי 90 שניות.

רן כהן: אדוני היושב-ראש, אני מוכרח לומר לך שכתוב בסייגים בפסקה (2): "רשאי שר הפנים להעניק אזרחות או לתת רשיון לישיבה בישראל, לתושב אזור, אם שוכנע כי הוא מזדהה עם מדינת ישראל ויעדיה וכי הוא או בן משפחתו פעלו פעולה של ממש לקידום הביטחון, הכלכלה או עניין חשוב אחר של המדינה, או שהענקת האזרחות או מתן הרשיון לישיבה בישראל הם מעניינה המיוחד של המדינה".

רן כהן: תגידו, אתם באמת חושבים שאנשים רוצים להיות תושבים במדינה הזאת רק משום שהם בעלי אידיאלים, ואין בכלל לגיטימציה לחיות בה כי הם רוצים לחיות בה, להתחתן, להוליד ילדים, לעבוד ולהתפרנס?

רן כהן: זה אומר שאדם צריך ללכת ממש עם הדגל הזה מורם כלפי מעלה ולהיות תורם למדינה?

ראובן ריבלין: חבר הכנסת רן כהן, חבר הכנסת יורי שטרן, האם החוק לא מכוון לגבי איחוד משפחות ונישואים לכל העולם?

זהבה גלאון: לא, זאת השערורייה.

ואיכות הסביבה): החוק מביא בחשבון את מצב המלחמה בינינו לבין הפלסטינים, והמגבלות שהוא שם הן מגבלות על פלסטינים בלבד.

ראובן ריבלין: אבל למה שלא נחיל את החוק לגבי כל אדם שבא לארץ?

רן כהן: הוא לא.

ראובן ריבלין: דרך אגב, באנגליה לא יכולים לקבל אזרחות עקב נישואים כל כך מהר, אבל צריך לעשות את זה לגבי כולם.

רן כהן: אדוני יושב-ראש הכנסת, אני מודה לך גם על הדברים החכמים.

רן כהן: זו כל מהותו – ההבדל שבין הכלל לבין ההתמקדות.

רן כהן: אמרתי לך, חבר הכנסת יורי שטרן, שזה לא חוק שבא מתוך מניעי הביטחון, כי החוק הזה מוביל לאנטי-ביטחון.

רן כהן: הוא מוביל למצב ביטחוני הרבה יותר גרוע, כי הוא מתסיס.

רן כהן: שום חוק מתסיס לא יכול לתרום לביטחון, כי הוא גורם רק רעה לביטחון, אבל הסיומת היא באמת בפסקה שקראתי.

רן כהן: מה זה הדבר הזה, ששר הפנים יכול לתת זאת רק למי שהולך בראש ואומר שהוא תורם למדינה?

רן כהן: תשמע, שישה יהודים אלה שהובאו עכשיו מעירק - תאמין לי שאני התרגשתי עד דמעות מזה.

רן כהן: שישה יהודים מאוד מבוגרים.

רן כהן: תאר לעצמך שהיינו אומרים שהם יוכלו לבוא לכאן רק בתנאי שהם יתרמו לביטחון או יתרמו במשהו.

רן כהן: כיהודים הם צריכים להגיע לאיזה מקום, לחיות ולשים את הרגליים פה.

רן כהן: הם הובאו לכאן, וזה נהדר להם ולנו שהם פה.

רן כהן: אתם רוצים לחוקק בחוק שאנשים יהיו סופר-אידיאליסטים כדי לחיות?

רן כהן: לאנשים מותר לחיות מכוח החיים, לא מכוח דברים אחרים.

רן כהן: תודה רבה.

ראובן ריבלין: תודה רבה לחבר הכנסת רן כהן.

ראובן ריבלין: חבר הכנסת ג'מאל זחאלקה - בבקשה, אדוני.

ראובן ריבלין: שמונה דקות עומדות לרשותך.

ראובן ריבלין: לאחר מכן תדבר חברת הכנסת זהבה גלאון, ולרשותה יעמדו תשע דקות.

זהבה גלאון: למה אין שר במליאה, אדוני היושב-ראש?

ראובן ריבלין: יושב-ראש הוועדה הוא המביא את החוק, והוא נמצא פה כל הזמן.

ראובן ריבלין: היה פה שר תורן.

זהבה גלאון: אבל למה אדוני לא מקפיד שיהיה פה שר קבוע?

ראובן ריבלין: נמצא פה יושב-ראש הוועדה.

ראובן ריבלין: היו פה שרים תורנים.

ראובן ריבלין: אני חושב שיש פה הערה לכמה חברי כנסת מדוע הם לא נמצאים פה באולם.

ראובן ריבלין: אדם רוצה להצביע, יסתכל נכוחה ויצביע, אבל יש פה חוק שבהחלט צריך לשמוע אותו.

זהבה גלאון: אנחנו רוצים שהשר יקשיב למה שיש לנו להגיד לו.

ראובן ריבלין: אני מתאר לעצמי שאמרו לו.

ראובן ריבלין: חבר הכנסת זחאלקה, בבקשה.

ג'מאל זחאלקה: כבוד היושב-ראש, רבותי חברי וחברות הכנסת, אסור שפוליטיקאים במעשיהם ישאירו מאחוריהם שובל של אומללות וסבל.

ג'מאל זחאלקה: למרות השם הרע – לצערנו - של הפוליטיקה, מטרת הפוליטיקה היא נעלה, לשמור על חיי אדם ולאפשר קיום חיים הוגנים ונורמליים לכלל בני-האדם.

ג'מאל זחאלקה: לפעמים עומדים בפני הפוליטיקאים, מה שנקרא, אילוצים, והם נאלצים לעשות – ככה הם אומרים, או ככה לפחות הם מתרצים – דברים שפוגעים פה ושם בבני-אדם.

ג'מאל זחאלקה: לפעמים הפוליטיקאים לא מודעים, ולצערנו לפעמים מעלימים עין מתוצאות מעשיהם.

ג'מאל זחאלקה: כאן יש לפנינו חוק שכל באי הבית הזה יודעים את השלכותיו.

ג'מאל זחאלקה: אפילו התומכים הנלהבים ביותר בחוק הזה יודעים אילו אסונות הם גורמים במו-ידיהם המצביעות היום על החוק.

ג'מאל זחאלקה: הם יודעים שהם קורעים משפחות.

ג'מאל זחאלקה: הם יודעים שהם מפרידים איש מאשה.

ג'מאל זחאלקה: הם יודעים שהם מפרידים אבא מאמא.

ג'מאל זחאלקה: הם יודעים זאת.

ג'מאל זחאלקה: הם גם יודעים, שאף אחד לא יגלגל כאן עיניים, שזהו חוק גזעני.

ג'מאל זחאלקה: אין מלה אחרת לתרץ את החוק הזה.

ג'מאל זחאלקה: אני לא יודע מדוע ממשלת ישראל חותמת על אמנות בין-לאומיות אם היא לא מכבדת אותן.

ג'מאל זחאלקה: אזרח רגיל, אם הוא עובר עבירה על חוק מקומי, הוא נענש.

ראובן ריבלין: חבר הכנסת זחאלקה, אני לא אומר לך מה עמדתי לגבי החוק, אבל יש להתחשב גם בסיבות שהביאו לחוק.

ראובן ריבלין: הסיבות הן לא גזענות אלא הרצון של הדמוקרטיה לשמור על עצמה.

ראובן ריבלין: יכול להיות שהיא עושה לא נכון, אבל - - -

עזמי בשארה: - - -

ג'מאל זחאלקה: ההיסטוריה של הרוע, אדוני היושב-ראש, היא ההיסטוריה של התירוצים של הרוע.

ג'מאל זחאלקה: אין רשעות שטנית.

ג'מאל זחאלקה: מה זה שטן?

ג'מאל זחאלקה: זה רשעות ללא מניעים.

ג'מאל זחאלקה: אני יודע שמאחורי החוק הזה יש מניעים, אבל מייד אומר כמה מלים על כך שרוב רובם של המניעים האלה הם מניעים - - -

ראובן ריבלין: אדוני יכול לעזור לי.

ראובן ריבלין: אדוני מבין את המתאבדים?

ג'מאל זחאלקה: מה הקשר?

ראובן ריבלין: אני שואל אותך.

ראובן ריבלין: אתה לא חייב לענות, אתה לא בחקירה.

ראובן ריבלין: אני, למשל, לא יכול להבין את זה, אבל הם קיימים.

ג'מאל זחאלקה: אני מתנגד בחריפות.

ראובן ריבלין: המניעים הם, אולי, כדי למנוע אפשרות שמישהו ייכנס לארץ.

ג'מאל זחאלקה: תיכף אגיד לך, כן או לא.

ג'מאל זחאלקה: יש ויכוח על זה, אדוני היושב-ראש.

ראובן ריבלין: יפה, באמת כדאי.

ראובן ריבלין: עצרתי את השעון, דרך אגב, כשהפרעתי לך.

עזמי בשארה: אתה צריך להיות בעד החומה אם כך.

ראובן ריבלין: אני לא בעד החומה.

ראובן ריבלין: אני לא בעד החומה.

זהבה גלאון: אם מחר ייכנס מפגע דרך החומה - - -

ראובן ריבלין: גברת גלאון, את מייד אחריו.

ראובן ריבלין: חברת הכנסת גלאון, מייד תוכלי להסביר במשך תשע דקות.

ג'מאל זחאלקה: אדוני היושב-ראש, חשוב לציין שיש אמנות בין-לאומיות רבות שישראל חתומה עליהן - ואני לא אמנה אותן כאן - שהחוק הזה בפירוש מנוגד להן בתכלית הניגוד.

ג'מאל זחאלקה: כבר היום התחילו ארגונים בין-לאומיים רבים, ביניהם "אמנסטי אינטרנשיונל" ו-Human Rights Watch למחות בצורה חריפה ביותר על החוק הזה.

ג'מאל זחאלקה: אנחנו מדברים על עולם שבו מדינה לא יכולה לחוקק חוקים כאוות נפשה ולא כל חוק שרירותי צריך לעבור.

ג'מאל זחאלקה: יש גם חוק בין-לאומי.

ג'מאל זחאלקה: אם אזרח עובר על החוק המקומי הוא נענש.

ג'מאל זחאלקה: אני אומר לך מעכשיו, אדוני היושב-ראש, שהחוק הזה לא יעבור בשקט בעולם.

ג'מאל זחאלקה: לא יעבור.

ג'מאל זחאלקה: העולם לא יחריש עליו.

ג'מאל זחאלקה: יכול להיות שאנשים אמרו או"ם-שמום, אבל אם ישראל רוצה להיות חלק מהקהילה הבין-לאומית, יש לזה מחיר – לכבד את החוק הבין-לאומי ולא לחוקק חוקים גזעניים.

ג'מאל זחאלקה: זה המחיר.

ג'מאל זחאלקה: אחרת היא תוקא מקרב שבטי העמים.

ג'מאל זחאלקה: זאת המציאות.

ג'מאל זחאלקה: אני רואה גם בחוק הזה סנונית ראשונה של חקיקת אפרטהייד בארץ.

יחיאל חזן: אל תפחיד אותנו.

ג'מאל זחאלקה: אני לא מפחיד אותך.

יחיאל חזן: אל תפחיד אותנו.

ג'מאל זחאלקה: אני לא מפחיד אותך, אני מאיר את עיניך לפני שאתה מחליט.

ג'מאל זחאלקה: אני מזהיר אותך.

ג'מאל זחאלקה: אני מזהיר אותך.

ג'מאל זחאלקה: אני מזהיר אותך ואומר: דע מה אתה עושה, דע על מה אתה מצביע.

יחיאל חזן: זה החוק הכי צודק שחוקק במושב הזה.

ג'מאל זחאלקה: מבחינה משפטית החוק הזה הוא לא דמוקרטי, והוא נחקק בהליך לא דמוקרטי.

ג'מאל זחאלקה: מדוע ההליך אינו דמוקרטי?

ג'מאל זחאלקה: אפילו בתהליך החקיקה עצמו חייבים חברי הכנסת, על-פי חוק, לדעת מה מידת הפגיעה בילדים בכל חוק בארץ, וזה לא נעשה.

יחיאל חזן: בשם הילדים - - -

ג'מאל זחאלקה: החוק נמסר לעיונם של יועצים משפטיים ובראשם היועצת המשפטית של ועדת הפנים.

ג'מאל זחאלקה: היא נתנה חוות דעת עם תיקונים למכביר בחוק.

ג'מאל זחאלקה: מה עשו חברי הכנסת מהקואליציה שעובדים באופן אוטומטי?

ג'מאל זחאלקה: זרקו את זה לפח.

ג'מאל זחאלקה: הם לא רוצים לשמוע.

ג'מאל זחאלקה: כל ההערות של היועצת המשפטית היו הערות משפטיות גרידא על חוקיותו של החוק, שהוא ייעשה במידה.

ג'מאל זחאלקה: גם נתונים שביקשנו, אדוני היושב-ראש, לא הוצגו בפני חברי הוועדה.

ג'מאל זחאלקה: החוק חוקק על גלי מצב של היסטריה.

ג'מאל זחאלקה: כך הוא נעשה.

ג'מאל זחאלקה: נתונים?

ג'מאל זחאלקה: עשו עבודה בעיניים על האנשים.

ג'מאל זחאלקה: למען ההגינות אני אגיד, שלי לא אכפת ולא משנה המספר, אם זה 100,000, אם זה 200,000, אם זה 300,000 או אם זה 50,000, אבל לרוב חברי הכנסת חשוב אם מדובר ב-10,000 או ב-20,000 או או ב-50,000 או ב-100,000.

יחיאל חזן: לא נכון.

ג'מאל זחאלקה: המספר שנמסר הוא מספר לא נכון.

ג'מאל זחאלקה: מסרו עובדות לא נכונות.

ג'מאל זחאלקה: מספרם של מבקשי האשרות, ביניהם משתפי הפעולה, לא עולה על 30,000.

ג'מאל זחאלקה: מאיפה המציאו את המספר 130,000?

ג'מאל זחאלקה: כי הם הוסיפו את הילדים, כאילו מי שחי בארץ, אם היה מתחתן עם מישהי לא מהשטחים, לא היה מוליד ילדים.

ג'מאל זחאלקה: ידעו חברי הכנסת את העובדות – כולם החליטו ואצו רצו לחוקק את החוק הזה ללא שום הצדקה, על בסיס נתונים לא נכונים.

ג'מאל זחאלקה: פשוט לא נכונים.

ג'מאל זחאלקה: יש סוג של חוקים, אדוני, שלא יעשו שום דבר טוב.

ג'מאל זחאלקה: הם יעשו רק רע.

ג'מאל זחאלקה: אני לא רואה שום דבר טוב שיצמח מהחוק הזה, לא לביטחונם של אנשים, לא למניעת פיגועים.

ג'מאל זחאלקה: אין שום תכלית ראויה לחוק הזה.

ג'מאל זחאלקה: זה חוק שכולו רע.

ג'מאל זחאלקה: חוק שמשאיר שובל של אומללות ושל סבל של אלפי אנשים, אסור שיעבור בבית הזה.

ג'מאל זחאלקה: תודה רבה.

ראובן ריבלין: תודה רבה לחבר הכנסת זחאלקה.

ראובן ריבלין: חברת הכנסת זהבה גלאון, בבקשה.

ראובן ריבלין: לאחר מכן - חברי הכנסת חיים אורון, אבשלום וילן ואחמד טיבי, אחרון הדוברים.

ראובן ריבלין: אחריהם ישיב יושב-ראש הוועדה.

ראובן ריבלין: תשע דקות עומדות לרשותך, גברתי.

זהבה גלאון: אדוני היושב-ראש, אדוני השר, חברי חברי הכנסת, אדוני יושב-ראש הוועדה, אני מצטערת שעם סיום המושב בוחרת כנסת ישראל להכתים את ספר החוקים שלה באחד החוקים שמהווים חרפה לכנסת ישראל.

זהבה גלאון: חרפה לכנסת ישראל.

זהבה גלאון: מה הזדרזה ממשלת ישראל בחקיקה מזורזת, בהפיכת סדרי עולם?

זהבה גלאון: מה היה החיפזון להביא חוק שלא יעמוד, בעיני, במבחן בג"ץ?

זהבה גלאון: חוק שהוא בלתי חוקתי בעליל, חוק שמפלה בין דם לדם, חוק שחוקק על בסיס אתני, חוק שפוגע בזכויות יסוד בסיסיות של ערך המשפחה, של הזכות לשוויון, של הזכות להתאהב.

זהבה גלאון: רבותי, אתם פוגעים בזכות להתאהב.

זהבה גלאון: אדוני היושב-ראש, שאלת קודם את חבר הכנסת רן כהן שאלה, ואני רוצה שתשמע אותי.

זהבה גלאון: אמרת: זה חל בכלל לגבי אנשים שנישאים להם?

זהבה גלאון: אדוני היושב-ראש, אני רוצה לתאר לך סיטואציה – שני אחים מנצרת, אח אחד מתאהב באשה שנולדה ברומא, הוא נישא לה ומביא אותה לארץ.

זהבה גלאון: אשתו זו מקבלת אזרחות וילדיו אזרחים ישראלים.

זהבה גלאון: אדוני היושב-ראש, אני עומדת על זה שתתרכז בדוגמה שאני נותנת לך.

ראובן ריבלין: ודאי.

ראובן ריבלין: אני מתייחס לחבר הכנסת בשארה בשלב זה, כי הוא שאל שאלה והוא פשוט טועה.

זהבה גלאון: אני רוצה, אדוני היושב-ראש, שתראה את גודל האבסורד, את גודל העוול; תסלח לי, אדוני היושב-ראש, על הביטוי הלא-פרלמנטרי - את גודל הטמטום.

זהבה גלאון: אני חוזרת על הדוגמה: שני אחים מאותו בית ומאותה משפחה נישאים לשתי נשים שונות.

זהבה גלאון: אח אחד נישא לאשה מרומא, שמקבלת אזרחות, ואח אחר נישא לאשה משכם, שאינה מקבלת אזרחות, וילדיו אינם אזרחים.

יחיאל חזן: שילך לגור בשכם.

זהבה גלאון: מאה אחוז, יצא המרצע מן השק.

אורי אריאל: מה רע בשכם?

אורי אריאל: מקום קברו של יוסף הצדיק.

זהבה גלאון: יצא המרצע מן השק, חבר הכנסת חזן.

זהבה גלאון: אל תגידו שמדובר בבעיה ביטחונית, תגידו שמדובר בבעיה דמוגרפית.

יחיאל חזן: גם - - - וגם דמוקרטית.

ראובן ריבלין: חבר הכנסת חזן, אנחנו מקיימים פה דיון זו השעה השלישית.

ראובן ריבלין: אדוני הואיל עכשיו להיכנס, אבל לא את כל קריאות הביניים שיכול היה לקרוא ישליך על חברת הכנסת גלאון.

ראובן ריבלין: אדוני, היה פה דיון מאוד רציני ויש פה שאלות רציניות, ויחד עם זה יש עמדות.

ראובן ריבלין: כל אחד יביע את עמדתו גם באמצעות הצבעתו.

זהבה גלאון: בשם הביטחון כנסת ישראל מכשירה כל שרץ.

זהבה גלאון: אני חוזרת ואומרת, שצורכי ביטחון מכשירים כל עוול.

זהבה גלאון: אנחנו נותנים עכשיו לגיטימציה למיסוד העוול כלפי אלפי ילדים, נשים, משפחות.

זהבה גלאון: אני חושבת שצריך לעשות הכול כדי להגן על ביטחונה של מדינת ישראל, אבל בחוק הקיים היום יש אפשרות לשר הפנים לבחון כל מקרה ומקרה לגופו, והדברים נעשים בקפידה.

זהבה גלאון: ומה אנחנו באים ואומרים?

זהבה גלאון: אנחנו עושים החשדה קולקטיבית.

זהבה גלאון: אנחנו הופכים את כל האנשים שנישאים להם, אם גברים ואם נשים, למפגעים בפוטנציה.

זהבה גלאון: שאל אדוני קודם את חבר הכנסת זחאלקה: אתה בעד המתאבדים?

זהבה גלאון: הלוא עולה על הדעת שיש מישהו בעד המתאבדים?

זהבה גלאון: אתה בעד הגדר?

ראובן ריבלין: לא, גברתי.

ראובן ריבלין: לא עולה על דעתך, לא עולה על דעתי.

ראובן ריבלין: לא צריך להגזים ולדבר בשם כל העולם.

זהבה גלאון: אני מדברת על כנסת ישראל עכשיו - -

ראובן ריבלין: בוודאי.

ראובן ריבלין: אני בהחלט מאמין.

זהבה גלאון: - - על אותה כנסת שצריכה להרים את ידה ולהכשיר את השרץ.

זהבה גלאון: אדוני היושב-ראש, אתה נגד הגדר.

זהבה גלאון: אבל אומרים לנו ומסבירים לנו שהגדר חשובה, ומשקיעים בה מיליארדים, כי היא תמנע מפגעים וצריך לעשות כל מאמץ למנוע מפגעים.

זהבה גלאון: אבל אם ייכנס המפגע הבודד דרך הגדר, ובאותה מידה, אם יעשו איחוד משפחות וייכנס אותו מפגע בגלל איחוד משפחות, אז בגלל זה אנחנו אומרים עכשיו שהכול לא לגיטימי ואנחנו אומרים לאלפי אנשים, אתם לא יכולים להינשא, אתם לא יכולים להפוך לאזרחים.

זהבה גלאון: יש אלפי משפחות שעניינן תלוי ועומד בבג"ץ, כי המדינה לא נותנת להם אפשרות להתאחד.

זהבה גלאון: עכשיו יבוא חוק כזה, יחול עליהם רטרואקטיבית; חוק כזה יקרע משפחות, חוק כזה לא יאפשר לאנשים את הזכות הבסיסית לקיים משפחה, לחנך ילדים.

זהבה גלאון: איזו מדינה אנחנו רוצים להיות?

זהבה גלאון: אדוני היושב-ראש, אני חייבת לומר לך איך כל פעם מחדש בשם ההיסטריה שנוצרת כתוצאה מתקופה קשה - והיתה תקופה קשה של פיגועים קשים, אבל בשם ההיסטריה הזאת אנחנו מרשים לעצמנו לתת יד לחקיקה שהיא עוול.

זהבה גלאון: אני חוזרת ואומרת שהיא מיסוד העוול.

זהבה גלאון: חקיקה שבסופו של דבר הרי לא תשנה את המצב שקיים היום.

זהבה גלאון: המצב הקיים היום ממילא מאפשר לשר לבחון, ממילא מאפשר לשר לראות אחד אחד, אחד אחד.

זהבה גלאון: הרי מוציאים את הנשמה לאותם אנשים שנישאים.

זהבה גלאון: הרי אנחנו יודעים על טרגדיות איומות של משפחות אומללות בגלל הסיטואציה הזאת.

זהבה גלאון: אז באה עכשיו הכנסת ונותנת יד לחוק - כל פעם כשנדמה לי שהנה הגענו לתחתית המדרון המוסרי ולא ניתן להתנוול יותר, לא ניתן, כבר עשינו הכול, כל פעם מתברר, אדוני היושב-ראש, שאין גבול לעומקה של תהום זו ואין גבול, וכנראה אפשר להידרדר.

זהבה גלאון: זו תהיה חרפה לכנסת, שאתה עומד בראשה, אדוני היושב-ראש, שהיא מכתימה את ספר החוקים שלה בחוק גזעני, חוק בלתי חוקי.

זהבה גלאון: אני מודיעה כאן, מעל דוכן הכנסת, שסיעת מרצ תפנה לבג"ץ אם החוק הזה יתקבל.

זהבה גלאון: אתם מעמידים אותנו במצב שאנחנו צריכים לקבל ולבקש סעד מבית-המשפט העליון, כי הכנסת הזאת נותנת יד לחקיקת חוקים גזעניים, בלתי חוקיים, שפוגעים בזכויות אדם.

זהבה גלאון: תודה רבה.

ראובן ריבלין: תודה רבה לחברת הכנסת זהבה גלאון.

ראובן ריבלין: אני מודה לה על כך שעמדה בלוח הזמנים.

ראובן ריבלין: חבר הכנסת אחמד טיבי.

ראובן ריבלין: צריך להודיע לחבר הכנסת סער, שאם הוא רוצה לנמק את התנגדותו, הוא צריך להיות פה.

ראובן ריבלין: חבר הכנסת טיבי, לרשותך עשר דקות תמימות ומלאות ונטו.

ראובן ריבלין: אני מוכרח לומר, שחבר הכנסת טיבי הוא הנפגע העיקרי מההסדר, שכן הוא הגיש 15 הסתייגויות.

אחמד טיבי: 16, אדוני.

ראובן ריבלין: אצלי רשום 15, יכול להיות שנולדה עוד אחת כתוצאה - - -

ואיכות הסביבה): כמה הסתייגויות הוגשו?

ראובן ריבלין: הגישו מספר רב מאוד של הסתייגויות, אבל פעלנו לפי מסתייגים ולא לפי הסתייגויות.

ראובן ריבלין: היחיד שנפגע מעניין זה הוא חבר הכנסת טיבי.

זהבה גלאון: יש לו בונוס?

אחמד טיבי: זה תלוי ביושב-ראש.

זהבה גלאון: במקרה שצריך, תן לו.

ראובן ריבלין: אנחנו ניתן לו עשר דקות מלאות.

ראובן ריבלין: חבר הכנסת טיבי הוא חבר כנסת שכל מלה אצלו שקולה והוא יודע לעמוד בלוח הזמנים.

ראובן ריבלין: חבר הכנסת טיבי, נא להתחיל, אדוני.

אחמד טיבי: תודה רבה לך, אדוני.

אחמד טיבי: ג"מ הוא מרצה בג'נין.

אחמד טיבי: הוא תושב אחד מכפרי ואדי-עארה, נשוי זה שנה וחצי לבחירת לבו א' מסלפית.

אחמד טיבי: מדי פעם היא היתה מצליחה להיפגש ולהתייחד עם בעלה ביישוב מגוריו.

אחמד טיבי: שניהם מרצים באותה אוניברסיטה, אבל קיבלו צו או מכתב ממשרד הפנים שמגרש את האשה מהיישוב ומורה לה לחזור לאזור - ה"אזור", קרי השטחים הכבושים - ואומר לה שכל שהייה שלה בוואדי-עארה היא עבירה על החוק, שדינה העמדה לדין.

אחמד טיבי: מדובר באזרחית שומרת חוק.

אחמד טיבי: מדובר באזרח שומר חוק; אדם שבחיים שלו לא עבר אפילו עבירה פלילית.

ג'מאל זחאלקה: אפילו לא עבירת חנייה.

אחמד טיבי: אפילו לא עבירת חנייה.

אחמד טיבי: שום דבר.

אחמד טיבי: כל מה שהוא ביקש לעשות זה להתחתן.

אחמד טיבי: אני הבאתי דוגמה שהיא, אני לא אגיד טיפוסית - דוגמה שכדאי שאנשים ידעו עליה, ייתנו עליה את דעתם.

אחמד טיבי: שני אקדמאים, בחיים לא עברו עבירה, זוג למופת, שלפי החוק הזה הם לא יכולים להתייחד בבית המשותף שלהם.

יחיאל חזן: הם יכולים בסלפית.

אחמד טיבי: בבית המשותף.

ג'מאל זחאלקה: למה לא בכפר-קרע?

ג'מאל זחאלקה: יש להם בית שם.

ראובן ריבלין: רבותי, שימו לב.

ראובן ריבלין: חבר הכנסת זחאלקה, אם אתה תפריע זה יהיה על חשבונו.

ראובן ריבלין: חבר הכנסת חזן, כל פעם שאתה תקרא קריאת ביניים, אני עוצר את השעון, כי כך קבענו את חוקי המשחק.

אורי אריאל: חזן, הם לא יכולים לגור באריאל?

ראובן ריבלין: ודאי שהם יכולים.

אורי אריאל: באריאל הם יכולים.

ראובן ריבלין: בוודאי, מה זה?

ראובן ריבלין: בוודאי.

מוחמד ברכה: - - - ראש העיר.

ראובן ריבלין: כל מי שמאמין באמונה שלמה בארץ-ישראל השלמה אומר שכל אחד יגור בכל מקום שהוא רוצה, מה זה.

אורי אריאל: אתה לא רוצה לגור באריאל - - -

ראובן ריבלין: חבר הכנסת אריאל, בהחלט כל אחד - להשקפת עולמי - יכול לגור בכל מקום בארץ-ישראל.

ראובן ריבלין: כל אחד.

דני יתום: כולל הפלסטינים?

ראובן ריבלין: כל אחד אמרתי.

ראובן ריבלין: מה פירוש "כולל"?

ראובן ריבלין: בוודאי.

ראובן ריבלין: הם יהיו תושבים.

אחמד טיבי: אני קונה את מה שאתה אומר.

אחמד טיבי: אתה אומר שכל אחד יכול לגור בארץ-ישראל.

אחמד טיבי: לפי הגדרתך ארץ-ישראל זה גם כפר-קרע, גם טייבה.

אחמד טיבי: כל פלסטיני יכול לגור שם לפי החוק הזה?

אחמד טיבי: הוא לא יכול.

אחמד טיבי: אתה רואה, הססמה שלך מתנפצת בעודה באבה.

יחיאל חזן: בפועל גרים הרבה פלסטינים.

ראובן ריבלין: תודה רבה.

ראובן ריבלין: יש מישהו שרוצה לשאול את חבר הכנסת טיבי?

ראובן ריבלין: חבר הכנסת חזן, אתה רוצה לשאול שאלה את חבר הכנסת טיבי, על חשבון זמנה של הכנסת כולה?

ראובן ריבלין: חבר הכנסת הנדל, בבקשה.

צבי הנדל: חבר הכנסת אחמד טיבי, האם אתה מודע לזה שבמסגדים ביש"ע מסבירים ולוחצים להתחתן עם ישראליות או עם ישראלים, על מנת לעבור לגור בתוך ישראל?

ראובן ריבלין: תודה רבה.

ראובן ריבלין: אם ירצה, הוא יענה.

ראובן ריבלין: חבר הכנסת חזן, בבקשה.

זהבה גלאון: זו שעת שאלות לחבר הכנסת טיבי?

ראובן ריבלין: אם גברתי רוצה, בבקשה.

יחיאל חזן: - - - בכפר בני-חסן, הוא נשוי עם תושבת מדינת ישראל, אזרחית - - -

ראובן ריבלין: לא, תשאל אותו שאלה.

ראובן ריבלין: מה, אתה רוצה עכשיו סיפורים?

יחיאל חזן: יש לו שתי נשים והוא מפרנס את אשתו הפלסטינית מהביטוח הלאומי של אשתו הישראלית.

ראובן ריבלין: תודה רבה.

אחמד טיבי: אני אענה על השאלה.

ראובן ריבלין: אתה לא חייב.

ראובן ריבלין: חברת הכנסת גלאון, זה יהיה על חשבונו.

זהבה גלאון: אין איפה ואיפה.

ראובן ריבלין: את מהקבוצה שלו ואנחנו רוצים לתת ביטוי - - -

זהבה גלאון: מי אומר שאני שייכת לקבוצה שלו, אני מהקבוצה שלך.

ראובן ריבלין: זה בטוח.

ראובן ריבלין: מאיפה את יודעת באיזה קבוצה אני?

זהבה גלאון: - - -

ראובן ריבלין: או.

ראובן ריבלין: קיי., תודה רבה.

אחמד טיבי: אני אענה בסוף הנאום.

ראובן ריבלין: בסוף הנאום, בסדר גמור.

ראובן ריבלין: הוא ישיב לכם בסוף הנאום.

אחמד טיבי: אני אתייחס בכבוד להערות האלה.

אחמד טיבי: אז הזוג הזה רצה רק לחיות בשלום, להביא ילדים, לחיות באושר, והדבר נבצר ממנו.

אחמד טיבי: נבצר ממנו בגלל החלטת הממשלה לפני החוק הזה.

אחמד טיבי: דרך אגב, החלטת הממשלה היא הרבה יותר גרועה מהחוק הזה, היא גם מיושמת הלכה למעשה מאז מאי 2002.

אחמד טיבי: אין מתן מעמד.

אחמד טיבי: אין.

אחמד טיבי: אין לתת מעמד לפלסטיני או לפלסטינית הנישאים לאזרח ישראלי.

אחמד טיבי: אין דבר כזה.

אחמד טיבי: וילדים, משפחות – נקרעות.

אחמד טיבי: החוק הזה מאמלל את חיי המשפחות, חיי אלפי משפחות, מאמלל תרתי משמע.

אחמד טיבי: ואני חושב שהציבור וחלק מחברי הכנסת לא ערים למה שיכול החוק הזה לגרום ולמה שגרמה החלטת הממשלה במאי 2002.

אחמד טיבי: אדוני היושב-ראש, מדובר בחוק קשה, שקמה סביבו סערת רוחות בכנסת כאשר הוא הובא לדיון בוועדת הפנים שבראשה עומד חבר הכנסת יורי שטרן.

אחמד טיבי: היה דיון, ובסוף הדיון - בשעתיים האחרונות - התנהל הדיון בענייניות, ואפילו בשל השאלות הנוקבות, הפסיק היושב-ראש את הדיון ולא היתה הצבעה באותה ישיבה.

אחמד טיבי: אני הערכתי מאוד את הצעד הזה.

אחמד טיבי: למחרת, השתנו סדרי עולם בוועדה.

אחמד טיבי: אנשים - ואני בתוכם - הגישו הסתייגויות מהותיות לכל סעיף וסעיף, ונמנע מאתנו, בהכרעה לא נכונה - ואני יכול לומר, לא תקנונית, אף שיושב-ראש הכנסת אתמול הכריע אחרת - לדון בהסתייגויות שהצענו, אף שגם היועצת המשפטית אנה שניידר אמרה שיש צורך לדון ולהצביע על כל הסתייגות, אולם יש שיקול דעת ליושב-ראש הוועדה.

אחמד טיבי: שיקול הדעת של היושב-ראש היה חד-כיווני, מובנה, עם החלטה מראש שחייבים להחליט, ולהחליט עכשיו.

אחמד טיבי: אתם יודעים מה, אני יכולתי להבין את הבהילות הזאת, אדוני היושב-ראש, אם היה מדובר בתקנות לשעת-חירום שתוקפן פג אתמול ב-18:00 ועל כן יש לחדש אותן, כי אם אתה לא מחדש אותן נוצר ואקום משפטי, חוקתי.

אחמד טיבי: זה לא המצב.

אחמד טיבי: יש החלטת ממשלה קשה, שמיושמת, והחוק הזה, אנחנו יכולים להצביע נגדו, לדון בו בעוד שבוע, בעוד שבועיים, בעוד חודש - אבל צריך לתת להליך החוקתי להיות נדון, להיות ממוצה.

אחמד טיבי: הדבר הזה לא קרה.

אחמד טיבי: והמיעוט, לא ניתנה בידיו האפשרות לבטא את עמדותיו ולנסות לשכנע את כלל חברי הוועדה בצדקת הטיעונים הענייניים שלהם.

אחמד טיבי: אולי יכולתי לשכנע, אולי לא.

אחמד טיבי: היו לפחות 16 נקודות שהגשתי עליהן הסתייגויות - אולי יכולתי לשכנע בנקודה אחת, שתיים, שלוש, ולשנות את החוק בוועדה.

אחמד טיבי: האפשרות הזאת לא ניתנה לי, בניגוד לחוות הדעת של היועצים המשפטיים.

אחמד טיבי: אדוני היושב-ראש, לא במקרה כמעט שאין כאן חברים מסיעת שינוי.

אחמד טיבי: אין.

אחמד טיבי: יש רק שניים שהיו בוועדה.

אחמד טיבי: אלה המחליפים הקבועים לכל בעיה מוסרית בשינוי.

אחמד טיבי: בדרך כלל, כשהאחרים לא רוצים - שולחים את שני חברי הכנסת הנכבדים האלה.

מרינה סולודקין: הם גם רוסים.

אחמד טיבי: אני לא מתייחס למוצא, אני מבקש.

ראובן ריבלין: אני מוכרח לומר לאדוני שהוא נהנה - זה על חשבונו, על חשבון הזמן שלו.

אחמד טיבי: לא, לא, לא.

ראובן ריבלין: רק כשמפריעים לך אני עוצר שעון.

ראובן ריבלין: כשאתה נהנה אני נותן לך - - -

אחמד טיבי: אני אומר לכם - אני כמובן לא אזכיר שמות, אבל אחדים מחברי שינוי - לא אחד, לא שניים - אמרו לי, חבר הכנסת שריד, מדובר בתועבה פאשיסטית.

אחמד טיבי: חברים שלכם.

אחמד טיבי: תועבה פאשיסטית, על החוק הזה.

יגאל יאסינוב: אתה יודע מה זה פאשיסטים?

יגאל יאסינוב: אתה יודע את זה?

אחמד טיבי: מדובר בתועבה פאשיסטית.

ראובן ריבלין: חבר הכנסת יאסינוב.

אחמד טיבי: יאסינוב, אני מציע לך לא להתמודד אתי בשום דבר - בהכנעה אני אומר לך את זה - -

ראובן ריבלין: נותרו לו פחות מארבע דקות, ואני לא רוצה - - -

אחמד טיבי: - - אתה אדם בעל כישורים.

אחמד טיבי: אני מכיר את הכישורים שלך.

אחמד טיבי: אני אומר לך שחברים שלך - שלכם – מתביישים, כמו שאמר יוסי שריד.

אחמד טיבי: סיעת כל מתביישיה; הפכתם להיות סיעת כל מתביישיה.

אחמד טיבי: אתם החריגים, אתם לא מתביישים.

אחמד טיבי: אתם עושים את זה בשמחה ובצלצולים, בחגיגות, בריקודים ברחובות.

אחמד טיבי: על מה אתם שמחים?

אחמד טיבי: על זה שאתם קורעים משפחות?

אחמד טיבי: שאתם פוגעים בזכויות יסוד של בני-אדם?

אחמד טיבי: שאתם מגרשים ילדים מחיק האבא והאמא?

יגאל יאסינוב: - - -

אחמד טיבי: אתה יודע שאתה פוגע במעמדה של הכנסת, שבה אתה חבר?

אחמד טיבי: הדיונים שהנהיג יושב-ראש ועדת הפנים הובילו אותי למסקנה, שהוא לא ראוי להיות יושב-ראש ועדת הפנים.

אחמד טיבי: במקום תקין הוא היה מתפטר באותה ישיבה, כי הוא קיבל תכתיבים ונכנע להם.

אחמד טיבי: יושב-ראש ועדת הפנים, ראוי לו להיות מסולק מהתפקיד של יושב-ראש הוועדה.

אחמד טיבי: הניהול של הוועדה היה לקוי - -

יולי יואל אדלשטיין: - - -

יגאל יאסינוב: - - -

אחמד טיבי: - - הוא היה אנטי-חוקתי, הוא פגע בזכות המיעוט להתבטא ולהתייחס בכבוד לטיעונים שלנו.

אחמד טיבי: הדיון של הוועדה הזאת בהצעת החוק הזאת יירשם לדיראון עולם כאחד הדיונים המבישים והמביכים בתולדות הכנסת.

אחמד טיבי: לכן, מבחינתי, אדוני היושב-ראש, רבותי חברי הכנסת, נכון - יכול להיות שהבג"ץ יקבל, יכול להיות שהוא לא יקבל - אני לא בטוח שבג"ץ נתן תמיד סעד לאזרחים הערבים של מדינת ישראל, וגם לפלסטינים.

אחמד טיבי: מדי פעם הוא עשה זאת - אני נהניתי מהעשייה הזאת פעם אחת לפחות - אבל יש כאן נקודה מהותית, שבה תחת האמתלה של שיקולי ביטחון, מיישמים את מה שאמר השר גדעון עזרא בוועדה - למי שנכח בוועדה.

אחמד טיבי: מדובר בחוק שמטרתו לטפל בזכות השיבה.

אחמד טיבי: שום ביטחון, שום "בטיח".

אחמד טיבי: אין ביטחון פה.

אחמד טיבי: הוא אמר שזה לא בענייני ביטחון, זה עניין של זכות השיבה.

אחמד טיבי: כך אמר השר המקשר בין הממשלה לכנסת בדיוני הוועדה - לא רק השר המקשר אמר את זה, אמר את זה שר הפנים לשעבר, עוד לפני שהתחילו פיגועים.

צבי הנדל: אז פיטרנו אותו.

אחמד טיבי: עוד לפני שהתחילו פיגועים הוא אמר את זה.

אחמד טיבי: אדוני סגן השרה, אתך אין לי ויכוח שאני יכול לגשר עליו ולנסות לשכנע אותך, כי מדובר בזכויות של ילדים פלסטינים.

צבי הנדל: אתה מייעץ רק לערפאת.

ראובן ריבלין: חבר הכנסת הנדל.

אחמד טיבי: מדובר בזכויות של אזרחים פלסטינים, ואתה – א.

אחמד טיבי: יושב על קרקע שנגזלה מפלסטינים, ממשפחות, גם - - -

ראובן ריבלין: לא.

ראובן ריבלין: אבל ייגמר הזמן, לא אתן לך לחזור לאחור.

אחמד טיבי: תודה רבה.

ראובן ריבלין: לא אתן לך לחזור לאחור, כי אתה מנסה לדבר על ההיסטוריה.

אחמד טיבי: ולכן, אדוני היושב-ראש, אכן מדובר בתועבה פאשיסטית, כפי שאמרו חלק מאנשי שינוי; אכן מדובר בחוק שחור משחור, שיירשם בספר החוקים של מדינת ישראל, והוא יכתים את כל מי שירים את ידו - או בהצבעה אחת או בהצבעה כפולה - בעד החוק הזה, שכן הוא יצביע נגד זכות יסוד של הקמת תא משפחתי - - -

צבי הנדל: להרוס את המדינה.

אחמד טיבי: אף אחד מהבית הזה לא ייתן יד ולא נותן יד - לא בעקיפין ולא במישרין - לפיגועים.

אחמד טיבי: ההתנגדות שלנו לפיגועים האלה ולפגיעה באזרחים הישראלים היא ברורה ומוחלטת ומוסרית.

אחמד טיבי: מי שחטא או פשע, יובא לדין, אבל אי-אפשר שבשל מעשיהם של אחד או עשרה, או 20, תוענש אוכלוסייה של מיליון אזרחים של מדינת ישראל, שהחוק הזה שולח לה מסר, אדוני היושב-ראש, שאומר: לאזרח מטייבה, או מנצרת, או מכפר-קרע, מותר להינשא עם חברה במפלגה הניאו-נאצית הגרמנית לפי החוק הישראלי, אבל לא עם פלסטינית מטול-כרם.

אחמד טיבי: הרי גם אני נשוי לפלסטינית.

צבי הנדל: - - -

אחמד טיבי: אם החוק הזה היה מתקבל בזמני, כשאני נישאתי, לא הייתי יכול לקבל אזרחות עבור אשתי.

אחמד טיבי: לא הייתי יכול לקבל אחמ"ש.

צבי הנדל: - - - מותר - - -

ראובן ריבלין: סגן השר הנדל, זו דעתך, זו דעתו.

ראובן ריבלין: שניכם - - -

צבי הנדל: אפשר להתחתן, רק שיעברו לגור שם.

ראובן ריבלין: הבנתי, אבל הוא מתכוון שאי-אפשר להתחתן ולהשאיר את האשה שם, כשאני רוצה להישאר פה.

אחמד טיבי: השר פורז אמר לי אתמול: נכון, החוק הזה פירושו - מהיום והלאה ידעו אזרחי ישראל הערבים, שהם יכולים להתחתן עם פלסטינית, אבל הם ייאלצו לעזוב את מדינת ישראל.

אחמד טיבי: זה מה שאמר לי השר.

אחמד טיבי: וכי למה?

צבי הנדל: מה רע?

צבי הנדל: - - -

ראובן ריבלין: חבר הכנסת טיבי.

אחמד טיבי: מה, להתחתן זה פשע?

אחמד טיבי: זה טרנספר פסיבי?

ראובן ריבלין: חבר הכנסת הנדל, אתה לא יכול לקרוא קריאת ביניים כשחבר הכנסת טיבי סיים את דבריו כבר לפני שתי דקות.

אחמד טיבי: אדוני, אני אסיים - -

ראובן ריבלין: בבקשה.

אחמד טיבי: תודה.

אחמד טיבי: - - בתשובה על השאלה של סגן השרה.

ראובן ריבלין: לא, אין צורך.

אחמד טיבי: אתה אמרת לי בסוף.

ראובן ריבלין: אדוני - אם רוצה לסיים, אני נותן לו לסיים.

ראובן ריבלין: אני משחרר אותך מהצורך בתשובה להם, משום שסיימת את זמנך.

ראובן ריבלין: אתה יכול לתת להם תשובה על חשבונך, לא על חשבוננו.

ראובן ריבלין: בבקשה.

ראובן ריבלין: אדוני יסיים.

אחמד טיבי: אדוני השר, מי שטוען שהחוק הזה הוא חוק נגד טרור, משתמש באמתלה שהיא לא ראויה ועושה לעצמו חיים קלים וטיעונים דלים ושטחיים.

אחמד טיבי: החוק הזה הוא נגד משפחות וילדים.

אחמד טיבי: ראוי לו להיות מסולק מהבית הזה ומספר החוקים, ורצוי שהאנשים האלה שמטיפים לחוק הזה בשמחה ובחינגה, יתביישו בכל פעם שהם מרימים יד לטובת סעיף מסעיפיו של החוק הנורא והדרקוני הזה.

ראובן ריבלין: הם לפחות ישבו פה ואמרו את דעתם נכוחה.

ראובן ריבלין: חבר הכנסת גדעון סער, אדוני הוא אחרון הדוברים.

ראובן ריבלין: גם לו יש הזכות לומר, להסתייג.

ראובן ריבלין: הייתי מבקש רק מגדעון סער, חברי הטוב ויושב-ראש הקואליציה, להשיב על שאלה אחת שאני שאלתי ופשוט התעניינתי.

ראובן ריבלין: אני מכיר חבר כנסת ערבי שהוא ערבי פלסטיני, ישראלי, שהיה במפלגה ציונית, אני לא רוצה להזכיר את שמו, ובנו התחתן עם פלסטינית מטול-כרם, והוא אזרח ישראלי, חבר בכנסת ישראל.

ראובן ריבלין: בנו לא יכול להביא את כלתו לגור בכפר שהוא כפר ישראלי.

אחמד טיבי: - - -

ראובן ריבלין: אני מבקש ממך לא לעזור לי.

ראובן ריבלין: אני מבקש פשוט להסביר לי מדוע אי-אפשר להביא אותם על כל המגבלות, או לאפשר באמת לשר לבוא ולשקול כל דבר לגופו של עניין.

ראובן ריבלין: מדוע צריך להיות חוק גורף, שרק מכוון לאוכלוסייה מסוימת.

ראובן ריבלין: יכולים גם לקבוע חוק שהוא יהיה גם לאנגלים ולאמריקנים.

גדעון סער: אני אסביר מדוע הוא מכוון לאוכלוסייה מסוימת.

גדעון סער: אין לנו מלחמה עם האנגלים ועם האמריקנים.

גדעון סער: אני אסביר את הדברים לפי דרכי, אדוני היושב-ראש.

ראובן ריבלין: ברור.

צבי הנדל: אתה תמים או שאתה לא מבין עניין?

ראובן ריבלין: סליחה?

צבי הנדל: אתה תמים או שאתה מיתמם?

ראובן ריבלין: אני מבין עניין בדיוק כמוך, חבר הכנסת הנדל, ולא עסקתי בביטחון פחות ממך.

אליעזר כהן: - - -

ראובן ריבלין: אני יודע.

ראובן ריבלין: אם נעשה לנו חיים קלים, יהיו לנו חיים קשים.

ראובן ריבלין: בבקשה, אדוני כבוד יושב-ראש הקואליציה, עשר דקות לרשותך.

ראובן ריבלין: נא לצלצל.

גדעון סער: אדוני היושב-ראש, כנסת נכבדה, בניגוד למה שניתן היה להתרשם מצד הדוברים שהיו כאן היום, החוק הזה הוא חוק מידתי, החוק הזה הוא חוק מאוזן.

גדעון סער: קודם כול, משום שאנו מחוקקים אותו כהוראת שעה לשנה.

גדעון סער: הדבר הזה נובע ממצב שאנחנו נמצאים בו.

גדעון סער: אנחנו מצויים במצב מלחמה, לא עם האנגלים, לא עם האמריקנים, לא עם ההולנדים, לא עם הסלובקים.

גדעון סער: אנחנו נמצאים במצב מלחמה עם שכנינו הפלסטינים.

גדעון סער: זו מציאות טרגית, אדוני היושב-ראש, והחוק הזה מובא כהמשך הגיוני ורציף להחלטת ממשלה, אותה ממשלה טובה שהיה לי הכבוד, אדוני היושב-ראש, להיות בה מזכיר הממשלה, ולך היה הכבוד להיות בה שר, ואפילו לחבר הכנסת מתן וילנאי, השר לשעבר, היה הכבוד להיות בה שר, אפילו, נדמה לי, בזמן שהתקבלה ההחלטה, שהיא בעצם המדיניות שאנחנו מביאים להסדיר היום בחקיקה.

גדעון סער: אותה החלטת ממשלה הותקפה בבג"ץ על-ידי ארגונים שונים, אדוני היושב-ראש, ונכון הוא, כמו שקורה במדינה מתוקנת, שהנושא הזה יוסדר בחקיקה.

גדעון סער: נדמה לי, מהערות השופטים, שזו גם הציפייה של שופטי בית-המשפט העליון.

גדעון סער: כאשר אנחנו מביאים את זה היום לחקיקה, אנחנו ממלאים חובה ככנסת, לא משתמטים מחובה.

גדעון סער: הנתונים, אדוני היושב-ראש, שהובאו לוועדה, לוועדת הפנים, על-ידי ראש השב"כ, הם מזעזעים.

גדעון סער: אני אתן רק נתון אחד.

גדעון סער: אני מקווה שאני לא טועה, אבל אני חושב שאני זוכר את המספרים.

גדעון סער: נפגעים אזרחי ישראל מפיגועים שבהם מעורבים אנשים שנכנסו דרך איחודי משפחות - 46 הרוגים, יותר מ-130 פצועים.

גדעון סער: אתם מוכנים לתת לזה יד?

גדעון סער: רק מטרור שבו היו מעורבים בגל הטרור הזה אנשים שנכנסו דרך איחוד המשפחות.

גדעון סער: אומרים לנו: תענישו את מי שעשה, למה אתם מענישים את כולם?

גדעון סער: איזה מין חוק גורף זה?

גדעון סער: קודם כול זה חשוב להעניש.

גדעון סער: יש דבר שיותר חשוב לעשות, חשוב למנוע טרור.

גדעון סער: פה אנחנו מונעים טרור בוודאות.

גדעון סער: אפשר להתווכח על היקף הטרור שאנחנו מונעים, אבל אנחנו יודעים שאנחנו מונעים טרור.

גדעון סער: זה לא חשוב, זה לא זכויות אדם.

גדעון סער: הזכות של אזרחי ישראל לחיות היא לא זכות מספיקה בעיני רבים בקהילה הבין-לאומית, בעיני מעטים בבית הזה, כדי לעמוד מול אותה זכות קדושה לאיחוד משפחות של פלסטינים בתוככי ישראל.

גדעון סער: לא מספיק חשובה, אדוני היושב-ראש.

גדעון סער: מדברים אתנו על זכויות של ילדים?

גדעון סער: מה עם הזכות של ילדי ישראל לחיות?

אברהם בורג: כמו שאמר ליבוביץ: מדינת שב"כ - השב"כ כמחוקק.

גדעון סער: אדוני יושב-ראש הכנסת לשעבר, השב"כ הביא נתונים.

גדעון סער: אתה לא יכול להתמודד עם הנתונים שהוא הביא.

אברהם בורג: מה אין בחוק הקיים היום שלא מאפשר לך להתמודד עם הבעיות האלה?

ראובן ריבלין: השאלה הובנה והוא יענה.

ראובן ריבלין: וגם חבר הכנסת שטרן התייחס לכך.

גדעון סער: אני התייחסתי בדיוק למציאות המשפטית, כפי שעלתה מההליך שמתברר בבג"ץ בחוק שבא בגיבוי מלא של משרד המשפטים ופרקליטות המדינה.

גדעון סער: ואין צורך בדמגוגיה הזאת לגבי השב"כ.

גדעון סער: הוא הביא נתונים חמורים ביותר - הם היו צריכים להדיר שינה מעיניך, חבר הכנסת בורג - לגבי היקף הטרור שנגרם על-ידי איחוד משפחות בזמן שיש מלחמה נגד אזרחי ישראל.

אברהם בורג: - - - ממתי השב"כ מחוקק במדינת ישראל?

ראובן ריבלין: תודה רבה, חבר הכנסת בורג, הדיון כבר מתנהל פה שלוש שעות.

גדעון סער: שיקול הדעת שלי, חבר הכנסת בורג, הוא להעניק עדיפות לזכות החיים של אזרחי ישראל באופן זמני, לשנה, לא לנצח, על הזכות הקדושה לאיחוד משפחות של פלסטינים בתוככי מדינת ישראל.

גדעון סער: זה סדר העדיפויות שלי.

אליעזר כהן: היה אפשר לחסוך כמה עשרות הרוגים.

ראובן ריבלין: חבר הכנסת כהן, בבקשה.

גדעון סער: ואתה, חבר הכנסת טיבי, היום אתה הגזמת.

אליעזר כהן: אנחנו מדברים כאילו לא קרה כלום עד עכשיו.

ראובן ריבלין: חבר הכנסת כהן, הרי אף אחד מאתנו לא נמצא בקמצ'טקה.

ראובן ריבלין: אנחנו נמצאים כולנו בארץ-ישראל.

ראובן ריבלין: אבל כולנו יודעים על מה מדובר.

אליעזר כהן: - - -

ראובן ריבלין: אני לא מדבר על מי שדיבר, אני מדבר עלינו.

ראובן ריבלין: יש פה שיקול של שתי מערכות, מהו הרע במיעוטו, רבותי.

ראובן ריבלין: חבר הכנסת סער מדבר דברים כדרבונות.

ראובן ריבלין: יחד עם זאת אנחנו מדברים - - - הוא יצטרך להסביר את זה, כמו רבים מאתנו, בחוץ-לארץ.

אברהם בורג: לבג"ץ אתה גם תצטרך להסביר את זה.

ראובן ריבלין: אני אסביר את ההליכים.

אברהם בורג: זה לא חוקתי.

גדעון סער: בג"ץ עד לרגע זה, לא חוק של הכנסת, החלטת ממשלה, לא השארת לרגע אחד - על מי אתם מהלכים אימים עם בג"ץ?

גדעון סער: באמת.

גדעון סער: בג"ץ יתערב בהחלטת ממשלה ששרירה וקיימת למעלה משנה?

ראובן ריבלין: חבר הכנסת טיבי, לצאת ואז להתחיל לדבר, או שאם גמרת לדבר, אז לסלק את הטלפון.

ראובן ריבלין: חבר הכנסת סער, האם אדוני רוצה לענות לחבר הכנסת ברכה, או לא?

גדעון סער: אני אינני שר שעונה על שאלות במסגרת פרלמנטרית.

ראובן ריבלין: אני שואל אותך, אני עצרתי את השעון.

גדעון סער: הוא יקשיב לדברי.

גדעון סער: אני בדרך כלל לא שואל אותו שאלות כאשר הוא - - -

ראובן ריבלין: מצטער, חבר הכנסת ברכה, הוא לא רוצה.

ראובן ריבלין: חבר הכנסת סער, נא להמשיך בדבריך.

מוחמד ברכה: - - - בקריאת ביניים.

גדעון סער: אני רוצה לומר לחברו של חבר הכנסת ברכה לסיעת חד"ש-תע"ל, שמעל הבימה הזאת הרהיב עוז לומר על יושב-ראש ועדת הפנים - שניהל, אדוני היושב-ראש, דיון ענייני בנושא טעון, בנושא כאוב, בצורה רגישה, קשוב להערות, קשוב ליועצת המשפטית, בסבלנות - שצריך לסלק אותו מראשות הוועדה.

גדעון סער: מי אתה בכלל?

יוסי שריד: מי אתה - - -

גדעון סער: מי אתה שתסלק אנשים בהבל פה?

גדעון סער: אני אמרתי למישהו שאני אסלק אותו?

אחמד טיבי: - - -

גדעון סער: מה זה הדבר הזה "לסלק"?

גדעון סער: מה, אתה בעל-הבית?

אחמד טיבי: - - -

ראובן ריבלין: חבר הכנסת טיבי, חבר הכנסת טיבי, אני שמעתי מה שאמרת, ולא הערתי.

ראובן ריבלין: כל אחד מחברי הכנסת מבקש לסלק מישהו.

אליעזר כהן: - - -

ראובן ריבלין: אני לא ייחסתי חשיבות רבה כל כך למה שאמרת בעניין הסילוק.

ראובן ריבלין: חבר הכנסת גדעון סער חושב שזה חשוב והוא רוצה לענות לך, ומותר לו.

ראובן ריבלין: אתה אמרת, והוא אומר.

מוחמד ברכה: כן, הוא אומר - - -

ראובן ריבלין: מותר לו.

ראובן ריבלין: מישהו אמר משהו?

מוחמד ברכה: - - -

אחמד טיבי: - - -

ראובן ריבלין: בסדר, אז כשאתה תעלה לבמה, תאמר: מי הוא?

ראובן ריבלין: ואני לא אעצור אותך.

ראובן ריבלין: חבר הכנסת ברכה, כשאתה תעלה לבמה, תאמר: מי הוא?

ראובן ריבלין: כרגע הוא על הבמה והוא אומר: מי אתה?

ראובן ריבלין: זה הכול.

מוחמד ברכה: מי הוא?

רומן ברונפמן: - - -

ראובן ריבלין: חבר הכנסת ברונפמן, אתה פתאום תנא דמסייע?

רומן ברונפמן: - - -

ראובן ריבלין: אתה דיברת, שמענו.

ראובן ריבלין: אני שמעתי טוב את חבר הכנסת טיבי.

ראובן ריבלין: האמן לי, חבר הכנסת ברונפמן, כאשר חבר הכנסת טיבי דיבר, חבר הכנסת סער כעס מאוד, ואני אמרתי לו: אתה תעלה לדבר, תאמר מה שאתה רוצה.

ראובן ריבלין: חבר הכנסת טיבי לא אמר שום דבר שהוא לא פרלמנטרי.

גדעון סער: אפילו - - -

רומן ברונפמן: הם אוכלים צהריים כל יום במזנון, ועדיין שואלים: מי אתה?

מוחמד ברכה: - - -

ראובן ריבלין: לא, לא, תודה.

ראובן ריבלין: חבר הכנסת ברכה, חבר הכנסת ברכה, אף אחד לא הפריע לך מעל המידה הדרושה, ועכשיו הוא ידבר, ואני אשמור על זכותו לדבר.

מוחמד ברכה: צריך להסכים עם עובדה אחת, שגדעון סער הוא חבר הכנסת ואחמד טיבי הוא חבר הכנסת.

גדעון סער: אני בהחלט רוחש כבוד לכל חברי הכנסת ומצפה שאותה גישה תהיה כלפי חבר כנסת שהוא יושב-ראש ועדה, שחבר הכנסת טיבי עצמו יודע - - -

יוסי שריד: - - -

גדעון סער: לא, חבר הכנסת שריד, הוא יודע שהוא ניהל דיון בסבלנות אין קץ.

אחמד טיבי: - - -

ראובן ריבלין: חבר הכנסת טיבי, מספיק.

גדעון סער: ולומר ליושב-ראש ועדה שהוא יסולק - - -

ראובן ריבלין: חבר הכנסת טיבי, לא היתה פה כל קונוטציה על בסיס לאומי.

ראובן ריבלין: הוא אמר "מי אתה", כמו שהוא היה אומר לכל חבר כנסת וכמו שאתה אומר לו.

קריאות: - - -

ראובן ריבלין: רבותי, לא להגזים במחיאות הכפיים, ואני לא מחנך אף אחד פה, ועכשיו יש שקט, כי גדעון סער ידבר, ומרגע זה, מי שיפריע יקבל הערה, ולאחר סיום ההערות הוא יהיה בחוץ.

עוזי לנדאו: - - -

ראובן ריבלין: תודה רבה, אדוני השר.

ראובן ריבלין: בבקשה.

גדעון סער: אפילו יש למישהו חברים מבוקשים במוקטעה, זה עדיין לא מעניק לו את הזכות לדבר כך לחברי כנסת בבית הזה.

אחמד טיבי: אני גאה בחברים שלי, אחד-אחד.

גדעון סער: במוקטעה?

גדעון סער: החברים שלך במוקטעה?

אחמד טיבי: בעיקר אלה במוקטעה.

ראובן ריבלין: תודה רבה.

גדעון סער: המבוקשים, המבוקשים.

אחמד טיבי: מי מבקש אותם?

אחמד טיבי: - - -

אליעזר כהן: - - -

אחמד טיבי: - - -

עוזי לנדאו: - - -

ראובן ריבלין: חבר הכנסת סער, אני מבקש.

ראובן ריבלין: בשביל מה?

ראובן ריבלין: אדוני השר, גם הוא אומר דברים, אז הם עונים לו.

ראובן ריבלין: רבותי, להפסיק.

ראובן ריבלין: אני אומר: קשה לך לשמוע?

ראובן ריבלין: תצא.

עוזי לנדאו: - - -

ראובן ריבלין: תודה רבה, אדוני השר.

ראובן ריבלין: תודה רבה, אדוני השר לנדאו.

ראובן ריבלין: חבר הכנסת סער עומד כאן על עמדותיו, אפילו בלי שהוא צריך מישהו שיעזור לו.

ראובן ריבלין: בבקשה, אדוני.

גדעון סער: אדוני היושב-ראש, במצב הקשה, בקונפליקט שבו אנחנו חיים, יש הרבה פעמים התנגשות בין זכויות לבין ביטחון.

גדעון סער: אני מאמין שאין זכות יותר גדולה מהזכות לחיים – אמונה מוזרה.

גדעון סער: כך אני מאמין.

גדעון סער: אני קורא לכנסת לשמור על הזכות לחיים.

גדעון סער: אני קורא לכנסת לאשר בעוד שעה קלה את החוק הזה בקריאה שנייה ובקריאה שלישית.

גדעון סער: החוק הזה יהיה נדבך חשוב נוסף במאבקה של ישראל בטרור.

ראובן ריבלין: אני מודה מאוד לחבר הכנסת גדעון סער, יושב-ראש הקואליציה.

ראובן ריבלין: המשיב הוא יושב-ראש ועדת הפנים ואיכות הסביבה של כנסת ישראל, והוא יענה על כל הטיעונים שהיו ובאו לחזק את ההתנגדויות וההסתייגויות.

קריאה: - - -

ראובן ריבלין: הוא יענה.

ראובן ריבלין: ולאחר מכן אנחנו נצביע, מה נעשה.

ואיכות הסביבה): כבוד היושב-ראש, הקושיות האלה באמת קשות.

ואיכות הסביבה): אני מבקש שמי שרוצה לדבר - - -

קריאות: - - -

ראובן ריבלין: אדוני יושב-ראש הקואליציה, שרים, אני מבקש.

ראובן ריבלין: כבוד שר הפנים, עכשיו חבר הכנסת יורי שטרן, שהוא יושב-ראש הוועדה, משיב על כל ההסתייגויות.

ראובן ריבלין: אני מציע להתחיל לצלצל, משום שבתום הדברים של יושב-ראש הוועדה אנחנו נקיים הצבעה על ההסתייגויות, אחת-אחת.

ראובן ריבלין: הצלצול יצא לדרך.

ראובן ריבלין: בבקשה.

ואיכות הסביבה): כבוד היושב-ראש, חברי הכנסת, אין ספק שמצב ביטחוני כפי שאנחנו נמצאים בו מעלה שאלות קשות בקטע של האיזון בין זכויות האדם, זכויות הפרט, יסודות הדמוקרטיה והעקרונות הליברליים, לבין הצרכים של - - -

ראובן ריבלין: חבר הכנסת בורג, כשאתה קורא לפורז, חבר הכנסת יורי שטרן שומע את זה עד פה.

ראובן ריבלין: הוא מוכרח לענות - - -

אברהם בורג: - - -

ראובן ריבלין: אבל אתם – לכל אחד מכם יש קול גדול.

אברהם בורג: בשביל זה בחרו בנו.

ראובן ריבלין: נכון.

ראובן ריבלין: אז נא לאפשר לאלה שאחרים בחרו בהם – לדבר.

ראובן ריבלין: בבקשה, אדוני.

ואיכות הסביבה): איזון בין עקרונות הדמוקרטיה, היסודות הליברליים של החברה שלנו, השייכות שלנו לעולם המערבי, לבין הצרכים של הביטחון, של הגנה עצמית.

ואיכות הסביבה): כל דמוקרטיה שנמצאת במלחמה או במצבים ביטחוניים קשים צריכה להתמודד עם השאלות האלה.

ואיכות הסביבה): אמריקה, אחרי האירוע החד-פעמי של ה-11 בספטמבר, שינתה את הנהלים והחוקים שלה.

אופיר פינס-פז: אתם רוצים להפוך אותנו לדרום-אפריקה.

אופיר פינס-פז: לדרום-אפריקה אתם רוצים להפוך אותנו.

ואיכות הסביבה): במלחמה המתמשכת הזאת, שלא אנחנו אשמים בה, לא אנחנו פתחנו בה, לא אנחנו יזמנו אותה – במלחמה הזאת אנחנו ממשיכים להתנהג - -

אופיר פינס-פז: - - -

ראובן ריבלין: חבר הכנסת פינס-פז.

ראובן ריבלין: חבר הכנסת פינס-פז, מספיק.

ואיכות הסביבה): - - כאילו דבר לא קרה, כמעט ללא שינוי, לא בחוק ולא בנוהל, וכל הכבוד לדמוקרטיה הישראלית שכך היא מתנהגת.

עבד-אלמאלכ דהאמשה: - - -

טלב אלסאנע: - - -

ראובן ריבלין: חבר הכנסת טלב אלסאנע, הוא ידבר כמו שאתה דיברת.

ראובן ריבלין: אתה לא תסתום לו את הפה.

טלב אלסאנע: - - -

ראובן ריבלין: - - - שקט, שקט.

ואיכות הסביבה): היו הסתייגויות, ואני מחלק אותן לשניים.

ראובן ריבלין: רבותי חברי הכנסת, זכותו של יושב-ראש הוועדה להשיב.

ראובן ריבלין: מה אתכם?

ואיכות הסביבה): אני לא הפרעתי לאף אחד - - -

אופיר פינס-פז: - - -

ראובן ריבלין: הוא ישב בשקט כל הדיון.

ראובן ריבלין: חבר הכנסת פינס, יושב פה יושב-ראש הוועדה שלוש שעות וחצי.

ראובן ריבלין: אדוני בא ומתחיל לצעוק פה - - -

ואיכות הסביבה): לך בכלל לא מגיע, אתה לא חבר בוועדה, אדוני.

אופיר פינס-פז: - - -

ראובן ריבלין: רבותי, מעניין שאף אחד ממפלגת העבודה לא הגיש הסתייגות.

יצחק הרצוג: היתה לנו תקלה - - - מתנגדת טוטלית לחוק.

ואיכות הסביבה): אני ישבתי פה והקשבתי למי שהגיש את ההסתייגויות - כמה שעות זה היה, שלוש שעות?

ואיכות הסביבה): ואני רוצה לענות לכם, אז אל תפריעו לי.

קריאות: - - -

ואיכות הסביבה): חלק מההסתייגויות נוגעות למהות החוק, והטענה המרכזית – כבוד שר הפנים, כבוד שר הפנים, כבוד שר הפנים.

ראובן ריבלין: השר פורז, השר פורז, פונה אליך גם יושב-ראש הוועדה.

ואיכות הסביבה): כבוד שר הפנים, זה חוק שאתה הצגת בכנסת, הצגת בוועדה, ואתה עוד תצטרך להגן עליו לא מעט.

ואיכות הסביבה): לכן, ממך לפחות אני מצפה שלא תרבה פה בדיבורים כשאנחנו דנים בחוק.

ואיכות הסביבה): ההסתייגויות – בחלקן היו בנושא מהות החוק.

ואיכות הסביבה): הטענה המרכזית היא שהחוק הוא גזעני, הוא חוק מפלה.

קולט אביטל: מפלה מאוד.

ואיכות הסביבה): נשאלה שאלה, למה אנחנו מגבילים את זכות ההתיישבות בארץ, קבלת התושבות וקבלת האזרחות רק לתושבים הפלסטינים של יהודה, שומרון ועזה; למה אנחנו לא עושים את זה לכלל תושבי החוץ שמתחתנים עם אזרחי ישראל או מבקשים כניסה לישראל.

ואיכות הסביבה): והתשובה היא פשוטה וחד-משמעית, כבוד היושב-ראש:

ואיכות הסביבה): רק עם פלסטינים - - -

ראובן ריבלין: חברת הכנסת לבני.

ראובן ריבלין: חברת הכנסת לבני, נא לצאת, לארוז את הפלאפון שם ולחזור אחרי זה.

ואיכות הסביבה): כבוד היושב-ראש, רק עם פלסטינים יש לנו מלחמה; רק פלסטינים יוצאים להרוג אותנו ולרצוח בנו; רק הם מארגנים פה טבח של ילדים, של זקנים, של סועדים בערב פסח, ולא האנגלים, ואפילו לא הירדנים.

ואיכות הסביבה): החוק הזה הוא לא חוק גזעני.

ואיכות הסביבה): הוא חל על כל אזרחי ישראל.

ואיכות הסביבה): הוא מפלה לרעה פלסטינים תושבי יש"ע, אפילו לא פלסטינים תושבי ירדן ולא פלסטינים תושבי אמריקה או תושבי מקומות אחרים.

ואיכות הסביבה): זה חוק שמחזיר - - -

נסים זאב: - - -

ראובן ריבלין: חבר הכנסת נסים זאב, לשבת.

ראובן ריבלין: לא, לא, חבר הכנסת נסים זאב, אתה כרגע נכנסת, וכבר מתחיל לצרוח.

נסים זאב: - - -

ראובן ריבלין: למה אדוני צועק?

ראובן ריבלין: למה אדוני צועק?

ראובן ריבלין: ישב קודם.

נסים זאב: אני לא צועק.

ראובן ריבלין: ישב; לא על הרגליים, ישב על הכיסא.

ואיכות הסביבה): זה חוק שמגביל לשנה אחת בלבד את זכותו של העם שלוחם בנו ורוצח בנו, להתיישב אצלנו.

ואיכות הסביבה): זאת אפליה וזאת גזענות?

קולט אביטל: כן.

ואיכות הסביבה): אולי החוק גורף והוא בטח פוגע גם באזרחי ישראל מסוימים, ואני מאוד מצטער על כך.

ראובן ריבלין: חבר הכנסת שטרן, למה אנחנו מאפשרים להם להיכנס לעבוד כאן?

ואיכות הסביבה): אני קיימתי דיונים בוועדה בשביל למזער את הנזקים האלה, בשביל למנוע כמה שניתן פגיעה באזרחי ישראל.

ואיכות הסביבה): אין לי שום חובה כלפי אזרחים פלסטינים תושבי יש"ע.

ואיכות הסביבה): אין לי כאזרח או כמחוקק שום דבר שאני חייב להם.

ואיכות הסביבה): יש לי חובות כלפי אזרחי ישראל, ואני מכיר בכך שאזרחי ישראל לא מעטים ייפגעו מהחוק.

ואיכות הסביבה): אני מצטער על כך.

עבד-אלמאלכ דהאמשה: - - -

ראובן ריבלין: חבר הכנסת דהאמשה, תודה.

ואיכות הסביבה): אבל כשפרצה מלחמה בין ארצות-הברית ויפן, האזרחים האמריקנים ממוצא יפני רוכזו במחנות ריכוז וגורשו ממקומות המגורים שלהם.

ואיכות הסביבה): אחרי האירוע ב-11 בספטמבר האמריקנים הגבילו כניסה לאמריקה של כל אלה שמוצאם מהמזרח התיכון.

ואיכות הסביבה): ישראלים נפגעי טרור שנולדו בעירק, לא אושר להם להיכנס לארצות-הברית, ויש אזרחים אמריקנים שנפגעים מכך, כי אלה המכרים שלהם, קרובי משפחה שלהם, פרטנרים שלהם בעסקים ובמדע.

ואיכות הסביבה): זו מלחמה, וחובה עלינו להגן על עצמנו וגם לנסות לעשות את זה כמה שפחות על חשבון זכויות האזרח וזכויות האדם בראש ובראשונה של אזרחי ישראל.

ואיכות הסביבה): לכן, כששאלו המסתייגים למה לא עושים הכללה כזאת לגבי ערביי ישראל שמעורבים בטרור ולגבי יהודים שחלק מהם עסקו בריגול או במכירת נשק – כאלה וכאלה פוגעים בביטחון שלנו, אבל זאת סוגיה פנימית שלנו.

ואיכות הסביבה): זאת סוגיה של אזרחי ישראל, יהודים וערבים גם יחד, ואנחנו צריכים להתמודד אתה במסגרת החוק שלנו, במסגרת זכויות האזרח שלנו.

ואיכות הסביבה): אין שום דבר שמחייב אותנו לסלוח על מעורבות תושבי יש"ע בטרור, ואין שום חובה שלנו כלפיהם לתת להם מעמד כלשהו בהתיישבות שלהם במדינת ישראל.

ואיכות הסביבה): זה שונה לחלוטין.

ראובן ריבלין: חבר הכנסת זאב, נא לשבת.

ראובן ריבלין: אדוני לא היה פה שלוש שעות וחצי; עכשיו הוא רוצה לגנוב את שלוש השעות וחצי שלא היה פה ולעשות מהומות.

ראובן ריבלין: יפה מאוד.

ראובן ריבלין: אתה מביא כבוד גדול מאוד לכנסת.

ראובן ריבלין: בבקשה.

ואיכות הסביבה): בדיון נטען גם שהחוק לא כלל את ניתוח השלכותיו על זכויות הילדים או מעמדם.

ואיכות הסביבה): זה דבר מצער.

ואיכות הסביבה): אני חושב שממשלת ישראל עושה אותה סטייה מהחוק פעמים מספר כאשר היא מביאה לכנסת ישראל חוקים שיש להם השלכה משמעותית על מעמדם של ילדים, והיא לא מנתחת את זה והיא לא מציינת את ההשלכות האלה.

ואיכות הסביבה): לצערי, זה לא החוק היחיד, והטענה פה היא כמו הטענה לגבי חוקים רבים, ששוב, לדאבוני הם מובאים לכנסת ללא כיבוד חוק ציון מידע בדבר השפעת חקיקה על זכויות הילד.

ואיכות הסביבה): אבל למען אלה מהתושבים והאזרחים הישראלים שיכולים להיפגע מהחוק, עשינו בו תיקון להגנת זכויות הילד.

ואיכות הסביבה): נשאלה שאלה, מה ההשלכות של החוק על זכויות הילד.

ואיכות הסביבה): השאלה הזאת צריכה להישאל לא רק לגבי ההשלכה על הילדים הפלסטינים שיכולים להיפגע מכך שההורים שלהם יהיו מופרדים, אלא גם אם השלכות החוק יצמצמו לנו את הפגיעה באזרחים ישראלים, השלכות החוק הזה יגנו על בריאותם הנפשית ועל בריאותם הפיזית של ילדי ישראל, ש על-ידי החקיקה הזאת אנחנו אולי חושפים אותם פחות למעשי חבלה ורצח.

ואיכות הסביבה): נאמר גם שלחוק יש תוקף רטרואקטיבי.

ואיכות הסביבה): זה פשוט לא נכון.

ואיכות הסביבה): החוק אומר, שאף אחד מאלה שנמצאים במעמד מסוים בשטחי ישראל, או שמשרד הפנים מטפל בבקשות שלהם להסדרת המעמד, לא ייפגע, אלא שמעמדם לא ישודרג למעמד של תושב ארעי או תושב קבע או אזרח.

זהבה גלאון: - - -

ואיכות הסביבה): נאמר גם שאין פה שום שיקול דעת - - -

קריאה: - - -

ואיכות הסביבה): אני לא רוצה להצביע בחיפזון.

ואיכות הסביבה): היו פה הסתייגויות.

ואיכות הסביבה): זה חוק קשה ואני רוצה להתייחס להסתייגויות.

ואיכות הסביבה): אל תאיצו בי.

ואיכות הסביבה): דובר על כך שלא ניתן שיקול דעת לשר הפנים, ואני כבר ציינתי בהצגת החוק שניתן שיקול דעת לשר הפנים.

ואיכות הסביבה): זה שיקול דעת מוגבל, אבל הוא ישנו, והוא מצוין בשני סעיפים בחוק.

ואיכות הסביבה): ועוד בנושא מהות החוק, טענו שגם בסמכויות של השר היום יש כל הכלים למנוע את הפגיעה בביטחון ישראל, ואני ציינתי באחת התשובות שנתתי פה מן המקום, שהסמכויות היום לא מאפשרות לזהות מראש את תשתית הטרור שנוצרת כתוצאה מהתיישבות של תושבי יש"ע בשטחי ישראל במסגרת איחוד המשפחות.

ואיכות הסביבה): חברי לקואליציה, אני לא אצמצם את נאומי, כי אני חייב להתייחס להסתייגויות.

ואיכות הסביבה): הסתייגויות נוספות היו קשורות - - - סליחה, כבוד היושב-ראש.

ראובן ריבלין: אדוני, האנשים פה רוצים להצביע.

ראובן ריבלין: רובם לא היו בכל זמן הדיון.

ראובן ריבלין: רובם מגובשים בעמדתם.

ראובן ריבלין: אדוני רוצה לדבר, בהחלט ידבר.

ראובן ריבלין: אני לא יכול לשמור פה על שקט, כי אני צריך לקרוא קריאות ביניים למאה חברי כנסת שנמצאים פה.

ראובן ריבלין: בבקשה, אדוני, ימשיך לדבר, בעיקר לפרוטוקול.

ואיכות הסביבה): הסיוגים והטענות לגבי תהליך החקיקה – הנה קרא לי גם חבר הכנסת אחמד טיבי, שהודה פה שהוא חבר של היושבים במוקטעה, של הרוצחים האלה שאשמים בסבל של העם הפלסטיני בראש ובראשונה, אז הוא קרא לי להתפטר בגלל ליקויים בתהליך החקיקה.

ראובן ריבלין: רבותי, לא יהיה צלצול נוסף, אני מודיע.

ראובן ריבלין: היו פה 17 הסתייגויות.

ואיכות הסביבה): 35 הסתייגויות.

ראובן ריבלין: לא, לא.

ראובן ריבלין: אני מדבר על 17 מסתייגים.

ראובן ריבלין: מובן שיושב-ראש הוועדה צריך לענות.

ראובן ריבלין: לא יהיה צלצול נוסף.

ראובן ריבלין: בבקשה.

ואיכות הסביבה): היה דיון והוגשו 35 הסתייגויות.

טלב אלסאנע: - - -

ראובן ריבלין: חבר הכנסת אלסאנע, איש לא שומע מה אתה אומר.

ואיכות הסביבה): אמרתי לחברי הכנסת שהביעו הסתייגויות, שאני מעלה אותן להצבעה.

ואיכות הסביבה): הצעתי להם שלוש דקות לכל אחד בשביל לנמק את ההסתייגויות המהותיות.

ואיכות הסביבה): אין פה יותר מעשר הסתייגויות מהותיות.

ואיכות הסביבה): הם סירבו לקבל את זה.

ואיכות הסביבה): לכן לא היתה הצבעה וכל ההסתייגויות נומקו פה.

ואיכות הסביבה): התהליך היה לפי תקנון הכנסת, הוא אושר על-ידי היועצים המשפטיים, הוא אושר גם על-ידי יושב-ראש הכנסת.

ואיכות הסביבה): ואחרון, מי שרצה את טובת הציבור הערבי בארץ, נציגי ארגונים של זכויות האזרח באו אלי, ישבו אתי ודנו אתי איך לתקן סעיפים אלה ואחרים בחוק, ותיקנתי.

ואיכות הסביבה): זה לא היה פשוט.

ואיכות הסביבה): אלה שרצו לנצל את זמן הדיון בוועדה בשביל לצעוק, בשביל לקלל את מדינת ישראל, בשביל לעשות הצגות, לא קיבלו את הבמה הזאת אתמול, ואני שמח על כך.

ואיכות הסביבה): החוק הזה הוא הוראת שעה בלבד, לשנה.

ואיכות הסביבה): הלוואי שהמלחמה הזאת תיגמר סופית בשנה הזאת.

ואיכות הסביבה): אני לא מאמין.

ואיכות הסביבה): אני לא מאמין ב"הודנה" הזאת, בכל ה"שטיקים" האלה, אבל הלוואי שזה יקרה.

ואיכות הסביבה): אם זה לא יקרה, אני מניח שממשלת ישראל תביא הצעת חוק יסודית יותר, כך הובטח, שתטפל בבעיות האלה ברמה הרבה יותר עמוקה.

ראובן ריבלין: תודה ליושב-ראש הוועדה על תשובתו המפורטת.

ראובן ריבלין: רבותי חברי הכנסת, נא לשבת במקומותיכם.

ראובן ריבלין: רבותי המסתייגים, האם אתם מבקשים להצביע על כל הסתייגות והסתייגות?

מוחמד ברכה: כן.

ראובן ריבלין: חבר הכנסת ברונפמן, להצביע על כל ההסתייגויות?

רומן ברונפמן: כן.

ראובן ריבלין: חברי הכנסת סער ויתום, האם אתם מסירים את הסתייגותכם?

גדעון סער: מסיר.

אהוד יתום: מסיר.

ראובן ריבלין: חבר הכנסת ליבוביץ - אינו נוכח, לכן אנחנו לא מתייחסים להסתייגותו.

ראובן ריבלין: ובכן, חברי הכנסת, אנחנו עוברים להצבעות.

ראובן ריבלין: אנחנו מצביעים על הסתייגויות לשם החוק.

ראובן ריבלין: הסתייגות לשם החוק לחברי הכנסת טלב אלסאנע ועבד-אלמאלכ דהאמשה – סיעת רע"ם.

ראובן ריבלין: נא להצביע.

ראובן ריבלין: הצבעה מס' 1 בעד ההסתייגות – 23 נגד – 55 נמנעים – אין ההסתייגות של סיעת רע"ם לשם החוק לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות לחלופין לחברי הכנסת אלסאנע ודהאמשה - נא להצביע.

ראובן ריבלין: הצבעה מס' 2 בעד ההסתייגות – 22 נגד – 51 נמנעים – אין ההסתייגות לחלופין של סיעת רע"ם לשם החוק לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות נוספת לחלופין - נא להצביע.

ראובן ריבלין: הצבעה מס' 3 בעד ההסתייגות - 23 נגד – 53 נמנעים – אין ההסתייגות לחלופין של סיעת רע"ם לשם החוק לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות נוספת לחלופין - נא להצביע.

ראובן ריבלין: הצבעה מס' 4 בעד ההסתייגות – 22 נגד – 54 נמנעים – אין ההסתייגות לחלופין של סיעת רע"ם לשם החוק לא נתקבלה.

ראובן ריבלין: ההסתייגות לא נתקבלה.

ראובן ריבלין: אנו עוברים להסתייגות של חברי הכנסת בשארה, זחאלקה וטאהא - קבוצת חבר הכנסת עזמי בשארה.

ראובן ריבלין: נא להצביע.

ראובן ריבלין: הצבעה מס' 5 בעד ההסתייגות – 20 נגד – 54 נמנעים – אין ההסתייגות של קבוצת חבר הכנסת עזמי בשארה לשם החוק לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות לחברי הכנסת ברכה, מח'ול וטיבי – קבוצת חבר הכנסת מוחמד ברכה, לשם החוק.

ראובן ריבלין: נא להצביע.

ראובן ריבלין: הצבעה מס' 6 בעד ההסתייגות – 23 נגד – 53 נמנעים – אין ההסתייגות של קבוצת חבר הכנסת מוחמד ברכה לשם החוק לא נתקבלה.

ראובן ריבלין: ההסתייגות לא נתקבלה.

ראובן ריבלין: רבותי חברי הכנסת, ההסתייגויות לשם החוק נסתיימו.

ראובן ריבלין: אנחנו מצביעים על שם החוק כהצעת הוועדה.

ראובן ריבלין: הצבעה מס' 7 בעד שם החוק, כהצעת הוועדה – 55 נגד – 23 נמנעים – אין שם החוק, כהצעת הוועדה, נתקבל.

גדעון סער: בכל דבר תצביעו עם בל"ד?

אופיר פינס-פז: זה חוק גזעני.

אופיר פינס-פז: זו בושה.

ראובן ריבלין: 55 בעד, 23 נגד, אין נמנעים.

ראובן ריבלין: שם החוק עבר.

ראובן ריבלין: חבר הכנסת פינס, לך אני לא צריך להעיר, כי אתה חבר כנסת ותיק.

ראובן ריבלין: אסור להפריע בזמן הצבעה.

ראובן ריבלין: אבל ליושב-ראש הקואליציה אני כן אעיר.

ראובן ריבלין: אדוני יושב-ראש הקואליציה, אני מבין שזה מקרוב באת - אסור להפריע בזמן הצבעה, אדוני.

ראובן ריבלין: אני מאוד מודה לאדוני.

ראובן ריבלין: לסעיף 1 הסתייגות לחבר הכנסת אחמד טיבי.

ראובן ריבלין: נא להצביע.

ראובן ריבלין: הצבעה מס' 8 בעד ההסתייגות – 22 נגד – 55 נמנעים – אין ההסתייגות של חבר הכנסת אחמד טיבי לסעיף 1 לא נתקבלה.

ראובן ריבלין: ההסתייגות לא עברה.

ראובן ריבלין: רבותי חברי הכנסת, מי שמבקש הצבעה אלקטרונית, יודיע לי.

ראובן ריבלין: מרגע זה אנחנו עוברים להצבעה ידנית, כי מדובר על סעיף אחד, ובדיוק אותן הסתייגויות, רק בנוסח כזה או אחר.

ראובן ריבלין: מי בעד הסתייגות סיעת רע"ם?

ראובן ריבלין: הצבעה ההסתייגות של סיעת רע"ם לסעיף 1 לא נתקבלה.

ראובן ריבלין: הסתייגות לסעיף 1 לקבוצת בשארה.

ראובן ריבלין: הצבעה ההסתייגות של קבוצת חבר הכנסת עזמי בשארה לסעיף 1 לא נתקבלה.

ראובן ריבלין: חברי הכנסת גדעון סער ואהוד יתום חזרו בהם.

ראובן ריבלין: הסתייגות לחבר הכנסת אחמד טיבי, בלי חבר הכנסת ליבוביץ.

אחמד טיבי: הצבעה אלקטרונית.

ראובן ריבלין: בבקשה.

ראובן ריבלין: זו הסתייגות בהחלט מהותית.

ראובן ריבלין: נא להצביע.

ראובן ריבלין: הצבעה מס' 9 בעד ההסתייגות – 23 נגד – 56 נמנעים – אין ההסתייגות של חבר הכנסת אחמד טיבי לסעיף 1 לא נתקבלה.

ראובן ריבלין: ההסתייגות לא נתקבלה.

ראובן ריבלין: מי בעד ההסתייגות של חברי הכנסת רומן ברונפמן, זהבה גלאון, חיים אורון, אבשלום וילן, רן כהן ויוסי שריד - סיעת מרצ?

ראובן ריבלין: הצבעה ההסתייגות של סיעת מרצ לסעיף 1 לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות לחלופין לסיעת מרצ - נא להצביע.

ראובן ריבלין: הצבעה ההסתייגות לחלופין של סיעת מרצ לסעיף 1 לא נתקבלה.

ראובן ריבלין: ההסתייגות לא נתקבלה.

ראובן ריבלין: רבותי חברי הכנסת, אין עוד הסתייגויות לסעיף 1.

ראובן ריבלין: נא להצביע על סעיף 1 כהצעת הוועדה.

ראובן ריבלין: הצבעה מס' 10 בעד סעיף 1, כהצעת הוועדה – 55 נגד – 23 נמנעים – אין סעיף 1, כהצעת הוועדה, נתקבל.

יצחק הרצוג: סוף-סוף לא מרשים להתחתן במדינה הזאת.

ראובן ריבלין: חבר הכנסת הרצוג.

ראובן ריבלין: 55 בעד, 23 נגד, אין נמנעים.

ראובן ריבלין: סעיף 1 עבר כהצעת הוועדה.

ראובן ריבלין: לסעיף 2 הסתייגות של סיעת מרצ.

ראובן ריבלין: נא להצביע.

ראובן ריבלין: הצבעה ההסתייגות של סיעת מרצ לסעיף 2 לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות לסיעת רע"ם ולקבוצת ברכה - נא להצביע.

ראובן ריבלין: הצבעה ההסתייגות של סיעת רע"ם וקבוצת חבר הכנסת מוחמד ברכה לסעיף 2 לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות לקבוצת בשארה לסעיף 2 - נא להצביע.

ראובן ריבלין: הצבעה ההסתייגות של קבוצת חבר הכנסת עזמי בשארה לסעיף 2 לא נתקבלה.

ראובן ריבלין: ההסתייגות לא נתקבלה.

ראובן ריבלין: הסתייגות לחבר הכנסת אחמד טיבי.

אחמד טיבי: הצבעה אלקטרונית.

ראובן ריבלין: בבקשה.

ראובן ריבלין: הצבעה מס' 11 בעד ההסתייגות – 25 נגד – 54 נמנעים – 1 ההסתייגות של חבר הכנסת אחמד טיבי לסעיף 2 לא נתקבלה.

ראובן ריבלין: 25 בעד, 54 נגד, נמנע אחד.

ראובן ריבלין: ההסתייגות לא נתקבלה.

ראובן ריבלין: רבותי חברי הכנסת, לא נתקבלו ההסתייגויות.

ראובן ריבלין: אנחנו מצביעים בהצבעה אלקטרונית על סעיף 2.

ראובן ריבלין: הצבעה מס' 12 בעד סעיף 2, כהצעת הוועדה – 56 נגד – 24 נמנעים – אין סעיף 2, כהצעת הוועדה, נתקבל.

ראובן ריבלין: 56 בעד, 24 נגד.

ראובן ריבלין: אני קובע שסעיף 2 עבר כהצעת הוועדה.

ראובן ריבלין: לסעיף 3 יש הסתייגות לסיעת מרצ.

ראובן ריבלין: נא להצביע.

זהבה גלאון: הצבעה אלקטרונית.

ראובן ריבלין: בבקשה, גברתי.

ראובן ריבלין: בהחלט.

ראובן ריבלין: נא להצביע.

ראובן ריבלין: הצבעה מס' 13 בעד ההסתייגות – 24 נגד – 56 נמנעים – אין ההסתייגות של סיעת מרצ לסעיף 3(1) לא נתקבלה.

אופיר פינס-פז: סוף-סוף עוזי לנדאו מרגיש טוב בממשלה הזאת.

ראובן ריבלין: ההסתייגות לא נתקבלה.

ראובן ריבלין: רבותי חברי הכנסת, הסתייגות לסעיף 3 לסיעת רע"ם ולחבר הכנסת אחמד טיבי .

ראובן ריבלין: נא להצביע.

טלב אלסאנע: הצבעה אלקטרונית.

ראובן ריבלין: בבקשה.

ראובן ריבלין: הצבעה מס' 14 בעד ההסתייגות – 23 נגד – 55 נמנעים – אין ההסתייגות של סיעת רע"ם וחבר הכנסת אחמד טיבי לסעיף 3(1) לא נתקבלה.

ראובן ריבלין: 23 בעד, 55 נגד, אין נמנעים.

ראובן ריבלין: ההסתייגות לא נתקבלה.

ראובן ריבלין: נצביע בהצבעה ידנית, לחלופין - מי בעד? נא להוריד.

ראובן ריבלין: מי נגד?

ראובן ריבלין: נא להוריד.

ראובן ריבלין: ההסתייגות לחלופין של סיעת רע"ם וחבר הכנסת אחמד טיבי לסעיף 3(1) לא נתקבלה.

ראובן ריבלין: לחלופין - מי בעד?

ראובן ריבלין: מי נגד?

ראובן ריבלין: ההסתייגות לחלופין של סיעת רע"ם וחבר הכנסת אחמד טיבי לסעיף 3(1) לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של קבוצת בשארה - הצבעה אלקטרונית.

ראובן ריבלין: מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה מס' 15 בעד ההסתייגות - 23 נגד - 56 נמנעים - 1 ההסתייגות של קבוצת חבר הכנסת עזמי בשארה לסעיף 3(1) לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של קבוצת ברכה - מי בעד, מי נגד, מי נמנע?

ראובן ריבלין: תודה.

ראובן ריבלין: ההסתייגות של קבוצת חבר הכנסת מוחמד ברכה לסעיף 3(1) לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של חברי הכנסת אחמד טיבי ואילן ליבוביץ - מי בעד, מי נגד, מי נמנע?

ראובן ריבלין: תודה.

ראובן ריבלין: ההסתייגות של חברי הכנסת אחמד טיבי ואילן ליבוביץ לסעיף 3(1) לא נתקבלה.

ראובן ריבלין: ההסתייגות לא נתקבלה.

ראובן ריבלין: אנחנו עוברים לפסקה (2) בסעיף 3.

ראובן ריבלין: ההסתייגות של סיעת רע"ם וחבר הכנסת אחמד טיבי - מי בעד, מי נגד, מי נמנע?

ראובן ריבלין: תודה.

ראובן ריבלין: ההסתייגות של סיעת רע"ם וחבר הכנסת אחמד טיבי לסעיף 3(2) לא נתקבלה.

ראובן ריבלין: ההסתייגות לא נתקבלה.

ראובן ריבלין: אם מישהו מחברי הכנסת מבקש שאני אצביע "נמנעים", שיודיע לי, כי עד לרגע זה לא שמעתי הערה על העניין.

ראובן ריבלין: ההסתייגות של קבוצת בשארה - מי בעד, מי נגד, מי נמנע?

ראובן ריבלין: תודה.

ראובן ריבלין: ההסתייגות של קבוצת חבר הכנסת עזמי בשארה לסעיף 3(2) לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של קבוצת ברכה - מי בעד, מי נגד, מי נמנע?

ראובן ריבלין: תודה.

ראובן ריבלין: ההסתייגות של קבוצת חבר הכנסת מוחמד ברכה לסעיף 3(2) לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של חבר הכנסת אחמד טיבי - מי בעד, מי נגד, מי נמנע?

ראובן ריבלין: תודה.

אחמד טיבי: אלקטרונית.

ראובן ריבלין: הצבעה אלקטרונית.

ראובן ריבלין: נא להצביע - מי בעד?

ראובן ריבלין: מי נגד?

ראובן ריבלין: הצבעה מס' 16 בעד ההסתייגות - 24 נגד - 55 נמנעים - אין ההסתייגות של קבוצת חבר הכנסת אחמד טיבי לסעיף 3(2) לא נתקבלה.

ראובן ריבלין: ההסתייגות לא נתקבלה.

ראובן ריבלין: ובכן, רבותי, לא נתקבלו הסתייגויות לסעיף 3, לכן נצביע על סעיף 3 על שני מרכיביו כהצעת הוועדה.

ראובן ריבלין: מי בעד, מי נגד, מי נמנע - נא להצביע.

ראובן ריבלין: תודה.

ראובן ריבלין: הצבעה מס' 17 בעד סעיף 3, כהצעת הוועדה - 53 נגד - 24 נמנעים - אין סעיף 3, כהצעת הוועדה, נתקבל.

ראובן ריבלין: 53 בעד, 24 נגד.

ראובן ריבלין: אני קובע שסעיף 3 עבר כהצעת הוועדה.

ראובן ריבלין: אחרי סעיף 3, סיעת מרצ וחברי הכנסת אחמד טיבי ואילן ליבוביץ - מי בעד?

ראובן ריבלין: מי נגד?

ראובן ריבלין: תודה.

ראובן ריבלין: הצבעה ההסתייגות של סיעת מרצ וחברי הכנסת אחמד טיבי ואילן ליבוביץ אחרי סעיף 3 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של חבר הכנסת אחמד טיבי ואילן ליבוביץ - - -

אחמד טיבי: אלקטרונית.

ראובן ריבלין: הצבעה אלקטרונית.

ראובן ריבלין: נא להצביע - מי בעד, מי נגד?

ראובן ריבלין: הצבעה מס' 18 בעד ההסתייגות - 23 נגד - 45 נמנעים - אין ההסתייגות של חברי הכנסת אחמד טיבי ואילן ליבוביץ אחרי סעיף 3 לא נתקבלה.

ראובן ריבלין: ההסתייגות לא נתקבלה.

ראובן ריבלין: לא נתקבלו ההסתייגויות.

ראובן ריבלין: אין צורך להצביע על הסעיף.

ראובן ריבלין: אנחנו עוברים לסעיף 4.

ראובן ריבלין: מי בעד ההסתייגות של סיעת מרצ?

ראובן ריבלין: מי נגד?

ראובן ריבלין: הצבעה ההסתייגות של סיעת מרצ לסעיף 4 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של סיעת רע"ם - מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה ההסתייגות של סיעת רע"ם לסעיף 4 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של קבוצת בשארה - מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה ההסתייגות של קבוצת חבר הכנסת עזמי בשארה לסעיף 4 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות לחלופין של קבוצת בשארה - מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה ההסתייגות לחלופין של קבוצת חבר הכנסת עזמי בשארה לסעיף 4 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של קבוצת ברכה - מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה ההסתייגות של קבוצת חבר הכנסת מוחמד ברכה לסעיף 4 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של חברי הכנסת אחמד טיבי ואילן ליבוביץ - - -

אחמד טיבי: אלקטרונית.

ראובן ריבלין: בבקשה.

ראובן ריבלין: רבותי, חברי הכנסת, נא להצביע - מי בעד?

ראובן ריבלין: מי נגד?

ראובן ריבלין: הצבעה מס' 19 בעד ההסתייגות - 23 נגד - 54 נמנעים - אין ההסתייגות של חברי הכנסת אחמד טיבי ואילן ליבוביץ לסעיף 4 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות לחלופין של חברי הכנסת אחמד טיבי ואילן ליבוביץ - מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה ההסתייגות לחלופין של חברי הכנסת אחמד טיבי ואילן ליבוביץ לסעיף 4 לא נתקבלה.

עוזי לנדאו: אלקטרונית.

ראובן ריבלין: אדוני השר ביקש אלקטרונית?

ראובן ריבלין: חבר הכנסת טיבי לא מבקש בהצבעה לחלופין.

ראובן ריבלין: הוא מאוד עקבי, דרך אגב.

ראובן ריבלין: אני מוכרח לומר לכם שהדרישות שלו היו כי הוא רוצה לראות מי הצביע מה.

ראובן ריבלין: מותר לו.

ראובן ריבלין: אנחנו עוברים לסעיף 5.

ראובן ריבלין: ההסתייגות של סיעת רע"ם - - -

קריאות: אלקטרונית.

ראובן ריבלין: הצבעה אלקטרונית.

ראובן ריבלין: מי בעד ההסתייגות של סיעת רע"ם לסעיף 5?

ראובן ריבלין: מי נגד?

ראובן ריבלין: נא להצביע.

ראובן ריבלין: הצבעה מס' 20 בעד ההסתייגות - 22 נגד - 55 נמנעים - 2 ההסתייגות של סיעת רע"ם לסעיף 5 לא נתקבלה.

ראובן ריבלין: ההסתייגות לא נתקבלה.

ראובן ריבלין: רבותי, אני חשבתי קודם שהצבעתי על סעיף 4 ולא היא.

ראובן ריבלין: לכן, אני חוזר.

ראובן ריבלין: רבותי, חברי הכנסת, אנחנו מצביעים על סעיף 4 לפי הצעת הוועדה, אף שנדמה לי שכבר הצבענו.

ראובן ריבלין: הערת המזכיר היא לעזר לי.

ראובן ריבלין: חבר הכנסת גדעון סער, האם אדוני רוצה לא להצביע בעד סעיף 4?

גדעון סער: כן.

ראובן ריבלין: בבקשה, להצביע.

ראובן ריבלין: מי בעד, מי נגד?

ראובן ריבלין: הצבעה מס' 21 בעד סעיף 4, כהצעת הוועדה - 54 נגד - 22 נמנעים - 1 סעיף 4, כהצעת הוועדה, נתקבל.

ראובן ריבלין: 54 בעד, 22 נגד, אחד נמנע.

ראובן ריבלין: הצעת הוועדה לאישור סעיף 4 נתקבלה.

ראובן ריבלין: אנחנו עוברים לסעיף 5.

ראובן ריבלין: על הסתייגות סיעת רע"ם כבר הצבענו הצבעה אלקטרונית.

ראובן ריבלין: הסתייגות סיעת מרצ, מי בעד, מי נגד, מי נמנע?

ראובן ריבלין: הצבעה ההסתייגות של סיעת מרצ לסעיף 5 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות לחלופין של סיעת מרצ - מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה ההסתייגות לחלופין של סיעת מרצ לסעיף 5 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של קבוצת בשארה - -

עזמי בשארה: אלקטרונית.

ראובן ריבלין: בבקשה.

ראובן ריבלין: מי בעד, מי נגד, מי נמנע?

ראובן ריבלין: חבר הכנסת בשארה, שאתה עושה ככה, הפרוטוקול לא שומע.

ראובן ריבלין: הצבעה מס' 22 בעד ההסתייגות - 21 נגד- 55 נמנעים - 1 ההסתייגות לחלופין של קבוצת חבר הכנסת עזמי בשארה לסעיף 5 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של קבוצת ברכה - - -

מוחמד ברכה: אלקטרונית.

ראובן ריבלין: בבקשה.

ראובן ריבלין: קבוצת ברכה מציעה שיעמוד בתוקפו עד תום השנה שבה פורסם.

ראובן ריבלין: מי בעד, מי נגד - נא להצביע.

ראובן ריבלין: הצבעה מס' 23 בעד ההסתייגות - 24 נגד - 55 נמנעים - 1 ההסתייגות של קבוצת חבר הכנסת מוחמד ברכה לסעיף 5 לא נתקבלה.

ראובן ריבלין: ההסתייגות לא נתקבלה.

ראובן ריבלין: ההסתייגות של אחמד טיבי, האם אדוני מבקש הצבעה אלקטרונית?

אחמד טיבי: כן.

ראובן ריבלין: בבקשה.

ראובן ריבלין: מי בעד, מי נגד, מי נמנע?

ראובן ריבלין: נא להצביע.

ראובן ריבלין: הצבעה מס' 24 בעד ההסתייגות - 24 נגד - 56 נמנעים - 1 ההסתייגות של חבר הכנסת אחמד טיבי לסעיף 5 לא נתקבלה.

ראובן ריבלין: ההסתייגות לא נתקבלה.

ראובן ריבלין: אנחנו עוברים להצבעה על סעיף 5 בהתאם להצעת הוועדה.

ראובן ריבלין: מי בעד, מי נגד, מי נמנע?

ראובן ריבלין: נא להצביע.

ראובן ריבלין: הצבעה מס' 25 בעד סעיף 5, כהצעת הוועדה - 56 נגד - 24 נמנעים - 1 סעיף 5, כהצעת הוועדה, נתקבל.

ראובן ריבלין: סעיף 5 נתקבל.

ראובן ריבלין: רבותי חברי הכנסת, קיבלתי חתימות להצבעה אישית בקריאה השלישית.

ראובן ריבלין: תמה הקריאה השנייה.

ראובן ריבלין: חבר הכנסת טיבי, חבר הכנסת בשארה, שני חברי כנסת הגישו לי בקשה.

ראובן ריבלין: אתן להם להשמיע את בקשתם זה אחרי זה.

ראובן ריבלין: בין קריאה שנייה לשלישית, אדוני, רשאית סיעה להציע אי-אמון.

ראובן ריבלין: אדוני, סגן ראש הממשלה, אתה הוא זה שצריך להשיב על הבקשה.

ראובן ריבלין: האמן לי, כדאי שתשב.

אחמד טיבי: אדוני היושב-ראש, לפי סעיף 36(ב), אנחנו, סיעת חד"ש-תע"ל, מבקשים לראות בהצבעה בקריאה השלישית הצעת אי-אמון בממשלה.

ראובן ריבלין: תודה רבה.

ראובן ריבלין: חבר הכנסת בשארה.

עזמי בשארה: אדוני היושב-ראש, לפי סעיף 36(ב), מאחר שיש לנו במכסה עוד אי-אמון אחד - -

ראובן ריבלין: אין צורך באי-אמון.

עזמי בשארה: - - אנחנו מבקשים לראות בהצבעה בקריאה שלישית הצעת אי-אמון בממשלה.

ראובן ריבלין: תודה רבה.

ראובן ריבלין: חברת הכנסת זהבה גלאון.

ראובן ריבלין: לשלושת

ראובן ריבלין: כם יחד יש - - -

זהבה גלאון: יש לנו מכסה, אדוני היושב-ראש.

זהבה גלאון: אדוני היושב-ראש, סיעת מרצ מבקשת לראות בהצבעה זו בקריאה השלישית, על-פי סעיף 36(ב), הצבעת אי-אמון בממשלה.

ראובן ריבלין: רבותי.

ראובן ריבלין: חבר הכנסת דהאמשה.

עבד-אלמאלכ דהאמשה: כבוד היושב-ראש, סיעת רע"ם מבקשת לראות בהצבעה אי-אמון בממשלה, על-פי סעיף 36 לתקנון הכנסת.

ראובן ריבלין: תודה רבה.

ראובן ריבלין: עד עכשיו יש לי 14 חברי כנסת.

ראובן ריבלין: עכשיו חבר הכנסת אופיר פינס, ואז לא יצטרכו בכלל מכסה.

אופיר פינס-פז: סיעת העבודה-מימד מבקשת מכל הסיבות הטובות שבעולם, לרבות הסיבה הזאת, להביע אי-אמון בממשלה.

ראובן ריבלין: תודה רבה.

ראובן ריבלין: אדוני סגן ראש הממשלה, מה משיבה הממשלה על זה?

סילבן שלום: אדוני היושב-ראש, לאור בקשתן של סיעות השמאל בבית - - -

ראובן ריבלין: אדוני יסלח לי.

ראובן ריבלין: מיקרופון, בבקשה.

סילבן שלום: לאור בקשת סיעות השמאל לראות בהצבעה הזאת הצבעת אי-אמון, הממשלה מבקשת לראות בכך הצבעת אמון.

סילבן שלום: תודה.

ראובן ריבלין: תודה רבה.

ראובן ריבלין: ובכן, רבותי חברי הכנסת, מדובר פה בהצבעת אמון בממשלה.

סילבן שלום: אדוני היושב-ראש, האם הם הגישו בבקשה לאי-אמון מועמד לראשות הממשלה?

קריאות: - - -

ראובן ריבלין: רבותי, כשאתם באים האחד אל השני, עוד רגע מישהו יחשוב שאתם הולכים להכות האחד את השני.

ראובן ריבלין: אדוני סגן ראש הממשלה, סעיף 36(ב) מדבר על פרוצדורה שבה יכולים לבקש.

ראובן ריבלין: האי-אמון שנעשה, כדרישת אי-אמון, מחייב הצבעת אי-אמון, ומחייב את המבקשים לומר מי יהיה ראש הממשלה.

ראובן ריבלין: בדרך כלל ההצבעה היא בעוד זמן רב.

ראובן ריבלין: אנחנו מבקשים אמון, ולכן ההצבעה היא על האמון ולא על האי-אמון.

מוחמד ברכה: ולכן אין צורך במועמד.

סילבן שלום: הבקשה להצבעת אמון נובעת מהבקשה לאי-אמון - - -

אחמד טיבי: - - -

ראובן ריבלין: מה קרה לך, אחמד טיבי?

ראובן ריבלין: עוד רגע יחשבו שפרצה מלחמה בכנסת.

ראובן ריבלין: בבקשה.

סילבן שלום: הצעת האי-אמון, מאחר שהם לא הגישו מועמד, בכלל לא מתקיימת.

סילבן שלום: לכן זה לא שאני מגיש אמון.

סילבן שלום: או שהיא קיימת או שהיא לא קיימת.

ראובן ריבלין: אדוני סגן ראש הממשלה, הם רשאים לפי סעיף 36(ב) לראות בזה הצבעת אי-אמון, לכן ההצבעה נדחית לשבוע הראשון של המושב הבא.

ראובן ריבלין: ישמע כבוד שר החוץ, ישמע אדוני סגן ראש הממשלה, סעיף 36(ב) לא דן בעניין.

ראובן ריבלין: כמובן, אם היינו דוחים לשבוע אחרי זה, היו צריכים להגיש הצעת אי-אמון מסודרת.

ראובן ריבלין: הממשלה מבקשת הצבעת אמון.

ראובן ריבלין: לכן אחת משתיים, אם לא יהיה אי-אמון, לחלופין אני מבקש - - -

מוחמד ברכה: אנחנו מסכימים להביא הצעה למועמד ראש ממשלה במועד - - -

ראובן ריבלין: נא לשבת.

ראובן ריבלין: יש פה ספק חוקתי.

ראובן ריבלין: אנחנו פותרים את הבעיה לגופו של עניין.

ראובן ריבלין: סיעת העבודה תודיע בשם כל המפלגות את מי הם רוצים כראש ממשלה, זאת גם בשורה.

ראובן ריבלין: אדוני חבר הכנסת פינס.

אופיר פינס-פז: אדוני היושב-ראש, בשם כל סיעות האופוזיציה שהגישו אי-אמון, אנחנו מודיעים שהמועמד שלנו לראשות הממשלה הוא חבר הכנסת שמעון פרס.

אופיר פינס-פז: תודה.

ראובן ריבלין: תודה רבה.

ראובן ריבלין: רבותי, אנחנו בהצבעה.

ראובן ריבלין: לשבת.

ראובן ריבלין: אדוני סגן ראש הממשלה, נדמה לי שהפרוצדורה שהיתה צריכה להיות היא להצביע אמון.

ראובן ריבלין: אם לא היה אמון, היינו מודיעים מי הוא המועמד לראשות הממשלה.

ראובן ריבלין: מי רוצה להצביע אמון בממשלה או מי רוצה שחבר הכנסת שמעון פרס יהיה ראש הממשלה - - -

זהבה גלאון: אדוני היושב-ראש, הגשתי בקשה להצבעה אישית.

ראובן ריבלין: רבותי חברי הכנסת, לחבר הכנסת בורג יש מכשלה משלו.

אברהם בורג: אדוני היושב-ראש, כנסת נכבדה, מעבר לסוגיה הנדונה כאן, אם צריך מועמד או לא צריך מועמד, הבקשות הוגשו על-ידי הסיעות, על-פי סעיף 36א(א) ו-(ב).

אברהם בורג: התקנון מאוד ברור בסעיפים שעל-פיהם הוגשה הבקשה: "ראש הממשלה רשאי להודיע ליושב-ראש שהוא יראה בהצבעת הכנסת בסעיף העומד על סדר-היום, עניין של הבעת אמון בו".

אברהם בורג: אדוני היושב-ראש, אני שואל בשם סיעות האופוזיציה, האם ראש הממשלה הודיע לך שהוא מבקש לראות בהצבעה הזאת הצבעת אמון?

ראובן ריבלין: מה קרה?

ראובן ריבלין: מה קרה?

ראובן ריבלין: רבותי.

ראובן ריבלין: חברת הכנסת זהבה גלאון.

ראובן ריבלין: גברתי יושבת-ראש סיעת העבודה, אנחנו באמצע הצבעה.

ראובן ריבלין: נא לשבת.

ראובן ריבלין: נא לשבת או לעזוב את האולם.

ראובן ריבלין: חבר הכנסת בורג, תיכף תענה לך הממשלה.

יצחק הרצוג: ראש הממשלה בארץ, הוא היה יכול להיות פה.

ראובן ריבלין: חבר הכנסת הרצוג, אמרתי לך שלא תדבר כשאתה עומד.

ראובן ריבלין: חבר הכנסת בורג, מכל מלמדי השכלתי.

ראובן ריבלין: כאשר ראש הממשלה, נבצר ממנו מלמלא את תפקידו, יש ממלא-מקום לראש הממשלה.

אברהם בורג: השר אולמרט.

אחמד טיבי: - - -

ראובן ריבלין: חבר הכנסת טיבי עוד פעם אחת ידבר בעמידה, אני אעיף אותו.

ראובן ריבלין: רבותי חברי הכנסת, עכשיו אני רוצה לשמוע - - -

קריאות: - - -

ראובן ריבלין: רגע.

ראובן ריבלין: מה זה?

ראובן ריבלין: מה זה?

ראובן ריבלין: חבר הכנסת ברונפמן.

ראובן ריבלין: יש אנשים שמותר להם הכול, אבל לא אתה ולא אני.

ראובן ריבלין: אדוני, חבר הכנסת בורג, האם אדוני לא רואה בממלא-מקום ראש הממשלה, כשראש הממשלה נמצא בחוץ-לארץ, ממלא-מקומו?

אברהם בורג: אדוני היושב-ראש, ראשית, שמעתי בחדשות שראש הממשלה נחת.

ראובן ריבלין: הגיע, אתה צודק, אני לא ידעתי.

ראובן ריבלין: תודה.

ראובן ריבלין: אני מכריז על הפסקה של עשר דקות על מנת לשאול את ראש הממשלה אם הוא רוצה לראות בזה אמון או לא.

ראובן ריבלין: אני נשאר פה.

ראובן ריבלין: עשר דקות הפסקה.

ראובן ריבלין: (הישיבה נפסקה בשעה 16:10 ונתחדשה בשעה 16:18.

ראובן ריבלין: )

ראובן ריבלין: רבותי חברי הכנסת, חבר הכנסת בורג, היו לי ספקות גדולים אם אני צריך לבקש את אישורו של ראש הממשלה, או את בקשתו של ראש הממשלה לכך שיראו בהצבעה הצבעת אמון.

ראובן ריבלין: בגלל הספק ובגלל ידיעתי שהחוק הזה רגיש מאוד, ויש מי שהתריעו שיפנו לבית-המשפט הגבוה לצדק, בחרתי ללכת בעניין זה לחומרה ולפרש את התקנון בצורה יותר מרחיקה לכת, אם כי אני לא בטוח שהפרשנות שנתתי על-פי דרישתך היא הנכונה.

ראובן ריבלין: גם המלצתי לוועדת הכנסת לתקן את התקנון, ויושב-ראש ועדת הכנסת כבר אמר שבעצה אחת עם חברי הכנסת ושאר חברי הוועדה הוא יפעל לתיקונו.

ראובן ריבלין: רבותי חברי הכנסת, לפני שאתן את תשובתו של ראש הממשלה או את בקשתו של ראש הממשלה ואענה לחבר הכנסת אברהם בורג, אני רוצה להודיע לכם שאני משנה את סדר-היום.

ראובן ריבלין: הסעיף הבא בסדר-היום יהיה הצעת חוק התוכנית להבראת כלכלת ישראל - רשויות מקומיות.

זהבה גלאון: - - -

ראובן ריבלין: לא, גברתי טועה, יש פה הסתייגויות מעתה ועד עולם.

ראובן ריבלין: עם זאת, אני מודיע לכם שהרבה פעמים שיניתי את סדר-היום על-פי בקשתה של חברת הכנסת זהבה גלאון, ואני לא רואה בזה דבר נורא אם פעם אחת איעתר לבקשתם של אחרים.

ראובן ריבלין: מה אדוני רצה?

ראובן ריבלין: בבקשה.

אופיר פינס-פז: אדוני היושב-ראש, הרי בסך-הכול אנחנו מקבלים את ההסבר שלך לגבי הפרשנות שלך לסעיף, וממילא אנחנו הגשנו הצעת אי-אמון.

אופיר פינס-פז: אני לא חושב שיקרה אסון אם העניין יסתיים עכשיו בעניין הזה.

אופיר פינס-פז: אנחנו נחזור ונדון באי-אמון או בהבעת האמון של הממשלה בכנס הראשון במהלך הפגרה, ובא לציון גואל, כי מה ההצעה שלך אומרת?

אופיר פינס-פז: ההצעה שלך אומרת, שממש לפני קריאה שלישית אנחנו עושים פאוזה, מי יודע לכמה זמן.

אופיר פינס-פז: יש כאן סדר-יום של הכנסת.

ראובן ריבלין: לא, אדוני לא הבין אותי, אני מצטער.

ראובן ריבלין: אדוני יכול לשבת.

ראובן ריבלין: ובכן, רבותי חברי הכנסת, אני מחדש את הישיבה.

ראובן ריבלין: אני מחדש את הישיבה, רטרואקטיבית, לפני שלוש דקות.

ראובן ריבלין: חבר הכנסת בורג, אדוני, בתשובה על שאלתך, הודיע לי ראש הממשלה, שהוא מבקש לראות בהצבעה הצבעת אמון, ואנחנו עוברים להצבעה בקריאה שלישית.

קריאות: - - -

ראובן ריבלין: אמרתי שלאחר שנסיים את הדיון בחוק זה נעבור לדון בחוק הרשויות המקומיות, אחרי שהוא יוצג.

קריאה: - - -

ראובן ריבלין: אני מצטער שפה הדברים משתבשים, שכן כולם באים להיות בעניינים.

ראובן ריבלין: רבותי חברי הכנסת, ראש הממשלה הודיענו, שהוא רואה בהצבעה בקריאה שלישית הצבעת אמון, ואני מודיע לכם שכך יהיה.

ראובן ריבלין: ובכן, רבותי חברי הכנסת, לפי דרישת 20 חברי הכנסת, כפי שהוגשה על-ידי חברת הכנסת זהבה גלאון, יושבת-ראש סיעת מרצ, אני מבקש להצביע את ההצבעה בקריאה שלישית בהצבעה אישית.

ראובן ריבלין: אדוני המזכיר, אנחנו מתחילים בהצבעה.

ראובן ריבלין: נא לקרוא את השמות.

ראובן ריבלין: ההצבעה היא בעד או נגד החוק.

ראובן ריבלין: התוצאה היא אמון או אי-אמון בממשלה.

ראובן ריבלין: תודה רבה.

ראובן ריבלין: מי שמצביע בעד, מצביע בעד החוק ובעד אמון בממשלה.

אריה האן: (קורא בשמות חברי הכנסת) קולט אביטל - נגד רוחמה אברהם - בעד יולי-יואל אדלשטיין - בעד יעקב אדרי - בעד אהוד אולמרט - אינו נוכח חיים אורון - אינו נוכח זבולון אורלב - בעד דוד אזולאי - אינו נוכח ישראל אייכלר - אינו נוכח דליה איציק - נגד אפי איתם - בעד מיכאל איתן - בעד אריה אלדד - בעד בנימין אלון - בעד טלב אלסאנע - נגד אלי אפללו - בעד גלעד ארדן - בעד אורי יהודה אריאל - בעד זאב בוים - בעד אברהם בורג - נגד נעמי בלומנטל - בעד בנימין בן-אליעזר - אינו נוכח אלי בן-מנחם - אינו נוכח שלמה בניזרי - אינו נוכח דניאל בנלולו - בעד רוני בר-און - בעד רומן ברונפמן - נגד רוני בריזון - בעד ויקטור בריילובסקי - בעד מוחמד ברכה - נגד עזמי בשארה - נגד ענבל גבריאלי - בעד מיכאל גורלובסקי - בעד זהבה גלאון - נגד גילה גמליאל - בעד משה גפני - אינו נוכח עבד-אלמאלכ דהאמשה - אינו נוכח נסים דהן - נגד חמי דורון - בעד אברהם הירשזון - בעד צחי הנגבי - אינו נוכח צבי הנדל - בעד יצחק הרצוג - נגד מגלי והבה - אינו נוכח אבשלום וילן - אינו נוכח מתן וילנאי - נגד יצחק וקנין - אינו נוכח נסים זאב - נמנע ג'מאל זחאלקה - נגד אליעזר זנדברג - אינו נוכח יחיאל חזן - בעד רשף חן - בעד ואסל טאהא - נגד אחמד טיבי - נגד דוד טל - אינו נוכח יגאל יאסינוב - בעד שאול יהלום - בעד אליהו ישי - אינו נוכח אהוד יתום - בעד דני יתום - נגד איתן כבל - נגד אילנה כהן - אינה נוכחת אליעזר כהן - בעד אמנון כהן - אינו נוכח יצחק כהן - אינו נוכח רן כהן - נגד משה כחלון - בעד חיים כץ - אינו נוכח ישראל כץ - אינו נוכח אתי לבני - אינה נוכחת ציפי לבני - אינה נוכחת לימור לבנת - בעד דוד לוי - אינו נוכח יצחק לוי - אינו נוכח אילן ליבוביץ - אינו נוכח יעקב ליצמן - אינו נוכח עוזי לנדאו - בעד יוסף לפיד - בעד עסאם מח'ול - נגד מיכאל מלכיאור - נגד עמרם מצנע - אינו נוכח יעקב מרגי - אינו נוכח יהודית נאות - אינה נוכחת משולם נהרי - אינו נוכח מיכאל נודלמן - בעד דני נוה - בעד אורית נוקד - נגד לאה נס - בעד בנימין נתניהו - אינו נוכח מרינה סולודקין - בעד ניסן סלומינסקי - בעד אפרים סנה - אינו נוכח גדעון סער - בעד גדעון עזרא - בעד מל פולישוק-בלוך - בעד אברהם פורז - בעד אופיר פינס-פז - נגד גילה פינקלשטיין - בעד מאיר פרוש - אינו נוכח יוסף פריצקי -

אריה האן: בעד שמעון פרס - נגד יאיר פרץ - אינו נוכח עמיר פרץ - אינו נוכח איוב קרא - בעד אברהם רביץ - אינו נוכח ראובן ריבלין - בעד חיים רמון - אינו נוכח אהוד רצאבי - בעד מיכאל רצון - בעד אברהם בייגה שוחט - נגד יובל שטייניץ - אינו נוכח מאיר שטרית - בעד יורי שטרן - בעד אילן שלגי - בעד סילבן שלום - בעד שלום שמחון - אינו נוכח אריאל שרון - אינו נוכח עמרי שרון - בעד יוסי שריד - נגד יולי תמיר - אינה נוכחת.

אריה האן: אני חוזר פעם שנייה: אהוד אולמרט - אינו נוכח חיים אורון - אינו נוכח דוד אזולאי - אינו נוכח ישראל אייכלר - אינו נוכח בנימין בן-אליעזר - אינו נוכח אלי בן-מנחם - אינו נוכח שלמה בניזרי - אינו נוכח משה גפני - אינו נוכח עבד-אלמאלכ דהאמשה - נגד צחי הנגבי - אינו נוכח מגלי והבה - אינו נוכח אבשלום וילן - אינו נוכח יצחק וקנין - אינו נוכח אליעזר זנדברג - אינו נוכח דוד טל - אינו נוכח אליהו ישי - אינו נוכח אילנה כהן - אינה נוכחת אמנון כהן - אינו נוכח יצחק כהן - אינו נוכח חיים כץ - אינו נוכח ישראל כץ - אינו נוכח אתי לבני - אינה נוכחת ציפי לבני - אינה נוכחת דוד לוי - אינו נוכח יצחק לוי - אינו נוכח אילן ליבוביץ - אינו נוכח יעקב ליצמן - אינו נוכח עמרם מצנע - אינו נוכח יעקב מרגי - אינו נוכח יהודית נאות - אינה נוכחת משולם נהרי - אינו נוכח בנימין נתניהו - אינו נוכח אפרים סנה - אינו נוכח מאיר פרוש - אינו נוכח יאיר פרץ - אינו נוכח עמיר פרץ - אינו נוכח אברהם רביץ - אינו נוכח חיים רמון - אינו נוכח יובל שטייניץ - אינו נוכח שלום שמחון - אינו נוכח אריאל שרון - אינו נוכח יולי תמיר - אינה נוכחת האם יש באולם מישהו שעדיין לא הצביע?

אריה האן: אין.

אריה האן: תודה רבה.

ראובן ריבלין: תודה רבה.

ראובן ריבלין: נא למנות את הקולות ולהודיע לי את תוצאות ההצבעה.

ראובן ריבלין: רבותי חברי הכנסת, בינתיים הודעה למזכיר הכנסת.

ראובן ריבלין: בבקשה, אדוני.

אריה האן: ברשות יושב-ראש הכנסת, הנני מתכבד להודיע, כי הונחו על שולחן הכנסת: לקריאה שנייה ולקריאה שלישית - הצעת חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (מס' 2), התשס"ג-2003, כולל לוח תיקונים להסתייגויות, שהחזירה הוועדה המשותפת לוועדת הכספים ולוועדת הפנים ואיכות הסביבה; הצעת חוק לתיקון דיני בחירות לרשויות מקומיות, התשס"ג-2003, שהחזירה ועדת הפנים ואיכות הסביבה.

אריה האן: מסקנות ועדת החוקה, חוק ומשפט בעקבות החלטה על דיון מהיר בנושא: שחרור נאשמים ברצח בשל עומס תיקים בבתי-המשפט.

אריה האן: תודה רבה.

ראובן ריבלין: תודה רבה.

ראובן ריבלין: (קריאה שנייה וקריאה שלישית)

ראובן ריבלין: שר האוצר נכנס לאולם בטרם הכרזתי על ההצבעה והוא מבקש לצרף את קולו.

בנימין נתניהו: אכן.

ראובן ריבלין: אדוני, אני אשקול, ואם יהיה משהו שהוא בבחינת - - -

בנימין נתניהו: הייתי אצל ראש הממשלה - - -

ראובן ריבלין: אני מבין.

ראובן ריבלין: חובת ההנמקות לא חלה עליו.

ראובן ריבלין: אדוני מבקש לצרף את קולו ומייד אני אשקול אם לאפשר או לא, ואני אומר.

רוני בר-און: איך אמר בגין המנוח - שגם המובן מאליו צריך להיאמר.

ראובן ריבלין: מה אדוני רצה להצביע?

בנימין נתניהו: בעד.

ראובן ריבלין: תודה רבה.

ראובן ריבלין: אני מבקש לא להוסיף את קולו להצבעה.

ראובן ריבלין: הוא אמר לפרוטוקול שהוא מבקש להצביע בעד.

ראובן ריבלין: אני לא מצרף את קולו, שכן ההצבעה צריכה להיות בעתה, ואינני מוכן לשבור את התקדים הזה בעד שום הון שבעולם.

ראובן ריבלין: תוצאות ההצבעה, בלי קולו של שר האוצר: 53 בעד, 25 נגד, נמנע אחד.

ראובן ריבלין: אני קובע שחוק האזרחות והכניסה לישראל (הוראת שעה), התשס"ג-2003, עבר בקריאה שלישית.

ראובן ריבלין: אדוני יושב-ראש הוועדה, נא לעלות.

ראובן ריבלין: מייד לאחר שיודה יושב-ראש ועדת הפנים, כאשר יש לנו סדר-יום אדיר, אנחנו נעבור מייד לדיון בחוק שהוצג בפניכם והוא הצעת חוק התוכנית להבראת כלכלת ישראל (תיקוני חקיקה להשגת יעדי התקציב לשנות הכספים 2003 ו-2004) (מס' 2), ואחר כך נעבור מייד להסתייגויות.

ואיכות הסביבה): כבוד היושב-ראש, שרי הממשלה, חברי הכנסת, היה זה חוק חשוב, וכיושב-ראש ועדת הפנים ואיכות הסביבה הרגשתי שזו משימה לאומית קשה אך חשובה במיוחד בימים אלה.

ואיכות הסביבה): אני שמח שהצלחתי לבצע אותה עם כל הבעייתיות שיש בחוק הזה.

ואיכות הסביבה): עשינו צעד נכון בהתאמת החקיקה שלנו למצב המלחמה שבו אנחנו נמצאים.

ואיכות הסביבה): הדיונים היו סוערים - בדיון הראשון שברתי את הפטיש, בדיון השני נשבר לי בסיס העץ שעליו מקישים בפטיש.

ואיכות הסביבה): בסוף עברנו את זה וקיימנו את מה שנדרש מאתנו.

ואיכות הסביבה): אני רוצה להודות ליועצת המשפטית של ועדת הפנים ואיכות הסביבה, מירי פרנקל-שור, שעבדה לילות כימים בשביל לסיים את דבר החקיקה, העירה הערות ועזרה בתיקון החוק; ליפה שפירא, מנהלת הוועדה, שעבדה שעות נוספות; לצוות הוועדה - שוש ודניאלה; לדניאל סלומון, היועץ המשפטי של משרד המשפטים; למני מזוז, המשנה ליועץ המשפטי לממשלה; לעוזרים הפרלמנטריים שלי - טליה ומרים; ולסיעת האיחוד הלאומי - חברי הכנסת מהסיעה ומנהלת הסיעה אנה, על כך שבמאבק הקשה הזה ובתקופה מאוד לא פשוטה של הימים האלה נתנו לי גיבוי מלא ועזרו בביצוע המשימה.

ראובן ריבלין: אני מאוד מודה ליושב-ראש ועדת הפנים.

ראובן ריבלין: [מס' מ/25; "דברי הכנסת", חוב' ו, עמ' 851, חוב' ז', עמ' 963, חוב' ט', עמ' 1241, חוב' י', עמ' ; נספחות.

ראובן ריבלין: ]

ראובן ריבלין: חברי הכנסת, אנחנו עוברים לדון בהסתייגויות להצעת חוק התוכנית הכלכלית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (מס' 2).

ראובן ריבלין: יציג את הצעת החוק בשם הוועדה המשותפת חבר הכנסת דניאל בנלולו, הידוע בפי חבריו בשם דני בנלולו, אבל הוא דניאל וזה שמו.

ראובן ריבלין: בבקשה, אדוני.

ראובן ריבלין: כל מי שעולה לדבר יזכור שעוד לא התחלנו את סדר-היום, וסדר-היום עמוס לעייפה.

ראובן ריבלין: להערכתי, בשלב זה לפני 24:00, בחצות, אנחנו לא נראה אפילו את תחילת הסוף של סדר-היום.

ראובן ריבלין: נסיים הרבה אחרי חצות.

אילן שלגי: אפשר היה להוסיף שבוע.

ראובן ריבלין: אי-אפשר להוסיף שבוע, כי הכנסת יוצאת לפגרה על-פי חוק.

ראובן ריבלין: אדוני יושב-ראש ועדת הכספים, האם חבר הכנסת בנלולו ממלא את מקומך?

ראובן ריבלין: שלא יאמרו שלא שאלתי.

ראובן ריבלין: שאלתי את ראש הממשלה ועכשיו אני שואל אותך.

דניאל בנלולו: אדוני יושב-ראש הכנסת, שרים, חברי הכנסת, ידידי יושב-ראש ועדת הכספים, לפני הצגת החוק הרשו לי להגיד משהו בנימה אישית, מהלב.

דניאל בנלולו: היום, במעמד חגיגי זה של סיום כנס הקיץ של הכנסת, הציבור מביט בנו ומצפה בכיליון עיניים לתשובה אמיתית מאתנו, לאתגרים שניצבים בפני כולנו.

דניאל בנלולו: חברי חברי הכנסת, בחוק זה נחסוך היום 120 מיליון שקל למדינה.

דניאל בנלולו: וזה רק במרכיב אחד, ואני עדיין לא אומר כמה אנחנו הולכים לחסוך בשאר המרכיבים.

דניאל בנלולו: 120 מיליון אלה יכולים לעזור למובטל, לנכה, לאם החד-הורית, לסטודנט, לחייל ולילדינו - - -

ג'מאל זחאלקה: או הנחה למעסיקים.

דניאל בנלולו: - - - 120 מיליון שיעזרו לבתי-חולים, לבתי-הספר ולגורמי הרווחה.

דניאל בנלולו: פתגם סיני עתיק וידוע אומר שגם מסע ארוך מתחיל בצעד אחד קטן.

דניאל בנלולו: חברי חברי הכנסת, אני קורא לכולם לצעוד את הצעד הקטן והמשמעותי של הצעת חוק זו.

דניאל בנלולו: לאחר לילות וימים ארוכים של דיונים בוועדת הכספים בראשותו של ידידי, היושב-ראש חבר הכנסת אברהם הירשזון, ידידי היקר שפעל רבות למען גיבוש הסכמה משותפת של חברים בוועדה - בהזדמנות זו ברצוני להביע את הערכתי על פעילותו המקצועית בוועדה וכן למנהל הוועדה טמיר כהן ולצוות.

דניאל בנלולו: חשוב לי לציין, כמרכז הקואליציה בוועדת הכספים, את העובדה שאף שבוועדה יש חילוקי דעות, ויכוחים ומאבקים קשים שבאו לידי ביטוי לאורך כל המושב, יש בין החברים בוועדה כבוד הדדי והערכה הדדית לדעות השונות המועלות בדיונים.

דניאל בנלולו: אני רוצה להביע את תודתי והערכתי לחברי האופוזיציה, ובראשם ידידי חבר הכנסת יצחק הרצוג, שבשיתוף פעולה - ביחד אתו וכמובן עם יושב-ראש הוועדה - הובלנו ראשונים את המאבק בקיצוץ תקציב החינוך והתרבות.

דניאל בנלולו: לאחר שהקשבנו בקשב רב ובסובלנות בוועדת הכספים לכולם, קיימנו דיונים מעמיקים בנושא.

דניאל בנלולו: ברצוני להודות לכל חברי הוועדה, שתרמו לגיבוש ההחלטה הסופית המוצגת בפניכם בהצעת חוק זו.

דניאל בנלולו: ההצעה מתייחסת לכמה נקודות: א.

דניאל בנלולו: איחוד רשויות; ב.

דניאל בנלולו: קיצוץ במספר סגני ראשי ערים; ג.

דניאל בנלולו: הקדמת בחירות לצורך איחוד.

דניאל בנלולו: איחוד רשויות - בחודש האחרון שמעה הוועדה בקשב רב את דעתה המקצועית של ועדת השימוע של משרד הפנים, שהציגה את כל הפרטים והבעיות של כל איחוד ואיחוד.

דניאל בנלולו: הוועדה הזמינה את כל ראשי הרשויות שהיו מיועדות לאיחוד.

דניאל בנלולו: מדובר ב-12 איחודים, שהם 30 רשויות.

דניאל בנלולו: אנו בתחילת הדרך של מהלך איחוד הרשויות, שיביא להתייעלות, לאיזון ולחיסכון עתידי של מאות מיליוני שקלים.

דניאל בנלולו: הרשויות המובאות לאיחוד הן מכל המגזרים - - -

ראובן ריבלין: יושבי-ראש הוועדות, עם חברת הכנסת רוחמה אברהם - אתם לא יכולים לקיים פה דיונים.

ראובן ריבלין: פה אנשים נואמים, ואנחנו רוצים להתקדם בסדר-היום.

ראובן ריבלין: תודה.

רוחמה אברהם-בלילא: אתה צודק.

דניאל בנלולו: תודה, אדוני היושב-ראש.

דניאל בנלולו: הקפדנו שיהיה איזון פנימי לגבי אופי האוכלוסייה והייחוד של כל מקום ומקום.

דניאל בנלולו: המרכיב השני - קיצוץ במספר סגני ראשי ערים.

דניאל בנלולו: ברצוני לציין בפניכם נתונים ועובדות שאין עליהם מחלוקת, והם ידועים לכולם.

דניאל בנלולו: אני רוצה לומר לכם, ידידי חברי הכנסת, יש כ-464 תקנים במשרד הפנים לסגני ראשי ערים - בפועל מכהנים 369 בשכר.

דניאל בנלולו: התוכנית הכלכלית - הספר הכחול - המליצה לקצץ 174 סגנים.

דניאל בנלולו: לאחר דיונים רבים עם שר האוצר, עם שר הפנים, יושב-ראש הוועדה - יושב-ראש ועדת הכספים, אברהם הירשזון - וחברי הוועדה, הבאתי פשרה שהסכימו עליה שר הפנים ושר האוצר, לקיצוץ ל-227 סגנים, וההצעה מוגשת בפניכם.

דניאל בנלולו: הצעה זו שאנו מביאים בפניכם היא הצעה שהתקבלה על-ידי הממשלה, על-ידי השרים ועל-ידי ועדת הכספים.

דניאל בנלולו: המרכיב השלישי - הקדמת הבחירות במהלך שלוש השנים - אני חושב ששר הפנים יביא לכאן את הפשרה בנושא.

דניאל בנלולו: אני מבקש, חברים, לפני סיום המושב הזה, להודות לכל החברים שעסקו במלאכה, לכל חברי הכנסת שאני מבקש שיתמכו בהצעה הזאת, ואני מקווה מאוד שבמושב הבא נביא עוד תוכניות לקיצוץ בכמה תחומים, כדי להעביר כספים לאותן שכבות חלשות שנפגעו במהלך התוכנית הכלכלית.

דניאל בנלולו: תודה רבה לכם.

ראובן ריבלין: תודה.

ראובן ריבלין: ראשון המסתייגים - חבר הכנסת אחמד טיבי, לרשותו חמש דקות.

ראובן ריבלין: אחריו - חבר הכנסת יצחק כהן, שהוא היחיד שנמצא פה מבין המסתייגים.

ראובן ריבלין: לרשות חבר הכנסת יצחק כהן עשר דקות, כי הוא הגיש יותר הסתייגויות.

ראובן ריבלין: בבקשה.

אחמד טיבי: תודה, אדוני.

ראובן ריבלין: בבקשה, אדוני.

ראובן ריבלין: אדוני בוודאי ירצה לדון ולדבר על דברים שהם ברומו של עולם.

אחמד טיבי: בהחלט כן, אדוני, ואני מודה לך מקרב לב.

אחמד טיבי: אדוני היושב-ראש, רבותי השרים, רבותי חברי הכנסת, אנחנו דנים באחד מהשיירים של מה שקרוי התוכנית לרפורמה כלכלית שהובאה על-ידי הממשלה ומשרד האוצר.

אחמד טיבי: התוכנית הזאת, נאמר עליה כמעט הכול.

אחמד טיבי: דיו רב נשפך בכתיבה, בביקורת, בשבח לפעמים מצד פקידי האוצר על התוכנית הזאת, שחלק מהתוצאות המיידיות שלה אנחנו רואים כאן מעבר לרחוב, בהפגנה המתמשכת ובמחאה של האמהות החד-הוריות.

אחמד טיבי: אני רוצה להתייחס, ברשותך, אדוני היושב-ראש - - -

ראובן ריבלין: לחוק הקודם.

אחמד טיבי: לא, לא.

אחמד טיבי: בהחלט לחוק הזה - לאיחוד הרשויות.

אחמד טיבי: איחוד המשפחות סוכל באופן לא ממוקד בחוק הקודם, אני מקווה שתינתן לי האפשרות להתייחס לאיחוד הרשויות שמוצע באמצעות החוק הזה.

אחמד טיבי: אני, אידיאולוגית, לא מתנגד לאיחודים, אבל מעשית בשטח, איחוד צריך להתבצע אם שני יישובים באים ואומרים: אנחנו רוצים להתאחד.

אחמד טיבי: זאת עושים באמצעות משאל-עם בדרך כלל, ולאחר ששני היישובים, מתוך רצון, מבקשים איחוד - הדבר מתבצע.

אחמד טיבי: כאן יש מעשה של כפייה.

אחמד טיבי: למשל, במקרה של מג'ד-אל-כרום, בענה, דיר אל-אסד, זה מעשה של כפייה.

אחמד טיבי: למשל, באבו-סנאן רוב התושבים מתנגדים להצעה לאחד אותם עם ג'וליס, ירכא, יאנוח וג'ת.

אחמד טיבי: אגב, אדוני היושב-ראש, גם הכפרים ג'וליס, ירכא, יאנוח וג'ת - יש להם הרכב אוכלוסייה הומוגני, אחיד - מהעדה הדרוזית - - -

ראובן ריבלין: כל אחד בנפרד.

אחמד טיבי: בכל אחד בנפרד, וכולם כפרים השייכים לעדה הערבית הדרוזית, כאשר אבו-סנאן - 80% ממנו הם ערבים מוסלמים ו-20% הם דרוזים.

אחמד טיבי: לכן, נדמה לי שהיתה פזיזות מסוימת בצירוף אבו-סנאן - - -

ראובן ריבלין: אדוני תמיד כועס עלי כשאני אומר ערבים ודרוזים, כי כולם - - -

אחמד טיבי: אמרתי העדה הערבית הדרוזית, אם שמת לב - -

ראובן ריבלין: כי אדוני לא אמר את זה לפרוטוקול.

ראובן ריבלין: אני רק עזרתי לאדוני שלא ייכשל בלשונו.

אחמד טיבי: - - אני שייך לראשוני - - - העדה הערבית הדרוזית - הם מראשוני הערבים כאן

אחמד טיבי: באזור - - -

ראובן ריבלין: מאה אחוז.

ראובן ריבלין: אני הקפדתי על מה שאתה לימדת אותי.

אחמד טיבי: - - - אתה זוכר את כמאל ג'ונבלט, שיח' באש אל-אטרש.

אחמד טיבי: לכן, אדוני היושב-ראש, אני חושב - גם במקרה ג'ת ובקה יש כאן פזיזות בהחלטה הזאת, שכופה על התושבים דברים שלא בטוח שהם רוצים, אני בטוח שרבים ביישובים האלה מתנגדים להם.

אחמד טיבי: לכן, גם ההצעה שהביא לכאן חבר הכנסת בנלולו - שהוא רכז סיעת הליכוד בוועדת הכספים ובוועדה המשותפת - היא הצעה שראוי להתנגד לה.

אחמד טיבי: ראוי דווקא לתמוך בהצעת הפשרה שהציע חבר הכנסת אפללו - חבר הכנסת אפללו, מאותה סיעה, מהליכוד - שבה הקיצוץ הוא פחות, הוא לא דרסטי, הוא הדרגתי.

אחמד טיבי: אדוני היושב-ראש, אומנם אנחנו רואים רק חלק קטן של המחאה החברתית הזאת של האמהות החד-הוריות כתוצאה מתוכנית הרפורמה, אבל האספקטים השליליים הרבים של התוכנית הזאת מתבטאים בעלייה בשיעור דורשי העבודה, בעלייה הדרגתית חמורה במספר המבקשים הבטחת הכנסה.

אחמד טיבי: אגב, נושא הבטחת ההכנסה, אדוני היושב-ראש, הוא נושא ראוי לבדיקה, לאחר שנים של כללים - אתה יודע שאדם שתופסים אותו נוהג ברכב לא לו שלוש פעמים, מבטלים לו את הבטחת ההכנסה.

ראובן ריבלין: באמת?

אחמד טיבי: כן.

אחמד טיבי: מבטלים לו את הבטחת ההכנסה.

אחמד טיבי: אם הוא נתפס ברכב, אפילו לא לו - מבטלים לו את הבטחת ההכנסה, את התשלומים.

אחמד טיבי: אדם שיש לו בירושה ממשפחתו עדר של שלושה כבשים - מבטלים לו את הבטחת ההכנסה.

אחמד טיבי: אתה יודע איך בונים במגזר הערבי.

אחמד טיבי: למשל, יש בית - בונים בקומה השנייה - האדמה היא לא שלו, וגם הבית לא שלו.

אחמד טיבי: מתייחסים לכך כאילו כל הבית הוא שלו בחישוב הבטחת ההכנסה.

אחמד טיבי: הרי יש כאן התעמרות באדם קשה-יום.

אחמד טיבי: ולכן, אגב, אדוני היושב-ראש, זה נושא שראוי לדיון נפרד, ואנחנו נביא אותו לדיון נפרד בשעה טובה, כאשר ישובו חברי הכנסת אל העבודה הפרלמנטרית הפורייה - שאני מאוד נהניתי ממנה, במיוחד מהעובדה שאדוני ניהל ביד רמה את הישיבות ואת עבודת הכנסת - -

ראובן ריבלין: תודה רבה לאדוני.

אחמד טיבי: - - ואני רוצה להודות לו על כך.

אחמד טיבי: תודה רבה.

ראובן ריבלין: אני מתאר לי שאדוני עוד ידבר היום כהנה וכהנה, ואני אהיה פה על הדוכן - אדוני יוכל לחזור על המחמאות.

אחמד טיבי: בדיוק, אני הולך - - -

ראובן ריבלין: אני מאוד מודה לאדוני.

ראובן ריבלין: חבר הכנסת יצחק כהן - בבקשה, אדוני.

ראובן ריבלין: אחריו - חבר הכנסת משה גפני; אינו נוכח.

ראובן ריבלין: חבר הכנסת ואסל טאהא - אינו נוכח.

ראובן ריבלין: שר הפנים - אינו נוכח.

ראובן ריבלין: חבר הכנסת חיים אורון - אינו נוכח.

ראובן ריבלין: חבר הכנסת מוחמד ברכה - אינו נוכח.

ראובן ריבלין: חבר הכנסת עסאם מח'ול - אינו נוכח.

ראובן ריבלין: חבר הכנסת איתן כבל - אינו נוכח.

ראובן ריבלין: חבר הכנסת דוד אזולאי נוכח.

ראובן ריבלין: לכן, אחרי חבר הכנסת יצחק כהן – חבר הכנסת דוד אזולאי.

ראובן ריבלין: כבוד חבר הכנסת יצחק כהן, כבוד השר לשעבר - - -

מאיר שטרית: אלה שלא היו - - -

ראובן ריבלין: בוודאי, אני קראתי בשמותיהם, הם לא באו.

ראובן ריבלין: קראתי להם, אחר כך ליצחק כהן ואחר כך לדוד אזולאי.

ראובן ריבלין: מי שלא היה, איבד את תורו.

ראובן ריבלין: לאדוני יש שמונה הסתייגויות, אבל אני הקצבתי לו עשר דקות.

יצחק כהן: שמונה כפול חמש זה 40 דקות.

ראובן ריבלין: אני יודע, אבל בבוקר כבר קבענו את ההסדרים – עשר דקות.

ראובן ריבלין: אם לאדוני יהיה - - -

יצחק כהן: בבוקר, חוץ מצעקות לא שמעתי כלום.

ראובן ריבלין: אם אדוני היה יותר רגוע - - -

יצחק כהן: אני מאוד רגוע.

יצחק כהן: אדוני עצבני.

ראובן ריבלין: לא, אדוני נכנס בסערה.

ראובן ריבלין: נהפוך הוא - - -

בנימין נתניהו: חבר הכנסת יצחק כהן - - -

יצחק כהן: איציק.

בנימין נתניהו: - - -

ראובן ריבלין: או.

ראובן ריבלין: קיי.

ראובן ריבלין: , הוא סגן שר האוצר לשעבר.

בנימין נתניהו: - -

ראובן ריבלין: כבוד שר האוצר, מדובר פה בסגן שר האוצר עד לפני כמה חודשים, וגם - - -

דוד אזולאי: מה הציע שר האוצר?

דוד אזולאי: לא שמעתי.

ראובן ריבלין: הוא הציע לו לנאום נאום מקרו-כלכלי ולהביא תוכנית שיש בה חזון.

ראובן ריבלין: ועכשיו לחבר הכנסת יצחק כהן יש עשר דקות, ואם יהיה לאדוני עוד מה לומר והוא ידבר לעניין והוא לא יסיים במסגרת הזמן הזה, לא אפסיק אותו.

קריאות: - - -

יצחק כהן: קודם כול יש לנו איזה תיק לסגור – לגבי הבוקר.

ראובן ריבלין: לא, גם אני חושב שאדוני צריך להבין שמה שהוא עושה - - -

יצחק כהן: זה לא על חשבוני, נכון?

ראובן ריבלין: ודאי שלא.

ראובן ריבלין: מה שהוא עושה בצורה טבעית יתפרש על-ידי כל צופי - - -

מאיר שטרית: איציק, מה דעתך על - - -

יצחק כהן: תיכף אני אגיע לפנסיה.

ראובן ריבלין: מה שהוא עושה בצורה טבעית משתקף בעיני כל עם ישראל כאילו יש פה איזו תזזית, כי אדוני הוא מלא אנרגיה, ועם התזזיתיות שלו - - -

אורית נוקד: - - -

ראובן ריבלין: כבר קראנו לחבר הכנסת גפני.

ראובן ריבלין: הוא לא יוכל - - -

יצחק כהן: לא, הוא אחרי.

ראובן ריבלין: לא, לא, הוא היה הראשון.

ראובן ריבלין: קראנו לו הראשון.

ראובן ריבלין: אין דבר, פעולתו של חבר הכנסת גפני - - -

קריאה: - - -

יצחק כהן: לפנים משורת הדין.

ראובן ריבלין: חבר הכנסת יצחק כהן - בבקשה, אדוני, עשר דקות.

יצחק כהן: רק רגע, קודם אני רוצה לסגור את התיק של הבוקר.

מאיר שטרית: - - -

ראובן ריבלין: רבותי חברי הכנסת, תודה רבה.

ראובן ריבלין: חבר הכנסת יצחק כהן - בבקשה, אדוני.

יצחק כהן: כבוד היושב-ראש, חברי חברי הכנסת, כבוד השרים, שר האוצר, ראש הממשלה לשעבר - ואני מקווה, גם לעתיד - -

בנימין נתניהו: הסתבכת.

יצחק כהן: - - השר שטרית, לגבי הפנסיה, מלה אחת.

יצחק כהן: יש לכם מזל.

יצחק כהן: אף אחד לא רצה לגעת בזה.

יצחק כהן: אתם קיבלתם חבילה מוכנה.

יצחק כהן: גם את המספריים ואת הסרט שמתי לכם שם.

יצחק כהן: היה עליכם רק לגזור.

יצחק כהן: לפחות תודו בזה.

בנימין נתניהו: תודה.

אורית נוקד: - - -

יצחק כהן: מורי ורבותי, התוכנית הכלכלית שהוגשה – יותר משהיא מהווה תוכנית כלכלית, היא בלא ספק מהווה השקפת עולם, והשקפת עולם של מרכיבי הקואליציה.

יצחק כהן: הרב נסים, שר הבריאות לשעבר, אני עוד לא ראיתי דבר כזה; עוד לא ראיתי בהיסטוריה של מדינת ישראל שמכניסים לקווי היסוד, להסכם קואליציוני, פגיעה וקיצוץ בקצבאות הילדים.

יצחק כהן: כובלים מראש את ידיו של שר האוצר – ואת ידיו של השר שטרית - כופים עליו הר כגיגית, אומרים לו בהסכם הקואליציוני של שינוי ומפד"ל: אתה חייב לפגוע בילדים.

יצחק כהן: וזה עובר כחוט השני בכל פרטי התוכנית.

ראובן ריבלין: חבר הכנסת יצחק כהן, המנכ"ל של משרד ראש הממשלה, יצחקי, היה כאן כדי להיות בטוח שאתה אומר את מה שאמרת בפעם הקודמת, יחד אתו, כשיזמתם אותן תוכניות.

יצחק כהן: לא, לא, לא, אני מכחיש כל קשר.

יצחק כהן: בשום אופן לא.

ראובן ריבלין: אדוני מכחיש כל קשר, אבל בכל זאת העובדות מדברות בעד עצמן.

יצחק כהן: מכחיש כל קשר, כל קשר מכחיש, אין שום קשר בין התוכניות שלנו - - -

ראובן ריבלין: בבקשה, אדוני.

יצחק כהן: התוכנית היחידה שאני סומך עליה את ידי היא תוכנית הפנסיה.

יצחק כהן: ובין היתר, הוגשה תוכנית של איחוד רשויות.

יצחק כהן: מי בבית הזה לא בעד איחוד רשויות?

יצחק כהן: מי לא מבין שמדינת ישראל, שגודלה כגודל מנצ'סטר, מבזבזת המון כסף, המון-המון כסף, בפיזור לא הגיוני, בפיזור לא מוצדק של רשויות, שיש לאחד אותן?

יצחק כהן: אבל, מורי ורבותי, התוכנית שהוגשה לנו היא לא איחוד רשויות; זה פירוד העם בישראל.

יצחק כהן: חבר הכנסת מרגי, איך אפשר להבין שכפר-ורדים, שנמצא למעשה כמטחווי קשת ממעלות-תרשיחא - וזה נכון ששמו של ראש המועצה של מעלות-תרשיחא הוא בוחבוט.

יצחק כהן: נכון, זו עובדה.

יצחק כהן: והוא ראש עיר מוצלח מאוד, והוא הרים את העיר הזאת להישגים חסרי תקדים.

יצחק כהן: אבל מה לעשות, כפר-ורדים לא רצה להתאחד עם מעלות-תרשיחא.

יצחק כהן: אז מה עשו?

יצחק כהן: הוציאו אותם החוצה.

יצחק כהן: לעומת זאת – והשר שטרית ודאי יאשר את זה – אם בבסיס התוכנית היה גם אלמנט של חיסכון והיה גם אלמנט של אינטגרציה - וזה היה תמיד בבסיס הרעיון, איחוד רשויות זה לא חלום, זה לא חזון שעכשיו חלמו אותו פתאום, זה דבר ישן, והבסיס היה שני נושאים חשובים וקרדינליים: הראשון, חיסכון כספי – כן או לא, את זה הזמן יוכיח; והשני, אינטגרציה: לקחת יישובים חזקים מבחינת חתך סוציו-אקונומי, שמתאימים גם מבחינה גיאוגרפית, טופוגרפית, ולחבר אותם ברצף ליישובים שהם יותר חלשים.

יצחק כהן: אתם זוכרים, הרב נסים דהן והרב דוד אזולאי, את הבכיות של עיירות הפיתוח - ואת זה שטרית בוודאי זוכר, כי הוא גר לא רחוק משם.

יצחק כהן: אני זוכר את הבכיות של שדרות, איך זה שהם מהווים את מאגר העובדים של כל המפעלים שהיו בקיבוצים מסביב – ויש לי הרבה כבוד והערכה לקיבוצים, יש לי גם אחות שגרה בקיבוץ; איך זה ששדרות היתה המאגר – מה שהיום, להבדיל אלף אלפי הבדלות, התחנה המרכזית הישנה בתל-אביב – של כל העובדים במפעלי הקיבוצים, והעיירה שדרות מוזנחת.

יצחק כהן: היום כבר לא.

יצחק כהן: זה היה הבכי.

יצחק כהן: ותמיד חשבו: צריכים לעשות צדק היסטורי וצריכים לעשות איחוד רשויות.

יצחק כהן: אז היו בבסיס שני רעיונות מובילים לצדק היסטורי - חיסכון כספי ואינטגרציה.

יצחק כהן: אבל יסביר לי כבוד היושב-ראש, איך לוקחים שני יישובים חזקים מאוד, מאוד, מאוד, שאין חזקים מהם במדינת ישראל, כמו סביון וגני-יהודה, ומאחדים אותם לרשות אחת.

יצחק כהן: איפה החיסכון, איפה האינטגרציה?

יצחק כהן: השר שטרית, גני-יהודה תרמה המון לדרום-השרון, ומדרום-השרון אתה קורע איבר, ולמי אתה מחבר אותו?

יצחק כהן: אתה משאיר אותו מדמם, ואתה מחבר אותו לסביון.

מאיר שטרית: - - - פרה אדומה.

יצחק כהן: לא, זו עגלה ערופה.

מאיר שטרית: - - -

יצחק כהן: לא, זה משהו אחר.

יצחק כהן: יש עגלה ערופה, ויש פרה אדומה.

יצחק כהן: לא חשוב.

ראובן ריבלין: יש פרה אדומה שהיא גם בקוראן - -

יצחק כהן: לא, להבדיל, חס וחלילה.

יצחק כהן: אל תערבב.

ראובן ריבלין: - - ויש עגלה ערופה שהיא רק במסורתנו.

ראובן ריבלין: בבקשה.

יצחק כהן: קורעים מדרום-השרון, שהיא מועצה שפועלת היטב - ראש המועצה עושה מאמצים אדירים לנהל אותה - את החלק העיקרי, המיטיב והמניב, את גני-יהודה, ומחברים אותו, למי?

יצחק כהן: לאור-יהודה?

יצחק כהן: לא.

יצחק כהן: ליהוד? לא.

יצחק כהן: מחברים אותו לסביון, לשם "שיקום שכונות".

יצחק כהן: עשו "שיקום שכונות" - סביון וגני-יהודה.

מאיר שטרית: - - -

יצחק כהן: דוד לוי בזמנו, כשהיה שר השיכון, עשה את מפעל שיקום השכונות.

יצחק כהן: פורז, שר הפנים, עם טומי לפיד, עם אנשי שינוי הנאורים – ודרך אגב, לא עובר יום שהם לא בוועדה לענייני ביקורת המדינה.

יצחק כהן: גם היום הם היו בוועדה לענייני ביקורת המדינה.

יצחק כהן: לא עובר יום שהם לא בוועדה לענייני ביקורת המדינה.

יצחק כהן: גם היום.

יצחק כהן: פורז לא הגיע.

יצחק כהן: לא חשוב, זה נושא אחר.

דוד אזולאי: - - -

יצחק כהן: השקפת העולם שלהם – זה לא עומר, חלילה.

יצחק כהן: למי אדוני היה מחבר את עומר לו היה שר הפנים?

ראובן ריבלין: תתרחק טיפה מהמיקרופון, ישמעו אותך הרבה יותר טוב.

מאיר שטרית: - - -

יצחק כהן: חזק וברוך, הנה אדם שגדל ביבנה, בעל השקפת עולם חברתית.

יצחק כהן: עומר מתבקשת להתחבר?

יצחק כהן: לא, מה פתאום?

יצחק כהן: חס וחלילה.

יצחק כהן: ושאלו אותו, את פורז: למה אתה לא מחבר אינטגרטיבית?

מאיר שטרית: - - -

יצחק כהן: בבקשה.

יצחק כהן: ואני חושב שהחתך של האוכלוסייה – הקב"א שם – לא פחות טוב מבעומר.

מאיר שטרית: יותר טוב.

יצחק כהן: אני לא יודע אם הוא יותר טוב.

יצחק כהן: בוא נאמר, לא פחות טוב.

יצחק כהן: אז, איפה פה איחוד רשויות?

יצחק כהן: איפה פה האינטגרציה?

יצחק כהן: איפה פה חיסכון כספי?

יצחק כהן: יש פה רק ביזיונות.

יצחק כהן: הם לא מתביישים, ועוד תחת הדגל של איחוד רשויות אומרים לנו: הנה, זה טוב.

יצחק כהן: חבר הכנסת משה כחלון, עובדה שמכל הכמות האדירה, אחרי הלחצים של פעילי מפלגות, נשארו שמונה רשויות יהודיות, שתיים דרוזיות ושתיים ערביות, וזה נקרא "מבצע איחוד רשויות" - אחרי שחשפו את כל הביזיונות ואת השקפת עולמם - ולדעתי יפה שעה אחת קודם להוקיע אותם מכל חלקי הבית הזה.

יצחק כהן: זה לא ייתכן.

יצחק כהן: הגרוע ביותר הוא, ששר הפנים מבקש סמכות מעל הממשלה, מעל הכנסת, כאילו הכנסת היא 120 חברים נודניקים שנבחרו על-ידי המון נבער - כבודו זוכר את המאמר - והוא רוצה לפרק לבד רשויות מכאן ואילך, והוא יחליט לבד.

יצחק כהן: אם, חלילה, יהיו כמה חברים בקואליציה כמו חבר הכנסת אלי אפללו, שייזכר לטוב - - -

ראובן ריבלין: באישור ועדת הפנים.

יצחק כהן: אדוני היושב-ראש, יפה מאוד.

יצחק כהן: הוא לא רוצה אישור ועדת הפנים.

יצחק כהן: לזה הוא מתנגד.

יצחק כהן: בסך-הכול, מה ביקשנו?

יצחק כהן: ביקשנו אישור - - -

ראובן ריבלין: אדוני היה צריך לומר לו, שכיושב-ראש ועדת הכלכלה הוא תמיד דרש שהממשלה תקבל גם את אישור ועדת הכלכלה.

יצחק כהן: הוא לא רוצה את הכנסת, ועל זה הוא עושה משבר.

ראובן ריבלין: באמת?

יצחק כהן: כן.

יצחק כהן: הוא לא רוצה את אישור הכנסת.

יצחק כהן: הוא רוצה לדלג מעל הכנסת.

יצחק כהן: היו כמה חבר'ה בקואליציה שהוכיחו בגרות, ובניגוד למשמעת הקואליציונית לא הצביעו אתו - חבר הכנסת אפללו ועוד כמה חברים מהקואליציה.

ראובן ריבלין: לגרסת הוועדה - - -

יצחק כהן: בגרסת הוועדה הוא חייב לעבור דרך הכנסת.

ראובן ריבלין: בסדר.

ראובן ריבלין: זה מה שמובא.

יצחק כהן: הוא חייב לעבור דרך הכנסת.

ראובן ריבלין: יש הסתייגות של שר הפנים - - -

יצחק כהן: הוא הגיש עכשיו הסתייגות - - -

ראובן ריבלין: יש הסתייגות של שר הפנים, ואנחנו נדחה את כל ההסתייגויות.

יצחק כהן: נוריד אותה.

יצחק כהן: יפה מאוד.

יצחק כהן: אני שמח מאוד לשמוע.

יצחק כהן: אדוני, אני מודה לך שאתה שומר על כבוד הכנסת.

יצחק כהן: דרך אגב, זה גם רצון העם.

יצחק כהן: העם שלח לפה 120 נבחרים.

ראובן ריבלין: העם יברר, כאשר הוא יצביע- - -

יצחק כהן: לא.

יצחק כהן: הוא שלח 120 נבחרים, שבמהלכים כאלה דרמטיים - - - השר שטרית, אני רוצה לומר לך שאתה היית ראש רשות.

יצחק כהן: אילו רצית לחוקק חוק עזר פשוט, נניח איסור מכירת הבשר האחר, היית חייב להביא אותו לכאן לוועדת החוקה, חוק ומשפט כדי שתאשר לך אותו.

יצחק כהן: לא, שר הפנים רוצה לפרק רשויות, שראשיהן נבחרו על-ידי אולי 100,000 בוחרים, או 50,000 בוחרים - הוא יחליט שהוא מסיים להם את הקדנציה בלי אישור של הכנסת.

יצחק כהן: כלומר, הוא רוצה להיות סוברני להחליט לבד.

יצחק כהן: מר עולם.

ראובן ריבלין: כבוד סגן השר והשר לשעבר, אדוני היה גם חבר כנסת - - -

מאיר שטרית: אל תשכח ששרים מתחלפים.

יצחק כהן: זה מה שאני מסביר לו.

ראובן ריבלין: אתה מספר לחבר הכנסת יצחק כהן?

יצחק כהן: זה מה שאני מסביר לו.

ראובן ריבלין: חבר הכנסת יצחק כהן כבר היה שר וסגן שר וכבר היה חבר כנסת.

יצחק כהן: אני שמח לשמוע את יושב-ראש הכנסת, שהוא שומר על העיקרון.

ראובן ריבלין: אדוני חבר הכנסת, הואיל וזמנך תם - - -

יצחק כהן: עוד דקה.

ראובן ריבלין: כמה אדוני רוצה עוד, שתיים-שלוש דקות?

יצחק כהן: כן.

ראובן ריבלין: אדוני, בבקשה.

יצחק כהן: אני שמח לשמוע שיושב-ראש הכנסת תומך בדעתנו, שכל שינוי דרמטי כזה, כמו פירוק רשויות - -

משה גפני: זה מופיע בחוק.

ראובן ריבלין: ככה זה הופיע.

יצחק כהן: - - חייב לעבור את הכנסת, לא בהתייעצות.

יצחק כהן: הוא רוצה בהתייעצות.

ראובן ריבלין: ועדת הכנסת.

משה גפני: ועדת הפנים.

יצחק כהן: ועדת הפנים.

יצחק כהן: אחת מוועדות הכנסת.

ראובן ריבלין: הוועדה הנוגעת בדבר.

יצחק כהן: זה כבר גורם לי קצת יותר נחת וקצת יותר רגיעה.

ראובן ריבלין: למדתי זאת מפיו של אברהם פורז, כחבר ועדת הכלכלה, כשהייתי שר התקשורת וקיבלתי בברכה את רצונו להיות מפקח על שר התקשורת, כאשר הוא קובע דברים מאוד מכריעים.

ראובן ריבלין: אני בהחלט חושב שליווי הוועדות את השרים הוא לתועלת השרים.

משה גפני: נכון מאוד.

יצחק כהן: אז אני מאוד מקווה שאדוני יעמוד על כך שההסתייגות של השר פורז תידחה.

ראובן ריבלין: אני חושב שצריך לדחות את כל ההסתייגויות.

ראובן ריבלין: להצביע בעד החוק.

יצחק הרצוג: - - -

יצחק כהן: לא הזמינו אותי.

יצחק כהן: מצטער, לא הודיעו לי.

ראובן ריבלין: מה קרה?

יצחק כהן: לא הודיעו שיש דיון בוועדה.

יצחק כהן: על מה הדיון?

יצחק הרצוג: איחוד רשויות.

יצחק הרצוג: זה הכול חלק מהחוק.

יצחק כהן: איחוד רשויות.

יצחק כהן: אגיד לך מה קרה.

יצחק כהן: ראש עיריית אור-יהודה, מר בוכבוזה - - -

אברהם-בייגה שוחט: אדוני, יש כאן בעיה פרוצדורלית.

אברהם-בייגה שוחט: אם יש כרגע דיון מחדש בוועדת הכספים - - -

ראובן ריבלין: מה?

ראובן ריבלין: על החוק שאני דן עליו פה?

אברהם-בייגה שוחט: כן.

ראובן ריבלין: לי לא הודיעו כלום.

ראובן ריבלין: חבר הכנסת הרצוג, אדוני ישמע לפרוטוקול.

מאיר שטרית: - - -

ראובן ריבלין: אני רק אומר לאדוני - - -

מאיר שטרית: - - - מה שהביאו מחדש לוועדה - - -

ראובן ריבלין: אני מודיע לכבודכם, שהופיע בפני ממלא-מקומו של יושב-ראש ועדת הכספים, שיושב-ראש ועדת הכספים הודיע לי שהוא ממלא-מקומו, חבר הכנסת הידוע כדני בנלולו, אבל הוא דניאל בנלולו - - -

יצחק כהן: המכוּנה.

ראובן ריבלין: כי כך הוא ביקש ממני לקרוא לו.

ראובן ריבלין: אני קורא לו חבר הכנסת דניאל בנלולו.

ראובן ריבלין: יקירי, אני מודיע לכם שהנחנו את זה על שולחן הכנסת והוא הציג את החוק בפני הכנסת, וכרגע אנו דנים בהסתייגויות.

יצחק הרצוג: אז איך - - -

ראובן ריבלין: אני לא יודע מה אדוני אומר לי.

ראובן ריבלין: על כל פנים, מי שמופיע בפני זה לא כל חבר כנסת בנפרד.

ראובן ריבלין: למשל, חבר הכנסת יצחק כהן רוצה לקבוע היום איזה נוהג חדש, נוהג הפטיציות.

יצחק כהן: לא.

ראובן ריבלין: לכל אחד יש נוהג חדש.

ראובן ריבלין: כרגע, אני דן - - -

יצחק כהן: חבר הכנסת שוחט, לגבי הפטיציה - - -

אברהם-בייגה שוחט: אדוני היושב-ראש, כרגע מתקיים דיון בוועדה בשינויים של החוק.

ראובן ריבלין: שמעתי, ואני מבין.

ראובן ריבלין: אדוני שר האוצר לשעבר, אני רוצה להסביר לאדוני דבר.

ראובן ריבלין: אני מנהל את ישיבות הכנסת בהתאם לתקנון.

ראובן ריבלין: החוק הונח על שולחן הכנסת לקריאה שנייה ולקריאה שלישית - - -

מאיר שטרית: עוד מעט מצביעים.

ראובן ריבלין: הוא הונח על שולחן הכנסת.

ראובן ריבלין: הוא הוצג על-ידי ועדת הכספים, כאשר יושב-ראש ועדת הכספים - - -

יצחק כהן: אז אנחנו ניגש להצבעה.

מאיר שטרית: כשתגמור לדבר, נצביע.

ראובן ריבלין: כך שאני לא יודע מה עושים בוועדה.

ראובן ריבלין: זה הכול.

יצחק כהן: אדוני, אולי ניגש להצבעה?

ראובן ריבלין: אם אדוני רוצה, ניגש להצבעה.

יצחק כהן: קדימה.

ראובן ריבלין: לא.

ראובן ריבלין: אדוני סיים?

יצחק כהן: סיימתי, ואני מודה לך מאוד על שמירת חוסנה של הכנסת.

ראובן ריבלין: ודאי.

יצחק כהן: לא לאפשר לגבי רשויות - - -

ראובן ריבלין: אני מאוד מודה לאדוני.

ראובן ריבלין: ואני מבקש מאדוני לעזור לי לקיים את הסדר בכנסת, כי אני ואדוני יודעים כמה הוא נמרץ וכמה הוא עדין.

ראובן ריבלין: אבל, בציבור כשרואים את אדוני הולך כתזזית, זה נראה כאילו, חלילה - - -

יצחק כהן: תעזור לי לעזור לך.

ראובן ריבלין: תודה רבה.

ראובן ריבלין: חבר הכנסת דוד אזולאי, בבקשה, לרשותך חמש דקות.

דוד אזולאי: יש שתי הסתייגויות.

ראובן ריבלין: כי שמונה הסתייגויות זה עשר דקות, ושתי הסתייגויות זה חמש דקות.

ראובן ריבלין: אם לאדוני יהיה קשה, אנחנו ניתן לו עוד כמה דקות.

מאיר שטרית: כשהוא יגמור לדבר, תצביע ונגמור עניין.

ראובן ריבלין: אני מסכים.

יצחק כהן: בוא וניגש להצבעה.

ראובן ריבלין: אני לא יכול לגשת להצבעה.

דוד אזולאי: עכשיו אני מוכן.

דוד אזולאי: תן צלצול.

ראובן ריבלין: לא.

דוד אזולאי: אני לא מוכן לעקוף את היושב-ראש.

ראובן ריבלין: לא.

ראובן ריבלין: אדוני, אנחנו נמצה את ההסתייגויות.

ראובן ריבלין: חבר הכנסת גפני מקבל את ההסתייגויות שלו.

דוד אזולאי: אדוני היושב-ראש, אדוני השר, לא אעקוף את יושב-ראש הכנסת, שדואג למעמדו ולכבודו של הבית הזה, בניגוד לכמה חברים שלך.

דוד אזולאי: כרגע מתנהל דיון בוועדת הכספים ואפילו היושב-ראש לא יודע על כך.

דוד אזולאי: אני אומר, אדוני, שומו שמים.

דוד אזולאי: אני חושב שטוב היה עושה, אדוני היושב-ראש, אם היה נועל את הישיבה הזאת - -

ראובן ריבלין: חס וחלילה.

דוד אזולאי: - - ומברר את הנושא הזה עד תום.

ראובן ריבלין: מה פתאום?

דוד אזולאי: לא יעלה על הדעת שמתקיים דיון במליאה ובאותו זמן מקיימים דיון על אותו נושא בוועדת הכספים.

ראובן ריבלין: לא יכול להיות דבר כזה.

דוד אזולאי: אם לא יכול להיות, איך אדוני מסביר את התופעה הזאת?

ראובן ריבלין: לא יודע.

ראובן ריבלין: אני מבקש לקרוא אלי את יושב-ראש הקואליציה.

דוד אזולאי: אני מציע שהנושא הזה ייבדק.

ראובן ריבלין: השר נמצא פה ומאשר במפורש שהחוק הונח על שולחן הכנסת לקריאה שנייה ולקריאה שלישית והוצג על-ידי יושב-ראש ועדת הכספים בפועל, חבר הכנסת דניאל בנלולו.

דוד אזולאי: אדוני היושב-ראש, בעניין הזה אני אתך.

דוד אזולאי: נושא איחוד הרשויות - מכובדי חברי הכנסת, מי שזוכר, בתחילת הדרך, כשהתחלנו לדבר על איחוד רשויות, הממשלה השלומיאלית הזאת הגישה לנו הצעה לתוכנית כלכלית ובתוכה 150 רשויות שמיועדות לאיחוד.

דוד אזולאי: שם היה מדובר על חיסכון בסדר-גודל של כ-2 מיליארדי שקל.

דוד אזולאי: במשך הזמן זה הלך ופחת, והגיעו ל-70 מקבצים, עד שבשלב מסוים שר הפנים התעשת ואמר:

דוד אזולאי: אני מבקש להוציא את כל נושא איחוד הרשויות מהתוכנית הכלכלית.

ראובן ריבלין: אדוני סגן השר, אדוני השר, אתם מפריעים לחבר כנסת.

דוד אזולאי: ואז, שר הפנים משך את איחוד הרשויות מהתוכנית הכלכלית, ביקש לעשות שימוע לאותם ראשי מועצות על מנת להיראות דמוקרטי, אבל זו היתה דמוקרטיה סלקטיבית.

דוד אזולאי: כאשר עשו שימוע לאותן רשויות שרוצות להתאחד, את מי שמעו?

דוד אזולאי: שמעו את ראש העיר ואת היועץ המשפטי, אבל לא שמעו את העיקר - התושבים, אלה שאמורים בעצם להגיד את שלהם.

דוד אזולאי: אותם לא שמעו.

דוד אזולאי: אותם לא הזמינו.

דוד אזולאי: אליהם לא התייחסו.

דוד אזולאי: אנשים המשיכו בשלהם.

דוד אזולאי: כך לאט לאט, עד שהגענו למקבץ של שלושים-וחמישה רשויות שהביאו לנו שנצביע עבור איחודן.

ראובן ריבלין: שלושים-וחמש רשויות.

דוד אזולאי: תודה, שלושים-וחמש רשויות.

דוד אזולאי: והנה, עכשיו, סוף כל סוף, אחרי כל כך הרבה דיונים, אנחנו מקבלים 12 מקבצים, שהם אולי לא בערך אלא בדיוק 30 רשויות.

דוד אזולאי: אבל, אף אחד לא אומר לנו כמה כסף הולכים לחסוך.

דוד אזולאי: אני אומר לכם, שלא יהיה כאן חיסכון בכסף, אבל נזק בלתי הפיך לאותם יישובים בוודאי יהיה.

דוד אזולאי: אדוני היושב-ראש, אגיד לך למה אני מתכוון.

דוד אזולאי: הולכים לבחירות עכשיו, בעוד שלושה חודשים, באוקטובר, ואם אני לוקח כדוגמה את היישובים סביון וגני-יהודה, שהולכים לבחירות בעוד שלושה חודשים, תושבי סביון יצטרכו לבחור מועמד מגני-יהודה או שתושב גני-יהודה יצטרך לבחור מועמד מסביון.

דוד אזולאי: האם כאן אין מגמתיות מסוימת, לחסל קבוצות מסוימות ולתת לקבוצות הנאורות לפרוח?

דוד אזולאי: יש כאן מגמה של שר הפנים.

דוד אזולאי: לצערי הרב, אתם, אנשי הליכוד, הולכים ונופלים במלכודת.

דוד אזולאי: אקח דוגמאות נוספות.

דוד אזולאי: לקחו את המועצה האזורית חוף-הכרמל עם עתלית וכפר-גלים.

דוד אזולאי: אדוני השר, אולי תסביר לי - - -

מאיר שטרית: - - -

דוד אזולאי: למה?

דוד אזולאי: כי הוא מהליכוד?

מאיר שטרית: לא יודע.

דוד אזולאי: אני שואל: מה הקריטריון?

דוד אזולאי: למה לא קבעו קריטריונים?

דוד אזולאי: מה היה יותר פשוט מלקבוע קריטריונים?

דוד אזולאי: אבל, כנראה מי שיש לו גב פוליטי, מי שיש לו קרבה לחברי המרכז ומי שיכול להפעיל לובי ויש לו אמצעים כנגד חברי ועדת הכספים, כנגד חברי הכנסת של הליכוד - דניאל בנלולו, חברי, עמד כאן ונתן לנו הרצאה ודיבר כך.

דוד אזולאי: יותר מכך, הוא אפילו סיכם אתי: דוד, הנושא שאתה מעלה הוא נושא חדש.

דוד אזולאי: אני תומך בך, אם תביא זאת כנושא חדש.

דוד אזולאי: אני מגיע לוועדת הכנסת וטוען לנושא חדש, והמכבש הקואליציוני, הרוב הדורסני, מתייצב כאחד להחליט שזה לא נושא חדש, אף שכולכם יודעים את האמת.

דוד אזולאי: זאת האמת.

דוד אזולאי: זה נושא חדש.

דוד אזולאי: השר שטרית, אתה פרלמנטר ותיק ואתה מכיר את הדברים.

דוד אזולאי: כאשר מגישים לנו קבוצה של 150 רשויות מקומיות - - -

ראובן ריבלין: נושא חדש הוא מה שוועדת הכנסת מחליטה שהוא נושא חדש.

דוד אזולאי: נכון, אבל אנחנו גם יודעים להגדיר מהו נושא חדש.

ראובן ריבלין: כך קבע בית-המשפט הגבוה לצדק, גם כאשר הוא אומר שזה לא צודק.

דוד אזולאי: אדוני היושב-ראש, אני מעריך מאוד את בקיאותך בתקנון, ואני בטוח שאם הגעת עד הלום, בין היתר זה בזכות הידע הרב שלך בתקנון.

דוד אזולאי: אבל, אדוני היושב-ראש, תסכים אתי שכשמדובר על כך שמגישים לך להצעה הראשונה 150 רשויות, ואתה נשאר בסוף עם 12 מקבצים של 30 רשויות, אני שואל אותך: זה לא ביזיון לבית הזה?

דוד אזולאי: זו לא פגיעה בבית הזה?

דוד אזולאי: אם זו אינה פגיעה, מהי פגיעה?

ראובן ריבלין: חבר הכנסת אזולאי, הזמן עבר, אבל אני מאפשר לאדוני להמשיך לדבר עוד כמה דקות.

דוד אזולאי: זה נושא כל כך כבד וכל כך חשוב.

דוד אזולאי: אני יכול לעמוד כאן ולדבר שעתיים על הנושא הזה.

ראובן ריבלין: אדוני לא יכול לדבר יותר מעשר דקות, בכל מקרה, גם לפי התקנון.

דוד אזולאי: אני יודע, ולכן אני משתדל לעשות מה שאני יכול.

דוד אזולאי: אני מקווה שתאפשרו לי לפחות לדבר.

דוד אזולאי: הרי לכם יש הרוב - -

ראובן ריבלין: מאה אחוז.

דוד אזולאי: - - לכם יש הגיוס.

דוד אזולאי: אתם יכולים לעשות כל מה שאתם רוצים בבית הזה.

ראובן ריבלין: חבר הכנסת הנכבד אזולאי, לפי התקנון אני לא יכול לתת לך יותר מעשר דקות.

ראובן ריבלין: נתתי לך חמש דקות, אבל אנחנו עוד מעט כבר עוברים - - -

דוד אזולאי: אדוני היושב-ראש, רק אסיים בשני דברים.

ראובן ריבלין: תודה רבה.

דוד אזולאי: עתלית - מה לעתלית ולמועצה האזורית חוף-הכרמל?

דוד אזולאי: עיירת פיתוח, אנשים שבאו ממרוקו - מה להם ולקיבוצניקים?

דוד אזולאי: השר שטרית, איך דחפתם אותם?

דוד אזולאי: איך הדבקתם אותם?

דוד אזולאי: המגזר הערבי - מג'ד-אל-כרום, דיר-אל-אסד ובענה.

דוד אזולאי: השר שטרית, אני מציע לך שתפנה ותבדוק כמה מדינת ישראל השקיעה בבענה.

דוד אזולאי: איזה כישלון.

דוד אזולאי: עבדך הנאמן הלך על מודל מיוחד שהקמנו שם: גם נאמנים וגם ועדה קרואה.

דוד אזולאי: מועצה שהיתה מתה ולא תפקדה ולא שילמה משכורות, ועכשיו היא מאוזנת ומתפקדת.

דוד אזולאי: למי מחברים אותה?

דוד אזולאי: תראה איזו בורות.

דוד אזולאי: לא יודעים.

דוד אזולאי: חיברו אותם למג'ד-אל-כרום.

דוד אזולאי: אתה יודע איזו חטוטרת יש למג'ד-אל-כרום?

דוד אזולאי: אתה יודע איזו חטוטרת יש לדיר-אל-אסד?

דוד אזולאי: מי יישא את זה?

דוד אזולאי: מי ישלם את הגירעונות האלה?

דוד אזולאי: מאיפה, אם אתה מחפש לחסוך?

ראובן ריבלין: תודה רבה.

יוסף יצחק פריצקי: אבקש לדבר.

דוד אזולאי: לסיום, סמכות לשר הפנים לאחד רשויות - איפה נשמע במדינה דמוקרטית סמכות לשר?

דוד אזולאי: מעניין מה היו אומרים שרי שינוי אם היינו באים לטעון טענה כזאת כלפי שר מש"ס, שהוא יקבל את הסמכות?

דוד אזולאי: שומו שמים, לא יעלה על הדעת.

דוד אזולאי: היו חושדים בנו בכל החשדות האפשריים.

דוד אזולאי: אבל, כשמדובר בשר הפנים - -

ראובן ריבלין: תודה רבה.

דוד אזולאי: - - האיש הנאור, האיש שלא בא לוועדה לביקורת המדינה, האיש שמראיין מועמדים בתוך משרדי שינוי ומצפצף על הוועדה - להם מותר הכול.

ראובן ריבלין: חבר הכנסת אזולאי, עכשיו עברנו.

ראובן ריבלין: עם כל הכבוד, אם אדוני מדבר לעניין החוק - - -

דוד אזולאי: אדוני היושב-ראש - - -

ראובן ריבלין: נא לסיים.

דוד אזולאי: לסיום - אני פונה אליך, כאדם שהצהיר בתחילת הדרך, כשנבחר ליושב-ראש, שהוא יעמוד כחומת מגן להגן על הבית הזה, ומבקש ממך בכל לשון של בקשה: אל תיתן להסתייגותו של שר הפנים לעבור.

דוד אזולאי: יש כאן ועדות.

דוד אזולאי: ועדת הפנים היא הוועדה הטבעית לטפל בנושא איחוד רשויות, ולא שר הפנים.

ראובן ריבלין: תודה רבה.

ראובן ריבלין: לעת עתה היא לא הוצגה.

ראובן ריבלין: שר הפנים לא בא להציג אפילו את הסתייגותו.

דוד אזולאי: כן, אבל אתה יודע שבלי שינוי הרי אין ממשלה - -

ראובן ריבלין: חבר הכנסת אזולאי, תודה רבה.

דוד אזולאי: - - ואז, מה שיקרה הוא שיפעילו את המכבש עוד הפעם.

דוד אזולאי: יבואו ויפעילו את המכבש.

דוד אזולאי: תודה רבה.

ראובן ריבלין: חבר הכנסת אזולאי, בפעם הבאה אני אתן לך את כל הזמן שמגיע לך, כי אז אנחנו נחסוך.

ראובן ריבלין: אני מודה לך מאוד.

ראובן ריבלין: האם השר פריצקי רצה להתערב בדיון?

יוסף יצחק פריצקי: כן.

ראובן ריבלין: אדוני, בבקשה כהרף עין, כי חבר הכנסת גפני עדיין צריך להסתייג.

יוסף יצחק פריצקי: ודאי.

משה גפני: אדוני השר - - -

יוסף יצחק פריצקי: שעה.

ראובן ריבלין: מה אדוני רוצה?

ראובן ריבלין: מה אדוני חפץ?

משה גפני: אני רוצה לרדת לוועדה.

ראובן ריבלין: אדוני חפץ להתערב בדיון.

יוסף יצחק פריצקי: כן.

יוסף יצחק פריצקי: עניתי על שאלתו.

ראובן ריבלין: בבקשה.

ראובן ריבלין: אדוני לא יהיה מודאג.

ראובן ריבלין: חבר הכנסת אזולאי, כל מי שרוצה לצעוק צועק בישיבה.

ראובן ריבלין: חבר הכנסת אליעזר כהן.

ראובן ריבלין: אדוני השר, בבקשה.

יוסף יצחק פריצקי: אדוני היושב-ראש, כנסת נכבדה, אנחנו דנים כאן בהצעת החוק, שהיא אחת החשובות - - -

משה גפני: כמה זמן - - -?

ראובן ריבלין: אין תקנון.

ראובן ריבלין: כל זמן שהוא מדבר לעניין, אני אתן לו.

יוסף יצחק פריצקי: ודאי.

ראובן ריבלין: ברגע שאראה שיש פה איזה דבר שהוא - - -

יוסף יצחק פריצקי: - - - אדוני היושב-ראש, אחת החשובות בכלל ביחסי שלטון מקומי - - -

דליה איציק: אבל, הוא - - -

ראובן ריבלין: אי-אפשר להתקרב לבמה ולדבר.

ראובן ריבלין: אי-אפשר.

ראובן ריבלין: זה לא טוב.

ראובן ריבלין: זה נראה לא טוב.

ראובן ריבלין: גברתי היקרה, בבקשה לשבת.

ראובן ריבלין: חברת הכנסת הנכבדה, נא לשבת ולא להתקדם ולהתקרב תוך כדי כך שמדברים.

ראובן ריבלין: זה עושה דברים לא טובים.

ראובן ריבלין: השר פריצקי, בבקשה.

יוסף יצחק פריצקי: - - - אדוני היושב-ראש, אחת החשובות בשאלה של יחסי שלטון מקומי ורשות מרכזית.

יוסף יצחק פריצקי: אדוני היושב-ראש, מדינת ישראל לוקה בליקוי חמור, שהצעת החוק הזאת באה לתקן ולו חלק הימנו.

יוסף יצחק פריצקי: היא לוקה בריבוי עצום של רשויות מקומיות, שבעצם אינן מסוגלות לשאת את עצמן.

יוסף יצחק פריצקי: לא זו בלבד שבחלקן גביית הארנונה נמוכה מאוד - - -

ראובן ריבלין: חברי הכנסת.

ראובן ריבלין: חבר הכנסת אזולאי, חבר הכנסת גפני, חבר הכנסת יצחק כהן, במטותא מכם, נא לצאת על מנת לנהל את הוויכוחים או את הדיונים.

ראובן ריבלין: אדוני השר, בבקשה.

יוסף יצחק פריצקי: לא זו בלבד שבחלקן גביית הארנונה נמוכה מאוד בשיעורים, אלא שברור שכאשר אנחנו מדברים על מועצה מקומית שיש בה מספר מועט של אלפי תושבים, והיא צריכה לפרנס על גבה מנגנון שלם ולהבטיח אותה רמת שירותים שמישהו מבקש, כמו של זה שגר ברשות שיש בה 100,000 או 200,000 תושבים, היא איננה מסוגלת לעשות את זה.

יוסף יצחק פריצקי: היא איננה מסוגלת בכלל להגיע לרמה הזאת.

יוסף יצחק פריצקי: ואז היא הולכת ונעשית תלויה יותר ויותר בשלטון המרכזי, באוצר ובמענקי השלטון.

ראובן ריבלין: כבוד השר, כל הדברים האלה ידועים.

ראובן ריבלין: הרי אנחנו הולכים להצביע עכשיו.

יוסף יצחק פריצקי: אדוני, אני רוצה להסביר למה הדבר הזה חשוב, כדי לתת גם עצמאות לרשויות המקומיות בסופו של דבר.

ראובן ריבלין: ברור.

ראובן ריבלין: אני רק לא מבין מדוע אדוני בחר בזה.

ראובן ריבלין: האם אנחנו צריכים לשמור זמן או משהו?

יוסף יצחק פריצקי: לא.

יוסף יצחק פריצקי: אני רוצה לשכנע את חברי הכנסת.

יוסף יצחק פריצקי: יש כאלה שעוד מתלבטים.

ראובן ריבלין: אבל הם השתכנעו בדיונים לקראת הקריאה הראשונה והקריאה השנייה בוועדה.

ראובן ריבלין: כרגע דנים בהסתייגויות ולא בשכנוע חברי הכנסת.

ראובן ריבלין: אדוני רוצה להתערב על מנת להשיב תשובה עניינית לאחד המסתייגים?

ראובן ריבלין: אי-אפשר לעלות ולדבר באופן כללי על החוק.

יוסף יצחק פריצקי: בוודאי.

יוסף יצחק פריצקי: ייתן אדוני דקה ואסביר למה צריך לתמוך בהסתייגויותיו של שר הפנים, חבר הכנסת אברהם פורז.

יוסף יצחק פריצקי: הרי לשם כך אני עומד פה.

יוסף יצחק פריצקי: אדוני היושב-ראש, למה אנחנו בעצם נושאים את עינינו?

יוסף יצחק פריצקי: אנחנו נושאים את עינינו למצב שבו יהיו קהילות מרוכזות תחת שלטון מוניציפלי אחד, חזק וטוב, שיוכל לאט-לאט להתחיל לנהל את ענייניו באופן עצמאי.

יוסף יצחק פריצקי: הנה, למשל, עיריית תל-אביב הולכת לעשות מעשה ראוי.

יוסף יצחק פריצקי: היא הולכת לבדוק הנפקתן של איגרות חוב עירוניות כדי לממן פעולות שהעירייה רוצה לעשות לרווחת תושביה.

יוסף יצחק פריצקי: דבר נפלא, דבר שנעשה בכל עיר מקובלת בעולם.

ראובן ריבלין: רבותי, חברי סיעת העבודה, פשוט קשה לנואם לעמוד שם.

ראובן ריבלין: אני לא מבין, אין לכם חדר סיעה?

ראובן ריבלין: לסדר לכם משהו?

ראובן ריבלין: קשה, פשוט קשה.

ראובן ריבלין: אתם לא מבינים מה זה לנהל ישיבת כנסת.

ראובן ריבלין: אני יושב פה על הדוכן כדי שלא תהיה תקלה.

ראובן ריבלין: חבר הכנסת כהן, נא לשבת.

רן כהן: הבעיה היא שאתה נואם יפה מאוד על מיזוגים מאוד יפים, ובוועדת הכספים עושים מיזוגים מאוד מסריחים.

רן כהן: אם הוא ליכודניק הוא יוצא, אם בא מישהו אחר הוא נכנס.

רן כהן: זה מה שעושים שם.

יוסף יצחק פריצקי: איך אפשר לעשות כדבר הזה?

יוסף יצחק פריצקי: עוד מעט יש לנו בחירות לרשויות המקומיות.

יוסף יצחק פריצקי: יאחדו ויבחרו התושבים את מי שהם רוצים.

יוסף יצחק פריצקי: אתה מסכים אתי, חבר הכנסת רן כהן, שרשות שיש בה 5,000 או 10,000 תושבים, שצריכה להחזיק ראש עיר, גזבר וכו', לא יכולה לשאת את עצמה בצורה הזאת?

רן כהן: אני מסכים אתך.

יוסף יצחק פריצקי: למה בעצם אנחנו שואפים?

יוסף יצחק פריצקי: לו היינו מדינה מתוקנת ככל המדינות, מה שהיינו צריכים לעשות זה דבר כזה: לקבוע קווטה מינימלית של לא פחות מ-150,000 לרשות מקומית, לתחום אותה בגבול ולומר: לכו שאו את עצמכם.

רן כהן: אני מתפשר אתך על 50,000.

יוסף יצחק פריצקי: אז הדבר היה נפלא.

יוסף יצחק פריצקי: מה הצעת החוק הזאת מבקשת לעשות, והסתייגותו של שר הפנים עוד מבקשת להוסיף ולכן אני מבקש לתמוך בה?

יוסף יצחק פריצקי: ככל שיאוחדו יותר רשויות כן ייטב בסופו של דבר לא רק מבחינת חיסכון, אלא גם לתושבים החיים שם, משום שהעירייה המאוחדת שלהם תוכל לתת להם יותר שירותים ותהיה פחות תלויה בשלטון המרכזי.

יוסף יצחק פריצקי: הרי לזה אנחנו שואפים.

יוסף יצחק פריצקי: לכן, אדוני היושב-ראש, חברי הכנסת, מה שצריך לעשות, לדעתי ולדעתנו כאן, הוא כך: את הסתייגויותיו של שר הפנים יש לקבל, משום שמה ששר הפנים מבקש לעשות זה לא רק בתחום החיסכון, אלא בעיקר משום שאם רשויות תתאחדנה, יש להן ולתושביהן עצמאות כלכלית טובה יותר.

יוסף יצחק פריצקי: בסופו של דבר תושביהן יזכו לשירותים טובים יותר וזה לא יפגע באופי של הקהילה.

יוסף יצחק פריצקי: הנה, אני תושב העיר תל-אביב, ובתל-אביב יש יפו וצפון תל-אביב וכולם בשירות מוניציפלי אחד.

יוסף יצחק פריצקי: זאת עירייה חזקה, שאיננה מקבלת כספים מהשלטון המקומי ויכולה להתנהל לרווחת תושביה.

יוסף יצחק פריצקי: אם, למשל, היו מנתקים חלקים מסוימים מתל-אביב ועושים כל אחת רשות מקומית, וזה אפשרי, היינו חוזרים להיות תלויים בשלטון המקומי, בטוב לבו או לא בטוב לבם של הממשלה או של שר הפנים.

ראובן ריבלין: כמה זמן עוד אדוני מבקש לדבר?

יוסף יצחק פריצקי: עוד מעט מאוד, כשתי דקות.

יוסף יצחק פריצקי: לכן אני קורא מכאן לחברי הבית לקבל את ההסתייגות של שר הפנים ולהצביע בעדה.

ראובן ריבלין: האם שר הפנים בהסתייגותו מלווה על-ידי ועדת הכנסת בהתייעצות או בהחלטה?

ראובן ריבלין: האם הוא מלווה על-ידי ועדת הכנסת?

אברהם-בייגה שוחט: התשובה היא לא, רק הממשלה.

ראובן ריבלין: אני מבין מיושב-ראש הקואליציה, שבהתאם להצעת הממשלה תלווה ועדת הפנים של הכנסת את שר הפנים בהתייעצות, הוא יצטרך להגיש חצי שנה מראש לוועדה את כוונתו לעשות זאת, וזה דבר שמתקבל על הדעת.

ראובן ריבלין: אני לא אומר שצריך הצבעה בוועדת הפנים, אלא ליווי.

ראובן ריבלין: כך היה עושה אחד מטובי חברי הכנסת בישראל, שהיה יושב-ראש ועדת הכלכלה של הכנסת, וביד רמה הוביל, הדריך והנחה שרים שראו את עצמם שרים שהתמחו בנושאים, כמו חברת הכנסת דליה איציק וכמו השר לשעבר ריבלין.

ראובן ריבלין: הם היו שרים שבאו לוועדת הכלכלה וקיבלו באהבה וברצון את ליוויו של יושב-ראש ועדת הכלכלה לעניינים אלה.

ראובן ריבלין: מדוע לא?

יוסף יצחק פריצקי: אדוני היושב-ראש אמר בעצם את מילותי והדברים ראויים וטובים.

יוסף יצחק פריצקי: אני מודה לאדוני היושב-ראש.

יוסף יצחק פריצקי: תודה רבה.

ראובן ריבלין: בבקשה, ברצון רב.

ראובן ריבלין: תודה רבה.

ראובן ריבלין: רבותי חברי הכנסת, הרב גפני הוא המסתייג האחרון.

ראובן ריבלין: אדוני יושב-ראש ועדת הכספים, ברשותך, קרה פה דבר מוזר בדרכנו להצבעה בקריאה שנייה ושלישית, והמוזרות היא בכך שהנחנו את הצעת החוק על שולחן הכנסת לאחר שהוכנה לקריאות השנייה והשלישית, ואדוני הסמיך את חבר הכנסת דניאל בנלולו להציג בפני הכנסת את פעולתה ופירותיה של ועדת הכספים והוא עשה זאת בכשרון רב.

ראובן ריבלין: והנה אני קורא לחברי הכנסת לבוא ולנמק את הסתייגויותיהם, ואז מתברר לי שיש דיון בוועדת הכספים על החוק שאני מנהל עליו דיון.

ראובן ריבלין: למה נתנו לי פה לוח תוספות?

ראובן ריבלין: לא שריר ולא קיים?

ראובן ריבלין: לוח התוספות לא קיים.

אופיר פינס-פז: אדוני היושב-ראש, אתה צודק.

ראובן ריבלין: חבר הכנסת בנלולו הציג בפני ואדוני לא חוזר מהצגתו.

אופיר פינס-פז: אדוני היושב-ראש, אתה צודק.

אופיר פינס-פז: נעשה מעשה שלא ייעשה.

רן כהן: אתה צודק, קראו לנו לישיבה של ועדת הכספים.

ראובן ריבלין: אל תעזרו לי, רבותי.

ראובן ריבלין: נער הייתי גם זקנתי יחד עם רבים מחברי כאן, ואנחנו יודעים את כל ההתחכמויות, את כל החוכמות ואת כל התעלולים הפרלמנטריים ואנחנו נתגבר עליהם.

אברהם הירשזון: אדוני היושב-ראש, ראשית אני מתכוון לתקן את דברי חבר הכנסת כהן הנכבד.

אברהם הירשזון: לא קראו לכינוס של ועדת הכספים.

אברהם הירשזון: קראו לכינוס הוועדה המשותפת - של כספים ופנים, אדוני.

אברהם הירשזון: נא לדייק.

אברהם הירשזון: היושב-ראש ביקש לכנס והיושב-ראש חזר בו מהכינוס, כך שתנוח דעתך עליך.

אברהם הירשזון: לכן אני לא פונה על-פי סעיף 127.

ראובן ריבלין: כבוד יושב-ראש הקואליציה, כבוד סגן ראש הממשלה ושר החוץ הנכבד, נא לשבת.

ראובן ריבלין: רבותי חברי הכנסת, רבותי השרים, סגני ראשי הממשלה, נא לשמור על השקט.

ראובן ריבלין: יש לנו עוד יום ארוך, מה יהיה בשעה 24:00, בחצות, אם כבר עכשיו אתם מאבדים את העשתונות?

ראובן ריבלין: בבקשה, אדוני, לענות לי בקיצור.

ראובן ריבלין: סגן ראש הממשלה, סגן ראש הממשלה.

ראובן ריבלין: רגע, רגע.

ראובן ריבלין: חבר הכנסת פינס, נא לשבת.

ראובן ריבלין: לא לצעוק.

ראובן ריבלין: רבותי חברי הכנסת.

ראובן ריבלין: אדוני סגן ראש הממשלה, אדוני שר הפנים, אדוני סגן ראש הממשלה.

ראובן ריבלין: חבר הכנסת רן כהן, נא לא להפריע לי לעשות סדר בממשלה.

ראובן ריבלין: אדוני שר הפנים מסכים?

ראובן ריבלין: כולם מסכימים.

ראובן ריבלין: עזרתי לאדוני בהכירי אותו כשר כשהוא יושב-ראש ועדה ואמרתי: אם לזה מתכוון שר הפנים, אנחנו מסכימים, וכל חברי הכנסת מסכימים.

ראובן ריבלין: למה באפכם?

ראובן ריבלין: אדוני סגן ראש הממשלה, הגענו לנוסחה שכולנו מסכימים עליה.

אופיר פינס-פז: - - - מה הדבר הזה?

אברהם הירשזון: אני אינני יודע איזו מהומה מעוררים פה חברי האופוזיציה.

אברהם הירשזון: אינני יודע איזו מהומה על לא מאומה מנהלים פה חברי האופוזיציה, שרוצים לקצור פירות ואינני יודע על מה.

אברהם הירשזון: אני אסביר מדוע.

אברהם הירשזון: אני ביקשתי לכנס את הוועדה המשותפת - כספים ופנים - במשרדי.

אברהם הירשזון: לא פתחתי את הדיון, לא כינסתי את הוועדה, ביקשתי מהחברים לבוא לחדרי.

אברהם הירשזון: לאחר מכן הודעתי שאני לא רוצה לכנס את הוועדה ובזה נגמר הסיפור.

אברהם הירשזון: אינני יודע על מה אתם רוצים לקצור פירות, מה אתם רוצים לעשות פוליטיקה משום דבר, האם מצבכם כזה גרוע וכזה נואש שאתם נאחזים בכל הדברים האלה.

אברהם הירשזון: על מה?

רן כהן: אנשי הליכוד מסתובבים במסדרונות, אתם מתנהגים כמו סמרטוטים.

ראובן ריבלין: חבר הכנסת רן כהן.

אברהם הירשזון: אני אינני יכול לכנס חברים בוועדה להתייעצות לא פורמלית?

אברהם הירשזון: האם אתם רואים בזה דבר פסול?

אברהם הירשזון: במשרדי?

ראובן ריבלין: לא, לא.

ראובן ריבלין: חופש התכנסות, חופש פגישת חברים תמיד קיים.

אברהם הירשזון: תמיד קיים.

ראובן ריבלין: תודה רבה, אדוני, לא קיבלתי את הסברך.

אברהם הירשזון: תודה רבה.

ראובן ריבלין: אדוני שר האוצר לשעבר, בבקשה.

ראובן ריבלין: אנחנו מייד עושים פה סדר.

אברהם-בייגה שוחט: אדוני היושב-ראש, אכן הוועדה לא התכנסה, אבל האמת לאמיתה היא שניתנה הזמנה לכינוס, אף שלא הופעל אף אחד מהסעיפים שמאפשרים כינוס הוועדה, ועל כך תמהתי ושאלתי.

אברהם-בייגה שוחט: בהזדמנות חגיגית זו ברצוני להעיר הערה ולומר מלה אחת לחברי שינוי.

אברהם-בייגה שוחט: בוועדה מתכוננים לשנות את הרשימה, כתוצאה מיחסם של אנשי הליכוד, ואני מציע לכם, אנשי שינוי, לא לרקוד לפי החליל של הליכוד, לא להוציא שמות - יש רשימה שאושרה, הונחה על שולחן הכנסת, ואני מציע להישאר דבקים בה.

אברהם הירשזון: שקר וכזב.

ראובן ריבלין: תודה.

קריאות: - - -

ראובן ריבלין: חבר הכנסת פינס.

ראובן ריבלין: חבר הכנסת הרצוג.

ראובן ריבלין: אדוני יושב-ראש ועדת הכספים, נא לשבת במקומך, אנחנו צריכים לסיים.

ראובן ריבלין: אדוני שר הפנים, אדוני שר האוצר, אדוני יושב-ראש ועדת הכספים, אנחנו העלנו בהסכמת הממשלה לקריאה שנייה ושלישית את הצעת החוק.

ראובן ריבלין: היא הוצגה על-ידי ממלא-מקום יושב-ראש ועדת הכספים, חבר הכנסת דניאל בנלולו.

ראובן ריבלין: אדוני, אתה נתת לו אישור לכך.

ראובן ריבלין: אתה לא חוזר מעניין זה.

ראובן ריבלין: עכשיו יש לנו רק בעיה אחת, אני רוצה להבין אם הסתייגותו של אדוני היא כזאת שהוא בא ואומר: אני, שר הפנים, חצי שנה מראש, לפני שאחליט לעשות איזה דבר, לבצע איזה דבר שאני רוצה להחליט, אביאו לוועדת הפנים על מנת לשמוע ולהתייעץ אתה.

ראובן ריבלין: מוסכם על כל חברי הכנסת - כי פשוט נתתי לחברי הכנסת דוגמה.

ראובן ריבלין: בבקשה.

ראובן ריבלין: אני רק מציע שלא תהיה מהומה.

יצחק כהן: לא התייעצו - - -

ראובן ריבלין: הבנתי.

ראובן ריבלין: אם כך, אז אתם רוצים להצביע על הסתייגותו.

ראובן ריבלין: בבקשתי, הבנתי, יצחק; חבר הכנסת הנכבד יצחק כהן, סגנו של שר האוצר שהוא שר החוץ.

אברהם-בייגה שוחט: - - -

אברהם פורז: לא אשאיר שאלה לא פתורה.

ראובן ריבלין: בבקשה.

ראובן ריבלין: מייד אחריו אנחנו מצביעים.

משה גפני: לא, אני מוותר כל הזמן.

ראובן ריבלין: סליחה.

ראובן ריבלין: אתה אפילו לא בעסק הזה, חבר הכנסת גפני.

אברהם פורז: רבותי, במסגרת התוכנית הכלכלית הגישה הממשלה לכנסת הצעה לאיחודן של רשויות מקומיות.

אברהם פורז: מלכתחילה היתה כוונה להעביר את הרשימה במסגרת התוכנית, לקיים הצבעות בקריאה שנייה ושלישית, ובזה לגמור את העניין.

אברהם פורז: אני התנגדתי לפרוצדורה הזאת, משום שחשבתי שבמשטר דמוקרטי אין זה ראוי שכנסת או ממשלה יחליטו על איחוד רשויות בלי לשמוע את דעת הנציגים, התושבים וגורמים אחרים המעוניינים להציג את עמדתם.

אברהם פורז: ובעקבות זאת קיבלה הממשלה את עמדתי.

אברהם פורז: איחוד הרשויות המקומיות פוצל מהתוכנית הכלכלית, ולכן הוא מגיע היום בנפרד, אף שהוא חלק ממנה.

אברהם פורז: הוקמו שבע ועדות שימוע.

אברהם פורז: שתיים מהן במחוז הצפון, כי במחוז הצפון היו איחודים רבים.

אברהם פורז: בראש הוועדות עמדו אנשים מקצועיים, פרופסורים באוניברסיטה, מתכנני מחוז, מנהלי מחוזות ואנשים אחרים.

אברהם פורז: בכל ועדה היה הממונה על המחוז או נציגו, משפטן וכלכלן.

אברהם פורז: הם עשו עבודה ראויה, ובעקבות עבודתם הגענו ל-34 מקבצים של איחודים.

אברהם פורז: ואכן, על דעתו של מנכ"ל משרד הממשלה, בשם ראש הממשלה, ועל דעתו של שר האוצר, הגשתי לוועדה המשותפת בכנסת, בראשות חבר הכנסת הירשזון, רשימה של 34 איחודים.

אברהם פורז: מבחינתי, ואת זה אמרתי גם אתמול, ואת זה אני אומר גם היום - זאת התוצאה הראויה והנכונה.

אברהם פורז: אני גם אמרתי שאינני מוכן להיות סלקטור.

אברהם פורז: אני לא מוכן לקחת מתוך הרשימה הזאת כאלה שהם כן וכאלה שהם לא.

אברהם פורז: הנחתי את הכול לפתחה של הוועדה בכנסת, ואמרתי להם: עכשיו תעשו מה שאתם רוצים.

אברהם פורז: הוועדה קיימה אתמול מרתון ארוך, על פני שעות רבות, ובסופו של דבר, כשהגעתי לוועדה בערך בשעה 01:00, נתבשרתי שמדובר ב-12 איחודים.

אברהם פורז: מובן שזה הרבה פחות ממה שרציתי, אבל זאת התקדמות, זה יותר משום דבר.

אברהם פורז: אבל, סעיף אחד שלי היה מאוד-מאוד חשוב, מאוד-מאוד-מאוד חשוב.

אברהם פורז: והסעיף הזה אומר, שכדי לבצע מהלך נוסף של איחודים - כאמור, המהלך הראשון הוא מהלך קטן - יוכל שר הפנים להחליט על הקדמת בחירות ברשות מקומית בתום שלוש שנים ממועד כינון הבחירות, וזאת כדי לבצע הליך של איחוד.

אברהם פורז: כי אחרת, גם היום שר הפנים יכול לאחד רשויות מקומיות, וגם היו איחודים.

אברהם פורז: למשל, הוד-השרון זה יישוב של ארבעה יישובים שאוחדו לאחד, והיום אף אחד שגר בהוד-השרון לא יודע שהיה פעם יישוב בשם רמתיים או יישוב בשם מגדיאל.

אברהם פורז: צריך לקרוא את זה בספרים.

אברהם פורז: וזה איחוד מוצלח.

ראובן ריבלין: הם גם יתחברו פיזית.

אברהם פורז: הם יתחברו פיזית, אבל אתה יודע מה, אולי יתחברו גם נפשית.

אברהם פורז: גם תל-אביב מחוברת ליפו, וזה בסדר גמור.

ראובן ריבלין: פעם היית צריך לעבור את אבו-קישרי כשהלכת במגדיאל.

אברהם פורז: מכל מקום זה איחוד מוצלח, האיחודים האלה הם איחודים מוצלחים.

ראובן ריבלין: אמו המנוחה של ביבי יודעת את זה.

אברהם פורז: גם כוכב-יאיר וצור-יגאל אוחדו בפרוצדורה הקודמת, ובקרוב יהיו בחירות ליישוב המאוחד.

אברהם פורז: אני חשבתי, שלאור החשיבות הגדולה של האיחודים, זה יהיה פשע לחכות חמש שנים לאיחוד הבא, ולכן אמרנו - בתום שלוש שנים נבצע איחודים.

אברהם פורז: אבל שמרנו לעצמנו אופציה נוספת, שאפשר יהיה לבצע איחודים גם לפני שלוש שנים, ובאישור ועדת הפנים של כנסת.

קריאות: - - -

ראובן ריבלין: רבותי.

ראובן ריבלין: חבר הכנסת חזן.

ראובן ריבלין: אדוני סגן ראש הממשלה.

ראובן ריבלין: חבר הכנסת אפללו.

אלי אפללו: - - -

ראובן ריבלין: חבר הכנסת אפללו, מה זה?

ראובן ריבלין: חבר הכנסת חזן, נא לשבת במקום.

ראובן ריבלין: בבקשה.

אברהם פורז: רבותי, מה שקרה אתמול בלילה, לדאבוני הרב, היה שהצעתי, הצעת הממשלה, שלפיה בתום שלוש שנים ניתן לבצע איחוד והקדמת בחירות ללא צורך באישור הכנסת, נפלה בהצבעה בוועדה.

אברהם פורז: ולכן נאלצתי להגיש הסתייגות שאתם תראו אותה בדפים הצהובים.

אברהם פורז: למה אני נגד צורך באישור הכנסת?

אברהם פורז: אני הרי חבר הכנסת די הרבה שנים, יש לי כבוד לבית הזה, אבל אני לא נאיבי ואתם לא נאיבים.

אברהם פורז: האם מישהו מכם מאמין ששנה לפני בחירות לכנסת תוכל ועדת הכנסת של פוליטיקאים שתלויים במרכזי המפלגות, ואנחנו יודעים שבמרכזי המפלגות ראשי הערים וסגני ראשי הערים ומקורביהם הם בעלי כוח רב - האם הם יוכלו אז לעשות מהלך של קיצור תקופת כהונה?

אברהם פורז: הרי יבואו אז ראשי הערים וסגניהם ומקורביהם ויגידו: גזלנים - -

אלי אפללו: - - -

ראובן ריבלין: חבר הכנסת אפללו.

ראובן ריבלין: עוד מעט תהיה הצבעה וכל אחד יביע את עמדתו בהתאם להצבעה.

אברהם פורז: - - יש לנו עוד שנתיים לכהן, מה אתם מקצצים לנו את הקדנציה, מה אתם עושים לנו?

אברהם פורז: אני ראיתי מה קורה עכשיו.

אברהם פורז: יש לנו עוד ארבע שנים וחצי עד הבחירות, ואתם רואים שהרשימה מצומקת, וגם עד הרגע האחרון מתרוצצים פה - מי ייכנס ומי יצא.

אברהם פורז: ידי לא היתה במי ייכנס ומי יצא.

אברהם פורז: אני הבאתי רשימה בהתאם להחלטות של הוועדות המקצועיות.

אברהם פורז: באו אתמול בכנסת - וההצעה היתה הצעתו של חבר הכנסת הרצוג; זה שהוא אחר כך חזר בו ממנה והצביע נגדה, גם זה דבר מוזר ותמוה, אבל זה מה שקרה.

אברהם פורז: הוא הציע הצעה שהיתה מקובלת עלי, וההצעה אומרת שלצורך האיחוד, שר הפנים לא יפעל לבדו, אלא יפעל על דעת הממשלה.

אברהם פורז: לכן, אני מבקש מהכנסת להצביע בעד ההסתייגות.

אברהם פורז: אבל אני גם רוצה לומר את המחויבות, לפחות שלי, לגבי ההליך בתוך הממשלה.

אברהם פורז: אני אומר שצוות שרים המורכב מנציגי הקואליציה בראשות שר הפנים יכין את תוכנית האיחודים.

אברהם פורז: התוכנית תוגש לקבינט הכלכלי-החברתי לדיון, הקבינט יביא את התוכנית לאישור הממשלה.

אברהם פורז: לגבי חובת ההתייעצות עם ועדת הפנים - היא כתובה בהסתייגות.

אברהם פורז: זאת אומרת, לפחות מחצית השנה לפני המועד שקבוע לאיחוד, שר הפנים, כמובן אחרי שקיים את כל ההתייעצות בממשלה, מביא לכנסת את תוכנית האיחודים אבל יש לו חובת התייעצות עם ועדת הפנים.

אברהם פורז: אין צורך וחובה לקבל אישור מטעמה של ועדת הפנים.

אברהם פורז: ראש הממשלה ירכיב את צוות השרים מתוך התחשבות ביחסי הכוחות בתוך הקואליציה ומתוך רצון אכן לקדם את נושא האיחודים.

ראובן ריבלין: אדוני שר הפנים, כדי להסיר כל ספק מלב.

ראובן ריבלין: מה שלממשלה - לממשלה.

ראובן ריבלין: אין לי בעיה.

ראובן ריבלין: אנחנו לא אחראים על הסדר בממשלה.

אברהם פורז: ההסתייגות היא כפי שרשומה.

ראובן ריבלין: נכון.

ראובן ריבלין: זאת אומרת, אדוני מסביר, שמלבד הבלם בממשלה, קיימת חובת התייעצות עם ועדת הכנסת על-ידי מתן הודעה של חצי שנה מראש.

אברהם פורז: אדוני היושב-ראש, אני קורא את ההסתייגות שהגשתי ואשר משקפת את הדין שאני חושב שצריך להיות הדין הרצוי לאחר שהחוק יתקבל.

אברהם פורז: וכך נאמר: "(1) הכריז השר" – הכוונה לשר הפנים – "על איחוד רשויות, רשאי הוא באישור הממשלה" – ופה ציינתי את הפרוצדורה בתוך הממשלה – "ובהתייעצות עם ועדת הפנים ואיכות הסביבה של הכנסת - -

ראובן ריבלין: חבר הכנסת חזן, חבר הכנסת חזן.

ראובן ריבלין: נא להוציא את חבר הכנסת חזן.

ראובן ריבלין: הוא אפילו לא עונה לי.

ראובן ריבלין: נא להוציא אותו מייד מהאולם.

ראובן ריבלין: בבקשה.

ראובן ריבלין: (חבר הכנסת יחיאל חזן יוצא מאולם המליאה.)

אברהם פורז: - - לקבוע מועד לבחירות ברשות המקומית שאיחד, המוקדם ממועד הבחירות הקבוע לכל אחת מהרשויות המקומיות שאוחדו, ובלבד שהמועד שייקבע יחול לאחר תום שלוש שנים ממועד הבחירות האחרונות שנערכו בכל אחת מהרשויות המקומיות כאמור; (2) הבקשה להתייעצות כאמור בפסקה (1) תוגש לא יאוחר משישה חודשים ממועד הבחירות שמציע השר; (3) על אף האמור בפסקה (1), בנסיבות מיוחדות ובאישור ועדת הפנים ואיכות הסביבה של הכנסת רשאי השר לקבוע מועד בחירות שיחולו עוד בטרם חלפו שלוש שנים ממועדי הבחירות האחרונות, כאמור".

אברהם פורז: במלים אחרות, כדי לבצע איחוד לאחר שעברו שלוש שנים, די בהתייעצות עם ועדת הפנים ואיכות הסביבה.

אברהם פורז: לא חלפו שלוש שנים, זה בתוך שלוש השנים - צריך אישור של הוועדה.

אברהם פורז: אני מבקש מחברי הכנסת לקבל את ההסתייגות ולאשר את החוק עם ההסתייגות שהצעתי.

ראובן ריבלין: תודה.

ראובן ריבלין: חבר הכנסת משה גפני, אחרון המסתייגים.

ראובן ריבלין: אחריו אנחנו עוברים מייד להצבעה, אלא אם כן יושב-ראש הוועדה רוצה לומר מלה.

ראובן ריבלין: אני לא חושב שהוא צריך.

ראובן ריבלין: בבקשה.

משה גפני: אדוני היושב-ראש, רבותי חברי הכנסת, אני לא מעט שנים בכנסת.

משה גפני: ביזיון כזה אני לא זוכר.

ראובן ריבלין: לא, לא.

ראובן ריבלין: חכה עד הלילה.

ראובן ריבלין: רבותי חברי הכנסת, מי שלא יושב, מוצא מהאולם.

ראובן ריבלין: חבר הכנסת אפללו.

ראובן ריבלין: אדוני השר.

ראובן ריבלין: מי שלא יושב, יוצא מהאולם.

ראובן ריבלין: מי שלא יושב, ללא יוצא מן הכלל - שרים, חברי כנסת, נגידים, נשיאים, כולם.

ראובן ריבלין: בבקשה.

משה גפני: אדוני היושב-ראש, ביזיון כזה אני לא זוכר.

משה גפני: עומד כאן שר הפנים ומדבר בהתנשאות על חברי הכנסת - - - אי-אפשר לדבר פה.

ראובן ריבלין: חבר הכנסת גפני, פה זה לא קונצרט.

ראובן ריבלין: רבותי הסדרנים, מי שעומד - להוציא אותו, פשוט מאוד.

ראובן ריבלין: מי שלא יושב על מקומו, ללא הבדל דת, מין ונטייה.

ראובן ריבלין: בבקשה.

משה גפני: - - - ומדבר שר הפנים בהתנשאות על חברי הכנסת שאין להם שיקול דעת.

משה גפני: רק לשרים יש שיקול דעת, לחברי הכנסת אין שיקול דעת.

משה גפני: ובמה דברים אמורים?

משה גפני: השר אפי איתם, אני פונה אליך.

משה גפני: היות שלא היית בדיונים, אני מבקש שתדע על מה מדובר.

משה גפני: לא מדובר על איחוד רשויות.

משה גפני: בנושא איחוד רשויות יש לשר הפנים סמכות.

משה גפני: הוא יכול לאחד רשויות, הוא לא צריך אף אחד.

משה גפני: מדובר על דבר אחר לגמרי.

משה גפני: מדובר על תוכנית כשהולכים לבחירות מוניציפליות בעוד כשלושה חודשים.

משה גפני: אנשים עוזבים את מקום עבודתם, אנשים מתמודדים במקומות מגוריהם והולכים לחמש שנים לנהל את העיר, זה החוק.

ראובן ריבלין: כל מי שעומד - להוציא החוצה, בלי שום הבדל.

ראובן ריבלין: בבקשה.

משה גפני: בא שר הפנים ובאה הממשלה ואומרת, יכול להיות שבצדק - הולכים לשנות את המפה הפוליטית המוניציפלית במדינת ישראל בעוד שלוש שנים.

משה גפני: יש אפשרות להקדים את הבחירות, לא איחוד רשויות.

משה גפני: לאחר שיתמודדו בעוד שלושה חודשים ואנשים ייבחרו בכל מקום ומקום, כעבור שלוש שנים הולכים לשנות ולהקדים את הבחירות, בניגוד לכך שאנשים נבחרו ולמה שהתושבים החליטו.

משה גפני: אומר שר הפנים: בעוד שלוש שנים אנחנו נהיה שנה לפני הבחירות לכנסת, ואז תבוא התוכנית של שינוי המפה המוניציפלית הפוליטית במדינת ישראל - אני אחליט איך היא תיראה.

משה גפני: לאחר מסע לחצים והתחננויות לפני שר הפנים הוא אומר, בניגוד לכל דבר אחר, משהו הרבה יותר קטן, ותשאלו אותו איך נהג כשהוא היה יושב-ראש ועדת הכלכלה.

משה גפני: אנחנו האופוזיציה אומרים: בסדר.

משה גפני: רוצים איחוד רשויות ולשנות את מועד הבחירות, להקדים את הבחירות נניח ב-200 רשויות - אנחנו אומרים דבר נורא פשוט, כמו שמתחייב במשטר דמוקרטי: שר הפנים מחליט על איחוד 300 רשויות, 200 רשויות - מביאים את זה לאישור ועדת הפנים ואיכות הסביבה של הכנסת, הוועדה הפרלמנטרית שמפקחת על הרשויות המקומיות.

משה גפני: הוועדה הפרלמנטרית שמפקחת על הרשויות המקומיות - מה יותר פשוט מאישור של ועדת הפנים, כאשר הולכים לעשות מהפכה חוקתית בכל המערכת המוניציפלית במדינת ישראל?

משה גפני: אמר כאן שר הפנים, ואני מבקש מחברי הכנסת - השר אפי איתם, נורא חשובה לי ההקשבה שלך.

משה גפני: השר אפי איתם - - -

ראובן ריבלין: אדוני יכול להגיד עוד דקה ו-20 שניות כמה שהוא רוצה "השר אפי איתם".

ראובן ריבלין: כשזה ייגמר, אדוני יגמור לדבר.

משה גפני: אני אומר לך, אמר כאן שר הפנים, שנה לפני הבחירות לכנסת: איך אפשר לסמוך על חברי הכנסת שהשיקולים שלהם לא יהיו פוליטיים.

משה גפני: הוא אומר: אני מציע שהממשלה תחליט.

משה גפני: ראינו כאן את סגן ראש הממשלה, עכשיו, טומי לפיד מתנהג כמו עסקן פוליטי קטן בוויכוח פה, עם חברי כנסת ועם שרים.

משה גפני: מה, השר פורז איננו איש פוליטי?

משה גפני: הוא איש פוליטי יותר מכולנו.

משה גפני: הוא מקבל אנשים במשרד שלו בתוך המשרדים של מפלגת שינוי.

משה גפני: אנחנו אנשים פוליטיים והוא צדיק הדור.

יצחק כהן: מה היה?

יצחק כהן: הוא אמר שזה לא של שינוי.

יצחק כהן: מה, הוא שיקר?

ראובן ריבלין: יש לך עוד 13 שניות.

ראובן ריבלין: חבר הכנסת יצחק כהן, תודה רבה.

ראובן ריבלין: לאדוני יש תשע שניות.

משה גפני: אני מבקש, אדוני היושב-ראש, ואני פונה לשרים - - -

ראובן ריבלין: תודה.

משה גפני: תן לי - - -

ראובן ריבלין: אני נותן לך.

ראובן ריבלין: מה שאמרתם לפורז, שמענו.

ראובן ריבלין: יש לי סדר-יום ארוך.

משה גפני: אני לא פונה לשרי שינוי.

משה גפני: האינטרסים שלהם ברורים.

משה גפני: אני פונה אליכם, שרי הליכוד, אני פונה אליכם, שרי המפד"ל, אני פונה אליכם, שרי האיחוד הלאומי, ואני פונה לחברי הכנסת:

משה גפני: אם תתקבל הסתייגותו של שר הפנים, עלה הכורת על המשטר הדמוקרטי, המוניציפלי, במדינת ישראל.

משה גפני: לא יכול להיות דבר כזה, שהכנסת תאפשר לרשות הביצועית, לשר הפנים ולממשלה, להחליט על דבר כל כך דרמטי.

ראובן ריבלין: תודה.

משה גפני: אנחנו אנשים פוליטיים - הוא לא?

משה גפני: אנחנו, טובת הציבור לנגד עינינו הרבה יותר מאשר לנגד עיני האיש הפוליטי הזה.

ראובן ריבלין: תודה רבה.

ראובן ריבלין: אני מאוד מודה לאדוני.

ראובן ריבלין: רבותי חברי הכנסת, אנחנו ניגשים להצבעה.

ראובן ריבלין: נא לשבת במקומותיכם.

ראובן ריבלין: אני מודיע לכם שאנחנו נצביע קודם כול על ההסתייגויות, לרבות לוחות התיקונים.

ראובן ריבלין: הסתייגות לשם החוק מאת חברי הכנסת משה גפני, דוד אזולאי, טלב אלסאנע וחברי הכנסת עזמי בשארה, ואסל טאהא, ג'מאל זחאלקה, להלן - קבוצת טאהא.

קריאות: הורדנו את ההסתייגות.

ראובן ריבלין: הורדתם?

ראובן ריבלין: אתם נותנים לי לקרוא את כל השמות ואז אתם מודיעים לי שאתם מורידים.

ראובן ריבלין: הורד, הוסר.

ראובן ריבלין: לכן אנחנו מצביעים על שם החוק.

ראובן ריבלין: מי בעד, מי נגד - נא להצביע.

ראובן ריבלין: הצבעה מס' 26 בעד שם החוק - 45 נגד - 32 נמנעים - אין שם החוק נתקבל.

ראובן ריבלין: 45 בעד - - -

קריאות: טעינו.

קריאות: לא הבנו - - -

ראובן ריבלין: מי שטועה, שייתן דין-וחשבון לבוחריו.

קריאות: - - -

ראובן ריבלין: אמרתי: מי בעד ההסתייגות?

ראובן ריבלין: אתם לא שומעים, כי אתם מדברים.

ראובן ריבלין: רבותי חברי הכנסת, שימו לב, אני ראיתי שהם טעו.

ראובן ריבלין: הם טעו כיוון שהם מפטפטים האחד עם השני.

ראובן ריבלין: אתם תקשיבו.

ראובן ריבלין: בזמן הצבעה לא מדברים.

רוני בר-און: - - -

ראובן ריבלין: רבותי חברי הכנסת, אני לא אהסס.

ראובן ריבלין: חבר הכנסת כבל.

ראובן ריבלין: כבר טעו פה.

ראובן ריבלין: אדוני טועה.

ראובן ריבלין: אני אומר לאדוני שהוא פשוט לא שמע.

ראובן ריבלין: אם יקרא בפרוטוקול יראה שאמרתי שמצביעים בעד ההסתייגות או נגד, ואז הסירו.

ראובן ריבלין: אז אמרתי: אם כך, נצביע על שם החוק.

ראובן ריבלין: אני לא אפנה לכל אחד מ-120 חברי הכנסת בהזמנה להצבעה כזאת או אחרת.

ראובן ריבלין: רבותי חברי הכנסת, נא לשים לב.

ראובן ריבלין: בהצבעות לא מדברים, כדי לא לטעות.

ראובן ריבלין: אנחנו עוברים לסעיף 1 - הסתייגותו של חבר הכנסת גפני.

משה גפני: אני מבקש להצביע אלקטרונית.

ראובן ריבלין: בבקשה.

ראובן ריבלין: מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה מס' 27 בעד ההסתייגות – 30 נגד – 44 נמנעים - אין ההסתייגות של חברי הכנסת משה גפני, דוד אזולאי וואסל טאהא לסעיף 1 לא נתקבלה.

ראובן ריבלין: ההסתייגות לא נתקבלה.

ראובן ריבלין: אנחנו מצביעים עכשיו על סעיפים 1 עד 3, בהתאם לנוסח הוועדה.

ראובן ריבלין: מי בעד, מי נגד, מי נמנע?

ראובן ריבלין: תודה.

ראובן ריבלין: הצבעה מס' 28 בעד סעיפים 1-3, כהצעת הוועדה - 45 נגד - 24 נמנעים - 2 סעיפים 1-3, כהצעת הוועדה, נתקבלו.

ראובן ריבלין: בעד 45, נגד - 24, שני נמנעים.

ראובן ריבלין: אני קובע שסעיפים 1, 2, ו-3 עברו בקריאה שנייה כנוסח הוועדה.

ראובן ריבלין: אנחנו עוברים לסעיף 4.

ראובן ריבלין: ההסתייגות של חבר הכנסת משה גפני, האם להצביע?

משה גפני: מסיר.

ראובן ריבלין: מסיר.

ראובן ריבלין: לכן, אנחנו מצביעים לסעיפים 4 ו-5 כהצעת הוועדה.

ראובן ריבלין: מי בעד, מי נגד?

ראובן ריבלין: נא להצביע.

ראובן ריבלין: הצבעה מס' 29 בעד סעיפים 4-5 - 46 נגד - 29 נמנעים - 1 סעיפים 4-5 נתקבלו.

ראובן ריבלין: ובכן, 46 הצביעו בעד, 29 נגד, אחד נמנע.

ראובן ריבלין: חבר הכנסת גפני, אני לא יכול להוציא אותך בזמן הצבעה, אבל אני לא אהסס.

ראובן ריבלין: רבותי חברי הכנסת, אני מאוד מודה לכם על התנהגותכם היפה.

ראובן ריבלין: סעיף 6, הסתייגות שר הפנים - מי בעד, מי נגד, מי נמנע?

ראובן ריבלין: נא להצביע.

ראובן ריבלין: הצבעה מס' 30 בעד ההסתייגות - 40 נגד - 31 נמנעים - אין ההסתייגות של שר הפנים לסעיף 6 נתקבלה.

ראובן ריבלין: 40 בעד, 31 נגד, אפס נמנעים.

ראובן ריבלין: אני קובע שהסתייגותו של שר הפנים עברה.

ראובן ריבלין: הסתייגות חברי הכנסת משה גפני, דוד אזולאי, טלב אלסאנע, קבוצת טאהא - האם להצביע?

ראובן ריבלין: מסירים?

קריאה: לא.

ראובן ריבלין: לא מסיר.

ראובן ריבלין: בבקשה להצביע על ההסתייגות - מי בעד, מי נגד?

ראובן ריבלין: נא להצביע.

ראובן ריבלין: הצבעה מס' 32 בעד ההסתייגות - 29 נגד - 45 נמנעים - אין ההסתייגות של חברי הכנסת משה גפני ודוד אזולאי ושל קבוצת חבר הכנסת ואסל טאהא לסעיף 6 לא נתקבלה.

ראובן ריבלין: 31 בעד, 42 נגד.

ראובן ריבלין: משה גפני, דוד אזולאי, טלב אלסאנע וקבוצת טאהא, הסתייגותכם לא נתקבלה.

ראובן ריבלין: הצעת חבר הכנסת משה גפני כהסתייגות – נא להצביע.

ראובן ריבלין: מי בעד?

ראובן ריבלין: מי נגד?

ראובן ריבלין: נא להצביע.

ראובן ריבלין: הצבעה מס' 32 בעד ההסתייגות - 29 נגד - 45 נמנעים - אין ההסתייגות של חבר הכנסת משה גפני לסעיף 6 לא נתקבלה.

ראובן ריבלין: 45 נגד, 29 בעד, הסתייגות משה גפני לא נתקבלה.

ראובן ריבלין: הסתייגות לחלופין: מי בעד - ירים את ידו.

ראובן ריבלין: מי נגד - ירים את ידו.

ראובן ריבלין: הצבעה ההסתייגות לחלופין של חבר הכנסת משה גפני לסעיף 6 לא נתקבלה.

ראובן ריבלין: לא נתקבלה.

ראובן ריבלין: לחלופין: מי בעד - ירים את ידו.

ראובן ריבלין: מי נגד - ירים את ידו.

ראובן ריבלין: הצבעה ההסתייגות לחלופין של חבר הכנסת משה גפני לסעיף 6 לא נתקבלה.

ראובן ריבלין: לא נתקבלה.

ראובן ריבלין: לחלופין: מי בעד - ירים את ידו.

ראובן ריבלין: מי נגד - ירים את ידו.

ראובן ריבלין: הצבעה ההסתייגות לחלופין של חבר הכנסת משה גפני לסעיף 6 לא נתקבלה.

ראובן ריבלין: לא נתקבלה.

ראובן ריבלין: לחלופין רביעית: מי בעד - ירים את ידו.

ראובן ריבלין: מי נגד - ירים את ידו.

ראובן ריבלין: הצבעה ההסתייגות לחלופין של חבר הכנסת משה גפני לסעיף 6 לא נתקבלה.

ראובן ריבלין: לא נתקבלה.

ראובן ריבלין: לחלופין אחרונה: מי בעד?

ראובן ריבלין: מי נגד?

ראובן ריבלין: ירים את ידו - - -

משה גפני: על האחרון אני מבקש הצבעה אלקטרונית, זה שימוע לראשי רשויות.

ראובן ריבלין: חבר הכנסת גפני, אם אתה מבקש, סימן שזה חשוב, זה ברור.

ראובן ריבלין: נא להצביע.

ראובן ריבלין: מי בעד החלופין האחרון?

ראובן ריבלין: מי נגד?

ראובן ריבלין: הצבעה מס' 33 בעד ההסתייגות – 30 נגד – 37 נמנעים – אין ההסתייגות לחלופין של חבר הכנסת משה גפני לסעיף 6 לא נתקבלה.

ראובן ריבלין: ובכן, 37 נגד, 30 בעד.

ראובן ריבלין: אני קובע שגם ההצעה לחלופין לא נתקבלה.

ראובן ריבלין: חברי הכנסת, נצביע עכשיו על סעיף 6, לרבות ההסתייגות, ועד סעיף 11.

ראובן ריבלין: מי בעד?

ראובן ריבלין: מי נגד?

ראובן ריבלין: נא להצביע.

קריאות: - - -

ראובן ריבלין: שמעתי, איפסתי, יש איפוס, לא להתרגש.

ראובן ריבלין: רבותי, נא להירגע.

ראובן ריבלין: איזו תזמורת עם 120 מנצחים.

ראובן ריבלין: חבר הכנסת איתן, אתה אחוז תזזית, נא לשבת ולהירגע.

ראובן ריבלין: רבותי חברי הכנסת, אנחנו מצביעים על סעיפים 6-11, לרבות הסתייגותו של שר הפנים.

ראובן ריבלין: מי בעד הסעיפים כהצעת הוועדה?

ראובן ריבלין: מי נגד?

ראובן ריבלין: נא להצביע.

ראובן ריבלין: הצבעה מס' 34 בעד סעיפים 6-11, כהצעת הוועדה ועם ההסתייגות שנתקבלה - 45 נגד – 29 נמנעים – אין סעיפים 6-11, כהצעת הוועדה ועם ההסתייגות שנתקבלה, נתקבלו.

ראובן ריבלין: 45 בעד, 29 נגד.

ראובן ריבלין: סעיפים 6-11 נתקבלו כהצעת הוועדה ועם ההסתייגות שנתקבלה כפי שהוגשה על-ידי שר הפנים.

ראובן ריבלין: לסעיף 12 - חבר הכנסת גפני, האם אדוני מבקש להצביע על הסתייגותו לסעיף 12?

משה גפני: מסיר.

ראובן ריבלין: מסיר.

ראובן ריבלין: ובכן, אנחנו מצביעים על סעיפים 12 ו-13 כהצעת הוועדה.

ראובן ריבלין: מי בעד?

ראובן ריבלין: מי נגד?

ראובן ריבלין: הצבעה מס' 35

מיכאל איתן: אדוני היושב-ראש - - -

ראובן ריבלין: מה קרה?

ראובן ריבלין: שב.

ראובן ריבלין: להירגע.

ראובן ריבלין: מה קרה?

ראובן ריבלין: יש לנו הסתייגות לסעיף 12 וחבר הכנסת גפני הסיר את התנגדותו ואמר זאת לפרוטוקול.

ראובן ריבלין: כל מי שלא דיבר – שמע.

ראובן ריבלין: אתם לא מבינים?

ראובן ריבלין: צריך שאוזניכם תהיינה כרויות למה שנעשה פה ואז תדעו על מה להצביע.

ראובן ריבלין: לכן, אנחנו מצביעים על סעיפים 12 ו-13, שכן לסעיף 13 אין הסתייגויות.

ראובן ריבלין: אנחנו מצביעים עכשיו בקריאה שנייה על סעיפים 12 ו-13 כהצעת הוועדה.

ראובן ריבלין: מי בעד?

ראובן ריבלין: מי נגד?

ראובן ריבלין: נא להצביע.

ראובן ריבלין: הצבעה מס' 36 בעד סעיפים 12-13 – 43 נגד – 31 נמנעים – אין סעיפים 12-13 נתקבלו.

ראובן ריבלין: ובכן, 43 בעד, 31 נגד, סעיפים 12 ו-13 נתקבלו כהצעת הוועדה.

ראובן ריבלין: לסעיף 14 - חבר הכנסת גפני, אדוני מסיר?

משה גפני: מסיר.

ראובן ריבלין: מסיר.

ראובן ריבלין: ובכן, לסעיפים 14 ו-15-21 אין הסתייגויות.

ראובן ריבלין: אני מצביע עכשיו על סעיפים 14-21, לפי הצעת הוועדה.

ראובן ריבלין: מי בעד? מי נגד?

ראובן ריבלין: נא להצביע.

ראובן ריבלין: הצבעה מס' 37 בעד סעיפים 14-21 – 43 נגד – 31 נמנעים – אין סעיפים 14-21 נתקבלו.

ראובן ריבלין: 43 בעד, 31 נגד, אין נמנעים.

ראובן ריבלין: אני קובע שסעיפים 14-21 עברו לפי הצעת הוועדה.

המשפטים יוסף לפיד: לא ייתכן שבמשך כל ההצבעה חבר הכנסת גפני מסתובב באולם.

קריאות: - - -

ראובן ריבלין: כבוד השר, עדיין לא הצבענו בקריאה שנייה ושלישית, עוד לא סיימנו, יש הרבה.

ראובן ריבלין: רבותי חברי הכנסת, אנחנו עוברים לתוספות.

ראובן ריבלין: לפסקה 1 – חבר הכנסת חיים אורון אינו נוכח ולכן איננו מצביעים על זה.

ראובן ריבלין: לפסקה 2 – חבר הכנסת יצחק כהן, מסיר?

יצחק כהן: כן.

ראובן ריבלין: מסיר.

ראובן ריבלין: לפסקה 3 – חבר הכנסת יצחק כהן?

ראובן ריבלין: מסיר.

ראובן ריבלין: לפסקה 4 אין הסתייגויות.

ראובן ריבלין: לפסקה 5 – חבר הכנסת יצחק כהן?

ראובן ריבלין: מסיר.

ראובן ריבלין: לפסקה 6 אין הסתייגויות.

ראובן ריבלין: לפסקה 7 – חבר הכנסת יצחק כהן, מסיר?

יצחק כהן: להצביע.

ראובן ריבלין: רבותי חברי הכנסת, אנחנו עוברים להצבעה על הסתייגותו של חבר הכנסת יצחק כהן לפסקה 7.

ראובן ריבלין: מי בעד?

ראובן ריבלין: מי נגד?

ראובן ריבלין: נא להצביע.

אברהם פורז: לא ברור על מה ההסתייגות.

אברהם פורז: הצבעה מס' 38 בעד ההסתייגות – 31 נגד – 43 נמנעים – אין ההסתייגות של חבר הכנסת יצחק כהן לפרט 7 לתוספת לא נתקבלה.

ראובן ריבלין: 43 מתנגדים, 31 תומכים.

ראובן ריבלין: ההסתייגות לא עברה.

ראובן ריבלין: לפסקה 8 - אדוני מסיר.

ראובן ריבלין: לפסקה 9 – אדוני מסיר?

ראובן ריבלין: מסיר, תודה רבה.

עסאם מח'ול: הוא מבקש להצביע.

ראובן ריבלין: חבר הכנסת מח'ול.

ראובן ריבלין: במחילה מכבודך, דיברתי עם חבר הכנסת יצחק כהן.

ראובן ריבלין: עכשיו אני אדבר אתך, לא אקפח איש.

ראובן ריבלין: לפסקה 9 יש גם הסתייגות של חברי הכנסת מוחמד ברכה, עסאם מח'ול ואחמד טיבי.

ראובן ריבלין: האם להצביע, אדוני?

ראובן ריבלין: להצביע.

ראובן ריבלין: אנחנו מצביעים על הסתייגותם של חברי הכנסת ברכה, מח'ול וטיבי.

ראובן ריבלין: מי בעד?

ראובן ריבלין: מי נגד?

ראובן ריבלין: נא להצביע.

ראובן ריבלין: הצבעה מס' 39 בעד ההסתייגות – 32 נגד – 43 נמנעים – אין ההסתייגות של חברי הכנסת מוחמד ברכה, עסאם מח'ול ואחמד טיבי לפרט 9 לתוספת לא נתקבלה.

ראובן ריבלין: 32 בעד, 43 בעד.

ראובן ריבלין: ההסתייגות לא נתקבלה.

ראובן ריבלין: לפסקה 10 אין הסתייגויות.

ראובן ריבלין: לפסקה 11 – חבר הכנסת יצחק כהן?

יצחק כהן: להצביע.

ראובן ריבלין: בבקשה.

ראובן ריבלין: נא להצביע - מי בעד?

ראובן ריבלין: מי נגד?

ראובן ריבלין: הצבעה מס' 40 בעד ההסתייגות – 32 נגד – 38 נמנעים – אין ההסתייגות של חבר הכנסת יצחק כהן לפרט 11 לתוספת לא נתקבלה.

ראובן ריבלין: 32 בעד, 38 נגד.

ראובן ריבלין: ההסתייגות לא נתקבלה.

ראובן ריבלין: חברי הכנסת, קורה פה משהו חמור ביותר.

ראובן ריבלין: חבר הכנסת הנדל, האם אדוני הוא מצליף סיעתו?

ראובן ריבלין: אני לא מדבר אל טומי לפיד, אני מדבר אל אדוני.

ראובן ריבלין: אם אדוני לא מצליף סיעתו - - - אם אתם מסכימים שמצליפי הסיעות ידריכו, כי כך היה נהוג בכנסת עד היום – בבקשה; אם יהיו פה קריאות שאינן קריאות של המצליף, אני לא אסכים.

ראובן ריבלין: אומרים פה: כן, נגד, בעד, אחר כך מבקשים ממני לחזור על ההצבעה ואחר כך יש אנשים שמשלמים בעד זה.

ראובן ריבלין: לפסקה 12 – חבר הכנסת יצחק כהן, להצעה בטור א', מסיר?

יצחק כהן: מסיר.

ראובן ריבלין: חבר הכנסת יצחק כהן, לחלופין?

יצחק כהן: מסיר.

ראובן ריבלין: חבר הכנסת משה גפני?

משה גפני: מסיר.

ראובן ריבלין: עכשיו, רבותי חברי הכנסת, חבר הכנסת יצחק כהן, חבר הכנסת איתן, נא לשבת.

ראובן ריבלין: הסדרנים, להוציא את חבר הכנסת איתן.

ראובן ריבלין: אדוני יושב?

ראובן ריבלין: אחרת אנחנו מוציאים.

ראובן ריבלין: או יושבים או מוצאים.

ראובן ריבלין: מי שרוצה להצביע, לא אוציא אותו.

ראובן ריבלין: אסור לקום בזמן הצבעה.

ראובן ריבלין: תודה רבה.

ראובן ריבלין: רבותי חברי הכנסת, שימו לב.

יצחק כהן: מה זה פה, גן-ילדים?

ראובן ריבלין: חבר הכנסת יצחק כהן, אני קורא אותך לסדר.

ראובן ריבלין: תודה רבה.

ראובן ריבלין: אני מצביע.

ראובן ריבלין: עכשיו לא אכפת לי שתדברו.

מיכאל איתן: אדוני היושב-ראש - - -

ראובן ריבלין: לשבת.

ראובן ריבלין: לא נתקבלה שום הסתייגות לפסקאות.

ראובן ריבלין: מי בעד?

ראובן ריבלין: מי נגד ההסתייגויות לפסקאות?

ראובן ריבלין: הצבעה מס' 41

קריאות: - - -

ראובן ריבלין: חבר הכנסת איתן, אדוני מפריע לי בזמן הצבעה.

ראובן ריבלין: אל תשאל אותי.

יצחק כהן: משכתי את כל ההסתייגויות שלי.

ראובן ריבלין: שמעתי.

ראובן ריבלין: רבותי חברי הכנסת.

קריאה: למה?

אופיר פינס-פז: כי הוא לא עובד אצלכם.

קריאות: - - -

ראובן ריבלין: רבותי חברי הכנסת.

ראובן ריבלין: חבר הכנסת איתן, אני קורא אותך לסדר פעם ראשונה.

ראובן ריבלין: חבר הכנסת יצחק כהן, אני קורא אותך לסדר.

ראובן ריבלין: חבר הכנסת פינס, אני מבקש.

ראובן ריבלין: רבותי חברי הכנסת, לא התקבלו שום הסתייגויות לפסקאות.

ראובן ריבלין: אנחנו מצביעים על כל הפסקאות לפי הצעת הוועדה.

ראובן ריבלין: על כל התוספת.

ראובן ריבלין: רבותי חברי הכנסת, מי בעד?

ראובן ריבלין: מי נגד?

ראובן ריבלין: מי נמנע?

ראובן ריבלין: הצבעה מס' 42 בעד התוספת, כהצעת הוועדה - 43 נגד - 31 נמנעים - אין התוספת, כהצעת הוועדה, נתקבלה.

ראובן ריבלין: 43 בעד.

יצחק כהן: אני עובד אצלכם?

מיכאל איתן: אתם צבועים.

מיכאל איתן: אתם צבועים.

ראובן ריבלין: חבר הכנסת יצחק כהן, חבר הכנסת איתן, אני מודיע לכם שאנחנו באמצע הצבעה.

משה גפני: - - -

ראובן ריבלין: חבר הכנסת גפני.

ראובן ריבלין: חבר הכנסת גפני.

קריאות: - - -

ראובן ריבלין: אני ממשיך, שר האוצר, למרות הצעקות.

ראובן ריבלין: אני לא שומע יותר אף אחד.

ראובן ריבלין: אני לא יכול להוציא אתכם בזמן הצבעה.

ראובן ריבלין: חבר הכנסת איתן, אני לא יכול להשתלט.

יעקב מרגי: - - -

קריאות: - - -

ראובן ריבלין: חבר הכנסת מרגי, מייד בתום ההצבעות אתה מוצא מהאולם.

ראובן ריבלין: שמעת?

ראובן ריבלין: מייד לאחר ההצבעות.

ראובן ריבלין: רבותי חברי הכנסת, קיימות הסתייגויות של חברי כנסת, להוסיף לאחר הפסקאות עוד תוספות.

ראובן ריבלין: התוספת התקבלה כנוסח הוועדה.

ראובן ריבלין: רבותי חברי הכנסת, האם אתם בעד ההסתייגויות או נגד ההסתייגויות המבקשות להוסיף לתוספת דבר שהוועדה לא ביקשה?

ראובן ריבלין: מי בעד?

ראובן ריבלין: בבקשה.

מיכאל איתן: רגע, אנחנו לא מבינים.

ראובן ריבלין: אתה לא מבין, אני מסביר.

מיכאל איתן: איפה זה מופיע?

ראובן ריבלין: זה מופיע בעמוד 14.

מיכאל איתן: בעמוד 14 או 15?

ראובן ריבלין: גם 14 וגם 15.

אופיר פינס-פז: הוא הסיר את ההסתייגות.

ראובן ריבלין: שמעתי.

ראובן ריבלין: אחר כך תאמר שלא הסרת.

ראובן ריבלין: רבותי חברי הכנסת, קיימות שתי הסתייגויות המבקשות להוסיף.

ראובן ריבלין: האחת, של חבר הכנסת יצחק כהן, הוא מסיר אותה, ונותרה ההסתייגות של חבר הכנסת איתן כבל, שנמצא כאן ומבקש להצביע עליה.

ראובן ריבלין: רבותי, מי בעד?

ראובן ריבלין: מי נגד?

ראובן ריבלין: אם בעד, נוסיף.

ראובן ריבלין: אם נגד, אנחנו נייתר את הצורך בהצבעה, אלא בקריאה שלישית.

ראובן ריבלין: הצבעה מס' 43 בעד ההסתייגות - 31 נגד - 43 נמנעים - אין ההסתייגות של חבר הכנסת איתן כבל לתוספת לא נתקבלה.

ראובן ריבלין: ובכן, 43 התנגדו, 31 ביקשו לתמוך.

ראובן ריבלין: ההסתייגות לא נתקבלה, ולכן אין לנו צורך בהצבעה נוספת בקריאה שנייה.

ראובן ריבלין: ובכן, רבותי חברי הכנסת, החוק עבר בקריאה שנייה, עם הסתייגותו של שר הפנים.

ראובן ריבלין: אדוני יושב-ראש ועדת הכספים הנכבד, האם אתה ממנה את חבר הכנסת דניאל בנלולו לענות לי או שאתה תענה לי בעצמך?

אברהם הירשזון: אני רוצה לחשוב על זה.

ראובן ריבלין: חבר הכנסת בנלולו, האם אני יכול לגשת להצבעה בקריאה שלישית אף שנתקבלה הסתייגות?

דניאל בנלולו: אני מבקש לגשת להצבעה.

ראובן ריבלין: אני מאוד מודה לך, חבר הכנסת דניאל בנלולו.

ראובן ריבלין: רבותי חברי הכנסת, יש למישהו איזו בקשה בין הקריאה השנייה והשלישית?

ראובן ריבלין: אין בקשה כזאת.

גדעון סער: על יסוד ההודעה שנמסרה לך, אני מבין - - -

ראובן ריבלין: ראש הממשלה ביקשני להודיע לחברי הכנסת, אם אדרש לכך, שהוא מבקש לראות בהצבעה הזאת הצבעת אמון, אם אכן יידרש הדבר על-ידי האופוזיציה.

משה גפני: אדוני היושב-ראש, לא הבנתי.

ראובן ריבלין: אני אסביר עוד הפעם.

ראובן ריבלין: לכן יכולתם לראות אותי מדבר בטלפון בזמן הישיבה.

ראובן ריבלין: רשאי ראש הממשלה, לפי סעיף 36(א) לתקנון, להודיע לי זאת.

ראובן ריבלין: חבר הכנסת אברהם בורג שאל אותי אם ראש הממשלה הודיע לי.

ראובן ריבלין: נאלצתי להשתמש בטלפון, כדי למלא אחר סעיף 36(א), ואני מתנצל בפני הכנסת שדיברתי בטלפון, אבל לא היתה לי כל דרך אחרת.

ראובן ריבלין: חבר הכנסת כהן, אני אתן לך רשות, אתה תלך למיקרופון.

ראובן ריבלין: אדוני ישב קודם.

ראובן ריבלין: רבותי חברי הכנסת, אנחנו מקיימים הצבעה שלפי בקשת הממשלה וראש הממשלה תהיה הצבעת אמון.

ראובן ריבלין: האם, אדוני, אמרתי נכון?

ראובן ריבלין: האם תהיה הצבעת אמון?

קריאות: כן.

ראובן ריבלין: תודה רבה.

ראובן ריבלין: ובכן, ההצבעה היא הצבעת אמון.

ראובן ריבלין: חבר כהן, בבקשה, מה רצה אדוני להעיר שאולי לא הבנתי?

יצחק כהן: אנחנו האופוזיציה רוצים לראות בהצבעה הצבעת אי-אמון ומציעים את בנימין נתניהו כמועמד לראש הממשלה.

ראובן ריבלין: תודה רבה.

ראובן ריבלין: רבותי, רבותי, רבותי.

ראובן ריבלין: חבר הכנסת יצחק כהן.

ראובן ריבלין: נא להוציא את חברת הכנסת גלאון.

ראובן ריבלין: להוציא את חברת הכנסת גלאון.

ראובן ריבלין: להוציא את חברת הכנסת גלאון.

ראובן ריבלין: חבר הכנסת יצחק כהן.

ראובן ריבלין: להוציא את חברת הכנסת איציק, להוציא את חברת הכנסת גלאון.

ראובן ריבלין: חבר הכנסת כהן, אדוני, האם לאדוני יש הסכמתו של המועמד מטעמו?

יצחק כהן: אני מכיר את השאיפות שלו, אדוני.

ראובן ריבלין: אין לך הסכמתו.

ראובן ריבלין: תודה רבה.

ראובן ריבלין: ובכן, יש הצעת אמון של הממשלה, לכן הממשלה רואה בהצבעה זו הצבעת אמון.

ראובן ריבלין: אני מבקש מחברי הכנסת לשבת במקומותיהם, להכניס את כל חברי הכנסת שהוצאו, על מנת להצביע.

ראובן ריבלין: חבר הכנסת אריאל, נא לשבת.

ראובן ריבלין: מי בעד?

ראובן ריבלין: מי נגד הצעת החוק?

ראובן ריבלין: רבותי, אל תטעו.

ראובן ריבלין: הצבעה מס' 44 בעד החוק - 43 נגד - 32 נמנעים - 1 חוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות הכספים 2003 ו-2004) (מס' 2), התשס"ג-2003, נתקבל.

ראובן ריבלין: 43 בעד.

ראובן ריבלין: 32 נגד.

ראובן ריבלין: אני קובע שהצעת החוק עברה בקריאה שלישית.

ראובן ריבלין: אני מאוד מודה לחברי הכנסת ומודה לשרים שהיו כאן.

ראובן ריבלין: חבר הכנסת מרגי, האם אדוני נרגע?

ראובן ריבלין: אם אדוני נרגע, אני מבטל את הוצאתו.

ראובן ריבלין: תודה רבה.

ראובן ריבלין: רבותי חברי הכנסת, קשה, קשה מאוד לנהל אתכם עניינים.

ראובן ריבלין: אנחנו ממשיכים בסדר-היום.

ראובן ריבלין: חבר הכנסת כבוד השר לשעבר דהן יואיל בטובו לבוא ולהחליף אותי, שכן גמרתי את הכוח.

ראובן ריבלין: [מס' כ/25; "דברי הכנסת", חוברת זו, עמ', 4517; נספחות.

ראובן ריבלין: ]

נסים דהן: אחרי רגיעה של כמה שניות אנחנו ממשיכים בסדר-היום.

נסים דהן: אלה שרוצים להתאוורר או לנשום אוויר, יכולים.

נסים דהן: הנושא הוא: הצעת חוק להארכת תוקפן של תקנות שעת-חירום (יהודה והשומרון וחבל-עזה - שיפוט בעבירות ועזרה משפטית), התשס"ג-2003, קריאה שנייה ושלישית.

נסים דהן: יציג את הצעת החוק יושב-ראש ועדת הפנים ואיכות הסביבה, חבר הכנסת יורי שטרן.

ואיכות הסביבה): כבוד היושב-ראש, השרים, חברי הכנסת, הצעת חוק זו של חבר הכנסת אורי אריאל באה לתקן עיוות שקיים בחקיקה זה שנים רבות:

ואיכות הסביבה): לפי פקודת האגודות השיתופיות וגם לפי חוק העמותות מ-1980, אי-אפשר לרשום אגודה שיתופית או עמותה אלא בשטחי מדינת ישראל שלפני מלחמת ששת הימים.

ואיכות הסביבה): היות שגם ביישובים יהודיים ביהודה, שומרון וחבל-עזה קמות עמותות רבות, הדבר הזה מחייב אותן לרשום את עצמן בערים שהן לא נמצאות בהן.

ואיכות הסביבה): לכן התיקון הוא טכני והוא מאפשר לרשום את האגודות השיתופיות ואת העמותות, ש-100% חבריהן הם אזרחי ישראל בשטחי יש"ע, ולהפעיל עליהן את סמכות רשם האגודות השיתופיות ורשם העמותות.

נסים דהן: תודה רבה.

נסים דהן: יש הסתייגויות לחוק.

נסים דהן: חבר הכנסת מוחמד ברכה - אינו נוכח, ולכן הוא הפסיד את זכותו לנמק.

נסים דהן: חבר הכנסת עסאם מח'ול - איננו, וגם חבר הכנסת אחמד טיבי - איננו.

נסים דהן: המסתייגים לא נכחו, ולכן אנחנו עוברים להצבעה על שם החוק וסעיף 1 לפי נוסח הוועדה שלפנינו.

נסים דהן: הצבעה מס' 45 בעד סעיף 1 – 20 נגד – 12 נמנעים – 1 סעיף 1 נתקבל.

נסים דהן: 20 - בעד, 12 - נגד ונמנע אחד.

נסים דהן: החוק התקבל בקריאה שנייה.

נסים דהן: אנחנו עוברים לקריאה שלישית.

נסים דהן: נא להצביע.

נסים דהן: הצבעה מס' 46 בעד החוק – 22 נגד – 13 נמנעים – אין חוק להארכת תוקפן של תקנות שעת-חירום (יהודה והשומרון וחבל-עזה – שיפוט בעבירות ועזרה משפטית), התשס"ג-2003, נתקבל.

נסים דהן: 22 - בעד, 13 - נגד ואין נמנעים.

נסים דהן: החוק התקבל בקריאה שלישית והוא יוצא לדרך.

נסים דהן: חבר הכנסת אורי אריאל, בבקשה.

אורי אריאל: אדוני היושב-ראש, חברי חברי הכנסת, תודות ליושב-ראש הוועדה, חבר הכנסת יורי שטרן, ולחברי הוועדה, וכמובן לצוות המשפטי והאדמיניסטרטיבי.

אורי אריאל: בעיקר אני רוצה להודות, רבותי השרים וחברי הכנסת, לרבע מיליון מתיישבים ביהודה, שומרון וחבל-עזה שזיכו אותנו.

אורי אריאל: תודה.

נסים דהן: תודה רבה.

נסים דהן: [מס' מ/47; "דברי הכנסת", חוב' י"ח, עמ' 4366; נספחות.

נסים דהן: ]

נסים דהן: הנושא הבא: הצעת חוק לתיקון דיני בחירות לרשויות המקומיות, התשס"ג-2003, קריאה שנייה וקריאה שלישית.

נסים דהן: יציג את הצעת החוק יושב-ראש ועדת הפנים ואיכות הסביבה, חבר הכנסת יורי שטרן.

נסים דהן: המסתייגים יתכוננו, כי מייד אחרי הצגת החוק נעבור להסתייגויות.

נסים דהן: נא לשבת.

ואיכות הסביבה): כבוד היושב-ראש, חברי הכנסת, אני לא ארחיב בדיבור.

ואיכות הסביבה): הצעת חוק זאת היא קובץ תיקונים לחוק הקיים של הבחירות לרשויות המקומיות, חלקם לגמרי טכניים, כמו שינוי הגדרה של פקיד הבחירות למנהל הבחירות, ועד לדברים מהותיים יותר, אבל גם הם שייכים להסדרים ולנהלים שונים, למשל: קביעת מועד הבחירות ברשויות שהבחירות האחרונות בהן התקיימו שלא במועדן הכללי, ענייני פנקס הבוחרים, ביטול סעיף שמאפשר פרסום פנקס הבוחרים באינטרנט, דבר שביקשו גורמי הביטחון וכדומה.

ואיכות הסביבה): לקראת הבחירות הקרובות לרשויות המקומיות ביקש משרד הפנים לקבץ את התיקונים האלה יחד ולהביאם לאישור הכנסת.

נסים דהן: תודה רבה.

נסים דהן: ראשון המסתייגים, חבר הכנסת עזמי בשארה - אינו נוכח.

נסים דהן: חבר הכנסת ג'מאל זחאלקה, בבקשה.

נסים דהן: לרשותך זמן לשתי הסתייגויות.

ג'מאל זחאלקה: אדוני היושב-ראש, משרד הפנים נוהג לשחק במועדי הבחירות לרשויות המקומיות.

ג'מאל זחאלקה: לפעמים לפי שיקולים פוליטיים הוא דוחה בחירות ומקדים בחירות לפי סמכותו הקיימת של שר הפנים.

ג'מאל זחאלקה: זה קרה בטייבה וזה קרה במקומות אחרים.

ג'מאל זחאלקה: כשיש מועד, דוחים למועד, וכשאין מועד, עורכים את הבחירות לפי המועד שנקוב בחוק.

ג'מאל זחאלקה: החוק שעבר כאן לפני דקות מספר, שנוגע לאיחוד רשויות מקומיות, הוא לא רק חוק על 12 רשויות מקומיות שיאוחדו.

ג'מאל זחאלקה: הכנסת הסמיכה את שר הפנים לעקוף את ההליכים שהיו קיימים בחוק לאיחוד רשויות, ולעשות הליך מזורז באיחוד רשויות מקומיות.

ג'מאל זחאלקה: הסמכות הזאת היא סמכות גורפת, ושר הפנים הוא אדם שמתחלף.

ג'מאל זחאלקה: אנחנו מכירים את הפוליטיקה וראינו איך התנהלה הפוליטיקה של האיחוד, כאשר מרבית האיחודים נמחקו משיקולים פוליטיים, ואלה שנשארו, לא היה להם מספיק לובי פוליטי בוועדה.

ג'מאל זחאלקה: בוודאי נראה בשנים הבאות איחודים על-פי שיקולים פוליטיים של מפלגת השלטון או של מפלגתו של שר הפנים.

ג'מאל זחאלקה: מצב זה אינו תקין.

ג'מאל זחאלקה: צריך לחזק את הרשויות המקומיות ואת השלטון המקומי, לתת להם יותר סמכויות, וכל החלטה הנוגעת אליהם לא תהיה שרירותית של שר הפנים, כפי שראינו בהחלטה היום, שאפשרה לו לעשות איחודים בתוך שלוש שנים, ללא פרוצדורה מקובלת בכנסת, כפי שהיה קודם.

ג'מאל זחאלקה: האיחוד שהוחלט עליו כאן היום הוא איחוד של רשויות ולא איחוד של יישובים.

ג'מאל זחאלקה: כל פעם שבאים לחוקק חוק בכנסת או להתקין תקנה, עושים השוואה עם המצב בעולם.

ג'מאל זחאלקה: אני אומר לכם שאין דבר כזה בעולם, איחוד רשויות.

ג'מאל זחאלקה: יש בעולם איחוד יישובים, ויש הבדל בין שני הדברים.

ג'מאל זחאלקה: איחוד רשויות הוא צעד שנועד לצמצם אולי בביורוקרטיה, אבל בסופו של דבר הוא יצמצם, כפי שמוצע בחוק הקיים, את השירות לאזרח.

ג'מאל זחאלקה: איחוד יישובים הוא תהליך אחר לגמרי, וכאן כנראה המציאו את הגלגל.

ג'מאל זחאלקה: פעם ראשונה יש איחוד רשויות.

ג'מאל זחאלקה: אם נסתכל על המצב באירופה, על המצב בהודו ועל המצב במקומות אחרים בעולם, כשבאים לאחד יישובים יש פרוצדורות.

ג'מאל זחאלקה: יש שני עוגנים עיקריים באיחוד – האחד הוא דעת התושבים והשני הוא האיחוד כמנוף לפיתוח; לפעמים זה פיתוח כפרי ולפעמים זה פיתוח עירוני מואץ.

ג'מאל זחאלקה: בהצעה שהתקבלה היום, אין לא זה ולא זה.

ג'מאל זחאלקה: לא נתקבלה באופן מלא דעת התושבים ולא נערכו תוכניות לאיחוד של יישובים כמנוף לפיתוח.

ג'מאל זחאלקה: אין בהצעה שנתקבלה רמיזה או אפילו תוכנית לעתיד.

ג'מאל זחאלקה: נניח שאומרים עכשיו: אנחנו מאחדים רשויות, אבל בכוונתנו להכין תוכנית פיתוח בתקופה הקרובה.

ג'מאל זחאלקה: את זה משרד האוצר לא הבטיח לנו וגם לא משרד הפנים.

ג'מאל זחאלקה: מצב שבו יש שתי רשויות מקומיות חלשות, בעיקר בסקטור הערבי וגם בסקטורים אחרים, שיש להן חובות ענקיים, שר הפנים יחליט שהוא מאחד אותן, ואז מה שיקרה הוא, שבמקום שיהיה חוב של 3 מיליונים לרשות אחת ו-4 מיליונים לרשות שנייה, תהיה לנו רשות עם חוב של 7 מיליונים.

ג'מאל זחאלקה: סך כל הסיוע שיינתן לרשות החדשה יהיה פחות מסכום הסיוע שניתן קודם לשתי הרשויות הנפרדות; כלומר, יכולתן לסגור את החובות ולהתחיל בתוכנית פיתוח היא מוגבלת ביותר.

ג'מאל זחאלקה: אני חושב שהחוק שנתקבל היום הוא חוק גרוע, ואני מקווה שבהמשך הדרך יוגבלו סמכויותיו של שר הפנים בעניין האיחוד.

ג'מאל זחאלקה: היום שר הפנים בא אלינו ביוזמתו, הוא התנדב וביקש מהכנסת לקצץ בסמכויותיו.

ג'מאל זחאלקה: הוא ביקש לקצץ בסמכויותיו בעניין איחוד משפחות.

ג'מאל זחאלקה: בעניין איחוד רשויות הוא בא וביקש להרחיב את סמכויותיו באופן חסר תקדים, כלומר לעקוף כל ביקורת של הכנסת בעניין.

ג'מאל זחאלקה: לכנסת יש דעה וחברי הכנסת קשובים למה שקורה ביישובים, אולי יותר משר הפנים עצמו.

ג'מאל זחאלקה: בכנסת אפשר לעשות איזונים, ושר הפנים יעשה כאוות נפשו או לפי מצוות הממשלה.

ג'מאל זחאלקה: אני חושב שהכנסת צריכה בהמשך לחוקק חוקים שיגבילו את הסמכות הזאת.

ג'מאל זחאלקה: זאת סמכות בלתי אפשרית, ואני בטוח שחברי הכנסת יתעוררו, כי החוק הזה נתקבל בחופזה.

ג'מאל זחאלקה: אף שהיה עליו דיון ארוך, ההחלטות המכריעות בו נתקבלו ברגע האחרון.

ג'מאל זחאלקה: לכן אני קורא לחברי הכנסת לבחון מחדש במיוחד את הסמכות הנרחבת וחסרת התקדים שניתנה לשר הפנים בעניין איחוד הרשויות, ויהיו עליו הגבלות כפי שהוא הוגבל בעניין איחוד משפחות, אף שכאן זה למטרה טובה ושם זה היה למטרה רעה.

ג'מאל זחאלקה: תודה רבה.

נסים דהן: תודה רבה.

נסים דהן: חבר הכנסת ואסל טאהא - אינו נוכח, והוא הפסיד את זכותו לנמק.

נסים דהן: אם כן, הסתיימו הנימוקים להסתייגויות.

נסים דהן: חבר הכנסת זחאלקה, האם אתה עומד על כך שנצביע על ההסתייגות שלך?

ג'מאל זחאלקה: מסיר.

נסים דהן: אם כן, אחרי שהוסרו כל ההסתייגויות אנחנו מצביעים בקריאה שנייה על כל הסעיפים, מסעיף 1 עד סעיף 10.

נסים דהן: הצבעה מס' 47 בעד סעיפים 1-4 – 17 נגד – 1 נמנעים – אין סעיפים 1-4 נתקבלו.

נסים דהן: 17 בעד, מתנגד אחד ואין נמנעים.

נסים דהן: החוק התקבל בקריאה שנייה, ואנחנו עוברים לקריאה שלישית.

נסים דהן: נא להצביע.

נסים דהן: הצבעה מס' 48 בעד החוק – 17 נגד – אין נמנעים – 1 חוק לתיקון דיני בחירות לרשויות המקומיות, התשס"ג-2003, נתקבל.

נסים דהן: 17 בעד, אין מתנגדים ונמנע אחד.

נסים דהן: החוק התקבל בקריאה שלישית.

נסים דהן: חבר הכנסת יורי שטרן, בבקשה.

צבי הנדל: אפשר לקבל סדר-יום מעודכן?

משה גפני: אדוני היושב-ראש, אני מצטרף לדברי סגן השר.

משה גפני: אני מבקש לקבל סדר-יום מעודכן.

נסים דהן: חברי הכנסת, אני מבקש לתקן.

נסים דהן: אמרתי שהחוק הוא מסעיף 1 עד סעיף 10, ומתקן אותי המזכיר שזה מסעיף 1 עד סעיף 4.

נסים דהן: תודה רבה על התיקון.

נסים דהן: החוק התקבל.

ואיכות הסביבה): אדוני היושב-ראש, חברי הכנסת, מאתמול בערב ועד לשעה זאת, בתוך פחות מיממה העברנו במליאה ארבעה חוקים מטעם ועדת הפנים של הכנסת.

ואיכות הסביבה): אני רוצה שוב לנצל את הבמה הזאת על מנת להודות לצוות המקצועי של הוועדה, ליועצת המשפטית מירי פרנקל-שור, ליפה שפירא מנהלת הוועדה, לשוש ולדניאלה, על כך שעבדו בימים האחרונים קשה במיוחד כדי לאפשר חקיקת חוקים, שחלק מהם קשורים לאקטואליה, כמו הבחירות המוניציפליות, והיינו חייבים לעשות את זה בקצב מואץ.

ואיכות הסביבה): תודה רבה.

נסים דהן: תודה רבה.

נסים דהן: אנחנו עוברים להצעות חוק בדיון מוקדם.

נסים דהן: סליחה, גמרנו עם החקיקה ואנחנו עוברים להצעות לסדר-היום.

מאיר שטרית: זה עכשיו בסדר-היום.

נסים דהן: כבוד השר, אני מבקש ממך לחזור למקום.

מאיר שטרית: זה בסדר-היום.

נסים דהן: כבוד השר, אבקש מכבודו לחזור למקומו.

נסים דהן: את סדר-היום קובע היושב-ראש.

נסים דהן: רבותי השרים, נא לשבת במקום.

נסים דהן: הרס וחילול קברים בהר-הזיתים בידי פלסטינים

נסים דהן: אנחנו עוברים להצעות לסדר-היום מס' 1241, 1257 ו-1266: הרס וחילול קברים בהר-הזיתים בידי פלסטינים.

נסים דהן: חבר הכנסת ניסן סלומינסקי, בבקשה.

משה גפני: אדוני היושב-ראש, הודעת שאין היום עוד חקיקה?

נסים דהן: אמרתי שבינתיים תם סדר החקיקה.

צבי הנדל: מה עם אנשי צד"ל?

נסים דהן: זה ירד.

ניסן סלומינסקי: אדוני היושב-ראש, השרים, חברי חברי הכנסת, אני חושב שמיותר להסביר ולהגיד בבית הזה מה הוא הר-הזיתים עבורנו.

ניסן סלומינסקי: מצד שני, כשאנחנו נוסעים לבקר בהר-הזיתים, אני חושב שאנחנו צריכים לחזור הנה ולהתחיל להסביר מאלף ועד תיו מה זה הר-הזיתים עבורנו.

ניסן סלומינסקי: הבושה והכלימה שמכסות את פנינו כשאנחנו מגיעים לשם היא בושה פרטית של כבוד המת, בושה פרטית של כבוד החי ובושה לאומית של מדינת ישראל והעם היהודי.

ניסן סלומינסקי: המקום נהפך להפקר מוחלט - מצבות הרוסות, מקום שנהפך לאתר פיקניק, למקום בילוי, לסמים, לכל מה שלא יעלה על דעתנו, שם, בהר-הזיתים, מהמקומות המקודשים ביותר, שקבורים בו הקדושים ביותר שלנו, מצד אחד, וחלק מאבות הציונות מצד שני.

ניסן סלומינסקי: ולנו לא אכפת.

ניסן סלומינסקי: אין כסף אפילו שמישהו ישגיח, שמישהו ישמור.

ניסן סלומינסקי: לכול יש כסף.

ניסן סלומינסקי: 45 מיליון עברו רק עכשיו לכל המוסדות ולתיאטראות, וזה חשוב, ולכל הדברים האחרים.

ניסן סלומינסקי: להר-הזיתים, למקום הזה, אין כסף, אין תקציב.

ניסן סלומינסקי: אין מי שישמור.

קולט אביטל: גם לאמהות החד-הוריות אין כסף.

ניסן סלומינסקי: זה לא סותר.

ניסן סלומינסקי: גם זה נכון.

ניסן סלומינסקי: אבל גם לזה אין וגם לזה אין, ואת הכסף נותנים ל"אוהל שם", ל"הבימה" ולכל אלה.

ניסן סלומינסקי: תעשו חשבון.

שאול יהלום: גם מיהודה ושומרון - - - ממשרד החוץ - - -

ניסן סלומינסקי: אבל זה לא באותה רמה, זה לא אותו סכום.

נסים דהן: חבר הכנסת סלומינסקי, הוויכוח אתם הוא על חשבון זמנך.

ניסן סלומינסקי: אני לא מתווכח אתם.

ניסן סלומינסקי: בסכום קטן יחסית ניתן להציל את כבוד האומה, להציל את כבוד החי ולהציל את כבוד המת.

ניסן סלומינסקי: לא יעלה על הדעת שערבים מכל האזור יודעים שליהודים לא אכפת לא מהחיים, לא מהמתים, לא מהלאום שלהם, ומגיעים לשם ועושים שם חגיגה, מנפצים את המצבות, ומי שראה את זה - ממש יחרד הלב.

ניסן סלומינסקי: לכן, אני חושב שהכנסת כולה מתלכדת, ועוד בימים אלה, שבהם באופן ממשי בוצע חורבן ירושלים לפני חורבן בית-מקדשנו.

ניסן סלומינסקי: דווקא בימים האלה אנחנו רואים איך נחרב אז ואיך היום חוזר אותו תהליך בהר-הזיתים.

ניסן סלומינסקי: לכן אני חושב שהכנסת כולה מתלכדת סביב קריאה נרגשת לממשלת ישראל למצוא - - -

שאול יהלום: ולעיריית ירושלים.

ניסן סלומינסקי: אני אגיע לזה.

ניסן סלומינסקי: הקריאה היא למצוא תקציב, כדי שלפחות אפשר יהיה לממן קודם כול את השיפוץ המהיר ולהחזיר את כבוד המקום, כבוד הלאום; וכדי שיהיו שומרים שלא יאפשרו לאותם מחבלים להיכנס ולחבל בכרמים.

ניסן סלומינסקי: ולך, אדוני ראש העיר, שנבחרת, אין תירוצים.

ניסן סלומינסקי: זה לא ראש עיר של מפלגה כזאת ומפלגה כזאת.

ניסן סלומינסקי: מכל הכיוונים אתה ראש עיריית ירושלים עיר בירתנו, וזה כשלעצמו מחייב אותך.

ניסן סלומינסקי: וכל שכן אתה במקורך יודע מה זה הר-הזיתים, שאתה לא תמצא תקציב?

ניסן סלומינסקי: שאתה תיתן יד לפשע הזה?

ניסן סלומינסקי: לכן אני פונה גם אליך, אדוני ראש העיר ירושלים, תמצא את התקציבים, תבצע את זה, כדי שהמקום יחזור לתפארתו ולא יהיה הפקר ביד בוזזים וטרור.

ניסן סלומינסקי: תודה.

שאול יהלום: מי משיב על ההצעה?

נסים דהן: השר גדעון עזרא ישיב.

נסים דהן: מן הדין ששר הדתות או סגן שר הדתות ישיבו, אבל השר גדעון עזרא, כמשיב בשם הממשלה, לקח על עצמו את הזכות להשיב.

נסים דהן: חבר הכנסת נסים זאב, בבקשה.

גדעון עזרא: הוא לא מופיע ברשימה.

נסים דהן: החליפו.

גדעון עזרא: אי-אפשר.

גדעון עזרא: איזה מין דבר זה?

נסים דהן: או.

נסים דהן: קיי.

נסים דהן: חבר הכנסת יעקב ליצמן, בבקשה.

יעקב ליצמן: אדוני היושב-ראש, כנסת נכבדה, לצערנו, כפי שאמר קודם חבר הכנסת סלומינסקי, הר-הזיתים הפך למקום שבו שוברים מצבות, הרס והזנחה.

יעקב ליצמן: אני רוצה לחשוב מה היינו עושים בכנסת אם דבר כזה היה קורה בחוץ-לארץ.

יעקב ליצמן: כולם היו חותמים והיו מזמנים כנס מיוחד, היו אומרים שיש אנטישמיות בעולם.

יעקב ליצמן: משום מה, על דברים כאלה כאן עוברים בשקט לסדר-היום.

יעקב ליצמן: ראינו שנופצו מצבות בכמה מקומות בהר-הזיתים.

יעקב ליצמן: זה לא דבר חדש.

יעקב ליצמן: זו לא הפעם הראשונה שזה קורה.

יעקב ליצמן: זה כבר קרה כמה וכמה פעמים.

יעקב ליצמן: אני חייב לציין לשבח את משטרת ירושלים שעושה ככל יכולתה, ולדעתי צריך לעשות עוד מאמץ, לראות מה ניתן להוסיף על זה.

יעקב ליצמן: אני יזמתי שחברת "אגד" תפעיל קו מיוחד להר-הזיתים - קו 5.

שאול יהלום: - - -

יעקב ליצמן: אז אני שמח מאוד.

יעקב ליצמן: קו 5 הוא קו מיוחד להר-הזיתים, היות שאנשים פחדו וסירבו לנסוע לשם, אפילו ביום השנה של הוריהם.

יעקב ליצמן: בהזדמנות זו אני קורא לציבור להשתמש בקו.

יעקב ליצמן: קבורים שם גדולי ישראל.

יעקב ליצמן: הקו הזה יוצא כמה פעמים ביום, ואני קורא לציבור להשתמש בו ולהראות נוכחות בהר-הזיתים.

יעקב ליצמן: אני חושב שהממשלה צריכה לעשות יותר מאמץ כדי להבטיח את שלומם של אלה שבאים להר-הזיתים.

יעקב ליצמן: יש הרבה אנשים שבאים כל יום לשם, לקברי רבנים.

יעקב ליצמן: ידוע לי על הסעות מיוחדות, אבל אני חושב שהציבור לא מספיק מודע לכך ולא מספיק נוסע.

יעקב ליצמן: לכן, אני פונה לממשלה כדי לשמור על הר-הזיתים ועל מה שצריך שם, כדי שלא יהיה ונדליזם, כדי שלא יקרה שוב מה שקרה.

יעקב ליצמן: אני מציע שהכנסת תדון בכך.

יעקב ליצמן: תודה.

נסים דהן: תודה רבה.

נסים דהן: השר גדעון עזרא ישיב בשם השר לענייני דתות, שהוא גם ראש הממשלה.

גדעון עזרא: אדוני היושב-ראש, חברי חברי הכנסת, מדובר במצב נתון שאינו חדש והוא מנת חלקו של ההר שנים רבות.

גדעון עזרא: המצבות אשר הוצגו בכתבה הושחתו בתקופות שונות, ורק חלקן הקטן לפני חודש.

גדעון עזרא: אגף הביטחון במשרד הדתות העמיד למשימה זו צוות אבטחה הכולל רכב ממוגן, המבצע סיורים קבועים בשעות היום והלילה בכל רחבי ההר, במסגרת משימות צוות הביטחון, שמירה ומתן ליווי אבטחתי - חבר הכנסת ליצמן - למשפחות המבקשות לעלות לקברי יקיריהן ואשר הדירו רגליהן מהמקום מאז אירועי אוקטובר 2000.

גדעון עזרא: בשל המבנה הטופוגרפי של ההר, המשתרע על עשרות דונמים, לא ניתן לפתור את הבעיה באמצעות סיור אחד.

גדעון עזרא: צוות הביטחון של הר-הזיתים מתעמת כמעט מדי לילה עם נרקומנים וגורמים פליליים, מזעיק את המשטרה אשר מפנה אותם מהמקום וחוזר חלילה.

גדעון עזרא: קיים קושי אובייקטיבי להיות בכל מקום ובכל זמן נתון.

גדעון עזרא: חלקם הגדול של הנרקומנים גרים על ההר עצמו, וחלקות קבר שונות צמודות לבתיהם.

גדעון עזרא: לא אחת עצרו מאבטחי המשרד בהר-הזיתים ילדים בשעת מעשה ונדליזם והסגירו אותם למשטרה לצורכי חקירה וטיפול.

גדעון עזרא: במשרד הדתות קיימת תוכנית מגירה מפורטת לפתרון הבעיה, כמו הצבת מגדלים מאוישים, התקנת מצלמות וגדרות וכן אמצעים נוספים, אך בשל עלותם הגבוהה היא עדיין לא יצאה אל הפועל.

יורי שטרן: - - -

גדעון עזרא: רגע, תן לי לסיים.

גדעון עזרא: העלות היא כדלקמן: הוצאות חד-פעמיות - מצלמות, מגדלים, מאבטחים נוספים - 1.2 מיליון שקל; הוצאה שנתית שוטפת - 2.4 מיליוני שקל.

גדעון עזרא: אני חושב שצריך להפנות את ההצעה שלך למשרד לביטחון הפנים, ואני לא מבטל את הרעיון הזה, אם המשימות של המשמר האזרחי ילכו ויצטמצמו.

גדעון עזרא: אני מציע להעביר את הנושא לוועדת הפנים, כדי לדון בנושא הזה, לרבות ההצעה שלך.

גדעון עזרא: תודה רבה.

נסים דהן: מה אתה מציע?

נסים דהן: להעביר לוועדת הפנים.

גדעון עזרא: כן.

נסים דהן: יש הצעות נוספות.

נסים דהן: חבר הכנסת נסים זאב, ואחריו - חבר הכנסת אריה אלדד.

נסים זאב: אדוני היושב-ראש, אני מכיר את התסריט הזה כבר 20 שנה.

נסים זאב: כמעט כל שנה, גם בהיותי חבר מועצת עירייה, הדבר הולך ונשנה.

נסים זאב: אני יודע שמועצת בתי-העלמין עשתה מאמץ רב, השקיעה הרבה כספים בכל הנושא של התאורה במקום.

נסים זאב: אני חושב שיש צורך שכל החברות קדישא תתאחדנה בעניין הזה, וישקיעו קצת מהכספים שמקבלים עבור כל חלקה, ומקבלים שם עד 10,000 דולר לחלקה - ואני יודע את זה - וחלק מהכספים האלה יהיה בשביל השמירה.

נסים זאב: כמובן, הם ייתנו את חלקם, ומשטרת ישראל - את חלקה.

נסים זאב: אני בטוח שאפשר למנוע את זה.

נסים זאב: בעיקר צריך להציב שם גדרות.

נסים זאב: אותן גדרות שבנו, שהן נמוכות, לצערי, אם היו מגביהים אותן, היה אפשר למנוע הרבה יותר את כל העניין של הכניסה החופשית בשעות הלילה.

נסים דהן: תודה רבה.

נסים דהן: חבר הכנסת אלדד - הצעה נוספת.

אריה אלדד: חילול הקברים בהר-הזיתים הוא לא המקרה היחיד שבו מדינת ישראל אינה יודעת לשמור על קודשיה.

אריה אלדד: ההפקרה שהפקרנו את קבר יוסף והחילול הנורא שהתרחש שם הם עוד צד של המטבע.

אריה אלדד: בימים האחרונים התבשרנו גם על סגירת הר-הבית בפני מבקרים יהודים.

אריה אלדד: אני מציע להעלות לדיון במליאה את העובדה שמדינת ישראל אינה יודעת לשמור על המקומות הקדושים שלה.

נסים דהן: סליחה.

נסים דהן: אתה יכול להציע או להסיר או - - - אתה לא יכול להציע דיון במליאה, אבל בסדר.

צבי הנדל: הוא רוצה להסיר את הממשלה מכיסאה.

אופיר פינס-פז: ממש, ממש.

נסים דהן: אם כן, חברי הכנסת המציעים - חבר הכנסת ניסן סלומינסקי, מסכים שהנושא יעבור לוועדה?

ניסן סלומינסקי: כן.

נסים דהן: חבר הכנסת יעקב ליצמן מסכים שהנושא יעבור לוועדה?

יעקב ליצמן: כן.

נסים דהן: אם כן, יש הסכמה שהנושא עובר לוועדה.

נסים דהן: אנחנו מצביעים בעד או נגד - בעד זה ועדה, כהצעת השר; נגד זה להסיר.

יעקב ליצמן: ועדת הפנים.

נסים דהן: ועדת הפנים.

נסים דהן: בבקשה, שיהיה ועדת הפנים, אם השר לא מתנגד.

נסים דהן: עוברים להצבעה בעד או נגד: בעד זה ועדה, נגד זה להסיר.

נסים דהן: הצבעה מס' 49 בעד ההצעה להעביר את הנושא לוועדה - 13 בעד ההצעה שלא לכלול את הנושא בסדר-היום - אין נמנעים - אין ההצעה להעביר את הנושא לוועדת הפנים ואיכות הסביבה נתקבלה.

נסים דהן: אם כן, חברי הכנסת, 13 בעד, אפס מתנגדים, אפס נמנעים.

נסים דהן: הנושא יעבור להמשך דיון וליבון בוועדת הפנים של הכנסת.

נסים דהן: שאילתות ותשובות

נסים דהן: יעלה ויבוא השר במשרד האוצר, השר מאיר שטרית, לענות על שאילתות.

נסים דהן: שאילתא מס' 187, של חבר הכנסת מיכאל איתן - אינו נוכח, עובר לפרוטוקול.

נסים דהן: חבר הכנסת מיכאל איתן שאל את שר האוצר ביום ד' בסיוון התשס"ג (4 ביוני 2003):

נסים דהן: במאי 2003 פנה אלי מנהל תחנת מוניות בדימונה והלין על כך שמרבית חברות הביטוח מסרבות לבטח מוניות בדימונה; אלה שמוכנות לבטח, דורשות מחיר הגבוה בעשרות אחוזים ממחיר הביטוח באזור המרכז.

נסים דהן: רצוני לשאול: 1.

נסים דהן: האם יש פיקוח על חברות הביטוח, ואם כן – כיצד הוא מתבצע?

נסים דהן: 2.

נסים דהן: האם נוקט משרדך צעדים על מנת להבטיח ביטוח הוגן לכלל האזרחים, ואם כן – מה הם?

מאיר שטרית: (לא נקראה, נמסרה לפרוטוקול) חברות הביטוח הן גופים המפוקחים על-ידי המפקח על הביטוח, בהתאם להוראות חוק הפיקוח על עסקי ביטוח, התשמ"א-1981.

מאיר שטרית: החברות משווקות מוצרים ביטוחיים, כאשר תעריפי הביטוח נקבעים בהתאם לסיכון המבוטח ובכפוף לתנאי השוק.

מאיר שטרית: חברות הביטוח, בהיותן חברות כלכליות הפועלות למטרות רווח, אינן מחויבות לבטח כל סיכון ביטוחי.

מאיר שטרית: מתלונות התושבים ומשיחות שקיים המפקח על הביטוח עם נציגי האזור ובעלי עסקים בבאר-שבע, עולה כי הבעיה הביטוחית נובעת מסביבה עסקית בעייתית בתחום הביטוח.

נסים דהן: שאילתא מס' 246, של חבר הכנסת טלב אלסאנע - אינו נוכח, לפרוטוקול.

נסים דהן: חבר הכנסת מרגי שאל שאילתא מס' 247.

נסים דהן: הוא לא נמצא - עובר לפרוטוקול.

נסים דהן: תשובה אחת על שתי השאילתות.

נסים דהן: חבר הכנסת טלב אלסאנע שאל את שר האוצר ביום י"ח בסיוון התשס"ג (18 ביוני 2003):

נסים דהן: עובדי שירותי תחבורה ציבורית בבאר-שבע פתחו בשביתה בשל כוונת משרד האוצר להפריט את החברה הציבורית ובשל אי-תשלום משכורות ל-300 עובדים זה חודשיים.

נסים דהן: רצוני לשאול: 1.

נסים דהן: האם משרד האוצר מתכוון להפריט את החברה?

נסים דהן: 2.

נסים דהן: מדוע לא שולמו משכורות לעובדים זה חודשיים?

נסים דהן: 3.

נסים דהן: האם נשקל לבטל את ההפרטה? 4.

נסים דהן: מה היא מדיניות משרדך בנדון?

נסים דהן: חבר הכנסת יעקב מרגי שאל את שר האוצר ביום י"ח בסיוון התשס"ג (18 ביוני 2003):

נסים דהן: עובדי התחבורה הציבורית בבאר-שבע פתחו בשביתה על רקע רצונם של משרד האוצר והעירייה להפריט את החברה, אי-תשלום שכר בחודשים האחרונים ואי-העברת הסובסידיה הממשלתית.

נסים דהן: רצוני לשאול: 1.

נסים דהן: האם תוכנית ההפרטה מביאה בחשבון את תנאי העסקתם של העובדים?

נסים דהן: 2.

נסים דהן: האם יושוו תנאי העובדים עם תנאי עובדי החברות "אגד" ו"דן"?

נסים דהן: 3.

נסים דהן: האם תוכנית ההפרטה מלווה על-ידי משרדך או רק על-ידי עיריית באר-שבע?

נסים דהן: תשובת השר מאיר שטרית: (לא נקראה, נמסרה לפרוטוקול) עובדי החברה שבה מדובר אינם עובדי מדינה אלא עובדי עיריית באר-שבע, ולכן אין המדינה צד בתשלום המשכורות לעובדים או בתנאי העסקתם.

נסים דהן: לגופו של עניין, קווי התחבורה הציבורית בבאר-שבע מופעלים היום על-ידי חברה עירונית, אשר פונקציית העלויות שלה גבוהה במיוחד.

נסים דהן: גירעונות החברה נעים בין 10 ל-15 מיליון ש"ח בשנה, נוסף על גירעונות קודמים.

נסים דהן: זאת ועוד, רמת השירות הניתנת כיום לתושבי העיר ירודה ביותר.

נסים דהן: כחלק מתהליך התחרות בתחום התחבורה הציבורית, החליטו משרדי האוצר והתחבורה על הפרטת קווי השירות בבאר-שבע, כדי ליצור מערכת תחבורה ציבורית טובה ואמינה ולתת שירות טוב יותר לתושבי העיר, וכדי למנוע את צבירת הגירעון.

נסים דהן: חשוב לציין, כי החברה עצמה, שהיא חברה עירונית, אינה נמצאת בתהליך הפרטה, אלא רק רשיונות הקווים.

נסים דהן: חבר הכנסת יורי שטרן, שאילתא מס' 248 - בבקשה, אדוני.

נסים דהן: הנושא: בניית כבישים בשיטת BOT או PFI.

נסים דהן: כבוד השר.

נסים דהן: חבר הכנסת יורי שטרן שאל את שר האוצר ביום י"ח בסיוון התשס"ג (18 ביוני 2003):

נסים דהן: בנושא הכבישים המוקמים והמתוכננים להתבצע בשיטת PFI/BOT, רצוני לשאול: 1.

נסים דהן: מה היא עלות הפרויקט?

נסים דהן: 2.

נסים דהן: מה הוא תאריך קבלת ההחלטה לביצוע הפרויקט על-ידי המגזר הפרטי?

נסים דהן: 3.

נסים דהן: מה הוא גובה המענקים שיינתנו?

נסים דהן: 4.

נסים דהן: מה הוא אומדן ההשקעה הציבורית הכוללת בפרויקט - קידום זמינות: הפקעות, העתקת תשתיות, פינוי מטרדים ובניית תשתיות תומכות?

נסים דהן: 5.

נסים דהן: מה הוא סכום ההתחייבות הכולל הרב-שנתי הצפוי כלפי יזמים בכבישי PFI?

מאיר שטרית: ממשלת ישראל מבצעת סלילת שלושה כבישים בשיטת ה-PFI ו-BOT - כביש עוקף-קריות, כביש 431 וכביש 531.

מאיר שטרית: 1.

מאיר שטרית: עלות הפרויקטים המוערכת היא 300-350 מיליון דולר לכל פרויקט.

מאיר שטרית: 2.

מאיר שטרית: ההחלטה התקבלה על-ידי הממשלה ב-2 בספטמבר 2001.

מאיר שטרית: 3.

מאיר שטרית: החלטה על גובה המענקים שיינתנו נדונה בוועדות המכרזים ותאושר בסמוך לפרסום המכרז.

מאיר שטרית: החלטות כאמור טרם התקבלו בחלק מהפרויקטים וודאי שטרם פורסמו, והן חלק מההליך המכרזי.

מאיר שטרית: לפיכך, אין אנחנו יכולים להתייחס לנושא בשלב זה.

מאיר שטרית: 4.

מאיר שטרית: אומדן ההשקעה הציבורית בפרויקט נכלל בסכומים המפורטים בתשובה על שאלה מס' 1.

מאיר שטרית: מכיוון שעלות הפרויקט היא חלק מההליך המכרזי שטרם הסתיים, אין אנו יכולים לפרט את האומדן של עלות ההשקעה הציבורית, שכן מנתונים אלו ניתן לגזור את הערכתנו את עלות הביצוע של הסקטור הפרטי.

מאיר שטרית: נתונים אלה הם חסויים בשלב זה של המכרזים.

מאיר שטרית: 5.

מאיר שטרית: סכומים אלו הם תוצאה של ההליך המכרזי, אשר טרם הסתיים, ולכן גם אליהם אנחנו לא יכולים להתייחס.

מאיר שטרית: במלים אחרות, לצערי, חבר הכנסת יורי שטרן, חלק מהשאלות שלך נוגע להליך שנמצא בתהליך מכרז ואת הפרטים עליו אנחנו לא יכולים לפרסם כי זה נותן יתרון בידי המתמודדים.

נסים דהן: חבר הכנסת יורי שטרן, זכותך לשאלה נוספת.

יורי שטרן: אני מודה לשר, אף שעל רוב השאלות התשובה היתה שאסור לפרסם אותה.

יורי שטרן: העניין שלי הוא ביכולת של הממשלה לנצל את השיטות האלה של גיוס ההון הפרטי לצורך ביצוע פרויקטים תשתיתיים גדולים.

יורי שטרן: השאלה הנוספת שלי היא לגבי כביש חוצה-ישראל.

יורי שטרן: האם נכון הוא שהכביש במצב הנוכחי שלו - עלויות שהיו אמורות להיות מכוסות על-ידי היזם, נופלות יותר ויותר על כתפי הממשלה, שאמורה להשלים במקרה שאין הכנסות?

מאיר שטרית: לא נכון, מכיוון שהחשבון הזה יכול להיעשות רק בתום תקופת ההפעלה, בעוד 20 שנה.

מאיר שטרית: אני מעריך שעד אז המצב ישתנה מקצה אל קצה, ולכן אני לא חושב שההצהרה הזאת נכונה.

יורי שטרן: בשוטף אין.

מאיר שטרית: שום דבר.

נסים דהן: תודה רבה.

נסים דהן: חבר הכנסת ישראל אייכלר - שאילתא מס' 268.

יעקב ליצמן: - - -

נסים דהן: לא.

נסים דהן: לפרוטוקול.

נסים דהן: חבר הכנסת ישראל אייכלר שאל את שר האוצר ביום י"ח בסיוון התשס"ג (18 ביוני 2003):

נסים דהן: במסגרת חוק התוכנית להבראת כלכלת ישראל קוצץ שכרם של נושאי משרה ברשויות השלטון ב-22%.

נסים דהן: רצוני לשאול: 1.

נסים דהן: האם קוצץ שכרם של שופטים?

נסים דהן: 2.

נסים דהן: אם כן – בכמה?

נסים דהן: ואם לא – מדוע?

נסים דהן: 3.

נסים דהן: מה הוא שכרם של שופטי בית-המשפט העליון ושל שופטי בית-המשפט המחוזי?

נסים דהן: תשובת השר מאיר שטרית: (לא נקראה, נמסרה לפרוטוקול) ראשית אבהיר כי שכרם של נושאי המשרה ברשויות השלטון לא קוצץ בשיעור של 22%.

נסים דהן: במסגרת פרק ט"ו לחוק התוכנית להבראת כלכלת ישראל (תיקוני חקיקה להשגת יעדי התקציב והמדיניות הכלכלית לשנות התקציב 2003 ו-2004), התשס"ג-2003, שכותרתו "הפחתת משכורתם של העובדים ונושאי המשרה בשירות הציבורי (הוראת שעה)", כלולה הוראה מפורשת בסעיף 83 הקובעת כי: "לעניין פרק זה, יראו נושא משרה כעובד, אף שאין מתקיימים לגביו יחסי עובד ומעביד".

נסים דהן: לפיכך, אף משכורתם של נושאי המשרה – אשר השופטים נמנים עמם במפורש – תופחת בהתאם להוראות החוק, אשר מפנה להוראות הקבועות בהסכם לעידוד הצמיחה במשק, אשר נחתם ביום 22 במאי 2003 בין מדינת ישראל לבין ההסתדרות העובדים הכללית החדשה.

נסים דהן: ההפחתה הקבועה בהסכם הינה מדורגת ופרוגרסיבית – מ-0% בעד חלק המשכורת שאינו עולה על 3,335 ש"ח ועד 17% בעד חלק המשכורת העולה על 35,000 ש"ח.

נסים דהן: הפחתת המשכורת תבוצע מהמשכורות המשולמות בעד התקופה שמיום 1 ביולי 2003 ועד יום 30 ביוני 2005.

נסים דהן: 1.

נסים דהן: כאמור לעיל, על-פי הוראות החוק גם משכורתם של השופטים תופחת.

נסים דהן: 2.

נסים דהן: הפחתת משכורתם של נושאי המשרה תיעשה בהתאם להפחתה הקבועה בהסכם לעידוד הצמיחה במשק - מצ"ב שיעורי ההפחתה קבועים בטבלה שבסעיף 5(ב) להסכם.

נסים דהן: 3.

נסים דהן: שכרם של השופטים נקבע על-ידי ועדת הכספים של הכנסת, ולא על-ידי הממונה על השכר באוצר.

נסים דהן: מצ"ב החלטת משכורת נושאי משרה שיפוטית, התשמ"א-1981, שבה מוסדר שכרם של השופטים.

נסים דהן: בתוספת הראשונה להחלטה מפורטות משכורות היסוד של השופטים השונים, שעליהן יש תוספות שונות, כמפורט בהחלטה.

נסים דהן: יודגש כי הסכומים המפורטים בנספחי ההחלטה אינם כוללים את הפחתת המשכורת, שתיעשה על-פי הוראות החוק.

נסים דהן: חבר הכנסת אבשלום וילן, שאילתא מס' 273 - אינו נוכח, לפרוטוקול.

נסים דהן: חבר הכנסת אבשלום וילן שאל את שר האוצר ביום כ"ה בסיוון התשס"ג (25 ביוני 2003): ב"הארץ" מיום ט"ו בסיוון התשס"ג צוטטת כאומר כי "הממשלה להוטה להשלים את הפרטת הבנקים, בתי-הזיקוק, 'בזק' וכל מה שניתן להפריט".

נסים דהן: רצוני לשאול: 1.

נסים דהן: כיצד תשפיע ההפרטה על ערכם האמיתי של הנכסים ועל הכנסות המדינה?

נסים דהן: 2.

נסים דהן: על בסיס ערכה של חברת "אל על" כיום, מה היא עמדת משרדך בנושא הליך ההפרטה בעיתוי הנוכחי?

נסים דהן: תשובת השר מאיר שטרית: (לא נקראה, נמסרה לפרוטוקול) 1.

נסים דהן: הפרטה משביחה את ערכם של נכסי המדינה עבור המשק בכללותו, המדינה והבעלים הפרטיים.

נסים דהן: תהליך ההפרטה גורם להקצאת משאבים יעילה יותר במשק, כאשר "ערכם האמיתי" של אותם נכסים אינו עולה, אלא בניהול פרטי נעשה שימוש יעיל ומיטבי באותם נכסים, דבר המוציא מן הכוח אל הפועל את ערכם האופטימלי.

נסים דהן: תוצאה זו היא לטובת המשק בכללותו.

נסים דהן: בנוסף, הכנסות המדינה מהפרטת נכסיה מוזרמות לצמצום החוב הממשלתי, ובכך מתבטאת התרומה הישירה של תהליך ההפרטה לקופת המדינה.

נסים דהן: 2.

נסים דהן: חברת "אל על" נסחרת כיום בבורסה במחיר הנע סביב 1.20 ש"ח למניה.

נסים דהן: מחיר זה מייצג שווי חברה דומה למחיר שבו נמכרה החברה: כל מניה ממניות החברה נמכרה ב-1.30 ש"ח בכל החלופות, וזהו גם, לערך, מחיר המימוש של האופציות.

נסים דהן: על כן התמורה הזאת תזרום לידי המדינה בעת מימוש האופציות.

נסים דהן: בכל מקרה במועד ההנפקה, או מאוחר יותר עם מימוש האופציות, ישלם הרוכש לפחות 1.30 ש"ח עבור מניה בחברה.

נסים דהן: מחיר זה משקף שווי שוק של כ-110 מיליון דולר.

נסים דהן: כיום, לאחר העליות המשמעותיות בימים הראשונים, נסחרת המניה בשווי שוק של כ-100 מיליון דולר, מחיר קרוב למחיר שבו הציעה המדינה את החברה.

נסים דהן: בכל החלופות שהוצעו לציבור, שווי החברה בתחילת ההנפקה היה זהה, כ-110 מיליון דולר, אך בכל חלופה היתה התמורה עתידה להתקבל בידי המדינה בעיתוי שונה.

נסים דהן: הציבור בחר לרכוש בחלופה א', שמשמעותה כי אחזקות המדינה ירדו ל-85% בתוספת אופציות לרכישת יתרת מניות החברה, שכאשר ימומשו ירכוש הציבור את מלוא 100% מניות החברה.

נסים דהן: על כן, עיקר התמורה בגין ההנפקה יתקבל בעתיד.

נסים דהן: עליית השווי למשקיעים בהנפקה נובעת מעליית שווי האופציות שנכללו בחבילה.

נסים דהן: הרווח של המשקיעים במניית "אל על", במסגרת המסחר בבורסה, נובע מכוח המיקוח שלהם בקביעת גרעין השליטה - "פרמיית השליטה" - וניצולו למכירת מניותיהם למשקיעים, המעוניינים להרכיב בעתיד גרעין שליטה במחירים אטרקטיביים, המשקפים את פרמיית השליטה.

נסים דהן: כל השמועות על מכירת החברה בשווי נמוך מ-110 מיליון דולר הן חסרות בסיס.

נסים דהן: בחבילה נמכרו מניות בשווי של 1.30 ש"ח עם אופציות לרכוש מניה במחיר זה.

נסים דהן: כללי הבורסה מחייבים ליחס לאופציות שווי לפי נוסחה הידועה כ-Black

נסים דהן: חבר הכנסת אמנון כהן, שאילתא מס' 314 - אינו נוכח, לפרוטוקול.

נסים דהן: חבר הכנסת אמנון כהן שאל את שר האוצר ביום ט' בתמוז התשס"ג (9 ביולי 2003):

נסים דהן: בחוק ההסדרים עודכנה קצבת הבטחת הכנסה כדי לתמרץ יציאה לעבודה.

נסים דהן: הקצבה למי שאינו עובד הופחתה ב-16%-22%, בהתאם למבנה המשפחה.

נסים דהן: הקצבה למי שמשתכר 1,500 ש"ח לחודש הופחתה בכ-35%, ולמי שמשתכר שכר מינימום – ב-45%-60%.

נסים דהן: בכך נפגע התמריץ לעבוד.

נסים דהן: רצוני לשאול: מה היא מדיניות משרדך בעניין זה?

נסים דהן: תשובת השר מאיר שטרית: (לא נקראה, נמסרה לפרוטוקול) על-פי הטענה המועלית בשאילתא, נפגע התמריץ לעבוד בשל ההפחתות בקצבת הבטחת הכנסה ברמות השכר שבהן משתלמת השלמת הכנסה, אך אין הדבר כך.

נסים דהן: בחודש דצמבר 2002 החליטה הכנסת על תיקונים בחוק הבטחת הכנסה, שהיו בו ליקויים מהותיים.

נסים דהן: בבסיס מערכת קצבאות כלשהי חייבת להיות מושתתת העדפת האיש העובד על פני מי שאינו עובד, תוך יצירת תמריץ ברור ליציאה לשוק העבודה, ולמי שכבר יצא לשוק העבודה – להגדיל את שכרו תוך הגדלת היקף עבודתו.

נסים דהן: חוק הבטחת הכנסה, כפי שהיה בטרם ההפחתות שבוצעו בו, לא עלה בקנה אחד עם עקרונות בסיסיים אלו, וטמן בחובו תמריצים שליליים להשתתפות בשוק העבודה: גובה הקצבאות ששולמו לחלק מהרכבי המשפחה עלה על גובה שכר המינימום, אשר הינו השכר האלטרנטיבי לחלק גדול ממקבלי הקצבה.

נסים דהן: לקצבה נוספו הטבות נלוות רבות, כגון סיוע בשכר דירה, הנחות בארנונה, פטור מתשלום אגרת הטלוויזיה והטבות רבות נוספות אשר יצרו "מלכודת עוני", שבה מצבו של מי שאינו עובד ואשר נסמך על שולחן הביטוח הלאומי טוב יותר בהשוואה למי שיצא לעבוד ויצא ממערכת הקצבאות.

נסים דהן: אשר על כן, בוצעו שינויים במבנה הקצבה, כאשר העיקרון המנחה בבניית הקצבה הינו יצירת תמריץ ליציאה לשוק העבודה, ומי שיוצא לשוק העבודה – להגדיל את שכר עבודתו.

נסים דהן: בהתאם לכך הופחת גובה הקצבאות, על מנת ליצור אותה אבחנה בין מקבלי הקצבאות לבין מי שיוצא לשוק העבודה.

נסים דהן: בנוסף, תוקן עיוות אשר היה קיים בחוק, כאשר מבנה הקצבה לכלל הרכבי המשפחה, מלבד משפחות חד-הוריות, היה כזה, שבתחום רחב של הכנסות, הגדלת ההכנסות משכר הביאה לקיזוז מלא של השכר מהקצבה.

נסים דהן: בכך נוצר מצב אבסורדי, שבו הגדלת ההכנסות משכר אינה מגדילה את סך הכנסתו של הפרט – שכר העבודה בתוספת קצבת השלמת ההכנסה – ואף מורידה אותה.

נסים דהן: בהתאם לכך תוקן החוק, כך שבכל תחום של שכר, הגדלת ההכנסות מעבודה תגדיל את סך ההכנסה של הפרט.

נסים דהן: לגבי הטענה כי בשל התיקונים נפגע התמריץ לעבוד, וזאת מתוך בחינת הקצבה המשתלמת לפרט – יש לבחון לא רק את הקצבה המשולמת, אלא גם את שכר העבודה, ובעיקר את סך ההכנסה הפנויה של הפרט, שכר העבודה בתוספת קצבת השלמת הכנסה.

נסים דהן: כאשר בוחנים את סך ההכנסה הפנויה של הפרט, אנו רואים כי בניגוד למצב הקודם, בכל תחום שכר יש תמריץ להגדיל את שכר העבודה, ובכך להגדיל את סך ההכנסה הפנויה, ולכן לא רק שהתמריץ לעבוד לא נפגע אלא הוא הוגדל משמעותית בעקבות התיקונים.

נסים דהן: לאחר התיקון בקצבאות קיימת אבחנה חדה יותר בין מי שעובד לבין מי שאינו בשוק העבודה, וזאת משום שגובה הקצבאות ירד לשיעור נמוך משכר העבודה הרלוונטי לרוב מקבלי הקצבה.

נסים דהן: כמו כן, בשל מבנה הקצבה החדש, בכל תחום של שכר, מי שעובד יותר זוכה להכנסה פנויה גבוהה יותר.

נסים דהן: מדיניות משרד האוצר היא להמשיך ולעודד את השתלבותם של מקבלי הקצבאות בשוק העבודה, מתוך ידיעה ברורה כי שבירת מעגל העוני יכולה להתבצע בדרך זו בלבד, ולא בדרך של הגדלת הקצבאות.

נסים דהן: לכן, נוסף על שינוי מבנה הקצבאות, הוחלט על כמה צעדים שיסייעו למקבלי קצבת הבטחת הכנסה להשתלב בשוק העבודה, לרבות מיקוד ההכשרה המקצועית שמספק משרד התמ"ת למקבלי הבטחת הכנסה, החוק לעידוד המגזר העסקי המעניק תמריץ בגובה 1,000 ש"ח בחודש למעסיק הקולט עובד שקיבל קודם לכן קצבת הבטחת הכנסה, וצעדים רבים נוספים.

נסים דהן: חבר הכנסת אמנון כהן - ושוב הוא לא נוכח - שאילתא מס' 325; לפרוטוקול.

נסים דהן: 325.

נסים דהן: הקיצוץ בתקציבי הכוללים והישיבות חבר הכנסת אמנון כהן שאל את שר האוצר ביום ט' בתמוז התשס"ג (9 ביולי 2003):

נסים דהן: נמסר לי כי בחודש יוני העביר המשרד לענייני דתות לכוללים תקציב בסך 442 ש"ח לאברך, לעומת 735 ש"ח בחודש עד כה, אף-על-פי שהוחלט על קיצוץ קטן יותר.

נסים דהן: לדברי פקידי משרד הדתות, זו הוראת האוצר.

נסים דהן: כמו כן, קוצצו תקציבי הישיבות ב-40%.

נסים דהן: רצוני לשאול: 1.

נסים דהן: האם הידיעה נכונה?

נסים דהן: 2.

נסים דהן: האם הקיצוץ בתקציבי הכוללים והישיבות גדול מהקיצוץ בתקציבי המוסדות המקבילים?

נסים דהן: תשובת השר מאיר שטרית: (לא נקראה, נמסרה לפרוטוקול) 1.

נסים דהן: הידיעה אינה נכונה.

נסים דהן: תקציבי הישיבות לא קוצצו ב-40%.

נסים דהן: סכום התמיכה לאברך כולל - סוג 600 - הופחת בתקופה המצוינת בשאילתא בכ-11.82 ש"ח.

נסים דהן: 2.

נסים דהן: לא ברור לנו לאילו מוסדות מתכוון חבר הכנסת כהן במונח "מוסדות מקבילים".

נסים דהן: אדוני השר במשרד האוצר, שוב לדרכך.

מאיר שטרית: תודה רבה.

מאיר שטרית: תודה רבה לשר גדעון עזרא.

מאיר שטרית: מצוקת בתי-החולים וסכנת סגירתם

נסים דהן: אנחנו ממשיכים בסדר-היום.

נסים דהן: הצעות לסדר-היום מס' 1220, 1223, 1230 ו-1249: מצוקת בתי-החולים וסכנת סגירתם.

נסים דהן: ראשון הדוברים - חבר הכנסת עסאם מח'ול, בבקשה.

נסים דהן: שלוש דקות, אדוני, לרשותך.

נסים דהן: עם היום הארוך שיש לנו, אם תקצר יגידו לך תודה רבה - גם השר וגם אני.

עסאם מח'ול: אדוני היושב-ראש ושר הבריאות לשעבר, אדוני שר הבריאות הנוכחי, חברי הכנסת, כנראה משהו קורה לנו בכיוון ההתפתחות, בכיוון המתקפה של המיזוגים ושל האיחודים שהממשלה מפילה על הציבור.

עסאם מח'ול: אנחנו רק גומרים את הדיון באיחוד רשויות מקומיות, בכפיית איחוד של רשויות מקומיות, בצורה שלא מביאה בחשבון את האינטרס של הציבור, של היישובים ושל הרשויות המקומיות - לפחות יש הסכמה שלא היה דיון מספיק ומעמיק - ומגיעים למצב של מערכת הבריאות ובתי-החולים, ובמקרה הזה אני רוצה לדבר על ההחלטה של משרד הבריאות לאחד את מה שנקרא בית-החולים "בני ציון" – "רוטשילד" - בחיפה עם בית-החולים "רמב"ם", כאשר המשמעות של זה היא סגירת בית-החולים "בני ציון" ולא מיזוג ולא ייעול.

עסאם מח'ול: מה שברור ברגע הזה, שיש הצעות שונות, בכללן של ההנהלה ומערכת הבריאות המקצועית של בית-החולים, לביצוע תוכנית הבראה לייעול, שדווקא עבדה ופעלה בצורה חיובית בבית-החולים "איכילוב", ובית-החולים בא ומציע אותה - בואו נלך על אותם דגם.

עסאם מח'ול: הנה, אנחנו מציעים תוכנית התייעלות.

עסאם מח'ול: משרד הבריאות בשלו, ומשרד הבריאות, כנראה באווירה שנוצרה עקב השביתה האחרונה והקריסה של מערכת הבריאות שעמדה מול העיניים שלנו, מנצל את ההזדמנות כדי לעשות כמה מהלכים שנובעים לאו דווקא מהצרכים האמיתיים, לא של ציבור הצרכנים של בית-החולים, הציבור באזור חיפה והצפון, ולא מהצרכים שיכולים להביא לשיפור בטיפול בבריאות הציבור באזור הזה.

עסאם מח'ול: ולכן, עומדת השאלה אם יש כאן גם מאבקים - מאבקים של מרכזי כוח בתוך בתי-החולים, בתוך מערכת הבריאות בישראל, בתוך מערכת הבריאות בחיפה - -

נסים דהן: נא לסיים.

עסאם מח'ול: - - ומישהו מנסה כאן להטות את הכף לכיוון מסוים.

עסאם מח'ול: מה שברור, שמערכת הבריאות שלנו לא התברכה במצב של עודף מיטות אשפוז ועודף יכולת לטיפול וקליטה בבתי-החולים הקיימים.

עסאם מח'ול: אני רק אצטט את שר הבריאות עצמו, מר דני נוה - - -

נסים דהן: נא לסיים.

עסאם מח'ול: אני מסיים בזה.

עסאם מח'ול: - - - מר דני נוה שדיבר לא מזמן, עוד ביוני השנה, במכתב נלווה לדוח השוואות בין-לאומיות במערכות בריאות שהוכן במשרד הבריאות.

עסאם מח'ול: במכתבו הוא כותב שמספר המיטות הכלליות בארץ הוא מהנמוכים בקרב מדינות OECD, ומתלווים לכך משך אשפוז קצר ותפוסה גבוהה.

עסאם מח'ול: כל אלה מחייבים בחינה של תוספת מיטות אשפוז כלליות בהמשך העשור.

עסאם מח'ול: אני אומר, בדיוק בכיוון האמירה הזאת, בדיוק בכיוון הבעייתיות שאתה מציג כאן: אי-אפשר, אסור, צריך להסיר את הידיים מבית-החולים "בני ציון", לפתח אותו, לחפש את הדרך לייעל אותו בלי לסגור אותו.

עסאם מח'ול: אני חושב שזה יהיה לטובת מערכת הבריאות, לטובת הציבור בישראל, לטובת הציבור בצפון.

עסאם מח'ול: תודה רבה.

נסים דהן: תודה רבה.

נסים דהן: חבר הכנסת משה כחלון - אינו נוכח.

נסים דהן: חבר הכנסת נסים דהן היה צריך לדבר, אבל הוא יושב עכשיו בראש הישיבה, הוא לא יכול לשאת דברים.

נסים דהן: חבר הכנסת רשף חן - אינו נוכח.

נסים דהן: כבוד השר, עד שכבודו מגיע לבימה אני אומר את אשר היה על לבבי.

נסים דהן: מעבר לכל הדברים שנאמרו כאן.

נסים דהן: כבודו, האם בית-החולים "לניאדו", האם בתי-החולים הציבוריים שאינם ממשלתיים, כמו "מעייני הישועה", כמו "לניאדו", כמו "שערי צדק" ו"הדסה", שגם הם נקלעו לאותם קשיים שנקלעו אליהם בתי-החולים הממשלתיים ויותר - כי לבתי-החולים הממשלתיים יש אבא, משרד הבריאות, כבודו.

נסים דהן: לבתי-החולים הציבוריים הנ"ל אין מי שידאג.

נסים דהן: וכשהם בקשיים, אין מי שיכסה להם את הגירעונות.

נסים דהן: האם גם להם יש פתרון?

נסים דהן: הרי הם ניזוקו הכי הרבה, כי ברגע שקיצצו את מחיר יום האשפוז, הם הפסידו 10%, כשהם נמצאים בקשיים הגדולים שלהם.

נסים דהן: האם יש להם איזה פתרון?

נסים דהן: תודה, אדוני כבוד השר.

דני נוה: אדוני היושב-ראש, חברי חברי הכנסת, אדוני היושב-ראש, אני אנסה לתת תשובה שאני חושב שלפחות במרביתה אולי גם תבטא את הנאום שרצית אתה לשאת פה כהצעה לסדר-היום.

דני נוה: אני חייב לומר קודם כול לידידי חבר הכנסת מח'ול, כנראה לא האזנת די הצורך לתקשורת בשבוע האחרון, משום שאם היית מאזין ודאי היית שומע את העובדה הפשוטה שבית-החולים "בני ציון" לא ייסגר, בזכות התנגדותי.

דני נוה: היו הצעות כאלה במשרד האוצר, לסגור את בית-החולים "בני ציון", ואני נאבקתי נגד המגמה הזאת בהצלחה, ובית-החולים "בני ציון" בחיפה, שמשרת את האוכלוסייה של חיפה והאזור, לא ייסגר; כמו שהצלחתי גם למנוע רעיונות אחרים שהיו, שהיו מביאים לפגיעה אנושה – ביחס לבית-החולים "וולפסון" בחולון, כמו שהצלחתי למנוע רעיון אחר שהיה, להביא לביטול 300 מיטות במחלקות פנימיות בבתי-חולים במדינת ישראל.

דני נוה: בימים האחרונים אנחנו מתמודדים עם המשבר - לא בימים האחרונים, אבל עתה זה עולה לכותרות שוב – ב"שירותי בריאות כללית", קופת-החולים הכללית, והיתה הודעה של מנכ"ל הקופה שהוא רוצה לסגור או לצאת מהאחריות לבית-החולים "יוספטל" באילת, ואני הודעתי שלא אאפשר את סגירת בית-החולים "יוספטל" באילת, ואם קופת-חולים הכללית לא תהיה מוכנה או לא תוכל בגלל ההתייעלות להמשיך ולנהל את בית-החולים, אנחנו נמצא גורם אחר שינהל, ופרופסור שוקי שמר, מנכ"ל "מכבי", כבר הודיע שהוא מוכן לקחת על עצמו את ניהול בית-החולים "יוספטל".

דני נוה: בכל הנוגע לבית-החולים "בני ציון", אני הודעתי ואני חוזר ומודיע שוב עכשיו, שאני מתנגד לסגירת בית-החולים.

דני נוה: אני לא אסכים, בשום פנים ואופן, לפגיעה בבית-החולים שמשמעותה פגיעה בחולים, פגיעה במחלקות או פגיעה ברופאים או פגיעה באחיות.

דני נוה: התהליך שעליו מדובר הוא תהליך של איחוד מינהלי בלבד.

דני נוה: אגב, גם אם תשאל את מנהלי בתי-החולים, הם יגידו לך שהוא מהלך נכון.

דני נוה: גם אם תשאל את פרופסור רווח מ"רמב"ם" ואת ד"ר אמנון רופא מ"בני ציון" – "רוטשילד" - הם יגידו לך שכל עוד מדובר באיחוד מינהלי של חיסכון בתקורות ברמה המינהלית, זה מהלך נכון.

דני נוה: וכשהציגו לי תוכניות כאלה ואחרות שמשמעותן תהליך שחורג מזה, אני מתנגד לזה.

דני נוה: כל עוד מדובר בהתייעלות שמשמעותה חיסכון תקציבי ברמה של תקורות מינהליות, זה דבר שצריך לטפל בו בצורה רצינית.

דני נוה: בשום אופן לא פגיעה ברמה הרפואית.

עסאם מח'ול: המשמעות של זה בפועל היא שבית-החולים "רמב"ם" - - -

נסים דהן: חבר הכנסת עסאם מח'ול, הדברים ברורים.

דני נוה: לא, יש מודלים שונים בעניין הזה.

דני נוה: הכוונה היא שבית-החולים "בני ציון" ימשיך להתקיים.

דני נוה: יכול להיות שתהיה מסגרת מינהלית אחת לקמפוס שיכלול את שני בתי-החולים האלה, ואני מדגיש, את שני בתי-החולים האלה, מול רעיונות שהיו באוצר שהתנגדתי אליהם ומנעתי אותם, לזה שזה יהיה בעצם קמפוס אחד שיהיה בית-חולים אחד, דהיינו, סגירת "בני ציון", ולזה אני לא הסכמתי ואני גם לא מסכים היום.

דני נוה: בכלל, הרי המצוקה במערכת האשפוז שלנו היא קשה, ובצדק הזכיר פה חבר הכנסת מח'ול, שמבחינת מספר מיטות אשפוז במדינת ישראל – אצלנו יש מספר נמוך מאוד של מיטות אשפוז, ואנחנו נמצאים, כפי שיודע היושב-ראש, שר הבריאות לשעבר, חבר הכנסת הרב דהן, בעניין הזה במצוקה קשה מאוד, ולכן אני נלחם גם את המלחמה הזאת.

דני נוה: אני מודע למצוקה הכלכלית שהמדינה נמצאת בה, אבל מערכת הבריאות נמצאת במגמה רב-שנתית שבה המדינה נותנת פחות ופחות לבריאות שלנו.

דני נוה: ואנחנו עדיין בשיעור גבוה בהוצאה הלאומית לנפש, רק משום שההוצאה הפרטית עולה, לא ההוצאה הציבורית.

דני נוה: ואנחנו מקבלים פחות, לא יותר.

דני נוה: ועל זה בעצם המלחמה.

דני נוה: המלחמה שאני מנהל, בשורה התחתונה היא: אני לא מוכן שיהיה במדינת ישראל תהליך שיביא לזה שתהיה רפואה לעניים ורפואה לעשירים, שהרפואה הציבורית תיפגע והרפואה הפרטית תפרח.

דני נוה: זו מגמה מסוכנת מאוד שאני נלחם בה.

דני נוה: אשר לדבריו של אדוני היושב-ראש, לגבי בתי-החולים הציבוריים, אין ספק שגם בתי-החולים הציבוריים נקלעים למשבר, כחלק מהמשבר הכללי, שנובע מסיבות שונות.

דני נוה: הוא נובע מזה שקופות-חולים, בעיקר קופת-חולים הכללית לא משלמת במועד, בגלל המשבר שבו היא נמצאת, והדבר הזה גורם לבעיית תזרים קשה מאוד גם בבתי-החולים הציבוריים.

דני נוה: הוא נובע מזה שההחלטה האחרונה, שהתנגדתי לה, בנושא מחיר יום אשפוז, גורמת לאובדן הכנסה קשה לבתי-החולים הציבוריים ומכניסה אותם גם לגירעונות.

דני נוה: ולכן אני חשבתי שבאיזון הזה בתוך המערכת בין קופות-החולים לבתי-החולים, הורדת מחיר יום אשפוז היתה צריכה להיות מתונה יותר.

דני נוה: האוצר לא קיבל את עמדתי והממשלה החליטה בניגוד לדעתי, ואני חושב שזאת טעות.

דני נוה: בעניין הזה אני אמשיך להיאבק כמובן לקראת 1 בינואר 2004, כדי שלפחות ב-1 בינואר 2004 הדבר יקבל שוב את האיזון הנכון.

דני נוה: צריך להבין, פה לא מדובר, לא על תוספת תקציב למשרד הבריאות ולא על תוספת בהוצאה הלאומית לבריאות.

דני נוה: כל מערכת הבריאות היא כמו כלים שלובים, מי שזוכר מהשיעורים בפיזיקה בבית-הספר - בין ספקי השירותים, בתי-החולים, לבין רוכשי השירותים או משלמי השירותים שהם קופות-החולים.

דני נוה: והשאלה היא האיזון המתאים בין קופות-החולים לבין בתי-החולים.

דני נוה: כשאתה מוריד מחיר יום אשפוז יותר מדי, בתי-החולים מפסידים הרבה וקופות-החולים מרוויחות יותר, לצורך העניין - הן חוסכות יותר.

דני נוה: צריך למצוא פה את נקודת האיזון בין השניים האלה, ואני חושב שההחלטה שקיבלה הממשלה בעניין הזה, או קיבלה את עמדת האוצר בעניין הזה, לוקה בחוסר איזון.

דני נוה: ולכן, אני נפגשתי אתמול עם מנהלי בתי-החולים הציבוריים והסברתי להם את עמדתי בנושא הזה.

דני נוה: אני אומר דבר נוסף, יש עול שנופל על בתי-החולים הציבוריים, שהוא מס מעסיקים.

דני נוה: אני חושב שכמו שבתי-החולים הגריאטריים, למשל, פטורים מתשלום מס מעסיקים – בתי-החולים הממשלתיים בוודאי לא משלמים מס מעסיקים כי הם יחידות סמך ממשלתיות – בתי-החולים הציבוריים לא צריכים לשלם מס מעסיקים, וצריך לפטור אותם מתשלום מס מעסיקים.

דני נוה: האוצר בטח לא מתנדב לפטור אותם מתשלום מס מעסיקים.

דני נוה: אבל זה חלק מהדברים שאנחנו מטפלים בהם ונמשיך לטפל בהם ונמשיך להיאבק עליהם למען הציבור, למען הזכות של כל אזרח בישראל לקבל שירות טוב ברפואה הציבורית ולא ברפואה פרטית, וזה בעצם המאבק שאני מנהל, אותו מאבק שאני ממשיך, אם יורשה לי לומר בצניעות, שאתה ניהלת אותו ואני מנסה להמשיך בתנאים שלא נעשים, לצערי הרב, יותר קלים, הם אפילו יותר קשים מיום ליום, בגלל המציאות הכלכלית ורעיונות כאלה ואחרים שיש גם לפקידים במשרד האוצר.

דני נוה: אדוני היושב-ראש, אין לי התנגדות שההצעה תועבר לוועדה, אף שאנחנו יוצאים לפגרה, ואני לא יודע מה משמעות הדבר.

קריאה: הוועדות יושבות.

דני נוה: הוועדות יושבות?

דני נוה: אז אין לי התנגדות שהדבר הזה גם כן יועבר להמשך דיון.

עסאם מח'ול: אנחנו מציעים - - -

נסים דהן: תודה רבה לשר הבריאות.

נסים דהן: חן חן גם על הבקיאות וגם על הרצון לסייע ולעזור, ואני בטוח שעוד נעשה משהו שם.

נסים דהן: חבר הכנסת אורי אריאל, יש לך הצעה אחרת להצעתו של השר.

אורי אריאל: אדוני היושב-ראש, אדוני שר הבריאות, נושא "טיפות החלב" ביישובי יש"ע ובפריפריה, נושא כאוב.

אורי אריאל: בימים אלה ממש נסגרות חלק מהמרפאות ועתידות להיסגר עוד.

אורי אריאל: קיבלתי את תשובתך שאתה מטפל ואף הצלחת להביא איזו תוספת תקציב.

אורי אריאל: הייתי מבקש, בגדר אין מזרזין אלא למזורזין, שתמשיך את המאמץ ואת המאבק, כי בתנאים הביטחוניים הקיימים באזורים האלה, זה לא יהיה נכון לטלטל שלא לצורך אמהות עם ילדיהן, עם התינוקות, ולכן אני מציע - -

נסים דהן: להסיר את זה מסדר-היום?

אורי אריאל: - - להסיר את זה.

אורי אריאל: תודה.

נסים דהן: אנחנו עוברים להצבעה.

נסים דהן: חבר הכנסת עסאם מח'ול, אתה מסכים לדיון בוועדה?

עסאם מח'ול: כן.

נסים דהן: אם כן, זה או ועדה או להסיר.

נסים דהן: בעד – ועדה; נגד – להסיר.

נסים דהן: ההצבעה החלה.

נסים דהן: הצבעה מס' 50 בעד ההצעה להעביר את הנושא לוועדה – 8 בעד ההצעה שלא לכלול את הנושא בסדר-היום – אין נמנעים – אין ההצעה להעביר את הנושא לוועדת העבודה, הרווחה והבריאות נתקבלה.

נסים דהן: אנחנו ממשיכים בסדר-היום, חברי הכנסת.

נסים דהן: שאילתות לשר הבריאות.

נסים דהן: יעלה ויבוא כבוד שר הבריאות לענות על שאילתות של חברי הכנסת, ואני מקווה שהפעם הם נוכחים.

נסים דהן: מייד נבדוק.

נסים דהן: חבר הכנסת אורי יהודה אריאל, שאילתא מס' 183 בעניין מחלקת היולדות בבית-החולים "סורוקה".

דני נוה: אדוני היושב-ראש, אם יורשה לי לחרוג לרגע מהתקנון ולהתייחס גם להערה האחרונה של חבר הכנסת אריאל בנושא החשוב של "טיפות החלב" ביש"ע, לפני שאני עונה על שאילתא שלו.

נסים דהן: בבקשה, אדוני.

נסים דהן: הזמן כולו שלך.

דני נוה: קופת-החולים "לאומית" היא זו שמפעילה את "טיפות החלב" ביש"ע.

דני נוה: מאחר שהיא לא קיבלה את התקציב המיועד להפעלה של "טיפות החלב" האלה, היא הודיעה שהיא סוגרת אותן.

דני נוה: במסגרת הדיונים עם האוצר השגתי את התקציב שאמור לכסות את הגירעון השוטף של הפעלת "טיפות החלב" האלה, מדובר ב-4 מיליוני ש"ח, והודעתי למנכ"ל קופת-החולים "לאומית" שהשגתי את הסכום הנדרש להשלמת הטיפול השוטף, או כיסוי הגירעון השוטף, של הפעלת "טיפות החלב" ביש"ע.

דני נוה: מנכ"ל קופת-החולים "לאומית" מתעקש, נכון לעכשיו, על כך שיכסו גם את הגירעונות המצטברים מהעבר, ולזה עדיין לא נמצא פתרון, אף שלדעתי אפשר להפעיל את "טיפות החלב" ולא צריך לסגור אותן, על-ידי זה שאני מאפשר לו בעצם בכסף שהשגתי את ההפעלה השוטפת.

דני נוה: אשמח מאוד לקבל גם את עזרתך בעניין הזה.

דני נוה: הודעתי דבר נוסף, ואנחנו כבר נערכים לזה במשרד הבריאות: אם ייווצר מצב שקופת-החולים "לאומית", מסיבה כזאת או אחרת, למרות הכול, תחליט שהיא לא מפעילה את השירות הזה – אנחנו במשרד הבריאות ניערך לתת אותו בדרכים אחרות.

דני נוה: זה יותר מורכב, זה גם יעלה יותר.

דני נוה: לכן אני מקווה שבסופו של דבר יימצא הפתרון לדבר הזה לטובת הילדים ביש"ע, שהם יקרים, בוודאי יקרים ללבי.

נסים דהן: ועכשיו לשאילתא.

נסים דהן: חבר הכנסת אורי יהודה אריאל שאל את שר הבריאות ביום ד' בסיוון התשס"ג (4 ביוני 2003): ב"הארץ" מיום 21 במאי 2003 דווח, כי מאז הוקמה מחלקת היולדות בבית-החולים "סורוקה" עלה מספר הלידות פי-עשרה אבל נוספו רק שני חדרי לידה.

נסים דהן: כמו כן, פורסמו נתונים מדאיגים על מספר המיטות בבית-החולים יחסית לאוכלוסייה שהוא משרת, וכי חסרים 60 מיליון שקל להשלמת בניין מחלקת היולדות.

נסים דהן: רצוני לשאול: 1.

נסים דהן: האם הידיעות נכונות?

נסים דהן: 2.

נסים דהן: אם כן - האם יעביר משרדך תקציב זה? 3.

נסים דהן: אילו פעולות יינקטו בנדון?

נסים דהן: שר הבריאות דני נוה: אשר לשאילתא מס' 183 של חבר הכנסת אריאל בנושא: מחלקת היולדות בבית-החולים "סורוקה": 1.

נסים דהן: הידיעה נכונה.

נסים דהן: במסגרת תוכנית אב של בית-החולים הוקם מבנה למיילדות, שאמור לכלול מחלקת יולדות, מחלקת פגים וחדרי לידה חדשים.

נסים דהן: פרויקט זה נמצא בביצוע בהיקף של 60 מיליון ש"ח, מתוכם 40 מיליון ש"ח במימון משרד הבריאות.

נסים דהן: להשלמת הפרויקט כולו נדרשים נוסף על כך כ-60 מיליון ש"ח, אשר בשלב הזה עדיין לא נמצאו להם מקורות מימון.

נסים דהן: כאמור, משרד הבריאות העביר למימון אגף המיילדות 40 מיליון ש"ח, ועל "שירותי בריאות כללית" להשלים את התקצוב.

נסים דהן: משרד הבריאות השקיע בפיתוח בית-החולים "סורוקה" בעשור האחרון למעלה מ-350 מיליון ש"ח במחירי 2002.

נסים דהן: במסגרת הזאת נבנו גם חדרי ניתוח חדשים, מחלקת אשפוז ילדים ומחלקת יולדות ובוצעו שיפוצים והתאמות בכל יחידות בית-החולים.

נסים דהן: חבר הכנסת יתום ואדוני השר, שומעים אתכם עד כאן ואתם מפריעים לשר.

דני נוה: ידידי שר החוץ סילבן שלום, אני מדבר על בית-החולים "סורוקה" בבאר-שבע, שבוודאי יקר ללבך.

נסים דהן: אם אני לא טועה הוא נולד שם.

דני נוה: משרד הבריאות פעל וממשיך לפעול להשגת תקציבים נוספים למימון פרויקט המיילדות.

דני נוה: לצערנו, בגלל המצב הכלכלי במשק והקיצוצים שנעשו בתקציב המשרד, נכון לעכשיו יש קושי רב להשיג מקורות ממשלתיים לעניין הזה.

דני נוה: אני יכול לומר במלים פשוטות, שתקציב הפיתוח שהועמד לרשות משרד הבריאות, אם הוא עמד ב-1995 על 400 מיליון ש"ח, הוא עומד, נכון להיום, על מחצית מזה – 200 מיליון ש"ח; וכל התקציב הזה כבר משועבד עד סוף 2004.

דני נוה: זאת אומרת, אם אני מגיע לבית-החולים "סורוקה" ורואה מצוקה כזאת או אחרת, נכון להיום, לצערי הרב, משרד האוצר אולי יעמיד לרשותי תקציבי פיתוח שאוכל לראות ב-2005, אני מאוד מקווה.

נסים דהן: תודה.

נסים דהן: שאלה נוספת לחבר הכנסת אריאל.

אורי אריאל: אדוני היושב-ראש.

אורי אריאל: אדוני השר, שוב, תודה על התייחסותך לנושא "טיפות החלב".

אורי אריאל: אנחנו בהחלט מגויסים.

אורי אריאל: שאלתי הנוספת היא, האם השר יודע, אולי הנתונים בראשו, כמה בסך הכול חייבים הרשות הפלסטינית או גורמים הקשורים בה בגין אשפוז חולים בבתי-חולים ישראליים – פרטיים, כלליים, של הסתדרות זו או אחרת?

אורי אריאל: תודה.

דני נוה: למיטב ידיעתי, חבר הכנסת אריאל, החובות שהיו של הרשות הפלסטינית למערכת הממשלתית לפחות קוזזו.

דני נוה: אני לא יודע.

דני נוה: יושב כאן שר החוץ, שהוא גם שר האוצר לשעבר והוא גם יודע.

נסים דהן: קוזז, קוזז.

דני נוה: אבל למיטב ידיעתי הסכום הזה קוזז ואין כרגע חוב שאני מודע לו.

דני נוה: אני מוכן לעשות בדיקה נוספת.

דני נוה: אם נוצר מאז הקיזוז עוד חוב, זה יטופל.

דני נוה: אבל חלק הארי בוודאי קוזז.

נסים דהן: בכל אופן, לא משם תבוא הישועה.

דני נוה: כן.

נסים דהן: שאילתא מס' 225, של חברת הכנסת מרינה סולודקין – היא לא נמצאת; לפרוטוקול.

נסים דהן: חברת הכנסת מרינה סולודקין שאלה את שר הבריאות ביום י"ח בסיוון התשס"ג (18 ביוני 2003):

נסים דהן: בימים אלה אמורה להתקבל החלטה על הקמתה של תחנת כוח פחמית שנייה לייצור חשמל באזור אשקלון.

נסים דהן: רצוני לשאול: 1.

נסים דהן: האם בדק משרדך את הקשר בין זיהום האוויר הנגרם מתחנת כוח פחמית לבין העלייה במספר החולים הסובלים ממחלות בדרכי הנשימה, ואם כן – האם יש נתונים נפרדים לגבי קשישים וילדים?

נסים דהן: 2.

נסים דהן: כיצד תשפיע החלטה זו על בריאות הציבור?

נסים דהן: תשובת שר הבריאות דני נוה: (לא נקראה, נמסרה לפרוטוקול) 1.

נסים דהן: המכון למחקר אפידמיולוגי במרכז הרפואי "ברזילי" באשקלון מקיים למעלה מעשור מחקר על אוכלוסיית ילדים סביב תחנות הכוח הפחמיות.

נסים דהן: קביעת קשר ישיר בין תחלואה בדרכי הנשימה לבין גורם יחיד מסוים כמו זיהום אוויר בעקבות תחנת הכוח הפחמית הוא בלתי אפשרי, בשל ריבוי הפרמטרים המשיקים זה לזה - זיהום תחבורתי, תעשייתי או אחר.

נסים דהן: מכיוון שממצאי המחקר אינם חד-משמעיים, שוקלת ועדת ההיגוי של המחקר בראשותו של ד"ר שרף, מנהל המרכז הרפואי "ברזילי", לחזור ולבדוק כמה מנתוני המחקר.

נסים דהן: 2.

נסים דהן: לאור הנתונים הקיימים לא ניתן לאמוד את השפעת הקמת תחנת כוח פחמית שנייה על בריאות הציבור.

נסים דהן: אולם במשרד עוקבים אחרי נתוני המחקר והשינויים בתחלואה בדרכי הנשימה של אוכלוסיית הילדים.

נסים דהן: שאילתא מס' 288, של חבר הכנסת אליהו ישי – לא נמצא, לפרוטוקול.

נסים דהן: חבר הכנסת אליהו ישי שאל את שר הבריאות ביום כ"ה בסיוון התשס"ג (25 ביוני 2003): נודע לי, כי רק מי שאושפז במחלקה זכאי לקבל מקופת-חולים החזר כספי בגין נסיעה לחדר מיון באמבולנס שהוזמן ממגן-דוד-אדום, ואילו בדיקה בחדר מיון אינה מזכה את החולה בהחזר כספי, אלא אם כן רופא יצדיק את פינויו לבית-חולים.

נסים דהן: רצוני לשאול: 1.

נסים דהן: האם הידיעה נכונה?

נסים דהן: 2.

נסים דהן: אם כן - מדוע לא יקבל כל חולה החזר כספי?

נסים דהן: תשובת שר הבריאות דני נוה: (לא נקראה, נמסרה לפרוטוקול) 1.

נסים דהן: חוק ביטוח בריאות ממלכתי, סעיף 13 לתוספת השנייה, קבע את ההסדרים לקבלת ההחזרים בגין נסיעה באמבולנס או בניידת טיפול נמרץ של מגן-דוד-אדום.

נסים דהן: בהתאם לחוק זה: א.

נסים דהן: מבוטח המוסע לבית-חולים באמבולנס של מד"א יקבל החזר מלא של ההוצאה תמורת קבלה במקרה שאושפז.

נסים דהן: אם לא אושפז לא יקבל כל החזר; ב.

נסים דהן: מבוטח המוסע לבית-חולים בנט"ן - ניידת טיפול נמרץ של מד"א- יקבל החזר של ההוצאה תמורת קבלה במקרה שאושפז.

נסים דהן: אם לא אושפז יקבל 50% מן ההוצאה תמורת קבלה.

נסים דהן: 2.

נסים דהן: יצוין כי חוק ביטוח בריאות ממלכתי מסדיר רק את ההחזרים בגין פינוי חולים.

נסים דהן: נפגעי תאונות דרכים אינם אמורים לקבל החזר מקופות-החולים, אלא זכאים לקבל מלוא ההחזר בגין פינוים מחברות הביטוח שבהן הם מבוטחים.

נסים דהן: חברת הכנסת קולט אביטל שאלה את שר הבריאות בעניין סגירת תא הלחץ באילת, שאילתא מס' 327.

נסים דהן: היא נמצאת וזכאית לתשובה.

נסים דהן: חברת הכנסת קולט אביטל שאלה את שר הבריאות ביום ט' בתמוז התשס"ג (9 ביולי 2003):

נסים דהן: פורסם בעיתונות כי תא הלחץ בבית-החולים "יוספטל" באילת עומד להיסגר.

נסים דהן: רצוני לשאול: 1.

נסים דהן: האם הידיעה נכונה?

נסים דהן: 2.

נסים דהן: כמה נפגעים טופלו בתא הלחץ בבית-החולים "יוספטל" בשנתיים האחרונות וכמה בשנים 1998 ו-1999?

נסים דהן: 3.

נסים דהן: מה ייעשה כדי להתמודד עם בעיית הנפגעים באזור אשר נמצאים בו צוללים רבים בעונת הקיץ?

דני נוה: כן, וכאן למכובדי היושב-ראש יש גם עניין אישי.

דני נוה: אני יודע שאדוני היושב-ראש גם צולל במסגרת תחביביו.

דני נוה: בוודאי צללת לא מעט במפרץ אילת.

נסים דהן: גם באילת.

דני נוה: 1.

דני נוה: הידיעה נכונה במובן הזה שאותה חברה פרטית שהפעילה את תא הלחץ באילת סגרה אותו ב-21 בחודש.

דני נוה: אתייחס לכך בהמשך תשובתי.

דני נוה: 2.

דני נוה: אשר לשאלה כמה נפגעים טופלו בתא הלחץ: בשנת 1998 טופלו 45; ב-1999 – 59; ב-2000 – 36; ב-2001 – 32; ב-2002 – 30; ב-2003, עד יוני – 6.

נסים דהן: לא כולם נפגעי צלילה.

דני נוה: לא, לא כולם נפגעי צלילה.

דני נוה: 3.

דני נוה: אשר לשאלה, מה ייעשה כדי להתמודד עם המצב הזה - נכון לרגע זה, באופן זמני לפחות, חברת "כלל ביטוח" לקחה על עצמה את הפעלת תא הלחץ, או את מימון מה שנחוץ כדי להפעיל את תא הלחץ.

דני נוה: צריך להבין שתא הלחץ הזה הופעל על-ידי גורם פרטי, לא על-ידי משרד הבריאות.

דני נוה: מימון הפעלתו לא בא מתקציב המדינה עד היום, אלא מאותה חברה פרטית, שכנראה מבחינה כלכלית פשוט הגיעה למצב שהיא לא יכולה להפעיל אותו עוד.

דני נוה: נכון לרגע זה יש פתרון זמני בלבד, באמצעות חברת "כלל ביטוח", שביוזמתה לקחה על עצמה את העניין.

דני נוה: אנחנו כמובן עושים מאמץ למצוא פתרון.

דני נוה: אני לא בטוח שהפתרון הזה יכול להימצא בתקציב משרד הבריאות המידלדל, אבל אנחנו עושים מאמץ, כמובן, למצוא פתרון להמשך.

נסים דהן: תודה.

נסים דהן: גברתי, שאלה נוספת – זכותך.

קולט אביטל: אדוני שר הבריאות, אני בהחלט ערה למגבלות התקציביות שעמן אתה מתמודד, ואני בטוחה שיש בעיות הרבה יותר קשות וחמורות.

קולט אביטל: אני רק רוצה לדעת, אם יש מישהו במשרדך שימשיך לעקוב אחרי הנושא, כדי שלא להשאיר אנשים בלי פתרון וכדי שאנשים לא יעמדו בסכנה.

דני נוה: התשובה היא, ודאי שכן.

דני נוה: אנחנו עוסקים בזאת.

דני נוה: אני אישית מעורב בזאת, מנכ"ל משרדי מעורב בזאת.

דני נוה: אין לי כרגע פתרון בתקציב המדינה, לצערי הרב.

דני נוה: מעולם הדבר הזה לא תוקצב בתקציב המדינה, ואין לי כרגע פתרון לזה בתקציב המדינה.

דני נוה: אבל אנחנו מנסים, ודאי שאנחנו מעורבים בזאת, כדי לראות איזה פתרון ואיזו תשובה יש על הצורך הזה.

נסים דהן: תודה רבה.

נסים דהן: שאילתא מס' 339, של חבר הכנסת אליהו ישי - הוא אינו נוכח, זה יעבור לפרוטוקול.

נסים דהן: חבר הכנסת אליהו ישי שאל את שר הבריאות ביום ט' בתמוז התשס"ג (9 ביולי 2003):

נסים דהן: בית-החולים "מעייני הישועה", המשרת את אוכלוסיית בני-ברק, נמצא במצוקה תקציבית.

נסים דהן: רצוני לשאול: 1.

נסים דהן: האם משרדך מסייע לבית-החולים "מעייני הישועה" להיחלץ ממצוקתו, ואם כן – כיצד?

נסים דהן: 2.

נסים דהן: האם יאושר לו להפעיל מחלקות רווחיות, ואם לא – מדוע?

נסים דהן: תשובת שר הבריאות דני נוה: (לא נקראה, נמסרה לפרוטוקול) 1.

נסים דהן: בית-החולים "מעייני הישועה" הינו בית-חולים פרטי.

נסים דהן: משרד הבריאות אינו מסייע לבתי-חולים פרטיים.

נסים דהן: יצוין כי בתי-חולים ציבוריים הזקוקים לסיוע ממשלתי מקבלים סיוע זה על-ידי משרד האוצר.

נסים דהן: 2.

נסים דהן: כל בקשה של בית-חולים נבחנת לגופה.

נסים דהן: אם בקשות בית-החולים עולות בקנה אחד עם הכללים שנקבעו בחוק ועל-פי צורכי האוכלוסייה, הן תאושרנה.

נסים דהן: חבר הכנסת משה גפני.

נסים דהן: נוכח גם נוכח.

נסים דהן: הוא זכאי לתשובה, כבוד השר.

נסים דהן: שאילתא מס' 369, בעניין ניתוח בילטרלי.

נסים דהן: חבר הכנסת משה גפני שאל את שר הבריאות ביום ט' בתמוז התשס"ג (9 ביולי 2003):

נסים דהן: פורסם כי בתי-חולים נמנעים מלנתח ניתוח בילטרלי בשל סירוב קופות-החולים לממן יותר מניתוח אחד, ובכך גורמים לביצוע שני ניתוחים, דבר המחייב את החולה באשפוז וכאב כפולים.

נסים דהן: רצוני לשאול: האם הידיעות נכונות?

נסים דהן: אם כן – מה היא הסיבה לסירוב בתי-חולים לבצע בניתוח אחד שני טיפולים?

נסים דהן: מה יעשה משרדך בנדון?

דני נוה: 1-3.

דני נוה: לא ידוע לנו במשרד על מקרים שבהם רופאים מנתחים פעמיים כאשר ניתן היה לבצע את הפעולות בניתוח אחד, בעצם.

דני נוה: אם יובא לידיעתנו מידע קונקרטי על אודות רופאים שפועלים בניגוד לכללי הרפואה והאתיקה בעניין הזה, אם הם עושים כמו שנטען בשאילתא – ודאי שמשרד הבריאות יפעיל את סמכותו החוקית בעניין הזה.

נסים דהן: חבר הכנסת גפני, שאלה נוספת.

משה גפני: אדוני היושב-ראש, כבוד השר, היתה ידיעה בעיתון "יתד נאמן" על ניתוח בילטרלי שהיה אמור להתבצע וקופות-החולים סירבו, בגלל העלות הגבוהה של העניין, ולכן אמרו שצריך לעבור שני ניתוחים.

משה גפני: החולה הועבר לבית-החולים "מעייני הישועה", ובית-החולים, על-פי הוראת ועד ההלכה שלו בראשות הרב זילברשטיין, נתן הוראה שאפילו שהעלות גבוהה ויכול להיות שקופות-החולים לא יממנו את זה – אסור על-פי ההלכה לבצע פעמיים ניתוח, פעמיים הרדמה, ופעמיים לגרום סבל לחולה בגלל סיבות חיצוניות, כספיות.

משה גפני: אסור לעשות את זה.

משה גפני: בית-החולים "מעייני הישועה" אכן ביצע את הניתוח, בניגוד לדעתן של קופות-החולים.

משה גפני: לפי מה שאתה אומר, אדוני השר, שאתה לא יודע על כך – הלוואי שזה לא נכון.

משה גפני: אבל אני מבקש ממך, אם אפשר, לבדוק.

משה גפני: מכיוון שאם זה נכון, צריכים לתת הנחיות.

משה גפני: אסור שהחולה יסבול פעמיים.

דני נוה: ראשית, מהתשובה שנתתי לך, חבר הכנסת גפני, אתה באמת יכול ללמוד שמשרד הבריאות לא יודע על המקרה הזה.

דני נוה: אני אשמח אם תעביר לי את פרטי המקרה שפורסם ב"יתד נאמן" – אני לא מצליח לקרוא את העיתון הזה בכל בוקר.

דני נוה: אם תוכל להעביר לי את פרטי המקרה, אשמח כמובן לבדוק זאת.

דני נוה: אם אכן הדברים קרו, הם יטופלו במלוא האחריות שיש למשרד הבריאות בעניין הזה.

נסים דהן: תודה רבה לכבוד השר.

נסים דהן: חבר הכנסת אמנון כהן, שאילתא מס' 386 – אינו נוכח, לפרוטוקול.

נסים דהן: חבר הכנסת אמנון כהן שאל את שר הבריאות ביום ט"ז בתמוז התשס"ג (16 ביולי 2003):

נסים דהן: מעת לעת מתפרסמות ידיעות על סירובן של קופות-החולים לבצע בדיקות יקרות או לספק תרופות יקרות.

נסים דהן: רצוני לשאול: 1.

נסים דהן: האם מדובר בחובה המוטלת על הקופות שהן אינן ממלאות?

נסים דהן: 2.

נסים דהן: אם לא – איזה פתרון מציע משרדך לחולים שחייהם תלויים בתרופות יקרות?

נסים דהן: תשובת שר הבריאות דני נוה: (לא נקראה, נמסרה לפרוטוקול) 1.

נסים דהן: קיומו של שירות בסל השירותים – בהתאם לחוק ביטוח בריאות ממלכתי, משמעו שחובה על הקופה לספק את השירות על-פי שיקול דעת רפואי, וזאת בהתאם לסעיף 3(ד) לחוק זה, המחייב לתת את השירותים שבסל לפי שיקול דעת רפואי ובסבירות.

נסים דהן: עם זאת, יש להבהיר כי קופת-חולים רשאית להגדיר את זכותו של מבוטח לטיפול בהתחשב ביחס בין עלות הטיפול, תועלתו וקיומן של חלופות מספקות, הכול כנגזרת מן הצורך הלגיטימי של קופות-החולים לכלכל את ענייניהן באופן מושכל ומתוך הכרת המגבלות הכספיות שהן נתונות בהן.

נסים דהן: כלומר, הקופה רשאית לקבוע הנחיות, המפנות לפרוצדורות/תרופות הדומות ביעילותן אך זולות יותר, טרם פנייה לאלה היקרות יותר.

נסים דהן: כל זאת כאמור, כל עוד אין פגיעה באיכות הטיפול הניתן לחולה ובבריאותו.

נסים דהן: 2.

נסים דהן: בהתאם לחוק ביטוח בריאות ממלכתי, בסמכות נציבת קבילות הציבור שמונתה על-פי החוק לבדוק ולטפל בכל קבילה פרטנית שמגיעה ממבוטחים ולקבוע אם על הקופה לספק את התרופה או את השירות הספציפי מושא הקבילה.

נסים דהן: בנוסף, משרד הבריאות מוסיף מדי שנה תרופות חדשות לסל השירותים באמצעות קבלת תקציב מיוחד להרחבת סל השירותים.

נסים דהן: לצערנו, השנה קוצץ באופן דרסטי הסכום, מתקציב של 220 מיליון שקל בשנה לתקציב של 60 מיליון שקל בלבד.

נסים דהן: לפיכך, תרופות רבות שאין עוררין על חשיבותן נותרו מחוץ לסל.

נסים דהן: שאילתא מס' 397, של חבר הכנסת מאיר פרוש – אינו נוכח, לפרוטוקול.

נסים דהן: חבר הכנסת מאיר פרוש שאל את שר הבריאות ביום ט"ז בתמוז התשס"ג (16 ביולי 2003): ב"המודיע" מיום ג' בתמוז התשס"ג, 3 ביולי 2003, פורסם כי בכ"ח בסיוון הורתה אחות לשתי יולדות חרדיות לעבור ממחלקת יולדות למחלקה אחרת בעצם יום השבת, וזאת בניגוד לנוהל שיולדות שומרות שבת משתחררות מבית-החולים רק במוצאי-שבת.

נסים דהן: רצוני לשאול: האם הידיעה נכונה?

נסים דהן: אם כן - האם יוצאו הוראות ברורות בנושא שחרור מאושפזים בשבת?

נסים דהן: כיצד יטופל המקרה הנ"ל?

נסים דהן: תשובת שר הבריאות דני נוה: (לא נקראה, נמסרה לפרוטוקול) 1.

נסים דהן: אכן, הידיעה נכונה.

נסים דהן: 2.

נסים דהן: בתאריך 13 בספטמבר 1999 הופץ חוזר מינהל רפואה מס' 43/99 סעיף 3.3 המציין במפורש כי "אין לשחרר מבית-החולים בשבתות ובחגי ישראל יולדות ויילודים, שמסיבות דתיות אינן יכולות להגיע לביתן ביום השחרור".

נסים דהן: 3.

נסים דהן: בעקבות המקרה נערכה ישיבה בהשתתפות הנהלת בית-החולים "תל השומר" ביום 7 ביולי 2003, בראשות המנהל הכללי של בית-החולים, ד"ר זאב רוטשטיין.

נסים דהן: בישיבה הודגשה מחויבות בית-החולים לשמור על כללי הכשרות והשבת, והתקבלה החלטה שאין להעביר יולדת שומרת מצוות ממיטתה ומחדרה מכניסת השבת ועד יציאתה, למעט חריג המחייב הצלת חיים.

נסים דהן: שוב שאילתא של חבר הכנסת פרוש, שאילתא מס' 423, שוב הוא לא נוכח – לפרוטוקול.

נסים דהן: חבר הכנסת מאיר פרוש שאל את שר הבריאות ביום ט"ז בתמוז התשס"ג (16 ביולי 2003):

נסים דהן: על-פי הפרסומים, מבדיקה שערך משרד הבריאות עולה, כי שיעור תמותת התינוקות בישראל גבוה יחסית לשיעורו במדינות המתועשות, וכי מערכת הבריאות בישראל הופכת להיות פחות שוויונית.

נסים דהן: רצוני לשאול: 1.

נסים דהן: האם הנתונים נכונים?

נסים דהן: 2.

נסים דהן: כיצד יטופל הנושא?

נסים דהן: תשובת שר הבריאות דני נוה: (לא נקראה, נמסרה לפרוטוקול) 1.

נסים דהן: הנתונים שהתפרסמו על אודות שיעור תמותת התינוקות אינם נכונים.

נסים דהן: שיעור תמותת התינוקות בישראל הוא שישה ל-1,000 תינוקות עד גיל שנה, לעומת 11 ל-1,000 במדינות OECD - 56 ממדינות העולם.

נסים דהן: מתוך 175 מדינות העולם, ב-24 מדינות שיעור תמותת התינוקות נמוך יותר.

נסים דהן: הנתונים על אודות העלייה בהוצאה הפרטית עבור שירותי בריאות, הגורמים לאי-שוויון במערכת הבריאות, נכונים.

נסים דהן: 2.

נסים דהן: לתיקון האי-שוויון בקבלת שירותי בריאות פועל המשרד לקבלת תקציב נוסף להרחבת סל השירותים ולהקטנת ההשתתפות הכספית של התושבים עבור שירותי בריאות הנתונים על-פי חוק ביטוח בריאות ממלכתי.

נסים דהן: הרחבת הסל והקטנת ההשתתפויות תביא לצמצום האי-שוויון במערכת הבריאות.

נסים דהן: שאילתא מס' 437, של חבר הכנסת בניזרי, גם שר הבריאות לשעבר - הוא אינו נוכח, לפרוטוקול.

נסים דהן: חבר הכנסת שלמה בניזרי שאל את שר הבריאות ביום ט"ז בתמוז התשס"ג (16 ביולי 2003):

נסים דהן: מסקר של ארגון המדינות המתועשות עולה, כי בישראל יש רק 2.2 מיטות בתי-חולים ל-1,000 איש, וכי שיעור ההוצאה הפרטית על בריאות בישראל גבוה יחסית לארצות המערב.

נסים דהן: רצוני לשאול: 1.

נסים דהן: האם נתונים אלה נכונים?

נסים דהן: 2.

נסים דהן: אם כן - מה ייעשה לשיפור המצב?

נסים דהן: תשובת שר הבריאות דני נוה: (לא נקראה, נמסרה לפרוטוקול) 1.

נסים דהן: אכן הנתונים נכונים.

נסים דהן: 2. א.

נסים דהן: משרד הבריאות מכין תוכנית להוספת מיטות אשפוז על-פי צורכי האוכלוסייה.

נסים דהן: לאחר שתתוקצב תוכנית זו על-ידי משרד האוצר, יפעל משרדנו ליישמה; ב.

נסים דהן: המשרד פועל להוספת תקציב לסל שירותי הבריאות ולהורדת ההשתתפות הכספית בקבלת שירותי בריאות.

נסים דהן: לצערנו, מאמצינו בנושא נחלו הצלחה חלקית בלבד, וללא תוספת תקציב למערכת הבריאות לנושאים אלה, לא יהיה שינוי משמעותי במצב הקיים.

נסים דהן: אדוני, תודה רבה.

נסים דהן: חן חן.

דני נוה: תודה רבה.

דני נוה: מניעת אשרות כניסה לארצות-הברית ממשפחות נפגעי הטרור ומאזרחים ישראלים ככלל

נסים דהן: הצעה לסדר-היום מס' 1144, של חבר הכנסת אהוד יתום, יעלה ויבוא.

אהוד יתום: תודה רבה.

אהוד יתום: אדוני היושב-ראש, מכובדי שר החוץ, חברי חברי הכנסת, באחרונה נתבשרנו כי ארצות-הברית, ידידתנו הגדולה ושותפתנו למלחמה בטרור ולמהלכים רבים אחרים, הקשיחה את הנהלים הקונסולריים בנוגע לבקשות של אזרחים ישראלים לקבל אשרות תייר ולבקר בארצות-הברית.

אהוד יתום: ראשית, אדוני השר, אני באמת רוצה לברך אותך על כל המאמצים הרבים – אני עוקב מקרוב, אני שומע ואני יודע על מאמציך הרבים, שחלק מהם אפילו נשאו פרי.

אהוד יתום: הצלחת, באמצעות קשריך וכושר ההסברה שלך, לשכנע שאכן האנשים הללו ראויים גם ראויים להיות תיירים ומבקרים בארצות-הברית.

אהוד יתום: אני קורא לבית הזה לפעול, עם יוזמתו ופעולתו של שר החוץ, שאזרחים ישראלים לא יופלו לרעה, ודאי שלא על-ידי ידידתנו הגדולה ובעלת-בריתנו החשובה.

אהוד יתום: אני קורא לחברי הכנסת להצטרף למאמץ הזה ולפעול בכל דרך אפשרית, אם באמצעות קריאה מהבית הזה, אם באמצעות הסברה בארצות-הברית, כאשר אנו מבקרים שם, ואם באמצעות הקשרים שלנו שם – כי כאשר יש קשרים הרי לא צריך פרוטקציה – על מנת ששלטונות ארצות-הברית יפסיקו לפגוע באזרחים ישראלים תמימים.

אהוד יתום: אבל אני רוצה לומר לכם, אדוני היושב-ראש, אדוני שר החוץ, שמעבר להקשחה הזאת – שנובעת מאיזו פניקה ששררה או שוררת בארצות-הברית, בעיקר אחרי 11 בספטמבר, הפיגועים הנוראיים – יש בעיה של אי-מתן כניסה ליתומי טרור.

אהוד יתום: הכותרת בעיתונים זעקה לפני שבוע או שבועיים, עם תמונה של אלמוג ובת-אל, בני חמש ותשע, בני משפחת חדד מיוקנעם, שאיבדו את אמם ריקי בפיגוע התאבדות, והוזמנו לבלות חודש עם הקהילה היהודית בלוס-אנג'לס, אבל הקונסול האמריקני בתל-אביב סירב לתת להם ויזה כי תלוש המשכורת של אבא שלהם "נמוך יותר".

אהוד יתום: ציטטתי; זה לשון הציטוט.

אהוד יתום: כאשר מדובר בילדים יתומים ובמשפחות שכולות של נפגעי טרור, קורבנות של נפגעי טרור, כמובן הבעיה הופכת להיות הרבה יותר קריטית, מצפונית.

אהוד יתום: ובסך הכול הקהילה היהודית שם רצתה, היתה חפצה, אדוני היושב-ראש, להנעים להם את החיים בתקופת החופש הגדול; והדבר נבצר מהם – אני לא יודע אם זה נכון לרגע זה, שר החוץ, אשמח לשמוע, אבל אני יודע שהיתה בעיה.

נסים דהן: הילדים נסעו לבד או עם ליווי?

אהוד יתום: הם היו אמורים לצאת עם אביהם.

אהוד יתום: אשמח לשמוע אם חלה תזוזה במסגרת הפעילות הענפה שעשית, שהרי על-פי הנתונים שבידי, אתה דאגת לחלק ניכר מ-29 הבקשות – דאגת ל-21 בקשות שיהפכו מורשות.

אהוד יתום: בכך למעשה פתרת חלק מהבעייתיות וחלק מחוסר המוסריות שאפיין את התפיסה ואת המדיניות הזאת.

אהוד יתום: למדיניות זו של השגרירות האמריקנית כלפי משפחות נפגעי הטרור יש לצרף את ההתייחסות האמריקנית לישראלים אחרים המבקשים אשרת תייר לארצות-הברית.

אהוד יתום: זה כשבועיים הטיפול בבקשות אלו של ישראלים הוקשח, ומעתה נאלצים ישראלים לעבור ריאיון בקונסוליה האמריקנית, לעבור תהליך שמאריך את הדרך והופך אותה למייגעת ומתישה.

אהוד יתום: כתוצאה מכך, אדוני היושב-ראש, ישראלים רבים שתכננו לבקר בארצות-הברית ואף רכשו כרטיסי טיסה נאלצים לדחות את נסיעתם.

אהוד יתום: כמובן, גורם זה משפיע גם על סוכני הנסיעות ויתר הגורמים שעוסקים בעניין, שהרי חלק מפרנסתם יורד לטמיון.

אהוד יתום: הקשחת הכללים כלפי ישראלים, אדוני היושב-ראש, באה בתקופה שבה הקלה ארצות-הברית על מבקרים מלמעלה מ-20 מדינות אחרות ואף ביטלה את הצורך בבקשת אשרה מצדם.

אהוד יתום: מאמצים לשנות את המדיניות האמריקנית נעשו ונעשים על-ידי שר החוץ.

אהוד יתום: אני שמח ואני אף מודיע לך, אדוני שר החוץ, ומצפה מחברי כנסת אחרים ומשגרירים אחרים שלנו שם, כשהם מבקרים – לסייע בידך ולפעול למען השבת המצב לקדמותו.

נסים דהן: תודה.

נסים דהן: כבוד השר, תשובה בבקשה.

סילבן שלום: אדוני היושב-ראש, חברי הכנסת, אני רוצה להודות לחבר הכנסת אהוד יתום על שאפשר להעלות את הנושא הזה על סדר-היום ולהסביר גם לציבור וגם לחברי הבית את האירועים האחרונים בנושא קבלת הוויזות מארצות-הברית.

סילבן שלום: ממשלת ארצות-הברית החליטה בעקבות האירועים של 11 בספטמבר להחמיר את הפיקוח על כניסת אזרחי מדינות זרות.

סילבן שלום: העובדה שחוטפי המטוסים נכנסו ללא קושי לארצות-הברית, עם אשרות כניסה שנופקו כדת וכדין על-ידי הנציגויות האמריקניות במדינות ערב, הביאה אותה למחשבה שהכניסה קלה מדי וצריך לעשות משהו כדי להפסיק את הכניסה הכמעט-חופשית הזאת לארצות-הברית.

סילבן שלום: אחד הלקחים שהם הפיקו מכך היה הצורך להיצמד בצורה מלאה להוראות החוק האמריקני.

סילבן שלום: שם, במסלול הענקת האשרות, כתוב בצורה ברורה מאוד שיש צורך לעבור הליך מסוים שבו צריכים ריאיון אישי וטביעת אצבעות וכל מיני דברים כאלה.

סילבן שלום: נוסף על כך, הם החמירו עם המדינות המצויות ברשימת ארגוני הטרור, שלתושביהן יהיה כמעט בלתי אפשרי לקבל אשרות - אירן, עירק, סוריה, לוב, סודן, קובה וצפון-קוריאה.

סילבן שלום: באחרונה, בעקבות השינויים בעירק, יצאה עירק מרשימת השבע, וזה ברור.

סילבן שלום: הלחץ האמריקני או הלחץ אפילו מטעם הקונגרס על רשויות הממשל האמריקניות הביא לכך שהוחלט לזמן לראיונות כל אחד מגיל 16 עד גיל 60.

סילבן שלום: פטורים מהראיונות אנשים מעל גיל 60 ומתחת לגיל 16.

סילבן שלום: הנוהל הזה תקף לגבי כל הרשימה של המדינות בעולם, למעט 27 מדינות, שלהן יש פטור מלא מוויזה.

סילבן שלום: מייד אתייחס למה שאומר הפטור הזה ומה עושים בעניין.

סילבן שלום: מאחר שהדבר הזה קרה, והוא התחיל להעיק בצורה קשה מאוד גם על אותם אנשים שהזכרת – נפגעי טרור שהוזמנו על-ידי קהילת לוס-אנג'לס, ולא יכלו להגיע משום שחלק מההורים של אותם ילדים נולדו במדינות ערב - הדבר הזה הוא פשוט כמעט בלתי נתפס.

סילבן שלום: אפילו משלחות שהוזמנו באופן רשמי על-ידי הפנטגון, משלחות של קציני צה"ל מדרגת אל"מ ומעלה, שהוזמנו על-ידי הפנטגון – זרוע אחת מזמינה והזרוע השנייה אוסרת את הכניסה, משום שחלקם נולדו במדינות ערב.

נסים דהן: וחשבנו שרק בישראל יד אחת לא יודעת מה קורה עם היד השנייה.

סילבן שלום: לא, חשבנו שרק במדינת ישראל יש הבחנה בין ספרדים לאשכנזים.

סילבן שלום: אבל כנראה ההבחנה הזאת קיימת גם אצל אחרים.

סילבן שלום: הדבר הזה כמובן הביא אותי להיכנס לפעולה אינטנסיבית.

סילבן שלום: אני יכול לומר לך שיש גם הישגים, אבל זה מביא למבול של פניות.

סילבן שלום: אני רוצה לומר כאן, אולי למי שרואה אותנו:

סילבן שלום: אני לא זה שמחליט על מתן הוויזות.

סילבן שלום: צריך להבין את זה.

סילבן שלום: היום אנשים שלא מקבלים ויזה פונים למשרד החוץ, חושבים שהם יקבלו ויזה.

סילבן שלום: אנחנו לא נותנים ויזות, אנחנו מקצרים את התהליך - - -

נסים זאב: מה ההשפעה שלנו?

סילבן שלום: אנחנו לא יכולים להשפיע על קבלת הוויזה.

סילבן שלום: אנחנו יכולים להשפיע שההליך יהיה קצר, אבל אם התשובה היא חיובית או שלילית, זה כמובן לרשויות האמריקניות לקבוע ולא לנו.

נסים זאב: אדוני השר, אפשר לשאול - - -

נסים דהן: לא, לא דיון עכשיו.

נסים דהן: חבר הכנסת זאב, לא דיון.

נסים דהן: אתה יכול להירשם.

סילבן שלום: חבר הכנסת זאב, אני קיימתי שורה ארוכה של שיחות בארצות-הברית בשבוע שעבר, וניהלתי גם שיחות בנושא הזה.

סילבן שלום: נפגשתי גם עם השר להגנת המולדת, תום ריץ', שמקבל לאחריותו את כל נושא הוויזות החל מסוף חודש אוגוסט, וכמובן עם שר החוץ האמריקני, עם היועצת לביטחון לאומי, קונדוליסה רייס, עם סגן הנשיא צ'ייני, וגם בקונגרס ובסנאט.

סילבן שלום: כבר לפני כשבועיים התקיימה ישיבה בנושא הוויזות, הוזמנו לשם ראשי ה"סטייט דפרטמנט", נאמר להם שם על-ידי ראשי הקונגרס, שהם רואים בישראל מדינה במעמד מיוחד ויש לשנות את היחס לאזרחי ישראל ולהקל עליהם בקבלת האשרות.

סילבן שלום: חברי קונגרס בכירים פנו גם בכתב לממשל וביקשו לשקול את שינוי המדיניות כלפי ישראל.

סילבן שלום: לאחרונה קיבלנו שני תיקונים.

סילבן שלום: לפני כשבועיים, שלושה שבועות, הוחלט לצמצם את משך השהות משלושה חודשים לשלושה שבועות, וביום שני השבוע התבשרנו, שלגבי ילידי ישראל, אני מתכוון לילידי ישראל בכלל, רק ילידי ישראל שמבקשים ויזה, יוכלו לקבל תשובה - שוב, זה לא אומר תשובה חיובית, אבל את המענה יוכלו לקבל כעבור שבוע ימים, כאשר זה אורך כמה ימים נוספים, מאחר שעכשיו עושים את זה לא ישירות דרך השגרירות או הקונסוליה כאן, אלא דרך סוכנות הנסיעות.

סילבן שלום: הזמן שייתוסף הוא הזמן שבו סוכן הנסיעות מעביר את הבקשה לשגרירות והשגרירות מחזירה לסוכן הנסיעות.

סילבן שלום: אבל זה עדיין זמן סביר, אומנם לא מספיק כי אנחנו רוצים שיהיה מה שהיה קודם לכן, אבל זה נשמע הרבה יותר סביר.

סילבן שלום: לגבי אזרחים אחרים שאינם ילידי ישראל, זה יארך שבועות מספר.

סילבן שלום: ולצערי הרב, ילידי ארצות ערב - עדיין שלושה חודשים.

סילבן שלום: ואלה שנולדו במדינות הנחשבות למדינות טרור - הם לא יקבלו.

סילבן שלום: אנחנו מנסים לפעול גם בעניין הזה.

סילבן שלום: אמרתי להם, שאני למשל, שנולדתי בתוניס - -

נסים דהן: לא זכאי.

סילבן שלום: - - ועזבתי את תוניס בגיל חודש וחצי - -

נסים דהן: אתה לא זכאי לוויזה.

סילבן שלום: - - הייתי אמור להמתין לפחות שלושה חודשים, ואולי לא לקבל ויזה.

סילבן שלום: אבל שר הביטחון שלנו שנולד באירן, הוא בטוח לא מקבל ויזה כי הוא באותה רשימה של שבע המדינות - עכשיו שש, אחרי שהוציאו את עירק, ילידי עירק היום יכולים לקבל.

סילבן שלום: וזה לא סביר.

סילבן שלום: לכן אמרתי, בואו נעשה הבחנה, לפחות אלה שהגיעו בגיל צעיר, ילדים שנולדו במדינות ערב אבל הגיעו בגיל שנה, שלוש, חמש, עד גיל עשר, כאלה שברור שהם ישראלים לכל דבר ואין אתם שום בעיה.

סילבן שלום: גם כאן מנסים להמשיך.

סילבן שלום: אני גם ביקשתי לבחון את האפשרות להצטרף למועדון המיוחס של מדינות מה שנקרא מועדון ה-27 - שהן פטורות מהצורך בוויזה.

סילבן שלום: במדינות האלה כלולות אנדורה - אני לא מזלזל בשום מדינה - סינגפור, ליכטנשטיין, לוקסמבורג ואחרות.

עסאם מח'ול: מיקרונזיה.

סילבן שלום: אני חושב שגם מיקרונזיה.

סילבן שלום: אתה צודק, מיקרונזיה גם.

סילבן שלום: ולכן אמרתי, שגם ישראל צריכה להיות.

סילבן שלום: כדי להיות במועדון המכובד הזה אתה צריך לעמוד בשלושה קריטריונים.

סילבן שלום: הקריטריון הראשון אומר, ששיעור התשובות החיוביות למבקשי הבקשות צריך להיות 97% ומעלה.

סילבן שלום: אנחנו עומדים רק על 94%, עכשיו זה אפילו ירד קצת, כי דוחים את ילידי מדינות ערב.

סילבן שלום: הקריטריון השני, שזה יהיה על בסיס של הדדיות, ובזה אנחנו עומדים, כי אנחנו לא מבקשים ויזות מאזרחי ארצות-הברית.

סילבן שלום: הקריטריון השלישי, שתהיה מערכת שנקראת מערכת ביומטרית.

סילבן שלום: זאת אומרת, מערכת כניסה דרך בדיקת הידיים, דרך כרטיס "ויזה" כזה, וזה יש היום אצלנו.

סילבן שלום: אנחנו עומדים בקריטריונים מס' 2 ו-3, לא עומדים בקריטריון מס' 1.

סילבן שלום: אנחנו מנסים לעבוד גם על הדבר הזה, אבל בואו נעשה את זה בשלבים.

סילבן שלום: יש התקדמות, אין ספק שבהתחלה, שלושה חודשים, כאשר הם אמרו שלוקח עוד שבוע מהסוכן לשגרירות ועוד שבוע מהשגרירות לסוכן - עכשיו הם משפרים את זה, וזה לוקח מספר ימים קטן יותר.

סילבן שלום: שלושה חודשים וחצי זה בעייתי, והדבר הכי בעייתי היה, שחייבים להפקיד את הדרכון.

סילבן שלום: יש הרבה אנשי עסקים שעובדים גם עם אירופה, עובדים עם מדינות אחרות, הוא לא יכול להפקיד את הדרכון לשלושה חודשים וחצי ולא לנסוע.

סילבן שלום: לכן אמרתי להם, מדינת ישראל היא במעמד מיוחד.

סילבן שלום: לא יכול להיות שאחרי 11 בספטמבר, בגלל פעולת טרור קיצונית, ישראל תסבול, כשבעצם ישראל סובלת מטרור יותר מכל מדינה אחרת בעולם.

סילבן שלום: אנחנו סובלים מטרוריסטים, לא מייצאים טרוריסטים.

סילבן שלום: זה דבר ראשון.

סילבן שלום: שנית, העם היהודי הוא העם היחיד שחצי ממנו או קרוב לחצי ממנו חי בארצות-הברית.

סילבן שלום: לא תמצא שם חצי מהעם הגרמני או חצי מהעם הצרפתי או חצי מהעם האנגלי.

סילבן שלום: כך שיש המון קשרי משפחה והמון אירועים משותפים.

סילבן שלום: דבר נוסף, הסחר שיש לנו עם ארצות-הברית הוא הגדול ביותר, מבחינתנו.

סילבן שלום: אין מדינה שאנחנו בסחר גבוה יותר עמה.

סילבן שלום: לכן יש גם הרבה אנשי עסקים.

סילבן שלום: מספר החברות הישראליות שרשומות בנאסד"ק הוא השני בעולם אחרי קנדה, כאשר קנדה בעצם מאוד קרובה לאמריקה.

סילבן שלום: ולכן, אנחנו פועלים כדי להביא להקלות, ובטווח הארוך להביא לביטול מוחלט של החיוב בוויזות.

סילבן שלום: אני מאוד מקווה שאכן הדבר הזה יקרה.

סילבן שלום: עד אז אנחנו פועלים דרך הקונגרס, דרך בית-הנבחרים, הסנאט, דרך הממשל, דרך הארגונים היהודיים, דרך כל מי שאפשר, כדי שיימצא פתרון בזמן הקרוב.

עבד-אלמאלכ דהאמשה: אדוני השר, אני יכול לשאול שאלה?

נסים דהן: בהסכמת השר.

סילבן שלום: אם זאת שאלה קצרה.

עבד-אלמאלכ דהאמשה: אדוני מנה כמה קריטריונים, אבל לא התייחס להבחנה בתוך ישראל, האם מתייחסים אחרת לבני דתות אחרות?

סילבן שלום: אני לא יכול לתת לך תשובה, כי אין לי מידע.

נסים דהן: חבר הכנסת דהאמשה, אני מבין שזה במקום הצעה נוספת שרצית להציע בסוף.

סילבן שלום: גם אם הם היו עושים את זה, ואני לא חושב שהם עושים את זה, הם בוודאי לא היו מודים בזה.

סילבן שלום: אני גם לא מעלה את זה, האזרחים הערבים הם אזרחי ישראל לכל דבר.

סילבן שלום: מה אני אגיד, אזרחים ערבים, תמשיכו לא לתת להם, יש לנו 97% בלי ערבים?

סילבן שלום: אני בכל מקרה שר החוץ של כל ישראל, אני לא מייצג רק את היהודים.

סילבן שלום: אני לא יכול לבוא ולהגיד, תשמעו, היהודים אצלנו מקבלים 97%, או היהודים הם לא סכנה ביטחונית, אולי הערבים כן, היהודים לא.

סילבן שלום: אתה לא מצפה שאני אגיד דבר כזה.

עבד-אלמאלכ דהאמשה: רק שאלתי שאלת הבהרה.

סילבן שלום: בסדר, אני אומר, אתה לא מצפה שאני אגיד דבר כזה, ואין לי כוונה כזאת.

סילבן שלום: אני שר החוץ של מדינת ישראל, במדינת ישראל יש גם אזרחים יהודים וגם אזרחים ערבים, אני צריך לדאוג שיקבלו ויזות, גם יהודים וגם ערבים, כל מי שמגיש בקשה, בלי הבחנה, שאני מתנגד לה לחלוטין אם היא קיימת.

סילבן שלום: אני לא חושב שהיא קיימת, אבל אם יש איזה בדל של מחשבה – לדעתי, כמובן הוא אינו במקומו, ואני מתנגד למשהו שאולי בכלל לא קיים, אז אני לא רוצה להתייחס לזה.

סילבן שלום: בכל מקרה, מאחר שאנחנו יוצאים לפגרה, אפשר להעביר את הנושא לוועדה, אבל הדיון ייכנס לרשימה - יכול להיות שזה עדיין יהיה אקטואלי; או אולי להסתפק בדברי השר, מה אתה מעדיף?

אהוד יתום: אני מעדיף דיון בוועדת החוץ והביטחון.

סילבן שלום: אם כן, אני מציע להעביר את הנושא לדיון בוועדת החוץ והביטחון.

נסים דהן: חבר הכנסת דהאמשה כבר ניצל את זכותו והציע הצעה אחרת.

נסים דהן: תודה רבה, חבר הכנסת דהאמשה.

נסים דהן: אנחנו עוברים להצבעה.

עבד-אלמאלכ דהאמשה: אדוני היושב-ראש - - -

נסים דהן: אתה בכל זאת מבקש?

נסים דהן: נתתי לך רשות באמצע ודיברת.

עבד-אלמאלכ דהאמשה: אני רוצה לשבח את שר החוץ בפעם הראשונה, בכנסת הזאת לפחות, ולחזק את ידיו, אכן שכך ישמור על זכויות האזרחים כולם, ולא ייתן לחלק אותנו לקטגוריות או לבני דתות.

עבד-אלמאלכ דהאמשה: תודה רבה.

נסים דהן: תודה רבה.

נסים דהן: אנחנו עוברים להצבעה.

נסים דהן: מי בעד?

נסים דהן: מי נגד?

נסים דהן: הצבעה מס' 51 בעד ההצעה להעביר את הנושא לוועדה – 12 נגד – אין נמנעים – אין ההצעה להעביר את הנושא לוועדת החוץ והביטחון נתקבלה.

נסים דהן: 12 בעד, אין מתנגדים, אין נמנעים.

נסים דהן: הנושא יעבור לוועדת החוץ והביטחון להמשך הדיון.

נסים דהן: רבותי, אנחנו עוברים לנושא הבא: הצעה לסדר-היום של חברת הכנסת רוחמה אברהם – אינה נוכחת.

נסים דהן: הנושא יורד מסדר-היום.

נסים דהן: תוכנית ראש הממשלה להקמת 30 יישובים חדשים בנגב ובגליל

נסים דהן: אם כן, אנחנו עוברים להצעות לסדר-היום מס' 1147, 1151, 1154, 1162, 1163, 1177, 1184 ו-1187, של כמה חברי הכנסת, בעניין תוכנית ראש הממשלה להקמת 30 יישובים חדשים בנגב ובגליל.

נסים דהן: ראשון הדוברים, חבר הכנסת עסאם מח'ול - שלוש דקות לרשותך, בבקשה.

מיכאל רצון: מה עם ההצעה של חברת הכנסת רוחמה אברהם?

נסים דהן: היא לא נמצאת.

נסים דהן: ממילא זה יורד.

נסים דהן: שלוש דקות בדיוק, אדוני.

נסים דהן: אני לא אוכל לחרוג מהזמן.

עסאם מח'ול: אדוני היושב-ראש, חברי הכנסת, ב-20 ביולי התבשרנו בעיתון "הארץ" על תוכניתו של ראש הממשלה לקדם הקמת 30 יישובים חדשים בנגב ובגליל.

עסאם מח'ול: ידענו שמדובר בתוכנית ההיסטורית של ראש הממשלה, שכבר מנסה לדחוף אותה בפועל לפחות מהשנים 2001, 2002.

עסאם מח'ול: הוא מנסה לתת מענה בלי להגיד את הדברים כפי שהם.

עסאם מח'ול: הוא מנסה להקים יישובים יהודיים חדשים בנגב ובגליל כאשר הוא לא קורא לתוכנית הזאת תוכנית ייהוד, אבל הוא מנסה ונותן את כל האותות שמראים שהוא רואה סכנה במספר, באחוז האוכלוסייה הערבית באזורים האלה.

עסאם מח'ול: הוא מנסה לחסום, על-ידי ייהוד הגליל והנגב, את הזכויות של האזרחים הערבים במדינה.

עסאם מח'ול: אנחנו יודעים על תוכניות קודמות של ראש הממשלה שבעצם לא הובילו להקמת יישובים חדשים, הם הובילו להקמת יישובי רפאים שיש בהם בתים ריקים.

עסאם מח'ול: הוא פגע בסביבה, הוא פגע ברזרבת האדמה, הוא פגע בכלל, אבל קודם כול הוא פגע בשוויוניות של אזרחי המדינה וביחס אליהם.

עסאם מח'ול: אני רוצה להגיד שיש מקום לפתח את הגליל, אבל יש מקום לפתח את הגליל לטובת כל אזרחיו, כמו שיש מקום לפתח את הנגב, אבל יש מקום לפתח את הנגב לטובת כל אזרחיו.

נסים דהן: נא לסיים.

נסים דהן: שלוש דקות, אדוני.

עסאם מח'ול: כנראה התחלת למדוד עוד לפני שהתחלתי לדבר.

נסים דהן: בבקשה, עוד 20 שניות.

עסאם מח'ול: לא, אני מבקש.

עסאם מח'ול: אני עוד לא נגעתי בנושא.

נסים דהן: יותר משלוש דקות כבודו לא יכול לדבר.

עסאם מח'ול: אבל אתה לא נתת לי שלוש דקות מאז עליתי לבמה.

נסים דהן: לפי השעון זה שלוש דקות.

עסאם מח'ול: אני ראיתי מתי לחצת על הכפתור, לפני שניגשתי לבמה.

עסאם מח'ול: אני מבקש עוד דקה לדבר.

עסאם מח'ול: אתה רוצה להשתיק אותי, לא לתת לי להעלות את הנושא הזה, אז תגיד.

נסים דהן: ביקשתי להקפיד על הזמן עוד לפני שעלית.

עסאם מח'ול: אני ראיתי שאתה לחצת עוד כשהייתי בדרך לכאן.

נסים דהן: כמה זמן הדרך לכאן, 20 שניות?

עסאם מח'ול: דקה וחצי.

נסים דהן: בבקשה, קח דקה וחצי.

עסאם מח'ול: אדוני היושב-ראש, אני אומר את הדברים האלה בכאב, מכיוון שאנחנו מדברים על מצב עגום ממילא בגליל, אנחנו מדברים על מצב שבו שטחי השיפוט של הרשויות המקומיות הערביות הוא 2.5% מאדמות המדינה, ואילו הערבים מהווים 19% מהאוכלוסייה.

עסאם מח'ול: אנחנו מדברים על כך שמאז קום המדינה לא השתנה שטח השיפוט של היישובים הערביים, בזמן שהאזורים הבנויים ביישובים הערביים גדלו פי 16, וזה אומר חסר גדול מאוד בקרקע שנחוצה להתפתחות האוכלוסייה.

עסאם מח'ול: אנחנו מדברים על כך שבגליל שטח השיפוט של הרשויות המקומיות הערביות הוא 16.1% לעומת שטח השיפוט של הרשויות המקומיות היהודיות שהוא 83.8%, כאשר האוכלוסייה הערבית מהווה 78%.

עסאם מח'ול: אני לא רוצה להלאות אתכם במספרים, אבל אני אומר שהמצב זועק לשמים.

עסאם מח'ול: אי-אפשר עכשיו לדבר על הקמת יישובים חדשים כדי למנוע את השתלטות הערבים על אדמת המדינה.

עסאם מח'ול: אני חושב שזה פשע להוביל את ההיגיון הזה.

עסאם מח'ול: יש צורך לפתח את הגליל לטובת אזרחיו ותושביו, יהודים וערבים.

עסאם מח'ול: יש צורך לפתח את הנגב לטובת אזרחיו היהודים והערבים, וקודם כול, לפני שמקימים אפילו יישוב יחיד, כפי שמבטיח לנו ראש הממשלה, להכיר ביישובים הערביים הבדואיים הבלתי-מוכרים בנגב.

עסאם מח'ול: אחרת, כל ניסיון להעלות כל תוכנית יהפוך לתוכנית גזענית ופושעת במובן הזה.

עסאם מח'ול: תודה רבה.

נסים דהן: תודה רבה.

נסים דהן: אנחנו עוברים לדובר הבא, חבר הכנסת אופיר פינס-פז – אינו נוכח.

נסים דהן: חבר הכנסת ג'מאל זחאלקה, בבקשה, יש לך שלוש דקות.

נסים דהן: חבר הכנסת שאול יהלום, בינתיים תנוח קצת, לרשותך עוד שלוש דקות מנוחה.

נסים דהן: חבר הכנסת זחאלקה, אני רוצה שתסתכל על השעון, כדי שלא תגיד לי כמו החבר שלך, שלקחנו לך את הזמן.

נסים דהן: שלוש דקות לרשותך.

ג'מאל זחאלקה: טוב, אדוני, אף שההערה מיותרת, אבל בסדר.

ג'מאל זחאלקה: כבוד היושב-ראש, רבותי חברי הכנסת, גברתי חברת הכנסת, יש מצבים שונים של חלוקת משאבים.

ג'מאל זחאלקה: יש מצב של חלוקת משאבים שוויונית.

ג'מאל זחאלקה: יש מצב של חלוקת משאבים מפלה, נותנים לאחד יותר מאשר לשני.

ג'מאל זחאלקה: יש מצב של חלוקת משאבים מפלה באופן קיצוני, כלומר, לא נותנים למישהו שום דבר ונותנים למישהו אחר הרבה.

ג'מאל זחאלקה: אבל יש מצב של חלוקת משאבים שהוא המצאה ישראלית, שזה לא רק שלא נותנים לחלק מהאוכלוסייה את חלקה במשאב הציבורי, אלא לוקחים ממנה.

ג'מאל זחאלקה: כלומר, מצב שבו נותנים למישהו הרבה וגוזלים מקבוצה אחרת הרבה.

ג'מאל זחאלקה: זו חלוקת משאבים - לא צודקת זו הגדרה עדינה מאוד, והיא המצאה ישראלית, אכן אפשר לרשום עליה פטנט בין-לאומי, והיא יחס המדינה כלפי הקרקעות של הערבים.

ג'מאל זחאלקה: עד עכשיו, המדיניות היתה להפקיע קרקע מהאזרחים הערבים ולתת אותה, בסופו של דבר, לציבור היהודי.

ג'מאל זחאלקה: זו היתה חלוקת המשאב של הקרקע עד עכשיו.

ג'מאל זחאלקה: כאילו לא מספיק שעד היום הפקיעו יותר מ-75% מהקרקעות השייכות לאזרחים הערבים בישראל, אלא ממשיכים באותה מדיניות שמטרתה לסגור כל אפשרות לפיתוח הכפרים הערביים והערים הערביות בארץ.

ג'מאל זחאלקה: בתוכנית 30 היישובים המוצעת על-ידי הממשלה נאמר כמטרה מוצהרת שהיא צריכה לשבור את הרצף הטריטוריאלי בין הכפרים הערביים, היא צריכה למנוע מה שהם קוראים - ההתפשטות של הכפרים הערביים.

ג'מאל זחאלקה: מה זה ההתפשטות של הכפרים הערביים?

ג'מאל זחאלקה: אתה בא ותוחם גבול לאפשרות בעתיד, בעוד עשר, בעוד 20 שנה, להרחיב את תחום השיפוט, להרחיב את תוכניות המיתאר של הכפרים הערביים.

ג'מאל זחאלקה: באים וסוגרים אותם מייד.

ג'מאל זחאלקה: בסופו של דבר זה יהפוך, בתוך תקופה לא ארוכה, את הערים והכפרים הערביים לגטאות.

ג'מאל זחאלקה: וכאילו לא מספיק, מציעים תוכנית שהיא מושחתת ביסודה, של הקמת חוות יחיד.

ג'מאל זחאלקה: כלומר, הפקדת הקרקע בידי אדם אחד, שהוא ייהנה ממנה, כאילו הוא ישמור עליה, וכמובן זה ילך למקורבים ולבעלי עניין.

ג'מאל זחאלקה: יש להתנגד לתוכנית הזאת.

ג'מאל זחאלקה: יש לבנות תוכנית אלטרנטיבית של בניית יישובים ערביים חדשים, של בניית עיר ערבית חדשה ושל פיתוח כל האזורים בארץ לטובת כלל האוכלוסייה.

ג'מאל זחאלקה: אני גם מצטרף להצעתו של חברי עסאם מח'ול בנושא.

ג'מאל זחאלקה: תודה.

נסים דהן: תודה רבה.

נסים דהן: חבר הכנסת שאול יהלום.

שאול יהלום: אדוני היושב-ראש, כנסת נכבדה, שני חברי הכנסת שדיברו לפני על אותו נושא בוודאי מייצגים בתוקף תפקידם את המיעוט הערבי, והם תקפו את התוכנית - שאני מברך עליה - להקמת 30 יישובים חדשים בנגב ובגליל.

שאול יהלום: זו המתקפה.

שאול יהלום: הרבה פעמים אתם באים ואומרים: מה אתם מיישבים יהודים ביהודה ושומרון ובחבל-עזה?

שאול יהלום: כאן באה תוכנית חדשה שאומרת שזה לא ביהודה, בשומרון ובחבל-עזה אלא בגליל ובנגב.

שאול יהלום: אז גם אותה מתקיפים?

שאול יהלום: אז איפה יהיו כל אותם תושבים, דווקא בערים שהצפיפות בהן היא ללא נשוא?

שאול יהלום: שאין בהן מקומות חנייה והעשן שם הורג אנשים ופוגע בבריאותם?

שאול יהלום: תגידו לי, בבקשה, אם יש עיר אחת בישראל שבה אפשר לנסוע בבוקר לעבודה בקלות.

עסאם מח'ול: אבל למה זה צריך להיעשות דרך מלחמה על - - - היישובים הערביים צריכים להיות - - - עוד בית אחד.

שאול יהלום: אגיד לך למה.

שאול יהלום: חלק מהבית הזה, שהוא לא ערבי אלא יהודי, מעלה את עניין המאחזים שנבנים לא ברשות, ולא ניכנס לוויכוח הזה.

שאול יהלום: מה אתה בא ואומר?

שאול יהלום: אני לא יכול להתיישב על קרקעות ללא רשות.

שאול יהלום: אני מציע לך לקחת את האוטו ולנסוע לבאר-שבע, לדימונה, לירוחם.

שאול יהלום: תסתכל ימינה, תסתכל שמאלה ותראה איך באים הבדואים ופושטים בכל האזורים.

שאול יהלום: הם לא קיבלו רשיון, לא קיבלו - - -

עסאם מח'ול: זה לפני קום המדינה.

ג'מאל זחאלקה: איפה הם יכולים לקבל רשיון?

ג'מאל זחאלקה: תסתכל בעיניים שלהם.

שאול יהלום: רגע, תקשיב.

שאול יהלום: אם אתה מסתכל ביישובים הערביים, עשו ספירה ואמרו שיש שם בנייה בלתי חוקית של 80,000, פלוס מינוס.

ג'מאל זחאלקה: לא נותנים רשיון.

שאול יהלום: אני לא מבין את העבירה על החוק, אבל אני מבין את הצורך.

שאול יהלום: אני שואל בכנות: האם זה לא קצת צביעות לבוא ולתקוף אם יהודים באים להתיישב בנגב ובגליל?

עסאם מח'ול: לא אמרנו.

עסאם מח'ול: אמרנו שהתכנון לבנות יישובים כדי לפגוע ביכולת היישובים הערביים להתפתח - - - אמרתי שאחרי 53 שנים האוכלוסייה גדלה פי 16 פעמים והשטח לא גדל.

שאול יהלום: אבל הנגב והגליל שייכים גם ליישובים היהודיים, גם הם רוצים להתרחב, גם יהודים רוצים לשבת שם.

שאול יהלום: יהודים מבאר-שבע הקימו את מיתר, יהודים מבאר-שבע הקימו את עומר, יהודים מבאר-שבע הקימו עכשיו חמישה יישובים, באר-אורה.

שאול יהלום: למה לא?

ג'מאל זחאלקה: ערבים רוצים לבנות את היישוב שלהם ואתם לא נותנים להם, זו הבעיה.

מיכאל נודלמן: בבקשה לסיים.

מיכאל נודלמן: דיברת שלוש דקות.

שאול יהלום: נו, בזמן הזה יכלו להקים עוד יישוב.

שאול יהלום: אדוני היושב-ראש, אני מסיים בגלל השעה המאוחרת.

שאול יהלום: אני מתחשב בשר קצר הסבלנות.

שאול יהלום: מה יש, עד הלילה, עד חצות.

שאול יהלום: אני אומר שהאהבה של עם לארץ – כך התחילה הציונות – מתבטאת באחיזה בקרקע ובהתיישבות.

שאול יהלום: ההתיישבות היא סם החיים של הציונות ושל אחיזתנו בארץ.

שאול יהלום: אל תהיה עינכם צרה בכך שראש הממשלה פתח בתוכנית, שכל תפילתי היא שהלוואי שאכן תצא לפועל.

שאול יהלום: תודה רבה.

מיכאל נודלמן: תודה רבה.

מיכאל נודלמן: חברי הכנסת, אני מבקש לעמוד בזמן כי יש פה עוד שלושה דפים מלאים.

מיכאל נודלמן: חבר הכנסת יעקב מרגי, בבקשה.

יעקב מרגי: אדוני היושב-ראש, כנסת נכבדה, לראש הממשלה יש תוכנית להקמת 30 יישובים חדשים בנגב ובגליל, דבר חשוב כשלעצמו.

יעקב מרגי: זאת תוכנית שיש בה לכאורה הרבה חזון, כי כל יישוב שיגיע לנגב יביא ברכה לנגב ותשועה לחזונו של בן-גוריון שנגנז בארכיונים.

יעקב מרגי: הוא יביא קצת צבע וחיות לנגב מול ההתיישבות-ההתנחלות הבדואית בנגב, שהזכיר חברי חבר הכנסת שאול יהלום.

יעקב מרגי: לצערי הרב, ראיתי גם את פריסת היישובים החדשים בנגב, ואנו רואים שתוכנית זו נעשתה ללא בדיקה מקיפה של צורכי הנגב השונים.

יעקב מרגי: רבותי, כל ממשלות ישראל חדלו ופשעו כלפי הנגב הן במדיניות ההתיישבות, הן במדיניות הכלכלית והן במדיניות החברתית.

יעקב מרגי: הנגב הוא משאב שהמדינה לא השכילה להבין את גודלו.

יעקב מרגי: כשראש הממשלה מבין היום שהבעיה האקוטית הבאה של המדינה היא הנגב וההתנחלות הבלתי- חוקית בנגב, הממשלה מטפלת היום באזור הזה בטיפול קוסמטי קל.

יעקב מרגי: תחילה על הממשלה לפתח בנגב את התשתיות, את תחום החינוך, התיירות, תעשיות עתירות ידע, יצירת מקומות עבודה.

יעקב מרגי: לדוגמה, כביש 6, יוזמה ברוכה של המדינה, התוואי המקסימלי הינו צומת הנגב דרומית לבאר-שבע, אך התכנון והתקצוב עדיין לא בוצעו וגם אינם בתוכנית בזמן הקרוב.

יעקב מרגי: כך אנו עלולים למצוא את עצמנו שוב, לפי האמירה המפורסמת, שהמדינה נגמרת בקריית-גת.

יעקב מרגי: התוכנית הכלכלית להבראת המשק לא היטיבה עם הנגב.

יעקב מרגי: אין לי אלא לברך על רצונו של ראש הממשלה להקים 14 יישובים בנגב ו-16 בגליל, אך עם הזמן אנו נראה איך יתוכננו ויוקמו מרבית היישובים בגליל, ואילו בנגב, כמו כל דבר, הם ייתקעו עוד בשלבי התכנון.

יעקב מרגי: לסיום, אדוני היושב-ראש, תושבי הנגב אינם נותנים אמון בממשלה ובכוונותיה.

יעקב מרגי: תושבי הנגב מכירים את הנתונים הדמוגרפיים, שעד 2020 היהודים בנגב יהיו מיעוט.

יעקב מרגי: עם חשש כזה ועם ריבוי הפשיעה של המגזר הבדואי, מתערער ביטחונן של האוכלוסיות החזקות, שינטשו את הנגב לטובת השממה והפשיעה.

יעקב מרגי: אי לכך אני מבקש מיושב-ראש הכנסת ומחברי חברי הכנסת לקבוע דיון מעמיק על צורכי הנגב, שייתן מענה הולם על הקשיים ומחדלי הממשלות כלפי הנגב בעבר ובהווה.

מיכאל נודלמן: תודה רבה.

מיכאל נודלמן: חברי הכנסת חיים אורון, רשף חן, יעקב ליצמן, אליעזר כהן - אינם נוכחים.

מיכאל נודלמן: אדוני השר, בבקשה.

גדעון עזרא: אדוני היושב-ראש, חברי חברי הכנסת, מי שראה את הקייטנה בכאבול השבוע, שנדמה לי שהיא מאורגנת על-ידי "בני הכפר", הבין מדוע אנחנו נמצאים במצב מאוד מסוכן.

עסאם מח'ול: מה מבין?

גדעון עזרא: מי שראה את הקייטנה בכאבול - - -

עסאם מח'ול: גמרת עם הילדים היום בחוק האזרחות ועכשיו - - -

גדעון עזרא: אני אומר לך את הדברים, שעם ישראל ידע כי במקום שעושים קייטנה מהסוג הזה, לא יצמח שום דבר, ויש הצדקה - - -

עסאם מח'ול: מי עשה?

גדעון עזרא: אתה כנראה לא בתמונה.

גדעון עזרא: אני מבקש לומר שהקמתם של היישובים החדשים תואמת את קווי היסוד של הממשלה, שלפיהם מוענקות לנגב ולגליל עדיפויות לאומיות בפיתוח תשתיות תחבורה, מקורות מים, בניית דירות למגורים, בניית כיתות לימוד, חיזוק תשתיות הבריאות, קליטת עולים וחיזוק ההתיישבות.

גדעון עזרא: כל אלה במטרה להגיע ליעד של מיליון תושבים נוספים בנגב ובגליל.

גדעון עזרא: פריסתם של 30 היישובים הללו היא: תשעה יישובים במרחבי הגליל, תשעה יישובים בנגב הצפוני, שישה יישובים בפתחת-ניצנה ושישה יישובים בערבה ובנגב.

גדעון עזרא: פריסת היישובים הושפעה משיקולים מדיניים ואסטרטגיים של חיזוק מרחבים ביטחוניים - גלבוע, עוטף-לכיש ופתחת-ניצנה; משיקולים דמוגרפיים - בעיקר בגליל ובנגב הצפוני, ומהצורך לחזק אזורים שההתיישבות היהודית דלילה בהם.

גדעון עזרא: העיתוי הנוכחי של עיסוק התקשורת בהקמתם של היישובים קשור בכמה דיונים נוקבים שנערכו לאחרונה וחזרו והעלו את הנושא לתודעה הציבורית.

גדעון עזרא: אך ההחלטה לגבי 13 יישובים מתוך ה-30 היא מתקופת נתניהו וברק, 14 יישובים חדשים הם על-פי החלטת ממשלת שרון מנובמבר 2001, ושלושה יישובים הם יישובים מתחדשים - נורית, שחרות ובאר-אורה.

גדעון עזרא: מיקום היישובים נקבע בוועדה בין-משרדית, שהוקמה על-ידי ראש הממשלה למטרה זו.

גדעון עזרא: בוועדה מיוצגים רוב משרדי הממשלה, גם קרן-הקיימת לישראל, מינהל מקרקעי ישראל, רשות הטבע והגנים ותנועות ההתיישבות.

גדעון עזרא: ועדה זו המליצה, בסופו של תהליך קפדני, על הקמתם של 30 יישובים, שמהלך הקמתם יתפרס על ארבע עד שש שנים.

גדעון עזרא: הוועדה עוסקת היום במעקב ובקרה על הקמתם של היישובים.

גדעון עזרא: אחריות הטיפול בהקמתם של היישובים מתחלקת בין משרד השיכון, מינהל מקרקעי ישראל, הסוכנות היהודית, החטיבה להתיישבות והמועצות האזוריות.

גדעון עזרא: כמה מן היישובים הם בהשקעות פרטיות - חירן, יתיר, רמת-ארבל, נווה-תמרים, ומוקמים על-ידי יזמים פרטיים.

גדעון עזרא: סטטוס הקמתם של היישובים הוא כדלקמן: חמישה יישובים בשלבי בניית הדירות ותחילת אכלוס; שני יישובים בשלבי עבודות עפר ותשתיות; שבעה יישובים בשלבי אישורים סטטוטוריים מתקדמים; 15 יישובים בשלבי תכנון ראשוניים; יישוב אחד הוא היאחזות נח"ל, עירון, שהוקמה לאחרונה.

גדעון עזרא: 11 מתוך 30 היישובים יהיו יישובים קהילתיים בגודל של 400- 2,500 יחידות דיור, ופרנסת התושבים תישען על המרחבים העירוניים.

גדעון עזרא: לסיכום.

גדעון עזרא: הקמתם של היישובים באה לחדש את תנופת ההתיישבות המבורכת בגליל ובנגב.

גדעון עזרא: כמובן, אם כל רובדי האוכלוסייה ילכו לשם, ולא יצפו רק למתיישבים מיהודה ושומרון שיגיעו לשם, שכן הם נמצאים במקום אחר.

גדעון עזרא: חידוש ההתיישבות בנגב ובגליל הוא המשכו של מפעל המצפים, אשר 24 מהם הוקמו בחמש שנים, 1979-1984, בגליל, והמשכם של "יישובי הכוכבים" מנחל-עירון ועד מודיעין - כולם פרי יוזמת מדיניותו ההתיישבותית של ראש הממשלה אריאל שרון.

גדעון עזרא: לעצם העניין, מאחר שאין במה לדון, אני מציע להסתפק בתשובתי ולהוריד את הנושא מסדר-היום של הכנסת, שגם כך הוא עמוס.

מיכאל נודלמן: להוריד או להסתפק?

גדעון עזרא: להסתפק.

עסאם מח'ול: אני אוכל לגור באחד מהם?

מיכאל נודלמן: חבר הכנסת מח'ול, אתה מסכים?

עסאם מח'ול: אני אוכל לגור באחד מהם?

מיכאל נודלמן: אני שואל אם אתה מסכים, חבר הכנסת מח'ול.

עסאם מח'ול: לגור שם?

מיכאל נודלמן: אתה מסכים להסתפק?

מיכאל נודלמן: אם אתה שותק, אני חושב שאתה מסכים.

עסאם מח'ול: אני רוצה דיון בוועדת הפנים.

מיכאל נודלמן: ראשון הדוברים הוא חבר הכנסת אורי אריאל.

אורי אריאל: אדוני היושב-ראש, חברי חברי הכנסת, לעונג לי לשבח את ראש הממשלה, לא תמיד זה יוצא לי.

אורי אריאל: אני חושב שיש לי ביקורת מסוימת על ההיקף, אדוני השר, ועל הקצב.

אורי אריאל: יש מקום בוודאי לתגבר את זה, גם בהיקף, גם בפיזור, גם במהירות הביצוע, אבל היות שאני רואה שיש פה משרדי ממשלה שונים ששוקדים על המלאכה ומזיזים את העניין קדימה, אני שמח לראות את זה.

אורי אריאל: אני בטוח, עסאם מח'ול, שאם תיגש לאחד היישובים, יקבלו אותך בברכה, וכך גם את שאר חבריך.

אורי אריאל: תנסו, תראו, תעברו את כל ה-30, אחרי זה תדווחו לכנסת על התוצאות.

אורי אריאל: תודה.

מיכאל נודלמן: תודה רבה.

מיכאל נודלמן: חבר הכנסת נסים זאב, בבקשה.

נסים זאב: אדוני היושב-ראש, אני מקווה שתוכנית ראש הממשלה לא באה בעקבות החלטתו לעקור את היישובים מיהודה ושומרון - ועכשיו הוא רוצה ליישב את כולם בגליל.

נסים זאב: כנראה נמאס לראש הממשלה מהכיבוש ועכשיו הוא עושה תוכנית חדשה.

נסים זאב: אני רוצה להוסיף.

נסים זאב: צריך לזכור שבכפר כאבול יש מחנה שמאמנים בו להיות שהידים.

נסים זאב: זה נקרא "קייטנה", ובמקום סרדינים הם רוצים פצצות.

נסים זאב: אם באמת לא נאכלס את היישוב ביהודים ונעשה חומה, שתהיה חומה של יהודים בגליל, נמצא את הגליל כמו הקסבה של שכם בעוד כמה שנים.

מיכאל נודלמן: תודה רבה.

מיכאל נודלמן: הצעה אחרת לחבר הכנסת אופיר פינס-פז - בבקשה.

אופיר פינס-פז: אדוני היושב-ראש, אדוני השר, חברי חברי הכנסת, קודם כול, אני רוצה במבט ראשון ובמלים הראשונות לברך את הממשלה.

אופיר פינס-פז: קודם כול, הממשלה נזכרה שיש גליל ונגב ולא רק שטחים כבושים ולא רק התנחלויות ומאחזים בלתי חוקיים.

אופיר פינס-פז: דבר שני, שאול יהלום, אולי סוף-סוף הממשלה מבינה שכדי לחזק את הנגב לא צריך להקים קזינו, צריך להקים יישובים, צריך להביא אנשים.

אופיר פינס-פז: במחשבה שנייה, עדיין יש בעיה עם התוכנית של הממשלה.

אופיר פינס-פז: אני לא מאמין שזה ריאלי לייצר 30 יישובים חזקים.

אופיר פינס-פז: בואו נחזק קודם כול את היישובים הקיימים.

אופיר פינס-פז: בואו נתכנן את הדברים בכובד ראש.

אופיר פינס-פז: אני לא רואה שאפשר להוסיף כל כך הרבה יישובים בגליל ובנגב, אני לא חושב שזה יפתור את הבעיה.

אופיר פינס-פז: לכן אני מציע דיון מעמיק ורציני בוועדה.

אופיר פינס-פז: אני חושב שאפשר להסתפק בפחות יישובים ולעשות עוד דברים כדי לחזק את הנגב והגליל, במסגרת סדרי העדיפויות של המדינה הזאת.

מיכאל נודלמן: תודה רבה.

מיכאל נודלמן: הצעה אחרת לחבר הכנסת דהאמשה - בבקשה.

עבד-אלמאלכ דהאמשה: כבוד היושב-ראש, כנסת נכבדה, יש לנו ראש ממשלה שתמיד מלעיט בדברים קשים וגדולים ומנופחים, ויש לנו חבר כנסת שמפיח רוח שטנית בדברים קטנים ולא ראויים.

עבד-אלמאלכ דהאמשה: ראש הממשלה רוצה להקים יישובים, הוא חושב שהוא עדיין בשנת 1948, שכל האדמה עדיין פנויה, ואין תושבים ואין אזרחים ואין מישהו בארץ, כאילו יש אדמה ריקה.

עבד-אלמאלכ דהאמשה: כך הוא גם מתייחס ליישובים בנגב, כך הוא מתייחס לתושבי הנגב הערבים, וכל התוכניות האלה סופן מר יותר מתחילתן ואין להן כל סיכוי.

עבד-אלמאלכ דהאמשה: הסיכוי היחיד זה שפיות ושלום, ולתת לבני-אדם במדינה הזאת לחיות בשוויון.

עבד-אלמאלכ דהאמשה: לך, חבר הכנסת נסים זאב, אני אומר: מספיק לרקוד על הדם, מספיק להסית הסתות של דמים, מספיק לשקר ולזייף, מספיק להזמין דם ורצח במדינה הזאת.

עבד-אלמאלכ דהאמשה: תודה רבה.

מיכאל נודלמן: תודה רבה.

מיכאל נודלמן: חברי הכנסת, יש הצעה אחת להעביר לוועדת הפנים, ואם הרוב יהיה נגדה - להסתפק.

עמרי שרון: להסיר.

מיכאל נודלמן: ההצבעה התחילה.

מיכאל נודלמן: הצבעה מס' 52 בעד ההצעה להעביר את הנושא לוועדה - 6 בעד ההצעה שלא לכלול את הנושא בסדר-היום - 9 נמנעים - אין ההצעה שלא לכלול את הנושא בסדר-היום של הכנסת נתקבלה.

מיכאל נודלמן: שישה בעד, תשעה נגד.

מיכאל נודלמן: הנושא הוסר מסדר-היום.

מיכאל נודלמן: פגישת נשיא ארצות-הברית עם ראש הממשלה אריאל שרון וראש ממשלת הרשות הפלסטינית אבו-מאזן והמפגשים המדיניים הצפויים בימים הקרובים

מיכאל נודלמן: אנחנו עוברים להצעות לסדר-היום מס' 1205, 1210, 1216, 1217, 1247 ו-1255 בנושא:

מיכאל נודלמן: פגישת נשיא ארצות-הברית עם ראש הממשלה אריאל שרון וראש ממשלת הרשות הפלסטינית אבו-מאזן והמפגשים המדיניים הצפויים בימים הקרובים.

מיכאל נודלמן: חבר הכנסת בייגה שוחט - אינו נוכח; חבר הכנסת מוחמד ברכה - אינו נוכח.

מיכאל נודלמן: חבר הכנסת גדעון סער, בבקשה.

מאיר פרוש: גדעון, אני מציע לך למחות על המושג "ראש ממשלת הרשות הפלסטינית" - בכנסת שבה אתה רוב.

נסים זאב: מי שהכתיר אותו לראש ממשלה זה שרון.

גדעון סער: אדוני היושב-ראש, כנסת נכבדה, במהלך ביקורו האחרון של אבו-מאזן בוושינגטון היינו עדים להתבטאות שלילית של נשיא ארצות-הברית, שהוא ללא ספק ידיד גדול של ישראל, נגד הקמת גדר ההפרדה.

גדעון סער: נדמה לי שמה שאנחנו בכנסת צריכים לומר, בוודאי דבר שראש הממשלה עמד עליו בעת ביקורו האחרון בוושינגטון, הוא שישראל עומדת על זכותה להגנה עצמית וכי לישראל יש הזכות לבחור לעצמה את האמצעים להגנת אזרחיה.

גדעון סער: כאשר אנחנו מדברים על הגדר, שכידוע הקמתה לא היתה פשוטה מבחינה אידיאולוגית במחנה הפוליטי שאליו אני משתייך, מטרתה כפולה: מניעה או צמצום טרור נגד אזרחי ישראל ומניעת הסתננות של פלסטינים לתוככי ישראל.

גדעון סער: ארצות-הברית של אמריקה, שהיא מדינה שלוחמת בטרור, בוודאי נוקטת בימים אלה ממש, כפי שכולכם יודעים, אמצעים קפדניים ביותר על מנת למנוע חדירת טרוריסטים בגבולות ובנמלי התעופה, והיא עושה את זה כמדינה שחשופה לאיומים ויודעת להתגונן.

גדעון סער: גם למדינת ישראל, שנגדה מופעל טרור פונדמנטליסטי מטורף מהסוג הגרוע ביותר, ודאי שמורה אותה זכות, כאשר מדובר לא באיום שנמצא אלפי מיילים מגבולותיה, אלא באיום מוחשי שנמצא במרחק של קילומטרים ספורים ממרכזי האוכלוסייה שלה.

טלב אלסאנע: האם לצד הפלסטיני אין זכות להגנה עצמית כמו שיש לישראל?

טלב אלסאנע: ואיך זה מתיישב עם הכיבוש הישראלי של השטחים הפלסטיניים?

מיכאל נודלמן: אתה לא צריך לענות.

גדעון סער: ודאי שאין בכוונתי לענות, מהטעם הפשוט: חברי הכנסת היושבים באזור הזה של הבית מנסים ללא הצלחה רבה להפוך את הקורבן לנאשם, אבל העולם כולו התאחד נגד הטרור הפלסטיני, וזאת היתה הסיבה המרכזית לכך שרב-המרצחים יאסר ערפאת לא דרך על אדמת ארצות-הברית בשנים האחרונות.

גדעון סער: היא ניתקה מגע אתו ועם הכנופיות שלו וביצעה רפורמה שמטרתה, כלשון נאומו של הנשיא בוש מיוני שנה שעברה, בחירת הנהגה חדשה ואחרת שאינה מוכתמת בטרור.

גדעון סער: על כן, מהבית הזה צריך לצאת מסר חד וברור של עמידה על זכותה של ישראל להגנה עצמית, וכמובן הזכות הזאת כוללת הקמת אותו מכשול בתוואי כפי שתוכנן, מזרחית לאריאל.

גדעון סער: תוואי זה מגן על כמה שיותר אזרחים ישראלים, וזה הדבר שצריך לצאת מהבית הזה.

ג'מאל זחאלקה: מה עם הגדה המזרחית?

גדעון סער: גם, כמובן, גדר ששומרת על בקעת-הירדן ועל אזרחיה מפני טרור פלסטיני שמופנה נגד תושבי בקעת-הירדן מהשומרון.

ג'מאל זחאלקה: מה עם גדר סביב רמאללה, סביב שכם וסביב קלקיליה?

ג'מאל זחאלקה: תעשה מכרז בין-לאומי.

טלב אלסאנע: אלה שמייצרים את הגדרות תהיה להם עבודה.

טלב אלסאנע: זה לטובת המובטלים.

מיכאל נודלמן: חברים, אין דיבורים מהמקום.

מיכאל נודלמן: בבקשה, גברתי.

גילה פינקלשטיין: כבוד היושב-ראש, כנסת נכבדה, כידוע חזר היום ראש הממשלה משליחות בארצות-הברית, שבמסגרתה התקיימה פגישה עם ראשי הממשל האמריקני, בראש ובראשונה עם הנשיא בוש.

גילה פינקלשטיין: שמענו במהלך הביקור לא מעט זמירות ישנות, חלקן ערבות לאוזנינו וחלקן פחות.

גילה פינקלשטיין: חשוב מאוד שעלה הצורך להילחם בטרור, אבל בדברי בכירי הממשל היו, כצפוי, גם לא מעט לחצים טיפוסיים בהקשר המדיני.

גילה פינקלשטיין: כאלו הם דברי המזכיר האמריקני, שאמר אתמול באופן גלוי וברור, כי ארצות-הברית תמשיך ללחוץ על ישראל בעניין גדר ההפרדה, לדבריו כדי שהתוואי שלה לא יעבור בשטחים פלסטיניים.

גילה פינקלשטיין: העילה והרקע לכך עולים במפורש מדבריו, והם, כמובן, הסכנה שהאמריקנים רואים בבניית הגדר לתוכנית מפת הדרכים שלהם.

גילה פינקלשטיין: את הדברים הללו אינני יכולה לקבל.

גילה פינקלשטיין: אני תומכת בתוכנית מדינית וביצירת אווירה חיובית באזור שלנו, ולא יהיה ספק, אני בהחלט מרוצה מכך שבשבועות האחרונים יש אווירה חיובית יותר, שמשפיעה על מצב הרוח המדיני, הלאומי, על המשק הישראלי, על השווקים שמתחילים להתעורר ועל דפוסי הבילוי והצריכה של כולנו.

גילה פינקלשטיין: ועם זה, יש קווים אדומים.

גילה פינקלשטיין: תכליתו של המתווה איננה מוטלת בספק, והנשיא בוש אף אמר לראש הממשלה ברורות כי מדינה פלסטינית בשנת 2005 היא דבר מציאותי.

גילה פינקלשטיין: למתווה הזה, למיטב הכרתי, אנחנו חייבים להתנגד, משום שלא מגיע שום פרס לפלסטינים על התנהגותם בשנים האחרונות בהפעלת טרור בלתי פוסק, בהברחת נשק, בהסתה ובהפרת כל ההתחייבויות בלי להניד עפעף.

גילה פינקלשטיין: אף שחלק מהסממנים כבר קיים בשטח, מדינה פלסטינית רשמית ומוכרת עם גבולות מוכרים וסמכויות בזירה הבין-לאומית, תיתן בידי הטרוריסטים עוצמה שתסכן אותנו באופן מוחשי ותגביל מאוד את יכולתנו להתמודד עם הסכנות.

גילה פינקלשטיין: לעומת זאת, אני בהחלט מעודדת מהדברים שאמר הנשיא האמריקני לראש הממשלה על הסנקציות שבכוונתו להפעיל כלפי סוריה אם תוסיף לתמוך ב"חיזבאללה".

גילה פינקלשטיין: המהלך הזה היה מצופה ממנו כבר לפני חודשים רבים, בשעה שיצא למתקפה על אפגניסטן וארגון "אל-קאעידה" ובהמשך נגד עירק ומשטר הטרור של סדאם חוסיין.

גילה פינקלשטיין: אם חלחלה בקרב האמריקנים תודעת הסכנה הקיומית לעולם המערבי מצד משטרי הטרור והאימה וארגוני הטרור, הרי הצעד הבא - הטיפול בארגוני הטרור במזרח התיכון - היה צריך להיות מובן מאליו.

גילה פינקלשטיין: אני יכולה רק לקוות, כי ההצהרות הללו לא יישארו בגדר מלים ריקות, וכי האמריקני בוש אכן יוכיח כי את מה שידע לעשות במקומות אחרים יעשה לא פחות טוב גם כאן, כלפי מי שמאיימים על ידידתו הגדולה.

גילה פינקלשטיין: אני מאחלת לראש הממשלה מר שרון ולכולנו שידע לנווט את המדיניות הישראלית בתבונה ובזהירות, כי הצלחתו היא הצלחתנו.

גילה פינקלשטיין: תודה.

מיכאל נודלמן: תודה רבה.

מיכאל נודלמן: חבר הכנסת ג'מאל זחאלקה, בבקשה.

ג'מאל זחאלקה: אדוני היושב-ראש, מגיע לראש הממשלה אריאל שרון פרס ישראל באחיזת עיניים.

ג'מאל זחאלקה: הוא ממשיך להחזיק באותן עמדות כתמול-שלשום, ולכן חברי הכנסת מהאיחוד הלאומי ממשיכים לשבת בממשלה, למרות הטרוניה שלהם.

ג'מאל זחאלקה: זה הסימן ששרון לא שינה את מדיניותו.

ג'מאל זחאלקה: אם אלדד ושכנו יצאו מהממשלה, יכול להיות שיתחיל איזה שינוי אצל שרון.

ג'מאל זחאלקה: הוא בא לארצות-הברית עם נדוניה כביכול, נדוניה שכל-כולה אחיזת עיניים.

ג'מאל זחאלקה: הוא דיבר על כיבוש.

ג'מאל זחאלקה: הרבה אנשים בשמאל טעו ומחאו לו כף, והסתבר שאלה מלים ריקות.

ג'מאל זחאלקה: הוא דיבר רק על כיבוש של אנשים והתכוון לא פחות ולא יותר לכיבוש הערים הפלסטיניות, כלומר אנשים ולא אדמה.

ג'מאל זחאלקה: הוא דיבר על פינוי מאחזים והתנחלויות, וכל מה שהוא מנסה לעשות, לפנות חלק מההתנחלויות והמאחזים שהם בלתי חוקיים על-פי החוק הישראלי.

ג'מאל זחאלקה: כלומר, ללא משא-ומתן, ללא צד שני, ממשלת ישראל צריכה לפנות אותם מרצונה החופשי.

ג'מאל זחאלקה: ואז הוא מביא את זה כאילו ישראל עושה ויתור פוליטי.

ג'מאל זחאלקה: לפני כמה חודשים דובר על כך שיש צפיפות בבתי-הסוהר, והיתה המלצה של גורמי ביטחון לשחרר אסירים, מאות אסירים, בשביל להקל את הצפיפות הזאת.

ג'מאל זחאלקה: עכשיו ישראל עושה את זה כמחווה, הפכה את זה למטבע פוליטי שהיא רוצה תמורה עבורו.

ג'מאל זחאלקה: כותרות רבות דיברו על הסרת מחסומים.

ג'מאל זחאלקה: הסירו, אדוני היושב-ראש, שלושה מחסומים מצולמים, השאירו רק 157.

ג'מאל זחאלקה: אני רוצה להרגיע את אנשי הימין, הצבא מיהר להקים עוד חמישה מחסומים חדשים.

ג'מאל זחאלקה: כלומר, שום דבר לא השתנה חוץ מזה שהיו כותרות בעיתונות.

ג'מאל זחאלקה: מדברים על מסירת ערים לפלסטינים.

ג'מאל זחאלקה: אילו ערים?

ג'מאל זחאלקה: מדברים על קלקיליה ויריחו.

ג'מאל זחאלקה: אני אספר לכם מה קורה ביריחו ובקלקיליה.

ג'מאל זחאלקה: ביריחו אין צבא ישראלי.

ג'מאל זחאלקה: אז מה ימסרו?

ג'מאל זחאלקה: כלום.

ג'מאל זחאלקה: רק כותרת בעיתון.

ג'מאל זחאלקה: ומה המצב בקלקיליה?

ג'מאל זחאלקה: הקימו חומה, הפכו את קלקיליה לבית-סוהר גדול, חומה מסביב לעיר עם שער.

ג'מאל זחאלקה: הכוונה הנסתרת והברורה היא להפוך את חיי התושבים הפלסטינים בקלקיליה לגיהינום, לחיים בלתי נסבלים, ואולי יעזבו את עירם.

ג'מאל זחאלקה: זאת המטרה האמיתית.

ג'מאל זחאלקה: זה בית-סוהר גדול.

ג'מאל זחאלקה: רוצים למסור לפלסטינים את ניהול בית-הסוהר הגדול שנקרא קלקיליה.

ג'מאל זחאלקה: "ביג דיל".

ג'מאל זחאלקה: לכן אני חושב, אדוני היושב-ראש, שלא חשוב מה ששרון אומר לבוש או מה שהוא אומר לאבו- מאזן, חשוב מה ששרון עושה.

ג'מאל זחאלקה: כל מי שמכיר את ההיסטוריה של האיש יודע שהוא יכול לדבר הרבה אבל מה שקובע בסוף זה מה שהוא עושה.

ג'מאל זחאלקה: המשא-ומתן האמיתי מתקיים עם המכרזים להרחבת ההתנחלויות, שפורסם עליהם היום, עם המשך הקמת הגדר והפקעת קרקעות, הקמת מחסומים חדשים ואחיזת עיניים רבתי.

ג'מאל זחאלקה: תודה רבה.

מיכאל נודלמן: תודה רבה.

מיכאל נודלמן: השר גדעון עזרא, בבקשה.

גדעון עזרא: אדוני היושב-ראש, חברי חברי הכנסת, אני חושב שאבו-מאזן מתייחס לראש הממשלה הרבה יותר יפה מג'מאל זחאלקה.

גדעון עזרא: במקום שג'מאל זחאלקה יתמוך בתהליך, הוא יושב פה ומשמיץ.

גדעון עזרא: אם אנחנו מדברים על הפסקת ההסתה ביהודה ושומרון, וראינו את הפלסטינים - - -

ג'מאל זחאלקה: כי אני רוצה שלום, אדוני השר, ולא אחיזת עיניים.

גדעון עזרא: אני לא רוצה לענות לך.

גדעון עזרא: אם ראינו את הפלסטינים מוחקים ססמאות מהקירות, הרי יש לנו הקייטנה בכאבול שעושה בדיוק להיפך.

גדעון עזרא: תמשיכו בדרך הזאת, תהיו בריאים.

גדעון עזרא: זו התמיכה שלכם בתהליך השלום.

גדעון עזרא: אני חושב שכל עם ישראל יודע איפה אתם נמצאים בדיוק.

גדעון עזרא: אני מבקש לומר, שראש הממשלה בביקורו בוושינגטון, לאורך כל הדרך, הדגיש שישראל לא תתפשר על ביטחון ישראל ואזרחיה.

גדעון עזרא: ומה שאתה אומר, ג'מאל זחאלקה, על הכוונה של ישראל לשחרר אסירים מבתי-הכלא מאחר שאין מקום, מאחר שאני אחראי לנושא הזה – לא היו דברים מעולם.

ג'מאל זחאלקה: כך פורסם בעיתונות.

גדעון עזרא: הפעם להיפך, ראש הממשלה הדגיש שאף אחד לא ישתחרר מבית-הכלא אם מקומו בבית-הכלא, עד אשר עשינו את ההקלה הזאת לפלסטינים, ואני מקווה מאוד שההקלה הזאת לא תטפח על פנינו.

גדעון עזרא: אנחנו נרצה לעשות מקסימום הקלות לפלסטינים.

גדעון עזרא: אני לא יודע מאיפה המספר של המחסומים שאתה מביא.

גדעון עזרא: מאיפה אתה בא הנה ומספר פה סיפורים?

ג'מאל זחאלקה: תגיד אתה מה המספר.

גדעון עזרא: אני לא יודע מה המספר.

גדעון עזרא: אתה בטח לא יודע.

ג'מאל זחאלקה: אתה רוצה רשימה של המחסומים?

ג'מאל זחאלקה: "ביג דיל", פונו שלושה מחסומים.

גדעון עזרא: המחסומים שהורדו, זה לא נעשה לטובת התקשורת.

גדעון עזרא: להיפך, ביקשו מהפלסטינים להסיר את המחסומים, וישראל באה ואמרה, ואז הפלסטינים ביקשו שאנחנו נפרק את המחסומים.

ג'מאל זחאלקה: - - -

גדעון עזרא: בסוגיית גדר הביטחון אני רוצה לומר לכם, שיש כוונה להמשיך בבניית הגדר למען ביטחון מדינת ישראל בכל מקום שצריך, בכל מקום שהממשלה תחליט, עם מינימום פגיעה באזרחים.

מאיר פרוש: עד ה"קווץ'" הבא של בוש.

מאיר פרוש: אני מבהיר לקצרנית, זה עד הלחיצה הבאה של בוש.

גדעון עזרא: בנושא המאחזים הבלתי-מורשים, ראש הממשלה הבהיר שהמאחזים האלו יפורקו.

גדעון עזרא: אני חושב שזאת היתה ההבטחה של ראש הממשלה לנשיא בוש, והבטחות צריך לקיים.

גדעון עזרא: הנשיא בוש ציין מצדו את מחויבותו לביטחונה של ישראל כמדינה יהודית ולביטחון אזרחיה, הדגיש כי לא תהיה התקדמות בתהליך המדיני ללא מיגור הטרור, וכי על הרשות הפלסטינית לפעול כדי לפרק באופן מוחלט את ארגוני הטרור מנשקם.

גדעון עזרא: והייתי מציע לכם גם כן להשפיע עליו.

גדעון עזרא: לעצם העניין, אני מציע להעביר את הנושא לוועדת החוץ והביטחון.

מיכאל נודלמן: יש הצעות אחרות.

מיכאל נודלמן: הראשון הוא חבר הכנסת אורי אריאל.

אורי אריאל: אדוני היושב-ראש, אדוני השר, הודעת שר הביטחון אתמול שהמחבלים, הארגונים, מנצלים את הזמן כדי להתחמש, להשתכלל, להתארגן, ובפעם הבאה שיהיה לנו גל טרור הוא יהיה חמור יותר, מעידה כאלף עדים שאין שינוי אלא יש החמרה.

אורי אריאל: רצח החייל באזור כפר-כנא וכן הלאה.

אורי אריאל: אני מציע שתלמדו מניסיון העבר.

אורי אריאל: אל תחזרו על טעויות שכבר כולנו עברנו אותן בצורה הקשה ביותר.

אורי אריאל: הגיע הזמן לטפל בעניינים מראש ולהוריד את כל הצמרת הזאת ולייבש את ביצת הטרור.

אורי אריאל: תודה.

מיכאל נודלמן: תודה.

מיכאל נודלמן: חבר הכנסת טלב אלסאנע, אחריו - הצעה אחרת לחבר הכנסת אופיר פינס-פז, ואחריו – חבר הכנסת אריה אלדד.

ג'מאל זחאלקה: זאת קריאה לחיסולים?

טלב אלסאנע: אדוני היושב-ראש, הגיע הזמן לייבש את הביצה הנקראת כיבוש ואת ההתנחלויות, ואז ישכון שלום באזור הזה.

טלב אלסאנע: אני רוצה לציין, שבשלוש השנים של אריאל שרון לא היה שקט כמו שיש בחודש הזה.

טלב אלסאנע: השקט הזה נוצר לא בגלל חשש מטנקים או ממטוסים או ממסוקים של צה"ל אלא מפני שיש תקווה לצד הפלסטיני שאולי דרך הידברות ניתן לפתור את הסכסוך.

טלב אלסאנע: אלא מה קורה, כשבצד הפלסטיני יש "הודנה" והפסקת אש ונעשים מאמצים אדירים להחזיר את המצב להידברות, ממשלת ישראל ממשיכה גם בהתנחלויות, גם בבניית מאחזים, גם בבניית החומה, גם בהפקעת אדמות, גם במעצרים.

טלב אלסאנע: כל הלחץ הזה יוביל לפיצוץ.

טלב אלסאנע: השאלה היא מה ממשלת ישראל רוצה.

גדעון עזרא: מה זה?

גדעון עזרא: כל היום מדברים פה.

מיכאל נודלמן: תודה.

מיכאל נודלמן: חבר הכנסת פינס-פז, בבקשה.

טלב אלסאנע: חבר הכנסת עזרא, מה קרה לך, אתה יושב-ראש הישיבה?

אופיר פינס-פז: אדוני היושב-ראש, אדוני השר, חברי חברי הכנסת, צר לי מאוד שעם נחיתתו של ראש הממשלה בארץ מהביקור בארצות-הברית, ה-welcome present שהוא קיבל מהשר אולמרט, ממלא-מקומו, שהוא יושב-ראש מינהל מקרקעי ישראל, זה מכרז של מינהל מקרקעי ישראל בהתנחלויות ברצועת-עזה.

ג'מאל זחאלקה: בנווה-דקלים.

אופיר פינס-פז: אני לא יודע איך קוראים לזה.

אופיר פינס-פז: אני אומר לכם, אנחנו יורים לעצמנו ברגל, אנחנו מחסלים את הסיכוי שלנו לשלום.

אופיר פינס-פז: הממשלה הזאת, אלוהים ישמור אותה, כי אני לא יודע מי ישמור אותה אם לא אלוהים.

אופיר פינס-פז: אבל מי ישמור אותנו, אני שואל, כשהם שולטים בנו?

זאב בוים: פרס ישמור.

אופיר פינס-פז: אני מקווה מאוד שתתעשתו ואל תיתנו לאורי אריאל להנהיג אתכם אלא תנהיגו אותו.

זאב בוים: ניתן לברק.

מיכאל נודלמן: תודה.

מיכאל נודלמן: הצעה אחרת של חבר הכנסת אריה אלדד, בבקשה.

אריה אלדד: אדוני השר, ראשי מערכת הביטחון הודיעו, שהרשות אינה מפרקת את ארגוני הטרור, בוודאי לא את ה"חמאס" ו"הג'יהאד האסלאמי", אבל גם לא את ה"פתח", שהוא עצמה ובשרה.

אריה אלדד: אני מבקש לקרוא לראש הממשלה להשעות את המגעים המדיניים עם אבו-מאזן עד אשר יפרקו את ארגוני הטרור הללו.

מיכאל נודלמן: תודה.

אריה אלדד: אני אבקש גם מבני אלון שישעה את המגעים עם אבו-מאזן.

מיכאל נודלמן: תודה רבה.

מיכאל נודלמן: חברת הכנסת גילה פינקלשטיין, את מסכימה להעברת הנושא לוועדת החוץ והביטחון?

גילה פינקלשטיין: כן.

מיכאל נודלמן: חבר הכנסת זחאלקה?

מיכאל נודלמן: מסכימים.

מיכאל נודלמן: אנחנו עוברים להצבעה.

מיכאל נודלמן: בעד - זה לוועדת החוץ והביטחון.

מיכאל נודלמן: הצבעה מס' 53 בעד ההצעה להעביר את הנושא לוועדה - 12 בעד ההצעה שלא לכלול את הנושא בסדר-היום - אין נמנעים - אין ההצעה להעביר את הנושא לוועדת החוץ והביטחון נתקבלה.

מיכאל נודלמן: בעד - 12 חברי הכנסת, אין מתנגדים ואין נמנעים.

מיכאל נודלמן: אני קובע שהנושא יעבור לוועדת החוץ והביטחון.

מיכאל נודלמן: החלטת הממשלה לשחרר אסירים פלסטינים

מיכאל נודלמן: אנחנו עוברים לנושא הבא: החלטת הממשלה לשחרר אסירים פלסטינים - הצעות לסדר-היום מס' 1250, 1254 ו-1262.

מיכאל נודלמן: הדובר הראשון, חבר הכנסת ואסל טאהא - אינו נוכח.

מיכאל נודלמן: חבר הכנסת אריה אלדד, בבקשה.

אריה אלדד: אדוני היושב-ראש, אדוני השר, כבוד השר בני אלון, שאפילו שאינו פה אני פונה ישירות אליו, כבר הגמרא ידעה להבדיל בין סתם שור שנגח ובין שור מועד, שור שכבר נגח כמה פעמים בעבר.

אריה אלדד: מדינת ישראל שכחה את השיעור הזה.

אריה אלדד: למעלה מ-50% מהמחבלים ששחררה ישראל בעסקות שחרור קודמות - יותר מ-1,000 בעסקת ג'יבריל, והשר עזרא ודאי זוכר את הפרשה היטב, גם מגורשי מרג'-א-זוהור וסתם מחוות של שחרור סיטונאי של רוצחים לכבוד אוסלו כזה או אחר; למעלה מ-50% מהם שבו לעסוק בטרור וחלקם נתפסו.

אריה אלדד: כמה מהם שבו וביצעו פיגועים בלא שאנו יודעים על כך?

אריה אלדד: כמה רצחו, ולא שמנו עליהם את ידינו?

אריה אלדד: באים לבלבל לנו את המוח, חברי הכנסת, ומספרים לנו שאלה שאנחנו משחררים עכשיו אינם מחבלים עם דם על הידיים, הם רק עסקו במינהלה, בגיוס תרומות ל"חמאס" או למפעלי הצדקה שלו.

אריה אלדד: חברי הכנסת, אתם ואני קראנו את הדיווחים על האוניברסיטה המתקדמת לטרור המתקיימת בבתי-הכלא שלנו, ומחבל זוטר יוצא מחבל בכיר, ואיש מינהלה הופך מומחה לחומרי נפץ, וההשתתפות בקורסים היא מלאה.

אריה אלדד: זה לא איזה תואר בהתכתבות מאוניברסיטת יהופיץ.

אריה אלדד: זאת סדנה אמיתית לטרור.

אריה אלדד: 500 כאלה שאנחנו מוציאים לשוק ומדינת ישראל שולחת אל הרחובות, אם הסטטיסטיקה צודקת, לפחות 250 מהם יוצאים רוצחים מאומנים ויוצאים לצוד יהודים.

אריה אלדד: השר גדעון עזרא, אתה זוכר איך התנגדת לשחרור המחבלים?

אריה אלדד: אמרת שתהיה קטסטרופה, והאינתיפאדה הראשונה שיצאה מעסקת ג'יבריל הוכיחה, ונהרגו למעלה מ-150 יהודים.

אריה אלדד: ואחרי הקטסטרופה הנוכחית של 1,000 הרוגים, אתה עדיין תומך בשחרור מחבלים?

אריה אלדד: כי אנחנו לא למדנו כלום, שום דבר ממה שקרה לנו עד עתה.

אריה אלדד: תסמונת האשה המוכה ששוב ושוב מנסה לשכנע את עצמה שהשור המועד לא יכה בה שוב.

אריה אלדד: וברמה הלאומית - שדווקא הפעם, בניגוד למה שהיה בעסקת ג'יבריל, בניגוד למרג'-א-זוהור, בניגוד לאוסלו, דווקא הפעם הרוצחים הערבים יאהבו אותנו, לא ירצחו אותנו שוב.

אריה אלדד: גם האשה המוכה יודעת את האמת וגם ראש הממשלה יודע, ולמרות זאת הוא משחרר את המחבלים כמחווה לאבו-מאזן, כמחווה לבוש, מתוך ויתור ביודעין על צורכי הביטחון של ישראל.

אריה אלדד: בתחילת השבוע התקיימה שוב ההצבעה בממשלה על שחרור אסירים.

אריה אלדד: מתח נורא השתרר, חברי הכנסת, בין כותלי כלא "מגידו" ובין גדרות מחנה "עופר".

אריה אלדד: כמה-כמה יצא הפעם?

אריה אלדד: כמה יימנעו?

אריה אלדד: נתניהו יימנע?

אריה אלדד: לימור לבנת תצביע נגד?

אריה אלדד: כמה-כמה יצא?

אריה אלדד: יצא 8:14, נדמה לי לא עקרוני.

אריה אלדד: באמת לא עקרוני.

אריה אלדד: ולמרות זאת נדהמו כמה שרים לראות שמשחררים 200 אנשי "חמאס" ו"ג'יהאד".

אריה אלדד: אבל החליטו רק על 100.

אריה אלדד: סקנדל.

אריה אלדד: אני שואל מה ההבדל?

אריה אלדד: מה ההבדל בעצם בין "חמאס" ו"ג'יהאד" ו"פתח" לעניין הזה?

אריה אלדד: באמת אין הבדל.

אריה אלדד: אני אסיים, אדוני היושב-ראש – "הודנה" זאת הפוגה לצורכי התארגנות.

אריה אלדד: חלק מההתארגנות זה כוח אדם, ואנחנו מספקים להם כוח אדם מיומן, נינוח, רגוע, אחרי תקופת מנוחה, ישר לארגוני הרצח.

מיכאל נודלמן: ישיב כבוד השר גדעון עזרא, בבקשה.

גדעון עזרא: אדוני היושב-ראש, חברי חברי הכנסת, פרופסור אלדד, אני מוכרח לומר לך שלפי דעתי אתה צודק בהחלט לגבי חזרתם לפעילות של משוחררי עסקת ג'יבריל, חלק ממשוחררי הסכמי אוסלו ומגורשי מרג'-א-זוהור.

גדעון עזרא: אני חושב שהלקחים בהחלט נלמדו.

גדעון עזרא: אני רוצה להגיד לך שבחבורת המשוחררים עתה - מרביתם הם אסירים מינהליים שהיו משתחררים בכל מקרה ובכל דרך, וחלקם של השפוטים, חד-משמעי הם ללא דם על הידיים, ומועדי השחרור שלהם לא היו ב-2025.

גדעון עזרא: הנושא הזה היה חשוב מאוד לפלסטינים, היה חשוב מאוד לקידומו של המשא-ומתן, ואני חושב שמרבית תושבי מדינת ישראל רוצים למצות את המהלך הזה ולתת לו הזדמנות, בלי לסכן יהודים נוספים.

גדעון עזרא: יש לפלסטינים משימות כבדות, ואם אתה מדבר על השעיית שיחות, אני חושב: להיפך.

גדעון עזרא: אני חושב שצריך להמשיך ללחוץ, להמשיך להיפגש, ולא לנוע קדימה לעבר שום תוכנית נוספת לפני שהם מבצעים את המוטל עליהם.

גדעון עזרא: לגבי החלטת הממשלה לשחרר את האסירים הפלסטינים, אני מוכרח להגיד רק דבר אחד, להדגיש מהי ההגדרה של "דם על הידיים" - אסירים שממשלת ישראל איננה מתכוונת לשחרר: א.

גדעון עזרא: מי שהשתתף פיזית בפיגוע שבו נפצעו ו/או נהרגו אנשים; ב.

גדעון עזרא: מי ששילח מפגע לפיגוע שבו נהרגו אנשים; ג.

גדעון עזרא: מי ששילח מתאבד שנתפס בדרכו לביצוע פיגוע; ד.

גדעון עזרא: מתאבד פוטנציאלי שנשלח לביצוע פיגוע - גם אם המטען לא היה ברשותו.

גדעון עזרא: בפיגועים חריגים, כמו שדיברנו אתמול בנושא של ההרעלה, פי-גלילות או ההליקופטר - אני אומר לכם דבר אחד: לפי דעתי, ממשלת ישראל היום נחושה בנושא הזה, איתנה בנושא הזה ורוצה לראות התקדמות.

גדעון עזרא: אני חושב שראש הממשלה הוא האיש היחיד היום במדינת ישראל שנהנה הן מתמיכתו של העם והן מן הידיעה של הפלסטינים שביכולתו לבצע את הדברים הנדרשים.

גדעון עזרא: לעצם העניין, שחרור אסירים פלסטינים, אני מציע להעביר את הנושא לוועדת החוץ והביטחון.

גדעון עזרא: תודה.

מיכאל נודלמן: תודה.

מיכאל נודלמן: חבר הכנסת טלב אלסאנע, הצעה אחרת, בבקשה.

טלב אלסאנע: אדוני היושב-ראש, חברי הכנסת, כבוד השר, לאסירים הפלסטינים יש המעמד המיוחד בקרב האוכלוסייה הפלסטינית, ואת האווירה של השלום צריך לגייס לא רק כדי שזה יהיה בכותרות בעיתונים, אלא צריך שכל יישוב, כל כפר, כל מחנה פליטים יחוש שיש שינוי מגמה ושינוי אווירה, מה גם שהאסירים הפלסטינים תרמו תרומה רצינית מאוד ומשמעותית מאוד כדי לשכנע את הארגונים הפלסטיניים והמפלגות הפלסטיניות להגיע להחלטה על ה"הודנה".

טלב אלסאנע: ולכן, שחרור אסירים יחזק את אבו-מאזן, יחזק את תהליך השלום, מה גם שיש אסירים פוליטיים - כמו ברגותי ואחרים - שהגיע הזמן לשחרר אותם, וטוב תעשה ממשלת ישראל - לא למען הפלסטינים, אלא למען תהליך השלום הזה כאן, לשחרר אותם.

מיכאל נודלמן: תודה רבה.

מיכאל נודלמן: חבר הכנסת אריה אלדד, אתה מסכים לדיון בוועדת החוץ והביטחון?

אריה אלדד: כן.

מיכאל נודלמן: חברי הכנסת, אנחנו עוברים להצבעה.

מיכאל נודלמן: ההצבעה החלה.

מיכאל נודלמן: הצבעה מס' 54 בעד ההצעה להעביר את הנושא לוועדה - 12 בעד ההצעה שלא לכלול את הנושא בסדר-היום - אין נמנעים - אין ההצעה להעביר את הנושא לוועדת החוץ והביטחון נתקבלה.

מיכאל נודלמן: 12 חברי כנסת בעד, אין נמנעים, אין נגד.

מיכאל נודלמן: אני קובע שהנושא יעבור ויידון בוועדת החוץ והביטחון.

מיכאל נודלמן: אנחנו עוברים לנושא הבא: הודעת היועץ המשפטי לממשלה על סיום תפקידו.

מיכאל נודלמן: הדובר הראשון - אופיר פינס-פז.

מאיר פרוש: רגע, מה זה?

מאיר פרוש: איזה סדר-יום?

מיכאל נודלמן: אינו נוכח.

מאיר פרוש: אדוני, אתה דילגת.

מיכאל נודלמן: סליחה.

מיכאל נודלמן: מה קרה?

מאיר פרוש: תופעת שמירת זכות השתיקה על-ידי אישי ציבור בחקירתם במשטרה.

מיכאל נודלמן: יש לי סדר-יום שלי.

מיכאל נודלמן: חבר הכנסת נסים זאב, בבקשה.

קריאה: הוא לא פה.

מיכאל נודלמן: בסדר, עוברים לנושא הבא.

מיכאל נודלמן: הנושא ירד מסדר-היום.

אחמד טיבי: אז תמשיך, הוא לא פה.

אחמד טיבי: תמשיך.

מיכאל נודלמן: אני ממשיך, בסדר.

מיכאל נודלמן: אני לא סוס, אתה מבין?

מיכאל נודלמן: מה זה?

מיכאל נודלמן: איפה אתה?

מיכאל נודלמן: אתה איש אינטליגנטי, ופתאום - - -

אחמד טיבי: אמרתי, תמשיך.

אחמד טיבי: זה כל מה שאמרתי.

מיכאל נודלמן: נו, בסדר.

מיכאל נודלמן: לא צריך להגיד ליושב-ראש מה הוא צריך לעשות.

מיכאל נודלמן: אתה מבין?

גדעון סער: - - - את כל אנשי ישראל ביתנו?

גדעון סער: שמירת זכות השתיקה על-ידי אישי ציבור בחקירתם במשטרה

מיכאל נודלמן: שמירת זכות השתיקה על-ידי אישי ציבור בחקירתם במשטרה - הצעות לסדר-היום מס' 1157 ו-1183.

מיכאל נודלמן: ראשון הדוברים, חבר הכנסת יצחק כהן - אינו נוכח.

מיכאל נודלמן: הדובר השני, חבר הכנסת מאיר פרוש, בבקשה.

מיכאל נודלמן: אתה דאגת.

מיכאל נודלמן: הכול בסדר.

מאיר פרוש: אני דאגתי.

מאיר פרוש: אדוני היושב-ראש, התשובה של הממשלה תהיה בשתיקה?

מאיר פרוש: אדוני היושב-ראש, תשובת הממשלה תהיה בשתיקה?

מיכאל נודלמן: אני לא הממשלה.

מאיר פרוש: השרים ישתקו?

זאב בוים: דבר, דבר כבר, פרוש.

מיכאל נודלמן: סגן השר ישיב.

מאיר פרוש: אומר השר שאתה אינטליגנטי.

מאיר פרוש: אני שאלתי אם השרים ישתקו כשאני - - - אדוני היושב-ראש, חברי הכנסת, מכובדי סגן השר, יושב-ראש הכנסת אמר אתמול, או לפני יומיים, שבמקום שיהיו פה ויכוחים רמים וקשים בין הימין לשמאל, הוויכוחים עברו והם בין ש"ס ויהדות התורה לבין הליכוד, שינוי, מפד"ל, והקיטוב והשסע גדלים.

מאיר פרוש: אני רוצה לומר, אדוני ראש הממשלה, מי שאשם בכך זה רק אתה, כי בהשראה שלך - בכוונה תחילה, בטיפול ממוקד - פוגעים היום לצערנו בכל היקר והקדוש לנו, בכל הקדוש לעם היהודי.

מאיר פרוש: אתה יודע, אדוני היושב-ראש, אבותינו מסרו את נפשם על קיום המצוות, ולדאבוני הרב, פה בארץ-ישראל ראשי השלטון, בסיוע הציר - ציר לפיד, פורז, שרון ושותפיו - הורסים ומקעקעים עד היסוד את היסוד שעליו אנחנו נשענים.

מאיר פרוש: והכאב הוא גדול, שזה בסיוע של מפלגה שיש לה כיפה על הראש - ושמה מפד"ל.

מאיר פרוש: השבוע מלאו שבעה ימים לפטירת רבה של ירושלים, הגאון הרב קוליץ, זכר צדיק וקדוש לברכה, והוא אמר - כאשר רצו לחוקק בירושלים חוק שבחלק מהעיר יוכלו לחלל שבת באופן רשמי, חוקי, ובחלק לא - מה ההבדל בין סדום ועמורה לבין יתר המקומות?

מאיר פרוש: שבסדום ועמורה מיסדו את הפשע, מיסדו את הרצח, מיסדו את הגזל, וגם פה בארץ - חברי הכנסת - שינוי והשותפים מהליכוד ומהמפד"ל רוצים למסד את הפשע, רוצים למסד את עקירת הדת, ולהפוך אותנו, חס ושלום, כסדום ועמורה.

מאיר פרוש: אני לא מחפש לרקוד על הדם של ראש הממשלה ומשפחתו.

מאיר פרוש: כיהודי חרדי, אני מצווה על "לא תעמוד על דם רעך", אבל אני רוצה להתייחס לשתיקה מסוג אחר - השתיקה של המפד"ל.

מאיר פרוש: פוגעים בערכי היהדות – והמפד"ל שותקת; ראש הממשלה מתבטא נגד הגיור על-פי ההלכה - ובמפד"ל שותקים; שרי שינוי משתלחים בתורת ישראל – והמפד"ל שותקת; פוגעים בקצבאות הילדים – ובמפד"ל כולם שותקים; משחררים 450 רוצחים, גם עם דם על הידיים – ובמפד"ל שותקים.

מאיר פרוש: אני רוצה להתייחס גם לשתיקה מסוג אחר - של הליכוד.

מאיר פרוש: פוגעים ביישובי קו עימות, בהתיישבות ביש"ע, בעיירות פיתוח, על-ידי ביטול הנחה במס - ובליכוד שותקים, יושב-ראש הקואליציה של הליכוד שותק; פוגעים בשכבות החלשות - והליכוד שותק; מוסרים חלקים מארץ-ישראל - ובליכוד כולם שותקים; מקימים מדינה פלסטינית, חבר כנסת אריאל - והליכוד שותק.

מאיר פרוש: אני רוצה גם לדבר על סוג שתיקה של ראש הממשלה, אבל סוג אחר.

מאיר פרוש: בכיכרות הערים נשים מפגינות, הורים מתחננים על לחם לילדיהם - וראש הממשלה שותק; נכים מתריעים על פגיעה בתפקודם היומיומי - וראש הממשלה שותק; ילדים הולכים לישון רעבים בלילה - והוא שותק; חולים עלולים למות מקריסת מערכות הבריאות - וראש הממשלה שותק; פנסיונרים מאבדים את הפנסיה - וראש הממשלה שותק; פוגעים ברבנים כי לא משלמים את משכורתם - וראש הממשלה שותק; המדינה מאבדת את הצביון היהודי - והוא שותק; ענף הבנייה קורס - והוא שותק - -

מיכאל נודלמן: תסיים.

מאיר פרוש: - - אנשים מתאבדים כתוצאה מהמצב הכלכלי הקשה - והוא שותק.

מאיר פרוש: אני מציע שכולנו נשתיק את הממשלה הזאת.

מיכאל נודלמן: משיב סגן השר לביטחון פנים יעקב אדרי, בבקשה.

יעקב אדרי: אדוני היושב-ראש, חברי הכנסת, השר לפיד, סגן שר הביטחון, שמענו בקשב רב את דברי הרב פרוש על הכול, רק לא על הנושא הרלוונטי.

מאיר פרוש: אני מדבר על שתיקה בממשלה - - -

יעקב אדרי: אני אענה בכל זאת על ההצעה עצמה, כפי שהיא כתובה.

יעקב אדרי: זכות השתיקה של חשוד הוכרה בשיטת המשפט בישראל.

יעקב אדרי: זכות זו נגזרת מן הזכות לחיסיון מפני הפללה עצמית.

יעקב אדרי: אין מקום לעסוק מעל במת הכנסת בפרטי החקירה, בזמן התנהלותה.

יעקב אדרי: לפיכך, אני מבקש להסיר את ההצעה מסדר-היום.

נסים זאב: ההצעה לסדר-היום שלנו מופיעה אחרת.

מיכאל נודלמן: הצעה אחרת, בבקשה.

אופיר פינס-פז: אדוני היושב-ראש, אדוני שר המשפטים, אדוני סגן השר לביטחון פנים, זה שגלעד שרון שומר את זכות השתיקה - מילא; זה שראש הממשלה ממלא פיו מים – מילא; אבל שר המשפטים באולם, מדברים על זכות השתיקה שהיא זכות חוקתית, על-פי חוק, נותנים לסגן השר לביטחון פנים להשיב?

אופיר פינס-פז: למה שר המשפטים שומר על זכות השתיקה?

אופיר פינס-פז: זה נפלא מבינתי.

אופיר פינס-פז: תודה.

מיכאל נודלמן: תודה.

מיכאל נודלמן: חבר הכנסת פינס, זו הצעה אחרת?

אופיר פינס-פז: זו הצעה אחרת.

מיכאל נודלמן: חבר הכנסת פרוש, אתה מסכים לוועדה?

מאיר פרוש: רק בתנאי שלפיד יסביר מדוע הוא שותק, וראש הממשלה שותק.

מיכאל נודלמן: לא הבנתי.

מיכאל נודלמן: אתה מסכים לוועדה או אתה - - -

מאיר פרוש: אני קטן.

מאיר פרוש: אם הממשלה שותקת, אני יכול לדבר?

מיכאל נודלמן: בסדר, אתה לא מדבר, זה אומר שאתה מסכים.

מאיר פרוש: אבל לפיד שותק, אה?

מיכאל נודלמן: אנחנו צריכים להצביע אם להסיר מסדר-היום?

מיכאל נודלמן: הוא שותק, הוא מסכים.

גדעון סער: כן, להסיר.

אופיר פינס-פז: להסיר.

אופיר פינס-פז: תזכור.

אופיר פינס-פז: תתביישו.

גדעון סער: אתם תאפשרו לרשויות אכיפת החוק - - -

קריאות: - - -

אריה אלדד: סגן השר ביקש להסיר.

מיכאל נודלמן: עוד הפעם, אני אשאל, חבר הכנסת פרוש, מה אתה מציע?

מאיר פרוש: לוועדה.

מאיר פרוש: אני מעדיף שראש הממשלה ידבר.

מאיר פרוש: למה ראש הממשלה שותק?

מיכאל נודלמן: אתה עושה הצגות פה.

מיכאל נודלמן: חברי הכנסת, מצביעים על העברה לוועדה.

מיכאל נודלמן: הצבעה מס' 55 בעד ההצעה להעביר את הנושא לוועדה - 8 בעד ההצעה שלא לכלול את הנושא בסדר-היום - 7 נמנעים - אין

מיכאל נודלמן: שמונה בעד, נגד - 7, אין נמנעים.

ראובן ריבלין: אני נגד.

מיכאל נודלמן: הנושא יורד מסדר-היום, שמונה בעד, שמונה נגד.

אופיר פינס-פז: למה הוא יורד מסדר-היום?

מיכאל נודלמן: ככה, שמונה, תיקו.

מיכאל נודלמן: הודעת היועץ המשפטי לממשלה על סיום תפקידו

מיכאל נודלמן: אנחנו חוזרים לנושא שלא דנו בו: הודעת היועץ המשפטי לממשלה על סיום תפקידו - הצעות לסדר-היום מס' 1231 ו-1234.

מיכאל נודלמן: חבר הכנסת אופיר פינס-פז, בבקשה.

אופיר פינס-פז: אדוני היושב-ראש, אדוני שר המשפטים, חברי חברי הכנסת, היועץ המשפטי לממשלה הודיע כנראה לשר המשפטים על כוונתו לסיים את תפקידו בסוף השנה.

אופיר פינס-פז: אני מוכרח להודות, כמי שעבד עם היועץ המשפטי לממשלה בקרבה מסוימת בתפקידי הקודם, כיושב-ראש ועדת החוקה, חוק ומשפט, קיבלתי את ההודעה שלו ברגשות מעורבים.

אופיר פינס-פז: מצד אחד, אפשר להבין, לאחר שנים ארוכות, עבודה בהחלט שוחקת, רבת אחריות, רבת סמכויות, אפשר להבין שהיועץ המשפטי לממשלה רוצה לסיים את תפקידו, בוודאי ראוי לכבד זאת.

אופיר פינס-פז: יכול להיות גם שהוא היה רוצה לייצר סוג של תקופת צינון בין היותו היועץ המשפטי לממשלה לבין היותו, אולי, בבית-המשפט העליון, וגם זה דבר שהוא בהחלט מתקבל על הדעת.

אופיר פינס-פז: אני רוצה לומר שמצד שני אני מרגיש עם זה מעט לא טוב, משום שנדמה לי שהיועץ המשפטי לממשלה נקלע אל בין המצרים, בבחינת אוי לי מיצרי ואוי לי מיוצרי.

זאב בוים: אתה מדבר בסגנון מנגינות חסידיות.

אברהם הירשזון: אנחנו בימי בין המצרים.

אופיר פינס-פז: כן.

אופיר פינס-פז: ומאיזו בחינה?

אופיר פינס-פז: הוא אומר לעצמו כך, שר המשפטים וראש הממשלה השאירו אותו די באוויר.

אופיר פינס-פז: באיזה מובן?

אופיר פינס-פז: הרי לכולם ידוע שהיועץ המשפטי לממשלה רוצה לכהן או רואה עצמו מועמד לכהונה בבית-המשפט העליון.

אופיר פינס-פז: והיתה תחושה שבאיזה שלב ישקלו את המועמדות שלו ויכריעו בה.

אופיר פינס-פז: אבל היתה החלטה שלא לעשות כן ולדחות את ההחלטה למועד אחר.

אופיר פינס-פז: אני כבר דיברתי על כך אתך, אדוני השר, בוועדת החוקה.

אופיר פינס-פז: נדמה לי שזאת החלטה מאוד בעייתית, כי בעצם עלולים לקשור בינה לבין אופן התנהלותו בתהליך קבלת ההחלטות של היועץ.

אופיר פינס-פז: זה דבר שלא מתקבל על הדעת, ויכול מאוד להיות שהוא לא רוצה להיות בסד הזה, שהוא אומר:

אופיר פינס-פז: אני רוצה לתפקד במנותק מההחלטה על כהונתי בבית-המשפט העליון.

אופיר פינס-פז: היועץ המשפטי לממשלה הוא בוודאי אדם שהוא גם שומר חוק והוא גם מהאנשים הנחרצים ביותר במאבק שמתחולל במדינת ישראל על שלטון החוק.

אופיר פינס-פז: אני בהחלט חושב שבהזדמנות הזאת צריך לומר בעניין הזה מלה לשבחו, ולא רק משום מאבקו חסר הפשרות בהקמת קזינו בישראל על כל הווריאציות שלו, ולא רק בגלל חוק ההסתה לאלימות, ולא רק בגלל הרבה מאוד דברים שהוא קשור בהם ויזם אותם ונאבק עליהם - בהחלט אדם ששלטון החוק הוא בבת עינו.

אופיר פינס-פז: אני חושב שבשני דברים היועץ, הייתי אומר, הייתי חושב, תפקד בצורה פחות נכונה.

אופיר פינס-פז: האחד, אני חושב שהוא היה רחמן בכושר השיפוט שלו כלפי נבחרי ציבור, במיוחד ראש הממשלה; והשני, אני חושב שמדי פעם הוא קיבל את תפקידו בצורה מעט מרחיבה כשהוא הכניס את ראשו וכתב חוות דעת בנושאים - - -

המשפטים יוסף לפיד: - - -

אופיר פינס-פז: כולם.

אופיר פינס-פז: הרי אתה יודע, אם הייתי רוצה להגיד חלק, הייתי אומר חלק.

אופיר פינס-פז: כולם.

אופיר פינס-פז: צריך להגיד את הדברים באופן אמיתי, גם כשהם לא נוחים.

אופיר פינס-פז: לגבי הסוגיה השנייה, אני חושב שהוא לא היה צריך לספק או לנפק חוות דעת שהמהות שלהן היא פוליטית והשולי בהן הוא הצד המשפטי, גם כלפי קמפ-דייוויד וגם כלפי מפת הדרכים ובכל מיני דברים שבעיני הם ממש לא מעניינו של היועץ המשפטי לממשלה.

אופיר פינס-פז: ולכן, אני רוצה לברך אותו לרגל החלטתו, לאחל לו שהחודשים הקרובים יעברו עליו בצורה הטובה ביותר ולאחל לו הצלחה בהמשך דרכו.

אופיר פינס-פז: תודה רבה.

מיכאל נודלמן: תודה רבה.

מיכאל נודלמן: חבר הכנסת נסים זאב, בבקשה.

נסים זאב: אדוני היושב-ראש, חברי חברי הכנסת, אני מקווה, קודם כול, ששר המשפטים לא גרם לכך שהיועץ המשפטי החליט לפרוש.

נסים זאב: אני מקווה שאתה לא דחפת אותו החוצה.

נסים זאב: אני רוצה לומר מלים מספר לקראת פרישתו של היועץ המשפטי לממשלה, להביע מילות הערכה לאישיותו המיוחדת; איש משפט מובהק שהצטיין באומץ, בתושייה, בעצמאות וביושרה הראויים לשבח.

נסים זאב: הדברים באו לידי ביטוי בעבודתו היומיומית, במיוחד כאשר עלו פרשיות סוערות בתחום המשפטי שהיו להן השלכות על החיים הפוליטיים בארץ ועל מחויבויותיה של המדינה ביחסיה הבין-לאומיים.

נסים זאב: אני רוצה להעלות על נס דוגמאות מספר שאפשר לעמוד מהן על אישיותו המיוחדת במינה של היועץ המשפטי אליקים רובינשטיין.

נסים זאב: למשל, המלצתו לראש הממשלה שבנו עמרי לא ייקח חלק במשא-ומתן במגעים הפוליטיים, במיוחד עם אנשים ברשות הפלסטינית, וזאת משום שלא נשא תפקיד רשמי.

נסים זאב: הוגש בקשר לכך בג"ץ אשר הוחלט בו שבית-המשפט העליון לא יתערב בהחלטת היועץ המשפטי.

נסים זאב: זאת אומרת, בעצם הוא קיבל פה גיבוי מלא.

נסים זאב: לאחר שאהוד ברק, ראש הממשלה לשעבר, הודיע על התפטרותו מראשות הממשלה, המליץ היועץ המשפטי שאין זה מן הראוי שאהוד ברק ימשיך במשא-ומתן עם הפלסטינים, או על-ידי הנשיא קלינטון בזמנו, שרצה לעקוף את ראש הממשלה.

נסים זאב: הוא שם קץ לתהליך אוסלו.

נסים זאב: זו דוגמה להשפעה המדינית שהיתה להחלטת היועץ המשפטי.

נסים זאב: אי-אפשר לעשות פה ממשלה כפולה.

נסים זאב: לגבי החקירה שניסו לערוך נגד מרן, מורנו ורבנו עובדיה יוסף, כביכול היתה הסתה וההסתה היתה בתקשורת.

נסים זאב: אף-על-פי שהיו לחצים פוליטיים להעמידו לדין, את מורנו ורבנו, החליט היועץ המשפטי לסגור את התיק בנימוק של חוסר עניין לציבור.

נסים זאב: אבל היועץ המשפטי הוא גם איש חכם ותלמיד חכם, הוא מכיר את המשנה: הווי זהיר בגחלתן שלא תיכווה, שעקיצתן עקיצת עקרב, וכל דבריהם כגחלי אש.

נסים זאב: לאחר שישראל חתמה על האמנה בעניין בית-הדין הפלילי הבין-לאומי, המליץ היועץ המשפטי שלא לאשרר את האמנה מהנימוק שיש חשש שבית-הדין הבין-לאומי בעצם יפעל נגד מדינת ישראל מתוך מניעים פוליטיים בהשפעה של מדינות עוינות לישראל.

נסים זאב: זאת אומרת, הוא לא סמך על כך שהאמנה היא אובייקטיבית.

נסים זאב: לפי אמנת רומא היה גם חשש שהעברה או הרשאה להתיישבות בשטחים כבושים תיחשב כפשע מלחמה.

נסים זאב: וגם פה היועץ המשפטי ניווט את הדברים באופן כזה שבכל נושא ארץ-ישראל הזכויות של עם ישראל הן לגיטימיות והיסטוריות ודתיות.

נסים זאב: משפט אחד בנושא קרקעות הקיבוצים: היועץ המשפטי לממשלה עמד בתוקף על כך שלא ניתן להפוך קרקעות חקלאיות, להפשיר אותן, בלי שהעניין יוסדר על-פי קריטריונים.

נסים זאב: אין פה הפקרות, שמי שכבר החזיק בשטח - באופן אוטומטי הוא יכול להתעשר.

נסים זאב: לכן, אני חושב שהיועץ המשפטי ראוי להערכה גם משר המשפטים; אני מניח שהוא ישלים את דברינו.

מיכאל נודלמן: תודה רבה.

מיכאל נודלמן: ישיב שר המשפטים.

מיכאל נודלמן: בבקשה, אדוני.

המשפטים יוסף לפיד: אדוני היושב-ראש, זאת הזדמנות נדירה להזדהות עם דברים של חבר הכנסת נסים זאב, ואני גם שמח שאתם יודעים להעריך את עבודתו של היועץ המשפטי לממשלה, שחלק לא מבוטל ממנה הוקדש לכם.

המשפטים יוסף לפיד: רבותי, אני מצטער על פרישתו של היועץ המשפטי לממשלה.

המשפטים יוסף לפיד: מובן שלא רק שלא גרמתי לו לכך אלא ניסיתי לעכב את הפרישה.

המשפטים יוסף לפיד: הוא כבר זמן מה אומר לי שהוא עייף מהעבודה הבאמת מאוד מאומצת.

המשפטים יוסף לפיד: הוא גם לא הפתיע אותי, הוא הודיע לי על זה לפני שהודיע על כך ברבים.

המשפטים יוסף לפיד: זאת הזדמנות שנתתם לי לומר לכם שאני מעריך אותו עד מאוד.

המשפטים יוסף לפיד: אני חושב שהוא משפטן דגול; הוא יהודי יקר; הוא איש נעים הליכות והוא אדם שהאינטרסים של המדינה חרותים על לבו ללא כחל ושרק, מתוך שיקול דעת מאוזן, ממלכתי, ענייני – כאשר אך ורק החוק נר לרגליו.

המשפטים יוסף לפיד: אין הרבה civil servants כאלה במדינה.

המשפטים יוסף לפיד: אני גם יכול להעיד שזהו אחד התפקידים הקשים ביותר – אולי התפקיד הקשה ביותר בשירות הממלכתי.

המשפטים יוסף לפיד: אין יום שהוא לא צריך להחליט החלטות שנויות במחלוקת.

המשפטים יוסף לפיד: ולא חשוב באיזה כיוון הוא יחליט, תמיד הוא יהיה חשוף לביקורת מצד מי שלא אהב את ההחלטה באותו עניין.

המשפטים יוסף לפיד: כמעט אין מנוס מזה.

המשפטים יוסף לפיד: מוטלת עליו מעמסה בלתי אפשרית, ולמדתי לדעת מה המחוקק עשה, במרוצת השנים בדיונים שונים על חוקים שונים – ואני מדבר אליך, כמי שהיה יושב-ראש ועדת החוקה, חוק ומשפט – באיזו קלות אומרים בסוף איזה חוק: ויחליט היועץ המשפטי לממשלה, או: יאשר היועץ המשפטי לממשלה.

המשפטים יוסף לפיד: האמרות האלה מצטרפות לכמות אדירה של התייחסויות הצפויות מטעם היועץ המשפטי לממשלה.

המשפטים יוסף לפיד: נכון שמשרת אותו צוות גדול מאוד של אנשים מאוד מיומנים, אבל אם הוא מתייחס רק קצת למסמכים שהוא חייב לחתום עליהם, לא פלא הוא שהוא נוהג לומר לי: הלכתי לישון בשתיים, הלכתי לישון בשלוש, נרדמתי ליד השולחן, על תיקים.

המשפטים יוסף לפיד: לכן, לא פלא שהעבודה שחקה אותו.

המשפטים יוסף לפיד: הוא יהיה שבע שנים בתפקיד כשיסיים אותו.

המשפטים יוסף לפיד: אני רק יכול לשבח אותו על מה שעשה, ותמיד אפשר לומר שעם הדבר הזה לא הסכמתי או עם הדבר ההוא לא הסכמתי – הרי אי-אפשר להסכים לכל החלטותיו.

המשפטים יוסף לפיד: לשאלה ששאלת ברמיזה – כבר חזרתי על זה לא פעם אחת, אבל אני חושב שראוי לציין זאת בפרוטוקול, דווקא כשמדברים על פרישתו.

המשפטים יוסף לפיד: אני עשיתי מעשה ממלכתי מדויק מאוד כשאמרתי: אדוני היועץ המשפטי, אני מצפה שתגמור את התיקים הגדולים של הבכירים שבידיך, ואני מודיע בפומבי שאני אתמוך בך במועמדותך לבית-המשפט העליון.

אופיר פינס-פז: בכל תוצאה.

המשפטים יוסף לפיד: בכל תוצאה.

המשפטים יוסף לפיד: על-ידי כך, בניגוד לכל רמז וחשש, שחררתי אותו מכל שיקול, כיצד יחליט בתיקים הבכירים העדינים, שמא החלטתו תפגע בסיכוייו להתמנות לבית-המשפט העליון.

המשפטים יוסף לפיד: אני חושב שאי-אפשר שלא להסכים שזאת היתה התנהגות ממלכתית נקייה.

המשפטים יוסף לפיד: יתירה מזאת, אמרתי: למה אני תובע את זה ממך, שתגמור?

המשפטים יוסף לפיד: כי אם אני לא תובע ממך שתגמור, אני אצטרך למנות מישהו אחר או להשתתף במינויו של מישהו אחר לתפקיד היועץ המשפטי לממשלה, והוא ייכנס לנעליך כאשר התיקים הבכירים העדינים האלה עדיין פתוחים.

המשפטים יוסף לפיד: ואז הוא יעמוד באילוץ בלתי אפשרי.

המשפטים יוסף לפיד: אם הוא יגיד: אני סוגר את התיק נגד ראש הממשלה, כולם יאמרו: הנה לכם מעשה, האיש הזה קיבל את הג'וב בתנאי שיסגור את התיק של ראש הממשלה, ואז יקרה הדבר ההפוך, הוא יהיה באילוץ להעמיד את ראש הממשלה לדין, כדי שלא יאמרו שהוא סגר את התיק כדי לשלם בעבור מינויו.

המשפטים יוסף לפיד: כלומר, מי שיבוא במקום היועץ המשפטי לממשלה, אם התיקים האלה יהיו פתוחים, לא יוכל לעשות את הדבר הנכון.

המשפטים יוסף לפיד: כדי למנוע את המצב הזה ביקשתי מהיועץ המשפטי ומפרקליטת המדינה לסיים את התיקים האלה.

המשפטים יוסף לפיד: הבטחתי להם שאציג את מועמדותם לבית-המשפט העליון - מה שלא יחליטו.

המשפטים יוסף לפיד: אני חושב שגם אילו ישבתי בבית-הלורדים לא יכולתי לנהוג ביתר דיוק ממלכתי בלתי תלוי של שר משפטים שלא פוליטיקה קטנונית אלא האינטרס הממלכתי הגדול לנגד עיניו.

המשפטים יוסף לפיד: אני לחלוטין שלם עם מה שעשיתי.

המשפטים יוסף לפיד: אני חושב שקשה מאוד למצוא בזה פגם.

המשפטים יוסף לפיד: עם זאת, כמובן, אני מביע צער.

המשפטים יוסף לפיד: אני חושב שהמדינה מפסידה אדם יקר בשירות ממלכתי, ויהיה קשה מאוד למצוא מישהו שיוכל למלא את מקומו.

המשפטים יוסף לפיד: אני בטוח שהתהליך שבו אנחנו נחפש את ממלא-מקומו לא יהיה קל ולא יהיה פשוט, כי צריך להיכנס לנעליים גדולות מאוד של איש קטן ויקר.

המשפטים יוסף לפיד: תודה רבה.

מיכאל נודלמן: אדוני השר, מה אתה מציע?

ראובן ריבלין: אתה מציע להסתפק בהודעתך?

המשפטים יוסף לפיד: תודה רבה, יושב-ראש הכנסת.

המשפטים יוסף לפיד: אני חושב שאתה לא מוצא פגם בהודעתי.

המשפטים יוסף לפיד: אני מניח שאפילו נסים זאב לא מוצא בה פגם.

המשפטים יוסף לפיד: אני מקווה שאתם תסתפקו בהודעתי.

מיכאל נודלמן: חבר הכנסת פינס-פז, אתה מסתפק?

אופיר פינס-פז: כן.

מיכאל נודלמן: חבר הכנסת נסים זאב?

נסים זאב: כן.

נסים זאב: מותם של אזרחים בעימות עם המשטרה

מיכאל נודלמן: עוברים לנושא הבא, הצעות לסדר-היום מס' 1203, 1236, 1238, 1271, 1277 ו-1273.

מיכאל נודלמן: חבר הכנסת אחמד טיבי, בבקשה.

המשפטים יוסף לפיד: צריך לאשר את ההצעה באופן פורמלי.

המשפטים יוסף לפיד: צריך לומר שהכנסת מאשרת את הודעת השר.

ראובן ריבלין: - - - הצעה לסדר-היום.

מאיר פרוש: אנחנו לא מאשרים שרובינשטיין התעסק עם החרדים.

מאיר פרוש: הוא מתעסק עם השודדים, הגנבים, הרוצחים, הפלסטינים - - - וקרו גם כמה מקרים של הדתיים.

מאיר פרוש: בתי-הסוהר מלאים בכם.

מאיר פרוש: חצוף שכמוך.

מיכאל נודלמן: חבר הכנסת פרוש.

מיכאל נודלמן: בבקשה, חבר הכנסת טיבי.

מאיר פרוש: לאשר את ההודעה שלך - - -

מיכאל נודלמן: חבר הכנסת פרוש, חבר הכנסת פרוש.

משה כחלון: - - -

המשפטים יוסף לפיד: - - -

מאיר פרוש: - - -

המשפטים יוסף לפיד: אני מבקש לקרוא אותו לסדר.

מיכאל נודלמן: הוא עכשיו בסדר.

מאיר פרוש: חצוף שכמותך.

זאב בוים: אתה חצוף.

זאב בוים: למה הוא חצוף?

מיכאל נודלמן: חבר הכנסת פרוש.

מאיר פרוש: חצוף זקן.

מיכאל נודלמן: חבר הכנסת פרוש, אני קורא אותך לסדר פעם ראשונה.

מיכאל נודלמן: בבקשה.

מיכאל נודלמן: פעם ראשונה קראתי.

זאב בוים: איזה מין סגנון דיבור זה?

מאיר פרוש: חצוף זקן.

זאב בוים: איזה מין סגנון דיבור זה?

מאיר פרוש: חצוף זקן.

זאב בוים: איפה למדת את זה?

מאיר פרוש: חצוף זקן.

זאב בוים: בבית הוריך למדת את זה?

מאיר פרוש: חצוף זקן.

זאב בוים: תתבייש.

זאב בוים: נשוא פנים, ראש העדה, תסתכל איך אתה מתנהג פה.

מאיר פרוש: חצוף זקן.

המשפטים יוסף לפיד: אדוני היושב-ראש - - -

מאיר פרוש: הוא לא יעשה מה שאתה רוצה.

מיכאל נודלמן: זה לא בסדר.

מיכאל נודלמן: חבר הכנסת פרוש.

מיכאל נודלמן: בבקשה.

אחמד טיבי: אדוני היושב-ראש, הופתעתי לקרוא - - -

ראובן ריבלין: בבקשה, אדוני חבר הכנסת אחמד טיבי.

אחמד טיבי: האמת היא, שאני לא הגשתי נושא כזה למזכירות.

אחמד טיבי: לא הגשתי נושא שנקרא "מותם של אזרחים בעימות עם המשטרה", כי לא היה דבר כזה.

אחמד טיבי: אני בטוח שגם עזמי בשארה וטלב אלסאנע לא הגישו בקשה כזאת.

אחמד טיבי: א.

אחמד טיבי: לא היה עימות.

אחמד טיבי: איפה היה עימות, בטייבה?

אחמד טיבי: עם מורסי ג'באלי - היה עימות בין המשטרה למורסי ג'באלי?

אחמד טיבי: היה עימות עם נאסר אבו-אלקיעאן בצומת שוקת?

אחמד טיבי: לא היה עימות.

אחמד טיבי: זה לא מותם.

אחמד טיבי: מינימום צריך לומר, הריגתם.

אחמד טיבי: המשטרה מודה שהיא הרגה.

אחמד טיבי: המשטרה, אדוני סגן השר, מודה שהיא הרגה.

יעקב אדרי: בנסיבות מסוימות.

ראובן ריבלין: אדוני ישיב.

יעקב אדרי: אני אשיב.

אחמד טיבי: נכון, אתה תשיב, ואני פונה ליושב-ראש.

אחמד טיבי: המשטרה מודה שהיא הרגה, לה יש הסברים, לנו יש הסברים אחרים.

אחמד טיבי: אנחנו חושבים שזה מעבר להריגה.

אחמד טיבי: סגן השר והמשטרה יגידו שאני טועה, אבל זה לא מותם של אזרחים בעימות - - -

ראובן ריבלין: איך אתה יודע מה יאמר סגן השר, קודם תאמר מה אתה אומר.

אחמד טיבי: הוא כבר אמר לי.

אחמד טיבי: מותם של אזרחים בעימות עם המשטרה, קשה לי לתאר את הרגשות האפאתיים קמעה מול מאורע שהוא מאוד טרגי לשתי המשפחות ולנו כולנו, אני בטוח שגם לך, אדוני היושב-ראש.

אחמד טיבי: ולכן, אדוני, מדובר בירי ביד קלה שגרמה לכך שחייל מג"ב שבר את החלון וירה כדור אחד לראש והרג את נאסר אבו-אלקיעאן.

אחמד טיבי: הוא הרג אותו בכוונה תחילה.

אחמד טיבי: בטייבה, מורסי ג'באלי - קראתי, אני מכיר את מורסי, אני מכיר את אבא שלו, אני מכיר את המשפחה שלו, אני מכיר את דודו, כששמעתי את ההודעות הראשונות לאחר שהוא נהרג, לאחר שהוא נורה, חשבתי שאני לא מכיר אותו, לא מכיר את משפחתו.

אחמד טיבי: אמרו, סחר בנשק, אלימות, עבירות רכוש, אין לו רשיון נהיגה, את כל זה אמרה המשטרה, היא הודיעה לעיתונות.

אחמד טיבי: לא היה שום דבר כזה, אדוני סגן השר: א.

אחמד טיבי: היה רשיון לנהג, ולא מורסי נהג.

אחמד טיבי: היה לו רשיון נהיגה; ב.

אחמד טיבי: לא היה שום סחר בנשק.

אחמד טיבי: הוא התבקש לעצור, הוא האט את הרכב, נשלפו כל כך הרבה כלי נשק מולו, והירי שהיה על-ידי המשטרה - היא אמרה: יחידה מיומנת - היא היתה כל כך מיומנת שהכדור אכן פגע בראש.

אחמד טיבי: אבל אם היא כל כך מיומנת, למה לא לירות לגלגלים, אדוני סגן השר?

אחמד טיבי: מדובר בטייבה שבתוך מדינת ישראל, אזרחים.

אחמד טיבי: והאיש הזה רצה להגיע הביתה בשלום, לאשתו ולבן.

אחמד טיבי: כך גם נאסר אבו-אלקיעאן.

ראובן ריבלין: אדוני, לצערי הרב הזמן תם, אני לא רוצה להפסיק אותך בעניין כל כך רציני באמצע, אבל להשלים את המשפט ולסיים בכבוד.

ראובן ריבלין: סגן השר יענה אחרי זה.

אחמד טיבי: תודה רבה.

אחמד טיבי: לא מדובר במקרים ספורדיים.

אחמד טיבי: מאז אירועי אוקטובר 2000 נהרגו על-ידי כוחות הביטחון והמשטרה, בעיקר על-ידי שוטרי מג"ב, 26 אזרחים ערבים.

אחמד טיבי: עד לרגע זה לא שילם את המחיר אף לא אחד מאלה שירו והרגו, כלומר, העמדה לדין וכניסה לכלא.

אחמד טיבי: ולכן המסר הוא, שאפשר לעשות את המעשה הנורא הזה, את הירי, את ההרג, את קיפוח חיי האדם, ולצאת לעתים עם צל"ש.

אחמד טיבי: כי ההודעה האוטומטית היתה, הם פעלו לפי הנהלים.

אחמד טיבי: הערבים, אדוני היושב-ראש, מסרבים למות לפי הנהלים.

ראובן ריבלין: תודה רבה.

ראובן ריבלין: אני מאוד מודה לאדוני, המסר שלו ברור.

ראובן ריבלין: חבר הכנסת יעקב מרגי.

מאיר פרוש: אפשר לקרוא קריאת ביניים?

ראובן ריבלין: לא.

ראובן ריבלין: אדוני מיצה את קריאות הביניים, ואפילו לכבודו עליתי הנה.

ראובן ריבלין: חבר הכנסת פרוש, במקרה הייתי באולם.

ראובן ריבלין: אנחנו חייבים היום להגן על כבודה של הכנסת ועל כבודו של כל חבר כנסת בתוכה, כי כל דבר שנעשה כלפי האחד הופך למשל ולשנינה את כולנו יחד.

ראובן ריבלין: והדברים האלה הם בלתי אפשריים בכל רמה של חברה, בוודאי לא בכנסת ישראל.

ראובן ריבלין: בבקשה, אדוני.

יעקב מרגי: אדוני היושב-ראש, כנסת נכבדה, ברצוני קודם כול להשתתף בצערן של המשפחות על מות יקיריהן.

יעקב מרגי: כאשר באים לדבר על מותם של אזרחים בעימות עם המשטרה, מצד אחד אני רוצה לברך אותה על עבודתה המסורה, במיוחד לאחרונה, על הכנסת יחידות מג"ב בבאר-שבע בסיועה למשטרה הכחולה, וביקורת לי לפעמים גם על המשטרה כתושב הנגב, על האיפוק הרב של המשטרה בנוגע למה שקורה בנגב.

יעקב מרגי: אני יכול רק להצטער על מותם של שני תושבי הנגב לאחרונה בעימותים עם המשטרה, אך קורא אני למנהיגי הבדואים בנגב לצאת בקריאה לתושבי הנגב להפקיד בידי המשטרה את רימוני הרסס שיש בידיהם, את האקדחים, את הרכוש הגנוב הרב, לנהוג בכבישים על-פי כללי התנועה ולהוריד את המתח.

יעקב מרגי: ודאי שהמשטרה והאוכלוסייה הבדואית יוכלו לשתף פעולה ולחיות בשלום.

יעקב מרגי: אדוני היושב-ראש, מה שקורה היום בנגב, הן מבחינת הבנייה הבלתי-חוקית והן מבחינת ריבוי מעשי הפשיעה, מבחינת תפיסות הברחת הסמים והנהיגה הפרועה בכבישי הנגב, זאת הפקרות אחת גדולה.

יעקב מרגי: ולא יתלונן, שכן מי שנוגע בזבל ידיו מסריחות.

יעקב מרגי: אז כשחברי חברי הכנסת הערבים מלינים על מותם של אזרחים, זה לגיטימי ביותר, צריך להצטער על כך.

יעקב מרגי: אך באותה נשימה אני מבקש מהם להשתתף בצערם ובסבלם של תושבי הנגב.

יעקב מרגי: לסיום, חברי חברי הכנסת, המצב בנגב הוא פצצת זמן מתקתקת.

יעקב מרגי: המושג של פצצה מתקתקת מעורר בלבנו חרדות בימים האלה.

יעקב מרגי: אבל דעו לכם, הבעיה של הנגב היא הבעיה האקוטית הבאה של מדינת ישראל, ולכן אני מסתפק בהודעתי זאת.

ראובן ריבלין: תודה רבה.

ראובן ריבלין: אתה מבקש להעלות על סדר-היום; אדוני לא יכול למסור הודעות.

ראובן ריבלין: אדוני מבקש להעלות על סדר-היום, השר יציע הצעה, נחליט אחרי זה.

ראובן ריבלין: חבר הכנסת עזמי בשארה - בבקשה, אדוני.

עזמי בשארה: אדוני היושב-ראש, חברי הכנסת, אני לא הבנתי בדיוק את קודמי על הבמה, למה הוא התכוון.

עזמי בשארה: לעומת זאת צריכים להשתתף בצערם של תושבי הנגב.

עזמי בשארה: אני גם מכיר את צערם של התושבים הערבים בנגב, היהודים והערבים אולי, אני לא יודע, אבל מה הקשר?

עזמי בשארה: הרג אזרחים ערבים הוא תשובה על צערם של תושבי הנגב?

עזמי בשארה: מה מאזן את מה פה?

עזמי בשארה: אנחנו מדברים על כך שאזרחים ערבים במדינת ישראל נהרגו כבר כמה פעמים, 14 פעמים מאז אוקטובר, בנסיבות של לעצור ולא עצר, כך לפחות מספרת המשטרה.

עזמי בשארה: המשטרה חששה על מחסום וכו', ואף שוטר עד עכשיו לא נמצא אשם.

עזמי בשארה: 14 מקרים.

יעקב מרגי: 14 פעמים.

עזמי בשארה: כן, 14.

עזמי בשארה: אדוני היושב-ראש, חברי הכנסת, המקרה שאנחנו מדברים עליו הוא עניין שלטון חוק גרידא.

עזמי בשארה: ואיך אוכפים את החוק, והאם יש אלימות לא מוסברת של המשטרה, והאם יש רקע גזעני או לאומני לאלימות הלא- מוסברת של המשטרה?

עזמי בשארה: זה העניין.

עזמי בשארה: אגב, זה היה צריך להיות הנושא של ועדת-אור.

עזמי בשארה: מורסי ג'באלי.

עזמי בשארה: מכונית "איסוזו" של בולשת משטרה.

עזמי בשארה: אני מבקש מסגן השר, אדוני.

ראובן ריבלין: חבר הכנסת מרגי, מה זה, אדוני בא, עונה ומפריע לסגן השר לשמוע את חבר הכנסת בשארה?

עזמי בשארה: אדוני, מכונית "איסוזו", שלא ברור אם היא של משטרה או לא, מבקשת לעקוף ואז היא מתחילה לרסס את המכונית.

עזמי בשארה: אני מבקש מסגן השר להעיף מבט לא רק במשפחה ובמה שהותיר אחריו מורסי ג'באלי אלא במכונית.

עזמי בשארה: יותר מ-20 כדורים.

עזמי בשארה: על מה?

עזמי בשארה: שום דבר.

עזמי בשארה: שום חשד.

עזמי בשארה: הוא לא חשוד.

עזמי בשארה: היה לו רשיון נהיגה.

עזמי בשארה: כל הסיפורים שסיפרו עליו הם לא נכונים.

עזמי בשארה: 20 כדורים או יותר.

עזמי בשארה: אפשר לספור אותם.

עזמי בשארה: המקרה של נאסר אבו-אלקיעאן שעצר, יש עדים.

עזמי בשארה: אני טענתי פה שאם לא היה עד יהודי, נהג מונית ישראלי שמעיד שהוא עצר, הנושא לא היה מגיע לעמוד הראשון של "הארץ".

עזמי בשארה: תודה לאל שיש עדים כשרים שיעידו, כי אם אנחנו היינו עומדים פה ואומרים שמשפחתו אומרת או מי שהיו אתו במכונית אומרים שהוא עצר, זה לא היה הולך.

עזמי בשארה: אבל אחות של בית-חולים מאחוריו ונהג מונית ישראלי שמתאר בדיוק, מביא את הסיפור לעמוד הראשון של "הארץ".

עזמי בשארה: מה נעשה, עוד הפעם מח"ש?

עזמי בשארה: אדוני היושב-ראש, אנחנו צריכים תשובות על הדברים האלה, אנחנו חייבים תשובות על הדברים האלה.

עזמי בשארה: העונש הזה הוא לא בשביל לספק את האינסטינקטים שלנו, זה לא העניין.

עזמי בשארה: זה עניין של שלטון חוק, ואנחנו רוצים להיות בטוחים כאן, כאזרחים במדינת ישראל, איך עוצרים בן-אדם והאם בעילה של מאבק בטרור, מה שקורה בשטחים וכו' אפשר לחוקק פה חוקים נגד ילדים, אפשר להתחיל לירות באנשים אם הם לא עצרו או עצרו, ואני לא יודע באילו נסיבות, וכל שוטר יטען שהוא חשב שהמכונית תדרוס אותו.

עזמי בשארה: כולנו במצב של איום אם המצב הזה יימשך.

עזמי בשארה: הערה אחת לסיום, אדוני.

עזמי בשארה: מח"ש זו מחלקה במשרד המשפטים.

עזמי בשארה: עד עכשיו היא לא הביאה פעם אחת למקרה של ענישת שוטר על ירייה בחבר כנסת.

עזמי בשארה: הלכנו למח"ש ולא מצאו עדים ולא כלום, והיו עדים יהודים מלוד שהיו מוכנים להעיד שהם צעקו שאני חבר כנסת.

עזמי בשארה: שום דבר.

עזמי בשארה: צריך להיות פתרון למח"ש.

עזמי בשארה: אני פונה לשר המשפטים, צריך לחשוב מחשבה יצירתית.

עזמי בשארה: אולי להסתכל על מדינות אחרות במערב- אירופה או בארצות-הברית, מה המקבילה של מח"ש בעולם, המחלקה לחקירות שוטרים, כי עד עכשיו אנחנו לא מוצאים שום תשובות אצל מח"ש במקרה של חקירת אלימות שוטרים, אנחנו לא מכירים שום מקרה, אף שזו מחלקה במשרד המשפטים.

עזמי בשארה: אולי היא צריכה להיות רשות בפני עצמה, אני לא יודע מה בדיוק, אבל אנחנו לא רואים תשובות שם.

עזמי בשארה: תודה רבה.

ראובן ריבלין: תודה.

ראובן ריבלין: שאלתך ברורה לשני השרים.

ראובן ריבלין: חבר הכנסת טלב אלסאנע – אינו נוכח; חבר הכנסת יצחק הרצוג – אינו נוכח; חבר הכנסת משה כחלון – אינו נוכח.

ראובן ריבלין: אדוני סגן השר לביטחון פנים יבוא וישיב על הצעת שלושת החברים, חברי הכנסת אחמד טיבי, יעקב מרגי ועזמי בשארה.

יעקב אדרי: אדוני יושב-ראש הכנסת, חברי הכנסת, מכובדי שר המשפטים, אני אקדים ואומר שכבר באותו יום אמרתי שאני משתתף וכולנו השתתפנו בצער המשפחות על המקרה הטרגי שהיה באותו יום בטייבה, ולאחר מכן גם בנגב.

יעקב אדרי: אבל מכיוון שהנושא הוא של פרטים ושל אירועים שנחקרים - - -

ראובן ריבלין: מי זאת הגברת שם?

ראובן ריבלין: בבקשה, להוציא אותה מהאולם.

ראובן ריבלין: נא לברר מה היא עושה פה בתוך האולם ולהעביר אותה לקצין הכנסת.

ראובן ריבלין: מייד לקחת אותה לקצין הכנסת.

ראובן ריבלין: בבקשה.

יעקב אדרי: אדוני היושב-ראש, מכיוון שהנושא, כפי שכולנו יודעים, בחקירה, אני חייב להיצמד לדברים ולתאר אותם בצורה מסודרת.

יעקב אדרי: שני האירועים שהם נושא ההצעות לסדר-היום, שבהם נהרגו שני אזרחים ערבים, האחד תושב הנגב והשני תושב טייבה, מצויים בחקירה של המחלקה לחקירות שוטרים – מח"ש – שבמשרד המשפטים, כמתחייב על-פי החוק.

נסים זאב: אדוני היושב-ראש, אני מרגיש חוסר ביטחון.

ראובן ריבלין: חבר הכנסת נסים זאב, מדובר פה בהריגת אזרחים ישראלים, וסגן השר מבקש להביא פרטים בעניין זה בתשובה על הצעה לסדר-היום, שאומנם לא הוגשה על-ידך אלא על-ידי חברך לסיעה, חבר הכנסת מרגי.

ראובן ריבלין: אני מבקש לא להפריע ולא להתייחס בזלזול.

יעקב אדרי: לאור האמור ולאור העובדה שבעת שמתבצעת חקירה על-ידי מח"ש אסור למשטרה לחקור בעצמה את האירוע, יימסרו כאן על-ידי פרטים כלליים ומעטים בלבד.

יעקב אדרי: מגבלות החוק, כאמור לעיל, מונעות קיום תחקיר מבצעי מעמיק על-ידי המשטרה בשלב זה בקשר להשתלשלות האירועים הנ"ל.

יעקב אדרי: אשר לאירועים עצמם – בתאריך 22 ביולי 2003, בשעות הצהריים המוקדמות, התקבלה התרעה לגבי מפגע הנמצא צפונית לטייבה.

יעקב אדרי: אמרתי את זה גם באותו יום בכנסת.

יעקב אדרי: לאחר הערכת מצב עם גורמי הביטחון הרלוונטיים, הוחלט על הכרזת מצב כוננות חירום.

יעקב אדרי: התקבלה ידיעה על אדם חשוד במזרח טייבה.

יעקב אדרי: תיאור החשוד התאים לתיאור שהופץ בהתרעה.

יעקב אדרי: החשוד נשא תיק על גבו ונראה לחוץ, תוך שהוא מנסה לעצור רכב, אך ללא הצלחה.

יעקב אדרי: יש לציין שמאזור זה נכנסו בעבר מפגעים.

יעקב אדרי: מאוד חשוב לציין את הנקודה הזאת.

יעקב אדרי: בהמשך הגיעה ידיעה שהחשוד עלה על טנדר בצבע לבן עם ארגז פתוח.

יעקב אדרי: תוך כדי סריקות זוהו שני כלי רכב שענו על התיאור.

יעקב אדרי: רכב אחד נבדק על-פי הנוהל והוסר החשד לגביו.

יעקב אדרי: הרכב השני אותר בצפון-מערב טייבה.

יעקב אדרי: השוטרים הורו לרכב לעצור, אולם הוא החל להימלט.

יעקב אדרי: לאחר כ-200 מטר הוא ביצע סיבוב פרסה והחל להימלט לכיוון דרום.

יעקב אדרי: ניסיונות הכריזה לרכב לא הועילו.

יעקב אדרי: בשלב זה ירו השוטרים ירי אזהרה באוויר.

יעקב אדרי: הרכב לא עצר ואז בוצע ירי לכיוון גלגלי הרכב.

יעקב אדרי: הרכב נעצר לאחר כ-150 מטר, ואחד מיושביו נמלט ממנו לכיוון טייבה.

יעקב אדרי: הכוחות שהגיעו למקום מצאו ברכב נפגע אחד אשר נפטר יותר מאוחר.

יעקב אדרי: המקרה השני אירע ב-24 ביולי 2003 בשעות לפני הצהריים.

יעקב אדרי: במקרה זה נתקבל מידע מודיעיני על רכב בתיאור מסוים, שמסיע שב"חים מהשוק בבאר-שבע דרך צומת שוקת לכיוון דהרייה על ציר 60.

יעקב אדרי: הרכב זוהה על-ידי שוטרי מג"ב עומד ברמזור אדום בצומת שוקת.

יעקב אדרי: צוות מג"ב ניגש והורה לרכב לעצור, אולם הוא ניסה להימלט תוך סיכון חיי השוטרים.

יעקב אדרי: בשלב זה בוצע ירי על-ידי אחד הלוחמים.

יעקב אדרי: נהג הרכב תושב חורה נהרג.

יעקב אדרי: כאמור, שני האירועים נחקרים על-פי חוק על-ידי גורם חוץ-משטרתי.

יעקב אדרי: אני מציע לכולנו להמתין לתוצאות החקירה ולמסקנותיה.

יעקב אדרי: היות שהנושא בחקירה, אדוני היושב-ראש, אבקש להסיר את ההצעות מסדר-היום.

ראובן ריבלין: תודה רבה.

ראובן ריבלין: רבותי חברי הכנסת, יש הצעה אחרת של חבר הכנסת אורי אריאל.

ראובן ריבלין: הוא ביקש להסיר או להעביר לוועדה.

ראובן ריבלין: אני לא יודע מה עמדתו, אבל זה לפחות באופן פורמלי.

אורי אריאל: אדוני היושב-ראש, אדוני סגן השר לביטחון פנים, אני אומר לך כבר בפעם השנייה, שאני מזדהה עם חברי הכנסת שדורשים - - -

עזמי בשארה: אני לא יודע מה הוא רוצה, להסיר או להעביר לוועדה.

עזמי בשארה: אם הוא רוצה להסיר, הוא לא יכול.

ראובן ריבלין: חבר הכנסת בשארה, אם אתה רוצה לדבר - קודם כול לשבת.

ראובן ריבלין: דבר שני, נהוג בכנסת שאפשר לבקש הצעה אחרת ולומר מה שהוא רוצה.

ראובן ריבלין: אנחנו נאמר אחרי זה שהוא ביקש, כמובן, באופן פורמלי להעביר לוועדה.

עזמי בשארה: אולי יצא לו מהפה.

ראובן ריבלין: הוא לא צריך להוציא מהפה.

ראובן ריבלין: חבר הכנסת בשארה, אני רואה את הצעתו האחרת כהצעה להעביר לוועדה, זה הכול, כי זאת ההצעה היחידה שנשארה.

ראובן ריבלין: ולכן אנחנו נצביע אם להעביר לוועדה או להסיר.

ראובן ריבלין: ברור.

ראובן ריבלין: אדוני חבר הכנסת אריאל, נא להתחיל מן ההתחלה.

ראובן ריבלין: דקה שלמה עומדת לרשות אדוני.

ראובן ריבלין: יאמר מה שהוא רוצה, ובאופן פורמלי הוא מבקש להעביר לוועדה.

אורי אריאל: אדוני היושב-ראש, אדוני סגן השר לביטחון פנים, אני מזדהה עם הדרישה.

אורי אריאל: אני אומר אותה פעם שנייה.

אורי אריאל: אם אתם לא תיתנו תשובות בזמן אמת עם כל המידע, וכשאני אומר "אתם" זה כולל את מח"ש, ואל תגלגלו את זה מהאחד אל השני כל פעם, לא יאמינו לכם ולכולנו.

אורי אריאל: אתם לא עושים טובה לאף אחד, לא לשוטרים, לא למג"ב.

אורי אריאל: קצב הבדיקות לא יכול להיות כזה, כשהאירועים הם כל כך סוערים וכולנו מצטערים עליהם.

אורי אריאל: אנחנו נצטער שבעתיים אם לא ניתן תשובות.

אורי אריאל: התשובות יכולות להיות כאלה או אחרות.

אורי אריאל: לי יש הסבלנות לחכות, אבל בתנאי שזה לא ייקח עכשיו שבועות, כי אולי יהיה אירוע אחר שישכיח את האירוע הזה.

ראובן ריבלין: תודה רבה.

אורי אריאל: אני רוצה להגיד לך תודה, חבר הכנסת הקטן שהפה שלו גדול.

אורי אריאל: תודה.

ראובן ריבלין: אני לא יודע על מה אתה מדבר, אבל אלה הם דברים לא טובים.

אורי אריאל: מי שחשב שאני מתכוון אליו - אליו התכוונתי.

ראובן ריבלין: לא.

ראובן ריבלין: אני רק לא הבנתי למה אדוני צריך לדבר על חבר כנסת בצורה כזאת.

ראובן ריבלין: לחברי כנסת כאן יש דעות.

ראובן ריבלין: למה לרדת לרמה האישית, אלא אם כן היתה פעם אחרת - - -

ג'מאל זחאלקה: - - - מה שהוא יודע.

ראובן ריבלין: אלא אם כן היה משהו אחר שנאמר לך קודם.

ראובן ריבלין: אני לא יודע.

ראובן ריבלין: אני לא יושב פה כל היום.

ג'מאל זחאלקה: זו רמתו של האיש.

ראובן ריבלין: לא.

ראובן ריבלין: חבר הכנסת זחאלקה - - -

עזמי בשארה: מה "לא"?

עזמי בשארה: - - -

ראובן ריבלין: אבל, למה אתה צריך?

ראובן ריבלין: אני מעיר לו.

עזמי בשארה: כל פעם שהוא - - -

ראובן ריבלין: חבר הכנסת בשארה, שמעתי אותך.

ראובן ריבלין: תודה רבה.

ראובן ריבלין: חבר הכנסת אורי אריאל, אני פשוט לא הבנתי למה אדוני מכוון כשהוא אמר את זה.

ראובן ריבלין: אתה מודה לאדם שהוא קטן והפה שלו גדול.

ראובן ריבלין: על מה אדוני מדבר, שפרוטוקול בעוד 300 שנה לא יבין על מה אדוני דיבר?

ראובן ריבלין: האם הוא דיבר אל סגן השר?

ראובן ריבלין: האם הוא דיבר אל חבר כנסת?

ראובן ריבלין: אני פשוט מבקש: תעשו חסד עם הכנסת הזאת.

ראובן ריבלין: תעשו חסד.

ראובן ריבלין: מילא, אם היית בא ומסביר לי שקודם מישהו עלב בך ואמר שאתה גדול ויש לך פה קטן, ואז אתה רוצה להסביר לו שהוא הפוך.

ראובן ריבלין: אתה לא אומר כלום.

ראובן ריבלין: הפרוטוקול לא מבין.

ראובן ריבלין: אני לא מבין, כי הרגע, לפני חצי שעה, נקלעתי הנה.

ג'מאל זחאלקה: הוא - - -

ראובן ריבלין: אדוני, סליחה.

ראובן ריבלין: אדוני לא יעזור לי.

ראובן ריבלין: אדוני לא יעזור לי.

ג'מאל זחאלקה: זכותו לדבר.

עזמי בשארה: הוא רוצה לעזור לך.

עזמי בשארה: הוא רוצה לדבר משהו.

ראובן ריבלין: הוא לא ידבר.

ראובן ריבלין: חבר הכנסת בשארה, אני קורא אותך לסדר פעם ראשונה.

ראובן ריבלין: חבר הכנסת אורי אריאל, אני מבקש מאדוני למחוק את המלים האחרונות האלה.

ראובן ריבלין: בבקשה.

אורי אריאל: על מנת שהדברים יהיו ברורים, אני מצטרף - - - אני נענה לבקשת היושב ראש - -

ראובן ריבלין: תודה רבה.

אורי אריאל: - - למחוק את המלים שאמרתי לחבר הכנסת בשארה שהפה שלו - - -

ראובן ריבלין: אני מבקש.

ראובן ריבלין: תודה רבה.

ראובן ריבלין: רבותי חברי הכנסת, נמחק מהפרוטוקול.

ראובן ריבלין: אדוני השר, אתה ביקשת להסיר מסדר-היום.

ראובן ריבלין: חבר הכנסת אורי אריאל ביקש להעביר לוועדה.

ראובן ריבלין: חבר הכנסת טיבי, האם אתה מסכים לוועדה?

אחמד טיבי: כן.

ראובן ריבלין: מסכים.

ראובן ריבלין: חבר הכנסת מרגי?

יעקב מרגי: מסיר.

ראובן ריבלין: אתה מסיר את הצעתך.

ראובן ריבלין: לעת עתה, נותר לנו חבר הכנסת טיבי.

ראובן ריבלין: חבר הכנסת בשארה, האם אדוני מוכן?

ראובן ריבלין: בבקשה.

עזמי בשארה: ועדה.

ראובן ריבלין: ודאי, ועדה.

ראובן ריבלין: עכשיו אנחנו מצביעים מי מוכן להעביר לוועדה.

נסים זאב: איזו ועדה?

ראובן ריבלין: זו ועדת הפנים.

ראובן ריבלין: האחראית למשטרה היא ועדת הפנים.

ראובן ריבלין: אדוני יאמר אחרי זה - - - חברי הכנסת, נא להצביע מי בעד ועדה ומי נגד.

ראובן ריבלין: נגד זה בעד להסיר.

ראובן ריבלין: הצבעה מס' 56 בעד ההצעה להעביר את הנושא לוועדה - 9 בעד ההצעה שלא לכלול את הנושא בסדר-היום - 7 נמנעים - 1 ההצעה להעביר את הנושא לוועדת הפנים ואיכות הסביבה נתקבלה.

נסים זאב: אם זו היתה ועדת החוץ והביטחון, הייתי תומך.

נסים זאב: ועדת הפנים - - -

ראובן ריבלין: חבר הכנסת נסים זאב, אתה לא תדבר בזמן הצבעה.

ראובן ריבלין: אתה חבר כנסת מצטיין, ובכל זאת מתעקש להיות ככה.

ראובן ריבלין: בעד העברה לוועדה - 9, נגד – 7, נמנע אחד.

ראובן ריבלין: העניין יועבר לוועדת הפנים של הכנסת, על מנת שתדון בנושא.

ראובן ריבלין: חבר הכנסת אריאל, שם יבררו, לפי בקשתך, מי עושה מה במח"ש - בין מח"ש לבין המשטרה.

ראובן ריבלין: תודה רבה.

ראובן ריבלין: החייל הנעדר אולג שייחט

ראובן ריבלין: אנחנו עוברים להצעות לסדר-היום מס' 1209, 1244, 1248 ו-1259 בנושא: החייל הנעדר אולג שייחט.

ראובן ריבלין: חבר הכנסת איתן כבל - אינו נוכח.

ראובן ריבלין: חבר הכנסת אהוד יתום, בבקשה.

ראובן ריבלין: ישיב סגן השר אדרי.

אהוד יתום: אדוני היושב-ראש, חברי חברי הכנסת, סגן השר אדרי, כאשר ביקשתי לדבר על הנושא הקשה והכאוב הזה, עדיין נעדר היה אולג שייחט זיכרונו לברכה.

אהוד יתום: לצערנו כולנו, שמענו לפני ימים מספר את הבשורה הכל-כך קשה ומרה.

אהוד יתום: הוא נרצח בדם קר.

אהוד יתום: בראשית דברי אני מבקש להשתתף בצער המשפחה ובאבלה הכבד וכן בצערם של כל תושבי נצרת-עילית ומדינת ישראל.

אהוד יתום: אולג היה ידוע בקרב חבריו כאוהב אדם באשר הוא.

אהוד יתום: תמיד נסוך היה חיוך על פניו, שידר אופטימיות, מלא שמחת חיים, סייע לזולת, אוהב משפחה, דואג לאמו, לאחיו שפגשתיו פעמים מספר כאשר הצטרפתי גם אני לחיפושים וגם הייתי בבית המשפחה, ולאביו.

אהוד יתום: העניק לאמו תמיכה, והיה משענת של ביטחון ורוגע עבורה.

אהוד יתום: אולג היה תלמיד מצטיין בבית-הספר התיכון שבו למד.

אהוד יתום: בתוך שנים ספורות מאז עלה ארצה, רכש את השפה העברית, שהיתה שגורה היטב בפיו.

אהוד יתום: התרשמתי גם מאדם, אחיו הסטודנט, אחיו הבכור, שהתערה בארץ בצורה יוצאת דופן.

אהוד יתום: גם לאחר שהתגייס לצה"ל היה מבקר בבית-הספר, שהיתה לו חשיבות רבה בעיניו.

אהוד יתום: כל חבריו לכיתה הרגישו צורך עז לבוא לשבעה, ונרתמו גם לחיפושים.

אהוד יתום: גם בצבא השאיר אצל מפקדיו וחבריו ליחידה רושם מצוין של חייל למופת, דוגמה לקליטה יוצאת מן הכלל של אנשים שעלו מאוקראינה.

אהוד יתום: אולג אהב את מדינת ישראל ואת ארץ-ישראל, אהב לטייל והכיר פינות רבות בארץ המובטחת הזאת.

אהוד יתום: הדברים שציטטתי עכשיו, נמסרו ממורתו והמחנכת שלו, הגברת שמחה גפסו, שגם הספידה אותו בעת לווייתו.

אהוד יתום: בהזדמנות זו אני מבקש ביטחון לתושבי נצרת-עילית, ביטחון לתושבי הצפון.

אהוד יתום: זה זמן יש בקשה שייסלל כביש עוקף שיחבר את נצרת-עילית ובית-רימון.

אהוד יתום: יש להטמיע את העניין הזה ולעשות זאת באופן מיידי, על מנת שיחושו האנשים ביטחון גם אם מדובר בכבישים עוקפים בארצנו שלנו.

אהוד יתום: יש להטמיע במודעות של כל חיילי צה"ל ושל כל הבחורים הצעירים והחיילות והצעירות, אשר מרבים לנוע ולהתנהל באמצעות טרמפים בדרכים, כי צריך להיזהר בימים אלה, על מנת שמקרים כפי שקרו לאולג זיכרונו לברכה לא יתרחשו שוב.

אהוד יתום: החקירה בעיצומה, ואינני רוצה לדבר בעניין הזה, אף-על-פי שיש לי ידיעות כאלה ואחרות לאן החקירה הזאת מובילה.

אהוד יתום: אני יודע שהרצח הזה בוצע על-ידי אנשים שלא קשורים ל"חיזבאללה" וגם לא קשורים לפלסטינים מהשטחים.

אהוד יתום: יותר מזה אינני רוצה לומר בשלב זה.

אהוד יתום: אני מאוד מקווה ואני מתפלל ומייחל, שידיהם של ערביי ישראל לא עשו זאת.

אהוד יתום: אני באמת מקווה, בשיא הרצינות.

אהוד יתום: אני מקווה מאוד שזה לא היה.

אהוד יתום: בכל מקרה, אנחנו צריכים כאן בכנסת, בדרך של דיונים, גם לבדוק את נושא הענישה, גם לבדוק את נושא החקיקה, על מנת לגרום להרתעה, שלפחות בביתנו שלנו, מבצרנו, בחלקת אלוהינו הקטנה אנחנו נוכל לנוע בביטחון רב.

אהוד יתום: אני רוצה לציין עוד דבר אחד: בנתיב חייו האחרון של אולג, זיכרונו לברכה, הוא גילה אומץ לב ותושייה ראויים לציון מיוחד.

אהוד יתום: אולג סייע לנו למצוא את גופתו, כי הוא נהג בגבורה כאשר השליך ופיזר חפצים בנתיב הדמים שהוביל אותו לקבר הזמני, שאותו גילו בדואים מבית-זרזיר לאחר כמה ימי חיפושים.

אהוד יתום: יהי זכרו של אולג שייחט ברוך.

אהוד יתום: תודה.

ראובן ריבלין: תודה רבה לחבר הכנסת אהוד יתום.

ראובן ריבלין: חבר הכנסת חמי דורון, בבקשה.

חמי דורון: אדוני היושב-ראש, רבותי חברי הכנסת, ראשית, ברצוני לשלוח את תנחומי למשפחתו של החייל אולג שייחט, אשר נרצח בדם קר בידי בני עוולה.

חמי דורון: מאז תחילת שנות ה-80 נחטפו ונרצחו חיילים רבים.

חמי דורון: רובם נרצחו זמן קצר לאחר החטיפה.

חמי דורון: גופתו של החייל אולג שייחט נמצאה, כזכור, קבורה במטע זיתים בקרבת כפר-כנא שבאזור הצפון.

חמי דורון: לגורמי הביטחון עדיין לא ברור אם הרצח בוצע על-ידי פלסטינים או ערבים ישראלים, אך ההשערה היא כי בכל מקרה ערבים ישראלים תושבי האזור היו מעורבים בפרשה.

חמי דורון: מדובר בפרשה חמורה ביותר, שכן, לצערי הרב, המהלכים הקיצוניים והעמדות הקיצוניות של המנהיגות הערבית גורמים להקצנה גם בקרב התושבים הערבים של מדינת ישראל.

חמי דורון: אתמול היה בערוץ-10, והיום יש בעיתון, פרסום על "קייטנת השהידים".

חמי דורון: בעיתון "ידיעות אחרונות" פורסם היום שיש קייטנה בכפר הערבי כאבול בלב הגליל, קייטנת "אל-עאודה", השיבה.

חמי דורון: המשתתפים בקייטנה הם תלמידי בתי-ספר יסודיים מהגליל, והתוכנית: להוציא לילדים מהראש את התעמולה של מערכת החינוך הציונית.

חמי דורון: מזכ"ל תנועת "בני הכפר", שהיא התנועה שייסדה את הקייטנה הזאת, מוחמד כנעאנה, הסביר אתמול: "נסראללה הוא המנהיג היחיד הגדול בעולם הערבי, ואני מצדיע לו.

חמי דורון: אני לא חושב שילד ישאל אותי אם כדאי להיות שהיד, כי כולם מאמינים שכדאי להיות שהיד.

חמי דורון: ככה זה אצל הערבים, מאמינים ששהיד זה משהו מיוחד".

חמי דורון: אם זו התופעה במערכת החינוך הערבית בתחומי מדינת ישראל, בקרב ערבים נושאי תעודות זהות ישראליות, אזרחים ישראלים, המצב במדינת ישראל הולך ומחמיר מהבחינה הזאת.

חמי דורון: אדוני סגן השר לביטחון פנים, דומני שהמשטרה צריכה לנקוט צעדים חריפים.

חמי דורון: נדמה לי שאסור היה לתת לקייטנה הזאת לפעול.

חמי דורון: אני גם תמה אם קייטנה מסוג כזה קיבלה אישור של משרד החינוך, כי הרי על-פי החוק כל קייטנה במדינת ישראל חייבת באישור של משרד החינוך.

חמי דורון: אם ניתן אישור כזה, הרי שמשרד החינוך בבעיה.

חמי דורון: אדוני, אני מבקש שתפעלו לסגירה מיידית של הקייטנה הזאת.

חמי דורון: יותר מכך, יש לעצור את האנשים שמפעילים את הקייטנה, מכיוון שעל-פי הפרסומים האלה מדובר בהסתה פראית.

חמי דורון: מעבר לכך, אני מבקש שהכנסת יחד עם הממשלה יפעלו להוצאת אגודת "בני הכפר" אל מחוץ לחוק הישראלי.

חמי דורון: אסור למדינת ישראל להשלים עם תהליך של חטיפת חיילים או אזרחים בלא תגובה נאותה.

חמי דורון: יש לעשות הכול כדי למצוא ולהעניש את מי שאחראי לרצח המתועב הזה, אם את אלה שביצעו את הרצח בפועל ואם את אלה שעומדים מאחוריהם.

חמי דורון: כמו כן אני מבקש מהממשלה שתזכור את מחויבותה לחטופים הישראלים בלבנון, ובכל הסכם לשחרור אסירים להביא גם אותם בחשבון ולנסות להביאם הביתה.

חמי דורון: תודה.

ראובן ריבלין: אני מאוד מודה לך.

ראובן ריבלין: חבר הכנסת עבד-אלמאלכ דהאמשה - אינו נוכח.

ראובן ריבלין: ישיב סגן השר לביטחון פנים, חבר הכנסת יעקב אדרי.

יעקב אדרי: אדוני היושב-ראש, חברי הכנסת, שר המשפטים, בראשית דברי, כמו חברי אני רוצה לשלוח תנחומים למשפחתו של החייל אולג שייחט, שנרצח על-ידי בני עוולה.

יעקב אדרי: כולנו תקווה שהרוצחים ייתפסו, ובהקדם.

יעקב אדרי: לצערי הרב, כאשר הוגשה ההצעה חשבנו כולנו לתומנו שעדיין הוא בין החיים ואולי הוא יימצא, אך התקוות נגוזו וכולנו הצטערנו על מה שהיה.

יעקב אדרי: אשר לפרטים עצמם: ביום 22 ביולי 2003, בשעות אחר-הצהריים, התקבלה במשטרה תלונה ממשפחתו של החייל אולג שייחט, זיכרונו לברכה, תושב נצרת-עילית, על היעדרותו.

יעקב אדרי: החייל נראה יום לפני כן בשעות אחר-הצהריים בעת שעשה את דרכו מבסיסו הצבאי בפיקוד הצפון לביתו בנצרת-עילית.

יעקב אדרי: שעות מספר לאחר מסירת ההודעה הוקם חפ"ק אשר החל לרכז חיפושים אחרי החייל הנעדר, וכן יצאה הודעה בכלי התקשורת על אודות היעדרותו.

יעקב אדרי: במהלך הימים שלאחר מכן הורחבו החיפושים והשתתפו בהם מאות שוטרים וחיילים וכן מתנדבים ואזרחים.

יעקב אדרי: בתחילה התמקדו החיפושים בצומת עמיעד, דרך הציר הראשי המוביל לנצרת-עילית.

יעקב אדרי: בעקבות עדויות שהגיעו צומצמו החיפושים לאזור צומת גולני, צומת בית-רימון והכפרים המובילים אל נצרת-עילית.

יעקב אדרי: במהלך החיפושים נמצאו פריטים והוצא צו איסור פרסום על כך בשל צורכי החקירה.

יעקב אדרי: ביום 28 ביולי 2003, יום שני השבוע, בשעות הצהריים, בשטח פתוח שבין כפר-כנא ומשהד, נמצאה גופתו של החייל אולג שייחט, זיכרונו לברכה, כשהיא קבורה בתוך מטע זיתים.

יעקב אדרי: מייד לאחר היוודע דבר היעדרותו של החייל מינה מפקד המחוז הצפוני של המשטרה צוות חקירה מיוחד, הכולל נוסף על אנשי משטרה גם גורמים מצה"ל ומהשב"כ.

יעקב אדרי: צוות זה ממשיך בחקירת הרצח.

יעקב אדרי: כיוון החקירה המרכזי הוא מניע לאומני.

יעקב אדרי: למותר לציין שבשל רגישות הנושא והחקירה המתנהלת אין מקום למסור פרטים נוספים בשלב זה.

יעקב אדרי: אני שולח מעל במה זו את תנחומי ותנחומי ממשלת ישראל כולה והעם בישראל למשפחתו של החייל אולג שייחט, זיכרונו לברכה.

יעקב אדרי: מי ייתן ולא תדעו עוד צער.

יעקב אדרי: המלחמה בטרור ומיגורו הם יעד מרכזי של הממשלה וכוחות הביטחון, והעשייה בנושא נמשכת יום-יום ושעה-שעה.

יעקב אדרי: אשר לקייטנה, אני בכלל לא יודע אם אפשר לקרוא לזה קייטנה, זה פשוט מחנה טרור שהוקם בלב לבה של מדינת ישראל.

יעקב אדרי: אני בהחלט מסכים אתך, חבר הכנסת חמי דורון, שהדבר חמור.

יעקב אדרי: זה פשע בלתי נסלח שמלמדים - - -

יעקב מרגי: תעקרו אותם.

יעקב אדרי: תנו לי לסיים ואז ממילא יהיו לכם תשובות.

יעקב אדרי: זו בושה וחרפה שדבר כזה מתקיים בתוך שטחה של מדינת ישראל.

יעקב אדרי: אם אתם רוצים לדעת, הבוקר כבר נעצרו ארבעה מדריכים, ואני מקווה שמבוקש חמישי ייעצר עוד הלילה.

יעקב אדרי: הקייטנה הזאת פוזרה.

יעקב אדרי: צודק חבר הכנסת חמי דורון, אדוני שר המשפטים, צריך לתת את הדעת על הוצאת התנועה "בני הכפר" אל מחוץ לחוק.

יעקב אדרי: יכול להיות שהם כבר נמצאים מחוץ לחוק, איני יודע את הפרטים.

יעקב אדרי: בעניין הקייטנה הזאת - כבר נעצרו אנשים, המשטרה פעלה מהר, ויישר כוח לצוות המשטרה שמייד עצר את האנשים שהסיתו את הילדים.

יעקב אדרי: אחרי זה מתפלאים שיש שהידים.

נסים זאב: קשורים לתנועת בל"ד.

ראובן ריבלין: אתה מבקש להסתפק בהודעתך?

יעקב אדרי: בהחלט.

ראובן ריבלין: חבר הכנסת אהוד יתום, אדוני מסתפק בהודעת השר, לאור הנסיבות?

אהוד יתום: - - - הנושאים שאני העליתי בוועדה.

ראובן ריבלין: אתה לא מסתפק בהודעת השר.

ראובן ריבלין: יש הצעות נוספות?

ראובן ריבלין: אין לאף אחד, אז אני אציע.

יעקב אדרי: אין לי התנגדות לוועדה.

ראובן ריבלין: סגן השר מציע להעביר לדיון בוועדה.

ראובן ריבלין: האם אדוני חבר הכנסת יתום מסכים לדיון בוועדה?

אהוד יתום: לוועדת הפנים.

ראובן ריבלין: האם חבר הכנסת חמי דורון מסכים לוועדה?

ראובן ריבלין: ובכן, אנחנו מצביעים, מי שבעד – זה לוועדה; מי שמצביע נגד מציע להסיר.

ראובן ריבלין: נא להצביע.

ראובן ריבלין: הצבעה מס' 57 בעד ההצעה להעביר את הנושא לוועדה – 11 נגד – אין נמנעים – אין ההצעה להעביר את הנושא לוועדת הפנים ואיכות הסביבה נתקבלה.

ראובן ריבלין: אני קובע שבקולותיהם של 11 חברי הכנסת, באין מתנגדים ובאין נמנעים, הצעותיהם של חברי הכנסת אהוד יתום וחמי דורון בעניין הנעדר אולג שייחט יידונו בוועדת הפנים של הכנסת.

ראובן ריבלין: האיום המשתמע מדברי נסראללה

ראובן ריבלין: אנחנו ממשיכים בסדר-היום.

ראובן ריבלין: עתה הצעות לסדר-היום מס' 1251, 1252, 1253, 1265 ו-1268: האיום המשתמע מדברי נסראללה.

ראובן ריבלין: חבר הכנסת אבשלום וילן - אינו נוכח; חברת הכנסת אורית נוקד - אינה נוכחת; חבר הכנסת יורי שטרן - אינו נוכח.

ראובן ריבלין: חבר הכנסת ישראל אייכלר, בבקשה, שלוש דקות.

ראובן ריבלין: ישיב סגן שר הביטחון.

ישראל אייכלר: אדוני היושב-ראש, חברי הכנסת, האיומים שנשמעים מצפון הם לא חדשים, אבל ספק אם מרוב איומים מכל הצדדים כל כך הרבה שנים, מישהו מתבונן בשאלה, האם יש עוד אומה ולשון בעולם ששכניהם רוצים להשמידם.

ישראל אייכלר: אין עוד אומה ולשון בעולם שמבקשים להשמידם בגלל היותם הם.

ישראל אייכלר: יש סכסוכי שכנים, יש סכסוכי גבולות, יש מלחמות.

ישראל אייכלר: נסראללה הזה הרי מדבר מלבנון, ועכשיו הם כבר לא יכולים לומר שיש להם בעיה של גבולות.

ישראל אייכלר: הבעיה המרכזית היא שאנחנו לא מתבוננים למה דווקא את העם הזה רוצים להשמיד, והתשובה היא פשוטה.

ישראל אייכלר: למה נקרא שמו "סיני"?

ישראל אייכלר: שמשם ירדה שנאה לעולם.

ישראל אייכלר: העולם איננו רוצה שיהיה עם סגולה, עם נבחר, אשר בחר בו הקדוש-ברוך-הוא להיות לו לעם סגולה.

ישראל אייכלר: הוא רוצה שהעם הזה יתבולל בתוכו, אם זה העולם המוסלמי, שרוצה שהעם היהודי יתבולל בתוכו, אם זה העולם הנוצרי, שהיה עוד הרבה יותר גרוע, ושנים רבות מאוד, אלפי שנים, הוא רצה שאנחנו נתבולל בקרבו.

ישראל אייכלר: הנביא ישעיהו אומר על העניין הזה שאנחנו לא מתבוננים; נקרא בשבת הזאת את הפטרת חזון ישעיהו, וזאת הבעיה המרכזית של הגלות שלנו - גלות הדעת.

ישראל אייכלר: אנחנו לא מתבוננים למה אנחנו חיים בכלל.

ישראל אייכלר: מדינת ישראל, הכנסת, דנים בכל בעיות, בכל הקשיים, בכל הבעיות הטכניות, הקיומיות והקשות, אבל אף אחד לא שואל את עצמו בשביל מה כל זה, בשביל מה אנחנו קיימים, מה המשמעות של חיינו.

ישראל אייכלר: ועל זה אומר הנביא: שמעו שמים והאזיני ארץ, כי ה' דיבר.

ישראל אייכלר: בנים גידלתי ורוממתי והם פשעו בי.

ישראל אייכלר: ידע שור קונהו וחמור אבוס בעליו, ישראל לא ידע עמי לא התבונן.

ישראל אייכלר: הוא מבכה על זה והוא מייחס לזה את כל החורבן: ונותרה בת ציון כסוכה בכרם, כמלונה במקשה, כעיר נצורה.

ישראל אייכלר: והוא קורא ואומר דבר פשוט: רחצו, היזכו, הסירו רוע מעלליכם מנגד עיני, חדלו הרע.

ישראל אייכלר: למדו היטב, דרשו משפט, אשרו חמוץ, שפטו יתום, ריבו אלמנה.

ישראל אייכלר: ראיתי דבר מעניין בפירוש המלבי"ם.

ישראל אייכלר: הוא אומר: מה זה ריבו אלמנה?

ישראל אייכלר: תנו לה כמה גרושים?

ישראל אייכלר: לא, תריבו עם האנשים שעושים עוול לאלמנה.

ישראל אייכלר: אם אנחנו היום יכולים לשתוק כאשר עושים עוול לאלמנות, ליתומים ולעניים - - -

ראובן ריבלין: ריבו את ריבה של האלמנה.

ישראל אייכלר: זה בדיוק מה שהוא מסביר: ריבו את הריב שלה, כי אין לה כוח לריב.

ישראל אייכלר: זה תפקידנו, חברי הכנסת, שנבחרנו על-ידי הציבור, לריב.

ישראל אייכלר: אומרים לנו לפעמים: למה לריב?

ישראל אייכלר: זה התפקיד שלנו - לריב.

ישראל אייכלר: על זה צועק הנביא ואומר: שרייך סוררים, חבר גנבים, כולו אוהב שוחד ורודף שלמונים - ובמה הוא מאשים אותם?

ישראל אייכלר: יתום לא ישפטו וריב אלמנה לא יבוא אליהם - דבר אל הקירות, הריב של האלמנה לא בא אליהם.

ישראל אייכלר: הנביא מבטיח ואומר: ואשיבה ידי עליך ואצרוף כבור סיגייך ואסירה כל בדילייך.

ישראל אייכלר: ואשיבה שופטייך כבראשונה ויועצייך כבתחילה, אחרי כן ייקרא לך עיר הצדק קריה נאמנה.

ישראל אייכלר: ציון במשפט תיפדה ושביה בצדקה.

ישראל אייכלר: ובמשפט סיום, אני אומר לנסראללה: זה לא יעזור לך.

ישראל אייכלר: אם עם ישראל ישמור על תורתו וידבוק באמונתו וידבוק בארצו, שום אומה ולשון לא יוכלו לעקור אותנו מפה.

ישראל אייכלר: תודה רבה.

ראובן ריבלין: תודה רבה לחבר הכנסת אייכלר.

ראובן ריבלין: סגן שר הביטחון זאב בוים ישיב על ההצעה לסדר-היום בעניין האיום המשתמע מדברי נסראללה, כפי שהביא אותה חבר הכנסת אייכלר בשמו ובשם כל אלה שנרשמו, וקיבלו את זכות היתר להיות אנשים בעלי אפשרות להציג הצעה לסדר-היום ואינם נוכחים.

ראובן ריבלין: בבקשה.

זאב בוים: אדוני היושב-ראש, חברי הכנסת, אדוני השר, דברי נסראללה מהווים מניפולציה של מי שהפך סוגיה הומניטרית למקור סחיטה.

זאב בוים: הציניות המרושעת הזאת מכוונת הן לקהל הלבנוני, הן למשפחות החטופים.

זאב בוים: משפחות החטופים יודעות שמדינת ישראל נוקטת את כל המאמצים האפשריים להשיב את הבנים לבתיהם.

זאב בוים: לנסראללה יש בעיות נוספות: האידיאולוגיה של הג'יהאד של ה"חיזבאללה" - לאחר המלחמה בעירק והשינויים שמתחוללים באזור, כל אלה הופכים ללא רלוונטית כמעט את האידיאולוגיה הזאת.

זאב בוים: נוסיף על כך את הלחץ הבין-לאומי הכבד על אירן ועל סוריה, הפטרוניות של נסראללה - כל זה מאלץ אותו לאתר דרכים כדי להודיע שהוא חי וקיים ובועט.

זאב בוים: זו המשמעות של דברי נסראללה.

זאב בוים: ראינו את השיטות הפסולות האלה, הן לא חדשות לנו, הן ציניות, הן מרושעות, אבל הן גם מעידות על המצוקה שבה נמצא נסראללה והארגון הרצחני שלו.

זאב בוים: אדוני היושב-ראש, אני חושב שאפשר להסתפק בדברים האלה.

זאב בוים: כך אני מציע לחברי הבית.

ראובן ריבלין: תודה רבה.

ראובן ריבלין: האם אדוני, חבר הכנסת אייכלר, מסכים להסתפק בהודעת השר?

ישראל אייכלר: כן.

ראובן ריבלין: אדוני מסכים.

ראובן ריבלין: אם כך אין הצעות אחרות.

ראובן ריבלין: גנבת איברים מגופת החייל דניאל הילר, זכרו לברכה

ראובן ריבלין: רבותי חברי הכנסת, אנחנו ממשיכים בסדר-היום, שהוא עוד רב, בהצעות לסדר-היום מס' 1231 ו-1234: גנבת איברים מגופת החייל דניאל הילר, זכרו לברכה.

ראובן ריבלין: חבר הכנסת מאיר פרוש, בבקשה, ואחריו - חבר הכנסת שאול יהלום.

ראובן ריבלין: ישיב סגן שר הביטחון.

ראובן ריבלין: בבקשה, אדוני.

מאיר פרוש: אדוני היושב-ראש, אני מאוד מודה לך באופן אישי, מכיוון שסברתי לפני יום שיש צורך להעלות את הנושא הזה על סדר-היום של הכנסת, וכחריג הגשנו את זה כהצעה דחופה, ואני מודה לך על כך.

מאיר פרוש: מה שקרה עם איבריו של דניאל הילר, באמת מחייב שהכנסת תדון בכך ותיתן דעתה על כך.

מאיר פרוש: אני רוצה להזכיר לך, אדוני היושב-ראש, שבי"ט באדר ב', 23 במרס, שנה זו, ביקשתי ממך להעלות על סדר-יומה של הכנסת, במסגרת דיון מהיר, את נושא הסחר באיברים במכון לרפואה משפטית.

מאיר פרוש: אז עלה הנושא מכיוון שהתפרסמה בעיתון "משפחה" כתבה שנאמרו בה דברים וגם צוטט אחד העובדים במכון.

מאיר פרוש: אומנם הוא פחד לומר את שמו, אבל היו שם דברים איומים על מכירת איברים, נטילה שלא לצורך, והיה דוח חמור, וגם תמונות שהוצגו בפני הכתב.

מאיר פרוש: אבל אז אדוני היושב-ראש סבר שאין צורך לקיים על זה גם לא דיון מהיר, והנושא הזה לא אושר.

מאיר פרוש: אני שמח שהוא כן אושר היום.

מאיר פרוש: היום אנחנו כבר מדברים גם על כך שמתפרסמים מסמכים ב-Ynet, כך מסרו לי, שמתגלגלים במכון, אנחנו יכולים לראות שמוציאים חלקי גופות מנפטרים, וגם מעבירים אותם למטרות מחקר לפי מחירון.

מאיר פרוש: מישהו בשם טננבאום מספר, שבחלק מהעבודות שהוא ביקש לבצע, הוא מבקש לקבל תותב מלאכותי בעצמות ארוכות, זוג "הומרוס" עולה 300 שקלים, וכן הלאה וכן הלאה, אפשר למצוא דברים מזעזעים על מה שקורה שם.

מאיר פרוש: אני יודע שבשעתו השופט סגלסון בדק וחקר ובא עם תשובה, שאין ממצאים, ואני גם לא רוצה לקבוע היום, אבל יותר מדי פעמים שומעים שבמכון באבו-כביר נעשים דברים שלא ייעשו.

מאיר פרוש: יכול להיות שלפרופסור היס יש איזו אמתלה למה הוא עושה את הדברים האלה, אבל לנו ברור שאותן משפחות שאצלן קורים המקרים הכואבים האלה, המשפחות האלה לא יכולות לחיות עם מה שקורה שם.

מאיר פרוש: אם ההורים של החייל דניאל הילר חוששים שלקחו ממנו את הכבד ולקחו ממנו איברים נוספים כמו שלוש צלעות, עצם הלשון, עצמות הגרון, ואת הדברים האלה לא מצאו, ופרופסור היס אומר שאת הדברים האלה אי-אפשר להשיג לאחר תקופה של שנתיים, כל הדברים האלה לא מוסיפים כבוד, לא לנו, לא למדינה ולא לכל מי שרוצה להיות קשור למדינת ישראל.

מאיר פרוש: אני חושב שהגיע הזמן שהכנסת תיתן דעתה על כך במליאת הכנסת.

מאיר פרוש: נשמע עוד מעט מה יציע מי שיציע, אבל אין ספק שהדבר הזה, כפי שהוא מתרחש אחת לכמה חודשים או לכמה שנים, כאשר שוב ושוב אנחנו שומעים על דברים מזעזעים, על דברים שמצמררים את כל מי ששומע אותם, בפרט כשהם נעשו בחיילים או באנשים שנפטרים ללא עת, זה מקומם.

מאיר פרוש: אני מבקש ממך, אדוני היושב-ראש, לקיים על כך דיון במליאה.

מאיר פרוש: תודה רבה.

ראובן ריבלין: תודה רבה.

ראובן ריבלין: חבר הכנסת שאול יהלום, בבקשה.

שאול יהלום: אדוני היושב-ראש, כל עם ישראל – אינני יודע אם הידיעה הגיעה לכל העולם – וכל בן-אנוש נרעש והזדעזע כאשר התברר שהמשפחה הוציאה באישון לילה את הארון הקבור והביאה אותו לביתה.

שאול יהלום: איך בכלל עשו את זה?

שאול יהלום: האם שמרו על כבוד המת - בנם?

שאול יהלום: אנחנו הזדעזענו.

שאול יהלום: צריך להבין על איזה רקע משפחה מוכנה לעשות דבר כזה.

שאול יהלום: העובדה שלמשפחה אין אמון במכון הפתולוגי, צריכה לזעזע כל אחד מאתנו.

שאול יהלום: עד כדי כך אין אמון, שהם אומרים, הכול בלוף ואנחנו מוכנים לקחת ולהוציא מהקבר כי לא חוקרים באמת במדינת ישראל.

שאול יהלום: האם זאת המדינה שצבא-הגנה לישראל נותן למשפחות תחושה של חוסר אמון בגוף שבודק את סיבת המוות?

שאול יהלום: ממה נובע כל הרקע לאי-אמון?

שאול יהלום: צדק חבר הכנסת פרוש.

שאול יהלום: אני קורא משפטים ספורים מתמצית מסקנות של ועדה בראשות השופט סגלסון, שחקר את העניין.

שאול יהלום: זה לא ילד, זה לא עיתונאי, זה אפילו לא חבר כנסת; שופט בראשות ועדה שהיתה מורכבת בעיקרה מרופאים: המכון קוצר איברים למטרת מחקר והוראה ללא הסכמת המשפחה, בניגוד לחוק האנטומיה והפתולוגיה, על בסיס פרשנות עצמית לא נכונה.

שאול יהלום: יש לציין כי על-פי דברי פרופסור היס, נוהג זה מתבצע במכוני פתולוגיה רבים אחרים.

שאול יהלום: המכון מעביר איברים למכוני מחקר ולאוניברסיטאות תמורת תשלום החזר הוצאות.

שאול יהלום: למכון אין תיעוד מלא בדבר האיברים שנקצרים לצורכי מחקר והוראה.

שאול יהלום: כל המחקרים במכון נעשים בידיעתו ובהסכמתו המלאה של פרופסור היס.

שאול יהלום: פרופסור היס לא מילא אחר הוראות משרד הבריאות, שניתנו כתוצאה מפרשה מסוימת הקשורה בחייל בוזגלו, בעניינים הקשורים למחקר, הוראה והסכמת המשפחות.

שאול יהלום: הנהלת המכון עשתה ניסיון לטשטש ולעמעם את חומרת המעשים המופיעים בדוח.

שאול יהלום: נתגלו אי-סדרים ברישום הכספים שניתנים למכון תמורת הנצלת האיברים.

שאול יהלום: כאשר נלקחים איברים - סגלסון קובע - מהגופה ללא הסכמת המשפחה למטרה כלשהי והמכון נוהג להכניס חומרים זרים כדי ליצור מראה סביר לגופה, זאת פגיעה בכבוד המת ובמשפחתו וכו' וכו'.

שאול יהלום: מקוצר זמן אינני ממשיך, אבל הסעיף החמור ביותר אולי הוא זה: במקרים מסוימים פרופסור היס חתם על דוחות נתיחה כאשר הוא לא היה נוכח בנתיחה ולפעמים לא היה נוכח פיזית במכון בשעת ביצוע הנתיחה.

שאול יהלום: חומרת העניין נעוצה בכך - קובע סגלסון - שנוצרת מראית עין לבית-המשפט כאילו החתום על ממצאי הדוח אכן היה נוכח בקביעתם ולא רק נתן אתחתימתו.

שאול יהלום: נוצר לכאורה מצג שיש בו כדי לשבש את שיקול דעתו של בית-המשפט ובמקרים מסוימים אף להטעותו.

שאול יהלום: זה משפט צדק במדינת ישראל?

שאול יהלום: זה מופיע בדוח והאדם לא מושעה, האדם לא מופסקת עבודתו.

שאול יהלום: יש לו גיבוי מכל מערכת הצדק במדינת ישראל.

ראובן ריבלין: לכן אדוני מבקש להעלות זאת על סדר-היום.

שאול יהלום: אדוני ייתן לי עוד דקה לומר את מסקנתי.

ראובן ריבלין: לא, לא.

ראובן ריבלין: אדוני יש לו שלוש דקות.

ראובן ריבלין: אולי הוא לא מבין מה זאת הצעה דחופה לסדר-היום.

ראובן ריבלין: יש לרשות אדוני הצעות רגילות והוא יכול לדבר עשר דקות.

ראובן ריבלין: פה יש הצעה דחופה ויש לרשותו שלוש דקות.

ראובן ריבלין: אנחנו לא נגמור היום בשעה 05:00.

שאול יהלום: ולכן, משפט סיום, ברשותך, אדוני היושב-ראש:

שאול יהלום: אני קובע שהעובדה שאנחנו אדישים לגיבוי הנורא והכואב שמערכות הצדק, המשטרה והמשפט נותנות להנהלת המכון חייבת קודם כול לזעזע אותנו ולא להוריד את הפרשה מסדר-היום.

ראובן ריבלין: תודה רבה לחבר הכנסת יהלום.

ראובן ריבלין: כבוד סגן שר הביטחון, חבר הכנסת זאב בוים, בבקשה, אדוני יענה וישיב.

ראובן ריבלין: יאמר מה הוא מוכן – האם הוא מוכן שזה יהיה על סדר-היום, או יועבר לוועדה, או מבקש להסיר.

יצחק כהן: למה שר המשפטים לא משיב?

ראובן ריבלין: אם אדוני יסתכל, זה עניין של משרד הביטחון וסגן שר הביטחון עונה.

זאב בוים: אדוני היושב-ראש, חברי הכנסת, אדוני השר, השאלה של חבר הכנסת יצחק כהן במקרה הזה יש בה הרבה היגיון.

ראובן ריבלין: מדוע אדוני הסכים להשיב?

ראובן ריבלין: הממשלה קבעה שאדוני ישיב.

ראובן ריבלין: הכנסת לא קובעת מי משיב.

זאב בוים: ראשית, ייתכן שיצאה טעות מתחת יד הממשלה.

זאב בוים: שנית, הרי בכל זאת מדובר בחייל צה"ל, בחלל שהיה חייל צה"ל, דניאל הילר, זכרו לברכה, ורק משום הטעם הזה לפחות תשובה חלקית אני אמסור.

ראובן ריבלין: בהחלט.

ראובן ריבלין: אדוני צריך להבין, אולי גם למסור ולהעביר למזכירות הממשלה.

ראובן ריבלין: אנחנו לא קובעים מי משיב.

ראובן ריבלין: אנחנו קובעים מה הן ההצעות על סדר-היום ומעבירים לממשלה.

ראובן ריבלין: הם קבעו שסגן שר הביטחון עונה ומשיב.

ראובן ריבלין: כך קיבלנו.

זאב בוים: אדוני היושב-ראש, זה נכון, ואני שוב אומר שייתכן שנפלה שגגה.

זאב בוים: לפחות אפשר להסביר במקרה הקשה הזה, שמרגע שעולה צורך לביצוע נתיחה של חייל שנהרג בעת שירותו, גופת החייל מועברת למכון לרפואה משפטית.

זאב בוים: באמנה שסוכמה ונחתמה בין צה"ל, מערכת הביטחון ומשרד הבריאות מצויים כלל הנהלים הנוגעים לניתוח גופת הנפטר.

זאב בוים: מרגע שהמשפחה חתמה והיא מאשרת את הניתוח ועד לאחר הניתוח, כל הטיפול הוא באחריות בלעדית של משרד הבריאות, המכון לרפואה משפטית, ולא בידי הצבא.

זאב בוים: אני אומר את זה לא משום שיש לי איזו כוונה לזרוק את העניין, אלא כדי לציין שזה הנוהל וכך נוהגים.

זאב בוים: לאחר הניתוח מועברת הגופה לרבנות הצבאית הראשית, המבצעת את כלל הפעולות בהתאם למסורת ישראל - הכנת הנפטר והבאתו לקבורה.

ישראל אייכלר: למה לא תתנו עם המכון שנציג המשפחה, רופא או בא-כוחו יעמוד בזמן הנתיחה?

זאב בוים: אני לא יודע להשיב על זה ואני לא יודע להגיד אם כך צריך להיות או אם כך מקובל גם בנתיחה של גופות של מי שאינם חיילים.

זאב בוים: כנראה לא, ובוודאי יש סיבות לכך.

ישראל אייכלר: הגשתי הצעת חוק כזאת - - -

ראובן ריבלין: חבר הכנסת אייכלר, הגשת הצעת חוק, תגיש אותה ונדון בה.

ראובן ריבלין: אי-אפשר למשוך דיונים עד אין קץ.

ראובן ריבלין: תנו לו להשיב.

ראובן ריבלין: הוא אומר במלוא גילוי הלב שאין לו הרבה מה להשיב משום ששר המשפטים או שר הבריאות צריכים לענות על כך.

זאב בוים: אני רק רוצה לסכם, אדוני היושב-ראש, שאם היו טענות שהועלו כנגד מערכת הביטחון, הרי שהן אינן במקומן.

זאב בוים: צה"ל מטפל בחלליו במלוא הכבוד הראוי ובהתאם למסורת ישראל.

זאב בוים: כך גם נעשה בעניינו של דניאל הילר, זכרו לברכה.

זאב בוים: אני חושב שבשם כולם נחזור ונביע תנחומים למשפחתו של דניאל הילר, זכרו לברכה.

זאב בוים: הייתי מציע שהנושא הזה יועבר לבדיקה לוועדה, כי שם יוכלו להופיע נציגי משרד הבריאות והם יוכלו להשיב על השאלות.

ראובן ריבלין: לאיזו ועדה אדוני מציע להעביר את ההצעה?

זאב בוים: איזו ועדה מטפלת בנושאים כאלה?

זאב בוים: ועדת העבודה והרווחה, כמדומני.

ראובן ריבלין: בסדר, בסדר.

ראובן ריבלין: התנדבת וקיבלת את התנדבותך, חבר הכנסת יהלום, כי ועדת החוץ והביטחון באמת לא יכולה לטפל בעניין זה, אבל אם זה בריאות, נעביר את זה לוועדת העבודה והרווחה.

ראובן ריבלין: חבר הכנסת פרוש, האם אדוני מסכים להעביר לוועדת העבודה והרווחה?

מאיר פרוש: אם כבודו מבקש.

ראובן ריבלין: ביקש את זה השר.

ראובן ריבלין: אם אדוני מסכים, זה מצוין.

ראובן ריבלין: חבר הכנסת יהלום, האם אדוני מסכים?

שאול יהלום: כן.

ראובן ריבלין: ובכן, נשארה לנו הצעה אחרת של חבר הכנסת אריה אלדד.

ראובן ריבלין: בבקשה.

אריה אלדד: אדוני היושב-ראש, גם אני סבור שמקומה של ההצעה הזאת בוודאי לא שוכן במערכת הביטחון אלא במערכת הבריאות.

אריה אלדד: אבל ההצעה לסדר-היום דיברה על גנבת אברים מגופת החייל דניאל הילר, זכרו לברכה, והדיון כאן נסב על דוח-סגלסון, שאיננו חופף, גם מבחינת לוחות הזמנים, את תקופת מותו של החייל הזה.

אריה אלדד: אנחנו טוענים כאן ומקשרים בין שני הדברים, כאילו דוח-סגלסון מאשר כביכול את העובדה שנגנבו איברים.

אריה אלדד: אני מציע להסיר את ההצעה מסדר-היום.

ראובן ריבלין: אם אדוני מבקש להסיר, הבנתי.

ראובן ריבלין: אם כך, אדוני, אנחנו נצביע - להסיר או להעביר לוועדה.

ראובן ריבלין: אדוני מבקש להסיר, על כל פנים באופן פורמלי, את הצעתו של חבר הכנסת יהלום.

ראובן ריבלין: חבר הכנסת נסים זאב.

נסים זאב: אדוני היושב-ראש, אני חושב שהנושא צריך להיות נדון בוועדת הפנים.

נסים זאב: לא מדובר פה בנושא רפואי.

נסים זאב: מדובר פה בגנבת איברים, ולכן פה צריך התערבות של המשטרה, לחקור בדיוק לאן נעלמו האיברים, מי נתן לו את הרשות בכלל לנתח.

נסים זאב: דבר נוסף, אי-אפשר לנצל מצב של משפחה כאובה שמתאבלת על מות הבן היקר לה מכול, לנצל את דכדוך הנפש של אותה משפחה ולעשות ככל העולה על רוחו.

נסים זאב: הייתי בוועדת העבודה והרווחה לפני שנתיים והאיש הזה נחקר.

נסים זאב: לצערי הרב, נראה לנו שיש פה אדם שהוא עבריין, שבכל פעם חוזר על אותה דרך ושיטה.

נסים זאב: לכן צריך לחקור את זה באופן יסודי.

ראובן ריבלין: תודה.

ראובן ריבלין: אני מודה לך מאוד.

ראובן ריבלין: לכן אתה מבקש להסיר מסדר-היום.

ראובן ריבלין: רבותי חברי הכנסת, אנחנו נצביע.

ראובן ריבלין: בעד – זה בעד ועדה, נגד – זה בעד הסרת הנושא מסדר-היום.

ראובן ריבלין: נא להצביע.

ראובן ריבלין: הצבעה מס' 58 בעד ההצעה להעביר את הנושא לוועדה – 10 בעד ההצעה שלא לכלול את הנושא בסדר-היום – 2 נמנעים - אין ההצעה להעביר את הנושא לוועדת העבודה, הרווחה והבריאות נתקבלה.

ראובן ריבלין: עשרה בעד, שניים נגד.

ראובן ריבלין: הנושא: גנבת איברים מגופת החייל דניאל הילר ז"ל יועבר לדיון בוועדת העבודה והרווחה.

ראובן ריבלין: חבר הכנסת נסים זאב, האם אתה עומד על כך שזה יעבור לוועדת הפנים?

שאול יהלום: הוא יצא.

ראובן ריבלין: בסדר.

ראובן ריבלין: הנושא יעבור לוועדת העבודה והרווחה.

ראובן ריבלין: אין הצעה אחרת, לכן הנושא יידון בוועדת העבודה והרווחה.

ראובן ריבלין: הקיצוץ בקצבאות ילדים

ראובן ריבלין: הצעה אחרונה לסדר-היום לפני שנעבור לחקיקה, הצעה מס' 1276: הקיצוץ בקצבאות ילדים, של חבר הכנסת יאיר פרץ.

ראובן ריבלין: בבקשה, אדוני.

יאיר פרץ: אדוני היושב-ראש, עמיתי חברי הכנסת, בתחילת דברי אני רוצה להודות ליושב-ראש הכנסת על כך שנענה לבקשתי והביא את הנושא הזה, לפנים משורת הדין, על מנת באמת להביא את זעקתם של אלפי משפחות ברוכות ילדים, של אלפי ילדים, כשבעוד כמה ימים ייכנס לתוקפו הקיצוץ בקצבאות הילדים - -

ראובן ריבלין: חבר הכנסת אריאל, למה אדוני משיח רחוק.

ראובן ריבלין: ייגש אל עוזרו, יוכל לדבר אליו בשובה ונחת.

ראובן ריבלין: בבקשה.

יאיר פרץ: - - שאמור להשפיע על אורח החיים של אלפי משפחות, של אלפי ילדים.

יאיר פרץ: אדוני היושב-ראש, אלפי משפחות חסרות אונים לקראת פתיחת שנת הלימודים ולקראת החגים הקרבים ובאים עלינו לשלום.

יאיר פרץ: הקיצוץ בקצבאות הילדים יאלץ ילדים רבים לא להתחיל את שנת הלימודים בצורה מסודרת.

יאיר פרץ: חלק גדול מהילדים ייאלץ שלא לרכוש את ספרי הלימוד, את הדברים הבסיסיים, מאחר שהקיצוץ בקצבת הילדים הוא כל כך משמעותי, עד כדי כך שמשפחות רבות ייאלצו להשאיר את ילדיהן בבית עם פתיחת שנת הלימודים.

יאיר פרץ: אדוני היושב-ראש, עוד אלפי משפחות ייאלצו להתמודד ויתקשו לקבל את הצרכים הבסיסיים שלהן לקראת החגים הבאים עלינו לשלום.

יאיר פרץ: בעקבות פניות רבות של משפחות אשר חרדות מהקיצוץ, פניתי במכתב נרגש לראש הממשלה ולשר האוצר וביקשתי לבחון אפשרות לדחיית הקיצוץ בקצבאות עד לאחר החגים.

ראובן ריבלין: חבר הכנסת פרוש נמצא במסדרון וקולו מגיע לכל בית בישראל כשהוא משוחח בטלפון.

ראובן ריבלין: נבקש ממנו לא לעמוד ליד הדלת.

ראובן ריבלין: באמת חברי הכנסת משתוקקים לשמוע מה יש לו לומר אבל בכל זאת הם מוכנים להתאפק.

ראובן ריבלין: זה פשוט בלתי אפשרי.

ראובן ריבלין: בבקשה.

יאיר פרץ: אדוני היושב-ראש, כפי שאמרתי, פניתי במכתב לראש הממשלה ולשר האוצר והחתמתי על מכתב זה כ-65 חברי הכנסת, שהצטרפו לקריאה ולבקשה לראש הממשלה ולשר האוצר שידחו את מועד הקיצוץ עד לתקופה שאחרי החגים.

יאיר פרץ: פקידי האוצר אמרו לי שיש בעיה חקיקתית, צריך לשנות חוק, צריך להביא לשינוי בתקנות.

יאיר פרץ: ידועה האמרה, אדוני היושב-ראש: הפה שאסר הוא הפה שיתיר.

יאיר פרץ: אבל בכל זאת, מצאתי פתרון נוסף.

יאיר פרץ: בשיחת מסדרון שהיתה לי היום עם שר האוצר פניתי אליו וביקשתי: אדוני השר, אלפי ילדים זקוקים לאותם שקלים, אלפי משפחות ייאלצו לצמצם את הוצאותיהן כי קיצצו להן את הדבר האלמנטרי, 500-1,000 שקלים לכל משפחה.

ראובן ריבלין: אדוני, קשה לי לעצור אותך בעניין כל כך רציני, אבל אדוני סיים את שלוש הדקות.

ראובן ריבלין: בבקשה, נא לסיים בכמה משפטים.

יאיר פרץ: אמרתי דבר נוסף, אמרתי היום לשר האוצר: אם אתה לא יכול היום, יש לך בעיה חקיקתית, אז בוא ותן לאותן משפחות דבר אחד – מענק הסתגלות לחודשיים עד החגים, מענק הסתגלות.

יאיר פרץ: אדם שעוזב מקום עבודה או מקצצים או מרעים בתנאיו, מאפשרים לו מענק הסתגלות.

יאיר פרץ: תן לאותן משפחות מענק הסתגלות בגובה הקיצוץ לתקופה של חודשיים כדי באמת לאפשר למאות ואלפי משפחות לחגוג את החגים הבאים, לאפשר שהילדים של אותן משפחות ברוכות ילדים יוכלו ללכת לבית-הספר בקומה זקופה, שילד שצריך להיות בכיתה א' ידע שהוא הולך בתחילת דרכו לכיתה א' כאשר הוא מסודר כמו כל ילד בישראל, עם ילקוט, מכשירי כתיבה וכדומה.

יאיר פרץ: לכן, אדוני היושב-ראש, אני רוצה, ברשותך - - -

ראובן ריבלין: לא, אני לא נותן רשות.

ראובן ריבלין: אדוני יסיים.

ראובן ריבלין: אדוני, הצעה דחופה לסדר-היום זה שלוש דקות.

ראובן ריבלין: אתה ראש סיעה, תיקח לך הצעות רגילות.

ראובן ריבלין: אני מתנצל בפניך, לא נוכל.

ראובן ריבלין: זה שלוש דקות ואדוני מדבר כבר חמש דקות.

ראובן ריבלין: משפט סיכום, בבקשה.

יאיר פרץ: לכן אני פונה אליך, אדוני שר האוצר, בנימה אישית.

יאיר פרץ: אנא, עשה למען תינוקות של בית-רבן שלא חטאו.

יאיר פרץ: אנא, עשה למען יתומים ואלמנות.

יאיר פרץ: אנא, אשר את הבקשה של רוב חברי הבית הזה ודחה את הקיצוץ עד לאחר החגים.

ראובן ריבלין: אני מודה מאוד לחבר הכנסת יאיר פרץ.

ראובן ריבלין: אדוני שר המשפטים, האם אדוני עונה בשם שר האוצר?

המשפטים יוסף לפיד: לא נתבקשתי.

שאול יהלום: על-פי סעיף 88(ב) לתקנון אי-אפשר להעביר משר לשר.

ראובן ריבלין: אולי אדוני המציא את התקנון ברגע זה.

ראובן ריבלין: אני לא מכיר את התקנון הזה.

ראובן ריבלין: ראש הממשלה נתן את הסכמתו להעביר.

ראובן ריבלין: השאלה היא אם שר המשפטים מוכן לענות על זה.

ראובן ריבלין: חבר הכנסת יהלום, אנחנו מתווכחים על ביצה שלא נולדה כי הממשלה לא מביעה את דעתה.

ראובן ריבלין: ובכן, חבר הכנסת יאיר פרץ ביקש להעלות עניין על סדר-היום והממשלה לא משיבה.

ראובן ריבלין: אם הכנסת רוצה, תעלה את זה על סדר-היום.

ראובן ריבלין: אם היא רוצה, יש הצעה אחרת.

ראובן ריבלין: חבר הכנסת יצחק כהן, האם אדוני רוצה להציע להעביר לוועדה או להסיר?

יצחק כהן: אדוני, אני רוצה להציע להעביר את הנושא לוועדת העבודה והרווחה.

יצחק כהן: אדוני, מאז היווסדה של מדינת ישראל כמדינה, לא היה דבר כזה בהיסטוריה, שבהסכם קואליציוני שינוי והמפד"ל יחתמו על קיצוץ בקצבאות הילדים, להרעיב ילדים.

יצחק כהן: לא היה דבר כזה.

יצחק כהן: אני חושב שהמכתב הזה עם 65 החתימות של חברי הכנסת צריך לעבור ממכתב של פטיציה לחקיקה, ויש להפנות אותו לטומי לפיד ולשאול יהלום.

יצחק כהן: בהסכם הקואליציוני הם כפו על שר האוצר קיצוץ בקצבאות הילדים.

יצחק כהן: אם יהיה איזה ילד שירעב, אם יהיה איזה ילד שלא יוכל ללכת לבית-הספר, זה בגלל שני האדונים האלה, טומי לפיד ושאול יהלום.

ראובן ריבלין: תודה רבה.

ראובן ריבלין: אני מודה מאוד לאדוני.

ראובן ריבלין: אתה ביקשת להעביר לוועדה.

ראובן ריבלין: ובכן, חבר הכנסת יאיר פרץ, האם אדוני מסכים להעביר לוועדה או רוצה להעלות את העניין על סדר-היום של הכנסת?

יאיר פרץ: אני מבקש להעביר לוועדה, ואני מבקש גם שיושב-ראש הוועדה, שיושב כאן, יקיים דיון בנושא כבר בשבוע הבא.

ראובן ריבלין: אדוני לא יתנה תנאים.

ראובן ריבלין: האם אדוני רוצה להעביר לוועדה או להעלות על סדר-היום?

ראובן ריבלין: תנאים יש במקום אחר.

ראובן ריבלין: פה אין תנאים.

ראובן ריבלין: האם אדוני מסכים שזה יעבור לוועדה?

יאיר פרץ: אני מסכים שזה יעבור לוועדה.

ראובן ריבלין: יפה.

ראובן ריבלין: ובכן, אנחנו נצביע עכשיו.

ראובן ריבלין: מי בעד להעביר לוועדה ומי נגד – כלומר בעד להסיר מסדר-היום?

ראובן ריבלין: רבותי חברי הכנסת, נא להצביע.

ראובן ריבלין: ובכן, אנחנו נצביע עכשיו, מי בעד הוועדה ומי בעד להסיר מסדר-היום.

ראובן ריבלין: רבותי חברי הכנסת, נא להצביע.

ראובן ריבלין: הצבעה מס' 59 בעד ההצעה להעביר את הנושא לוועדה – 9 נגד – 3 נמנעים – אין ההצעה להעביר את הנושא לוועדה שתקבע ועדת הכנסת נתקבלה.

קריאה: - - -

עמרי שרון: הגישה והצורה של ההתבטאות לא ראויות.

ראובן ריבלין: בעד - 9, נגד – 3.

ראובן ריבלין: אני קובע שההצעה לסדר-היום מס' 1276 עברה לוועדת העבודה והרווחה.

קריאה: לוועדת הכספים.

ראובן ריבלין: אדוני מבקש לוועדת הכספים.

ראובן ריבלין: ובכן, ועדת הכנסת תחליט איפה אנחנו נדון בעניין זה.

ראובן ריבלין: רבותי, אתם לא שמעתם ולא תלמדו אבל אני אלמד אתכם.

ראובן ריבלין: בזמן הצבעה לא מדברים.

ראובן ריבלין: מי שלא ילמד, אני אהיה חייב ללמד אותו בצורה שאנחנו פשוט נטיל עונשים באיזה מסגרת.

ראובן ריבלין: לא יכול להיות שבזמן הצבעה נתבלבל בהצבעות מכיוון שאנשים מדברים.

ראובן ריבלין: תודה רבה.

ראובן ריבלין: [רשומות (הצעות חוק, חוב' מ/49).

ראובן ריבלין: ]

ראובן ריבלין: אנחנו עוברים לחקיקה.

ראובן ריבלין: אדוני שר המשפטים יעלה ויבוא ויציג את הצעת חוק אימוץ ילדים (תיקון מס' 4).

ראובן ריבלין: רשומים לדיון חברי הכנסת נסים זאב ומאיר פרוש.

ראובן ריבלין: מי שרוצה להירשם, בבקשה.

ראובן ריבלין: חוק אימוץ ילדים הוא חוק חשוב.

המשפטים יוסף לפיד: אדוני היושב-ראש, למרות השעה המאוחרת אני חייב לנמק את הצעת החוק הזאת למען הפרוטוקול.

ראובן ריבלין: בוודאי, זה חוק חשוב.

המשפטים יוסף לפיד: אני חושב שגם חברי הכנסת הדתיים ירצו לתמוך בו, כי אין להם עניין באנדרלמוסיה שהשתררה בתחום אימוץ ילדים מחוץ-לארץ.

המשפטים יוסף לפיד: בשנת 1996 נחקק תיקון מס' 2 לחוק אימוץ ילדים, שבמסגרתו הוסדר נושא האימוץ בישראל של ילד ממדינת חוץ, המכונה "אימוץ בין-ארצי".

המשפטים יוסף לפיד: בחוק נקבע אז, כי אימוץ בין-ארצי יבוצע באמצעות עמותה מוכרת אשר תבחן את התאמתם וכשירותם של המבקשים לאמץ, והרשויות במדינות החוץ יוודאו כי ניתנו כל ההסכמות הנדרשות לאימוץ.

המשפטים יוסף לפיד: עמותות מוכרות פועלות בישראל זה שנים אחדות, ובמהלכן הצטבר ניסיון והוסקו מסקנות בכל הנוגע ליישומו של אותו תיקון.

המשפטים יוסף לפיד: מטרתו של החוק המוצע בזאת לתת מענה על הבעיות השונות שהתעוררו וליישם את המסקנות שנלמדו לאורך תקופה זו.

המשפטים יוסף לפיד: ההצעה נועדה לקדם את ההגנה על זכויות ילדים ולשמור על טובת הילד בכל הנוגע לאימוץ בין-ארצי.

המשפטים יוסף לפיד: ברשותכם, אפרט בקצרה את הנושאים העיקריים שבהצעת החוק: היום רשאי לפנות לעמותה לאימוץ בין-ארצי כדי לאמץ ילד מי ששהה בישראל לפחות שלוש שנים מתוך החמש שקדמו להגשת הבקשה.

המשפטים יוסף לפיד: הניסיון הראה כי מדובר בכלל מחמיר, ועל כן מוצע כי גם מי ששהה שנה מתוך השנה וחצי האחרונה בישראל יוכל לאמץ ילד.

המשפטים יוסף לפיד: הגמשה זו תקל על אנשים שיצאו לשליחות או ללימודים בחוץ-לארץ ושבו ארצה לאמץ ילד בתוך תקופה קצרה יחסית ממועד חזרתם.

המשפטים יוסף לפיד: ההצעה קובעת כללים להכרה בצווי אימוץ שניתנו בחוץ-לארץ גם בתקופה שבה המאמץ לא היה תושב ישראל.

המשפטים יוסף לפיד: המצב הקיים, אשר אינו מאפשר זאת, יצר קשיים לא מעטים.

המשפטים יוסף לפיד: הכלל המרכזי לעניין זה הוא כי האימוץ לא יהיה מנוגד לטובת הילד או לתקנת הציבור.

המשפטים יוסף לפיד: על מנת להקל עם המאמצים הבאים מחוץ-לארץ, מוצע גם לפטור אותם מהצורך לפנות בכל מקרה ומקרה לבית-משפט בישראל, והם יופנו לבית-המשפט רק כאשר עולה חשש כי לא התקיימו כללי ההכרה באימוץ.

המשפטים יוסף לפיד: מוצע גם לתקן את חוק מרשם האוכלוסין ואת חוק האזרחות ולהתאימם לחוק אימוץ ילדים כדי למנוע עקיפה של הוראות חוק האימוץ.

המשפטים יוסף לפיד: בשנים האחרונות נעשו ניסיונות להביא ילדים לישראל שלא באמצעות עמותות ובלי פיקוח על האימוץ ואז לבוא, בדיעבד, לפקיד רישום האוכלוסין על מנת שיכיר באימוץ.

המשפטים יוסף לפיד: אנו סבורים כי תיקונים אלה והתיקונים הנוספים שבהצעת החוק נועדו לוודא את תקינותו של הליך האימוץ וייטיבו עם הילדים שנסיבות חייהם הביאו לצורך באימוצם וכן ייטיבו עם המבקשים לאמץ.

המשפטים יוסף לפיד: אני מבקש מחברי הכנסת לתמוך בהצעה הומנית זאת.

ראובן ריבלין: תודה רבה.

ראובן ריבלין: אנחנו מתחילים בדיון.

ראובן ריבלין: חבר הכנסת נסים זאב, ראשון הדוברים, בבקשה.

ראובן ריבלין: אחריו - חבר הכנסת מאיר פרוש, חבר הכנסת שאול יהלום וחבר הכנסת אורי אריאל.

ראובן ריבלין: בבקשה, רבותי.

נסים זאב: אדוני היושב-ראש, כנסת נכבדה, החוק מדבר על טובת הילד, וטובת הילד היא כמובן עיקרון חשוב שצריך לעמוד מעל כל אינטרס אחר, כמובן גם של הורים.

נסים זאב: אלא שבתי-המשפט קבעו לא אחת, שהשימוש במושג "טובת הילד" נעשה לאו דווקא מטעמים ענייניים.

נסים זאב: העובדות הסוציאליות מרגישות שהן מחוסנות מכיוון שהן פועלות לטובת הילד.

נסים זאב: בתי-המשפט קבעו, שהמונח "טובת הילד" אינו מקדש את כל האמצעים.

נסים זאב: כלומר, האמצעים צריכים להיות כשרים ולהיות מופעלים במסגרת החוק ועל-פי תנאיו.

נסים זאב: התנאים של החוק אינם ברורים וחד-משמעיים.

נסים זאב: אני רוצה לומר לאדוני השר, אני לא מבין מדוע יש צורך בכלל בעמותות האלה כאשר במדינת ישראל יש כל שנה בין 60,000 ל-80,000 הפלות, כשבאופן רשמי יש 20,000 הפלות, וברובן המכריע ההפלות הן בגלל מצב סוציו-אקונומי.

נסים זאב: אנחנו מייבאים למדינת ישראל גויים בלי סוף, מאות אלפים, ופה יש לנו ילדים, עוברים שאנחנו רוצחים אותם במעי אמם.

נסים זאב: אנחנו מזלזלים בדברים המקודשים ביותר לעם ישראל.

נסים זאב: מדובר בהפלות שנעשות בכל חודש מחודשי ההיריון, בלי מגבלה, גם בחודש השמיני וגם בחודש השביעי.

נסים זאב: אנחנו מכירים מקרים רבים שבהם העובדים הסוציאליים התירו והשפיעו על האשה לעשות את ההפלה, ולאחר ההפלה האשה חסרת אונים.

נסים זאב: היו הרבה מקרים שנשים לא יכלו להתעבר פעם נוספת בגלל הבעיה הזאת.

נסים זאב: היה גם מקרה, אומנם חריג מאוד, שאשה נפטרה מכך.

נסים זאב: יש נשים שהיו צריכים לכרות את רחמן.

נסים זאב: לכן, אדוני, אני מציע שבמקום לייבא ילדים ולהקים עמותות, עמותות מוכרות או פחות מוכרות, אנחנו צריכים לפעול בכיוון אחר לגמרי - לשמור על אמהות מעוברות ולעשות הכול על מנת שילדו את ילדיהן לחיים טובים ולשלום.

ראובן ריבלין: תודה רבה לחבר הכנסת נסים זאב.

ראובן ריבלין: חבר הכנסת מאיר פרוש, בבקשה.

מאיר פרוש: אדוני היושב-ראש, חברי הכנסת, כשאני מקבל את סדר-היום ובו כתוב שמבקשים להגיש הצעת חוק אימוץ ילדים שמטרתה לקדם את ההגנה על זכויות ילדים ולשמור על טובת הילד, בא לי לצחוק, אדוני היושב-ראש.

ראובן ריבלין: אתה גם רשאי.

מאיר פרוש: אתה יודע עד כמה הממשלה הזאת פגעה בזכויות הילדים?

מאיר פרוש: אז לוקחים את הנושא של אימוץ ומבקשים להביא אותו לכאן, כדי להגן על הילדים.

מאיר פרוש: מה זה נקרא להגן על ילדים?

מאיר פרוש: כאשר גורמים בממשלה רוצים להתנקם בהורים של ילדים, מכיוון שהם לא מצביעים עבורם, מכיוון שהם לא נראים להם, מכיוון שאולי הם חרדים, מכיוון שאולי הם ערבים, מכיוון שלא מתאים להם להיות בחברתם, עושה שינוי הסכם עם מפד"ל לפגוע בילדים.

מאיר פרוש: וכאשר להורים של הילדים היה פעם כסף לקנות לחם, לקנות חלב, כדי שהמקרר יהיה מלא אוכל, באה שינוי ודרשה - מפד"ל מפלגה קטנה, נכנעה, אבל שינוי דרשה וכך נקבע.

מאיר פרוש: ב-20 באוגוסט, בעוד 20 יום, יקצצו 26% מקצבאות הילדים.

מאיר פרוש: הממשלה לא מתביישת לבוא לפה הערב ולבקש הגנה על זכויות הילדים?

מאיר פרוש: איזו ממשלה עשתה כל כך רע למשפחות עם ילדים כמו הממשלה הזאת?

מאיר פרוש: אני לא מבין איך שר המשפטים לא מתבייש, כראש מפלגת שינוי, לעלות לדוכן פה ולבקש מחברי הכנסת שיצביעו, עבור מה?

מאיר פרוש: עבור חוק שמטרתו לקדם את ההגנה על זכויות ילדים.

מאיר פרוש: הרי מה לא עשו מהילדים האלה.

מאיר פרוש: מישהו משרי שינוי כאב לו על כך שלילדים האלה לא יהיה אוכל?

מאיר פרוש: שלהורים שלהם לא יהיה לקנות לחם וחלב?

מאיר פרוש: באים לפה ומיתממים ומנסים להציג חוק של הגנה על זכויות ילדים.

מאיר פרוש: הרי הממשלה הזאת ראויה שנביע בה אי-אמון, בראש ובראשונה מכיוון שהיא פוגעת בילדים, בזכויותיהם.

מאיר פרוש: שינוי חושבת שכאשר לא יהיה כסף אנחנו לא נקיים ילדים, לא נגדל ילדים.

מאיר פרוש: הם טועים טעות חמורה.

מאיר פרוש: אם יהיה מישהו, אדוני היושב-ראש, שיביא לכך שיהיה פה יותר מהר רוב חרדי, זה דווקא שינוי, כי אותן משפחות ברחבי הארץ החלשות באמונה בקדוש-ברוך-הוא, אם לא יהיה להן כסף, יכול להיות שהן לא יגדלו ילדים.

מאיר פרוש: אנחנו מאמינים - אמרתי את זה כבר השבוע - שמי שנותן חיים, נותן מזונות.

מאיר פרוש: ואנחנו נגדל ילדים.

מאיר פרוש: אולי באופקים, בדימונה, בנצרת, במקומות האלה, אולי שם לא יגדלו ילדים, כי הם לא מאמינים אם אין להם כסף.

מאיר פרוש: אבל אנו נגדל את הילדים.

מאיר פרוש: שינוי תגרום לזה שיהיה פה רוב גדול של חרדים.

מאיר פרוש: אבל בושה לבוא ולהציע חוק שמגן על זכויות הילדים.

ראובן ריבלין: תודה רבה לחבר הכנסת פרוש.

ראובן ריבלין: חבר הכנסת שאול יהלום, ואחרון הדוברים - חבר הכנסת אורי אריאל.

שאול יהלום: אדוני היושב-ראש, אדוני השר, אין ספק שהנושא של אימוץ בין-ארצי דורש תיקונים, שיפורים, ואני מקווה מאוד שהצעת החוק תתקן חלק מהדברים.

שאול יהלום: מה שאני רק רוצה זה לקיים מצוות הכנסת אורחים ולהזמין אותך, אדוני השר, להעביר את החוק לדיון בוועדת העבודה, הרווחה והבריאות.

ראובן ריבלין: כך הוא ביקש.

שאול יהלום: הוא לא ביקש.

ראובן ריבלין: השר ביקש.

ראובן ריבלין: הוועדה המוסמכת לדון היא ועדת העבודה והרווחה.

ראובן ריבלין: כך כתוב בנייר שהוגש לכולכם.

מאיר פרוש: ועדת הכספים - - - השר ביקש בפעם הקודמת להעביר לוועדת הכספים.

ראובן ריבלין: שמעתי, אדוני.

ראובן ריבלין: אחרי שזה יעבור, הוא יודיע.

שאול יהלום: אנחנו כבר עוסקים בעניין הזה בקדנציה הזאת, ואדוני צודק, יש מקרים מאוד קשים, כמו אלה שאדוני לא הזכיר, התמוטטות עמותה.

שאול יהלום: עמותת "הילד והוריו" התמוטטה ומנהלה התאבד ו-95 משפחות נותרו ללא "אבא".

שאול יהלום: יש לנו בעיות קשות עם אימוץ ילדים מרומניה, דבר שאנחנו עוסקים בו, כאשר באמצע תהליך האימוץ נשארו 50 משפחות, שרובן כבר ביקרו במקום, נפתחו תיקים, ובכל זאת הופסק התהליך והמשפחות נמצאות במצב נורא ואיום.

שאול יהלום: יש לנו הרבה דברים שקשורים לערבויות שעמותות צריכות לתת, יש לנו הרבה דברים שקשורים ליחס של פקידי הסעד.

שאול יהלום: כל הדברים האלה הם דברים שאנחנו עוסקים בהם במשך כמה ישיבות, ואנחנו נשמח לקדם את החוק כדי לחוקק אותו ולעזור ולסייע לתהליך, כדי שיהיה יותר טוב ויותר מושלם.

שאול יהלום: תודה רבה.

ראובן ריבלין: תודה רבה לחבר הכנסת שאול יהלום.

ראובן ריבלין: חבר הכנסת אורי אריאל, אחרון הדוברים.

ראובן ריבלין: בבקשה, אדוני, גם לרשותו שלוש דקות.

ראובן ריבלין: הוא יכול לנצלן כפי שעשה יהלום בדקה וחצי.

ראובן ריבלין: מובן שהוא רשאי לדבר שלוש דקות, אין על זה ויכוח.

שאול יהלום: דקה פחות מגדילה את הפגרה.

אורי אריאל: אדוני השר, אדוני היושב-ראש, אני רוצה להצטרף לקודמי, חבר הכנסת זאב, שדיבר על נושא ההפלות.

אורי אריאל: יש פה נושא כאוב מאוד, שהוא לא הנושא בערב הזה ולא נדבר עליו עכשיו, אבל הוא מתחבר לעניין של אימוץ ילדים.

אורי אריאל: אני מבקש ממך, אדוני שר המשפטים, לבדוק אצלכם את האפשרות לאפשר לנשים שחושבות על הפלות ללדת את ילדיהן ולמסור אותם לאימוץ ביתר קלות.

אורי אריאל: גם לא תתעוררנה אז בעיות אחרות, מסוג אחר, שאינני רוצה להיכנס אליהן.

אורי אריאל: יכול להיות שבדרך זו נסייע לכולם.

אורי אריאל: תודה.

ראובן ריבלין: תודה לחבר הכנסת אורי אריאל.

ראובן ריבלין: אדוני השר, אני מבין שאדוני מבקש להצביע.

ראובן ריבלין: ובכן, חברי הכנסת, אבקשכם לתפוס את מקומותיכם ולהתכונן להצבעה.

ראובן ריבלין: מי בעד ומי נגד הצעת חוק אימוץ ילדים (תיקון מס' 4)?

ראובן ריבלין: נא להצביע.

ראובן ריבלין: הצבעה מס' 60 בעד ההצעה להעביר את הצעת החוק לוועדה - 8 נגד - 5 נמנעים - אין ההצעה להעביר את חוק אימוץ ילדים (תיקון מס' 4), התשס"ג-2003, לוועדה שתקבע ועדת הכנסת נתקבלה.

ראובן ריבלין: ובכן, שמונה בעד, חמישה נגד ואין נמנעים.

ראובן ריבלין: אני קובע שהצעת חוק אימוץ ילדים (תיקון מס' 4) עברה בקריאה ראשונה, ונעביר אותה להכנתה לקריאה שנייה ושלישית לוועדת העבודה והרווחה.

מאיר פרוש: לוועדת הכספים.

ראובן ריבלין: חבר הכנסת פרוש מבקש ועדת הכספים, ולכן זה יועבר לוועדת הכנסת על מנת שתקבע לאיזו ועדה תינתן העבודה, אם כי לפי החוק הדיון וההכנה הם בוועדת העבודה, הרווחה והבריאות.

ראובן ריבלין: אנחנו ממשיכים.

ראובן ריבלין: שאילתות ותשובות לשר המשפטים.

נסים זאב: - - -

ראובן ריבלין: חבר הכנסת זאב, אתה נראה בטלוויזיה כאילו אתה מאיים על השר.

ראובן ריבלין: אתה פשוט קם וזועק, זה לא טוב.

נסים זאב: הוא קם, אתה ראית - - -

ראובן ריבלין: הטלוויזיה אצלי, אני רואה.

ראובן ריבלין: אני רואה על המסך כל דבר שאתם עושים.

אורי אריאל: אתה רואה גם את ההצבעות הכפולות.

המשפטים יוסף לפיד: אני מקווה, אדוני יושב-ראש הכנסת, שיירשם לדיראון עולם שנמצאו חברי כנסת שהצביעו נגד אימוץ תינוקות שזקוקים לעזרת העולם.

מאיר פרוש: אתה תיזכר לדיראון עולם - - -

ראובן ריבלין: חבר הכנסת פרוש, תודה רבה.

מאיר פרוש: אתה תיזכר לדיראון עולם.

ראובן ריבלין: תודה רבה.

ראובן ריבלין: ענית וזו הפעם האחרונה.

ראובן ריבלין: תודה רבה.

ראובן ריבלין: שר המשפטים יענה על שאילתא מס' 235 של חבר הכנסת רן כהן:

ראובן ריבלין: טיפול משרד המשפטים בתופעת ההסתה.

ראובן ריבלין: אינו נמצא - לפרוטוקול.

ראובן ריבלין: חבר הכנסת רן כהן שאל את שר המשפטים ביום י"ח בסיוון התשס"ג (18 ביוני 2003):

ראובן ריבלין: לנוכח המתיחות הגוברת בין חלקים בציבור והתגברות תופעת ההסתה, רצוני לשאול: 1.

ראובן ריבלין: כיצד יטפל משרדך בהסלמה בהסתה?

ראובן ריבלין: 2.

ראובן ריבלין: האם הממונים על אכיפת החוק נערכו בהיערכות מיוחדת לאור החרפת המצב?

ראובן ריבלין: 3.

ראובן ריבלין: כמה כתבי אישום הוגשו מאז רצח יצחק רבין בחשד להסתה?

ראובן ריבלין: 4.

ראובן ריבלין: אילו מסקנות הוסקו מהמצב ששרר לפני רצח יצחק רבין?

המשפטים יוסף לפיד: (לא נקראה, נמסרה לפרוטוקול) 1.

המשפטים יוסף לפיד: לצורך הטיפול המערכתי בתופעת ההסתה הוקם לאחר רצח רבין ז"ל צוות בין-משרדי לטיפול בהסתה, המרדה ועבריינות על רקע אידיאולוגי, בראשות מנהלת המחלקה לתפקידים מיוחדים בפרקליטות המדינה, ובהשתתפות גורמי השב"כ, המשטרה, הצבא והפרקליטות.

המשפטים יוסף לפיד: הצוות מתכנס בקביעות פעם בשבועיים לדיונים בקשר לפן הפלילי ולפן המינהלי של אכיפת החוק ובנושאים מערכתיים.

המשפטים יוסף לפיד: נוסף על פעילות הצוות, ההכוונה המשפטית בנושא ההסתה, לרבות בחינת התלונות המוגשות בנושא זה וההחלטות על פתיחה בחקירה נעשות על-ידי מנהלת המחלקה לתפקידים מיוחדים, במקרים רבים בשיתוף פרקליטת המדינה והיועץ המשפטי לממשלה.

המשפטים יוסף לפיד: הדבר מוביל לייעול ולזירוז הטיפול בנושא, לאחידות ההנחיה המשפטית ולהתמקצעות בתחום.

המשפטים יוסף לפיד: 2.

המשפטים יוסף לפיד: הממונים על אכיפת החוק מקבלים אינפורמציה שוטפת מגופי האכיפה השונים ופעילותם מותאמת לקצב ההתפתחויות בשטח.

המשפטים יוסף לפיד: יצוין כי לפני כחודש וחצי זימן היועץ המשפטי לממשלה ישיבה בהשתתפות פרקליטת המדינה, אנשי הפרקליטות, הצבא, השב"כ והמשטרה, לצורך היערכות לקראת פעולות המחאה הצפויות בהקשר של התהליך המדיני.

המשפטים יוסף לפיד: נוסיף כי היועץ המשפטי לממשלה נפגש לאחרונה עם רבנים בולטים ומשפיעים בקרב מתיישבי יש"ע ותומכיהם.

המשפטים יוסף לפיד: בחלק מהפגישות השתתפה אף פרקליטת המדינה.

המשפטים יוסף לפיד: בפגישות אלה הדגיש היועץ המשפטי לממשלה, בין השאר, את הצורך להיזהר מהתבטאויות העלולות להוביל, חלילה, לאלימות מכל סוג שהוא או לסרבנות.

המשפטים יוסף לפיד: בעבירות הסתה הוגשו מדי שנה - מאז רצח רבין ז"ל ואילך - 20-25 כתבי אישום; ולעתים פחות מזה.

המשפטים יוסף לפיד: עבירות ההסתה מתפלגות לכמה עבירות, ביניהן - המרדה, הסתה לאלימות, הסתה לגזענות, הסתה לאי-ציות, עבירות על הפקודה למניעת טרור, פגיעה ברגשי דת ואחרות.

המשפטים יוסף לפיד: מדיניות התביעה הכללית בהעמדה לדין בגין עבירות הסתה היא מדיניות מרוסנת מאוד, נוכח הפגיעה בעקרון חופש הביטוי ונוכח אופיה וערכיה של מדינת ישראל כמדינה דמוקרטית.

המשפטים יוסף לפיד: לאור זאת, אישור היועץ המשפטי לממשלה להגשת כתב אישום בעבירות אלה ניתן רק במקרים הקיצוניים יותר.

המשפטים יוסף לפיד: 4.

המשפטים יוסף לפיד: כמסקנה מהמצב ששרר טרם רצח רבין ז"ל, הוחלט לרכז באופן מערכתי את הטיפול בתופעת ההסתה, על גווניה השונים, על-ידי כלל גורמי אכיפת החוק בישראל.

המשפטים יוסף לפיד: לאור מסקנה זו הוקם, כאמור, הצוות הבין-משרדי.

המשפטים יוסף לפיד: כפי שתיארתי, נוכח הערכת פוטנציאל הסיכון הטמון בו, מתייחד הטיפול בנושא זה, על-ידי כל הגורמים הרלוונטיים, מהטיפול בתיקים פליליים מסוגים אחרים.

ראובן ריבלין: שאילתא מס' 259, של חבר הכנסת טלב אלסאנע: תקן לבית-הדין השרעי בבאר-שבע.

ראובן ריבלין: אינו נוכח - לפרוטוקול.

ראובן ריבלין: חבר הכנסת טלב אלסאנע שאל את שר המשפטים ביום י"ח בסיוון התשס"ג (18 ביוני 2003):

ראובן ריבלין: בית-הדין השרעי בבאר-שבע סובל מעומס עבודה, ויש צורך בהקצאת תקן לקאדי נוסף.

ראובן ריבלין: רצוני לשאול: 1.

ראובן ריבלין: האם ימונה קאדי נוסף בבית-הדין השרעי בבאר-שבע, ואם לא – מדוע?

ראובן ריבלין: 2.

ראובן ריבלין: כיצד יתמודד משרדך עם העומס בבית-הדין השרעי?

ראובן ריבלין: תשובת שר המשפטים יוסף לפיד: (לא נקראה, נמסרה לפרוטוקול) 1.

ראובן ריבלין: בית-הדין השרעי בבאר-שבע משרת את האוכלוסייה המוסלמית בנגב ומכהן בו קאדי אחד.

ראובן ריבלין: אין צורך כיום במינוי קאדי נוסף לבית-הדין השרעי בבאר-שבע מכיוון שאין בו עומס יתר.

ראובן ריבלין: המספרים מתארים עומס, אך לא כזה שבית-הדין אינו עומד בו.

ראובן ריבלין: בשנת 2001 נפתחו בבית-הדין 1,580 תיקים ונסגרו 1,550.

ראובן ריבלין: בשנת 2002 נפתחו 1,566 תיקים ונסגרו 1,571.

ראובן ריבלין: במחצית שנת 2003 נפתחו 798 תיקים ונסגרו 792.

ראובן ריבלין: אין פיגור במתן פסקי-דין וההספק בבית-הדין בבאר-שבע משביע רצון.

ראובן ריבלין: בנוסף, לא היו תלונות על עומס יתר או על המתנה ארוכה בשמיעת התיקים או במתן פסקי-דין.

ראובן ריבלין: 2.

ראובן ריבלין: אנו ממשיכים ושוקדים על שיפור השירות הניתן לאזרח.

ראובן ריבלין: בעקבות מכרז שפורסם, יצורף בקרוב לבית-הדין בבאר-שבע מזכיר ראשי נוסף, אשר יאפשר טיפול יעיל ומהיר יותר לבאי בית-הדין.

ראובן ריבלין: יש לציין, כי יש גם תקן פנוי לקאדי נייד למערכת בתי-הדין, אשר אמור יהיה לספק מענה על עומס, אם יהיה, בבית-דין זה או אחר.

ראובן ריבלין: אדוני השר ישיב על שאילתא מס' 283 של חבר הכנסת אורי אריאל.

ראובן ריבלין: חבר הכנסת אורי אריאל נמצא כאן, ישמע את תשובתך וגם ישאל שאלה נוספת אם ירצה.

ראובן ריבלין: חבר הכנסת אורי יהודה אריאל שאל את שר המשפטים ביום כ"ה בסיוון התשס"ג (25 ביוני 2003):

ראובן ריבלין: בוועדה לקידום מעמד הילד נמסר, כי חלה עלייה חדה בפשיעה בקרב בני-הנוער, וכי למרות תוספת שופטים לבתי-משפט לנוער הצטברו בו תיקים רבים.

ראובן ריבלין: רצוני לשאול: 1.

ראובן ריבלין: מה היא העדיפות לנושא זה במשרדך?

ראובן ריבלין: 2.

ראובן ריבלין: האם תינתן תוספת תקני שופטים, ואם כן – מתי וכמה?

המשפטים יוסף לפיד: 1.

המשפטים יוסף לפיד: נושא הפשיעה בקרב בני-נוער נמצא בטיפולו של בית-המשפט לנוער, אשר נושא זה הוא כל תכליתו.

המשפטים יוסף לפיד: מכיוון שכך, בטיפול בנושא זה הבעיה אינה בסדרי העדיפויות.

המשפטים יוסף לפיד: 2.

המשפטים יוסף לפיד: בישראל יש עשרה שופטי נוער בלבד.

המשפטים יוסף לפיד: לאחרונה ניתן תקן לשופט נוסף.

המשפטים יוסף לפיד: לצערי, בשל המצוקה התקציבית אינני רואה בקרוב סיכוי רב להגדלה נוספת של מספר השופטים.

המשפטים יוסף לפיד: אני פועל - - -

ראובן ריבלין: נדמה לי שאדוני משיב על השאלה הלא - - -

המשפטים יוסף לפיד: של אורי אריאל.

ראובן ריבלין: בסדר, אדוני.

המשפטים יוסף לפיד: אני פועל באופן נמרץ על מנת להקל את העומס הבלתי-נסבל על המערכת כולה, ובתוכה גם על בתי-המשפט לנוער.

ראובן ריבלין: חבר הכנסת פרוש, שומעים אותך גם כשאתה בחוץ, קל וחומר כשאתה בפנים.

ראובן ריבלין: בבקשה, חבר הכנסת אריאל.

אורי אריאל: אדוני היושב-ראש, אדוני השר - - -

ראובן ריבלין: בבקשה, רק רגע.

ראובן ריבלין: חבר הכנסת אריאל, אני גם אפתח לך את המיקרופון.

ראובן ריבלין: אל תדאג, הכול אני אעשה.

ראובן ריבלין: בבקשה.

אורי אריאל: אדוני היושב-ראש, אדוני השר, תודה על תשובתך.

אורי אריאל: כמו כל שר, גם אתה נבחן בסוף בסדרי העדיפויות הפנימיים בתוך המשרד.

אורי אריאל: אחרי שמיצית את כל הניסיונות עם האוצר, יש תקציב למשרדך ואתה צריך להחליט לאן להפנות אותו.

אורי אריאל: אני רוצה לשאול אותך אם ייעשה מאמץ נוסף מצדך למצוא לפחות עוד תקן אחד או יותר כדי להקל על הקהילה הזאת, שיש בה רגישויות מיוחדות.

אורי אריאל: תודה.

ראובן ריבלין: תודה.

ראובן ריבלין: אדוני השר ישיב.

המשפטים יוסף לפיד: אני אעשה הכול כדי שיהיו לנו יותר שופטי נוער, במסגרת האפשרויות של תקנים ותקציבים, שהקשיים שכרוכים בהם מוכרים גם לך.

ראובן ריבלין: תודה.

ראובן ריבלין: כבוד השר ישיב על שאילתא מס' 310, של חבר הכנסת אופיר פינס: החלטת "איחוד הרבנים" נגד פינוי מאחזים.

ראובן ריבלין: לא נוכח - לפרוטוקול.

ראובן ריבלין: חבר הכנסת אופיר פינס-פז שאל את שר המשפטים ביום ב' בתמוז התשס"ג (2 ביולי 2003):

ראובן ריבלין: ב-24 ביוני 2003 פרסם "איחוד הרבנים למען עם ישראל וארץ-ישראל", שבו חברים 500 רבנים, את החלטותיו נגד פינוי מאחזים ובדבר עליונות ההלכה על מפת הדרכים והמדינה הפלסטינית.

ראובן ריבלין: רצוני לשאול: האם יורה היועץ המשפטי לפתוח בחקירה נוכח קריאות "איחוד הרבנים" לאי-ציות להחלטות הממשלה?

המשפטים יוסף לפיד: (לא נקראה, נמסרה לפרוטוקול) בעקבות תלונות שנתקבלו בעניין החלטת "איחוד הרבנים" נגד פינוי המאחזים, הועבר העניין לבדיקת הגורמים הרלוונטיים בפרקליטות המדינה.

המשפטים יוסף לפיד: החלטה תתקבל בקרוב ויינתן לה פומבי, כמובן.

ראובן ריבלין: השר ישיב על שאילתא מס' 313, של חבר הכנסת חיים אורון: עימות בין שוטרים לבין תושבים בדואים באזור תל-ערד; אינו נוכח - לפרוטוקול.

ראובן ריבלין: שאילתא מס' 319, של חבר הכנסת טלב אלסאנע: חקירת מח"ש בעקבות פציעת קטין; אינו נוכח - לפרוטוקול.

ראובן ריבלין: חבר הכנסת חיים אורון שאל את שר המשפטים ביום ב' בתמוז התשס"ג (2 ביולי 2003):

ראובן ריבלין: בעימות שאירע ב-23 ביוני 2003 באזור תל-ערד, נפצעו מירי השוטרים ארבעה בדואים.

ראובן ריבלין: עקב סתירות מהותיות בגרסאות של תיאור העימות, הועבר הנושא לבדיקת המחלקה לחקירות שוטרים.

ראובן ריבלין: רצוני לשאול: 1.

ראובן ריבלין: מה היתה הסיבה שבעטיה נכנסו השוטרים לכסייפה, והאם הזדהו כשוטרים?

ראובן ריבלין: 2.

ראובן ריבלין: האם פתחו השוטרים בירי לאחר שהותקפו בנשק חם?

ראובן ריבלין: 3.

ראובן ריבלין: מה הם ממצאי בדיקת המחלקה לחקירות שוטרים?

ראובן ריבלין: חבר הכנסת טלב אלסאנע שאל את שר המשפטים ביום ט' בתמוז התשס"ג (9 ביולי 2003):

ראובן ריבלין: נטען כי ב-23 ביוני 2003 רדפו שוטרים בלבוש אזרחי אחרי קטין בן שבע שנים בנגב, וכאשר הוריו התנגדו ירו השוטרים באביו, באחיו ובבן-דודו וגרמו להם חבלה חמורה, והם נזקקו לטיפול רפואי בבית-החולים "סורוקה" בבאר-שבע.

ראובן ריבלין: מח"ש החלה בהליכי חקירה.

ראובן ריבלין: רצוני לשאול: 1.

ראובן ריבלין: בעקבות אשפוזם של בני המשפחה, האם חקרה המשטרה את האירוע?

ראובן ריבלין: 2.

ראובן ריבלין: אם כן – מה הן תוצאות החקירה?

ראובן ריבלין: 3.

ראובן ריבלין: האם יינקטו צעדים כלשהם בנושא, ואם כן – אילו?

המשפטים יוסף לפיד: (לא נקראה, נמסרה לפרוטוקול) בעקבות האירועים באזור תל-ערד ביום 23 ביוני 2003, שבמהלכם נפצעו, על-פי החשד, כמה אנשים מירי של שוטרים, מתנהלת בימים אלה חקירה במחלקה לחקירות שוטרים.

המשפטים יוסף לפיד: הועלו טענות מטענות שונות על נסיבות המקרה ועל דרך התנהלות השוטרים.

המשפטים יוסף לפיד: כל הטענות נבדקות אך החקירה טרם הסתיימה.

המשפטים יוסף לפיד: לכשתסתיים החקירה ותתקבל החלטה בתיק, ניתן יהיה לבחון מסירת פרטים נוספים.

ראובן ריבלין: אני מאוד מודה לאדוני על כך שהשיב על השאילתות, ובזמן.

ראובן ריבלין: [רשומות (הצעות חוק, חוב' מ/52).

ראובן ריבלין: ]

ראובן ריבלין: רבותי, אנחנו ממשיכים בסדר-היום; נדמה לי שכבוד השר צריך להישאר.

ראובן ריבלין: הצעת חוק פיקוח על מחירי מצרכים ושירותים (תיקון מס' 2), התשס"ג-2003, קריאה ראשונה.

ראובן ריבלין: יציג את הצעת החוק שר המשפטים, בשם השר מאיר שטרית.

המשפטים יוסף לפיד: אדוני היושב-ראש, סעיף 23 לחוק פיקוח על מחירי מצרכים ושירותים משנת 1996, הקיים היום, מחייב כי כל פרסום של צו או היתר כללי מכוח חוק זה חייב, נוסף על פרסום ברשומות, גם פרסום בשלושה עיתונים יומיים לפחות.

המשפטים יוסף לפיד: הצעת חוק זו באה בעיקרה לבטל חובת פרסום כאמור בעיתונות ולהופכה לאופציונלית, כפי שהיה בחקיקה בעבר, טרם החוק הנוכחי.

המשפטים יוסף לפיד: בעבר, בחקיקה שקדמה לחוק הקיים, הכלל היה כי צווי מחירים - בדומה לכל דבר חקיקה אחר - נכנסים לתוקף עם פרסומם ברשומות.

המשפטים יוסף לפיד: אולם על רקע אינפלציה דוהרת בשנות ה-80 והתקנה תכופה של צווי פיקוח להעלאת מחירים בעלי תחולה מיידית, התעורר הצורך לגשר על פערי הזמן שבין מועד התקנת הצווים לבין פרסומם ברשומות.

המשפטים יוסף לפיד: לפיכך נקבעה הוראה באותם חוקים, המאפשרת פרסום צווים להעלאת מחירים בעיתונות, וזאת כדי לאפשר תחולה מיידית של השינוי במחירים, עוד טרם הפרסום ברשומות.

המשפטים יוסף לפיד: עם חקיקת החוק הנוכחי, הפכה אפשרות זו לחובה גורפת של פרסום בעיתונות של כל צו או היתר כללי, מכוח החוק.

המשפטים יוסף לפיד: לדעת הממשלה, הוראת חוק זו, המחייבת פרסום בעיתונות, ארכאית ומיותרת בעליל, ויוצרת מכשלה יקרה על תקציב המדינה, במיוחד כאשר מדובר בצווים מורכבים וארוכים, דוגמת צווי מחירים לנסיעה בתחבורה ציבורית.

המשפטים יוסף לפיד: לפיכך, מוצע בהצעת החוק כי פרסום בעיתונות יהיה אופציונלי בלבד, למקרים שבהם נדרש להודיע על תחולה מיידית של צו או היתר מסוים, וגם אז די בשני עיתונים יומיים במקום שלושה.

המשפטים יוסף לפיד: כן מוצע לאפשר פרסום נוסח מקוצר של הצו בעיתונות הכתובה, ובמקביל - פרסום הנוסח המלא באינטרנט, ובמקרים מסוימים אף פרסום רק באינטרנט במקום פרסום בעיתונות.

המשפטים יוסף לפיד: אבקש מחברי הכנסת לאשר את הצעת החוק בקריאה ראשונה ולהעבירה לוועדת הכספים להכנה לקריאה שנייה ושלישית.

המשפטים יוסף לפיד: אני חושב שזאת הצעת החוק האחרונה בעונה זו של הכנסת - -

ראובן ריבלין: במושב הזה.

המשפטים יוסף לפיד: - - במושב זה, ואני - - -

זאב בוים: לא.

זאב בוים: אתה טועה, אדוני.

ראובן ריבלין: לא, לא, אדוני.

ראובן ריבלין: יש עוד חמש הצעות חוק של סגן שר הביטחון, שהדיון בהן יהיה משולב - לפחות לגבי ארבע מהן.

ראובן ריבלין: תודה לשר המשפטים.

ראובן ריבלין: רבותי חברי הכנסת, מתחילים בדיון.

ראובן ריבלין: ובכן, חוק פיקוח על מחירי מצרכים ושירותים (תיקון מס' 2).

ראובן ריבלין: חבר הכנסת נסים זאב, האם אדוני מוותר?

נסים זאב: לא, מה פתאום.

ראובן ריבלין: בבקשה.

ראובן ריבלין: אחריו - חבר הכנסת פרוש, ואחריו - אחרון הדוברים, חבר הכנסת אייכלר.

ראובן ריבלין: הרשימה סגורה.

שאול יהלום: אני מבקש.

ראובן ריבלין: אתה רוצה גם כן - בבקשה, חבר הכנסת יהלום.

ראובן ריבלין: הרשימה סגורה.

ראובן ריבלין: תודה.

נסים זאב: אדוני היושב-ראש, אני רוצה להזכיר לך שהיום ליל שישי, ובליל שישי תמיד עושים תיקון חצות, ואף פעם לא מתחילים - - -

ראובן ריבלין: אני יודע.

ראובן ריבלין: תיקון חצות ברור שנעשה.

ראובן ריבלין: השאלה שלי אם לא נעשה תיקון - תהיה אשמורת אחרונה וקריאת שמע של שחרית - זאת השאלה.

נסים זאב: בינתיים עדיין לא הגענו לחצות, אנחנו רחוקים - אנחנו בשעון קיץ - עד השעה 01:00.

ראובן ריבלין: מאה אחוז.

ראובן ריבלין: בבקשה, אדוני.

ראובן ריבלין: עכשיו כל מה שאדוני מדבר זה על חשבון הזמן.

נסים זאב: ברור.

נסים זאב: אני קודם כול אתייחס להצעת החוק.

נסים זאב: יש ניסיון בעצם להפר עיקרון שהוא מוסד בחקיקה ויש פה פגיעה חמורה לדעתי בעיקרון משפטי ידוע, שאין עונשים אלא אם כן מזהירים.

נסים זאב: כלומר, בחוק מבקשים שצווים בעניין מחירי מצרכים ושירותים ייכנסו לתוקף אף לפני פרסומם.

נסים זאב: אני חושב שהכנסת צריכה לתת את דעתה על הפרת העקרונות, למרות כל הנימוקים שהוזכרו בעניין הזה.

נסים זאב: אני בעד הביטול, כפי שאמר השר - פחות לפרסם - אבל אי-אפשר לגבי העונש לא להתייחס, ואדם צריך להוכיח שהוא פעל בתום לב.

נסים זאב: זאת אומרת, חובת ההוכחה היא על הנאשם, או על החשוד.

נסים זאב: אז אם אנחנו רוצים להקל - אז נקל עד הסוף.

נסים זאב: אי-אפשר לבוא אחר כך ולתבוע אותו.

נסים זאב: לגבי מה שאמר שר המשפטים, שאנחנו ניזכר לדיראון עולם - אדוני שר המשפטים, רציתי מאוד שתשמע מלים מספר.

נסים זאב: אתה פשוט אמרת שאנחנו ניזכר פה לדיראון עולם על זה שלא תמכנו בהצעת החוק של אימוץ הילדים.

נסים זאב: אני רוצה לומר לך, שמה שעושה הממשלה הזאת זה מעשה נבלה - נותנת לגיטימציה להריגה ורצח תינוקות, תינוקות במעי אמם מתירים - - -

ראובן ריבלין: האם אדוני מהמקורות יודע?

ראובן ריבלין: הרי אדוני אמור להיות תלמיד חכם - האם אדוני יודע מה זה מעשה נבלה?

נסים זאב: כן.

ראובן ריבלין: אם אדוני יודע מה זה מעשה נבלה, אני - - -

נסים זאב: כל דבר מהסוג הזה הוא הרבה יותר ממעשה נבלה.

נסים זאב: אני רוצה לומר לך, שכל עוד החוק הזה לא ישתנה ולא נשנה אותו, אנחנו בעצם נותנים לממשלה לגיטימציה לתהליך של איבוד 60,000 עוברים בשנה - חלקם גם לפחי הזבל, כי עדיין לא ידוע לאן העוברים האלה הולכים, למחקרים ולמכון רפואי כזה או אחר.

נסים זאב: אם אנחנו באמת כל כך דואגים לאימוץ תינוקות, צריכים לסייע לאותן משפחות, ובמקום שהעובדות הסוציאליות יבואו וישכנעו את האמהות לעשות הפלה, יעזרו להן - במקום כל עולה שעולה בשנה 60,000 שקלים, והיום תומכים בכל עולה שאולי הוא יהודי ואולי הוא לא יהודי, אפשר לתמוך באם כזאת בכמה שקלים ולעודד אותה ולחזק אותה ולתמוך בה כדי לאפשר לה את המשך ההיריון, ואפשר אחר כך לדרוש את אימוץ התינוק במשפחה שבאמת זקוקה ונזקקת וחשוכת בנים.

ראובן ריבלין: תודה רבה לחבר הכנסת נסים זאב.

ראובן ריבלין: חבר הכנסת מאיר פרוש - בבקשה, אדוני.

ראובן ריבלין: אני חושב שאפשר לסלוח לחבר כנסת נסים זאב, כי להערכתי הוא לא יודע מה זה מעשה נבלה, אחרת לא היה משתמש במלה.

ראובן ריבלין: בבקשה.

מאיר פרוש: אדוני היושב-ראש, חברי הכנסת, כמו ששר המשפטים מנצל את הבמה, וכאשר הוא עולה לדוכן הוא מייד יודע לפגוע, והוא מתחיל את דבריו בהצגת החוק הזה, שיהיו אלה שייזכרו לדיראון עולם, אני רוצה להסביר לחברי הכנסת ואני רוצה להסביר לפרוטוקול: כאשר יש פה הצעה דחופה לסדר-היום לדון בהתפטרותו של היועץ המשפטי לממשלה, עולה לכאן שר המשפטים, לא פחות ולא יותר, כאשר כולם יודעים במה היועץ המשפטי עוסק.

מאיר פרוש: כולם יודעים שהוא עסוק יומם ולילה כדי למנוע פשע במדינת ישראל, כדי שלא יהיו כל כך הרבה גנבות ורציחות ועוד דברים שאני לא רוצה להעלותם על שפתי - - -

ראובן ריבלין: על דל שפתי.

מאיר פרוש: על דל שפתי.

מאיר פרוש: אני לא יכול להגיד על דל שפתי, אבל לא רוצה להעלות אותן ולומר את המלים האלה - במה היועץ המשפטי לממשלה עוסק.

מאיר פרוש: לא מתבייש שר המשפטים ואומר:

מאיר פרוש: שמחתי לשמוע שגם חברי הכנסת הדתיים משבחים את היועץ המשפטי לממשלה כאשר הוא טיפל גם בתיקים שלכם.

מאיר פרוש: אין יותר חוצפה מהמלים האלו.

מאיר פרוש: בזה היועץ המשפטי לממשלה מטפל?

מאיר פרוש: איך המדינה הזאת נראית, לצערנו הרב?

מאיר פרוש: בזה טיפל היועץ המשפטי לממשלה?

מאיר פרוש: לא מצא דברים אחרים לומר, אלא שהוא טיפל בתיקים של הדתיים.

מאיר פרוש: בזה הוא טיפל?

מאיר פרוש: אני לא רוצה למנות פה שוב ושוב.

מאיר פרוש: כאשר מתקיים דיון בוועדת הכנסת, אדוני היושב-ראש, על הסרת חסינותה של חברת הכנסת נעמי בלומנטל, לא מתבייש שר המשפטים ואומר:

מאיר פרוש: פרוש הצביע נגד הסרת החסינות כי יש נגדו תיק, עוד צריכים להחליט על התיק שלו.

מאיר פרוש: הוא רואה את גפני מסתובב, הוא מאיים עם אצבע על היושב-ראש שיעיף את גפני מפה.

מאיר פרוש: כאשר נסים זאב אומר משהו, הוא עולה לדוכן פה לדיראון עולם.

מאיר פרוש: אתה תיכנס ותיזכר לדיראון עולם על כל מה שאתה מחולל במדינת ישראל, אתה עם האצבע שלך, שאתה מאיים בה על כולם.

מאיר פרוש: אתה תיזכר לדיראון עולם על מה שחוללת ומחולל ורוצה לחולל למדינת ישראל - לקעקע כל דבר שקשור לסממן יהודי, לפגוע במשפחות ברוכות ילדים, לפגוע באמהות חד-הוריות, לפגוע בנפגעי משכנתאות.

מאיר פרוש: בכולם אתה - אתה נותן יד לזה, אתה מוביל, אתה משנע את הממשלה הזאת.

ראובן ריבלין: עוד חצי דקה.

מאיר פרוש: אתה תשתמש בביטוי, כמו שאמרו פעם "יומרצ רבין".

מאיר פרוש: אתה משנע, שרי שינוי משנעים את הממשלה הזאת.

מאיר פרוש: אבל אתה תיזכר לדיראון עולם.

ראובן ריבלין: אני מאוד מודה לחבר הכנסת פרוש.

ראובן ריבלין: אני מזמין את חבר הכנסת ישראל אייכלר, ואחריו - אחרון הדוברים, חבר הכנסת שאול יהלום.

ראובן ריבלין: אדוני יכול כבר להתקדם לשבת פה על כיסאו של שמעון פרס בינתיים.

יצחק כהן: זו סגולה לאריכות ימים.

ראובן ריבלין: בבקשה, אדוני.

ישראל אייכלר: אדוני היושב-ראש, חברי הכנסת, מדברים פה על חוק פרסום מחירי מצרכים ושירותים.

ישראל אייכלר: השאלה הנשאלת, כאשר לוקחים מאנשים את היכולת לרכוש מצרכים, לרכוש שירותים, מה הטעם לדבר על כן פרסום או לא פרסום.

ישראל אייכלר: אז אומרים לנו - ולזה אני רוצה להתייחס בנאום הקצר הזה - אומרים לנו: אין כסף למדינה, 33 מיליארד שקל גירעון.

ישראל אייכלר: מצאתי כמה סעיפים קטנים, שלא יזיק לאף אחד כמעט - אם היו משנים את זה, היה אפשר לפתור את כל הבעיות, מהחד-הוריות עד המשפחות ברוכות הילדים.

ישראל אייכלר: למשל, היתה פעם תוכנית שיקום שכונות.

ישראל אייכלר: נבנו דירות "עמידר" ו"עמיגור".

ישראל אייכלר: עם ישראל בארץ ובתפוצות תרם בשביל לשכן יהודים בדירות ציבוריות, בשכירות זולה.

ישראל אייכלר: המדינה החליטה למכור את הדירות האלה לאנשים במחיר מוזל.

ישראל אייכלר: יש הכנסות של מיליארדי שקלים, שמתוכם 2.5 מיליארדי שקל - מכיוון שהסוכנות היה לה איזה אחוז של בעלות על הדירות, הסוכנות, כשאין לה מה לעשות עם זה, הולכת לקבל 2.5 מיליארדי שקל, כסף שלא שייך לה, כסף שחוץ מלהביא עוד מיליון גויים לארץ-ישראל, אין לה מה לעשות אתו.

ישראל אייכלר: אז לא יכולה הממשלה לבקש מההנהלה הציונית, ש-2.5 מיליארדי השקל האלה ילכו לאוצר המדינה?

ישראל אייכלר: למה זה צריך ללכת לסוכנות?

ישראל אייכלר: מה יש לסוכנות לעשות עם זה בכלל?

שאול יהלום: מאיפה המספר הזה, מיליון?

ישראל אייכלר: 2.5 מיליארדי שקל.

ישראל אייכלר: מחפשים בכל מקום בעולם, בברית-המועצות, בכל מדינה, שיבוא מי שרק יוכל לבוא, ובעיקר שלא יהיה יהודי.

שאול יהלום: מאיפה המספר מיליון?

ישראל אייכלר: רוצים להביא עוד מיליון גויים מחוץ-לארץ.

ישראל אייכלר: ראש הממשלה אמר באחד הראיונות, שזה שהוא לא הכניס את החרדים - כדי שלא ימנעו את העלייה הזאת.

ישראל אייכלר: הם רוצים להביא מכל העולם.

ישראל אייכלר: ואני לא רוצה להרחיב בעניין הזה, כי חבל לי על הזמן.

ישראל אייכלר: יש עוד סעיף אחד: העניין של שיפוי מעסיקים עלה למשק 95 מיליארד שקלים - יעיד פה סגן שר האוצר לשעבר - משנת 1986 עד היום.

ישראל אייכלר: אם המעסיקים היו משלמים מס ומרוויחים פחות, הם לא היו משקיעים אולי בשווייץ ובירדן, ואולי אפשר היה להכניס הרבה הרבה כסף.

ישראל אייכלר: ועוד דבר, עניין התקרה.

ישראל אייכלר: כל אזרח משלם ביטוח לאומי ומס בריאות, אבל אם הוא מרוויח הרבה כסף, יש תקרה שמעליה הוא לא צריך לשלם יותר.

ישראל אייכלר: אני לא שש לכך שיטילו מסים על האזרחים, גם לא מי שמרוויחים הרבה.

ישראל אייכלר: אבל אם היו מסירים את התקרה הנוראה הזאת, אפשר היה להכניס המון המון כסף.

ישראל אייכלר: ולכן, אל תגידו, אין כסף, יש 250 מיליארד שקל שמתבזבזים כל שנה, ולוקחים מהעניים, ולדעתי יבוא יום והעניים יתקוממו ותהיה פה התקוממות בארץ הזאת.

ישראל אייכלר: תודה רבה.

ראובן ריבלין: חבר הכנסת אייכלר, תודה רבה.

ראובן ריבלין: אני מאוד מודה לאדוני.

ראובן ריבלין: חבר הכנסת שאול יהלום, אחרון הדוברים.

ראובן ריבלין: לאחר מכן אדוני ישיב ונעבור להצבעה.

ראובן ריבלין: נא לצלצל.

שאול יהלום: אדוני היושב-ראש, אדוני השר, בשביל מה בכלל נועד פרסום מחירי מצרכים ושירותים?

שאול יהלום: בשביל מי?

שאול יהלום: בשביל העשירים הגדולים?

שאול יהלום: בשביל המיליונרים?

שאול יהלום: זה נועד בדרך כלל לאדם הבינוני, לאדם העני, לאדם ששומר כל פרוטה, כדי שלא יפקיעו את המחירים לאותו אדם, ולפעמים גם 2 שקלים חשובים לו, או שקל או חצי שקל על שקית חלב.

שאול יהלום: זאת אומרת שכל הרעיון לפרסם מחירי מצרכים ושירותים נועד לשכבות החלשות מבחינה סוציו-אקונומית.

שאול יהלום: בתקופה הזאת, לאן אנחנו הולכים, ליותר עוני או לפחות עוני?

שאול יהלום: ודאי ליותר עוני, אין ספק; יש כאלה שמתקיפים את הממשלה, יש כאלה שאומרים שאין ברירה, אבל אתה הולך ליותר עוני.

שאול יהלום: אז בתקופה הזאת, זה מה שרואה הממשלה לעשות, דווקא לצמצם את המחירים הקבועים, את המחירים שאסור להפקיע אותם?

שאול יהלום: אם עד היום אפשר לחשוב שלא מצאנו אנשים שהפקיעו - - -

קריאה: - - -

שאול יהלום: זה מה שאדוני מציע.

שאול יהלום: אדוני מציע, במקום לפרסם בשלושה עיתונים, נפרסם עכשיו בעיתון אחד.

שאול יהלום: במקום לפרסם את מלוא הצו, מספיק לצמצם במלה אחת ולהזכיר.

שאול יהלום: מתי חובה, אפילו באותו עיתון אחד - רק אם יש משהו של חירום, מיידי.

שאול יהלום: זה לא הזמן.

שאול יהלום: עכשיו הזמן לעשות להיפך, להזהיר את המפקיעים, להזהיר את גונבי המחירים, לבוא ולפרסם פי-שניים, כי זאת תרומתה של הממשלה המפקחת על השוק.

ראובן ריבלין: זה בתנאי שזה מתפרסם באינטרנט.

שאול יהלום: מי מסתכל באינטרנט?

שאול יהלום: המשפחות העניות מסתכלות באינטרנט?

שאול יהלום: יש להן כסף לשלם 100 שקל כל חודש?

שאול יהלום: אני אומר, עד שנסתכל באינטרנט, קודם כול שזה יהיה מפורסם וזה יהיה בעיתון היחיד שבא הביתה, ואני מציע מאוד שלא להביא חוק כזה בתקופה הזאת.

שאול יהלום: תודה רבה.

ראובן ריבלין: האם אדוני השר מבקש להצביע על החוק?

ראובן ריבלין: כבוד שר המשפטים, האם אדוני מבקש להשיב ולהצביע בתקופה מאוחרת יותר?

ראובן ריבלין: עכשיו אתה רוצה להצביע?

המשפטים יוסף לפיד: להצביע.

ראובן ריבלין: מה שאומר לי השר זה מה שנעשה.

ראובן ריבלין: נא להצביע.

ראובן ריבלין: מי בעד, מי נגד ומי נמנע?

ראובן ריבלין: בבקשה.

ראובן ריבלין: הצבעה מס' 61 בעד ההצעה להעביר את הצעת החוק לוועדה – 5 נגד – 5 נמנעים – אין ההצעה להעביר את הצעת חוק הפיקוח על מחירי מצרכים ושירותים (תיקון מס' 2), התשס"ג-2003, לוועדה לא נתקבלה.

ראובן ריבלין: חמישה בעד, חמישה נגד.

ראובן ריבלין: הצעת החוק לא עברה.

ראובן ריבלין: [רשומות (הצעות חוק, חוב' מ/50).

ראובן ריבלין: ]

ראובן ריבלין: בבקשה.

ראובן ריבלין: יציג את החוק סגן שר הביטחון.

ראובן ריבלין: נא להציג את החוק.

ראובן ריבלין: כבוד סגן השר, האם אדוני מציג את החוק הזה ומבקש להצביע עליו, או אדוני מבקש להשיב תשובה והצבעה במועד מאוחר יותר?

נסים זאב: מצביעים ישר.

זאב בוים: תיכף נראה מה מצבנו ולפי זה נחליט.

ראובן ריבלין: בסדר.

ראובן ריבלין: אדוני מדבר על הצעת חוק הנכים (תגמולים ושיקום) (תיקון מס' 22) (ניכוי דמי השתתפות בביטוח סיעודי), שהיא הצעת חוק חשובה ביותר אבל היא עלולה ליפול פה.

זאב בוים: את זה אני רואה.

זאב בוים: אני רק לא יודע מה העמדה של אנשי ש"ס, אבל תיכף נבדוק.

זאב בוים: בואו נראה.

זאב בוים: אגב, אני חושב שאני אשכנע אתכם.

יעקב מרגי: אנחנו משוכנעים.

ראובן ריבלין: אין לי כל ספק.

זאב בוים: אדוני היושב-ראש, חברי הכנסת, אני מתכבד להביא לאישור מליאת הכנסת בקריאה ראשונה את הצעת חוק הנכים (תגמולים ושיקום) (תיקון מס' 22) (ניכוי דמי השתתפות בביטוח סיעודי), התשס"ג-2003.

זאב בוים: סעיף 14 לחוק הנכים (תגמולים ושיקום), התשי"ט-1959 [נוסח משולב], שעניינו איסור על העברת תגמול, קובע בסעיף קטן (ב), כי קצין תגמולים רשאי לנכות מתגמולו של נכה דמי חברות בארגון שהוכרז על-ידי שר הביטחון כארגון היציג של הנכים, לקרן עזרה הדדית של אותו ארגון ולדמי השתתפות בביטוח חיים הדדי שסידר הארגון.

זאב בוים: סעיף קטן (ד) של הסעיף האמור קובע, כי נכה שמתנגד לניכויים כאמור בסעיף קטן (ב), יודיע על כך לקצין התגמולים והניכוי מתגמולו יופסק בתום חודש מיום קבלת הודעתו.

זאב בוים: מוצע – וכאן באה הצעת התיקון – לתקן את סעיף 4(ב) לחוק ולאפשר לקצין התגמולים לנכות מן התגמול של נכה גם דמי השתתפות בביטוח סיעודי הדדי שסידר הארגון, ובכך לאפשר לנכה ביטוח סיעודי הדדי בתנאים שהסדיר הארגון, דבר שיסייע לנכים הנזקקים לטיפול רפואי מחמת מצבם הרפואי וגילם.

זאב בוים: עלויות הביטוח ימומנו על-ידי הנכים ומשרד הביטחון בחלקים שווים.

זאב בוים: חלקו של מימון זה מטעם משרד הביטחון יהיה עד 6 מיליוני ש"ח בשנה.

זאב בוים: מוצע לקבוע את מועד תחילתו של התיקון המוצע ב-1 בחודש שלאחר פרסומו, וכן לקבוע כי הוא יחול על התגמול המשתלם החל במועד האמור.

זאב בוים: אשר על כן אני מבקש כי הכנסת תאשר את הצעת החוק ותעבירה להכנה לקריאה שנייה ושלישית בוועדת העבודה, הרווחה והבריאות.

יצחק כהן: כמה כסף, תגיד לנו.

זאב בוים: מדובר ב-12 מיליון ש"ח מחולק: 6 מיליוני ש"ח ארגון הנכים ו-6 מיליוני ש"ח משרד הביטחון.

יצחק כהן: למה שהאוצר לא ייתן את כל הכסף?

יצחק כהן: נכה – אין לו כסף.

זאב בוים: אין שום בעיה, חוץ מזה שצריך להשתתף במצב כזה - - -

ראובן ריבלין: מדובר קודם כול בנכים.

ראובן ריבלין: החוק מכוון לנכים.

ראובן ריבלין: מי שרוצה לא להצביע בעד הנכים – אדוני מבקש להצביע?

זאב בוים: אני מציע קודם לשמוע.

נסים זאב: אנחנו מבקשים הצבעה.

נסים דהן: לא נכים ולא סיפורים.

ראובן ריבלין: יש מי שמדבר על זה או הולכים להצבעה?

נסים זאב: אנחנו מוותרים על הזכות.

ראובן ריבלין: תודה.

ראובן ריבלין: אלה הנרשמים.

ראובן ריבלין: אדוני, קודם יש דיון.

ראובן ריבלין: חבר הכנסת נסים זאב – מוותר.

ראובן ריבלין: חבר הכנסת מאיר פרוש – אינו נוכח.

ראובן ריבלין: חבר הכנסת שאול יהלום מבקש לדבר?

ראובן ריבלין: בבקשה, אדוני.

יצחק כהן: הבנתי שמקצצים לנכים - - -

ראובן ריבלין: בסדר, שמענו.

ראובן ריבלין: תודה רבה.

ראובן ריבלין: אדוני לא רוצה לדבר – תודה רבה.

ראובן ריבלין: אני מבין שאדוני סגן השר מבקש להצביע.

שאול יהלום: אדוני היושב-ראש, אדוני סגן השר - - -

ראובן ריבלין: אדוני סגן השר, חבר הכנסת יהלום - - -

שאול יהלום: אני מבקש, אם תואיל להקשיב, אדוני סגן השר: נקבעה הלכה במדינת ישראל, רוויית אירועי הטרור, שנפגעי הטרור ונפגעי פעולות האיבה ונפגעי צה"ל – דין אחד להם.

שאול יהלום: אומנם זה בחוק השיקום וזה בחוק הביטוח הלאומי, אבל דין אחד לשניהם וכל חוק צריך להשוות את התנאים.

שאול יהלום: אני לא מוצא את התיקון המקביל של אדוני בחוק המקביל, כדי שאותו סידור יהיה גם לנכים נפגעי הטרור.

שאול יהלום: לכן אני מציע לאדוני לבדוק את העניין ולתת לנו תשובה והצבעה במועד אחר.

שאול יהלום: כך נראה לי, כדי לבדוק את העניין.

שאול יהלום: זה מאוד חשוב לנו, משום שהיום יש אלפי נכים - משלוש השנים האחרונות.

זאב בוים: אני לא יודע אם יהיה מקום לאמץ אותו רעיון לנפגעי טרור, ששם הביטוח הסיעודי שכאן נעשה - - - בנוגע לביטוח הלאומי, נראה אם יהיה טעם לתקן.

ראובן ריבלין: רבותי, אנחנו עוברים להצבעה.

ראובן ריבלין: חברי הכנסת.

ראובן ריבלין: זהו, אדוני השיב.

ראובן ריבלין: נא להצביע.

ראובן ריבלין: הצבעה מס' 62

ראובן ריבלין: רגע, חבר הכנסת שאול יהלום לא הצביע.

ראובן ריבלין: אני מאפס.

ראובן ריבלין: אני לא יכול להריץ את חבר הכנסת יהלום.

ראובן ריבלין: רבותי, אנחנו עוברים להצבעה.

ראובן ריבלין: הצבעה מס' 63 בעד ההצעה להעביר את הצעת החוק לוועדה – 10 נגד – אין נמנעים - אין ההצעה להעביר את הצעת חוק הנכים (תגמולים ושיקום) (תיקון מס' 22) (ניכוי דמי השתתפות בביטוח סיעודי), התשס"ג-2003, לוועדת העבודה, הרווחה והבריאות נתקבלה.

ראובן ריבלין: האם זו ועדת העבודה, הרווחה והבריאות?

זאב בוים: או ועדת החוץ והביטחון.

ראובן ריבלין: חוק הנכים (תגמולים ושיקום) – זה ביטוח סיעודי.

ראובן ריבלין: זה ועדת העבודה, הרווחה והבריאות.

ראובן ריבלין: הצעת חוק השיפוט הצבאי (תיקון מס' 45) (מינוי סגן לפרקליט צבאי והעברת סמכויות פרקליט צבאי לסגנו), התשס"ג-2003;

ראובן ריבלין: [רשומות (הצעות חוק, חוב' מ/50 וחוב' מ/53).

ראובן ריבלין: ]

ראובן ריבלין: עכשיו אנחנו עוברים לדון בשלושה חוקים שמוצעים על-ידי סגן שר הביטחון ונערוך עליהם דיון משולב.

ראובן ריבלין: סגן השר יציג את שלושת החוקים.

ראובן ריבלין: נקיים דיון משולב בשלושתם.

ראובן ריבלין: לאחר מכן השר יחליט אם הוא רוצה להצביע או מבקש תשובה והצבעה במועד מאוחר.

ראובן ריבלין: בבקשה.

זאב בוים: אדוני היושב-ראש, חברי הכנסת, אני מתכבד להביא לאישור הכנסת בקריאה ראשונה את הצעת חוק השיפוט הצבאי (תיקון מס' 44) (הורדה מדרגה עקב חיוב בבית-משפט), התשס"ג-2003.

זאב בוים: סעיף 533 לחוק השיפוט הצבאי, התשט"ו-1955, קובע, כי אדם בעל דרגה צבאית שנתחייב על-ידי בית-משפט או בית-דין אחר בעבירה שיש עמה קלון, רשאי הרמטכ"ל, באישור שר הביטחון, לשלול ממנו את דרגתו.

זאב בוים: זכותו של אדם לשאת בדרגה צבאית שאותה השיג בעמל רב קשורה קשר בל יינתק לכבודו כאדם.

זאב בוים: זכות זו של אדם לכבוד הועלתה למדרגה של זכות חוקתית בחוק-יסוד: כבוד האדם וחירותו.

זאב בוים: מאחר שפגיעה בדרגתו של אדם הינה פגיעה בכבודו, ראוי כי ההליך בדבר בחינת הפגיעה בדרגה כאמור לא יהיה הליך מינהלי – הרמטכ"ל באישור שר הביטחון – אלא הליך הנושא אופי שיפוטי.

זאב בוים: מוצע אפוא לקבוע, כי סמכות זו תהיה בידי ועדה בראשות שופט בדימוס הנושא דרגת קצונה בכירה של אלוף-משנה לפחות, וכן לקבוע זכות ערעור על החלטת הוועדה בפני בית-הדין הצבאי לערעורים.

זאב בוים: הוועדה תהא רשאית להוריד מדרגתו בדרגה אחת או יותר אדם שהורשע כאמור בעבירה שיש עמה קלון ולקבוע את הדרגה שאליה יורד.

זאב בוים: עוד מוצע לקבוע את התקופה להגשת ערעור בפני בית-הדין הצבאי לערעורים על החלטת הוועדה ולהעמידה על 30 ימים.

זאב בוים: נשיא בית-הדין הצבאי לערעורים יהיה רשאי להאריך תקופה זו.

זאב בוים: אשר על כן אבקש ממליאת הכנסת - - -

ראובן ריבלין: האם החוק הוא רטרואקטיבי או שזה חוק מכאן והלאה?

זאב בוים: לא, אני חושב שהוא מכאן והלאה.

ראובן ריבלין: בוודאי, כי הוא לא יכול להיות רטרואקטיבי, לא כתוב שם שהוא רטרואקטיבי.

זאב בוים: לא.

ראובן ריבלין: בסדר גמור.

זאב בוים: אשר על כן, אבקש - - -

יצחק כהן: הם עושים מה שהם רוצים.

ראובן ריבלין: בבקשה, אדוני, החוק השני.

זאב בוים: אנחנו עושים הכול יחד.

ראובן ריבלין: כן, בוודאי, דיון משולב.

נסים דהן: אבל ההצבעות אחת-אחת.

ראובן ריבלין: ההצבעות אחת-אחת, בוודאי.

זאב בוים: אדוני היושב-ראש, חברי הכנסת, אני מתכבד להביא לאישור הכנסת בקריאה ראשונה את הצעת חוק השיפוט הצבאי (תיקון מס' 45) (מינוי סגן לפרקליט צבאי והעברת סמכויות פרקליט צבאי לסגנו), התשס"ג-2003.

זאב בוים: במקרים שבהם נעדר פרקליט צבאי מהארץ, או שנתפנה מקומו וטרם החל פרקליט צבאי אחר לכהן, או שנבצר ממנו באופן זמני למלא את תפקידו, רשאי למלא את מקומו ולהשתמש בסמכויות הנתונות לו לפי כל חיקוק רק מי שמונה כפרקליט צבאי, לפי הנוהל הקבוע בחוק השיפוט הצבאי, התשט"ו-1955, ובהתאם לתנאי הכשירות הקבועים בו.

זאב בוים: מאחר שבמקרים רבים מדובר במינוי לתקופות זמן קצרות בלבד, יש בהליך המינוי הקבוע בחוק השיפוט הצבאי משום סרבול מיותר.

זאב בוים: לפיכך מוצע לתקן את החוק ולהסמיך את הרמטכ"ל, או מי שהוסמך לכך על-ידו, למנות, על-פי המלצת הפרקליט הצבאי הראשי, סגנים לפרקליטים הצבאיים, שתנאי כשירותם זהים לאלה הנדרשים מפרקליטים צבאיים.

זאב בוים: כמו כן מוצע להוסיף בחוק השיפוט הצבאי ולקבוע בו את המקרים שבהם ימלא סגנו של פרקליט צבאי את מקומו וישתמש בסמכויותיו, וזאת בדומה לסעיף שכבר קיים בחוק השיפוט הצבאי לעניין העברת סמכויות הפרקליט הצבאי הראשי לסגנו.

זאב בוים: אשר על כן, אבקש ממליאת הכנסת לאשר הצעת חוק זו ולהעבירה להכנה לקריאה שנייה ושלישית לוועדת החוץ והביטחון.

ראובן ריבלין: אדוני יציג גם את הצעת החוק השלישית.

זאב בוים: ההצעה השלישית גם היא בעניין חוק השיפוט הצבאי.

זאב בוים: אני מבקש להביא לאישור מליאת הכנסת בקריאה ראשונה את הצעת חוק השיפוט הצבאי (תיקון מס' 46) (הוראות לעניין הדין המשמעתי), התשס"ג-2003.

זאב בוים: הצעת החוק כוללת תיקונים אחדים בנוהלי הדין המשמעתי בצה"ל, ואלה הם: לאחר שחייל, שהועמד לדין משמעתי בפני קצין שיפוט בכיר, ביקש לעמוד לדין בבית-דין צבאי, רשאי יהיה הפרקליט, מלבד סמכויותיו הקיימות, אף לבטל את התלונה או לדרוש את השלמת הבדיקה.

זאב בוים: לא תהיה יותר הבחנה, לעניין סמכויות הענישה של קצין שיפוט בכיר בדין משמעתי, בין נאשם שדרגתו סגן-אלוף ומעלה לבין נאשם שדרגתו נמוכה מסגן-אלוף.

ראובן ריבלין: החוק הראשון מקל.

זאב בוים: כן.

ראובן ריבלין: החוק הראשון מקל, אני לא מבין למה אתם רוצים להצביע נגד, הוא חוק טוב.

זאב בוים: אני לא שמעתי שהם רוצים להצביע נגד.

נסים דהן: אדוני היושב-ראש, אתה שכחת שאתה יושב-ראש ישיבת המליאה עכשיו.

ראובן ריבלין: לא, אמרתי רק שהוא מקל, לא אמרתי איך להצביע, גם לא אמרתי איך אני מצביע.

נסים דהן: אתה רק מתפלא איך מצביעים.

ראובן ריבלין: יש אנשים שלא רוצים להקל.

ראובן ריבלין: שלא יראה פה מישהו שיש החמרה, להיפך, יש הקלה.

זאב בוים: ייקבע משך תקופה אחיד לכלל חיילי צה"ל, בן שנתיים ימים, שבמהלכו יהיה תלוי ועומד עונש מחבוש מותנה.

זאב בוים: מי שנמצא אשם בדין משמעתי, אשר נערך על-פי הוראת פרקליט, יהיה רשאי להגיש ערר בתוך 15 ימים מיום מתן הפסק.

זאב בוים: קצין השיפוט יודיע לנידון, בתום הדיון, על זכותו להגיש ערר ועל המועד להגשתו.

זאב בוים: בידי פרקליט צבאי סמכות להגיש ערר על זיכוי בדין משמעתי, כאשר הדין המשמעתי נערך על-פי הוראת פרקליט צבאי.

זאב בוים: תעוגנה סמכויות קצין השיפוט הדן בערר, גם במקום שבו מדובר בערר שהוגש על זיכויו של הנידון.

זאב בוים: תיקבע זכותו של כל חייל - לרבות קצין בדרגת סגן-אלוף ומעלה - שנידון בדין משמעתי בפני הרמטכ"ל, לבקש עיון חוזר בעניינו.

זאב בוים: פרקליט צבאי ראשי ופרקליט צבאי יוסמכו לאשר בדיעבד, בנסיבות מסוימות, פסק-דין משמעתי שנפל בו פגם.

זאב בוים: תינתן אף בידי פרקליט צבאי הסמכות לבטל פסק, אם נוכח שהמעשה או המחדל אינו מהווה עבירה.

זאב בוים: תינתן לפרקליט הצבאי הראשי, לסגנו ולפרקליט צבאי הסמכות לעכב ביצועו של עונש לשם בירור הנסיבות הצריכות להפעלת סמכות מן הסמכויות המנויות בסעיף זה.

זאב בוים: מכל אלה אני מבקש כי הכנסת תאשר את הצעת החוק ותעבירה לשם הכנתה לקריאה שנייה ושלישית לוועדת החוץ והביטחון.

ראובן ריבלין: תודה לסגן שר הביטחון.

ראובן ריבלין: רבותי חברי הכנסת, איש לא נרשם לדיון.

נסים זאב: אני נרשמתי.

ראובן ריבלין: בבקשה.

ראובן ריבלין: אם אדוני נרשם, בבקשה.

ראובן ריבלין: יעלה ויבוא, דיון משולב, שלוש דקות.

ראובן ריבלין: כל אחד יכול לדבר שלוש דקות על שלושת החוקים.

ראובן ריבלין: אני חושב שעוד מעט נוכל לסיים.

נסים זאב: אדוני היושב-ראש, בעיקרון אני תומך בחוקים.

ראובן ריבלין: תודה רבה.

נסים זאב: בהחלט חשוב להקנות לפרקליט הצבאי סמכות להפעיל שיקול דעת במסגרת קבלת החלטות על דיון בתלונה לגופה.

נסים זאב: כמובן נחוץ שתהיה אותה סמכות להורות גם על ביטול תלונה או השלמת הבדיקה או החזרת תלונה לדין משמעתי לפני קצין שיפוט בכיר אף ללא בקשת הנאשם.

נסים זאב: בכל אופן, אדוני סגן השר, הייתי רוצה שתשמע את הנקודה הזאת.

נסים זאב: יש לי הערה חשובה לעניין הסמכות המקבילה ברשויות האזרחיות לדון חייל על מעשה שהוא נשפט עליו וזוכה על-ידי המערכת הצבאית על-פי חוק השיפוט הצבאי.

נסים זאב: אתה יודע לאיזה מקרה אני מתייחס, לגבי חייל שהרג ערבי במרדף בעקבות הוראות מפקדו לפני כשמונה שנים.

נסים זאב: הוא נשפט וזוכה על-ידי רשויות השיפוט הצבאי.

נסים זאב: ועכשיו, כנראה בגלל לחצים כאלה ואחרים, הוא מועמד לדין פלילי בשל מעשה הריגה.

נסים זאב: אני חושב שיש למצוא פתרון סביר לסוגיה הזאת ולסוגיות דומות, לתקן את חוק השיפוט הצבאי באופן כזה, שבתום תקופה מסוימת, אם בערכאה הצבאית ראו את העניין גמור וסגור - לדעתי, אין לפתוח את התיק מחדש לאחר שמונה שנים ולהעניש אותו על אותה עבירה.

נסים זאב: לדעתי זה צריך לבוא אפילו בחקיקה.

נסים זאב: הראיה לכך, במשפט אזרחי, לאחר 45 יום אין לך אפילו זכות ערעור.

נסים זאב: פה מערערים אחרי שמונה שנים, האיש עומד לפני משפט, יש לו הוצאות משפטיות כבדות.

נסים זאב: אגב, הצבא לא עוזר לו להתגונן מבחינה כספית.

ראובן ריבלין: אני מאוד מודה לחבר הכנסת נסים זאב.

ראובן ריבלין: האם אדוני סגן השר מבקש להשיב לנסים זאב?

ראובן ריבלין: אם לא, נעבור להצבעה בקריאה ראשונה.

ראובן ריבלין: חבר הכנסת כהן, אני מצביע, כדאי שאדוני ישב.

ראובן ריבלין: רבותי חברי הכנסת, אני מצביע קודם על הצעת חוק השיפוט הצבאי (תיקון מס' 44) (הורדה מדרגה עקב חיוב בבית-משפט) - מי בעד?

ראובן ריבלין: מי נגד?

ראובן ריבלין: נא להצביע.

ראובן ריבלין: נא להצביע, חבר הכנסת אריאל, אם אדוני רוצה.

ראובן ריבלין: הוא לא רוצה, לא צריך.

ראובן ריבלין: הצבעה מס' 64 בעד ההצעה להעביר את הצעת החוק לוועדה - 4 נגד - 4 נמנעים – אין ההצעה להעביר את הצעת חוק השיפוט הצבאי (תיקון מס' 44) (הורדה מדרגה עקב חיוב בבית-משפט), התשס"ג-2003, לוועדה לא נתקבלה.

ראובן ריבלין: ארבעה בעד, ארבעה נגד, החוק לא עבר.

ראובן ריבלין: רבותי, אנחנו ממשיכים: הצעת חוק השיפוט הצבאי (תיקון מס' 45) (מינוי סגן לפרקליט צבאי והעברת סמכויות פרקליט צבאי לסגנו), קריאה ראשונה, הצבעה.

ראובן ריבלין: מי בעד?

ראובן ריבלין: מי נגד?

ראובן ריבלין: נא להצביע.

ראובן ריבלין: הצבעה מס' 65 בעד ההצעה להעביר את הצעת החוק לוועדה - 9 נגד - אין נמנעים - אין ההצעה להעביר את הצעת חוק השיפוט הצבאי (תיקון מס' 45) (מינוי סגן לפרקליט צבאי והעברת סמכויות פרקליט צבאי לסגנו), התשס"ג-2003, לוועדת החוץ והביטחון נתקבלה.

ראובן ריבלין: תשעה בעד, אין מתנגדים, אין נמנעים.

ראובן ריבלין: אני קובע שהצעת חוק השיפוט הצבאי (תיקון מס' 45) (מינוי סגן לפרקליט צבאי ראשי והעברת סמכויות פרקליט צבאי לסגנו) עברה בקריאה ראשונה ותעבור להכנה לקריאה שנייה ושלישית לוועדת החוץ והביטחון.

ראובן ריבלין: רבותי חברי הכנסת, אנחנו מצביעים: הצעת חוק השיפוט הצבאי (תיקון מס' 46) (הוראות לעניין הדין המשמעתי) - נא להצביע, מי בעד, מי נגד.

ראובן ריבלין: הצבעה מס' 66 בעד ההצעה להעביר את הצעת החוק לוועדה - 9 נגד - אין נמנעים - אין ההצעה להעביר את הצעת חוק השיפוט הצבאי (תיקון מס' 46) (הוראות לעניין הדין המשמעתי), התשס"ג-2003, לוועדת החוץ והביטחון נתקבלה.

ראובן ריבלין: תשעה בעד, אין מתנגדים, אין נמנעים.

ראובן ריבלין: אני קובע שהחוק עבר בקריאה ראשונה והוא יועבר להכנתו לקריאה שנייה ושלישית לוועדת החוץ והביטחון.

ראובן ריבלין: סגן שר הביטחון ישיב על שאילתות.

נסים דהן: צריך לשיר את "התקווה"?

ראובן ריבלין: עדיין לא.

ראובן ריבלין: כשנסיים את סדר-היום, אני לא אשיר את "התקווה", אבל אפרד כמובן.

ראובן ריבלין: אדוני סגן שר הביטחון, בבקשה.

ראובן ריבלין: זה לא יעזור לאדוני, גם אם הם יסכימו עכשיו לחזור בהם מהצבעתם, משום שאני קבעתי וקראתי את תוצאות ההצבעה והחוק לא עבר.

ראובן ריבלין: בפעם הבאה יביאו אותו ונדון בו מחדש בקריאה ראשונה.

ראובן ריבלין: מעולם לא קיבלו מעטים כל כך מכות רבות כל כך על דבר שהם עושים ואחרים - לא באים.

ראובן ריבלין: סגן שר הביטחון ישיב על שאילתא מס' 227, של חבר הכנסת יצחק כהן: גיוס לא-יהודים לצה"ל.

ראובן ריבלין: בבקשה, אדוני.

ראובן ריבלין: חבר הכנסת יצחק כהן שאל את שר הביטחון ביום י"ח בסיוון התשס"ג (18 ביוני 2003):

ראובן ריבלין: לאחרונה צוטט קצין חינוך ראשי כאומר, כי 51% מהעולים שהתגייסו לצה"ל אינם יהודים.

ראובן ריבלין: רצוני לשאול: 1.

ראובן ריבלין: כמה עולים התגייסו בכל שנה מחמש השנים האחרונות?

ראובן ריבלין: 2.

ראובן ריבלין: איזה אחוז מהם בכל שנה מאותן שנים אינם יהודים?

ראובן ריבלין: 3.

ראובן ריבלין: האם יש לחיילים לא-יהודים צרכים מיוחדים? 4.

ראובן ריבלין: אם כן – מה הם, והאם צה"ל מספק אותם?

זאב בוים: 1-2.

זאב בוים: אוכלוסיות העולים מוגדרות אצלנו בצורה הבאה: אתיופים - עולים ותיקים, ארץ לידה שאיננה ישראל, גיל עלייה קטן מ-16; עולי חבר המדינות - ארץ לידה מארצות ברית-המועצות לשעבר, גיל עלייה גדול או שווה ל-16; יתר העלייה - ארץ לידה אינה ישראל ואינה מארצות ברית-המועצות לשעבר, גיל העלייה גדול או שווה ל-16.

זאב בוים: זה עניין אחד.

זאב בוים: לא-יהודי, בהגדרה מי שדתו היא לא ידוע, אחר או נוצרי.

זאב בוים: למעשה כל מי שדתו - לא-יהודי.

זאב בוים: אני לא יכול לתת לך מספרים מוחלטים שאתה מבקש, כי מספרים מוחלטים הם לא דבר שראוי לחשיפה.

זאב בוים: אבל אני אתן לך באחוזים.

זאב בוים: לשנת 2002, ואם תרצה אפשר ללכת גם אחורה: לא-יהודים – 27%, יהודים – 73%.

זאב בוים: באותה שנה, לגבי נשים: לא-יהודיות – 25.1%, ויהודיות – 74.9%.

זאב בוים: אגב, אלה פחות או יותר אותם אחוזים בשנים מ-1998, ופה יש לי הסטטיסטיקה.

זאב בוים: 3-4.

זאב בוים: צורכי העולים הלא-יהודים – כל חייל שאינו יהודי מקבל בהשבעתו לצה"ל במקום תנ"ך ספר בהתאם לאמונתו.

זאב בוים: בחגים לא-יהודיים יוצא חוזר ממפקדת הפיקוד העליון המנחה את מפקדי החיילים שאינם יהודים לשחררם לבתיהם במהלך ימי החג.

ראובן ריבלין: אני מאוד מודה.

ראובן ריבלין: שאלה נוספת לחבר הכנסת יצחק כהן.

יצחק כהן: תודה, אדוני סגן שר הביטחון.

יצחק כהן: שאלתי היא, האם במערכת הביטחון מזהים בעיות שנובעות מהמציאות הזאת של חיילים שאינם יהודים?

יצחק כהן: אני מתכוון לבעיות של מוטיבציה.

ראובן ריבלין: תודה.

ראובן ריבלין: אדוני סגן השר ישיב.

זאב בוים: לא לפי מה שאני יודע.

זאב בוים: להיפך, הרבה פעמים דומה שהמוטיבציה אפילו גבוהה.

זאב בוים: אבל בסך הכול אנחנו לא שומעים על בעיות מיוחדות בנושא הזה.

ראובן ריבלין: תודה רבה.

ראובן ריבלין: אדוני סגן השר יענה על שאילתא מס' 255, מאת חבר הכנסת יעקב מרגי, בנושא: אבטחת בסיסים ומוצבים.

ראובן ריבלין: בבקשה, אדוני.

ראובן ריבלין: חבר הכנסת יעקב מרגי שאל את שר הביטחון ביום י"ח בסיוון התשס"ג (18 ביוני 2003): ב"ידיעות אחרונות" מיום י' בסיוון תשס"ג, 10 ביוני 2003, נטען כי אבטחת בסיסים ומוצבים לוקה בחסר.

ראובן ריבלין: רצוני לשאול: 1.

ראובן ריבלין: האם מתקיימת חקירה בנושא?

ראובן ריבלין: 2.

ראובן ריבלין: האם המפקדים קשובים לתלונות חיילי המילואים?

ראובן ריבלין: 3.

ראובן ריבלין: מה ייעשה כדי להבטיח את ביטחונם של החיילים?

זאב בוים: 1.

זאב בוים: בעקבות אירוע במוצב מגן-12 נערכה סדרה של תחקירים בדרגים הפיקודיים השונים.

זאב בוים: 2.

זאב בוים: התשובה חיובית.

זאב בוים: צריך לציין שיחידות המילואים אשר מבצעות תעסוקה מבצעית בגזרת אזח"ע עוברות תהליך שלם של פקודות, אימון, תדריכים ותרגילים כדי להבטיח את כשירות היחידה למשימותיה.

זאב בוים: במהלך כל הפעולות הללו יש אפשרות למפקדי וחיילי המילואים להעלות את השגותיהם במידה שהן קיימות.

זאב בוים: בנוסף, מפקד החטיבה ומפקד האוגדה עורכים, בסיומה של תקופת הפעילות המבצעית, סיכום למפקדי היחידה.

זאב בוים: המפקדים בהחלט קשובים לכל מה שיש לאנשי המילואים לומר.

זאב בוים: 3.

זאב בוים: כדי להבטיח את ביטחונם של החיילים, נוקט צה"ל כל העת פעילויות לצורך קיום הביטחון השוטף, וזה כולל שורה של פעולות גם בבינוי המבצעי ושיפור המיגון.

זאב בוים: מתחקרים כל אירוע מאירועי הביטחון השוטף.

זאב בוים: יש כנסים מיוחדים, אחת לשלושה שבועות מתוארים אירועים מבצעיים והלקחים שיש ללמוד מהם.

זאב בוים: ספציפית על הפעולות שננקטו במוצב מגן-12, בלי להיכנס לפרטים מבצעיים, אני רק יכול לומר, שמתקיימות עכשיו עבודות לצמצום היקף המוצב מבחינת השטח שלו כדי להקטין את חשיפתו לאיומים; וכאמור, שורת שינויים שהתחייבו לצורך הגברת הביטחון של החיילים המאיישים את המוצב.

ראובן ריבלין: תודה רבה.

ראובן ריבלין: כבוד סגן השר ישיב על שאילתא מס' 316, של חבר הכנסת אבשלום וילן, בעניין השלכות הקיצוץ בתקציב הביטחון על משרתי המילואים.

ראובן ריבלין: הוא אינו נוכח – לפרוטוקול.

ראובן ריבלין: חבר הכנסת אבשלום וילן שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: במסגרת הקיצוץ המתוכנן בתקציב המדינה, ובתוך כך, בתקציב משרד הביטחון – רצוני לשאול: 1.

ראובן ריבלין: כיצד יושפע מערך המילואים מהקיצוץ המתוכנן?

ראובן ריבלין: 2.

ראובן ריבלין: האם מתוכננת פגיעה בתגמולים ובהחזרים המגיעים לחיילי המילואים?

ראובן ריבלין: תשובת סגן שר הביטחון זאב בוים: (לא נקראה, נמסרה לפרוטוקול) 1.

ראובן ריבלין: הקיצוץ הצבאי בתקציב הביטחון אכן ישפיע על היקפי הפעילות של אנשי המילואים והיקפי הימ"מ – א.

ראובן ריבלין: זימון אנשי מילואים לתעסוקה מבצעית יקטן משמעותית; ב.

ראובן ריבלין: זימונים לאימונים בשנת 2003 כבר בוטלו בגין קיצוצים קודמים.

ראובן ריבלין: בנוסף יש לציין, כי הקיצוץ בתקציב הביטחון יגרום גם לסגירת יחידות מילואים, בדגש על אלו שלהן אמל"ח ישן.

ראובן ריבלין: כל התגמולים וההחזרים לאנשי המילואים, כגון הוצאות נסיעה, שסוכם עליהם לשנת 2003יכובדו במלואם, ולא יהיה שינוי בזכויות ברמת הפרט.

ראובן ריבלין: על רקע העובדה שאנשי המילואים יזומנו לפחות ימים, ממילא לא ישלימו כולם את כמות הימים המזכה בתגמול נוסף.

ראובן ריבלין: שאילתא מס' 322: פיצול ימי מילואים.

ראובן ריבלין: השואל אינו נוכח – לפרוטוקול.

ראובן ריבלין: חבר הכנסת אבשלום וילן שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: בעקבות עדויות של משרתי מילואים אשר בסיום השירות נתבקשו לחתום על פיצול ימי השירות בעבור ימי החופשה שניצלו במהלך השירות, רצוני לשאול: 1.

ראובן ריבלין: האם קיימת הנחיה בצה"ל בנושא זה?

ראובן ריבלין: 2.

ראובן ריבלין: האם בצה"ל מודעים להשלכות הפיצול על תגמולי חייל המילואים?

ראובן ריבלין: תשובת סגן השר לביטחון פנים זאב בוים: (לא נקראה, נמסרה לפרוטוקול) 1-2.

ראובן ריבלין: פקודות הצבא מגדירות ומחייבות מתן חופשה בעת שירות מילואים שנמשך ברצף שמונה ימים ומעלה בתנאי לינה בבסיס.

ראובן ריבלין: משך החופשה נגזר מרצף השירות ומסוג המשימה, ועיתויה נקבע בתיאום בין החייל למפקדיו בכפוף לצרכים המבצעיים.

ראובן ריבלין: כך, לדוגמה, חייל המבצע תעסוקה מבצעית או הגנת יישובים שמשכן נע בין שמונה ל-15 ימים ברצף יהיה זכאי לחופשה בת 24 שעות.

ראובן ריבלין: לעומתו, החייל המבצע אותה משימה ברצף של 16 עד 30 ימים יהיה זכאי לחופשה בת 72 שעות.

ראובן ריבלין: ימי החופשה נועדו למנוחת החייל ומוכרים כשמ"פ – שירות מילואים פעיל - ומזכים בכל זכויות השמ"פ במלואן.

ראובן ריבלין: עניין אחר הוא מנגנון פיצול השמ"פ שנועד להקל על חייל המילואים בכך ששירותו מתחלק לכמה תקופות - בדרך כלל לשתי תקופות - תחת שירות רצוף וממושך.

ראובן ריבלין: הפיצול, בניגוד לחופשה, מקצר את תקופת התעסוקה לאותו חייל ומאפשר לחייל, בין תקופות השירות, לחזור למקום עבודתו ולעיסוקיו האחרים.

ראובן ריבלין: לפיכך התקופה שבה החייל אינו בשירות אינה מוכרת כשמ"פ מזכה.

ראובן ריבלין: יודגש כי הפיצול אינו יכול להתקיים אלא בהסכמת החייל, ומשהסכים לכך זכה להקלה בשירותו ונטל על עצמו את היתרונות והחסרונות של השיטה.

ראובן ריבלין: עוד יובהר, כי הפיצול אינו בא במקום החופשה שהחייל יהיה זכאי לה בעת השמ"פ.

ראובן ריבלין: עם זאת מובן מאליו, כי מעצם הפיצול קוצרה כל תקופת שמ"פ בפני עצמה, ומשך החופשה ניתן בהתאמה לכל תקופה בנפרד.

ראובן ריבלין: לעתים יהיו תקופות אלה קצרות אף מאלה המצריכות מתן חופשה.

ראובן ריבלין: ביצוע פיצול על חשבון או במקום מתן חופשה הינו עבירה על פקודות הצבא.

ראובן ריבלין: צה"ל בוחן מקרים אלה ונותן להם מענה אל מול פניות פרטניות.

ראובן ריבלין: שאילתא מס' 329, של חבר הכנסת משה גפני, ושאילתא מס' 363, של חבר הכנסת דוד אזולאי, בנושא: שינויים במעמדה של הרבנות הצבאית.

ראובן ריבלין: הם אינם נוכחים – לפרוטוקול.

ראובן ריבלין: חבר הכנסת משה גפני שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: פורסם כי משרד הביטחון והצבא החליטו השבוע על ביטול עצמאות הרבנות הראשית והכפפתה לאגף כוח-אדם במטכ"ל.

ראובן ריבלין: רצוני לשאול: 1.

ראובן ריבלין: האם הידיעה נכונה?

ראובן ריבלין: 2.

ראובן ריבלין: אם כן – כיצד תובטח אספקת שירותי דת נאותים לחיילים שומרי מסורת?

ראובן ריבלין: חבר הכנסת דוד אזולאי שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: במסגרת הקיצוצים בצה"ל הוחלט לשנות את מעמדה וכפיפותה של הרבנות הצבאית.

ראובן ריבלין: רצוני לשאול: 1.

ראובן ריבלין: מה היא ההחלטה שנתקבלה? 2.

ראובן ריבלין: האם הסכים הרב הצבאי הראשי לכל השינויים?

ראובן ריבלין: 3.

ראובן ריבלין: האם גם מכאן ואילך הרב הצבאי הראשי הוא שיקבע כל דבר ועניין, לרבות בתחום המינהלי ובתחום כוח-אדם, ברבנות הצבאית?

ראובן ריבלין: תשובת סגן שר הביטחון זאב בוים: (לא נקראה, נמסרה לפרוטוקול) שאלת המעמד והכפיפות של הרבנות הצבאית הראשית מעוגנת בהוראות פיקוד עליון.

ראובן ריבלין: עמדת שר הביטחון היא, כי אין מקום לשינוי בסטטוס הרבנות הצבאית.

ראובן ריבלין: גם הרמטכ"ל החליט לאחרונה להקפיא את העיסוק בנושא זה.

ראובן ריבלין: שאילתא מס' 344, של חבר הכנסת שלמה בניזרי, בנושא: שכר העובדים ב"גלי צה"ל".

ראובן ריבלין: אינו נוכח – לפרוטוקול.

ראובן ריבלין: חבר הכנסת שלמה בניזרי שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: ב"גלי צה"ל" יש רבים שמשרתים את שירותם הצבאי, ובנוסף יש אזרחים עובדי צה"ל.

ראובן ריבלין: רצוני לשאול: 1.

ראובן ריבלין: כמה אנשים עובדים ומשרתים ב"גלי צה"ל"?

ראובן ריבלין: 2.

ראובן ריבלין: כמה מהם חיילים, כמה מהם אזרחים עובדי צה"ל וכמה מועסקים באורח אחר?

ראובן ריבלין: 3.

ראובן ריבלין: אילו משרות מאוישות על-ידי אזרחים, וכמה משתכר כל אחד מהם?

ראובן ריבלין: תשובת סגן שר הביטחון זאב בוים: (לא נקראה, נמסרה לפרוטוקול) 1-2.

ראובן ריבלין: ב"גלי צה"ל" משרתים כיום כ-150 חיילים בשירות סדיר, חלקם במערך העיתונאות וחלקם במערך הטכני והמינהלי.

ראובן ריבלין: בין חיילים אלה יש חיילים מפרויקט מקא"מ – מרכז קידום אוכלוסיות מיוחדות - ומתנדבים לשירות.

ראובן ריבלין: ב"גלי צה"ל" עובדים 47 אזרחים עובדי צה"ל, מתוכם 23 במערך העיתונאים/שדרנים ו-24 במערך הטכני, ו-100 עובדים מועסקים באמצעות חברת כוח-אדם – פרי-לנסרים.

ראובן ריבלין: עובדים אלה, רובם ככולם, מועסקים במשרה חלקית, שאינה עולה על 50% משרה בממוצע.

ראובן ריבלין: 3.

ראובן ריבלין: המשרות שבהן מועסקים אזרחים עובדי צה"ל הן מגוונות.

ראובן ריבלין: על-פי רוב מדובר בתפקידים בעלי אופי ניהולי, בשל ניסיונם הרב יחסית.

ראובן ריבלין: שכר אזרחים עובדי צה"ל מתבסס על הסכם העבודה הקיבוצי שבין מערכת הביטחון לארגון עובדי צה"ל, כאשר העובדים מקבלים שכר דומה לעובדים במדינה בדירוגים המתאימים - דירוג עיתונאי מקביל לדירוג מח"ר ודירוג טכנאים.

ראובן ריבלין: שכר העובדים מחושב על בסיס דירוג, דרגה וותק, ועל כן לא ניתן לפרט את השכר של כל אחד מהם.

ראובן ריבלין: בנוסף, יש מרכיבים נוספים המשפיעים על שכר העובדים, כגון מספר השעות הנוספות שהעובד מבצע, שעות כוננות וכדומה.

ראובן ריבלין: שאילתא מס' 345, של חבר הכנסת יצחק וקנין, בנושא: התבטאויות שדר ב"גלי צה"ל" נגד הרב אמנון יצחק.

ראובן ריבלין: אינו נוכח – לפרוטוקול.

ראובן ריבלין: חבר הכנסת יצחק וקנין שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: פורסם ב"מעריב" ביום כ"ו בסיוון התשס"ג, 26 ביוני 2003, כי לפני כחודש אמר שדר ב"גלי צה"ל", כי "אם היהודים זה אמנון יצחק, אני יכול להבין את האנטישמיות".

ראובן ריבלין: רצוני לשאול: 1.

ראובן ריבלין: האם הציטוט מדויק?

ראובן ריבלין: 2.

ראובן ריבלין: אם כן – האם ננקטו צעדים בעניין, ואם לא ננקטו – מדוע?

ראובן ריבלין: 3.

ראובן ריבלין: האם התנצל השדר בשידור, ואם לא – מדוע?

ראובן ריבלין: 4.

ראובן ריבלין: מה הוא שכרו של השדר, וממה הוא מורכב?

ראובן ריבלין: תשובת סגן שר הביטחון זאב בוים: (לא נקראה, נמסרה לפרוטוקול) 1.

ראובן ריבלין: הדברים אכן נאמרו בתוכנית "המלה האחרונה" במרס 2002, כלומר לפני שנה וכמה חודשים.

ראובן ריבלין: אחרי כן שודרה הבהרה באותו שידור והשדר אורי אורבך הסתייג מכך.

ראובן ריבלין: 2-3.

ראובן ריבלין: לאחר השידור ננקטו צעדים כדלקמן: א.

ראובן ריבלין: רכז הכתבים של "גלי צה"ל" ערך שיחת בירור עם אברי גלעד והדגיש בפניו כי ההתבטאות אינה עולה בקנה אחד עם מדיניות השידור הנהוגה ב"גלי צה"ל"; ב.

ראובן ריבלין: מפקד "גלי צה"ל" הבהיר לעורכת התוכנית כי ההתבטאות יוצאת דופן וביקש ממנה להעביר את המסר למגישי התוכנית ולרענן את הנהלים בכדי שמקרה כגון דא לא יישנה.

ראובן ריבלין: 4.

ראובן ריבלין: מטעמי הגנת פרטיות העובד אין מקום לפרט את שכרו של השדר.

ראובן ריבלין: שאילתא מס' 350, של חבר הכנסת עסאם מח'ול, בנושא: גירושו של סטודנט לירדן.

ראובן ריבלין: אינו נוכח – לפרוטוקול.

ראובן ריבלין: חבר הכנסת עסאם מח'ול שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: הסטודנט טעאל"ע טוען, כי ב-6 במאי 2003 הוא נעצר במחסום עטארה בדרכו לאוניברסיטת ביר-זית, ובתוך פחות מ-24 שעות גורש לירדן דרך גשר אלנבי בלי שתינתן לו האפשרות לפנות לבג"ץ.

ראובן ריבלין: רצוני לשאול: 1.

ראובן ריבלין: האם נבדקה הטענה ונמצאה נכונה?

ראובן ריבלין: 2.

ראובן ריבלין: אם כן – מי החליט לגרשו, ומדוע?

ראובן ריבלין: 3.

ראובן ריבלין: מדוע לא ניתנה לו הזדמנות לפנות לבית-המשפט?

ראובן ריבלין: 4.

ראובן ריבלין: האם הוא יוחזר למשפחתו?

ראובן ריבלין: תשובת סגן שר הביטחון זאב בוים: (לא נקראה, נמסרה לפרוטוקול) א.

ראובן ריבלין: הנדון, טארק עבד אל-לטיף עות'מאן, הינו ירדני אשר נכנס לאזור יהודה ושומרון ביום 20 בדצמבר 1996 דרך גשר אלנבי, על סמך רשיון ביקור שמספרו 3001882155.

ראובן ריבלין: תוקפו של רשיון זה הוארך עד ליום 19 ביולי 1997.

ראובן ריבלין: ב.

ראובן ריבלין: משפג תוקף רשיון הביקור, עשה הנדון דין לעצמו ובחר להישאר באזור בלא כל היתר כדין.

ראובן ריבלין: ג.

ראובן ריבלין: בניגוד לנטען בפנייה, הרשות הפלסטינית מעולם לא העבירה בקשה לאיחוד משפחות על שמו של הנדון לטיפולו של הצד הישראלי.

ראובן ריבלין: ד.

ראובן ריבלין: ביום 6 במאי 2003 אכן הוצא כנגד הנדון צו גירוש, מכוח סעיפים 3 ו-6 לצו בדבר מניעת הסתננות (יהודה והשומרון) (מס' 329), התשכ"ט-1969, וזאת בשל שהייתו הבלתי-חוקית באזור.

ראובן ריבלין: ה.

ראובן ריבלין: לאור צו זה, הוצא הנדון אל מחוץ לאזור והועבר חזרה למדינת אזרחותו, קרי לירדן.

ראובן ריבלין: שאילתא מס' 358, של חבר הכנסת אורי אריאל, בנושא: גנבת נשק.

ראובן ריבלין: אינו נוכח – לפרוטוקול.

ראובן ריבלין: חבר הכנסת אורי יהודה אריאל שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: פורסם ב"מעריב" ביום 1 ביולי 2003, כי מבסיס צה"ל נגנבו כלי נשק בלי שהשומרים יבחינו בדבר.

ראובן ריבלין: רצוני לשאול: 1.

ראובן ריבלין: כמה מקרים של גנבת כלי נשק ידועים למשרדך?

ראובן ריבלין: 2.

ראובן ריבלין: מה ייעשה כדי למנוע הישנות מקרים אלו?

ראובן ריבלין: תשובת סגן שר הביטחון זאב בוים: (לא נקראה, נמסרה לפרוטוקול) 1.

ראובן ריבלין: אירוע גנבת כלי הנשק ממרפאה אזורית פד"ם מצטרף לשורת מקרים של גנבות כלי נשק מחיילי צה"ל וממחנות הצבא.

ראובן ריבלין: בסך הכול, במחצית הראשונה של שנת 2003 נגנבו/אבדו 103 כלי נשק, לעומת 159 כלי נשק בכל שנת 2002, ובראייה שנתית - עלייה של כ-30%.

ראובן ריבלין: כשליש מהגנבות/אובדנים הם על רקע אזרחי, בעוד ביתר המקרים מדובר בגנבות/אובדנים מתוככי מחנות צה"ל.

ראובן ריבלין: 2.

ראובן ריבלין: יחידת מצ"ח האמונה מטעם צה"ל על ההתמודדות אל מול המגמות העברייניות בצה"ל משקיעה מאמצים רבים תוך שיתוף פעולה הדוק עם משטרת ישראל בתיקי חקירה שונים.

ראובן ריבלין: לאחרונה התקיים דיון בראשות הרמטכ"ל בנושא גנבות אמל"ח ובסיכומו העלה הרמטכ"ל את הנושא על סדר-היום הצה"לי והורה על כמה הנחיות מחמירות בכל הקשור לחקיקה ולאחריות הפיקודית.

ראובן ריבלין: בין היתר הורה הרמטכ"ל לבחון את משאבי מצ"ח וההתאמה שלהם לאיום המתהווה.

ראובן ריבלין: צה"ל רואה בחומרה רבה כל גנבת נשק ומשקיע רבות הן בתחום החקירתי והן בתחום מיגון המחנה.

ראובן ריבלין: שאילתא מס' 361, של חבר הכנסת עסאם מח'ול, בנושא: קטינים במעצר מינהלי.

ראובן ריבלין: אינו נוכח – לפרוטוקול.

ראובן ריבלין: חבר הכנסת עסאם מח'ול שאל את שר הביטחון ביום ט' בתמוז התשס"ג (9 ביולי 2003): פורסם בעיתונות, כי כ-300 קטינים פלסטינים נמצאים כיום במתקני כליאה של צה"ל, רובם מואשמים או הורשעו ביידוי אבנים, רבים נלקחו מבתיהם באישון לילה לחקירה, כרבע מהם בני 14, וחלקם נשלחים למעצר מינהלי ללא משפט.

ראובן ריבלין: רצוני לשאול: 1.

ראובן ריבלין: האם ידיעות אלו נכונות?

ראובן ריבלין: 2.

ראובן ריבלין: אם כן – כיצד יתמודד משרדך עם התופעה?

ראובן ריבלין: תשובת סגן שר הביטחון זאב בוים: (לא נקראה, נמסרה לפרוטוקול) א.

ראובן ריבלין: נכון לתאריך 17 ביולי 2003, הוחזקו במערך הכליאה הצה"לי ובשירות בתי-הסוהר 219 כלואים פלסטינים תושבי אזור יהודה, שומרון וחבל-עזה שגילם למטה מ-18.

ראובן ריבלין: מתוכם 71 כלואים מוחזקים בבתי-הסוהר של שירות בתי-הסוהר, ואילו יתר הכלואים מוחזקים במתקני הכליאה והמעצר של צה"ל.

ראובן ריבלין: עצורים אלו נעצרו בשל ביצוע מגוון רחב של עבירות.

ראובן ריבלין: ב.

ראובן ריבלין: מבין כלואים אלה, גילם של 32 הוא 14-16, והשאר הם בני 16-18.

ראובן ריבלין: ג.

ראובן ריבלין: יצוין, כי בהתאם לדין האזור, כלואים שגילם הוא 16-18 אינם בגדר קטינים, כך שבפועל מוחזקים בידי כוחות הביטחון 32 קטינים בלבד.

ראובן ריבלין: ד.

ראובן ריבלין: 20 מבין 219 הכלואים האמורים לעיל הם עצורים מינהליים.

ראובן ריבלין: יצוין, כי אין כיום אף עצור מינהלי פלסטיני שגילו למטה מ-16.

ראובן ריבלין: כן יצוין, כי מעצר מינהלי הוא כלי מוכר ולגיטימי, שבו עושות שימוש גם מדינות מערביות אחרות במלחמתן בטרור.

ראובן ריבלין: כמו כן יודגש, כי כל מעצר מינהלי עובר ביקורת של שופט משפטאי.

ראובן ריבלין: ה.

ראובן ריבלין: על כך נוסיף, כי כל הקטינים העצורים בידי כוחות הביטחון מוחזקים בנפרד מיתר הכלואים ומקבלים את הזכויות המוקנות להם על-פי דין.

ראובן ריבלין: ו.

ראובן ריבלין: ההליכים המשפטיים הננקטים כנגד קטינים מתנהלים כדין ומתוך הפעלת שיקול דעת מתאים בכל מקרה לגופו.

ראובן ריבלין: שאילתא מס' 362, של חבר הכנסת יעקב מרגי, בנושא: מימון נסיעה לאושוויץ למפקדי פלוגות.

ראובן ריבלין: אדוני סגן השר, בבקשה.

ראובן ריבלין: חבר הכנסת יעקב מרגי שאל את שר הביטחון ביום ט' בתמוז התשס"ג (9 ביולי 2003):

ראובן ריבלין: הוברר לי כי צה"ל מממן לכל מפקד פלוגה במילואים נסיעה לאושוויץ.

ראובן ריבלין: רצוני לשאול: 1.

ראובן ריבלין: האם הידיעה נכונה?

ראובן ריבלין: 2.

ראובן ריבלין: אם כן – מי אישר מימון זה? 3.

ראובן ריבלין: מדוע לא יישא מפקד הפלוגה בהוצאה זו?

זאב בוים: אם כן, התשובות כדלהלן, חבר הכנסת מרגי: 1-2.

זאב בוים: זרוע היבשה בצה"ל מוציאה מדי שנה לפולין כמה משלחות של קצינים ברמת סמ"פ ומ"פ.

זאב בוים: במהלך הסיור מבקרים הקצינים באתרים הקשורים לשואת יהדות אירופה, לומדים לעומק וחווים את שהתרחש במחנות הריכוז.

זאב בוים: לסיורים האלה חשיבות עצומה והם מחזקים ללא ספק את ההזדהות של הקצינים עם מורשת ישראל, מדינת ישראל וצבא-הגנה לישראל.

זאב בוים: בכל משלחת משולבים כמה קציני מילואים.

זאב בוים: קציני המילואים, או מערך המילואים בכלל, הם חלק מצבא-הגנה לישראל.

זאב בוים: שילובם במשלחות חשוב וחיוני בדיוק כמו שליחת הקצונה הסדירה.

זאב בוים: לשאלה אחרונה – יציאת הקצינים ממומנת על-ידי זרוע היבשה מתוך הבנה שהשתתפות במשלחת היא חלק מהכשרת הקצונה לביצוע תפקידיה.

ראובן ריבלין: תודה.

ראובן ריבלין: שאלה נוספת לחבר הכנסת מרגי.

יעקב מרגי: אדוני היושב-ראש, כבוד סגן השר, עקרונית אני בעד מימון נסיעה לאושוויץ כבר בגיל התיכון, לכל התלמידים, כי לא ייתכן שתלמידי התיכון ישלמו מכיסם 5,000 שקלים לנסיעה בתקופת החינוך ועיצוב האישיות של התלמידים.

יעקב מרגי: לעומת זאת, מ"פים במילואים, לא משנה מה היכולת הכלכלית שלהם, מקבלים את זה בחינם מהמדינה.

זאב בוים: יש היגיון רב במה שאתה אומר, ואני מעריך שאם משרד החינוך היה יכול לממן מימון מלא את יציאת כל התלמידים שמשתתפים, בוודאי הוא היה עושה את זה.

זאב בוים: צריך לומר שההיקפים הם שונים לחלוטין.

זאב בוים: מספר התלמידים הרבה יותר גדול ממספר הקצינים הנוסעים.

זאב בוים: זה בוודאי מסייע להחלטה של משרד הביטחון שלא להפלות בין קצינים במילואים לקצינים בסדיר.

זאב בוים: זו התשובה שאני יכול לענות, ואנחנו רק מקווים שייתכן שיבוא היום ומשרד החינוך יוכל באמת לממן מימון מלא.

זאב בוים: אגב, צריך להגיד פה, שמשרד החינוך, למיטב זיכרוני וידיעתי, משתתף בהוצאות של התלמידים, אם כי ההשתתפות היא חלקית.

ראובן ריבלין: תודה רבה.

ראובן ריבלין: חברת הכנסת דליה איציק שאלה את שר הביטחון ביום כ"ג בתמוז התשס"ג (23 ביולי 2003):

ראובן ריבלין: לאחרונה פורסמו בכלי התקשורת ידיעות בדבר התנהגות לא נאותה של חיילי צה"ל במחסומים.

ראובן ריבלין: רצוני לשאול: 1.

ראובן ריבלין: האם נקבעים קריטריונים להצבת חיילים במחסומים, ואם כן – כיצד?

ראובן ריבלין: 2.

ראובן ריבלין: האם מנהלים קציני בריאות הנפש מעקב רצוף אחר החוסן הנפשי וההשפעה הפסיכולוגית המצטברת על החיילים המוצבים במחסומים?

ראובן ריבלין: 3.

ראובן ריבלין: אם כן – כיצד הוא מתבצע?

ראובן ריבלין: סגן שר הביטחון זאב בוים: 1.

ראובן ריבלין: נושא המחסומים רגיש ביותר, ולכן במחסומים המוגדרים כ"בעייתיים" יותר הוצבו גם נציגים מהמינהל האזרחי.

ראובן ריבלין: לאחרונה נערכות השתלמויות מפקדי מחסומים אשר עוסקות בכל הקשור לתפקוד במחסומים.

ראובן ריבלין: ההשתלמות מועברת לכלל המפקדים אשר משמשים או ישמשו כמפקדי מחסומים, ובכך ניתן יהיה לסייע לחיילים הסדירים במחסומים העומדים בפני דילמות ולחץ מדי יום.

ראובן ריבלין: בהצבת החיילים במחסומים מופעל שיקול דעת מפקדים המשפיע על חלוקת החיילים במחסומים.

ראובן ריבלין: 2-3.

ראובן ריבלין: קציני בריאות הנפש במערך השדה מנהלים מעקב רצוף אחר תגובות נפשיות של החיילים.

ראובן ריבלין: המעקב מתבצע על-ידי פעולות הכוללות הרצאות של קב"ן למפקדים ולחיילים, מעקב אחר המתרחש במחסומים והתערבויות מניעתיות ביחידות לאחר אירועים טראומתיים, ביקורים יזומים ביחידות, שיחות עם החיילים וטיפול בחיילים הנזקקים לסיוע נפשי - פניות פרטניות ביוזמת החייל, יוזמת מפקדים או גורמי הרפואה בשטח.

ראובן ריבלין: אני מאוד מודה לסגן שר הביטחון אשר במושב זה של הכנסת היה מאוד פעיל בעבודתה של הכנסת ועל כך יבורך.

ראובן ריבלין: נדמה לי שלא נותרה במשרד הביטחון שאילתא אחת של חבר הכנסת שלא נענתה במועד ואדוני לא טרח להביאה בפני הכנסת ובפני חברי הכנסת שמצאו לנכון להיות נוכחים באולם כאשר אדוני השיב על השאילתות.

זאב בוים: תודה רבה.

ראובן ריבלין: חברי חברי הכנסת, תם כנס הקיץ של הכנסת, המושב הראשון שבו עבדה הכנסת השש-עשרה ברציפות.

ראובן ריבלין: היה זה מושב לא קל בתולדות הכנסת, מושב שבו היינו עדים לתופעות חריגות ובו 40 חברי כנסת חדשים למדו להכיר את פשר עבודתה של הכנסת וההליכים הקשורים במימוש חובותיהם וזכויותיהם כחברי הכנסת תוך כדי עבודתה השגרתית של הכנסת.

ראובן ריבלין: מושב של מחלוקות היה זה, אולי מחלוקות מעבר לצורך, מושב של התנגחויות בין חברים גם ברמה האישית, מושב שלצערי כי רב לא העלה את קרנה של הכנסת ואת קרננו כחברי הכנסת.

ראובן ריבלין: חברות וחברי הכנסת, היום אתם יוצאים לפגרה שבה היה כדאי שכל אחד ואחד מאתנו יעשה חשבון נפש אישי ומוסדי, למען נחזור בכוחות מחודשים לעבודה פרלמנטרית ופוליטית שתביא כבוד לכנסת, כך אני מקווה.

ראובן ריבלין: אני מתנצל בשמי ובשם סגני היושב-ראש בפני כל חברי הכנסת בגין כל פגיעה שפגענו בחבר כנסת תוך כדי סערת עבודתנו, במידה שפגענו בהם שלא בצדק.

ראובן ריבלין: עבודת הוועדות, רבותי חברי הכנסת, תימשך גם בפגרה, ומדי פעם בפעם תתכנס הכנסת לדיונים דחופים.

ראובן ריבלין: בינתיים - חופשה נעימה ועבודה פוליטית-ציבורית פורייה בזמן פגרת הקיץ.

ראובן ריבלין: מי ייתן ונוכל יחד עם כל עם ישראל להתגאות בעתיד הקרוב מאוד בכנסת והציבור כולו יאמר: יש לנו כנסת טובה, לתפארת עם ישראל.

ראובן ריבלין: אני מבקש להודות להנהלת הכנסת, למזכיר, לסגני המזכיר, לסדרנים שעובדים אתנו כאן וברחבי בניין הכנסת, לאנשי משמר הכנסת, למנהלי הוועדות, לעובדי הוועדות, לקצרניות אשר עובדות ללא ליאות ואשר מביאות לנו את דברינו כהרף עין, על מנת שכל אחד יוכל לבוא ולראות מה עשה וכיצד הוא יכול לקדם אותם דברים שהוא פועל בהם למען הציבור כשליח ציבור העושה מלאכתו ובסופו של דבר יהיה צריך להודות לו על עבודתו, כך אני מקווה.

ראובן ריבלין: רבותי חברי הכנסת, אם שכחתי מישהו אני מתנצל על כך שלא בירכתי אותו.

נסים דהן: המזכיר.

ראובן ריבלין: אמרתי מזכיר הכנסת, הנהלת הכנסת וכלל עובדי הכנסת, בוודאי, אנשי הממ"מ, אנשי המחקר וכל אלה שעוזרים על-ידם, אנשי הניקיון אשר נותנים לנו להתהלך ברחבי הכנסת ולהבין ולראות כיצד אנחנו יכולים לעבוד כאילו הדברים נעשים מאליהם.

ראובן ריבלין: שום דבר לא נעשה מאליו.

ראובן ריבלין: בעזרת השם נגיע בקרוב על מנת להמשיך בעבודתנו.

ראובן ריבלין: רבותי חברי הכנסת, ישיבתה הבאה של הכנסת, הקבועה מראש, היא ביום שני, כ"ב בתשרי התשס"ד.

נסים דהן: כ"ד בתשרי, לא כ"ב.

ראובן ריבלין: כ"ד בתשרי התשס"ד, 20 באוקטובר 2003 למניינם.

ראובן ריבלין: אני מודה מאוד לסגני, השר לשעבר דהן, על כך שתיקן אותי, מתקן אותי ומלווה אותי ברציפות.

ראובן ריבלין: אדוני מזכיר הכנסת, ישיבה זו נעולה.